
INSTITUTIONES METAPHYSICAE 


PRAENOTIONES 


1. Metaphysica , si ex etymo (per a. r« «puo-txa ) vocis quae- 
ras significationem, idem sonat ac post physica, vel ultra phy- 
sica. Hinc ex vi nominis metaphysica est : scientia quae physicae 
succedit; vel scientia quae naturam sensibilem transgreditur. 

Prima interpretatio ad historiam huius scientiae pertinet : 
quae enim de illa scripsit Aristoteles post physicorum libros collo- 
cata sunt sive ab ipso Aristotele, sive, ut eruditi volunt, ab iis qui 
Stagiritae scripta in ordinem classesque redegerunt; ex quo dein- 
ceps factum est ut ab Aristotelicis omnibus haec doctrina ultimo 
loco inter philosophicas traderetur ; id quod eum harum quoque 
subordinatione scientiarum optime consonabat. 

Interpretatio altera definitionem realem exhibet. Cum enim 
philosophicae omnes scientiae de rerum rationibus diversimode 
ultimis agant (Prol. VI ), scientia haec, si consideretur intra eos 
limites quos illi veteres assignabant, eas rerum rationes sibi eligit 
contemplandas, quae absolute ultimae sunt et immateriales, i. e. ab 
omni materia vel re, vel mentis consideratione abstractae, et a 
sensuum experientia maxime remotae; quaeque propterea sunt 
revera inter omnes allissimac ac nobilissimae. Quicuinque igitur 
fuerit nominis huius auctor, non poterat haec scientia aut conve- 
nientiore aut opportuniore vocabulo designari. 

2. Metaphysica in duas partes a veteribus distinguebatur ; 
quarum altera versabatur circa ens immateriale praecisive, nempe 
circa intrinsecas rerum rationes, quae per mentis praecisionem ab 
omni materia abstrahuntur ; altera vero circa ens immateriale po- 
sitive, i. e. circa supremam rerum omnium caussam extrinsecanij 
divinam nempe naturam, quae reipsa ab omni materiae concretio- 
ne est plane exempta. Hodierna autem studiorum distributio ac 
scientiarum conditio metaphysicac limites amplificavit, ac novam 

PRAENOTIONES 


proplerea scientiae huius partitionem induxit. Primo itaque in ge- 
neralem et specialem dividitur. Generalis, quae Ontologia appel- 
lari solet, obieclum sunt rationes rerum ultimae, quae mentis 
praecisione a rebus abstrahuntur. Specialis vero in tres partes dis- 
tribuitur. Prima est Cosmologia : haec quae de mundo eorporeo 
generaliora sunt et maxime abstracta, quasi quoddam physicae 
complementum complectitur. Altera est Psychologia , quae de ani- 
mae humanae natura et facultatibus agit. Tertia est Theologia , 
quae de Deo 0. M. disserit. Haec metaphysicae partitio a Wolfio 
iam invecta posterioribus omnibus arrisit, eaque, ut supra dixi, 
pro praesenti scientiarum ac studiorum conditione opportunissima 
accidit. Veteres qui Metaphysicae nomine Ontologiam solum no- 
stram ac Theologiam complectebantur, quae nos in Psychologia et 
Cosmologia disputamus ad Physicam reiiciebant. 

3. Potest autem secundum hanc amplitudinem accepta me- 
taphysica et suum retinere nomen, ct definitione a veteri illa non 
multum dissona describi. Veteres enim, ut diximus, metaphysicae 
obiectum statuebant ens immateriale seu positive, seu praccisi- 
ve (2). Iamvero anima humana, quamquam corpori eoniuncta, 
natura tamen sua immaterialis est; habet enim ex se ut indepen- 
denter a materia et esse et operari possit. Cosmologia autem in 
mundo corporeo incorporeas rationes ac sensum transcendentes 
persequitur. Adhuc igitur metaphysica est : scientia quae ex re- 
rum rationibus diversimode ultimis eas persequitur, quae vel re 
vel mente a materia sunt magis abstractae, sensumque transgre- 
diuntur. 

Ceterum vel ex hac obiccforum nobilissimorum, circa quae me- 
taphysica versatur, expositione iam videre est scientiam hanc inter 
ipsas philosophicas disciplinas fundamentalem ct praecipuam esse. 
Ipsa enim est quae notiones et principia, quibus scientiae omnes 
indigent ac passim utuntur, illustrat; quae veritates in omnicogni- 
tionum ordine fundamentales constituit; quae ipsa cognoscendi 
instrumenta evolvit et explicat. Ac proinde merito appellata est 
Philosophia prima, immo simpliciter et proprio nomine Philoso- 
phia ac Sapientia ; disciplina item architectonica ; dignitate de- 
mum et utilitate princeps humanarum scientiarum ac domina. 
Quae omnia tractatio ipsa rerum, multoque magis usus cuique 
probabit. 

METAPHYSICA GENERALIS 

SEU 

ONTOLOGIA 

4. Ontologia est scientia rerum prouti notionibus maxime 
abstractis exhibentur. Hae porro notiones in hac scientia non 
considerantur subicctive , i. e. ut sunt mentis actus ac proles , 
sed obicctive, i. e. in eo quod repraesentant et continent expres- 
sum. Ideae hoc modo spectatae dicuntur conceptus obiectivi, no- 
tae seu rationes obicctivae, rerumque conceptibililales, per quas 
obiecla cognoscibilia sunt et cognoscuntur, quaeque ab ipsis obie- 
ctis mentis praecisione abstrahuntur. 

5. Ex his obiectivis rationibus eas sibi assumit Ontologia in- 
dagandas, quae sunt maxime abstractae, nempe tum quae omnia 
rerum determinatarum genera transcendunt, tum quae ex his 
transcendentibus emergunt ( Log. 56 ). Quae quidem a ceteris 
differunt non modo quoad amplitudinem suam et indetermina- ' 
tionem, sed etiam quia omnibus, qui ratione pollent, communes 
sunt, et ad rationis exercitium plane necessariae ; id quod de 
ideis generum et specierum dici nequit. Invenire enim poteris 
homines, quibus non sit idea quarumdam arborum et animalium, 
multoque magis domorum, urbium, navium , rerumque his si- 
milium ; invenies immo qui propter nativum sensitivae potentiae 
defectum nesciant quid sint colores aut soni, et nihilominus mul- 
tas veritates cognoscunt, ac de multis ratiocinantur. Sed ne- 
minem invenies qui ideis entis, veri, boni, unitatis, et numeri, 
substantiae et caussae, possibilis et impossibilis aliisque huius- 
modi sit /iestilutus. Quod si quis his careret, in eo ratio vel 
numquam evigilassct, vel extincta plane foret. Quicumque enim 
ratione instructus est, naturalem habet ac necessariam ad has 
ideas efformandas dispositionem. Idcirco hae ipsae notiones es- 
sentiales humano intellectui merito dicuntur. Quoniam vero notio 
entis ea est ad quam supremae istae notiones reducunlur, id- 
circo haec scientia Ontologia , nimirum entis scientia nuncupa- 
ta est. 

6. Circa supremas hasce notiones duo praestat Ontologia : 
1.° eas expendit, illustrat, earumque obiectivum valorem , ubi 
opus fuerit, tuetur et explicat: 2.° principia prima quae ex iis 
efflorescunt constituit, declarat atque confirmat. Atque hinc ma- 

nifestura est quanta sit eius dignitas, utilitas et necessitas. Pro- 
fecto quamcumque scientiam quis excolat, in ea saepe haerebit, 
saepe minus accurate loquetur et confuse disputabit, qui disci- 
plinae huius ignarus est; neque is vere sapiens unquam esse 
aut dici poterit. Hinc Aristoteles hanc scientiam unam sapientiae 
nomine insignivit. 

7. Fallax illa ac levis empiricorum elapsi saeculi schola, cum 
sensistis omnibus et materialistis, omnem de rebus abstractis 
quaestionem immo et considerationem a philosophia eliminatam 
voluit ut prorsus inutilem, et facti solummodo cognitionibus 
inhaerens eas unice philosophi studio dignas atque utiles esse 
docebat. Id sane erat ipsam perimere philosophiam. Quomodo 
enim facta, a principiis abstractis divulsa, scientiam constituant, 
cum neque observare ut par est facta, neque sagaciter expe- 
rientiam adhibere, neque caussas investigare, neque ad genera- 
les naturae leges per inductionem ascendere sine aliquo prin- 
cipio possimus ? Atque ut haec missa faciam, anne praeter ea, 
quae sub experientiam cadunt, nihil praeterea aliud sciendum 
est ? Haec scilicet iis solum cadere in mentem possunt, qui in- 
telligentiam cum sensu et scientiam cum experientia confundant , 
quique sensibilia solum atque animalis vitae commoda in pretio 
habentes, hominis dignitatem, veritatis iura, sapientiae pulchri- 
tudinem in minimis habeant. Sed iam vix reliquiae eius sectae 
exstant; ipsa enim docuit experientia quam multae ac magnae 
calamitates et tenebrae ex ea philosophandi ratione emergant. 

8. Supra iam dixi (5) cur Ontologiae nomen huic scientiae 
factum sit. Placuit tamen recentioribus nonnullis philosophis 
illam appellare Idcologiam. Ac potest profecto ita appellari. Ni- 
hilominus vetustiorem illam appellationem potius retinendam 
existimaverim ; primo quidem quia hoc Ideologiae nomen a sen- 
sistis praeteritae aetatis translatum est ad rem plane diversam, 
videlicet ad descriptionem quamdam potius quam scientiam fa- 
cultatum cognoscendi significandam ; secundo vero quia scientia 
quam persequimur non proprie ideas, sed obiectivas .rationes 
et entitates, quas ideae repraesentant, pro obiecto habet. Sed de 
his satis. Ontologiam trifariam dividemus. Primo de ente et de 
communibus eius affectionibus ; secundo de entium generibus 
supremis, seu de categoriis ; tandem de entium realitate ac per- 
fectione agemus. 

LIBER PRIMUS 

% 

CAPUT I. 

DE ENTE IN GENERE 
ARTICULUS I. 

De entis notione 

9. Entis notio cum unicuique clarissima sit, proprie tamen 
definiri non potest. Primo quidem propter ipsam eius claritatem; 
nequit enim per clariores conceptus explicari, ut postulat defi- 
nitio ; deinde vero quia notionum omnium abstractissima est et 
simplicissima ; ac tandem ex eo quod quidquid cogitemus, quid- 
quid dicamus, entis rationem continet, quia omnia per talem 
rationem naturaliter primo percipiuntur. Igitur nullus potest ad 
ens definiendum afferri conceptus, qui entis rationem non com- 
prehendat. 

10. At declarari saltem potest, imo et debet in quo entis ratio 
consistat, et quid entis nomine significemus. Ut hoc fiat, adverte 
id quod in Logica docuimus (L. 152, 153), verbum est signifi- 
care semper actum rei cogitatae, quem mens contemplata est 
et in se exprimit ; hunc autem actum vel esse exsistentiae vel 
essentiae; nempe, ut ibidem explicavimus, esse actualitatem sub- 
iecti, vel a quacumque determinatione praecisam, vel ut deter- 
minato genere continetur. Actus autem essentiae, quamquam mul- 
tiplices sint et diversi, hac tamen unica idea maxime communi 
comprehenduntur, videlicet esse determinati, quod idem est ac 
entilas, seu realitas . 

11. Hinc colligitur l.° quid entis nomine veniat. Ens est quod 
habet esse. Esse autem vel est exsistentia simpliciter, vel rea- 
litas aliqua, ut modo diximus. Ens igitur duo significat : a . ) id 
quod exsistit ; b. ) id quod habet aliquam realilatem ; et hoc 
sensu idem est ac res. Res enim ( quae notio una est ex trans- 
cendentibus ) est id quod habet esse ratum, nempe esse deter- 
minatum (10). In hac altera potissimum acceptione Ontologia 
ens considerat. 

2.° Ex duabus hisce entis acceptionibus prima exhibet id quod 
primo in rebus percipimus. Exsistentia enim est minimum, quod 

de rebus cognosci possit ; ac proinde prima nota est, quam res 
menti praeferunt. Altera vero ultimum reflexionis et abstractio- 
nis terminum exhibet. Nam post cognitas rcalitates diversas, et 
abstractionibus omnibus quae fieri possunt cflcctis , conceptus 
qui superest ultimus est conceptus rcalitatis indeterminatae (10). 
Igitur ens secundum primam acceptionem est primum obiectum 
cognitionis directae, secundum alteram est ultimum obieclum 
cognitionis reflexae. 

5,° Quum cogitamus id quod secundum hanc alteram acce- 
ptionem nomen ens significat, illud non seiungitur ab co, quod 
idem nomen significat secundum acceptionem primam. Quidquid 
enim intelligitur ut aliquam rcalitatem habens, id vel cogitatur 
ut actu exsistens, vel saltem ad modum habentis exsistentiam; 
quia nempe talis est, ut ei non repugnet exsistere : imo quid- 
quid mente cogitatur, hoc ipso exsistentiam quamdam habet, ut 
veteres aiebant, intcnlionalcm, nempe in ordine logico cognitio- 
nis (L. 15o, 5.°). 

A.° Deduces ex dictis, ens seu rem, dici primo de rebus exsi- 
stentibus, quae actu rcalitatem habent; secundo per analogiam 
attributionis de iis, quae possunt exsistere : haec namque reali- 
tatem habent solummodo abstractam. Propterea ens possibile 
non esse primum quod cognoscitur aut vocatur ens. 

12. Ens dicitur intellectus obieclum: nempe obiectum mate- 
riale (L. 15), non vero semper et in omnibus formale. Quod 
l.° sit obiectum materiale, per se patet. Quidquid enim est, in- 
telligibile est, et tantum intelligibile est quantum est. Ergo quid- 
quid est, aptum est ad hoc, ut intellectivi actus sit obiectum. 
Nota tamen ens non esse obiectum materiale intellectus, solum 
ut dicit aliquid exsistens, sed generatim ut dicit aliquid reali- 
tatem habens. 

2.*’ Si ens esset semper et in omnibus obiectum formale in- 
tellectus, dicendum foret intellectum nihil aliud percipere posse 
in rebus, nisi rationem indeterminatam exsistentiae aut reali- 
tatis ; id quod est omnino falsum. Nihilominus ratio entis ea 
est, quae primo ab intellectu in rebus percipitur ; atque insuper 
in omni conceptu latet tamquam primum elementum intelligi- 
bilitatis (9), omnisque cogitationis conditio (11). 

ARTICULUS 11. 

* De entis analogia 

13. Propositio 1. Ens non est univocum nomen, sed analogum 
analogia attributionis. 

Expedienda est hoc loco quaestio iiia : utrum hoc nomen ens 
univocum sit an secus (L. 64) : quae quidem quaestio in hac 
materia praecipua est, et multo maioris momenti quam prima 
fronte videri possit. Ut nomen aliquod univocum vere sit, duo 
requiruntur, ut ex dictis in Logica colligitur : l.° ut idea nomini 
respondeat una, et quae pluribus conveniat ; 2.° ut huic ideae 
non respondeant in pluribus illis rationes diversae, sed una ra- 
tio quae uniformiter iis insit. Sic v. gr. nomen animal univocum 
est, quia huic voci una respondet idea, et huic ideae una ratio, 
quae in homine et bruto eodem modo invenitur. 

14. lam quod ad primum spectat; certe huic voci ens una 
respondet idea, quae exprimit aliquid unum et omnibus conve- 
niens, sive ens accipiatur tamquam exsistens, sive tamquam res : 
et hoc est omnino manifestum. Omnia enim quae exsistunt, omnia 
quae aliquam habent realitatem, in hoc quod exsistunt, vel ali- 
quam habent realitatem, similia sunt, et hoc entis conceptu re- 
praesentari possunt. 

15. Sed illud alterum quod ad univoca! ionem requiritur, 
in entis conceptu delicii : quia huic conceptui non respondet ex 
pane rerum una eademque ratio, sed rationes diversae. Sub- 
stantia enim et accidens, ens linitum et infinitum in ipsa entis 
ratione obiective discrepant. Substantia enim est ens per se, ac- 
cidens ens in alio: ens infinitum est a se, finitum dependentor 
ab alio. Neque dicas modos hosee essendi esse differentius quas- 
dam enti adicctas, cuiusmodi est rationale et irrationale respectu 
animalis. Nam modi illi cum sint reales, iam sunt entia, adeo- 
que non sunt extra entis conceptum ( L. 46): quapropter non 
sunt differentiae rationi entis adiectae, sed differentiae quae ipsam 
entis rationem in diversis diversam faciunt. Ens igitur et hic 
modus essendi per se non sunt duae rationes obiective distin- 
ctae ac diversae, quae simul componantur, sed una tantum ac 
simplex ratio, quam mens, quia aliter non potest*, ad modum 
compositorum explicat, distinguens diversis conceptibus, id quod 
est, et modum quo est. Item dicito de ente a se et ab alio. 

v. //. r 

16. Quaeres quomodo rationes obiective diversae uno coti- 
ceplu exprimi possint. Respondeo humanam mentem duplici 
modo rerum rationes apprehendere: determinate videlicet, el 
altera ab altera distincta, vel indeterminate atque alteram ab 
altera non distinguendo. Igitur si primo modo entitates diversas 
mens intclligit, profecto diversos habet conceptus, puta entis li- 
niti et infiniti, substantiae et accidentis; qui eum hac determi- 
natione expressi in unum conceptum componi non possunt. Si 
vero res non concipit secundum proprium quem habent in se 
ac determinatum entitatis modum, sed indeterminate solum et 
confuse, prout sunt aliquid a nihilo distinctum, atque aliquid in- 
telligibile, tunc unum entis conceptum efformat; quia nempe 
rationes entium diversae, prout cum hae indeterminatione et 
abstraelione intelliguntur, convenientiam inter se habent, et in 
unam ideam coalescunt. 

17. Sed ut ut entis conceptus sit unus, ratio tamen obicctiva 
entitatis non est una in omnibus quae sub entis notione com- 
prehenduntur; ac propterea entis notio neque univoca est neque 
proprie universalis, sed omnia genera transcendens. Quid ergo? 
dices, eritne hoc nomen ens aequivoeum ? Respondeo: non sane 
aequivocum casu, ita ut fortuito commune sit pluribus, sed aequi- 
vocum consilio, i. e. analogum (L. 65). 

18. Ad hanc porro analogiam recte intelligendam notandum 
est t.° in iis quae analoga sunt communiter unum ex analogis 
habere sibi intrinsecam formam voce significatam; cetera vero 
non ita, sed habere solum relationem ad illud, vel proportionem 
cum illo (L. 66,68). Quare eadem vox ita pluribus significandis 
imposita est, ut et rationes diversas significet, et diversos con- 
ceptus exprimat. Sed in analogia entis, forma quae per vocem 
significatur quamquam sit in utroque analogo diversa, est tamen 
ulrique analogo intrinseca et propria; nam v. gr. ens finitum 
dicitur ens a propria enlitate, non ab enlitate entis infiniti, quem- 
admodum medicina sana dicitur ab animalis sanitate, liinc est 
quod ens, quamquam rationes diversas significet, non tamen di- 
versos exprimit conceptus, sed unum, ut supra declaratum 
est (14,16). Hoc ipsum, ut alibi videbimus, locum habet in no- 
minibus quae Deo tribuuntur, el rebus finitis (a). 

Notandum 2.° analogiam quam habent ad invicem ratio- 
nes diversae entis nomine significatae proprie non esse eam, 


•«) Cf. Suarcz. Mit. Dfsp. XXVIII. Sect. 111 . i 14. 

quam dicunt proportionis (L. G8); nam res iilao omnes dicun- 
tur entia proprie et absolute, non vero altera proprie, et abso- 
lute, altera improprie et proportionaliler: sed esse analogiam 
attributionis (L. 66), et quidem unius ad alterum. Substantia 
enim est ens per se, accidens per habitudinem ad illam ; et ens 
infinitum absolute est ens, finitum vero dependenter ab illo; 
eatenus enim est ens, quatenus aliquo modo imitatur Dei es- 
sentiam, ab eoque producitur. 

Notandum 3." in analogia entis, si spectatur id quod hoc no- 
mine significatur, analogum princeps esse ens infinitum, secun- 
darium autem entia finita. Nam haec ab illo habent ut sint. Si 
vero spectetur ipsa nominis significatio, ens prius de entibus 
finitis dicitur, quam de infinito; illa enim prius a nobis cogno- 
scuntur. 

Propterea 4.° a veritate longissime abesse Gioberti, quum ne- 
gat, hoc nomen ens rebus creatis tribui posse, ac soli Deo tri- 
buendum esse contendit. 


. ARTICULUS Ili. 

De negatione entis 

19. Non solum ens concipimus, sed etiam entis negationem, 
tum absolutam, quae est negatio exsistentiae ( 10; L. 133), ut 
quum intelligimus cenlaurum non exsistere; tum relativam, quae 
est negatio certae cuiuspiam realitatis, ut quum apprehendimus 
lapidem non esse sensitivum. Porro negatio est proprie mentis 
actus unam ideam ab alia separantis (L. 141). Sed fundamen- 
tum cius obiectivum est in ipsa distinctione unius rei ab altera, 
quae quasi remotio quaedam est, quam in se invicem res ex- 
serunt. Et revera, ut in Logica dictum est ( L. 142 ), negandi 
actus aequivalet affirmationi distinctionis inter duo. Ex hoc ma- 
nifestum est non-ens neque percipi neque ullo modo intelligi 
per se, sed dumtaxat per respectum ad ens, videlicet ut remo- 
tionem illius (12). Ex quo sequitur non-ens intelligi ab eo nullo 
modo posse, qui entis idea careret. 

20. Negationem puram entis, (purum non esse) nihilum vo- 
camus. Et quemadmodum ens sumi potest et pro exsistente, et 
pro omni eo quod realitatem habet (11), ita et nihilum accipi- 
tur tum pro negatione omnis exsistentiae, tum pro negatione 
omnis realitatis. Si primo modo accipiatur, dicitur nihilum po- 
sitivum vel privativum; si altero, nihilum negativum. 

* 21. Propositio II. Nihilum cliam negativum concipi potest , 
sed affirmari nequii nisi cum aliqua limitatione. 

Sane nemo negabit, nihilum percipi non posse per propriam 
realitatem, eodem pacto ac si esset aliquid. At certum ex aequo 
est, nihilum concipi posse per entis totalem negationem. Quem- 
admodum enim uno conceptu omnia quae sunt complecti pos- 
sumus, ita omnis realitas cogitatione una removeri potest, et sic 
remota concipi, nihil de illa affirmando nihil negando. 

Neque dicas perinde esse concipere nihilum ac non concipere 
quidquam. Hoc enim omnino falsum est. Nam lapis v. gr. non 
concipit quidquam, et tamen nihilum non concipit. Quum non 
concipis quidquam, actu intelligendi cares; at quum nihilum con- 
cipis, actum intelligendi exerces. Qui nihilum concipit nullam 
profecto sibi repraesentat realitatem, et in hoc convenit cum eo 
qui non cogitat quidquam; sed insuper omnem realitatem re- 
motam intelligit, et in hoc eum illo non convenit. 

* 22. Quum vero nihilum affirmamus, aut nihilum de seipso 
affirmamus, aut aliquid dc nihilo, aut nihilum de aliquo, aut 
denique omnem absolute realitatem negamus. 

In primo casu nihilum non affirmamus proprie, sed solum 
dicimus exclusionem entis ens non esse, quae affirmatio recidit, 
ut ex dicendis patebit, in contradictionis principium. 

In secundo et tertio casu evidens est affirmationis absurditas, 
nisi nihili conceptus aliquo modo limitetur. Quomodo enim ali- 
quid et nihilum absolutum identica esse possint? 

Limitatur autem nihili conceptus vel explicite, ut quum di- 
cimus: nihil esi in vacuo, vel implicite, ut quum dicimus: ego 
antequam essem eram nihil , nempe nihil in ordine exsistentiae, 
non vero in ordine possibilitatis, vel: circulus quadratus est ni- 
hil, nempe: est idearum combinatio, quae nullam realitatem 
compositam exhibet. 

In tertio demum casu, haec affirmatio: nihil est , aperte con- 
tradictionem implicat (L. 428). Propositio quoque: nihil aliquan- 
do fuit absurda est, quia si aliquando nihil fuisset, etiam nunc 
nihil esset: quia ex nihilo nihil. Propositio tandem haec : nihil 
aliquando erit absurda est et ipsa, quia inter ea quae sunt est 
ens necessarium, quod numquam potest non esse. 

23. Ex idea negationis relativa (19) cum idea entis coniun- 
cta fundamentales illae oriuntur ideae : limitis , privationis seu 
defectus , distinctionis, determinationis , aliaeque de quibus po- 
stea; et ipsum contradictionis principium. Porro limes est ne- 

gatio realilatis ulterioris in ente: privatio , negatio realitatis in 
ente apto ad illam habendam : distinctio , negatio unius de al- 
tero: determinatio , realitas per quam ens lit tale et non aliud. 


ARTICULUS IV. 

De ente rationis 

24. Adeo verum est intellectus obieclum esse ens, ut quum 
ipsum nrn-ens cogitat, ad modum entis concipiat illud ac fingat. 
Exinde ens rationis: quod generatim definitur: id quod a ra- 
tione cogitatur ut ens, cum tamen in se eniitatem non habeat. 
Quum v. gr. intellectus concipit aerem luce non illuminari, nihil 
concipit per modum entis, sed solum negationem unius de al- 
tero apprehendit; sed quum negationis huius conceptum sim- 
plicem efformare nititur, tunc de tenebris cogitat tamquam de 
quadam aeris affectione, ac puram negationem respicit tamquam 
ens, cui ad modum entium realium subieeti vel praedicati partes 
in propositione attribuit, ut fit v. gr. quum dicimus: tenebrae 
erant, vel: aer est tenebrosus. Negatio ita concepta est ens rationis. 

* 2o. In hoc autem concipiendi modo nulla est falsitas : quum 
enim hos conceptus effingimus, nullatenus affirmamus esse reipsa 
quae non sunt, sed solum cogitamus de iis quae non sunt ad 
modum eorum quae sunt: qui quidem concipiendi modus est 
utique metaphoricus et improprius, non tamen falsitati obnoxius. 

* 26. Ens rationis non habet cum entibus realibus communem 
conceptum, sed hic conceptus illi applicatur ex quadam propor- 
tionis analogia cum ente reali; quia videlicet ad modum entis 
realis cogitatur et in rationis operationibus adhibetur. Hoe pacto 
dicitur ens. Dicitur vero ens rationis, quia nullum habet esse 
realc et a ratione independens, sed solum per actum intellectus 
obicctivum quoddam esse in ipso intellectu adquirit. 

27. Entium rationis triplex est classis. Ad primam pertinent 
eae combinationes idearum, quae aliquid impossibile exhibent, 
quodque nullam rcalitatem habet neque physicam neque me- 
taphysicam : ad alteram negationes et privationes : ad tertiam 
relationes quaedam quae vel ex toto vel ex parte finguntur ab 
intellectu, ut est ex. gr. relatio identitatis cum seipso. De his 
relationibus suo loco. 

ARTICULUS V. 

De principiis quae ab entis notione dimanant 

28. Quum intelleclus ens considerat, actum essendi (10), 
quem in illo contuetur, in seipso per indicium reproducit. In- 
dicium quod tunc efformat, est hoc : ens est, seu : quod est, est. 
Hoc dicitur principium identitatis; quod principium formam quo- 
que assumit negativam : quod non est , non est. Nihilum non est. 

29. Si intellectus comparet ens cum non-ente, stalim agno- * 
scit alterum alterius exclusionem esse: hinc indicium: ens non 
est non ens, et non ens non est ens, seu : esse excludit non esse , 
et viceversa. Cuius exclusionis necessitate perspecta, indicium in 
modale transformatur, videlicet in hoc: impossibile est esse et non 
esse se invicem non excludere , seu: idem non potest simul esse 
et noyi esse. Hoc dicitur principium contradictionis, quia cnuncial 
duo contradictoria esse, non esse consistere simul non posse. Idem 

‘ principium aliis verbis Logici sic efferunt: impossibile est duas 
contradictorias esse simul veras (L. 190). 

30. Tandem ex immediata oppositione entis cum eius nega- 
tione, tertium dimanat principium : quaelibet res aut est, aut non 
est: quod dicitur principium exclusi medii, et est idem ac il- 
lud Logicorum: impossibile est duas contradictorias esse simul 
falsas. 

31. Sed principium contradictionis, quoniam adeo fundamen- 
tale est, accuratius est declarandum. 

In hoc principio subiectum effertur voce idem, quae hic valet: 
eadem res (11); res quidem, quia quidquid cogitari potest hoc 
principio complectimur, sive actu exsistat sive non ; eadem vero 
res dicitur, quia contradictio identitatem subiecti in ulraque pro- 
positione requirit. 

32. Verbum esse utramque suam potestatem (10) in hoc 
principio relinet, ita ut accipi possit ac debeat tum absolute et 
indeterminate, tum relative et determinate. Asseritur nimirum 
repugnare tum quod aliquid eodem tempore exsistat et non ex- 
sistat, tum quod certam aliquam realitatem habeat ac simul non 
habeat. Quum verbum esse hac secunda significatione sumitur, 
principium contradictionis sic quoque enunciatur : non potest ea- 
dem res attributis constare contradictoriis. Principium igitur con- 
tradictionis tum in rerum exsistentia statuenda, tum in essentiis 

proprietatibusque illarum investigandis primitivum fundamen- 
tum est. 

33. Quaerendum superest, cur notio temporis in hoc princi- 
pio locum habeat ; cur videlicet non satis sit dicere : idem, non 
potest esse et non esse; sed addendum sit simul, i. e. eodem 
tempore. 

Propositio III. Principii contradictionis nec universalitas per- 
maneret nec veritas, si notio temporis ab illo excluderetur. 

Ratio generalis est, quod cum principium contradictionis omnia 
complectatur quae exsistere et cogitari possunt, sine hoc addito 
falsum esset. 

Primo igitur notio temporis in hoc principio requiritur, ut 
complecti possit omnia quae exsistunt. Sane si quaecumque sunt 
necessario essent, mentio temporis in hoc principio redundaret. 
Quod enim necessario exsistit, non solum supposito quod exsi- 
stat, sed absolute non potest non exsistere. Ast obiecta omnia, 
quae nos intuemur, contingentia sunt, et in tempore exsistunt; 
a non esse transeunt ad esse, et ab esse ad non esse. Non igitur 
repugnat simpliciter Caesarem ex. gr. esse et non esse ; potest 
enim hodie esse, et cras non esse: illud solum repugnat, ut 
quum est non sit; videlicet ut eodem tempore sit et non sit. 
Igitur quum verbum substantivum exsistentiam significat, simul- 
laneitatis notio ad contradictionem constituendam necessaria est: 
ea enim sublata, contradictio cessat. 

54. Secundo est etiam necessaria haec notio, quum verbum 
est relative accipitur. Quod quidem facile intelligitur, si sermo 
sit de singularibus ; haec enim possunt diversis temporibus ha- 
bere quasdam qualitates, et quosdam actus exercere vel secus. 

Si vero sermo sit de universalibus, animadvertere sufficiet 
universalia quoad quaedam indeterminata esse ; nimirum quoad 
differentias specificas vel individuales; ita tamen ut omne uni- 
versale possit successive concipi determinatum differentiis con- 
tradictoriis. Sic angulus potest esse acutus et potest esse non 
acutus, animal rationale et irrationale, corpus quiescens et non 
quiescens. Iam hae omnes determinationes si diversis temporibus 
supponantur, nullam offerunt contradictionem. Contradictio tunc 
solum exsurgit, quum quis supponat unam eamdemque rem 
differentiis determinatam contradictoriis eodem tempore; an- 
gulum ex. gr. eodem tempore acutura et non acutum, animal 
eodem tempore rationale et irrationale elc. 

35. Tunc solum simultaneitatis notio ad contradictionem con- 

siituendam memoranda non esi, quum unum ex contradictoriis 
praedicatis in subiecli essentia explicitc vel implicite continetur. 
Tunc enim subiectum necessario tale est, nec potest unquam 
aliter esse (L. 555). Inde lit ut dicamus sine ulla temporis adiecta 
conditione: angulus acutus non potest esse non acutus; animal 
non potest esse insensitivum ; ct similia. 

Ad hunc tantummodo casum pertinet principium illud Kantii: 
praedicatum quod rei repugnat, illi non convenit (a), quod prin- 
cipium ipse perperam contradictionis principio surrogandum pu- 
tavit (6). 


unicius vi. 

8 Principia de ente inter se comparantur 

36. Propositio IV. Principium contradictionis et primum prin- 
cipium, quod ex entis notione efflorescat, et prima affirmatio est. 

Tria principia supra declarata diversarum reflexionum in entis 
ideam productum exprimunt. Potest autem lieri quaestio de or- 
dine successionis ac dependentiae, quo huiusmodi reflexiones et 
principia subordinantur. Et ego quidem facile concedam, in ordine 
apprehensionis primum esse principium identitatis, subsequi 
principium contradictionis, ac tertio principium exclusi medii : in 
ordine affirmationis et indicii principem obtinet locum princi- 
pium contradictionis: illo enim non supposito, nec primum nec 
tertium indicium prodire posset. Et quoad principium exclusi 
medii res est manifesta: hoc enim principium illatio immediata 
est ex principio contradictionis. Si enim esse et non esse se in- 
vicem excludunt, positio unius est negatio alterius et viccvcrsa, 
adeoque nullum inter ipsa medium datur. 

Quod vero ad principium spectat identitatis, illud sat est ani- 
madvertere. hoc certo affirmari, quia evidens est, quia nempe 
necessitas eius cognoscitur (L. 685). Atqui omnis necessitas per 
principium contradictionis constituitur (L.687). Ergo antequam 
principium identitatis affirmatione ratum habeatur, contradictionis 
principium praecedat oportet. 

37. Exinde infero principium identitatis esse ipsum contradi- 
ctionis principium, incomplete tamen expressum. Si enim certam 
mentis affirmationem exprimit, nec inanis tautologia dici velit, 

n\ Lug. Trumsc. Lib. Ii. e. II. sed. I. 

Ct. lar. Balines ftl, j vndanuntul . Lib. I. c. XX. 

alterum illud est aliquid amplius complecti debet quam primum: 
quod est. Hoc autem amplius est ipsum allirmalionis pondus, 
ipsa obiecliva necessitas expressa, nimirum certo est, seu (quo- 
niam obiectiva necessitas alia absoluta est , alia hypothetica ) 
dum est, necessario est. Principium igitur identitatis ad hoc re- 
ducitur: quod est, dum est, necessario est. At quid sibi vult il- 
lud : necessario est, nisi hoc: non potest non esse ? Et ccce libi 
contradictionis principium. 

Itaque hoc principium ab identitatis principio non dilTert, nisi 
quod hoc perfecte et signate (L. 392) exprimit id, quod in illo 
altero concise atque exercite exprimitur. 

Dicendum igitur ab intellectu l.° apprehendi in ente essendi 
actum ; 2.° cognosci exclusionem oppositi, quam ille actus excer- 
cet ; 3.° cognosci exclusionis mutuae necessitatem ; ac 4.° poni 
iudicium, quod est principium identitatis, seu contradictionis. 

38. Ex bis l.° confirmatur quod in Logica (L. 55o) statuimus, 
contradictionis effatum primum esse principiorum omnium. 

2.° Immo manifestum est, idem principium affirmationem 
primam esse. ' 

39. Opponi posset. Principium contradictionis primam affir- 
mationem non videri. Nam 

«) Prima veritas certa haec esse videtur : et /o sum. 

6) Iudicium negativum est posterius affirmativo, et module 
posterius simplici. Sed principium hoc negativum est et modale. 
Ergo posterius est aliquo iudicio affirmativo et simplici. 

c) Ante omnem certam affirmationem supponi debet eviden- 
tiae principium : quod est evidens, verum est. 

Resp. Neg. ani. Ad l. m Nego. Nam quamquam factum primum, 
ut factum est, ciusquc experientia suam firmitatem habeat ab 
omni principio independentem, omnemque affirmationem prae- 
cedat, nihilominus factum idem, prouli propositione exprimitur, 
suam obiectivam certitudinem a principio contradictionis haurit, 
ut alias explicatum est (L. 437, 5.°; 689, 2.°). 

Ad 2. m Dist. mai. In ordine apprehensionis, conc. ; in ordine 
certae affirmationis, nego. Tr. miti., et eodem modo dist. cons. 
Prima affirmatio ea esse debet, sine qua nullum enuneiabile cer- 
tum esse potest. Atqui omne enuneiabile ex eo certum est, quod 
impossibile sil idem esse et non esse. Ergo hanc impossibilita- 
tem ipsam, quae omni certae affirmationi implicita est, prima 
affirmatio constituere diserte debet. Recolantur quae modo di- 
ximus. 

V. //. 2 

Ad 3. m Dist. Supponi debet mutua habitudo inler obieclum 
evidens et mcnlein, ut illo proposito mens assentiatur, conc. ; 
supponi debet propositio, quae dicitur principium evidentiae, 
nego. Vide dicta in Logica (L. 689, 5.°). 

CAPUT II. 


DE ESSRNT1A ENTIUM 


ARTICULIS I. 

Quid sit essentia 

40. Essentia est id quo res est id quod est. Sane in qualibet 
re sunt quaedam nolae, ex quibus ipsa habet, ut in hanc spe- 
ciem aut in illam ordinetur et cognoscatur quid sit, quibus su- 
blatis, rei conceptus constare amplius non potest. Quaedam vero 
aliae notae sunt, quibus cogitatione praecisis, vel etiam reipsa 
deficientibus, adhuc tamen intclligilur quid res sit. Illae igitur 
notae non istae rei essentiam constituunt. Sic, ut exemplo utar, 
parum refert an circulus sil maioris vel minoris magnitudinis, 
sit e\ lapide aut papyro etc. ; quocumque enim modo haec se 
habeant, circuli ratio non mutatur. Circuli enim propria ratio 
bis omnibus non continetur, sed in eo quod omnia peripheriae 
pum ta a centro aequidistent. Idcirco si ab hac essentiali deter- 
minatione praescindis, circulum amplius non concipis. 

Ex rei porro essentialibus constitutivis quaedam aliae deter- 
minationes seu qualitates dimanant, aliae necessario, aliae con- 
tingenter. Illae, ut in Logica dictum est (L. 37), proprietates 
essentiae, hae accidentia essentiae dici solent. 

41. Essentia hoc nomine appellatur, quia est id quod per es- 
sendi actum in unaquaque re primo esse intclligilur. Ab anti- 
quis vocabatur quoque quidditas : interroganti enim quid res sit, 
respondemus subiiciendo illius essentiam significatam vel per 
nomen rei proprium, quod respondet notioni essentiae confusae, 
vel per definitionem, quae distinctam essentiae notionem signi- 
ficat (L. 118). Definiri quoque solet essentia: id quod primo dc 
re concipitur; quia si essentia rei non percipitur, non cognosci- 
tur quid res sil; si autem non cognoscitur quid res sit, res pro- 
fecto non cognoscitur. Ex eadem ratione essentia dicitur : prin- 
cipium eorum omnium quae enti necessario insunt ; nam haec 

omnia ab essenlia dimanare concipiuntur, quatenus, intellecta es- 
sentia, intelligitur quoque cur attributa in ente sint. Unde attri- 
buta demonstrantur per essentiam, essentia vero niliil habet se 
prius, per quod demonstrari possit (L. 296). Sic ex. gr. ‘demon- 
strare non potes, cur homo sit homo, et triangulum sit trian- 
gulum, sed intellecta horum essentia, proprietates eorum omnes 
demonstrare potes. 

42. Tandem essentia si consideretur ut est principium acti- 
vitatis qua ens pollet, et actionum quae ab ipso eliciuntur , 
idem est ac natura. Natura enim est entis ad certo quodam 
modo operandum dispositio atque tendentia ; quae idcirco ah 
Aristotele vocatur principium motus (a). 

43. Rerum essentia ex duplici modo quo considerari et expli- 
cari potest, in physicam et melaphysicam dividitur. 

Essentia dicitur physica, quum essentialia constitutiva ut in 
re sunt considerantur, nulla abstractione aut artificinli^pnrtitione 
adhibita. 

Dicitur vero melaphysica, et etiam nolionulis , quum consti- 
tiva entis metaphysice considerantur; essentia nempe divisa in 
partem communem, quae genus est, et in partem propriam, quae 
est differentia. Vide dicta in Logica (L. 123, l.° 107). 

44. Manifestum porro est essentiam melaphysicam seu notio- 
nalem a physica non distingui, nisi ex diverso modo quo eadem 
res consideratur. Nam quum essentiam per physica elementa 
describimus, eam absolute respicimus; quum vero per elementa 
metnphysica, eam consideramus comparate ad alia eum quibus 
aliquid commune et aliquid non commune habet. Hinc si phy- 
sica essentia realis est, nolionalis non est arbitraria, nec purum 
mentis figmentum, sed realis et ipsa quoad rem quam reprae- 
sentat; licet realis non sit abstractionis modus, per quem illam 
repraesentat. Hinc per se ruit error Lockii, qui essentiam rea- 
lem opponit notionali contendens, notionalem essentiam esse ut 
plurimuiti arbitrariam, incertam, et solum idea aliqua abstracta 
contineri, cui certum nomen fuerit applicitum, ut eius ope res 
colligere in quasdam classes possemus ( h ). 


(o) II Phys. tex. 3. 

'b) Dc humano inlelteilu Llb. III c. III l It, 13. 

* De essent i arum cogni tione 

45. Ut certum est res esse, ita certum quoque est essentias 
reales dari. Sed quaeri potest utrum, et intra quos limites eas 
cognoscamus. De hoc breviter. 

Assertio I. Nulli dubium quin probe cognoscamus rerum il- 
larum essentias , quarum constitutio ab intellectu dependet hu- 
mano . Non enim potest intellectus humanus ignorare quaenam 
sint constitutiva, quae ipse excogitat et coniungit. 

Huiusmodi sunt 1.° artefacta omnia, ut est v. gr. navis, ara- 
trum, liber, clavis et generalim machinae quaecumque et instru- 
menta ad certos fines atque usus constructa: 2.° quaecumque 
intellectus construit in ordine ideali et abstracto, quae iis con- 
stant essentialibus determinationibus, quas mens ipsis assignat. 

4G. Assertio II. Essentias carum rerum , quarum constitutio 
ab intellectu humano non dependet , cuiusmodi sunt res natura- 
les , imperfecte admodum et exterius , potius quam intime cogno- 
scimus. Etenim intellectus non potest eas cognoscere, nisi quantum 
ad id sensitiva inluitione aut intimo sensu iuvatur, ac propemo- 
dum manuducitur. Sensitiva autem cognitio intima rerum consti- 
tutiva non attingit, sed solum quasdam carum qualitates aut 
quosdam effectus. Non aliam igitur essentiarum huiusmodi no- 
tionem intellectus habet, nisi eam quam notae istae praebere 
possunt cum indeterminatis notionibus entis, realitatis, caussae, 
subiceti coniunctae. Unde essentiam omnem primo concipimus 
obscure per indeterminatum realitatis conceptum, ac deinde ul- 
teriori accedente experientia, et comparatione rerum ad invicem, 
ut realitatem quae per determinatas qualitates certosque effe- 
ctus se manifestat. 

* Sic corporis essentiam concipimus ut realitatem, quae se ma- 
nifestat extensione ac vi resistentiae ; essentiam spiritus ut rea- 
litatem, quae vi pollet cogitandi et volendi; essentiam lucis ut 
realitatem, quae determinatam in nobis sensationem excitat. Ita 
de reliquis. 

47. Hinc l.° liquet essentias reales non esse nobis omnino 
ignotas, quemadmodum Lockius existimavit. Sunt enim nobis 
rerum essentiae cognitae non quidem in se, sed in suis mani- 
festationibus propriis atque constantibus, quae quid illae sint satis 
in conceptu nostro determinant. 

v 2.° Hoc pacto conciliantur binae veterum assertiones, quae 
prima fronte sibi contradicere videntur. Prima est : essentias 
rerum cognosci immediate ab intellectu tamquam proprium obie- 
clum. Altera: essentias rerum esse nobis magna ex parte igno- 
tas. Utraque sane assertio vera est. In prima enim sermo fit de 
cognitione illa, quae obtinetur, quum universaliores atque inde- 
terminatas notiones (ens, subiectum etc. ) per notas qualitatum 
et effectuum determinamus (46). In altera vero de cognitione 
eorum, quae esse rerum intime constituunt. 

5.° Ceterum ea essentiarum cognitio, quae homini possibilis 
est, potest iteratis observationibus, diligenti experientia et ratio- 
cinio magis minusve perfici; quod munus in primis scientiarum 
est. Hoc pacto notionem essentiae spiritus metaphysica perficit, 
ostendens ipsum esse substantiam simplicem, a materia inde- 
pendentem et immortalem. Sic physica cognitionem perficit 
corporum mixtorum et lucis, soni etc. Sed haec quoque perfe- 
ctior cognitio semper inadaequata est (46; L. 47,4.°). 

ARTICULIS 111. 

Theoremata 


48. Propositio I. Rerum essentiae sunt indivisibiles. 

Scii, nec minui possunt nec augeri datae rei constitutiva. Si 
enim minui haec concipiantur vel augeri , iam non amplius rem 
illam habebis, sed aliam: illa enim ex his, et non pluribus neque 
paucioribus elementis constat. Plane ut in numeris, quae est Ari- 
stotelis similitudo. Quaternario v. gr. si unitatem addas vel de- 
mas, habebis .quinarium vel ternarium, sed non amplius qua- 
ternarium. 

49. Propositio II. Omne ens suam habet essentiam. 

Ens enim sine sua essentia esset ens sine suo esse; nempe 
ens sine eo, quod constituit ipsum ens (40) ; quae quidem est 
aperta contradictio. • 

50. Propositio III. Nulla res suam essentiam potest amittere . 

Secus posset aliqua res non esse id quod est. Si enim quae- 
dam res suam amitteret essentiam, iam et esset illa res quae 
prius erat, quia talis dicitur, et simul non esset amplius illa res, 
quia amisit id, quo res illa constituitur. 

51. Propositio IV. Essentiae sunt immutabiles. 

suam essentiam in aliam mutare, iam quia 

suam amitteret essentiam, non esset id quod est (50) ; et insuper 
esset id quod non est, quatenus essentiam susciperet alienam. 

52. Oppones mutationes perpetuas quae in rerum natura fiunt, 
per quas una res in aliam convertitur; v. gr. lignum in flam- 
mam, reetangulum in triangulum, aqua in glaciem. 

Respondeo negando in his omnibus mutationibus mutari es- 
sentias ; etenim solummodo quaedam essentiae singulares cessant 
exsistere, aliaeque illis succedunt, quae prius non exsistebant. 

Quod ut melius intelligas, adverte mutationes illas, per quas 
unam rem in aliam transiisse dicimus, accidere tantummodo in 
compositis, quorum essentia ex determinatarum partium coniun- 
etione constat. Quum igitur haec coniunctio dissolvitur, compositi 
essentia totaliter cessat existere, ae restant componentia; quae 
vel separata manent, et suam singillatim habent essentiam a to- 
tius essentia diversam; vel cum aliis coalescunt elementis, et 
sic novam actu constituunt essentiam. In hoc casu compositum 
primitivum in aliud mutari dicimus, non quod eius compositi 
essentia mutetur, sed quia quaedam sui elementa alterius com- 
positi partes fiunt. Huc spectat mutatio combustibilis in flammam. 

Fiunt quoque mutationes in compositis detractione vel addi- 
tione partium integrantium, ut quum reetangulum mutatur in 
triangulum et e converso: in hoc quoque casu cessat rectangu- 
lum, sed essentia utriusque semper eadem manet. 

Tandem Fiunt mutationes unius rei in aliam mutata solum 
ratione coniunetionis inter eadem elementa: ut quum aqua mu- 
tatur in glaciem; tunc enim cessat prima coniunetionis ratio 
atque incipit secunda. 

53. Propositio V. Essentiae sunt aeternae . 

Videlicet in statu intelligibiritatis, non vero exsistentiae (L. 296, 
349). Quia nempe certae ac determinatae rei constitutiva haec 
esse et non alia, non aliquando coepit esse verum, sed semper 
verum fuit, ac necessario verum est. lntelligibilitas insuper re- 
rum et possibilitas non in tempore esse coeperunt, sed ante omne 
tempus obiectum necessarium divinae intelligentiae exstitere, id 
quod melius ex dicendis intelligetur. 

Binae supersunt assertiones explicandae potius quam pro- 
bandae. 

1. a Essentiae sunt necessaria e. Nempe l.° necessario possibi- 
les: possibilitas enim necessaria est, ut infra demonstrabitur. Non 
sunt autem essentiae necessario exsistentes, ut patet : quia re- 
rum finitarum exsistentia contingens est. 2." Necessario sunt 

tales aliusmodi sunt : cuius quoque necessitatis ratio inferius 
afferetur. 

2. a Essentiae sunt infinitae. Videlicet quoad extensionem, non 
vero quoad comprehensionem. Etenim notarum complexio, qui- 
bus constant, perfectionem aliquam finitam exhibet, sed in in- 
dividuis indefinitis exsistentiam nancisci potest. 

CAPUT III. 

OR EXSISTENTIA ET POSSIBILITATE 
ARTICULUS I. 

De exsistentiae notione 

34. Quidquid realilatem aliquam habet (11), per quam cogi- 
tari possit, vel actu illam habet et extra mentem, vel non ha- 
bet quidem actu, sed habere potest. Hinc entis divisio in exsi- 
stens et possibile, seu ens in actu, et ens in potentia. Quae duo 
in hoc conveniunt, quod sunt proprie ens, quatenus ens dicit 
rem (11) praecisione facta ab exsistentia vel non exsistentia: 
hoc autem differunt, quod ens in actu includit exsistentiam, ens 
in potentia negationem eius; adeoque opponuntur inter se ne- 
gative, vel potius privative, _ ty, exsistens et non exsistens. Ens in 
potentia est dumtaxat in ordine intelligibili et metaphysieo; ens 
actu non in hoc solum, sed etiam in ordine physico et aetua- 
litatis. 

33. Exislenliae notionem simplicissimam simul et clarissimam 
frustra quis verbis illustrare tentet. Cogita quid de te dicas , 
quum dicis: ego sum; e t quid sit exsistentia optime intelliges. 
Solet tamen his fere modis exsistentia describi : actualis rei 
praesentia in ordine physico — complementum possibilitatis — 
actualitas essentiae — ultima rei actualitas — id quo res con- 
stituitur extra suas caussas. Sed haec omnia nihil revera exhi- 
bent clarius, quam haec unica vox exsistentia. 

36. Haec porro vox, si eius etymologiam spectes, significat 
rei ex alia emersionem quamdam atque apparitionem. At si usum 
sequaris, idem est, ut diximus (10), ac actualitas subiecti a 
quacumque determinatione praecisa. Hinc usurpatur haec vox 
etiam quum dc Deo loquimur. Neque hic loquendi usus impro- 
lyui potest cum Gioberti; nam significatio huic voci attributa 

dimanalionis notionem nullatenus iam comprehendit, saltem ex- 
plicite ; quod si implieile eam comprehendit, ea notio pertinet 
non ad id quod significat vox, sed ad modum significandi ; se- 
cundum quem modum, non haec tantummodo vox, sed omnia 
quae de Deo dicuntur, ipsaque entis denominatio, de eo dici 
nequeunt (a). . 

* 57. Controversia fuit inter scholasticos utrum exsistentia ab 
essentia distinguatur. Controversiam hanc plenissime expositam 
et solutam reperies apud Suarez in disputationibus metaphysi- 
cis (6). Ut breviter ea resolvatur, haec duo in primis statuenda 
sunt. 

1. ° Conceptus essentiae et exsistentiae esse certe distinctos. 
Possumus enim cogitare de rei essentia, quin eius exsistentiam 
attendamus , et de exsistentia in genere, quin de ulla particu- 
lari essentia cogitemus. Cuius distinctionis fundamentum invenit 
mens in rerum contingentia, .quae ex se et in suo conceptu exsi- 
stentiam non includunt, quam tamen ab alio recipere possunt. 

2. ° Essentiam exsistentem ab essentia abstracta, et in statu 
realitntis metaphysicae realiter distingui, distinctione negativa, 
ut ens a non ente (54). Atque hoc pacto intelligendus videtur 
S. Thomas, quotiescumque docet, essentiam ab exsistentia rea- 
liter distingui (e). 

Ex huius praesertim animadversionis neglectu lota haec quae- 
stio orta est. Quae enim de essentia abstracta et ideali dici de- 
bent, ac nemine negante dicuntur, ad essentiam realem et in 
statu physico translata sunt. 

58. PnopostTio I. Essentiae realis enlitas, eiusque exsisten- 
tia re non distinguuntur. 

Quum essentia extra eaussas suas constituitur, et ad exsistendi 
actum traducitur, contendunt adversarii produci quoddam com- 
positum ex entitate reali ac physica essentiae, et exsistentia; il- 
iamque se habere ut potentiam physicam ad esse actuale reci- 
piendum, hanc vero ut actum, quo haec potentia determinatur 
atque completur. 

Iam l.° quod entitas essentiae physicae sit potentia quaedam 
ad actum exsistentiae, gratis asseritur. Nam 

a) Omnia quae ad id probandum afferuntur argumenta, si 
quid probant, hoc unum probant, essentiam creaturae intelligi- 

(n) Ct. S. Th. Sum. th. p. i: q. XIII. art. III. 

it) Disp. XXXI. 

(c) Cf. Sum. th. p. I. q. III art- IV. * 

bilem non continere in suis constitutivis exsistentiae notam, sed 
potius indifferentiam ad exsistendum ; ac propterea exsistentem 
essentiam ab essentia praecisa et ideali distingui, ut ens in po- 
tentia ab ente in actu : quam distinctionem realem esse nemo 
negat, ut modo diximus. 

b ) Aliunde vero nescio an unquam suaderi poterit, entitatem 
rei physicam ab eiusdem exsistentia distingui. Hoc enim tan- 
tumdem est ac si dicas: id quo aliquid est physice haec res, 
differre ab eo quo est physice hoc ens, ac dari praeterea me- 
dium inter ens possibile et ens exsistens. 

2." Probatur entitatem realem essentiae non esse potentiam 
physicam ad exsistentiam recipiendam, sed esse exsistentem hoc 
ipso quod entitas realis est. Unum tantummodo brevitatis gratia 
afferam argumentum. 

Realis essentiae entitas habet omnia, quae nos intelligimus 
exsistentiae nomine. Ergo nihil praeterea requiritur ad hoc, ut 
exsistens dici possit. 

Prob. ant. Exsistentiae nomine in rebus creatis intelligimus 
aliquid, per quod eae desinunt esse nihil, distinguuntur a mere 
possibilibus, nec in ordine amplius ideali, et in caussarum sua- 
rum activitate continentur, sed extra caussas realitatem physicam 
obtinere incipiunt; aliquid quod non aeternum est, sed tempo- 
raneum, quod iis non necessario convenit, sed eontingenter, quod- 
que idoneae caussae efficientiam requirit. Profecto ubi haec omnia 
habentur, ibi exsistentiam agnoscunt omnes. Atqui omnia haec 
realis essentiae cntitali conveniunt, ut manifestum est. Ergo. 

* 59. Hinc cojliges i. p Essentiam esse inseparabilem ab exsi- 
stentia, per quam ipsa actu est, videlicet non posse in -ordine 
rcalitatis alteram manere sine altera. 

2." Nihil exsistere posse exsistentia aliena absque exsistentia 
propria. 

5. Compositionem ex essentia reali et exsistentia esse meta- 
physicam, nempe ex partibus ratione sola distinctis (L. 107), cum 
fundamento tamen in re (57, l.°). 

60. Ex dictis facile refutabis quae opponi solent. 

Opp. 1. Si exsistentia idem esi ac essentia, consequitur exsi- 
stentiam finitis quoque entibus esse essentialem. Unde dicendum 
foret entia finita necessario exsistere ; quod enim pertinet ad es- 
sentiam necessarium est. 

Resp. Neg. ant. Non enim exsistentia est constitutivum intel- 
ligihilis essentiae in entibus finitis, sed esi ipsa essentia produ- 

cta. Non est igitur entibus linitis essentiale ut actu sini, nec 
necessario illa exsistunt, sed hoc unum necessarium esi, ut li- 
nita essentia, si producatur, sil quaedam exsistentia, et exsi-* 
stentia omnis sit quaedam essentia. 

Opp. II. Res creatae habent esse receptum et participatum : 
quod vero recipitur, in alio recipitur. Sed hoc in quo esse re- 
cipitur, nihil aliud esse potest quam essentiae entitas. Ergo. 

Resp. Dist. L am part. mai. Res creatae habent esse receptum 
ab aliqua caussa, conc.; in aliquo subiecto, subd.; vere ac phy- 
sice neg.; metaphorice, quatenus essentia intelligibilis exsisten- 
tiam inter suas notas non continet, conc . 

Disl. quoque 2. am pari. mai. Quod recipitur, in alio recipitur, 
i. e. quod recipitur physice, conc.; quod recipitur metaphorice, 
ut supra, nego. 

Et omissa min., neg. cons. 

Ex hac distinctione patet, quo sensu res creatae esse rece- 
ptum habere dicantur. Quod si quis urgeat : si res creatae 
habent esse participatum, aliquid sit oportet, quod hoc esse 
participet; respondebis cum Alexandro Alensi : « non esse ima- 
» ginandum, quod una res sit quae participat, sicut essentia, et 
» alia quae participatur, sicut esse ; sed quia una et eadem res 
» est realitas modo participato, et per vim alterius, sicut per 
» vim agentis : haec enim realitas de se non est nisi sub modo 
» possibili ; quod autem sit et possit vocari actus, hoc habet per 
» vim agentis » (a). 

Opp. III. Quod est indifferens ad alterum, ab illo realiter di- 
stinguitur. Sed res contingentes sunt indifferentes ad exsisten- 
dum vel non. 

Resp. Disl. mai. Quod est indifferens physice, trans.; logice, 
nego. Et contradist. min. 

Physice indifferens ad aliquid dicimus id, quod in statu phy- 
sico constitutum potest illud habere, et potest non habere. Hoc 
pacto homo indifferens est ad virtutem vel ad doctrinam. In- 
differens vero logice id, quod potest sine altero cogitari, etiamsi 
non possit esse sine illo. Sic se habet virtus ex gr. ad hominem, 
qui est eius subieetum. 

Iamvero essentia actualis non est physice indifferens ad exsi- 
stentiam, sed logice tantum, quatenus cogitatur praecisione facta 
ab exsistentia, vel etiam negatione inclusa exsistentiae, ut quum 
de essentia cogitamus ut est in potentia (54). 

(o) In VII Met. t»*xt. 22. 

Opp. IV. a) Essentia est immutabilis, exsistentia vero muta- 
bilis : 6) essentia est aeterna, exsistentia producta. Ergo. 

Resp. ad l. m Dist. t. am pariem. Essentia est immutabilis in 
eo, quod essentia talis est, conc. ; in eo quod physice est, nego. 
Transit enim a non esse ad esse, et potest transire ah esse ad 
non esse. 

Conc. 2. m pariem. Sed exsistentiae mutabilitas eadem plane 
est ac mutabilitas essentiae in eo quod physice est. 

Ad 2. m Dist. i. am pariem. In statu intelligibili, quatenus phy- 
sice nihil est, cone.; in statu actuali, nego, et conc. 2: am pariem. 

ARTICULUS U. 

De possibili tale 

61. Possibilitatis notio ex ipsa rerum exsistentium cognitione 
efilorescit. Quidquid enim exsistit, exsistendi capax est, ut ex- 
sistendi capax erat antequam exsisteret. Hinc intelligimus non 
id solum quod actu exsistit, exsistendi capacitatem habere, sed 
alia quoque multa quae non exsistunt ad exsistendum esse ido- 
nea. Sic possibilitatis purae notionem adquirimus; id enim quod 
non est , et esse potest , possibile purum dicitur. Quum vero 
de possibilibus cogitamus, ac varias idearum combinationes ex- 
sequimur, quaedam in his occurrunt, quae ad exsistentiam de- 
venire non posse cognoscimus. Et exinde impossibilitatis notio 
consurgit. 

62. Possibilitas porro duplex distingui debet, intrinseca et ex- 
trinseca. Illa dicitur quoque formalis et absoluta , haec caussalis 
et relativa. 

Possibilitas intrinseca est habilitas ad exsistendum , oria ex 
eo quod rei constitutiva repugnantiam ad invicem non habent, 
ut possibilitas statuae ex auro. 

Possibilitas extrinseca est habilitas ad exsistendum, procedens 
ex virtute caussae, quae idonea sil ad rem producendam ; ut 
v. gr. possibilitas extrinseca statuae est ab artifice. 

Possibilitas adaequata utramque complectitur. Utraque enim 
requiritur conditio, ut ens venire ad exsistentiam possit. 

Huic duplici possibilitati duplex respondet impossibilitas. Ni- 
mirum dicimus intrinsece impossibile id, quod in suis constitu- 
tivis contradictionem continet, ut triangulum quadrilaterum. Et 
haec intrinseca impossibilitas alia absoluta est, alia hypothetica, 

ut ex dictis in Logica colligitur (L. 407, 405). Extrinsece im- 
possibile est id, ad quod producendum proportionata caussa 
non adest. 

65. Possibilitas intrinseca est absoluta, ac limites non habet, 
nisi contradictionem; sed extrinseea relativa est: quod enim 
unius caussae vires superat, alterius non superat : ita quod illi 
impossibile, huic possibile est. Certe omnia quae intrinsece pos- 
sibilia sunt, extrinsccain quoque possibilitatem habent, si infinita 
Dei virtus spectetur. Si autem vis caussarum creatarum, quae- 
dam nulli caussae creatae possibilia sunt, quaedam vero aliis pos- 
sibilia, aliis impossibilia, ut palet. Quae ab aliqua caussa creata 
fieri possunt, physice possibilia dicuntur; quae a nulla possunt, 
physice impossibilia : talis est v. gr. creatio ex nihilo. 

64. Quum agitur de quibusdam actionibus ab homine ponen- 
dis, attendenda est etiam moralis possibilitas vel impossibilitas. 
Moraliter possibile, ut iam in Logica (L. 407, 5.° 635) statuimus, 
est id quod communibus hominum moribus non repugnat, im- 
possibile quod repugnat. Radix autem moralis huius possibilitatis 
vel impossibilitatis hoc principio continetur : quod quum ad aliquid 
agendum difficultas praesertim magna superanda est , homo 
quamquam physica potentia agere possit, agere tamen non solet, 
nisi bonum aliquod apprehendat, quod ipsum exstimulet ad agen- 
dum, et difficultatis pondus sufficienter compenset. Quum igitur 
difficultas est nulla, immo etiam quum ea levis est, vel absolute 
vel saltem relative, atque insuper bonum ab actione consequens, 
quantum satis est, ut sufficiens apprehenditur, tunc actio est mo- 
raliter possibilis;, quia dici nequii in more esse hominum, ut in 
talibus adiunctis difficultatem non superent. Quum autem diffi- 
cultas est omnino magna, bonum autem vel exiguum est, vel 
parum apprehenditur, actio est moraliter impossibilis; tunc enim 
communiter homines agere non solent. 

65. Porro si quaeras, utrum possit in specie determinari, 
quaenam sint censenda moraliter possibilia vel impossibilia, re- 
spondeo esse quaedam, in quibus exsequendis communiter mo- 
ralis possibilitas vel impossibilitas habetur; sed non ita ut ex- 
ceptiones omnino desint, aut deesse possint. Nam primo difficul- 
tatis gravitas magna ex parte crescit vel minuitur ex propen- 
sionibus, dispositionibus, apprehensionibus et celeris adiunctis 
subiccli ; potest igitur fieri, ut difficultas alicui gravis, alteri levis 
sit. et e converso. Deinde bonum alicui vel etiam communiter 
sufficiens, alicui potest esse insufficiens vel e contrario ; ac tan- 

dein difficultas etiam magna propter bonum etiam insufficiens, 
quamquam communiter non superetur, physice tamen superari 
potest. 

66. Igitur quum de multitudine aliqua hontinuin agitur, po- 
terit cum certitudine determinari, utrum datae conditiones mo- 
ralem impossibilitatem constituant vel secus. Si enim in iis con- 
ditionibus l.° hominum propensiones, et celera adiuneta, ex qui- 
bus difficultatis gravitas relativa pendet, sunt communiter eadem, 
et gravem difficultatem communiter faciunt, et 2.° si bona quae 
in iis conditionibus homines sibi proponere possunt, communiter 
non apprehenduntur ut sufficientia ; tunc certe communiter dif- 
ficultas non superatur; adeoque moralis impossibilitas obtinebit. 
Exemplum vidimus, ubi de testium veracitate aestimanda actum 
est (L. 628, 3.° ; 632, seq.). 

Quum vero de singulis agitur individuis, certitudo de mora- 
li possibilitate vel impossibilitate, in iisdem conditionibus, erit 
semper hypothetica (L. 408, 5.°) ; nempe posito quod individuum 
et difficultatem sentiat ut communiter sentitur, et de bonis ae- 
stimet ut communiter aestimatur, atque ita se gerat ut commu- 
niter homines se gerere solent. Utrum autem hypothesis haec 
verificetur, hoc fere semper intra probabilitatis limites contine- 
bitur (L. 408, 6.°). 


ARTICULUS III. 

De possibilibus 

67. Propositio 11. Quod possibile est non est omnino nihil. 

Etenim quod possibile est exsistentiam adquirere potest et esse 

aliquid physice : nihilum autem non potest exsistentiam acquirere, 
nec unquam aliquid esse. Praeterea possibile concipitur per se, 
non per negationem realitatis; nihilum autem ex opposito. In- 
super res possibiles et exsistentes eodem conceptu repraesen- 
tantur; at nihilum cum nulla re exsistente communem conceptum 
habet. Tandem unum possibile ab alio differt per se, et alterum 
ab altero saepe exeritur; nihilum vero a nihilo non differt per 
se, quamquam restrictive accipiatur (22), sed solum ratione di- 
versarum realiiatum, quarum negationes concipiantur; nihilum 
autem non gignitur proprie neque gignit, quia nihil est. 

68. Igitur quamquam possibilia physice nihil sint (54), ha- 
bent tamen suam realitatem obiectivam atque esse suum. Rea- 

litas possibilium est entitas metaphysica el abstracta, videlicet 
ipsa eorum intelligibilia constitutiva, llacc nutem entitas me- 
lapbysica et abstracta quum concipitur, actu est in statu logico 
sive ideati, nimirum in intellectu, qui actu illam apprehendit; 
nec aetunlitatem habere potest per se, sed vel est concreta in 
rebus, vel concepta in intellectu ; ita ut si nullae res essent et 
nullus praeterea esset intellectus, realitas quoque illa amplius 
non esset. 

69. Propositio 111. Possibilia non sunt ea solum, quae in se - 
rie temporum exsistentiam obtinent. 

Est contra falalistas et Hobbesium, qui in eo errant, quod in- 
trinsecam possibilitatem cum extrinseca permisceant, et praete- 
rea de summa rerum caussa pessime sentiunt. 

1. ° Possibile est id quod in suis constitutivis idealibus repu- 
gnantiam non continet. Ium quis non videt iniinitu alia praeter 
ea, quae exsistentiam in tempore nanciscuntur, repugnantium 
nullam continere? Quidquid enim cogites dato tempore exsiste- 
re, infinita alia illi similia in diversis temporis differentiis exsi- 
stere posse concipies. Itu quidquid accidat uni individuo, quid- 
quid agatur ab illo , aliis accidere et ab aliis agi vel eodem 
tempore vel diverso nullatenus repugnat. Idem dicito de rela- 
tionibus, quas unum individuum ad alia habet. 

2. ° Perfectionum gradus in entibus linitis, magnitudo quoque 
corporum certos nullos limites habet ; igitur semper poterit 
concipi aliquid perfectius vel minus perfectum iis quae sunt, 
aliquid maioris molis vel minoris. Figurarum item varietas, ut 
quae a numero laterum pendet, quemadmodum numerorum 
series, finem non habet. 

3. ° Impossibile est omnia, quae intrinsece possibilia sunt, ad 
exsistentiam venire. Multa enim possibilia contradictoria sunt, 
atque adeo contraria ; adeoque simul exsistere non possunt: v. gr. 
hoc momento possibile est Petrum scribere et non scribere, 
bene valere et aegrotare. Et tamen impossibile est, ut scribat 
hoc momento ac simul non scribat, utque bene valeat ac simul 
aegrotet. Si ergo scribit, si bene valet, sane non transiit ad exsi- 
stentiae statum nec transibit unquam id quod ex aequo possi- 
bile erat, Petrus nempe hoc momento non scribens, Petrus hoc 
momento aegrotans. 

70. Propositio IV. Possibilia aeterna sunt. 

Possibilium realitas dumtaxat in intellectu actualitatem sibi 
propriam nancisci potest (68;. Igitur possibilium esse aeternum 

dici poterit si sil intellectus aeternus, qui possibilia omnia sem- 
per cognoverit. Atqui intellectus divinus et est aeternus, et 
omnia possibilia semper cognovit. Ergo possibilia in intellectu 
divino aeternitatem habent. Sunt ergo aeterna. 

ARTICULUS IV. 

* De possibilitatis origine 

71. Duae sunt de possibilitate intrinseca sat graves quaestio- 
nes. Prima unde ipsa possibilitas originem ducat ; altera de illius 
realitatis, quae possibilium propria est (67), fundamento. Nunc 
de prima. 

72. Propositio V. Intrinseca possibilitas nec a rerum exsisten- 
tia pendet , nec ab humano intellectu . 

Prima pars vix aliquam exigit declarationem. Quamquam enim 
mens humana a rebus exsistentibus possibilium notiones desu- 
mat, nihilominus ipsa, possibilitas manifeste est ab exsistentia 
rerum independehs. Non enim ideo res potest esse quia est, sed 
e contrario ideo est quia potest esse. Ut enim potentia actum 
antecedit, ita capacitas exsistendi antecedit exsistentiam. Revera 
anne rerum conceptus, antequam illae exsisterent, contradictio- 
nem includebant? Si includebant, numquam res illae potuissent 
exsistere, si non includebant, erat profecto possibilitas ante exsi- 
stentiam. Ergo ab hac illa non dependet. 

Tandem multa sunt possibilia, quae adhuc non exsistunt, im- 
mo quae numquam exstitura sunt (69). Ergo. 

73. Altera quoque pars, nisi perperam intelligatur, nullam 
patitur dillicullatem. Ne putes igitur heic negari quod paullo 
ante affirmatum est (68); videlicet possibilia suam actualitatem 
nancisci non posse, nisi in intellectu; neque, quod in Logicae 
exordiis statuimus, esse ideas factilias, quas intellectus sibi for- 
mat, etiam ad arbitrium (L. 22). Non haec dicimus, sed hoc 
unum, videlicet ab intellectu minime pendere, ut quaedam ideae 
inter se habeant, quaedam non habeant repugnantiam ; ita ut 
illae in unum conceptum componi nequeant, hae vero possint. 
Hoc autem est plane manifestum : intellectus enim apprehendit 
utique sociabilitatcm vel repugnantiam idearum (L. 51), sed 
illam non facit ; haec enim pendet ab ipsius ideae conditione 
atque elementis. Unde etiam quum ad arbitrium ideas faci itias 
effingit intellectus, huic normae necessario subiicitur (L. 24). . 

74. Propositio VI. Intrinseca possibilitas admittenda est, quae 
nee a potentia nec a voluntate Dei originem ducat. 

Prima opinio a quibusdam scholasticis invecta fuit, altera a 
Cartesio. Illi cum intrinsecam possibilitatem ab extrinseca non 
distinguerent, lotam quae in rebus est exsistendi capacitatem 
a caussa repetebant, ita ut aliquid ex eo solum possibile dice- 
rent, quia Deus illud producere potest. 

Cariosius vero existimavit, possibilitatem omnem et impossi- 
bilitatem libera Dei voluntate determinari ; adeo ut aliquid pos- 
sibile sit , quia Deus sic voluit , impossibile futurum , si aliter 
voluisset. 

7o. Refutatur prima opinio. 

1. ° Si unica ratio cur aliquid possibile habendum sit, haec 
est: quia Deus illud producere potest, sane unica ratio, qua 
aliquid impossibile est, haec esset: quia Deus illud efficere non 
potest. Nimirum quaedam essent impossibilia, non quia divinae 
actionis terminus esse nequeunt , sed quia divina potentia ad 
illa sc extendere nequit. Quod quidem absurdum est, et divi- 
nae omnipotentiae conceptum tollit. 

2. ° Si haee sententia vera esset , nullo iure posset aliquid 
absolute impossibile dici. Praescindendo enim ab intrinseca con- 
tradictione, nemo potest probare Deum aliquid facere non posse. 

Quod si dicant, ea quae Deus facere nequit, cognosci ex con- 
tradictione quam includunt, iain ipsi concedunt esse aliquam 
intrinsecam impossibilitatem, sine ullo ad divinam potentiam re- 
spectu; adeoque concedere debent independenter quoque a di- 
vina potentia ea quae contradictoria non sunt esse possibilia. 

76. Refutatur opinio altera. 

1. ° Si interna possibilitas a voluntate divina penderet, ab ea 
quoque penderet quoad rerum cognitionem divinus intellectus: 
cognitio enim supponit obiectum : ante possibilium autem essen- 
tiarum constitutionem nullum erat obiectum intclligibile. Atqui 
plane repugnat divinum intellectum quoad rerum cognitionem 
a voluntate pendere: nam potius voluntatis est, ut pendeat ah 
intellectu, quia nihil volitum quin praecognitum ; et praeterea 
quia ad intellectum pertinet, ut voluntatem dirigat iuxta sapien- 
tiam. Ergo dici nequii, internam possibilitatem a divina volun- 
tate pendere. 

2. ° Iuxta Carlcsium idcirco solum quaedam possibilia non 
sunt, quia talia illa esse Deus non voluit. Si ergo Deus aliter 
voluisset, illa essent possibilia; nempe exsistendi haberent ea- 

pacilalem, adeoque diyina virtule effici possenl. Atqui hoc plane 
repugnat. 

Nam repugnat terminum divinae virtutis operantis esse ni- 
hilum absolutum; absurdum est enim Deum operari, et ope- 
rando producere nihilum. 

Atqui si dicas Deum efficere posse quae possibilia modo non 
sunt, dicis terminum divinae virtutis operantis esse posse ni- 
hilum. Quae enim modo possibilia non sunt, elementis constant 
quae contradictionem includunt. lam quae contradictoria sunt 
se mutuo destruunt, cum non possit alterum illorum exsistere, 
nisi altero excluso. Igitur si Deus vellet utrumque simul, nol- 
let simul utrumque, adeoque nihil vellet. Fac v. gr. Deum velle 
circulum quadratum. Quid vellet in hac hypothesi? Vellet cir- 
culum non circulum, et quadratum non quadratum; nimirum 
nec circulum vellet nec quadratum. 

3.° Si Deus posset efficere, ut essent possibilia quae modo 
intrinsece impossibilia sunt, posset aliquando efficere, ut non re- 
pugnaret amplius Deum non esse, aut Deum destrui, ac pro- 
pterea semetipsum annihilare posset ; ac generatim efficere ut 
aliquando non repugnaret idem simul esse et non esse. Quo 
semel posito, non modo certitudo de Dei exsistentia ac potentia, 
sed omnis omnino certitudo ruit. Cum enim liberam Dei volun- 
tatem nemo perscrutari valeat, sqjnper ambigendum esset, num 
forte veritati principii contradictionis aliqua derogatio facta es- 
set. lam quid amplius ad sceplicismum requiras ! 

77. Propositio VII. , Intrinseca possibilitas et impossibilitas ex 
ipsis rerum essentiis emergit. 

Nam possibilitas haec tota continetur sociabilitate idearum di- 
versas entilates exhibentium. Cur autem quaedam ideae so- 
ciabiles exsistunt? Profecto quia entitates quas ipsae repraesen- 
tant sunt id quod sunt ; si enim aliter se haberent , possent 
insociabiles esse. Ergo interna possibilitas et impossibilitas ex 
rerum essentiis dimanat. Ut exemplo utar, unde exsurgit pos- 
sibilitas circuli aurei ? Sane ex eo quod essentia circuli nihil 
habet quod excludat esse aureum. E contrario quid est quod 
facit circuli quadrati repugnantiam ? Nihil aliud quam hoc, quod 
circulus est circulus, et quadratum est quadratum. 

78. Corollaria. l. m Possibilitas intrinseca immutabilis est. Nam 
cum essentiae sint immutabiles (51), earum quoque relationes 
inter se immutabiles sint oportet. 

% m Est aeterna , quia nempe essentiae sunt aeternae (53). 

V. II. 3 

3. ni Est necessaria. Nam non pendet a rebus contingentibus (72), 
nec a libera creatoris voluntate. 

4. ra Est incrementi ac decrementi incapax . Ad hoc enim ut in- 
crementum acciperet, neeesse foret aliquam novam essentiam 
exsurgere (77) ; id quod fieri nequit, eum essentiae sint aeter- 
nae. Ut vero decrementum subiret, neeesse esset ut aliqua es- 
sentia mutaretur, id quod pariter impossibile est (50, 51). 

79. Obiieiunt I. a) Possibile est quod potest exsistere. Sed 
nihil potest exsistere, nisi per divinam potentiam. Ergo nihil est 
possibile, nisi per divinam potentiam. 

Revera b) si fingas Deum omnipotentem non esse, tollitur 
omnis possibilitas. Ergo. 

Resp. ad l. m Cone, mai ., et disl. min. Quatenus divina potentia 
est radix possibilitatis exlrinsecae, cone.; intrinsecae, nego. 

Disl. cons. Nihil est possibile nisi per divinam potentiam pos- 
sibilitate nimirum extrinseca, cone.; intrinseca, nego. 

Ati 2. m Disl. Tollitur possibilitas extrinseca, cone.; intrinseca, 
nego. 

Inst. Tollitur quoque possibilitas intrinseca , si fingas Deum 
non exsistere. 

Resp. Disl. Tollitur quia essentia divina fundamentum est om- 
nis intclligibilitatis, adeoque et intrinsecae possibilitatis, ut mox 
videbimus, conc.; quia tale fqpdamenlum est omnipotentia, nego. 

80. Ob. II. a) Voluntas omnipotens potest omnia facere. Ergo 
potest etiam facere, ut impossibilia sint possibilia. 

b) Secus omnipotentia limitibus coaretaretur. 

c) Ut statuatur quid Deus possit facere, quid non possit, to- 
tam divinae potentiae amplitudinem perspectam habere oporte- 
ret. Sed haec infinite superat mentis humanae captum. Ergo. 

Resp. Ad t. m Disl. Potest omnia facere quae potest velle, et 
quae possunt fieri, conc.; quae non potest velle, et quae non 
possunt fieri, neg. et neg. t con$. am (76, 2.°). 

Ad 2. ,n Nego. Impossibile enim non est aliquid, sed plane ni- 
hil. Nullis autem limitibus circumscribitur divina potentia, quum 
dicimus ipsam non posse facere nihilum ; quia non nihilum, sed 
ens actionis terminus esse potest. Potentia porro divina se exten- 
dit ad omnia, quae entis rationem habent, et in hoc nullis limi- 
tibus continetur. 

Ad 3. m Disl. Si^positive et singillatim id statuendum esset, 
conc.; si negative et universim , nego. Eodem modo disl. min. 
An opus est ut immcnsurabileni potentiam mensuremus, ad hoc 

ut statuamus universim Deum facere non posse quod prorsus 
nihil est? 

81. Inst. Si ita est, voluntas Dei ab intrinseca possibilitate 
dependens est. Sed hoc dicere nefas. Deus enim nequit esse 
dependens a norma sibi extrinseca. 

Resp. Dist.mai. Tamquam a norma sibi intrinseca, conc.; ex- 
trinseca sibi, nego. Conlradist . min. , et conc. ral. add . Omnis 
possibilitas fundatur in divina essentia, prouti ab intellectu di- 
vino comprehenditur, uti mox declarabimus. Non est ergo nor- 
ma Deo extrinseca. 


articulus v. 

* Unde sit possibilium inlelligibi litas 

82. Quaeritur nunc unde possibilia, quae aeternae cognitionis 
terminus exsistunt (70), aeternam suam habeant intelligibilita- 
lem : videlicet utrum in hoc ipso quod metaphysicam quamdam 
atque intelligibiiem realitatem habent (68), sint a Deo indepen- 
dentia, an secus. Quaestioni satis facit sequens 

Propositio VIII. Omnis possibilium inleUigibilitas a divina 
essentia dependet, quatenus divini intellectus obieclum est. 

85. Duo praemittenda ad assertionis intelligentiam. 

1. ° Deum possibilia non cognoscere abstrahendo unum con- 
ceptum ab alio, aut plures conceptus componendo, aut aliud ex 
alio concludendo : Dei enim cognitio nec successiva est nec per- 
feetibilis. Cognoscit igitur possibilia per simplicem intelligentiam, 
qua rerum omnium essentias perfectissime comprehendit. Deus 
enim, qui rerum essentias comprehensive intelligit (L. 48), co- 
gnoscit quaecumque iis accidere possunt, omnes videlicet per- 
fectionis gradus , omnes determinationes ac relationes, quarum 
unaquaeque essentia capax est. His autem omnia possibilia con- 
tinentur. 

2. ° Quomodo autem uniuscuiusque rei essentiam intclligat 
Deus, clarissime explicat S. Thomas («), inquiens : « Deus es- 
» sentiam suam perfecte cognoscit : unde cognoscit eam secun- 
» dum omnem modum, quo cognoscibilis est. Potest autem co- 
» gnosci non solum secundum quod in se est, sed secundum 
» quod est partieipabilis secundum aliquem modum similitudi- 

» nis a creaturis. Unaquaeque autem creatura habet propriam 
» speciem ( i. e. notas intelligibiies quibus exhibetur eius es- 
» sentia ) secundum quod aliquo modo participat divinae essen- 
» tine similitudinem. Sic igitur in quantum Deus cognoscit suam 
» essentiam, ut sic imitabilem a tali creatura, cognoscit eam ut 
» propriam rationem ( i. e. essentiam intelligibilem ), et ideam 
» ( i. e. exemplar) huius creaturae; et similiter de aliis » . Ita 
s. Doctor. Et hae exemplares rerum omnium ideae sunt uni- 
versalia illa Platonis (L. G33) extra res posita, non in statu reali 
sed intelligibili, quae sublimioribus omnibus intelligentiis miri- 
fice semper placuerunt. 

Divina igitur essentia variis innumerisque modis imitabilis per 
creaturas divino intellectui, eam perfecte comprehendenti, omnes 
rerum essentias in intelligibili statu proponit et explicat. In his 
autem ideis divinus intellectus omnia possibilia cognoscit (a), 

84. Probatur propositio. 

1. ° Ex adductis S. Thomae verbis. Deus enim omnis possibilis 
essentiae perfectionem in sua essentia perfectissima certe prae- 
continet. Cum ergo seipsum perfecte cognoscat, cognoscere quo- 
que debet omnes modos secundum quos eius essentia infinita 
per finitas quascumque essentias imitabilis est. Ergo essentiae 
omnes finitae inlelligibiliiatem habent respectu Dei ex divina 
essentia prouti haec intellectui obiicitur. 

2. ° Neque aliunde eam accipere possunt. Nam omnis realitas 
metaphysica et abstracta actualitatem habere nequit, nisi vel phy- 
sicam in rebus exsistentibus, vel logicam in intellectu (G8). 
Actualitatem porro logicam habere non potest, nisi prius aliquo 
modo physicam actualitatem habeat. Etenim logicam actualitatem 
habere nequit, nisi in intellectu. Sed intellectus supponit obie- 
<tum; non enim facit id quod intelligit, sed reperit ac depre- 
hendit. Porro intellectus realitatem metaphysicam et abstractam 
in seipsa deprehendere nequit, quia haec in se ipsa actualitatem 
non habet. Ergo oportet ut illam reperiat in aliqua re physica, 
in qua sil aliquo modo, et physicam actualitatem habeat. 

Igitur omnis realitas metaphysica et abstracta, antequam actua- 
litatcin logicam in intellectu aliquo sortiatur, aliquam essentiam 
realcm, tamquam sui fundamentum, supponit. Possibilia autem 
actualitatem logicam aeternam in divino habent intellectu (70). 


u, Ilaec f |tiHO de Divina scientia Imr loco attigimus, melius iutelligeulur n tvronibu*. 
*fuum in Theologia fusius pertractabuntur. 

Ergo eorum intelligibilitas ab aliqua physica essentia eaque aeter- 
na procedat necesse est. Talis autem essentia nulla est, praeter 
divinam. Ergo. 

3." Ex absurdo. Si enim possibilium intelligibilitas a Deo esset 
independens, divinus intellectus, quum illa cognoscit, perficeretur, 
et quasi complementum acciperet a realitate sibi extranea, im- 
mutabili, aeterna et quae ab ipso nullo modo dependet ; quae- 
que, quod magis mirandum, nullam habet aclualilatem. Quae 
quidem omnia plane absona sunt. 

83. Concludam pulcherrimis hisce Lcssii verbis, quae hac de 
re disputantibus semper ob oculos esse debent. « Omnia possi- 
» bilia continentur in essentia divina, tamquam in originali ra- 
» dice, et quasi in exemplari virluali et radicati; in sapientia , 

» tamquam in exemplari formali , in quo etiam exsistunt obie- 
» etive modo perfectissimo et illustrissimo; magis enim ibi fui - 
» gent, quam in suis naturis creatis ; in potentia , tamquam in 
» caussa effectrice » (a). 

Animadverte igitur diverso plane modo possibilia esse in es- . 
sentia divina et in intellectu. In essentia non sunt tamquam in 
exemplari formali; secus divina essentia rerum omnium formas 
in se vere praeferret, essetque v. gr. vere animal, vere arbor ; 
id quod horribile cogitatu est, et Deum monstrum facit. Sunt 
ergo possibilia in divina essentia tamquam in exemplari virluali 
et radicalr», quia divina essentia simplicissima et perfectissima 
imitabilis est pluribus modis, , licet imperfectis et ab eius per- 
fectione toto genere diversis; hi autem diversi imitationis modi 
essentias possibiles constituunt. Sunt vero essentiae istap possi- 
biles tamquam in exemplari formali, in divino solum intellectu, 
quatenus divinus intellectus diversos istos imitationis modos co- 
gnoscit; nam ex hac cognitione fit ut intelligibiles rerum essen- 
tiae, quatenus divinae cognitionis termini exsistunt, archetypas 
rerum ideas constituant. 

86. Corollaria. 1.™ In absurda hypolhesi Dei non exsistentis 
nihil esset possibile, quia nihil intelligibile esset. Sed nihil ex 
aequo esset impossibile. Nam contradictio est inter ens et non-ens. 
Sublatis autem omnibus inlelligibilibus, ens nullum esset intel- 
ligibile, adeoque non-ens nullum haberet oppositum. 

2.'" Omnis necessitas, immutabilitas et aeternitas, quam re- 
rum possibilitas praesefert, a necessitate, immutabilitate et ae- 
ternitate divinae essentiae promanat. 

ia; Pe perfeci. moribusque div. Lib. V. c. II. 10. 

5. ,n Esse obieclivum possibilium, si haec specientur respectu 
humani intellectus, in ipsis rebus exsistentibus earumque pro- 
prietatibus fundamentum immediate habet (61). Sed quoniam 
res omnes ex quibus possibilium cognitionem accipimus sunt 
quaedam divinae essentiae assimilaliones et imitationes (85, 2.°), 
hinc mediale el remote esse obiectivum possibilium, etiam quoad 
nos, in divina essentia fundamentum habet. 

4. m Noster intellectus quum res sive exsistentes sive possibiles 
apprehendit, ideas Dei archetypas contemplatur; non quidem in 
seipsis, nec per radios, ut ita dicam, directos, sed per radios 
reflexos; nempe in rebus creatis, quae summi opificis ideas in 
se referunt, quantum nempe exemplar perfectissimum ex iis 
quae iuxta illud facta sunt utcumque cognosci potest. 


ARTICULIS VI. 


* Difficultates 

87. Ob. I. De possibilitate cogitare possumus omnino prae- 
scindentes ab essentia et intellectu divino. Ergo illa non pendet 
ab essentia et intellectu divino. 

Resp. DisL ani. Si de possibilitate cogitemus, et non de eiusdem 
natura, conc.; si simul cogitemus de eiusdem natura, nego. Etiamsi 
duo sint arctissime connexa, possumus tamen de uno absolute 
cogitare, quin de allero cogitemus; ut quum v. gr. de statua 
cogitamus ignorantes sculptorem, aut de creaturis, quin de crea- 
tore cogitemus. Hoc autem solum ostendit alterum connexorum 
posse aliter cognosci quam per relationem, quam habet ad al- 
terum ; non vero alterum cum allero connexum non esse, aut 
eiusmodi connexionem, ratiocinando saltem, cognosci non posse. 
Talia sunt possibilia, quae a nobis cognoscuntur non in ideis Dei 
archetypis, sed in rebus exsistentibus : et nihilominus eorum in- 
telligibilitas a divina essentia ultimato dimanare ratiocinando de- 
prehenditur. 

Unde dist. cons . Possibilitas non pendet ab essentia et intel- 
lectu divino, in se et ultimato, nego ; quoad cognitionem nostram, 
subd.; immediate, conc.; mediale, nego (86, 5.°). 

88. Ob. II. In hac sententia a ) essentia divina contineret es- 
sentias omnes, vel saltem b) res omnes, quum fiunt exsistentes, 
e divina educerentur essentia. Nara quum res fiunt exsistentes, 

possibilia ipsa exsistentiam acquirunt : possibilia autem sunt in 
divina essentia. Iam hacc omnia absurda sunt. Ergo. 

Resp. ad l. m Dist. Realiter, neg.; tamquam exemplar, subd.; 
lanquam exemplar virtuale et radicate , conc ; formale, nego. 
Formale enim rerum exemplar continetur ideis divini intellectus; 


nec protecto iis continetur secundum realitatem, ut ita dicam, 
subieetivam idearum ipsarum, quae realitas idem est ac divina 
essentia, sed secundum terminum quem ideae repraesentant (85). 

Ad 2. ra Dist. Quatenus creantur in similitudinem divinae es- 
sentiae cognitae ab intellectu, ut est imitabilis extra se, conc.; 
quatenus aliquid rerum ex divina ipsa essentia educeretur, nego. 

Ad rat. add. Dist. mai . Hoc sensu quod res liant ad instar 
possibilium, conc.; quod possibilitas ipsa sit quasi materia ex 
qua res formantur, nego. 

80. Ob. 111. Saltem ex hac sententia haec duo consequun- 
tur : a) Deum cognoscere per abstractionem : b) esse in Deo 
plures ideas. Sed primum Dei perfectioni, alterum simplicitati 
adversatur. Ergo. 

Resp. ad l. m Nego. Non enim per abstractionem rationum 
diversarum ab essentia sua Deus possibilia cognoscit, sed per 
essentiae suae perfectissimam comprehensionem, qua fit ut non 
solum eam cognoscat ut est in se, sed etiam secundum quod 
participabilis est per plures ae diversas sui similitudines (85, 2.°). 

Ad 2. m Dist . mai. Plures ideas, nempe plures perceptiones 
et modificationes, neg.; nempe plures terminos unius ac simpli- 
cissimae cognitionis, conc. Et contrad. min. Nam una ac sim- 
plicissima cognitione, quae realiter est ipsa essentia divina, Deus 
et se et possibilium omnium rationes cognoscit. 

90. Ob. IV. Intelligibililas rerum non promanat a cognitione. 
Ergo possibilia non pendent a divino intellectu. 

Resp. Dist. ani . Intelligibililas divinae essentiae, conc.; inlel- 
ligibilitas possibilium, subd.; respectu Dei, conc.; respectu men- 
tium finitarum, subd.; proxime, conc.; remote, nego. Mens enim 
divina constituit intellectione sua in statu ideali exemplaria re- 
rum formalia; haec autem nobis intelligibilia sunt in rebus creatis 
ad eorum exemplarium similitudinem (86, 5.°). 

Dist. cons . Possibilia non pendent ab essentia divina, ut est 
obieetum intellectus; nempe quatenus in essentia virtualiter con- 
tinentur, conc.; in suo esse formali, nego. 

CAPIT IV. 

DE UNITATE ENTIUM 
ARTICULIS I. 

De unitatis conceptu 

91. Agendum nUnc de communibus entis affectionibus, quae 
videlicet enti per se ac proprie conveniunt, non ita tamen ut ex 
rei natura ab ipso distinguantur. Sunt enim in re ipsum ens, 
sed sub diverso respectu a ratione consideratum. Hae autem 
affectiones sunt tres: unitas, veritas, bonitas. Et quoniam oppo- 
sitorum eadem est scientia, de oppositis quoque notionibus erit 
dicendum, quae sunt multitudo, falsilas, malum. Primo de uni- 
tate. 

92. Unum definitur: quod est indivisum in se. Quare unitas 
neque est aliquid ab ente distinctum, neque aliquid positivi ad- 
dit enti, sed solummodo nojat negationem divisionis in ipsomet 
ente : quum enim divisio in ente concipitur, unius entis conce- 
ptus tollitur, eique succedit notio opposita multitudinis. Non ta- 
men sola negatio divisionis unitatem facit, sed ratio entis in- 
divisa. 

* 93. Quidam opinati sunt in conceptu unitatis includi prae- 
terea divisionem seu distinctionem a quolibet alio, censueruntque 
nnum definiendum esse : quod est indivisum in se el divisum 
a quolibet alio. Verum in primis non est hoc ita intelligendum, 
ut unitatis conceptus realem ab aliis entibus exsistentibus dis- 
tinctionem includat. Etenim eum haec realis distinctio multitu- 
dinem supponat, iam conceptus unitatis a multitudine penderet; 
id quod diei nequit ; potius enim multitudinis conceptus unitatis 
conceptum supponit, ut infra dicemus , ac satis per se patet. 
Deinde antequam mundus esset, Deus erat perfecte unus , el 
perfecte unus esset etiamsi cuncta in interitum ruerent. Ergo 
unitas realem ab aliis entibus distinctionem non includit, sed 
solummodo per accidens haec illi convenit. 

Quod si divisio ab aliis inteliigatur per modum negationis, ut 
omne quod unum est, non sit aliud neque exsistens neque pos- 
sibile, hoc certe omni enti convenit ; nullum enim ens potest 
esse aliud a se ; nihilominus neque hoc unitatis conceptu con- 
tinetur, sed potius ab unitatis conceptu necessario consequitur. 

Igitur unum esi quod est indivisum in se : si addas divisum 
ab aliis, alium habebis conceptum, nempe unum ex mullis, 
unum indeterminatum, qui conceptus voce aliquid exprimitur. 

94. Propria haec unius ratio valde differt ab alia huius vocis 
significatione quam intendimus quando unum vocamus quod 
unicum est, ut quum dicimus unum Deum unamve Ecclesiam. 
Est porro unicum quod ita est unum, ut in aliqua ratione cum 
nullo alio similitudinem habeat. Unde unicitas est negatio con- 
sortis in aliquo genere , neque est , ut patet , communis entis 
affeci io. 

95. Indivisio entis in se unitatem constituit transcendenla- 
lem, quae et omnem unitatis rationem sub se complectitur, et 
omni prorsus enti convenit : quae tamen diversos habet gradus, 
prouli magis minusve ens divisionem a se arcet. 

1. ° Unitas perfectissima ea est quam dicunt indivisibi litatis, 
qua unitate ea distinguuntur entia, quae non modo actu divisa 
non sunt, sed nec dividi in plures partes possunt. Huiusmodi 
sunt entia simplicia, ut est animae humanae substantia, actus item 
affirmandi, eligendi ct similes. In hos porro actus dum refle- 
ctimus, unitatis huius notionem adipiscimur. 

2. ° Unitas huic succedit compositionis, quae prodit ex con- 
iunctione plurium, quae ad unum compositum constituendum 
natura ipsa ordinantur. Talia sunt v. gr. corpora omnia. 

3. ° Proxima est unitas artificialis, ex iis constans quae phy- 
sice inter se non copulantur, nec ad talem unitionem natura 
ordinantur, habent tamen ordinem aliquem nexumque inter se. 
Huiusmodi unitas est v. gr.- in domo, vestimento , horologio et 
in toto morali (L. 109). 

4. ° Unitas infima est quae dicitur aggregationis, quae habetur 
quum plura entia, nulla physica unitione nulloque inter se or- 
dine coniuncta, solummodo contigua sunt, quia temere congesta. 
Sic unus est lapidum acervus. 

96. Unitas porro indivisibilitatis atque compositionis facit ens 
unum per se ; unitas vero artificialis et aggregationis unum per 
accidens. Unum per se dicitur ens simpliciter, unum per acci- 
deris ens secundum quid; magis enim est entium multitudo, 
quam ens. 

97. Haec sufficiunt, ut demonstrari possit unumquodque ens 
esse unum. INam unumquodque ens vel est simplex vel compo- 
situm. Si est simplex, non modo est indivisum sed etiam indi- 
\ isihile (95, 1 ."). Si est compositum, hoc ipso indivisum est ; si 

enim sit divisum, non erit amplius compositum, non erit amplius 
ens ullo modo, sed entia. 


articulus n. 

De conceptu multitudinis 

98. Mulla sunt quae in aliquo entitalis genere divisionem 
habent : unde multitudo est entium divisio. Quae divisio non hoc 
modo est intelligenda, quod multa sint ea dumtaxat, quae sepa- 
rata sunt et nullo inter se nexu coniuncla, sed ita sane quod 
multa sint ea quorum unum non est aliud. Sie v. gr. partes 
quae totum constituunt coniunctae sunt et simul cohaerent, et 
nihilominus sunt multae partes, quia una pars non est altera. 

* 99. Quaeri potest et attentione digna quaestio est, quid 
prius mens cognoscat, an unitatem, an vero multitudinem. Nam 
certe multitudo ex unitatibus constat, sed contra divisio ante 
divisionis privationem cognosci debet. Cum igitur unitas divi- 
sionis privatione contineatur, et multitudo divisione constet, mul- 
titudo ante unitatem cognosci debere videtur. 

• Respondendum cum S. Thoma , natura sua et in ordine rea- 
litatis prius esse unum quam multa, et indivisionem divisione; 
sed secundum apprehensionem nostram divisionis quidem con- 
ceptum antecedere conceptus indivisionis et unitatis ; unitatem 
nihilominus cognosci ante multitudinem. « Oportet, ita ipse, quod 
» divisio sit prius unitate, non simpliciter, sed secundum ratio- 

• nem nostrae apprehensionis. Apprehendimus enim simplicia 
» per composita. Unde definimus punctum, cuius pars non est, 
» vel principium lineae. Sed multitudo, etiam secundum ralio- 
» nem, consequenter se habet ad unum: quia divisa non intelli- 
» ginnis habere rationem multitudinis, nisi per hoc quod utrique 
» divisorum attribuimus unitatem : unde unum ponitur in deli- 
» nitione multitudinis, non autem multitudo in definitione unius. 
» Sed divisio cadit in intellectu ex ipsa negatione entis, ita quod 
» primo cadit in intellectu ens, secundo quod hoc ens non est 
» illud ens, et sic secundo apprehendimus divisionem , tertio 
» unum , quarto multitudinem » (a). 

* 100. Haec nunc facile intelligcs. 

I.° Eadem res potest esse secundum aliquam rationem una, 


(«j Sum. Th. p. I. q. XI. art. II. ad i. 


Digitlzed by Google 



unr.ll PRIMUS CAPUT IV. 


43 

secundum aliam mulla. Sic speciata rei essentia, haec esi una; 
speciatis partibus essentialibus vel iniegralibus, sunt mulla, Item- 
t|ue universale unum esi actu, multa in potentia etc. 

2." Quod esi unum per se , est unum simpliciter (96) , et 
potest esse mulla secundum quid ; ut homo qui est unus es- 
sentia, et mulla secundum partes essentiae vel secundum po- 
tentias. Quod vero est unum per accidens, est multa simpliciter 
et unum secundum quid; ut familia quae simpliciter est mul- 
titudo, connexione vero morali multorum una est. 

o.° lline intelligilur quomodo ens dividi dicatur in unum et 
inulta. Nempe, ut docet S. Thomas (a), quasi per unum sim- 
pliciter , et mulla secundum quid. Ita igitur ens dividitur in 
unum et multa , ut unius nomine intclligatur quod est vere 
unum, adeoque ens simpliciter (96), et nomine inultorum quae 
sunt unum per accidens, adeoque ens secundum quid. Nam qua- 
tenus multa sunt multa et nullo modo unum, non sunt ens sed 
entia, adeoque sub ente contineri non possunt. Patet itaque di- 
visionem entis in unum et multa recidere in divisionem ipsius 
entis in unum per se, et unum per accidens. Idcirco divisio illa 
non officit, quominus omne ens unum sil uno modo vel altero. 

4.° Intelligilur etiam quomodo unum et multa opponantur. 

a) Ratio unius simpliciter et unius secundum quid opponun- 
tur tamquam perfectum et imperfectum. Quod enim est unum 
secundum quid , est imperfectum in ratione unitatis ( 96, 95 ). 

b ) Unum simpliciter et multa simpliciter opponuntur ad mo- 
dum privationis, ut indivisum diviso. Idem dicendum de uno 
secundum quid, et de multis secundum quid. 

ARTICULUS ut. 

De numero 

101. Quum meus multitudinem percipit et in unum colligit, 
ideam numeri efformat; numerus enim est collectio unitatum. 
Elementa porro quibus numeri idea constat haec tria sdnt: 
1.° unitas; nam unitatum aggregatio inlelligi nequit, nisi idea 
praecedat unitatis : 2.° divisio ; etenim ea solum quae aliquo 
modo divisa sunt ab invicem, multa sunt (98) : 3.° similitudo 
aliqua seu unitas logica (L. 543, 527) multorum, vel secundum 

(a) Sum. Th. p. I. q. XI. ari. 1. ad 2. • 

aliquam rationem determinatam, vel saltem secundum indeter- 
minatam entis rationem; sine hac enim similitudine unitates non 
possent in unum colligi. Quum similitudo determinata conside- 
ratur, numerus appellari solet concretus, ut duo homines, Ires 
equi: quum indeterminata est similitudo, nempe quum plura 
considerantur sub transcendenti notione entis et rei , numerus 
abstractus nuncupatur. \ 

* 102. Quum igitur collective percipimus unum et alterum, sed 
unum quoad aliquid alteri simile, haec collectiva perceptio ideam 
praebet numeri duo. Hoc pacto tria et quatuor simul percipi- 
mus, si vis menti suppetat ad haec plura simul et distincte 
complectenda. Quum vis haec deficit (deficit autem ut pluri- 
mum ubi ad quinque vel sex perventum fuerit ) multitudinem 
in numeros iam notos dividimus, et ex horum additione altiores 
numeros concipimus conceptosque signis commendamus. Sine 
signis enim nec valde numerando progredi, nec numerorum re- 
lationes cognoscere liceret. Hoc pacto v. gr. quinque concipimus 
ut quatuor plus unum, sex ut quinque plus unum, et ita de 
ceteris (a). 

* 103. Ex his deduces l.° Numerum esse in rebus tamquam 
in sui fundamento, nempe quatenus res sunt numerabiles. Res 
enim sunt numerabiles, quatenus altera ab altera distinguitur, 
et altera alteri similis est: quae quidem duo res ex se habent. 
Sed illa unitas collectionis qua numeri conceptus absolvitur 
extrinseca est rebus, et a mente prodit, quum plura collectim 
et sub similitudine quam prae se ferunt percipit. 

2. ° Numerum a sensu non percipi. Quamquam enim suo mo- 
do sensus quae plura sunt percipere possit, nequit tamen ideis 
unitatis, distinctionis, similitudinis informari ; est enim illarum 
plane incapax. 

3. ° Numerandi actum, quo determinata rerum multitudo co- 
gnoscitur, contineri simultanea vel successiva (98) perceptione 
plurium, eorumque comparatione et commensuratione eum idea 
qua id exprimitur in quo singula conveniunt inter se. Hinc nu- 
merus definitur quoque : multitudo mensurata per unum, ac 
proinde: multitudo determinata. Unum hoc est illa entis ratio, 
in qua res numeratae conveniunt. 

4. ° Unitatem mathematicam , nempe unitatem ut elementum 
numeri est, addere aliquid unitatis transcendentalis conceptui ; 


(a) Cf. Bnlmes Fit. fwd. Mb. VI. c. V, seq. 

nempe quod sit unitas in genere quantitatis. Cuius peculiaris 
unitatis ratio in hoc esse videtur, quod ens indivisum, adeoque 
unum, sit praeterea pars extensionis vel physicae vel logicae 
(L. 14,45,2.°), quae per analogiam extensio appellatur. 

5. ° Hinc sequitur numerum concretum (101), quum oritur 
ex divisione quantitatis continuae , quae est extensio physica , 
proprie vocari quantitatem discretam (divisam); numerum vero 
qui resultat ex unitatibus quae sint partes subieetivae totius 
logici (L. 45, 2.°), ita appellari solum analogice ; numerum tan- 
dem abstractum (101) quantitatem dici adhuc magis improprie: 
proprie esse numerum transcendentem. Nota tamen veteres 
transcendentem appellasse numerum omnem qui quantitas pro- 
prie dicta non esset. 

6. ° Omnem multitudinem actualem, quoniam secundum ali- 
quam unitatem multitudo est, sub aliquo numero contineri. 

ARTICULUS IV. 

Quoluplex sit unitas in rebus 

104. Statuendum in primis aliam esse unitatem quae con- 
venit rebus ex se et ante omnem intellectus operationem, aliam 
quae iisdem tribuitur, ut quibusdam intellectus operationibus 
subsunt. Illa realis unitas est, haec rationis, quae universalium 
propria est, nec extra mentem invenitur in rebus, sed fit a ra- 
tione per cognitionem abstractivam et comparativam, ut in Lo- 
gica declaravimus (L. 558), ac definiri potest : unitas conceptus 
repraesentantis naturam plurium. Adverte porro unitatem hanc 
esse et dici unitatem rationis comparate ad res quibus est ex- 
trinseca; sed si specietur ipse conceptus in se, habet ipse uni- 
tatem sibi intrinsecam ac realein, ut patet. 

105. Unitas realis iterum vel est unitas in genere quantita- 
tis, unitas nempe mathematica, de qua paullo ante dictum est 
(103, 4.°), vel transcendens, et omnibus rebus conveniens. Et 
haec est alia individualis, alia formalis. Utrum aut quomodo 
hae differant inter se mox videbimus. 

l.° Unitas individualis, quae et physica ct numerica latiore 
saltem sensu appellari solet, est in hoc, quod individuum se- 
cundum eam entis rationem qua unum dicitur, non sit commu- 
nicabile multis, tamquam inferioribus (L. 33). 

Unde individuum definitur : id quod in plura talia, quale 

ipsum est , dividi nequit. Per hoc individui unitas universalium 
unitati opponitur : natura enim universalis communicabilis est 
pluribus, et dividitur in plura, quae talia sunt qualis est ipsa. 
V. gr. hic conceptus homo, est mullis hominibus communis, in 
quorum singulis tota hominis ratio rcperitur : non ita indivi- 
duum, quod potest utique dividi in partes essentiales aut inle- 
grales, non vero in paries subiectivas. 

2.° Unitas formalis seu essentialis est indivisio ipsius essen- 
tiae, nempe in plures essentias. Praedicata enim essentialia rei 
determinatae, hoc ipso quod illius rei essentiam constituunt, 
unam constituunt essentiam non plures. Sic essentia hominis 
v. gr. cx suis constitutivis una resultat, non plures. 

* 106. Propositio l. Omne ens quod exsistit vel exsistere po- 
test , est singulare. 

Hoc est iam demonstratum in Logica, ubi universalia sepa- 
rata et universalia a parte rei reieeimus (L. 531-555). Si quid 
cniin exsisteret, quod singulare non esset, hoc in plura talia , 
quale ipsum est, realiter divisum foret (105, l.°); videlicet es- 
set realiter universale. Si ergo repugnat aliquid esse realiter 
universale, repugnat quoque aliquid singulare non esse. 

Propositio II. Esi in rebus omnibus unitas formalis. 

Assertio haec vix declaratione eget. Est enim manifestum 
omne individuum non solum esse unum numero, sed unum 
etiam secundum essentiam. 

Quemadmodum autem unitatem individualem unumquodque 
habet, non ex mentis operatione, sed reipsa, ita et unitatem es- 
sentialem. Vere enim unam habet essentiam, non plures. 

* Propositio III. Unitas formalis ab individuaU distinguitur , 
non tamen realiter , sed solum ratione. 

Prima pars theorematis patet ex co, quod essentia intelligi 
potest praecisione facta ab unitate individuali, sed intelligi ne- 
quit quin in illa formalis unitas se prodat. Imrno essentia, etiam 
quum cogitatur ut universalis, formalem unitatem retinet, quam- 
quam unitati individuali sit eo modo opposita. Ergo unitas for- 
malis ab individuali, saltem conceptu mentis, distinguitur. 

Non tamen distinguitur realiter et ex rei natura. Etenim es- 
sentia omnis ex rei natura non est realis nisi in individuis. Ergo 
realem unitatem formalem non habet nisi in unitate individuali. 
Porro essentia rei individuae est rei ipsi intrinseca et essentia- 
lis. Ergo et unitas formalis essentiae huius est illi essentialiter 
intrinseca. Sed quod intrinsecum est essentialiter rei individuae, 

ab ipsa realiter non distinguitur. Ergo unitas formalis essentiae 
non distinguitur reipsa ab eiusdem unitate individuali. 

* 107. Corollaria 1.° Formalis naturae unitas multiplicatur, 
prouti multiplicantur individua. Etenim natura nulla est realiter 
una in pluribus; sed multiplicantur naturae pro numero indivi- 
duorum. Ergo et unitas formalis, quae naturae realis intrinseca 
proprietas est, cum natura reali multiplicatur. 

2. ° Hinc individua quae eiusdem naturae esse dicuntur, non 
habent unam et camdem unitatem formalem omnibus communem, 
nec habere possunt : sed per mentis operationem , qua natura 
universalis concipitur, eorum unitates formales in unam coale- 
scunt. 

3. ° Individua certae speciei per suas unitates formales simi- 
lia sunt, ac per hoc fundamentum praebent conceptui mentis 
quo notura formaliter una omnibus communis apprehenditur. 

articulus v. 

* De principio individualionii 

108. Vocant individualionis principium id, quod facit ut in- 
dividua similis naturae inter se realiter distinguantur. Debet eniin 
esse aliquid in ipsis individuis, per quod unumquodque non est 
multiplicabile, et unum non est alterum, quamquam unum al- 
teri natura simile sit. 

109. Opinio fuit Aristotelis (a), quem S. Thomas ( b ) eiusque 
schola secuti sunt, individuationis principium esse materiam, ut 
aiebant, signatam, nempe ut est quantitate affecta, aut saltem ut 
ad quantitatem habitudinem dicit. Ex quo concludebant in sub- 
stantiis immaterialibus essentiam ab individuo non distingui, ac 
propterea tot esse earum species quot individua (c). 

Quamvis S. Thomae auctoritas magni semper facienda sit , 
nihilominus verum est quod de opinione hae scribit Suarez (rf); 
» Fundamentum huius sententiae, si rationem spectemus, fere 
» nullum invenio, quod ad Aristotelis auctoritatem non revo- 
» cetur. » Non est itaque cur in ea nominatini refutanda im- 
moremur. Adi, si placet, citatum auctorem, qui eam solide re- 


(«) V MU. c. VI. lext. 42. et alibi. 

\,l>i Cf. Sunii». I Ii eoi. n. t. q. III. ari. III. et alibi. 

(e: A risi. VII MU. c. XI. lext. 11. - S. Th. I. c. el alibi, 
(rf JDnp. MU. \. kc(. 111. J. IV. 

fellit, ostendens neque generatim neque in ipsis rebus corporeis 
individuationis principium materiam eo sensu dici posse (a). 

110. Propositio IV. Id quod naturam individuam constituit , 
non est aliquid re distinctum a natura quae fit individua. 

Etenim si id quod naturam individuam facit re ab ilia distin- 
guitur, iam natura ipsa ab hac individuali differentia re prae- 
cisa constat. Haec porro natura ita praecisa vel singularis est 
vel universalis. Si singularis dicatur , natura dicitur individua 
ante adiectam differentiam individualem. Si universalis, habebi- 
mus universale a parte rei, id quod ex dictis repugnans est. 

111. Propositio V. Natura omnis individua per suam ipsam 
rcalilatem individua est. 

Id sequitur immediate ex propositione praecedenti. Si enim 
fundamentum' unitatis individualis non est aliquid re distinctum 
a natura quae individua denominatur, sane boa fundamentum 
vel nullum est, vel est ipsa naturae individuae realitas. 

Praeterea unaquaeque res est una numero per illud ipsum 
formale atque intrinsecum principium per quod est ens actu , 
atque in physico rerum ordine constat. Etenim nullum ens actu 
est aut esse potest, nisi quatenus unum numero ac singulare 
est (106). Iam omnis res per suam ipsam realitalem est ens 
actu (38). Per eamdeni igitur una numero ac singularis efficitur. 

112. Corollaria. l.° Essentia seu natura communis in indi- 
viduis non re sed solum ratione a differentia individuali distin- 
guitur. Differentia enim individualis est id per quod natura fit 
individuo; hoc autem a natura individua non differt. 

2. ° Hinc differentia individualis essentialis est individuo, licet 
speciei, ut abstracte concipitur, accidentalis sit. Id enim quod 
intrinsece hoc vel 'illud individuum constituit, et sine quo ipsum 
neque esse, neque concipi potest, profecto est illi essentiale. 

3. ° Consequitur essentias individuorum , etiamsi sub eadem 
specie contineantur, pro differentiae individualis diversitate di- 
versas esse. Quapropter si prout in se sunt a nobis conciperen- 
tur, diversis plus vel minus, saltem ut plurimum, exhiberentur 
conceptibus (6). Ceterum differentiae individuales , ut in se sunt, 
sub cognitionem nostram non cadunt; sed eas solummodo co- 
gnoscimus per externa quaedam indicia (L. 51). 

4. ° Mens humana, iuxla proprium cognoscendi modum, attingit 
in individuis ea solum quibus essentia constituitur, praecisione 

ia i Ibid. g V, seq. Cf. oliam sed. II. % 23. seu. 

'b- Cf. Sua re/ l)<sp. Md. V. sed. Ii. \ 33. 

facta a modo quem in singulis haec constitutiva obtinent , qui 
modus differentia est individualis (l.°, L. 538). Hinc quoniam 
individua multa quoad haec constitutiva plane similia sunt, spe- 
cierum ac generum notiones emergunt in ipsis rebus fundamen- 
tum habentes (L. 539). Hac ideae, pro mentis hurnanae modulo, 
archetypas divinae mentis ideas referunt (86, 4.°, 83 l 

CAPUT V. 

DE VERITATE ENTIUM 
ARTICULUS I. 

Quid sit veritas entium 

* . • \ 

. 113. Veritatem in Logica (L. 370) definivimus: adaequalio- 
nem intellectus et rei. Haec definitio nullatenus mutanda est quum 
de rerum veritate quaeritur. Quemadmodum enim intellectus 
veritatem habet per comparationem ad res, ita res per compa- 
rationem ad intellectum; cum hoc tamen discrimine, quod quum 
veros dicimus mentis conceptus, res ad intellectum referuntur 
ut mensura ad mensuratum; quum autem dicimus veras res, 
res ipsae rationem habent mensurati , et intellectus mensurae. 
Veritas enim rerum est in hoc, quod ipsae alicui intellectus con- 
ceptui conformes exsistant. 

1 14. Huiusmodi vero conceptus vel rem antecedit tamquam 
exemplar ad cuius similitudinem res effecta est, vel tamquam 
criterium secundum quod de rei natura fertur iudicium. Hinc 
res duplici modo verae dici possunt : l.° per se et absolute : 
2.° per accidens et secundum quid. 

Per se et absolute res verae sunt per comparationem ad in- 
tellectum illum a quo dependet earum constitutio; si videlicet 
archetypas ideas adaequent ad quarum exemplar conditae sunt. 
Sic res omnes naturales verae sunt comparate ad intellectum 
divinum, quia aeternarum similitudinem idearum quae in mente 
divina sunt adamussim adsequunlur. Eodem modo res artifi- 
ciales, quae a creatis agentibus fiunt, verae dicuntur per com- 
parationem ad intellectum artificis, si praeconceptain ab illo ideam 
exacte referant. 

Per accidens autem et secundum quid rebus veritas tribuitur 
in ordine ad intellectum a quo non dependent, quum sunt id 
V. II. 4 

quod putantur vel dicuntur esse; seu quum habent entitatem 
conformem illi ideae ad quam referuntur. Sic dicitur amicus 
verus ille qui habet omnes proprietates, quae in idea tali no- 
mine expressa continentur. Videlicet hinc tu consideras ea quae 
constituunt amici ideam , inde mores actusque eius qui amici 
opinionem de se gignit : ac si illi hi congruant, eum non solum 
amici speciem praeseferre, sed verum amicum esse statuis. 

* 115. Notanda. l.° Hoc altero modo res verae denominantur, 
ut diximus, per accidens et secundum quid. Per accidens qui- 
dem, quia per accidens est quod res ideis nostris adaequentur ; 
non enim ideo res veritatem per se habent, quod ideis nostris 
adaequantur, sed quia adaequantur ideis aeternis. Secundum quid 
autem, quia res hoc pacto dicitur vera secundum aestimationem 
quam de se inducit vel inducere potest. 

2.° Quotiescumque res verae a nobis dicuntur, verae semper 
dicuntur per comparationem ad intellectus nostri ideas : non enim 
aeternas ideas, iinmo nec creatorum artificum ideas intuemur. 

5.° Patet non posse nos aliquid dicere verum respectu alicuius 
ideae, nisi postquam ideam hanc satis claram habeamus. Sic 
quum primo aurum quis videt, nequit ille decernere verum illud 
aurum esse, sed solum postquam experientia cognovit quaenam 
sint auri constitutiva, ita ut aurum ab alia quavis re discernat. 

4.° Ex his tandem colligitur rerum veritatem esse ipsam ea- 
rum realitaiem, addito respectu ad conceptum intellectus cui 
haec realitas conformis est. Quocirca verum ab ente differt per 
solam mentis considerationem. 

ARTICULUS II. 

De falsitale 

116. Falsitas rerum est difformitas rerum ab intellectu. Di- 
cuntur res falsae per se et absolute in ordine ad intellectum a 
quo dependent , si abnormes sint ab exemplari artificis idea ; 
per accidens vero et secundum quid, comparatae ad intellectum 
a quo non dependent. Et hoc dupliciter. 

l.° Quotiescumque res eiusmodi sunt, ut iudicii falsi occasio- 
nem praebeant. Tales sunt illae quae cum quibusdam aliis ex- 
ternam aliquam praeferunt similitudinem : quum enim res illae 
menti obiiciuntur, apprehensionem quidem veram gignunt (L.378), 
at falso indicio viam parant , quo quis aestimet rem obiectam 

esse eam cuius speciem geril (L. 386, 3.°). Sic quia stamnum 
similitudinem habet cum argento, dicitur falsum argentum; et as- 
sentator blandiens, quia speciem praesefert amici, dicitur falsus 
amicus. Atque hic est modus potissimus quo res falsae dicuntur. 

2.° Dicitur etiam quandoque falsum in rebus id quod est 
falsum in mentis iudicio: quum videlicet per iudicium erroneum 
conceptus qui rei non convenit ad ipsam refertur (L. 581), se- 
cundum hunc conceptum res falsa dicitur. Sic idolum dicitur 
falsus Deus , et diameter bipedalis falsus diameter solis , quia 
idolum falso iudicatur Deus, et diameter bipedalis falso iudica- 
lur diameter solis. 

117. Notanda. l.° Quum res falsae dicuntur, id non intelligi- 
tur de falsitate absoluta, sed de falsitate per accidens. Nam re- 
spectu intellectus divini nihil est falsum ; respectu autem intel- 
lectus humani , quotiescumque opus ab artificis idea difforme 
prodit, solet potius dici incongruum esse, aut deforme, aut male 
cessisse, quam falsum esse. Videlicet ratio mali, quae magis nos 
afficit , in iis plus attenditur , quam ratio falsi : fortasse etiam 
quum opus malum et deforme dicimus, ipsius defectum nota- 
mus ; si vero falsum diceremus, imperitiam nostram ac limita- 
tionem fateremur. Non tamen desunt in contrarium exempla (a). 

2. ° Res quae falsae dicuntur, non dicuntur falsae simpliciter, 
quia simpliciter verae sunt , sed solummodo secundum quid ; 
videlicet secundum id quod non sunt. Praeclare S. Thomas ; 
« Res comparata ad intellectum, secundum id quod est, dicitur 
» vera; secundum id quod non est, dicitur falsa. Unde verus 
» tragoedus est falsus Hector, ut dicitur in 2.° soliloq. Sicut igi- 
» tur in his quae sunt invenitur quoddam non esse, ita in his 
» quae sunt invenitur quaedam ratio falsilalis » (6). 

3. ° Non tamen secundum omne id quod non est, res dicitur 
falsa (quis enim dicat solem falsum hominem, aut leonem falsum 
argentum?), sed dumtaxat secundum id quod non est, et quod 
iudicatur esse, vel iudicari potest; praesertim si cum eo quod 
iudicatur esse , similitudinem habeat. Audiatur iterum S. Tho- 
mas: « Innatum est nobis per ea, quae exterius apparent, de 
» rebus iudieare, eo quod nostra cognitio a sensu ortum habet, 
» qui primo et per se est exteriorum accidentium : ideo ea quae 
» .in exterioribus accidentibus habent similitudinem aliarum re- 


u, Pasto falso, coipo fulso, gioco falso et similia. 
(#) Summ. lh, p. 1. q. XVII. art. 1. 'ad t. 

» rum, dicuntur esse falsa secundum illas res : sicut fel est falsum 
» mei, et slamnum est falsum argentum » (a). 

4.° Falsitas in rebus nihil est; iis enim tribuitur solummodo qua- 
tenus non sunt entia, et per comparationem ad conceptum aliquem 
intellectus. 

ARTICULUS III. 

Theoremata 

118. Propositio 1. Esi in rebus veritas independenter a nostri 
intellectus cognitione. 

Res enim per se ac principaliter veritatem habent secundum 
ordinem ad intellectum divinum, quatenus illi conformantur; 
Camque habent independenter prorsus a nostra cognitione. 

Praeterea illa quoque veritas quae respectu humani intelle- 
ctus rebus tribuitur, independenter ab actuali cognitione iis con- 
venit, si habeant enlilatem ei quam de se inducere possunt 
cognitioni atque opinioni conformem. Si enim cum hoc conceptu 
possibili conformilatem habent, iam nihil impedit quominus re- 
spectu intellectus humani verae dicantur, atque talis veritas in 
iis a Deo cognoscatur. 

119. Propositio II. Nulla res falsa est respectu intellectus 
divini. 

Nam unaquaeque res eam habet essentiam , cas proprietates 
atque individuantes notas, quae divinum de ipsa ideam omnino 
adaequent. Fieri enim nequit, ut Dei operatio deficiat ab ideis 
quibus eius voluntas in operando dirigitur; haec enim defectio 
impotentiam in operante argueret. 

1 20. Obiicies, in iis saltem quae Deus naturae ministerio ope- 
ratur, multa a divinis ideis difformia censenda videri, ut sunt 
monstra et quaecumque in iis quae ad propriam naturam per- 
linent aliquatenus deficiunt. 

Respondeo haec quoque supremi artificis ideis accuratissime 
commensurari. Etenim supremus artifex possibilium omnium ideas 
habet, adeoque et huiusmodi imperfectorum. Aliunde vero haec 
non fortuito fiunt , sed sciente ac volente Deo , eaque omnia ad 
suos fines dirigente. Neque imperfectiones huiusmodi impoten- 
tiam arguunt principalis artificis, sed solummodo imperfectionem 
agentis naturalis, quam Deus tollere non vult. 


(<0 Ari. fit. c. 

12!. Propositio III. Omne ens esi verum. 

Verum primo veritate absoluta (114), quia actu conforme ideis 
divini intellectus a quo omnia dependent. Neque hoc solum de 
naturalibus rebus intelligendum est, sed etiam de hominum ope- 
ribus, quae talia sunt, qualia a Deo in caussae potentia vel per 
praevisionem liberorum actuum cognoscuntur. 

Verum deinde etiam veritate quae dicitur secundum quid. 
Omne enim ens in eo quod est, cognoscibile est, habetque enti- 
tatem aestimationi quam de se caussare potest conformem (114, 
118). Ens ergo omne verum est respectu quoque intellectus 
creati, etiamsi nullus esset intellectus huiusmodi qui res cogno- 
scere posset. 

122. Corollaria. l.° Intelligitur ex dictis celebris illa veri de- 
finitio a S. Augustino proposita (a) : verum est id quod esi. Quae 
definitio nihilominus subiectum potius, ut ita dicam , veritatis , 
quam ipsam veritatis rationem determinat. Etenim omne quidem 
ens, hoc ipso quod est, verum est: atque hinc verum et ens re 
non distinguuntur ; nihilominus ens non dicitur verum, nisi per 
comparationem ad intellectum (113, 4.°). 

2.° Etiam non-ens, ut negationes et privationes, verum di- 
citur, sed et ipsum in quantum est quodammodo ens, videlicet 
ens rationis, apprehensum a ratione et cogitatum ut ens. 

CAPUT VI. 

DE BONITATE 
ARTICULUS I. 

Bonitatis notio ac partitio 

123. Bonitas definitur: quod est alicui conveniens. Est autem 
alicui conveniens id quod illius lendentiae seu capacitati con- 
forme est et proportionatum. Haec porro conformitas et proportio 
in ipsa rei quae bona dicitur entitate ac perfectione fundatur. 
Quocirca quum aliquid bonum dicimus, ipsam rei enlitatem ac 
perfectionem significamus, connotando simul inclinationem, ten- 
dentiam, capacitatem naturalem ad illam in aliquo exsistentem. 
Unde sequitur 

(o) It. Soliloq. c. V. 

1. ° Bonitatem re non distingui ab entis realitate ac perfectione- 

2. ° Conceptum bonitatis a realitatis ac perfectionis conceptu 
distingui per hoc, quod realitatis ac perfectionis conceptui ra- 
tionem addit convenientiae. 

3. ° Rationem hanc convenientiae desumi ex inclinatione seu 
capacitate ad eiusmodi perfectionem quae in aliquo inveniatur. 

Animadverte porro concretum nomen bonum pro abstracto 
bonitatis frequenter usurpari. 

124. Definitur quoque bonum : id quod omnia appetunt (a); 
bonum enim est appetitus obiectum : ex quo appetitus omnis ad 
bonum fertur. Verum definitio baec, uti notavit S. Thomas (6), 
a posteriori sumitur ; ratio enim appetibilis non est proprie id 
quod bonitatem constituit , sed est potius aliquid illud conse- 
quens vel concomitans. Non enim ideo aliquid bonum est quia 
appetibile, sed ideo appetibile est quia bonum est. Bonitas au- 
tem rem appetibilem facit, quia est perfectio conveniens. 

Ex hoc etiam intelligitur quo sensu bonitatis ratio sit in ra- 
tione finis constituenda. Scilicet eodem pacto, quo bonum appe- 
tibile est, rationem finis habet vel habere potest. Ipsa igitur 
ratio finis non est id, quod bonitatem constituit, sed bonitatis 
rationem consequitur. Bonitas vero est id, quod vim tribuit rei 
movendi ad agendum tamquam finis. 

125. Bonum dividi solet 1.° in verum et apparens. Verum 
est quod tale est cuiusmodi existimatur ; apparens quod non 

, est bonum , licet existimetur. De hoc eadem dicenda quae de 
falsitate rerum dicta sunt (1 16, seq.). Quaenam autem bona vera 
sint vel falsa, id ex principali entis cuiusque ac propria tendentia 
iudicandum est. Quamvis enim in ente plures sint naturales in- 
clinationes ac tendendae, una tamen est in unoquoque qua ad 
finem ipsius proprium dirigitur ; et haec praecipua in ente est, 
cui ceterae omnes subordinantur. Id igitur quod tendendam 
hanc principem explet, hoc affert enti perfectionem illi vere con- 
venientem, eam nempe perfectionem ad quam natura destinatur. 
Hoc ergo est bonum entis verum. Quae vero partialibus ac sub- 
ordinatis inclinationibus satisfaciunt, si principali quoque tenden- 
dae congruant, et ipsa bona vera sunt ; si illi contraria sint , 
falsa. 

126. 2.° Bonum ens dicitur vel quia secundum se bonum est, 
vel quia atteri. 

(«! Arist. I. Eth. c. I. 

(») In I. Elh. 

Bonum secundum se est quod perfectionem habet sibi con- 
venientem. Sic homo est bonus sibi ratione sanitatis, virtutis etc._ 

Bonum alteri est quod habet perfectionem alteri convenien- 
tem. Hoc pacto Deus est bonum hominis. 

Manifestum porro est omne id quod alteri bonum csl, in se 
quoque, aliquo saltem modo, bonum esse. Nam quod alteri bo- 
num est, tale est propter aliquam sui perfectionem. Omnis au- 
tem perfectio est bonitas entis in quo est. x 

Hinc intelliges perfectionem seu bonitatem, qua ens sibi bo- 
num est, esse in ipso subiecto, ac mentis operatione ab illo abs- 
trahi: id vero quod bonum est alteri, esse rem concretam 
reipsa ab illo distinctam. Atque hinc fortasse lactum est, ut ad 
comprehendendum uno nomine et id quo subieclum est in se 
bonum, et id quod bonum est alteri, concretum bonum pro abs- 
tracto bonitas frequentius usurparetur, ut supra notavimus. Id 
enim quo subiectum est in se bonum, dici potest bonum subiecto ; 
sed id quod bonum est alteri dici nequit bonitas alterius, quia 
non est illius forma. 

127. 3.° Pervulgata maxime est boni divisio in honestum , 
utile , delectabile ; qua quidem, ut in Logica obiter monuimus 
(L. 116,3.°), non rerum quae bonae sunt classes exhibentur, 
sed ipsa boni ratio in rationes subiectas dispescitur. Proprie 
autem haec divisio est boni humani ; cetera enim entia vel de- 
lectationis capacia non sunt, ut omnia quae sensu carent , vel 
honestatis, ut bruta animantia. Nihilominus divisio haec extendi 
solet etiam ad bonum in genere, ut postea innuemus. 

a) Bonum honestum in genere est quod enti convenit per se, 
et ratione sui. Animadvertendum porro est bonum honestum 
latius et pressius accipi. 

Latius acceptum est quidquid per se naturam entis perficit, 
ut sanitas, integritas, scientia, vita et ipsum esse : et hoc dicitur 
bonum naturae. 

Pressius est quod per se habet convenientiam cum natura 
rationali qua tali ; id nempe quod rationali naturae perfectionem 
ipsi propriam (125) confert; quae in eo est, ut in agendo ae- 
ternae morum regulae se conformet. Et hoc communiter intel- 
ligitur nomine boni honesti, et est idem ac bonum morale. Re- 
peritur autem haec bonitatis ratio tum in actibus, tum in habitibus, 
tum in obiectis circa quae actus habitusque versantur, si homi- 
nem deceant ratione utentem. 

b) Bonum delectabile est id quod habet cum aliquo conve- 

nientiam propter delectationem quam ipsi affert. Delectatio au- 
tem est quies appetitus in re convenienti. Nihil vero appeti pot- 
est, nisi aliquo modo cognoscatur. Quapropter delectabile bouum 
ad ea solum entia pertinet, quae aliqua cognoscendi facultate 
pollent. 

c) Tandem bonum utile est quod convenit enti non ex se 
nec propter delectationem, sed ratione alterius boni sive honesti 
sive delectabilis, quod per illud obtineri potest. Talis est v. gr. 
pecunia. 

128. Haec boni divisio, quae, si omnia eius membra proprie 
ac pressius sumantur, ad bonum solummodo pertinet humanum, 
extendi quoque potest, ut diximus, ad bonum in genere. Res 
enim omnes ad bonum aliquod natura propelluntur, quo perfe- 
ctio cuiusque propria continetur : hic autem naturae impulsus , 
qui in entibus sensitivis est appetitus sensitivus, in rationalibus 
appetitus rationalis, in rebus inanimis potest per quamdam ana- 
logiam appetitus naturalis denominari. 

Sic igitur id quo ultimo tendit appetitus bonum honestum 
est; id quod est medium ad bonum honestum assequendum, 
est bonum utile ; et quies ipsa appetitus in suo termino bonum 
est delectabile (a). 

ARTICULUS II. 

Theoremata 

129. Propositio I. Omne ens est bonum. 

1. ° Omne ens est bonum secundum se (126): quia omne 
ens necessario habet essentialem suam perfectionem qua actu 
est et tale ens est. Perfectio autem omnis est bonitas qua ens 
in se bonum est. Ergo. 

2. ° Est etiam bonum alteri. Etenim omne ens naturalem cum 
aliquo alio proportionem habet vel ut pars cum toto vel ut ac- 
cidens ‘cum subiecto vel ut caussa cum effectu et vieissim. Item 
nihil est quod ad alterius entis perfectionem , pulchritudinem , 
usum, delectationem non conferat, uti consideranti illico patet, 
quantumvis rerum bonitates multas ignoremus. 

130. Propositio II. E converso quidquid bonum est ens est. 

Nam omne id quod bonum est perfectionem habet sibi con- 
venientem. Perfectio autem omnis entitas est. 

(a) Cf. S. Th, Sum. th. p. I. q. V. art. VI. 

131. Obiicics, quaedam dici bona, quae entia non sunt, sed 
negationes vel privationes. Sic aliquid non habere aut non fa- 
cere, imo quandoque ipsum non esse bona dicuntur. 

Resp. l.° Haec omnia, prouti negationes vel privationes sunt, 
proprie esse carent iam alicuius mali, quae, nisi aliud addatur, 
bonitas non est. Nihilum enim malo caret, neque tamen idcirco 
bonitatem habet. Haec igitur bona dicuntur, quia vel sunt con- 
ditiones ad aliquod bonum adquirendum aut conservandum, vel 
sunt effectus aut signa boni possessi. Primo modo dicimus bo- 
num non affluere divitiis, ratione tranquillitatis quae inde con- 
sequitur : altero modo dicimus bonum non agere inhoneste , 
ratione positivae voluntatis ita non agendi. 

Resp. 2.° Negationes huiusmodi et privationes in eo quod 
bona dicuntur entia quoque dici, et ad eumdem modum dici 
bona, quo entia dicuntur. Cum enim haec soleant a ratione re- 
spici ad modum entium (27,24), idcirco et unitas et veritas et 
bonitas entium propria per quamdam analogiam ipsius tribuitur 
(122, 2.°). Quapropter possent haec denominari bona rationis , 
sicut denominantur entia rationis. 

Non-esse vero dicitur bonum quasi minus malum ; quia nem- 
pe comparando malum quod ens patitur cum malo non exsi- 
stentiae, hoc minus malum iudicatur prae illo. 

132. Duo sunt hoc loco de bono pronunciata celebria expli- 
canda potius quam probanda; indigent enim tantummodo ex- 
plicatione ut recte intelligantur : si autem recte intelligantur, 
facile, praesertim post dicta, suadentur. 

Primum est : bonum est diffusivum sui. Hoc effatum ita ex- 
plicat S. Thomas. « Dicendum, quod bonum dicitur diffusivum 
» sui esse eo modo quo finis dicitur movere » (a). Nempe , 
quod bonum est appetibile est, et rationem finis habet aut ha- 
bere potest (124). Quum autem bonum appetitur ut finis, boni 
rationem in alias quoque res diffundit , videlicet in media ad 
talem finem assequendum idonea : facit enim illa amabilia et 
appetibilia propter seipsum. Haec explicatio omni bono convenit, 
et veritatem universalem asserti tuetur. 

133. Alterum : Deus est omnis boni bonum (b). Hoc non in- 
telligi perinde debet ac si rerum bonitas sit realis quaedam 
participatio bonitatis divinae, id quod absurdum foret quam ma- 
xime, sed ita dumtaxat ut significet omnem creaturae bonitatem 

[a) Sum. th. p. I. q. V. art. IV ad 2. 

(b) Ex Augustino VIII Dc 'Triti, o. III. 

1. °a Deo pendere tamquam a primo principio exemplari (82); 

2. ° a Deo produci tamquam a prima caussa efficiente ; 3.° ad 
Deum ordinari tamquam ad caussam finalem ultimam. Formalis 
vero creaturae bonitas, quamquam a bonitate divina realiter di- 
stinguatur infinitoque secernatur intervallo, est nihilominus eius- 
dem bonitatis quaedam similitudo , ut supra (83, 2.°) explica- 
tum est (a). 

articulus m. 

De malo 

134. Malum qua tale, est privatio boni seu carentia perfe- 
ctionis convenientis. Non est itaque aliqua realitas aut affectio 
entis positiva; nam realitas omnis qua talis, est aliquid bo- 
num (129) non malum. Neque est mera negatio boni; nam secus 
ea quae non sunt essent mala, immo omnia quae sunt, prater 
Deum, mala essent, quia perfectione aliqua carent. Est igitur 
malum negatio alicuius boni in subiecto cui bonum eiusmodi 
convenit ac debitum est ex naturae instituto. Hoc pacto negatio 
visus in statua, aut negatio prudentiae in equo mala non sunt, 
sed negatio visus in animali, et prudentiae in homine mala sunt. 

Heic quoque advertes concretum malum pro abstracto mali- 
tia usurpari, ut et de bono ac bonitate dictum est (126). 

135. Quoniam malum oppositum est bono, consequitur quem- 
admodum bonum appetibile est, ita malum qua tale, appetibile 
non esse, sed potius a se appetitum avertere. Quamobrem ma- 
lum ex se nec finis nec medii rationem habere potest. Aliquando 
tamen malum appetitur per accidens , quatenus non malum ipsum 
qua tale sed res aliqua bona in qua malum est, intenditur; 
tit quum ab homine lucrum quaeritur iniustum. « Malum autem, 
» ita apposite S. Thomas, quod coniungitur alicui bono, est pri- 
» vatio alterius boni. Numquam igitur appeteretur malum, nec 
» per accidens, nisi bonum cui coniungitur malum, magis ap- 
» peteretur, quam bonum quod privatur per malum » (6). 

156. Malum dividitur l.° in malum in se seu secundum se, 
et malum alleri. * 

Malum secundum se est mera privatio boni debiti ad subiecti 
perfectionem, sicut aegritudo est malum animalis. 

Malum alteri est quidquid alterum bono illi debito privat aut 

(a) V. S. Th. Sum. th. p. I. q. V. art. IV. 

(b) Sum. th. p. t. q. XIX. art. IX. 

privare potest. Sic lupus est malum agno, iustilia iudicis est 
malum sonti, amici mors alteri amico malum est. 

137. 2.° Dividitur communiter malum in 'physicum et morale . 

Physicum est privatio boni naturalis (127); 

Morale est privatio boni moralis (127). Invenitur hoc malum, 
ut per se patet, solummodo in agente rationali et libero : con- 
linetur enim deficientia liberae actionis a morum regula. 

Addi solet post Leibnilzium huic partitioni tertium membrum, 
scilicet malum metaphysicum, quod situm dicitur in defectu ul- 
terioris perfectionis. Sed defectus iste improprie solum et abu- 
sive vocari potest malum, cum non sit boni debiti defectus : 
immo vero ipse hic defectus est essentialis ac debitus omni 
creaturae, quia creatura nulla perfectionem infinitam habere po- 
test. 

* 158. Quaeres an malum dividi possit per oppositionem ad 
divisionem communem boni in honestum, delectabile, utile; et 
cur non soleat ita dividi. 

Respondeo posse ita dividi malum , sed divisionem hanc in 
eam, quam nuper commemoravimus reipsa recidere. Etenim 
divisio haec erit in malum inhonestum seu turpe, contristans et 
impediens. Inhonestum late sumptum (127) est privatio boni 
naturalis, nempe malum physicum : inhonestum stricte acceptum 
est idem ac malum morale. Malum contristans est id a quo re- 
fugit appetitus propter tristitiam quam affert. Tristitia autem 
est passio ex conjunctione cum malo cognito. Hoc quoque per- 
tinet ad malum physicum, quia privat bono naturali, quod est 
ab huiusmodi passione esse immunem. ' 

Malum impediens est id a quo abhorret appetitus non ex se, 
nec ratione tristitiae quam affert eoniunctio cum illo, sed quia 
obstaculum est quod alterius boni assecutionem impossibilem 
facit vel difficiliorem. Quisque videt, et hoc reduci ad malum 
physicum vel morale. 

Hinc patet quare partitio haec mali non sit in usu, quia nempe 
reducitur ad illam, quae et simplicior est et facilior. . 

* 1 39. Quae modo dicta sunt quaestionem movent de oppo- 
sitione quae bonum inter et malum est. Adverte bonum et ma- 
lum comparari inter se posse dupliciter ; 1.° formaliter, nempe 
spectatis ipsis rationibus boni ac mali; 2.° materialiter, videlicet 
secundum res ipsas quae bonae vel malae sunt. 

Adverte iterum bonum vel esse bonum subiecto in quo est, 
vel bonum alteri (120) ; ita et malum. 

1. ° Igitur bonum et malum ipsi subiecto for mali ter conside.- 
rata privative opponuntur : bonum enim huiusmodi est perfectio 
subiecto conveniens, et malum eiusdem privatio. 

2. ° Bonum et malum subiecto materialiter considerata pos- 
sunt habere oppositionem contrariam (L. 52, 3.°), ut delectatio 
et tristitia; et hoc in moralibus magisquam in naturalibus; « quia, 
» ita S. Thomas, moralia ex voluntate dependent. Voluntatis au- 
» tem obiectum est bonum et malum. Omnis autem actus de- 
» nominatur et speciem recipit ab obiecto. Sic ergo actus volun- 
» tatis in quantum fertur in malum, recipit rationem et nomen 
» mali, et hoc malum contrariatur proprie bono. Et haec con- 
ii» trarietas ex actibus in habitus transit, in quantum actus et 
» habitus similantur » (a). Videlicet actus bonus contrarius est 
actui malo, quia et unus et alter sunt duo actus positivi, secun- 
dum tendentiam maxime differentes. 

3. ° Tandem quod alteri malum est bono opponitur contrarie , 
vel etiam privative. Potest enim fieri, ut sola boni privatio quae 
in uno est alterius sit malum. 

ARTICULUS IV. 

Theoremata 

140. Propositio 1. Malum non potest esse nisi in subiecto bono. 

Nam malum est privatio perfectionis subiecto debitae. Ergo 

malum supponit subiectum cui perfectio aliqua debeatur, et in 
hoc solo esse potest. Sed hoc subiectum debet necessario esse 
aliqua ex parte bonum. 

1. ° Etenim si malum esset, deberet et ipsum inesse subiecto, 
et hoc alterum, nisi bonum sit, in alio insit oportet , et ita in 
infinitum. 

2. ° Subiectum nulla ex parte bonum, esset subiectum nulla 
ex parte ens (129, 130) : nimirum nihil. 

141. Corollaria l. m Nulla res est absolute ac simpliciter ma- 
la, sed solum secundum quid. 

2. m Omnis res mala est aliqua res bona. 

3. m Quamvis malum sit remotio boni sibi oppositi, non potest 
tamen ex, toto bonum destruere. 

142/Propositio II. Caussa mali efficiens non potest esse nisi bona. 

(o) Quacst. disp. De malo. art. i. ad 4. 

Quod malum omne caussam habeat, et quod haec caussa bona 
sit, ita probat S. Thomas. « Malum est defectus boni quod na- 
» tum est et debet haberi. Quod autem aliquid, deficiat a sua 
» naturali et debita dispositione, non potest provenire nisi ex 

» aliqua caussa trahente rem extra suam dispositionem Esse 

» autem caussam non potest convenire nisi bono: quia nihil 
» potest esse caussa, nisi in quantum e^l ens. Omne autem ens, in 
» quantum huiusmodi, bonum est » (a). Hinc veritas elucet pul- 
cherrimae illius sententiae : malum non agil nisi virtute boni (b). 

143. Propositio III. Bonum non potest esse efficiens mali caus- 
sa nisi per accidens. 

Praemittendum in caussae sive actione sive effectu aliquid 
esse per se, aliquid per accidens. Per se fieri dicitur quod ex 
virtute et intentione agentis fit. Per accidens quod vel non fit 
ex virtute agentis vel fit praeter eius intentionem. 

Hoc posito, malum effici potest vel in ipsa caussae actione 
vel in eius effectu. Rursus actio caussae vel est necessaria, vel 
libera ; et effectus vel est proprius effectus caussae vel secus. 
Sed in omni casu malum efficitur per accidens. Ergo. 

144. Nam l.° malum in actione caussae necessariae, sive prin- 
cipalis sit sive instrumentalis , profecto non provenit ex illius 
efficientia ; nam efficientia caussae producit aliquid quod est ens, 
ac proinde bonum ; sed potius ex illius deficientia. Sic ex. gr. 
motus imperfectio procedit in animali non ab ipsa vi motrice, 
ut est vis, sed solum ex eius debilitate vel ex membrorum de- 
fectu. Sed quaecumque sit caussa, sive principalis sive instru- 
mentalis, esse deficientem non per se illi convenit, per se enim 
illi convenit agere, sed solummodo per accidens. Ergo. 

2.° Idem dicendum de actione caussae liberae ; nisi quod actio 
caussae liberae differt in hoc «ab actione caussae necessariae, 
quod caussa necessaria eo modo agit qui sequitur ex praesenti 
eius dispositione vel indisposilione aut defectu ; adeoque non 
potest esse defectus in eius actione, nisi ex defectu antecedente 
aut impedimento ipsius caussae; sed caussa libera, ratione do- 
minii quod habet in actus suos, non semper agit quantum po- 
test et debet, ac propterea potest in actione deficere, etiam de- 
fectu in ipsa caussa non praesupposito. Sic inhonesta omnis actio 
est a voluntate, quae posset se aeternae legi subiicere, ut de- 
beret, sed se illi subiicere detrectat. 

3. ° In effectu proprio caussae, quem videlicet ipsa intendit , 
caussari potest defectus vel ex ipsa actionis imperfectione, ut 
quum ex mala artificis actione opus efficitur deforme ; vel ex 
materiae circa quam caussa agit indispositione, ut quum ex 
marmoris agt ligni defectu statua recipit deformitatem. Sed haec 
omnia se habent per accidens ad caussae virtutem ; non enim 
fiunt ex virtute agentis, sed vel ex defectu ipsius vel ex im- 
pedimento ipsi apposito. 

4. ° Tandem ex ipsa virtute agentis oritur quandoque malum, 
non tamen in effectu <juem agens intendit , sed - in alio effectu 
qui cum hoc conneetitur : ex quo sequitur , ut effectus in se 
bonus alteri malus accidat (136) ; ut quum ignis virtute propria 
perfecte agens domum incendit aut manum ustulat ; vel quum 
iudex actione rectissima perturbatum ordinem restaurare inten- 
dens sontem poena afficit. Sed malum alterius coniunetum cum 
effectu bono quem agens intendit per accidens ab agente effi- 
citur. Ergo. 

LIBER SECUNDUS 

CAPUT I. 

DE SUBSTANTIA ET ACCIDENTE 
ARTICULUS I. 

Divisio entis in substantiam et accidens 

145. Propositio I. S&tyslantiae ct accidentis notiones experien- 
tia cuique obvia suppedkat. 

Statim ac in experientiam sive externam sive internam re- 
flexionem adhibere incipimus, substantiae et accidentis notionem 
adipiscimur, atque unam rem ab altera distinguimus, quamquam 
haec nomina quibus philosophi utuntur ignoremus. Revera vel 
ipsae rerum tam multae, ac sibi perpetuo succedentes mutatio- 
nes statim ostendunt esse aliquid quod mutationes recipit, et 
esse aliquid quod in his mutationibus accedit ad illud vel ab 
illo amittitur. V. gr. cera quam manibus contrecto modo calida 
est modo frigida, dura primum deinde mollior ac mox lique- 
scens, transit ab una manu in alteram, et pressione digitorum 
modo unam figuram accipit modo aliam ; semper tamen eadem 
cera est quam primo accepi. Est ergo in rebus subiectum affe- 
ctionum, et sunt affectiones sibi succedentes in illo : illud unum 
est, hae plures : illud idenlicum , hae diversae inter se ; illud 
permanens, hae successivae : illud potest esse sine his, secus 
nulla fieret mutatio; hae sine illo esse non possunt, sunt enim 
illius affectiones. 

Eodem pacto quae intra nos accidere sentimus considerantes, 
in affectionum nostrarum multitudine, varietate, successione ali- 
quid deprehendimus unum, identieum, permanens, et hoc est 
id quod eas affectiones recipit atque experitur. Sic igitur et 
externa et interna experientia ideam nobis suppeditant rei quae 
per se constat, et rei quae alteri inest. Illa est substantia, haec 
accidens. 

146. Quod vero haec entis divisio in substantiam et accidens 
adaequata sit, non est minus manifestum, si accidentis nomine 
mtelligas non affectiones tantum variabiles, sed quidquid afficit 
vel modificat alterum. Profecto quidquid est, vel per se constat 

vel non per se, sed in alio. Nihil potesl inler haec duo medium 
inveniri ; sunt eniin immediate opposita, ut quae contradictionem 
aperte praeferunt. Nullum ergo est ens eui alterutrum illorum 
non conveniat. 

147. Porro iam in primo libro ostensum est (17) substantiam 
et accidens in ratione entis non univoce, sed analogice conve- 
nire. Unus quidem entis conceptus et substantiae et accidenti 
communis est ; ratio quoque hoc conceptu expressa est vere ac 
proprie in utroque, sed diversimode; est enim prius absolute in 
substantia, deinde in accidente cum habitudine ad illam. 

148. Palet hinc ens non dividi in substantiam et accidens , 
quasi genus in species; neque illa duo, per se et in alio, esse 
differentias proprie dictas quae genus ad species determinent (15); 
sed solum modos essendi diversos qui ipsam entis rationem 
diversam faciunt in diversis. Quod ut melius intelligas , scire 
debes l.° modum entis nihil aliud reapse esse, quam ipsum 
ens diverso modo consideratum. Dicitur enim rei modus « res 
» concepta uno modo, respectu suiipsius ut est concepta alio 
» modo: qui quidem diversi modi considerandi non sumuntur 
» ex diversis in re exsistentibus, sed ex habitudine ad diversu. 
» sub qua habitudine res intelligilur. » Ita antiquus auctor Opu- 
sculi XLV11I inter Opuscula S. Thomac (a); nec melius dici po- 
terat. 2." Animadvertere debes, quosdam modos essentiales esse , 
ut esse per se, esse in alio; quosdam vero accidentales , ut sub- 
stare accidentibus, esse alteri unitum et similia. Modos vero es- 
sentiales alios esse omni enti communes, ut esse verum, bonume lc.; 
alios esse proprios quorumdam entium; ut hi de quibus modo 
loquimur, esse per se, et esse in alio. 

Et haec in praesenti de his sulliciant. Erit certe notio haec 
tibi perutilis ad intelligcndum quid sint modi essendi de quibus 
saepe mentio occurrit apud melaphysicos, quos modos ita non- 
nulli explicarunt, ut difficillimum fecerint ac pene impossibile 
concipere mente quid sint. 

AHT1CULUS it. 

De substantiae notione 

149. Pftorosmo II. Comparatione instituta inter subiecti affe- 
ctiones ipsumque subiectum, substantiae notio perficitur. 

[a ) Tract. II. c. I. 

Colligitur ex modo dictis nos primo cognoscere substantiam 
ex mutationibus quae in illa fiunt, eamque concipere ut suble- 
ctum constans affectionum mutabilium. Ex hoc modo concipiendi 
ipsa substantiae denominatio ortum habuit. Substantia enim ex 
vi nominis est quod substat alteri. Nimirum tale nomen substan- 
tiae impositum est, quia cum accidentia sub sensus cadant, non 
vero substantia, hanc concipimus quasi substratum quoddam per- 
manens accidentibus sublectum, iliaque propemodum sustentans. 

150. Si iterum affectionum subieetum cum affectionibus com- 
paremus, deprehendimus affectiones omnes ita in sua exsisten- 
tia dependere a subiecto, ut non possint ab ipso avelli et exsi- 
stere per se, sed in illo exsistere debeant; subieetum autem ab 
illis esse independens nec indigere illis ut sit; fuit enim sine 
unaquaque illarum, et esse perstat etiamsi illae cessent. V. gr. 
mea cogitatio non potest esse sine mente mea nec transire a 
me ad alterum; ita chartae figura aut albedo sine charta et 
extra chartam exsistere saltem naturaliter nequit. Sed mens 
mea potest esse sine illa cogitatione, et charta sine illa figura; 
potestque mens ab una cogitatione ad aliam, et charta ab una 
figura ad aliam transire. Igitur substantia ita exsistentiam habet, 
ut per se sit nec alio indigeat ut sit in illo. Affectiones autem 
ita exsistentiam habent , ut non per se sint , sed in alio ut in 
subiecto quo indigent ut sint. 

151. Ex his eruitur altera substantiae definitio: ens quod per 
se est neque indiget alio tamquam subiecto cui inhaereat. Quae 
definitio eo melior est prima illa quam experientia immediate 
suppeditat (149) , quod cum libera sit a conceptu mutabilium 
affectionum, id solum complectitur quo perfectio ipsa substan- 
tiae continetur; adeoque universalis maxime est, et divinam ipsam 
amplectitur substantiam, quae vere per se est et non in subie- 
cto, quin tamen ulli sit obnoxia mutationi. Nihilominus prima 
definitio ad omnem creatam substantiam se porrigit. 

152. Ad cavendos turpissimos Pantheismi errores sedulo no- 
tandum quid importent illa : per se esse, et alio non indigere, 
quum de substantia dicuntur. Substantia est per se, nempe in- 
dependenter ab alio subiecto, et non indiget subiecto ut sit. Ex- 
cluditur ergo a substantia dependentia ab alio tamquam a subiecto 
inhaesionis , non vero dependentia ab alio tamquam a caussa. 
Independentia a subiecto inhaesionis facit ut ens per se sit; in- 
dependentia a caussa facit ut ens sit a se. Illud ens est omnis 
substantia, hoc est solummodo substantia infinita. 

V. II. 

153. Propositio III. Substantiae idea clara est ac minime ar- 
bitraria. 

Sequitur ex hucusque dictis l.° nos ideam substantiae cla- 
ram habere. Si enim clara non esset, substantiam cum accidente 
confundi a nobis oporteret. Cum enim omne ens vel substantia 
sit vel accidens (146), nihil aliud est quocum substantia con- 
fundi possit, nisi accidens. lam quis dicat nos confundere cum 
accidente substantiam? Anne quispiam est qui v. gr. rotundita- 
tem dicat substantiam, et aurum aut lignum affectiones rotun- 
ditatis ? * 

Sequitur 2.° substantiae notionem confictam aut arbitrariam 
non esse, sed ex ipsis rerum naturis depromptam. Sponte enim 
exsurgit haec notio ex interna et externa experientia. 

154. Notandum tamen l.° nos cognoscere quidem quid sit 
substantia universim et per oppositionem ad accidens; minime 
autem compertum habere quid determinatas substantias intrin- 
sece constituat : latet enim nos intima rerum essentia (46). Hinc 
est quod substantias ab invicem distinguimus non per intrinse- 
cas ipsarum differentias, sed per affectiones ipsarum perque 
effectus quos percipimus. Quamobrem idea cuiusvis peculiaris 
substantiae continetur notione generali et indeterminata entis per 
se cui determinatae qualitates inhaerent, et ex quo certi quidam 
effectus dimanant. 

2.° Sensu apprehendi externas solum affectiones, non ta- 
men abstractas sed concretas; adeoque et ipsam substantiam 
attingi ; non quia ipsam rationem entitatemque substantiae ullo 
modo sensus percipiat, sed quia externas affectiones percipit in 
concreto prout in re sunt, non albedinem v. gr. sed album ; 
quamquam affectiones per se sint sensuum obiectum, ac sub- 
stantia per accidens (L. 461). In eumdem modum, intellectus 
non inlelligit primo affectionem a substantia abstractam, aut sub- 
stantiam praecisam ab affectione, sed per modum unius obiecti, 
accidens in subiecto; nec tamen accidens sub ratione formali 
accidentis, nec subiectum sub ratione formali subiecli, sed utrum- 
que simul sub ratione entis hoc aut illo modo sensibilis. For- 
males vero ideae substantiae et accidentis comparatione et de- 
ductione postea adquiruntur. 

* 3.° Hinc ideae affectionum concretarum sunt intuitivae (L.21); 
adeoque substantiarum ideae ut sub experientiam cadunt sunt 
et ipsae intuitivae, non quidem quia substantia in se sit intui- 
tionis obiectum, sed quia substantia in suis affectionibus se in- 

tuendam praebet ( quod veteres dicebant esse intuiti vas deno- 
minative, non quiddilalive ); ipsi vero conceptus substantiarum 
abstractarum non intuitivi sunt , sed factitii per deductionem 
(L. 22). 

ABTICULUS IU. 

Lockii de substantiae conceptu sententia refutatur 

i 88. Contendit Lockius, et post ipsum ceteri sensislae, omni 
nos substantiae idea carere : voces autem quibus substantias si- 
gnificamus nihil aliud exprimere, quam qualitatum quarumdam 
quibus constanter simul afficimur congeriem ; de quibus qua- 
litatibus, tamquam de re una loquimur, quia supponere sole- 
mus eas ignoto aliquo substrato sustineri, in eoque subsistere. 
Ita ipse (a). 

186. Propositio IV. Lockius in iis quae disserit circa substan- 
tiae conceptum ludit in ambiguo, sibi contradicit et errat ma- 
nifeste. 

1. ° Ludit in ambiguo: simul enim permiscet generalem sub- 
stantiae notionem cum cognitione substantiarum in specie. Intima 
quidem particularium substantiarum constitutiva nos latent; at 
minime nos latet et esse substantiam et quid sit (184, 183). 

2. ° Sibi aperte contradicit. Nam 

a) Asserit vocem hanc substantiae nulla mentem idea ditare, 
ac simul dicit eam excitare in nobis notionem subiecli cui qua- 
litates inhaerent, quae notio profecto aliqua idea est. 

b) Praeterea statim ac dixit substantiae nomine nos collectio- 
nem exprimere qualitatum, illico subiicit non posse nos quali- 
tates istas concipere subsistentes ; quocirca necessario supponi- 
mus substratum aliquod in quo subsistant. At qui sic dicit , 
nonne hoc dicit : quamquam non habeamus ideam substantiae, 
tamen necessario eam habemus ? 

c) Ipse Lockius fatetur substantiam sermonis humani perpe- 
tuam esse materiam. Revera quid significant nomina substantiva 
concreta? quid deficit in abstractis? quid connotant adiectiva ? 
At si nomina sunt quae substantiam significant, est profecto in 
mente humana idea substantiae. Vides habere hic locum argu- 
menta omnia, quae contra nominales afferuntur (L. 823, seq.). 
Lockius enim in hac parte prorsus ad nominales pertinet. 

(a) De mtetl. hum. Llb. II. r. XXIII. 

- 157. Errat insuper manifeste Loekius I.° quum arbitratur no- 
mina substantiarum nihil aliud exprimere, quam congeriem qua- 
litatum quas sensu percepimus ignota ratione eoexsistentium. 
Nam ipse quoque faleri cogitur nos, praeter qualitates sensibi- 
les, illarum quoque subieetum concipere. Revera quis dicat in 
pomi v. gr. conceptu nihil aliud comprehendi, nisi figuram, co- 
lorem, dulcedinem coexsislentes ? Imo figuratum, coloratum et 
dulce mente apprehendimus , atque ita ut quamquam dici ne- 
queat : figura est color vel dulcedo ; dici tamen possit : figura- 
tum est coloratum et dulce. Quum igitur de substantia cogita- 
mus, aliquid constans et unum cogitamus , licet qualitates sint 
multae et variabiles. Nec necessario modos attendimus, quum 
de substantia cogitamus; immo possumus substantiam concipere 
in qua nullae sint qualitates, ut quum substantiam divinam con- 
cipimus. 

Errat 2. u quum asserit qualitatum subieetum arbitrario a no- 
bis supponi. Ad hoc enim ipsa rerum consideratio nos addu- 
cit (145). Insuper qualitatis notio supponit id quod quale est. 
Tandem si qualitates sunt sine subiecto, iam ipsae per se sunt, 
adeoque sunt totidem substantiae. 

158. H aec Loekius opponit. I. Nulla sensatio ideam offert sub- 
stantiae, nec reflexio in sensationes eam gignit. Ergo. 

Resp. l.° Exinde consequitur solum, falsum esse Lockii sy- 
stema de idearum origine; consequitur esse in homine aliquid 
aliud praeter sentiendi ac reflectendi vires ; et sensationes cum 
ideis non esse confundendas (L. 460, 462). Idea substantiae per- 
tinet ad intellectum, qui illam efformat occasione sensationum , 
quum in earum obiectis et directa cognitione et reflexa ea at- 
tingit quae ipse solus potest cognoscere. 

Unde resp. 2.° Dist. t. m partem ant. Sensatio pura, trans. ; 
sensatio cum intellectuali cognitione eoniuneta, nego. 

Simili modo dist. 2™ pari. Reflexio in sensatione puras, conc.; 
in ideas formatas occasione sensationum, nego. 

159. Ob. II. Id quod idea substantiae exhibetur , nihil aliud 
revera est quam congeries qualitatum ignota ratione coexsisten- 
tium. Ergo praeter ideas qualitatum, nihil aliud continet idea 
substantiae. 

m 

Resp. Neg. totum, et Loekius ipse hoc nobiscum negat (156,2.°). 

160. Ob. III. Saltem fatendum est quod quum qualitates istas 
respicimus ut subiecto inhaerentes, haec suppositio gratuita est 
et absurda. Quidnnm enim sit hoc sustentaculum plane igno- 
ramus. 

Resp. Neg. ani. Ad prob. Dist. Ignoramus quid sint particu- 
lares substantiae, trans.; quid sit substantia in genere, neg. 
(154, 156, l.°). 

Inst. Ergo haec notio, cum indeterminata sit, est inutilis. 

Resp. Nego. Secus ideae omnium communissimae inutiles es- 
sent, et idea entis quae omnes transcendit inutilis maxime. 

ARTICULUS IV. 

Substantiae divisiones quaedam 

161. Divisit Aristoteles (a) substantiae rationem in 'primam 
et secundam. Prima , quae proprie et primo substantia dicitur, 
est substantia singularis, ab eoqtie definitur : quae neque de sub- 
iecto aliquo dicitur , neque in subiecto aliquo est: nempe non 
praedicatur de ullo sibi inferiori, quemadmodum universale, nec 
inhaeret alteri, quemadmodum accidens. * 

Secundae substantiae sunt species vel genera, seu potius ra- 
tiones specificae vel genericae (L. 540), quae non sunt in sub- 
iecto, et per hoc ab accidente distinguuntur, sed dicuntur de 
subiecto ; universale enim de individuis enuneiatur. Vocantur 
secundae substantiae, quia secundario eis convenit ut substent 
affectionibus; non enim per se hoc eis convenit, sed per indi- 
vidua quae sunt primae substantiae. Has autem denominationes 
induxit Aristoteles ut impugnaret Platonicos, qui universales sub- 
stantias per se primo extra singularia subsistere opinabantur 
(L. 550), atque idcirco eas appellabant primas, singulares vero 
secundas. 

* 162. In hac divisione tria sunt advertenda. 

1.° Eius membra non re, sed ratione distingui. Universalis 
enim natura non distinguitur re a natura singularium. 

- 2.° Primam substantiam primo ac per se substantiam esse, 
secundam autem solum ratione primae, quatenus intime est in 
individuis, et non potest subsistere separata. 

- 3.° Relationem hanc ordinis, quod nempe subsistere conve- 
niat primo ac per se primae substantiae, secundario ac per pri- 
mam secundae, non esse relationem realem, sed ex nostro con- 
cipiendi modo consurgere. 

163. Altera substantiae divisio est in simplicem et compo- 
sitam. 

(a) C attg. c. V. 

Substantia quae unitate perfectissima (95) gaudet, i. e. quae 
nec partibus physicis (L. 107) constat, nec in physicas partes 
resolvi potest, substantia est simplex. Quae physicis constat par- 
tibus certa ratione coniunctis et in plures partes resolvi potest, 
substantia est composita. 

164. De substantia tum simplici tum composita suis locis in- 
stituetur disputatio : interea haec statuere iuverit. 

1. ° Compositae substantiae essentia ex certa certarum partium 

coniunctione consurgit. Separatis enim partibus aut una aliqua 
earum sublata aut mutata coniunctionis ratione, tale compositum 
omnino cessat (52, 40). \ ^ ** ^ 

2. ° Omnis composita substantia cum in partes dividi possit , 
mutationi ac dissolutioni per se est obnoxia ; adeoque essentia- 
liter contingens. 

3. ° Partes physicae quae compositam substantiam constituunt 
sunt totidem substantiae. Nam possunt ab invicem actu separari, 
et separatae esse perstant. Ergo per se sunt. 

4. ° Omne corpus est substantia composita ; ut enim experien- 
tia constat, corpus omne divisibile est saltem in partes homo- 
geneas (L. 108). Quaedam vero corpora coalescunt ex corpori- 
bus specie diversis, ut ex. gr. aqua ; quaedam non , aut saltem 
utrum ex diversis constent non est adhuc exploratum. Corpora 
haec vocantur a chimicis substantiae simplices , non eo quod 
partibus careant, ut patet, sed quatenus non coalescunt ex sub-, 
stanliis specie diversis. Cetera vero corpora vocantur substantiae 
compositae, vel antiquo nomine mixta. 

5. ° Experientia demonstrat mirabilem plane et incomprehen- 
sibilem esse numerum partium, nempe substantiarum (3.°), quae 
in modica materiae particula continentur. Sed certum est in 
harum divisione partium ad primitiva quaedam elementa deve- 
niendum tandem esse, quamquam ad illas experientia pertingere 
non possit. Haec autem elementa sunt primitivae substantiae, 
quae certe simplices sunt, quatenus ex pluribus substantiis actu 
distinctis non coalescunt ; utrum vero extensione aliqua continua 
praedita sint, an puncta sint omnino simplicia tunc investiga- 
bimus, quum de corporis essentia deque horum elementorum 
natura plenior instituetur disputatio. 

165. Ex his quae de composita substantia dicta sunt, facile 
intelliges quid sit substantia completa et incompleta. 

Completa substantia est ea quae sive simplex sit sive com- 
posita ex se non ordinatur ad compositum substantiale consti- 

luendum. Iluiusmodi est Angelus, sol, massa auri, homo, plan- 
ta etc. 

Incompleta est ea quae ex se ordinatur ad substantiale com- 
positum, ut anima hominis, eiusque corpus, ramus arboris, ma- 
nus etc. 

Sed de his in articulo sequenti. 

ARTICULUS v. 

De supposito et persona 

166. Colligitur ex modo dictis substantias quasdam partis 
rationem habere, quatenus ad aliud perficiendum ordinantur et 
ad alterum accedendo complentur, ut est v. gr. corpus aut ani- 
ma aut manus relate ad hominem: quasdam vero alias partis 
rationem non habere, quia non sunt addictae alteri perficiendo 
nec ab altero complentur, sed sibi relictae sunt aliquid in se 
integrum atque completum, ut est v. gr. homo totus. Iam sub- 
stantiae singulares in quibus haec integritatis et proprietatis ra- 
tio invenitur supposita dicuntur, et graeco nomine hypostases. 
Est igitur suppositum : substantia singularis quae per se inte- 
grum quoddam est atque completum ; videlicet: quae nec al- 
terius pars est, neque uti pars spectari potest'. Modus hic exsi- 
stendi abstracte consideratus dicitur subsistentia. 

Definito supposito, habes personae definitionem. Persona enim 
est suppositum rationale; adeoque substantia singularis quae 
ratione pollet, quaeque per se integrum quoddam est atque 
completum. 

167. Aliis verbis persona cum Boetio (a) definiri solet: na- 
turae rationalis individua substantia. Sed notandum est voces 
illas: individua substantia non significare simpliciter substan- 
tiam quamcumque physice unam , sed substantiam completam 
quae per se ac seorsiin cohaeret. Vox enim substantia ponitur 
quasi genus commune primae ac secundae substantiae (161) ; 
vox autem individua eam determinat ad substantiam primam 
ut est perfecta substantia, nempe divisa ab omni alio suique 
iuris, non pars alterius (6). Porro si definitio haec ita intelliga- 
tur, quemadmodum intelligi debet, a definitione superius tra- 
dita nullatenus discrepat. 

(a) Llb. De dmbui nat. 

(i) V. S. Th. sum. th ■ p. I. q. XXIX. a. 1. ad J. 

* 168. Ex dala suppositi definitione eius proprietates eli- 
ciuntur. 

1. ° Esse convenit supposito primo ac per se ; quia totum est 
id quod esi; partes vero sunt id quo aliud est. Est quidem et 
partibus suum esse, sed ordinatum ad esse totius ; quod et de 
natura suppositi dicendum. « Esse pertinet et ad naturam et ad 
» hypostasim : ad hypostasim quidem sicut ad id quod habet 
» esse : ad naturam autem sicut ad id quo aliquid habet esse » (a). 

2. ° Suppositum est maxime per se. Nam neque est in alio 
ut in subieclo, quod est accidentis ; neque est in alio ut de sub- 
ieclo , quod est speciei vel generis (161); neque est in alio 
ut in loto, quod proprium est partis. 

3° Habet naturam et quidquid naturae inesl sive necessario 
sive eontingenter. Id enim in ente cetera habet, quod dignissi- 
mum est et praestanlissimum in composito ; reliqua habentur, 
lamvero totum est dignius partibus. Totum ergo habet, partes 
habentur. Suppositum autem est totum. Ergo. Sic dicimus ho- 
minem habere animam, corpus, facultates, scientiam, virtutem etc. 
haec autem haberi ab homine. 

4. ° Est sui iuris, non alteri addictum nec res alterius. Hoc 
enim est proprium partis, quae non sibi est sed toti, non sua 
est sed totjus. 

5. ° Est id quod agit. Eius enim est agere cuius est esse. 
Esse autem est proprie totius (l.°). Pars enim non est id quod 
agit, sed id quo suppositum agit. 

Hinc intelliges receptissimum illud axioma : actiones sunt sup- 
positorum: nempe quia suppositum est principium quod agit, 
natura autem principium quo actiones fiunt. Hinc actiones sup- 
positis imputantur ab iisque denominantur. Sic homini tribuun- 
tur actiones mentis et manus, et Deo Verbo actiones humanae 
Christi naturae. 

6. ° Hinc patet cur substantia ita perfecta et completa dicatur 
suppositum ; nempe quia de substantia tali praedicantur omnia 
quae ad ens pertinent, tamquam de subieclo. 

169. Ex datis notionibus hae facile assertiones deducuntur. 

1.” Substantiae quae naturaliter ordinantur ad hoc , ut sint 
alicuius compositi partes, rationem suppositi non habent, sive 
actu compositum constituant sive non. Semper enim partis ra- 
tionem praeseferunt partisque imperfectiones retinent. 

(e) Sum. (A. p, 1. q. XVII. a. II. ' 

2. ° Generalim loquendo una eademque substantia potest esse 
suppositum, et non esse. Erit suppositum, si seorsum ac per se 
cohaereat: non erit, si tamquam pars alteri uniatur. 

3. ° Hinc substantiae quaedam sola additione cessant esse sup- 
posita ; sic binae aquae guttae, quae duo supposita sunt, si con- 
jungantur, unum constituunt. Ex eadem ratione, sola divisione, 
ex uno supposito plura fiunt, si tamen quae divisa sunt ordi- 
nem ad aliud adhuc non praeferant (1°.). Sic tabula marmorea 
in duas partes dissecta in duo dividitur supposita, quia sepa- 
ratio dat ulrique partium tolalitatem, ut ait S. Thomas (a). 

4. ° Quum binae substantiae finitae in unum coeunt, ratio sup- 
positi nec in una est nec in altera, sed in composito ex utra- 
que: quia utraque substantia, cum in loto et per totum perfi- 
ciatur, partis rationem habet. Patet id in humano composito. 

5. ° Repugnat absolute substantiam infinite perfectam suppo- 
situm ac personam non esse ; substantia enim infinite perfecta 
non potest unquam carere eo quod substantiam in suo genere 
maxime perfectam facit (168). 

6. ° Si finita substantia ad personam infinitae perfectionis ac- 
cederet ac propria illius fieret, hoc ipso suppositum non esset. 
At persona illa infinita, cum perfici non possit nec suam amit- 

. tere integritatem (5.°), personae dignitatem in unitione hac non 
amitteret, sed assumptam naturam ad suam traheret personali- 
tatem. Quare in composito hoc personae ratio non exsurgeret 
ab utraque natura, ut quum binae substantiae finitae simul com- 
ponuntur (4.°), sed a solo assumente; ita ut compositum, ser- 
vata duplicis naturae distinctione, unica esset persona, persona 
videlicet ipsa assumentis. Haec in incarnatione divini Verbi ita 
‘ omnino facta esse, Christiana fides docet. Et exinde est, quod 
unio divini Verbi cum humana natura hypostatica dicitur; non 
enim in unam naturam Deus et homo coaluerunt, sed unica 
hypostasis Verbi, quae divinam habebat naturam, humanam quo- 
que coepit habere. 

7. ° Ubi duae sunt naturae, ibi duo quoque sunt operationum 
genera. In Christo duae naturae sunt et una persona. Idcirco 
duo sunt operationum genera, operatio autem utraque personae 
propria est (168, 5.°). E converso in Sancta Trinitate una est 
operatio externa trium personarum, quia una est earym natura. 

8. ° Si haec vera sunt, concludere necesse est, quamquam aliis 

(«.) In III Sunt. D. V. q. III. a. IU. ad 3. . , 

aliter visum fuerit, personalitatem non addere naturae exsistenti 
aliquam novam realilatem, sed statum solummodo quemdam ac 
modum exsistendi (148). Unde si naturam subsistentem consi- 
deres, natura et suppositum, seu persona, sola ratione conceptu - 
que mentis differunt. Conceptus enim naturae praescindit ab 
integritatis et proprietatis conceptu ; conceptus autem personae 
hunc continet (a). 


ARTICULUS vi. 

De accidentibus generatim 

170. Accidentis notionem una cum notione substantiae iam 
utcumque, declaravimus (145, 146).* Est videlicet ens quod est 
in alio tamquam in subieclo. Ad quam definitionem melius in- 
telligendam animadverte pluribus modis unum esse in alio. Est 
enim pars in toto; est effectus in caussa; corpus in loco; con- 
tentum in continente etc. Ab his omnibus modis essendi in alio 
differt esse in alio ut in subieclo : quod quid sit ita exponit 
Aristoteles. « In subieclo esse dico quod ita est in aliquo, ut non 
» sit eius pars, quodque impossibile est esse sine eo in quo 
» est » ( b ). Accidens igitur est in alio, sed non ut pars in toto, 
non enim accidens pars est subiecti, nec potest ab eo in quo 
est separatum exsistere, quemadmodum effectus potest esse ex- 
tra caussam, corpus extra datum locum, et contentum extra 
continens. Nihilominus accidens est ens, ac vere dicitur ens et 
res (11); quia non est nihilum, sed realitas determinata quae 
actu exsistit ; tamen est ens quod habet esse in alio, et res est 
realitatis alterius, seu, ut dixit idem Aristoteles (6) , ens entis. * 
Unde accidens non definitur, nisi per substantiam (L. 134,2.°). 

171. Sed nota l.° accidens latius et strictius accipi posse. La- 
tius accipitur per oppositionem ad substantiam, et est quidquid 
aliquo modo afficit subiectum ex eiusque essentia dimanat, sive 
necessario, ut v. gr. proprietates et potentiae naturales, sive con- 
lingenter, ut habitus et actus. Strictius est quidquid, salva es- 
sentia, potest esse vel abesse. Primum veteres appellabant ac- 
cidens praedicamentale vel etiam logicum, quia in Aristotelis 

(a) Cf. praeclarum oppido atque in hac materia classicum opus Claudii Tiphani S. 
1; cui titulus: Declaratio ac defensio scholastica doctrinae S$. Patrum Doctorisque 
angelici de hypostasi et persona- 
li) Antepraed. c. II. 

(c) VII Met- text. 2. * 

praedicamentis (L. 45) ulriusque generis accidentia collocantur; 
alterum praedicabile quod opponitur proprio (L. 57, 5.° ). 

2.° Quaedam accidentia intrinsecus afficere proprium subie- 
etum illudque modificare, ut sunt v. gr. potentiae, actus et si- 
milia : haec vocabantur a veteribus accidentia physica. Quaedam 
vero non intrinsecus afficere subiectum, nec proprie inesse illi, 
sed potius esse circa illud, vel aliquo alio modo ad illud extrin- 
secus referri, ut locus aut vestis; et haec dicuntur denomina - 
liones extrinsecae. 

Ex his concludes accidentis notionem univocam non esse, sed 
analogam ; ac primo quidem convenire accidentibus physicis , 
quae vere insunt subiecto, secundario vero ac per proportionem 
denominationibus extrinsecis. 

Nota adhuc 3.° quaedam accidentia ipsam immediate afficere 
substantiam, ut v. gr. potentiae; quaedam alia mediate solum 
substantiam afficere, immediate alia accidentia. Sic v. gr. actus 
immediate modificant potentias, et his mediantibus substantiam. 

172. Duae quaestiones acutae salis et implexae superessent 
hoc loco tractandae : 1.* de distinctione quae intercedit inter 
accidens et eius subiectum : 2. a utrum absolute sit de acciden- 
tium essentia ut inhaereant subiecto. Sed utraque quaestio non 
potest hoc loco pro dignitate resolvi. Pendet enim solutio a per- 
fectiori cognitione ipsorum accidentium in specie : idcirco quum 
de singulis agetur, duplicem hanc quaestionem distincte enoda- 
bimus. 

Quoad l. m igitur dicere in praesenti sufficiat, si accidens la- 
tiori sensu accipiatur (171, l.°), non necessario omne id quod 
hac ratione dicitur accidens a substantia distingui. Multa enim 
accidentia huiusmodi sunt dumtaxat modi (148) sui subiecti, ut 
sunt extrinsecae denominationes et quaedam alia de quibus 
postea. 

Si vero ad accidens physicum quaestio coarctetur, hoc est quod 
alibi inquirendum esse diximus. 

Quoad 2.” scholastici veteres dividebant accidentia in moda- 
lia, et absoluta ; dividebant pariter inhaesionem in actualem, et 
apliludinalem. Modalia porro aiebant non posse unquam non 
inhaerere subiecto inhaesione actuali ; absoluta vero habere sibi 
essentialem inhaesionem apliludinalem, quatenus et ex se apta 
sunt ad afficiendam substantiam, et hoc illis convenit secundum 
propriam naturam ; at posse per divinam virtutem conservari a 
subiecto separata. Quae postrema assertio an possit cum physi - 

cae scientiae placitis componi, et quomodo, et intra quos limi- 
tes, haec, inquam, omnia investigare, ut iam diximus, alterius 
est loci. 

173. Entis affectiones latissimo sensu acceptae (171, l.°) aliae 
absolute illud afficiunt, nempe sine respectu ad aliud, aliae se- 
cundum respectum ad aliud. Primum genus continet qualitatem 
et quantitatem ; alterum relationes omnes sive intrinsecas sive 
extrinsecas. De quantitate loquemur ubi de corporibus erit ser- 
mo. Nunc primo de qualitate, deinde de relatione. 

CAPUT II. 

* DE QUALITATE 

* * * • 

ARTICULUS I. 

De qualitatis notione ac partitione 

174. Qualitas prouti species est accidentis quae peculiari mo- 
do substantiam afficit, definiri potest iuxta Albertum Magnum (a): 
accidens complens ac perficiens substantiam tam in exsistendo , 
quam in operando. Quae definitio vel ex eo se probat , quod 
qualitatem a ceteris accidentium speciebus (173) satis distinguit; 
nam nec quantitas nec relatio, sive intrinseca sive extrinseca , 
substantiam complent ac perficiunt ; et praeterea nihil est quod 
qualitatis nomine veniat cui eadem definitio optime non conve- 
niat. Ex ea porro definitione illico consequitur qualitatem pro- 
prie dictam substantiis solummodo finitis inesse posse. Etenim 
hae solum compleri ac perfici possunt, ac ut perficiantur indi- 
gent ; infinita vero substantia accidentalem perfectionem non ha- 
bet, sed essentialem. 

173. Ex his intelligitur l.° cur qualitas dicatur a veteribus 
accidens quod formam consequitur. Nam, inquit Suarez : « quia 
» forma est quae complet ac perficit essentiam rei , et confert 
» principalem vim agendi ; ideo qualitas quae adiungitur ad com- 
» plementum utriusque perfectionis, dicitur consequi formam sive 
» per dimanationem, sive per quamdam convenientem propor- 
» tionem » (b). 


ia) In praedicament. c. I. 

(b) Mtt. Disp. XUI. sect. i. § VI. 


Digitized by Google 


UBER SECUNDUS CAPUT 11. 


77 


InteBigitur 2.° descriptio illa altera qualitatis qua dicitur*. 
determinatio subtecti ad aliquod esse accidentale secundum de- 
bitam mensuram (a). Quia videlicet determinat substantiam 
perficiendo illam secundum formam principalem , quae est ce- 
* terorum quae in ente esse debent mensura. 

Intelligilur 5.° cur differentiae rerum, quando earum ignora- 
tur essentia, per qualitates communiter assignentur. Nempe quia 
per qualitates res in suo esse complentur. 

Palet immo 4.° cur ipsae specificae differentiae generum quae 
contrahunt, qualitates appellentur ; ut quum interroganti : quale 
animal sit homo, respondemus esse rationale (L. 39). Nam quem- 
admodum accidentales qualitates complent ac perficiunt substan- 
tiae essentiam, ita essentialis differentia genus complet ac per- 
ficit. Proportione igitur quadam haec quoque essentialis perfectio 
qualitas appellatur. 

1 76. Qualitas omnis, ut ex definitione immediate colligitur, 
vel ad ipsum esse substantiae perficiendum ordinatur, vel ad 
eius operationem. Sub prima specie continentur: 1 figura, quae 
modus est seu terminatio quantitatis , quaeque forma rei externa 
dicitur, prouti consideratur ut est in subieeto corporeo : 2.° sew- 
sibiles qualitates , saltem quatenus ex ipsa corporum sive perma- 
nenti constitutione sive transeunte immutatione resultant : 3.° de- 
mum omnis alia qualitas , si qua sit , quae neque operatio sit 
neque ad operationem per se primo ordinetur, sed ad perficien- 
dam exornandamque substantiam. Praeterea 4.° quaedam sunt 
qualitates ex pluribus aliis resultantes , ut sanitas, quae ex hu- 
morum temperamento ; et pulchritudo, quae ex partium dispo- 
sitione, figura et coloribus coalescit ; ac status corporum diversus, 
ex quo vel solida sunt vel liquida vel aerea, qui varii status ex 
diversarum virium temperamento consequuntur. 

177. Altera species comprehendit quidquid substantiae acce- 
dit, tamquam proximum operationis principium. Sub hoc conti- 
nentur l.° potentiae naturales: 2.° dispositiones et habitus. Nam 
vel proximum operandi principium a natura insitum est, vel ei 
quod natura tribuit adiungitur. Ium vero primum est naturalis 
potentia, alterum est habitus vel dispositio : habitus quidem si 
ex se sit permanens et durabile, ut scientia vel virtus: dispo- 
sitio vero si facile transmutabile sit, ut est sensatio vel appe- 
titio. 


(a) Cf. s- Th. Sum. th. 1. 2. p. XLIX. a. II. 

178. Hanc qualitatis partitionem, quae ex ipsa definitione spon- 
te fluit, omnium optimam in praesenti existimo; nihil enim in 
ea esse videtur, quod cum physicorum reeentiorum placitis con- 
gruere non possit. Ceterum de qualitatibus quae ad esse sub- 
stantiae perficiendum pertinent non est nunc disserendum ; ali- . 
quid solum dicemus de specie altera ; quia conceptus, quos ea 
continet, abstractionem metaphysicae generalis propriam parti- 
cipant. 

ARTICULUS II. 

De polentia 

179. Potentiae nomen latissime accipitur ad possibilitatem si- 
gnificandam ; et secundum hanc acceptionem dicimus ens aliud 
esse in actu, aliud in potentia (34). Non in hac latitudine signi- 
ficationis nunc de potentia loquimur, sed ut pressius accepta 
certam qualitatis speciem designat. Sic autem accepta definitur : 
principium proximum alicuius operationis, ad eamque natura 
sua institutum et ordinatum. In qua definitione haec adverten- 
da sunt. 

1. ° Potentiam dici principium proximum operationis. Princi- 
pium enim principale est ipsa substantia quae per potentiam 
operatur. 

2. ° Operationis nomine venire actum qui a potentia dimanat, 
sive transeat in alterum subiectum, ut percussio, sive maneat 
in ipsa potentia, ut cogitatio. 

5.° Dici potentiam principium operationis, spectata ipsa ope- 
ratione in se, non vero spectato eius modo ; nam quoad modum 
operatio ab aliis quoque principiis dependet, ut v. gr. ab habitu. 

4.° Tandem potentiam dici principium quod ad operationem 
natura sua institutum et ordinatum est. Si enim qualitas ad hoc 
per se primo non sit instituta, sed ad perficiendum aut conser- 
vandum subiectum, proprie non videtur appellanda potentia, li- 
cet consequenter vel per accidens operetur. Certum autem in- 
dicium erit qualitatem ad aliquam operationem ita ordinari , 
quando, necessitate illius operationis seposita , non necessariam 
illam aut etiam superfluam existimari oporteret; ut v. gr. vo- 
luntas sine suis actibus esset plane supervacanea , imo neque 
concipi posset. Contra autem quum qualitas, etiam certa aliqua 
operatione seclusa, adhuc necessaria vel utilis est ad substantiae 
perfectionem, hoc indicio erit, eam propter operationem illam 

non esse; ut v. gr. vis radios luminosos reflectendi aut absor- 
bendi aut refringendi, quae vires ex ipsa natura corporum eo- 
rumque constitutione consequuntur. 

180. Celeberrima est potentiae divisio in activam et passivam. 
Potentia activa est principium mutationis in alio . Passiva autem 
principium recipiens mutationem ab alio. Quae divisio melius 
intelligetur ubi sermo erit de caussis. Nunc haec breviter no- 
tare sufficiet. 

1. ° Potest eadem potentia esse activa et passiva saltem respe- 
ctu diversorum actuum, ut v. gr. intellectus quatenus abstrahit 
vel attendit activa potentia est, quatenus idea informatur passiva. 

2. ° Nomine potentiae passivae non intelligilur potentia pure 
passiva ( forte enim nulla poterit inveniri in genere qualitatis 
potentia huiusmodi ) ; sed potentia quae non agit nisi ab alio 
moveatur, ut est v. gr. sensitiva facultas. 

3. ° Activae potentiae sunt vel pure activae, vel activae simul 
et passivae. Potentia pure activa est quae elicit suum actum, 
sed illum non recipit, ut est facultas locomotiva in animali : 
actus enim huius potentiae non in ipsa potentia recipitur sed 
in membris. Est autem activa simul et passiva quae et elicit 
suum actum et illum recipit, ul est v. gr. voluntas humana. 

4. ° Iuxta Leibnitzium vis a potentia activa in hoc differt, quod 

« potentia seu facultas nihil aliud est quam propinqua agendi • 
» possibilitas, quae tamen aliena excitatione et velut stimulo in- 
» diget, ut in actum transferatur. Sed vis activa actum quem- 
» dam seu ovxzkiytiot. continet, atque inter facultatem agendi 
» actionemque ipsam media est, et conatum involvit, atque ita 
» per se ipsam in operationem fertur ; nec auxiliis indiget, sed 
» sola sublatione impedimenti. Quod exemplo gravis suspensi 
» funem sustinentem intendentis, aut arcus tensi, illustrari po* 

» test » (a). Quae distinctio, quidquid sit de leibnitzianis theo- 
riis circa corporum vires, reiicienda sane non est, immo rerum 
naturae valde consentanea videtur. 

b.° Vis passivae nomine apud recentiones post Keplerum venit 
corporum inertia, seu vis qua corpus vi activae in se exercitae 
resistit. 

6.° Vis activa alia dicitur viva , alia mortua. Viva dicitur quae 
cum actuali motu coniuncta est ; mortua quae cum motu non 
est coniuncta. 

(a) De primae philosophiae cviendationc. Inter Leibnltzii Opera T. II pag. 20 edit. 
Genevae MDCCLWIil. 

181. Cum potentia ad actum ordinetur, manifestum est po- 
tentiarum differentias ab actibus desumi ; idcirco non definiuntur 
nisi per actus (L. 134, 3.°). Differunt igitur potentiae secundum 
actuum diversitatem. Actuum porro diversitas a diversitate obie- 
etorum desumitur. ISam, ut ratiocinatur S. Thomas, « Omnis 
» actio vel est potentiae activae, vel passivae. Obiectum autem 
» comparatur ad actum potentiae passivae, sicut principium et 
» caussa movens .... Ad actum autem potentiae activae eom- 
» paratur obiectum, ut terminus et finis .... Ex his autem 
» duobus actio speciem recipit, scilicet ex principio vel ex fine 
» seu termino » (a). Ita v. gr. actus videndi et audiendi inter 
se differunt, quia a diversis obiectis, luce nempe ac sono, de- 
terminantur; itemque actus loquendi et iudicandi inter se dif- 
ferunt, quia ad diversa obiecta, tamquam ad terminum tendunt, 
ille ad significationem idearum, hic ad compositionem. 

182. Notandum autem quod subdit idem S. Thomas, vide- 
licet : « Non quaecumque obiectorum diversitas diversificat po- 
» tentias animae, sed differentia eius ad quod per se potentia 
» respicit. » Sensus v. gr. per se respicit qualitatem sensibilem 
quae per se, quatenus nempe sensibilis est, dividitur in colo- 
rem, sonum et similes, quae sunt diversimode sensibiles, et id- 
circo alia potentia sensitiva est coloris et alia soni. Quod autem 
res colorata sit magna vel parva, homo aut lapis, haec omnia 
respectu rei sensibilis se habent per accidens, ldeoque secundum 
haec potentiae non distinguuntur. 

ART1CILIS III. 

De habitu 

183. Habitus ab habendo secundum tot significationes deri- 
vatur, quot verbo habere tribuuntur. Has significationes enumerat 
Aristoteles (6). 

Generatim tamen duobus modis ab habendo habitus deno- 
minatur (c). 

l.° Secundum quod una res habet aliam rem; sic dicimur 
habere qualitatem, quantitatem, amicum, domum; et continens 
dicitur habere ea quae continentur in ipso, et totum habere par- 


( a) Suvi. th. p. I. a. LXXVII. a. III. 
ii) C 'ateg. c. ull. — V Met. c. XX, XXXIII. 

(c) Cf. S. Th. Swro. th. I. 2. p. q. XL1X. ari. 1 el III. 

tes, et si quae sunt similia. Iuxta hanc ergo significationem ha- 
bitus, seu potius habitum , est res quae habetur. 

2.° Secundum quod una res aliquo modo habet se in se ipsa, 
vel ad aliquid operandum. Et secundum hoc habitus est ipse 
modus se habendi, bene nempe vel male, sive in ordine ad pro- 
priam naturam, ut est sanitas, sive in ordine ad propriam ope- 
rationem, ut est virtus. 

• 184. Sed omissis iis quae subiectum bene vel male in suo 
ipso esse immediate disponunt (176), strictius dicitur habitus 
id quod subiectum ad operandum bene vel male disponit. Nec 
immerito: nam perfectio rei ultima in operatione consistit; est 
enim operatio vel finis naturae, vel ad finem naturae perducens. 
Tunc ergo maxime res bene vel male disponitur, quum eius 
potentiae ad operandum bene vel male disponuntur. Hoc igitur 
sensu acceptus habitus definitur: qualitas ex se stabilis in sub - 
tecto, per se primo ordinata ad facultatis operationem adiu - 
vandam ac facilem reddendam. Definitio et ex dictis clara est 
et ex dicendis in sequentibus assertionibus magis illustrabitur. 

185. Assertio I. Esse huiusmodi habitus experientia ipsa con- 
stat tum interna tum externa. Constat enim actus quosdam sae- 
pius instauratos relinquere in anima pronitatem quamdam faci- 
lilatemque et quasi impulsum quemdam ad operandum ; quae 
facilitas, quasi nova quaedam facultas, in ipsa manet, etiamsi ab 
actibus cesset. Ex qua fit ut operationes etiam difiieillimae, quae- 
que, cum magnam industriam attentionemque ad plura requi- 
rant, prolixam salis temporis moram primo expostulant, deinde 
citissime et propemodum sine ulla attentione exerceantur ; ut 
videre est v. gr. in iis qui cyt haram pulsant vel scribunt vel 
legunt. 

186. Assertio II. Subiectum proximum habituum, saltem in 
ordine naturali, de hoc enim loquimur, sunt entis potentiae . 
Est enim habitus perfectio quaedam, qua principium operationis 
proximum informatur atque inclinatur ad actum. Principium 
autem operationis proximum sunt potentiae. 

187. Assertio III. Non tamen omnis potentia habiluurfi est 
capax, sed illae solum quae non sunt natura sua ad unum tan- 
tummodo actum determinatae, sed pluribus modis determinari 
possunt, atque ad diversos actus sunt indifferentes . Huiusmodi 
namque potentiae, cum sint ad singulas actuum species inde- 
terminatae , capaces sunt ulterioris illius determinationis quae 
ab actibus relinquitur, quaeque inclinatione ac promptitudine ad 

eiusdem generis actus instaurandos continetur. Id quod manifeste 
perspicitur in humana voluntate. 

Illae vero potentiae, quas natura ipsa ad certam actuum spe- 
ciem determinat, omnis plane habitus sunt incapaces. Nihil enim 
est quod ad eiusmodi determinationem addi possit, quo facilior 
ac promptior potentiae ad agendum inclinatio fiat. Nam vi de- 
terminationis illius potentia prodit in actum naturali necessitate: 
nulla autem inclinatio maior necessitate naturae. Ita v. gr. vide- 
mus vires materiales nullatenus exercitio perfici. 

188. Colliges ex dictis l.° capaces habituum esse in primis 
facultates rationales ; hae enim natura sua indeterminatae maxi- 
me sunt. Voluntas quidem humana indeterminata est, quia gau- 
det arbitrii libertate, adcoque indifferens est ad operandum vel 
secus. Intellectus quoque, licet in se sit potentia necessaria, 
tamen quia non modo ab obiectis ad actum reducitur, sed etiam 
ad consideranda tum obiecta tum proprias ideas diversimode 
applicari potest, ad hanc considerationem facilitatem acquirit, ut 
experientia demonstrat in arte v. gr. aut scientia. 

2. ° Vires sensitivas per se non esse habitus capaces; ex in- 
stinctu enim operantur naturae ; sed quatenus in homine imperio 
rationis subduntur, ad diversa ordinari, ac proinde habitus su- 
scipere posse, ut patet in virtutibus et vitiis. 

3. ° In brutis animantibus habitus non habere locum, si illa 
sibi relinquantur ; quia tamen bruta rationi hominis subduntur, 
posse ab ipso homine disponi ad aliquid certo modo operandum 
per quamdam consuetudinem. Dispositio autem haec et consue- 
tudo proprie non est habitus nec inclinatio potentiarum ad actum, 
sed potius in eo lota contineri videtur, quod phantasma quo 
potentia ad actum determinatur imaginationi firmius inhaereat. 
Sed de his omnibus commodius suis locis. 

189. Pauca nunc de habituum caussa. 

Assertio IV. Habitus alii sunt infusi, alii acquisiti ; sunt etiam 
habitus qui naturales dicuntur. 

Habitus infusus ille est, qui influxu ipsius Dei producitur. 
Qui quidem quoad ipsam rem contineri potest intra naturae 
limites, ut fuit v. gr. donum linguarum Apostolis collatum ; vel 
omnem naturae facultatem excedere, ut est v. gr. habitus fidei 
vel charitatis supernaluraJis. Sed de his Theologi. 

190. Habitus acquisiti generantur per actus. Notandum porro 
habitus hoc pacto generari solummodo in iis potentiis, quae ad 
proprios actus eliciendos aliquo modo moventur ac passive se 

habent. In his autem quomodo per actus generetur habitus, sic 
exponit S. Thomas : « Omne quod patitur et movetur ab alio , 
» disponitur per actum agentis: unde ex multiplicatis actibus 
» generatur quaedam qualitas in potentia passiva et mota, quae 
* nominatur habitus : sicut habitus virtutum moralium causan- 
» tur in appetitivis potentiis, secundum quod moventur a ratio- 
» ne; et habitus scientiarum causantur in intellectu, secundum 
» quod movetur a primis propositionibus » (a). 

191. Tandem quidam habitus naturales dicuntur, secundum 
inchoationem quamdam ipsius habitus, quae ad naturam pertinet 
sive speciei sive individui. Hoc pacto in ipsa natura hominis est 
habitus principiorum, de quo in Logica diximus (L. 554). Et in 
individuis sunt quidam habitus inchoati ex ipsa corporis com- 
plexione atque organorum dispositione, quibus quidam reddun- 
tur aptiores ad cognoscendum , vel promptiores ad virtutum 
vitiorumve actus quam alii; quemadmodum dicimus esse in 
aliquibus naturalem prudentiam aut artem, et quosdam natura 
ferri ad mansuetudinem vel ad iram. 

Sed notandum est naturales hasce dispositiones esse potius 
inchoationes habituum quam habitus, ac revera ab ipsis potentiis 
non distingui. Quapropter etiam in his habitus proprie dicti 
exercitio actuum efficiuntur. 

192. Dispositio (177), ut et de hac aliquid dicam, l.° latis- 
sime accipi potest, et sic accepta definitur : ordo habentis partes; 
2.° accipi potest generice, nempe tamquam genus habitus, et 
est qualitas perficiens aliquo modo potentiam ; 3.° tandem spe- 
cifice, et sic distinguitur contra habitum, estque omnis actus 
immanens potentiarum; quia solummodo hi actus subiectum 
perficiunt, ut postea dicetur. Ab habitu autem differt, quia habi- 
tus est ex se permanens ac difficile transmutabilis, operatio vero 
fluens ac facile transmutabilis, ut quae ab actuali influxu poten- 
tiae pendet (6). 

ARTICULUS IV. 

De qualitatum conlr arietate 

193. Tres qualitatis proprietates recenset Aristoteles (c): 
l. a est in qualitatibus contrarietatcm propriam inveniri: 2. a qua- 

(a) Summa th. 4. 2. p. cr LI. a. II. 

lb) Cf. Suarez. Met. Disp. XLli. Sect. III. g V, »eq. et Sect. VI. $ XII, wq. 

(c) Categ. Cap. de qualit. 

litatem intensionis ac remissionis capacem esse : 3. a secundum 
qualitatem res dici similes vel dissimiles. De postrema hac in 
sequentibus nonnihil dicemus: nunc aliquid de primis duabus. 

194. Contraria sunt, iuxta eiusdem Aristotelis definitionem: 
quae sub eodem genere maxime distant, et ab eodem subiecto 
mutuo se expellunt ( a ). 

Sunt igitur l.° duae res positivae. Nam positivum eum nega- 
tivo, non contrarie sed contradictorie vel privative pugnat (L. %% 

l.°2.°). Sunt autem duo positiva non subsistentia, sed subiecto 
apto inhaerentia. Substantiae enim qua tales nullam inter se 
contrarietatem habent. 

2. ° Sub eodem genere continentur ; videlicet vel proximo vel 
remoto. Nam contraria eidem subiecto vicissim insunt ex rei na- 
tura. Transitus autem ab uno ad aliud non fit per se inter ea 
quae genere differunt; non enim v. gr. fit transitus a loco in 
qualitatem et viceversa, sed a loco in locum et a qualitate in 
qualitatem. Ac praeterea si subiectum idem capax est divisim 
utriusque contrarii, hoc ideo est, quia contraria convenientiam 
aliquam habent, nempe in aliqua ratione generiea coeunt. Indu- 
ctione autem ostendi potest, non in genere solum summo, sed 
et in aliquo genere subalterno contraria convenire. 

Non possunt autem quae vere contraria sunt eiusdem esse 
speciei, ut patet, secus non se hoc paeto excluderent. Ita calo- 
ricum v. gr. corpori additum caloricum praeexistens non extin- 
guit, nec scientia scientiam. 

3. ° Inter se maxime distant: id quod primo intelligitur de 
differentia quoad naturam et essentiam, eaque maxima non ab- 
solute sed sub eodem genere: nulli enim dubium, posse unum 
contrariorum differre magis a rebus sub alio genere contentis, 
quam a contrario altero; magis enim distat v. gr. error a scien- 
tia, multoque magis a colore aliisque disparatis, quam ab opi- 
nione vera quae est eius contrarium : nihilominus in suo ge- 
nere, quod est opinionis, opinio vera et error maxime differunt. 

Quod autem distantia haec maxima sit contrariorum propria, 
deduces ex eo quod contrariorum est, ut se mutuo perfecte 
expellant, ita ut alterum nihil habeat de altero. Medium autem, 
ubi datur, aliquo modo de extremis participat, adeoque quate- 
nus medium est, neutrum extremorum perfecte expellit. 

Secundo : distantia illa maxima intelligitur de distantia quae 

iO' X- Mtt. e. VI. 

est inter duo extrema alicuius latitudinis quae percurri possit, 
ut est distantia inter duo extrema puncta datae lineae. Quae 
duo puncta contraria dicuntur, quia sibi repugnant secundum 
rationem terminorum motus, qui in uno incipit in altero desinit 
et viceversa. 

4.° Sc mutuo expellunt ab eodem subiecto. Nota expulsio- 
nem esse duplicem, effectivam et formalem. Effectiva est quando 
actio unius in sublectum alterius hoc alterum expellit, quem- 
admodum actus virtutis oppositum vitium excludunt : formalis 
est quando duo ex ipsa sui essentia simul esse non possunt , 
quatenus alterum alterius negationem includit: hoc pacto can- 
dor nigredinem expellit; candor enim est qualitas corporis qua 
fit ut colores omnes diffundat, nigredo est qualitas qua colores 
omnes absorbentur. Ad contrarietatem porro non effectiva - ex- 
pulsio, sed formalis per se requiritur, quae omnium opposito- 
rum proprietas est (L. 51); quamquam contraria quaedam etiam 
effective se expellant. Hinc patet quare contraria se mutuo ex- 
pellere dicantur ; expulsio enim formalis necessario est reciproca. 

Non tamen ita se expellunt contraria, ut exclusio unius alterius 
positio sit. Hoc enim proprium est dumtaxat eorum quae con- 
tradictorie opponuntur. Concludes contraria posse simul a sub- 
iecto abesse. Vide dicta in Logica (52, 3.°). 

195. Nunc de eontrarietate qualitatum. 

Assertio I. Certum est non omnes qualitates contrarium ha- 
bere. Nam et potentiae, si proprie accipiantur (179, 4.°), sine con- 
trario sunt ; figura item ac forma et habitus nonnulli, ut v. gr. 
habitus principiorum, contrarium non habent : quaedam quoque 
qualitates sensibiles, ut v. gr. calor prouti est corporum affectio; 
* qui quamquam ut frigori contrarius a veteribus haberetur, ta- 
men non contrarie illi, sed privative opponitur, uti omnes phy- 
sicae tyrones norunt ; est enim frigus caloris seu potius calorici 
subtractio. Aliud dicendum de sensationibus caloris ac frigoris 
quae, quoniam utraque positivum quiddam est, contrarie oppo- 
nuntur. Actiones item quibus calorem aut frigus unum corpus 
alteri communicat contrariae sunt, quemadmodum contraria sunt 
dare et accipere. 

Assertio II. Inter habitus maxime ac dispositiones inter que 
qualitates sensibiles conlrarietas exercetur. 

Assertio III. Non solum qualitates istae contrariae dicuntur , 
sed etiam , ut supra notavimus ( 1 94, 3.°), termini extremi omnis 
latitudinis a quorum allero ad alterum transitus fieri possit eun- 

do ac redeundo. Nihilominus solae qualitates proprie contrariae 
sunt, ut quae contrarietatis notas omnes unice prae se ferunt. 

Assertio IV. Ratione horum quae contraria sunt, alia quoque 
multa contraria nuncupantur ; nempe 

a) Ea quae contrarias qualitates habent, ut v. gr. corpus al- 
bum et corpus nigrum, homo iustus et homo iniustus : 

b ) quae actu vel potentia sunt activa principia contrariorum, 
ut ignis qui excitat caloris sensationem communicando suum 
caloricum, et glacies quae excitat sensationem frigoris caloricum 
subtrahendo ; vel binae vires quae ad extrema contraria impul- 
sum exercent : 

c) quae contraria recipiunt alterius actione , ut corpus quod 
sensatione caloris, et corpus quod sensatione frigoris allicitur; 
vel duo corpora quae ad extrema contraria propelluntur. 

d) Ipsi motus ac mutationes positivae quaecumque ad con- 
trarios terminos tendentes, ut actiones omnes quibus contrariae 
sensationes cientur, ascensus et descensus corporum etc. 

articulus v. 

De qualitatum intensione ac remissione 

196. In omni realitate quae incrementi et decrementi capax 
est, incrementum hoc aut decrementum triplici potest modo se 
habere, iuxta pulcherrimam S. Thomae doctrinam (a). 

1. ° Secundum ipsam realitalem seu formam, ut videlicet ipsa 
forma in se ipsa perfectior sit vel imperfectior. Hoc pacto au- 
getur scientia v. gr. geometriae in eo qui aliquod theorema geo- 
metricum addiscit quod antea ignorabat. 

2. ° Secundum participationem subiecti, quum nempe realitas 
aliqua magis vel minus educitur de potentia subiecti, subieclum- 
que reducitur in actum illius. Ita assensus v. gr. est assensu 
intensior, ita quoque scientia secundum se eadem augetur in 
eo qui expeditius ac promptius scientificas conclusiones recolit. 

3. ° Secundum numerum, nempe secundum pluralitatem sub- 
iectorum quae certam formam participant. Quod incrementi ge- 
nus habetur dupliciter, nempe vel quum subiecto formam ali- 
quam habenti aliud simile subiectum accedit, ut quum corpori 
luminoso aliud corpus luminosum adiungitur ; vel quum aliqua 

(o) Sumi». Ik. p. q. LII. art. I. — S. >. p. q. XXIV. a. V. 

pars unius eiusdemque subiecti formam quam prius non habe- 
bat recipit, quemadmodum calor crescit in homine serpendo per 
membra quae prius frigebant. 

197. Si primum modum incrementi forma accipiat, ipsa for- 
ma dicitur maior vel minor : si secundum , ipsum subiectum 
dicitur magis vel minus sciens v. gr. aut amans aut fortis etc: 
si tertium, proprie ita loquendum esset : plura vel pauciora esse 
subiecta luminosa, calida etc., vel idem subiectum secundum 
plura vel pauciora calidum esse aut frigidum , nempe secun- 
dum plures vel pauciores partes. 

198. Videndum nunc quaenam sint realitates seu formae, quae 
uno vel altero modo incrementi vel decrementi capaces exsi- 
stunt. 

Itaque l.° forma omnis quae secundum seipsam et non per 
ordinem ad aliud speciem aliquam et essentiam constituit, in- 
capax plane est in seipsa incrementi ac decrementi. Essentialia 
enim constitutiva nec augeri possunt nec minui, quia essentiae 
sunt immutabiles. Ita v. gr. non potest esse albedo per se maior 
altera albedine, aut humanitas maior altera humanitate, aut sub- 
stantia maior altera substantia in ratione substantiae. 

2. ° Quae vero speciem recipiunt secundum aliquid ad quod 
ordinatur, possunt secundum seipsas incrementa ac decrementa 
recipere. Ita scientia v. gr. geometriae est extensive maior, quo 
plura sunt geometrica theoremata quae complectitur ; et motus 
v. gr. rectilincus est intensive maior aucta velocitate, idem ni- 
hilominus perstans specie. 

3. ° Si spectantur formae secundum quod participantur a sub- 
iecto, possunt eae plus minusve participari, duobus exceptis ca- 
sibus. 

a) Quod subiectum formam participans secundum eamdem 
formam speciem sortiatur. Essentiae enim sunt indivisibiles (48); 
quocirca si subiectum totum id habet quod certam speciem con- 
stituit, ad illam pertinet speciem; si non totum habet, iam ad 
illam speciem non pertinet. Hoc pacto quia homo speciem sor- 
titur' ab humanitate, non potest unus homo esse magis homo 
quam alter. Et ita omnes substantiae. 

b) Quod indivisibilitas de alicuius formae ratione sit. Tunc 
enim necesse est ut si subiectum formam participat, indivisibi- 
liter totam participet. Hinc numerorum species gradus in se non 
recipiunt, non enim est unum quaternarium maius allero; quia 
omnis numerus est certa quaedam collectio et non altera. Idem 

dicendum de speciebus quantitatis continuae; nam hae multipli- 
cantur secundum numeros, ut bicubitum, tricubitum etc. Idem 
de relationibus inter quantitates, ut duplum, triplum etc., ac tan- 
dem de figuris, ut. triangulum, telrangulum, circulus etc. Quam- 
vis enim possit esse unum triangulum maius altero, quia de- 
terminata magnitudo non est de extensionis ratione, non tamen 
potest esse unum triangulum magis triangulum quam triangu- 
lum alterum. 

199. Ex bis principiis de qualitatum intensione ac remissione 
hae facile assertiones eruuntur. 

Assertio 1. Habitus et dispositiones tam secundum se, quam 
secundum participationem subiecti crescere possunt ac minui. 

1. ° Secundum se; nam (198,2.°) habitus et dispositiones spe- 
ciem recipiunt secundum actus et obiecta ad quae ordinantur 
(184, 192, 181). Crescit autem habitus, prouli ad plura se por- 
rigit quae intra proprii obiecli ambitum continentur, ut iam de 
scientia dictum est. Et hoc est augmentum quod dicunt exten- 
sivum. 

Non tamen omnes habitus huius incrementi sunt capaces. Scien- 
tia enim et ars plus minusve circa proprium obiec-tum extendi 
possunt, at virtus nequaquam. Nam « quicumque habet aliquam 
» virtutem, puta temperantiam, habet ipsam quantum ad omnia 
» ad quae se temperantia extendit. Quod de scientia et arte non 
» contingit : non enim quicumque est grammaticus scit omnia 
» quae ad grammaticam perlinent. Et secundum hoc bene di- 
» xerunt Stoici, quod virtus non recipit magis neque minus, si- 
» cui scientia et ars; eo quod ratio virtutis consistit in maximo. » 
Ita S. Thomas (a). 

2. ° Secundum participationem subiecti. Nam (198, 3.°) nec 
habitUs nec dispositio subiecti speciem constituunt; neque indi- 
visibilitas est de harum qualitatum conceptu: imo potius con- 
trarium; quod et experientia probat. Hoc alterum augmenti ge- 
nus intensivum appellant. 

200. Assertio II. Potentiae naturales, omissa quaestione utrum 
m diversis individuis eiusdem speiei tam extensive, quam in- 
tensive maiores minoresve esse possint, non videntur in eodem 
subieclo esse graduum capaces. Dimanant enim immediate ab 
ipsa essentia substantiae : essentia autem semper est eadem. Ad 
agendum tamen quasdam ut plurimum requirunt conditiones, 

[a) Sum. th. I. 2. p. q. LXVI. ». I. 

et quaedam possunt contra se habere impedimenta. Unde actio- 
nes earum quoque potentiarum quae ex necessitate agunt, non 
eodem semper modo sunt intensae. Multo magis actiones poten- 
tiarum, quae libertati subduntur. 

Ceterum nulli dubium potentias materialium agentium cre- 
scere additione subiecti ad subieclum (196, 3.°), ut patet v. gr. 
in attractionibus, quae sunt in massae ratione directa. 

201. Assertio III. Qualitates quae ex pluribus resultant in- 
crementa admittere posse vel decrementa facile inlelligitur per 
hoc ipsum, quod ex pluribus resultant nec in indivisibili con- 
sistunt. Qualitates item sensibiles intendi ac remitti experientia 
certissimum est. Quomodo autem intensio haec et remissio ex- 
plicanda sit, consule physicos. 

201. Ex his colliges gradum esse quamdam propemodum qua- 
litatis quantitatem; ac proinde aestimari gradus aliquo gradu iam 
noto tamquam unitate mensurae assumpto. 

Huius autem mensurae determinatio arbitrio ut plurimum 
subiicitur. Neque possumus in se qualitates dimetiri, sed solum 
in effectibus : atque hinc est, quod qualitatum sensibilium gra- 
dus facilius determinantur, quia certos effectus ac necessarios 
habent. 

CAPUT III. 

DE relatione 

ARTICULtS I. 

Quid sit relatio 

203. Relatio est habitudo seu respectus unius entis ad aliud. 
Ad relationem constituendam tria requiruntur: 

Subieclum, quod et relatum dicitur. Est ens quod ad aliud 
habitudinem dicit. 

Terminus, seu correlatum ; videlicet ens ad quod aliud habi- 
tudinem dicit. 

Fundamentum: est id secundum quod unum ad aliud habi- 
tudinem dicit. 

V. gr. quum lineam A dico aequalem lineae B, subieclum hu- 
ius ralationis est linea A, terminus linea B, fundamentum lon- 
gitudo lineae A. 

204. Propositio. I. Relatio a suo fundamento non re sed ratio- 
ne dumtaxat distinguitur. 

Nempe aequalitas v. gr. in linea A non est aliqua entitas in 
ipsa linea distincta ab eius longitudine absoluta, sed est ipsa lon- 
gitudo, ut se habet ad aliam longitudinem B, tamquam ad ter- 
minum quem denominatio aequalis connotat. Et idcirco longitudo 
ab aequalitate ratione distinguitur, quia primus conceptus lon- 
gitudinem absolute considerat, alter longitudinem ut haec aliam 
longitudinem respicit. 

Hoc autem ita esse facile comperies, si animadvertas 

1. ° Posito in re fundamento et termino, hoc ipso relationem 
haberi, immo repugnare plane eam non haberi aut tolli manen- 
tibus illis. Est enim impossibile v. gr. ut positis duabus quan- 
titatibus, hae non sint aequales nec inaequales, et ut positis duo- 
bus quadratis vel duobus albis, haec non sint similia. 

2. ° Rem fieri similem vel aequalem alteri citra ullam sui 
mutationem, sed posito dumtaxat altero. Ergo relationes illae 
quamquam de novo adveniant, nihil tamen in subiecto ponunt 
novi. Ergo ab eius absolutis realitatibus re non differunt. 

3. ° Tandem enlitatulas illas relativas quas nonnulli confinxe- 
runt, et sine ulla necessitate requiri, et satis ridicule excogita- 
tas esse, et esse prorsus incredibiles. 

205. Illa porro realitas quae relationis fundamentum est po- 
test esse tum accidens substantiae, tum ipsa substantia. Primum 
probant relationes similitudinis et aequalitatis. Alterum relationes 
identitatis specificae et creationis passivae. Si relationis funda- 
mentum sit ipsa substantia, relatio essentialis est; si accidens, 
accidentalis. Quod si fundamentum relationis sit aliquid quod 
non in subiecto eiusdem, sed in alio consistat, relatio djcitur 
extrmseca, et pertinet ad relationes rationis, de quibus mox. 
Tales relationes sunt esse cognitum et honoratum, quia earum 
fundamentum sunt actus cognoscentis vel honorantis, non cogniti 
et honorati. 

ARTICULUS II. 


Quotuplex sit relatio 

206. Dividitur 1. relatio in realem et logicam. 

Relatio realis est illa quae viget inter res independenter ab 
intellectus consideratione et comparatione. Talis est relatio caus- 
sam inter et effectum. Caussa enim, etiamsi nemo illam cogita- 
tione referat ad effectum, habet tamen ad illum realem habi- 
tudinem. 

Relatio logica seu rationis est quae fingitur ab intellectu , 
quum aliquid quod in re absolutum est, tamquam formam ad 
aliud ordinantem concipit. Talis est relatio identitatis cum seipso: 
haec enim oritur ex eo quod « ratio bis apprehendit aliquod 
» unum, et statuit illud ut duo , et sic apprehendit quamdam 
» habitudinem ipsius ad se ipsum » (a). 

207. Potest autem relatio esse l.° realis in utroque relato, ac 
tunc dicitur mutua. Aequalitas v. gr. inter duas quantitates, et 
connexio inter- caussam et effectum sunt relationes mutuae. 

2. ° In altero relatorum realis, in altero logica ; et haec dici- 
tur relatio non mutua. Huiusmodi est relatio inter scientiam et 
scibile. Nam scientia ad suum obieetum reipsa ordinem dicit ; 
in obiecto autem non est relatio realis ad scientem, est enim 
scientiae obieetum aliquid absolutum , sed solum logica, secun- 
dum quod intellectus illud ut scientiae terminum apprehendit. 

3. ° In utroque eorrelato logica. Exemplum habes in identi- 
tate rei cum seipsa, ut est inter subiectum et praedicatum 
propositionis. 

208. Relatio porro mutua potest esse tum eiusdem denomi- 
nationis, tum diversae. Eiusdem denominationis est, quum fun- 
damentum relationis est eiusdem rationis in utroque relato, eo- 
demque modo utrumque denominat. Talis est relatio similitudinis, 
puta inter duos homines; propter hanc enim uterque dicitur 
alteri similis. Diversae vero denominationis est , quum funda- 
mentum relationis est in utroque relato diversum, nec eamdem 
utrique tribuit denominationem. Huiusmodi est relatio inter caus- 
sam et effectum. 

* 209. II. Usitata erat apud veteres altera relationum seu 
potius relativorum divisio, nempe in relativa secundum esse et 
in relativa secundum dici; quae licet versetur potius circa no- 
minum significationem, est tamen utilis ad relationis conceptum 
illustrandum et ad veterum intelligentiam. 

Relativa secundum esse dicuntur ea nomina quae ex suo 
principali signilicato ipsas relationes significant, ut quae ad eas 
significandas imposita sunt. Talia nomina sunt pater , simile , 
dominus etc. 

Relativa secundum dici ea sunt quae ex suo principali signi- 
ficato notant aliquid super quod fundatur relatio, ut v. gr. qua- 
litatem ; secundario autem relationem connotant, ut haec nomi- 


(a) S. Th. Sum. th. p. 1. q. XIII. art. VII. 

na : sensus vel scientia ; quorum primum significat ex primario 
significato potentiam quamdam, alterum habitum mentis; se- 
cundario autem respectum ad obiectum sensibile vel scibile. 

* 210. In utroque porro genere relatorum inveniuntur rela- 
tiones reales et logicae. Ita paler et dominus sunt relativa se- 
cundum esse, nihilominus pater relationem realem, dominus re- 
lationem logicam significat. 

E converso scientia et creator relativa sunt secundum dici, 
ita tamen ut scientia relationem significet realem, ereator vero 
relationem logicam, quae divinam actionem consequitur. 

* 211. III. Congruit fere cum praecedenti altera relationum 
partitio et ipsa veteribus acceptissima, in relationem videlicet 
transcendentalem et praedicamentalem. 

Relatio transcendentalis est entitas absoluta, in qua secundario 
reperitur ordo seu habitudo ad aliquid aliud. Vocatur transcen- 
dentalis, quia in rebus omnibus reperiri potest ; non quia rerum 
omnium essentia sit tota in. puro respectu ad aliud, sed quia 
aliquis respectus ad aliud rerum omnium essentiam consequi 
potest. 

Relatio praedicamentalis est purus ordo seu respectus rei ad 
aliquid aliud. Quae relativa definit Aristoteles ea quorum esse 
est ad aliud se habere. Nempe quorum tota essentia est ad aliud 
referri. Eiusmodi relationes appellantur praedieamentales, quia 
peculiarem categoriam (praedicamentum) constituunt. 

Vides ergo relationem transcendentalem esse relationem se- 
cundum dici (209), et praedicamentalem secundum esse ; quam- 
quam veteres nomine relationis praedicamentalis eos solum rela- 
tiones complecterentur, quae et secundum esse sunt et reales. 

ARTICULOS III. 

De relatione reali 

212. Ut relatio realis sit, quatuor haec requiruntur. 

1. ° Ut subiectum sit rcale, et hoc per se patet. 

2. ° Ut fundamentum quoque reale sit in subiecto. Relatio 
enim aliam realitalem non habet quam fundamenti. Si ergo fun- 
damentum reale non sit, ipsa relatio realis esse non poterit. 

3. ° Ut terminus sit realis et realiler exsistens. Excipe eas 
transcendenlales relationes quarum subiectum est mens vel etiam 
voluntas. Actus enim harum facultatum, idemque dicendum de 

habitibus, versari possunt circa possibilia et entia rationis; et 
nihilominus ad hos quoque terminos habitudines reales ineunt. 
At res aliae quae nec possibilia nec entia rationis obiecti loco 
unquam habent, habitudines reales, nisi ad entia realia realiter- 
que exsistentia, suscipere nequeunt. 

4.° Ut fundamentum a termino realitcr distinguatur. Nam si 
fundamentum a termino realitcr non distinguitur, iam nec sub- 
iectum distinguitur a termino; adeoque nullus est realis ordo 
unius ad alterum, sed est dumtaxat unius ad seipsum, qui qui- 
dem ordo mera est relatio logica. 

213. Si qua ex his conditionibus desit illartique suppleat in- 
tellectus, relatio ad logicas pertinebit, ut quae ab intellectu po- 
nitur. 

Hoc pacto relationes logicae sunt ex defectu primae conditionis 
relatio identitatis inter universale et individua; ex defectu se- 
cundae relatio inter possidentem et rem possessam, cuius rela- 
tionis fundamentum in neutro correlatorum est aliquid physi- 
cum ; omnes item relationes cxtrinsecae (203) ; ex defectu tertiae 
relatio similitudinis inter hominem exsistentem et alterum non- 
dum exsistentem ; ex defectu quartae relatio identitatis secum 
ipso; ex defectu quintae relatio scibilis ad scientem; scientia 
enim ex se ad scibile ordinatur, non vero scibile ad scientiam; 
et relationes omnes Dei ad creaturas, ut alio in loco melius de- 
clarabitur. 

214. Propositio II. Exsistunt in rerum natura relationes reales. 

Non est cur multis assertum hoc demonstremus, quod tam- 
quam per se notum assumi potest. Sane quamquam unius rei 
cum altera comparatio sine operatione intellectus habere locum 
non possit, nihilominus inest saepe ipsis rebus independenter 

. ab intellectu ordo quidam et respectus ad aliquid aliud , qui 
huius comparationis fundamentum suppeditat. Ut enim nihil di- 
cam de relationibus quibus divinae personae constituuntur, quas 
plane reales fateri necesse est ; certe seclusa omni operatione 
intellectus, vere effectus a caussa dependet, et homo v. gr. ma- 
gis cum homine convenit quam cum equo aut planta. Immo 
totus mundi ordo rerumque harmonia ac pulcritudo relationibus 
continetur. Si ergo realiter est ordo in rebus et harmonia et 
pulcritudo, exsistunt profecto relationes reales. 

213. Relationes omnes reales et mutuae, si fundamenti di- 
versitas consideretur, ad duo genera revocantur, quorum pri- 
mum continet relationes identitatis et differentiae, alterum rela- 

tiones connexionis, i. e. caussalitatis et dependentiae. De singulis 
modo agendum.. 


CAPUT IV. 

"'de identitate et distinctione 
ARTICULUS I. 

• * 

De identitatis notione 

216. Identitas est unitas aliqua plurium in entitale ; plurium 
videlicet sive re sive ratione distinctorum. Differt identitas ab 
unitate in hoc, quod unitas est denominatio absoluta , identitas 
vero relativa; haec enim supponit plura quae inter se compa- 
rata ad unitatem quamdam reducantur. Est porro identitas re- 
latio realis, quum ens refertur ad aliud a quo reipsa distinctum 
est; logica, quum ens refertur ad seipsum. 

* 217. Adverte l.° quum identitas relatio est realis, plura 
obieeta esse identica secundum umrm conceptum communem 
( L. 537, seq. ), ut est identitas Petri et Pauli quoad naturam ; 
quum vero identitas est relatio logica , plures conceptus esse 
identicos secundum unum obiectum, ut est identitas lilii Dei et 
filii Mariae in unica Christi persona. Quocirca identitatem hanc 
logicam vocavimus alias (L. 54.) obiectivam, 

2. ° Aliud proinde esse relationem identitatis inter plura, aliud 
unitatem fundamenti relationis huius. Quum identitas est realis, 
fundamentum ( in rebus finitis de quibus loquimur ) est tantum 
logice unum (104), ea nempe unitate quae idearum, universa- 
lium est propria; quum identitas est logica, fundamentum est 
realiter ac numerice unum. 

3. ° Eorum quae sunt logice identica, alterum de altero affir- 
mari posse ( l.° L. 143.) : unde identitas logica definitur quoque 
afprmabililas unius de altero. Quae vero sunt realiter identica 
non posse alterum de altero affirmari ; potius unum de altero 
esse negandum. Cum enim sint realiter relativa, realiter oppo- 
nuntur, adeoque distinguuntur realiter. 

Adverte tandem 4.° unitatem fundamenti identitatis (2.°) vocari 
saepe identitatem. IIoc pacto dicimus v. gr. Petrum esse realiter 
identicum sibi ipsi, cum proprie dici deberet esse secum ipso 
realiter unum vel reali unitate identicum. 

218. Realis identitas diversa est pro diversitate fundamenti, 
nempe entitatis in qua plura conveniunt. 

1. ° Si conveniunt in essentia, idemitas dicitur essentialis: quae 
quidem potest esse specifica, ut est Petri identitas cum fratre 
suo; vel generica , ut est Petri identitas cum suo equo. 

2. ° Si plura conveniunt in aliqua qualitate , eorum identitas 

dicitur proprie similitudo. - 

3. ° Si in quantitatis ratione conveniant, haec convenientia di- 
citur aequalitas. • 

Circa aequalitatem haec duo notanda. 

a) Aequalitatem ( idemque dicito de inaequalitate) versari 
tantum inter quantitates eiusdem speciei, non inter quantitates 
specierurn diversarum. Sic' linea lineae, et superficies superfi- 
ciei, et tempus tempori aequalia esse possunt. 

b ) Quemadmodum duplex est quantitas, altera propria quae 
in extensione consistit, altera impropria quae continetur perfe- 
ctionis sive essentialis sive accidentalis gradibus; ita duplicem 
esse aequalitatem, propriam et translatitiam. 

ARTICULUS II. 

* De principio identitatis comparatae 

219. Principium illud : quae sunt identica cum uno tertio sunt 
idenlica inter se, vocari solet principium identitatis, ac melius 
fortasse vocaretur principium identitatis comparatae, ut a prin- 
cipio illo altero : quod est est, quod pariter identitatis appella- 
tur (28), distingui posset. Quidquid sit de nomine, quomodo* 
principium ipsum intelligi et exponi debeat, ex modo dictis fa- 
cile deduces. Quum enim identitas duplex sit et realis et logica, 
tam de una quam de altera potest intelligi. 

Si intelligatur de identitate reali, sensus erit (217, l.°) : res 
quae sunt identicae cum tertia secundum unum conceptum com- 
munem, sunt identicae inter se secundum hunc ipsum conceptum: 
v. gr. si triangulum A convenit secundum altitudinem cum pa- 
rallelogrammo B, itemque triangulum C secundum altitudinem 
cum illo convenit, duo triangula A et C altitudinem habent com- 
munem. 

Si intelligatur de identitate logica, sensus erit ut in tertio 
logicae libro explicatum est ( L. 221,2.°): conceptus qui sunt 
identici cum tertio secundum obiectum, sunt identici inter se 

secundum hoc ipsum obiectum : id quod in omni offirmante ra- 
tiocinio concluditur. 

220. Dices fortasse praeter duos hasce expositiones, duas 
alias addi oportere ; nempe l.° quod duo conceptus conveniant 
cum tertio secundum notas quibus coalescunt; quam identita- 
tem in Logica (L. 54) diximus intrinsecam : 2.° quod duae res 
conveniant cum tertia secundum rem. 

Respondeo non posse principium hoc alia ratione, praeter 
duplicem expositionem supra positam, explicari. Revera exposi- 
tio quae primo loco opponitur reducitur od primam datam (219): 
duo enim conceptus, hoc ipso quod inter se conveniunt quoad 
notas quibus constant, sunt duae res quae realcm inter se iden- 
titatis relationem habent : et liaee relatio est secundum unum 
conceptum, nempe secundum conceptum repraesentantis certum 
obiectum. 

Expositio autem altera est absurda prorsus, ut quae contra- 
dictionem includit. Quid enim significat duas res convenire cum 
tertia quoad rem, nisi quod A et B, quae sunt duae res, sunt 
simul una res, itemque quod C et B duae res sunt et simul 
una; ita ut utrumque par et realem distinctionem et realem 
unitatem praeferat? Atqui hoc plane repugnat (100, 4.°). Ne- 
que dicas in augustissima Trinitate singulas personas convenire 
realiter cum essentia. Nam essentia non est quaedam res a per- 
sonis re distincta, sed ratione solum a singulis personis distin- 
guitur. Ac praeterea identitas personarum cuin essentia dicitur 
realis, non quia est relatio realis, sed quia identitas pro uni- 
tate usurpatur (217,4.°). Sed de hoc alia mox. 

,221. Applicatio principii identitatis nonnullam quandoque facit 
difficultatem, quae tamen si dicta probe teneantur, nullius ne- 
gotii erit. 

Adverte igitur l.° ad recte applicandum principium istud, 
quum de rebus finitis agitur, tria servanda esse: a) ut tres 
omnino termini assumantur: b ) ut unus et alter seofsum cum 
tertio et sub eodem respectu comparentur; nempe si identitas 
logica est, comparentur tres ideae secundum idem obiectum, si 
identitas realis est, tria obiecta comparentur secundum camdetn 
ideam : c) ut duorum quae cum tertio conveniunt identitas sub 
eodem respectu sub quo cum tertio conveniunt inferatur. 

Adverte 2.° quum identitas logica est, tres ideas esse obie- 
ctive identicas; ac propterea respectum sub quo conveniunt, esse 
ipsummet obiectum quod ideae exprimunt. Hic autem respectu* 


Digitized by Google 



LIBER SECUNDUS CAPUT IV. 07 

ipsa affirmatione unius de altero significatur (217, 3.°). Quum 
vero identitas est realis, tunc quoniam plures res secundum plu- 
res diversasque rationes convenire possunt, diserte exprimendum 
est in quo conveniunt. 

Hinc 3.° in primo casu principii identitatis applicatio fit actu 
exercito , nulla nempe mentione huius principii facta, atque ita 
fit in omnibus syllogismis ; in altero vero fit actu signato ; po- 
sito nempe maioris loco principio identitatis, ac deinde in mi- 
nori affirmando copulative duarum rerum secundum communem 
aliquam rationem cum tertia convenientiam. Exemplum quaeres 
in Logica (L. 240, 8. u ). 

222. Maiorem difficultatem prae se ferre videtur huius prin- 
cipii applicatio, quum ad Trinitatis divinae mysterium transfer- 
tur. Quae difficultas inde oritur, quod divina essentia non logice 
tantum, sed realiter communis est pluribus personis, quae nihi- 
lominus realiler ab invicem distinguuntur: ex quo sequitur hanc 
vocem Deum, vel essentiam divinam ita esse terminum singu- 
larem, ut vim simul habeat termini communis; quatenus una 
ac simplicissima natura diversimode in pluribus subsistit. Idcirco 
ubi in hac materia fit applicatio principii identitatis primo modo 
nuper explicato (221, 3.°), potest haberi fallacia accidentis in iis 
ratiocinationibus quae in alia materia legitime concludunt. Ut 
v. gr. in hoc argumento: Essentia divina est Paler: Essentia 
divina est Filius: Ergo Paler est Filius. Hac animadversione 
omnes hac in re difficultates solvuntur. 

Neque inferas; ergo principium identitatis aliquando nutat ac 
falsum est. Non enim ex dictis hoc sequitur, quemadmodum nec 
sequitur syllogismi formam legitimam esse aliquando fallacem, 
sed hoc tantum colligere licebit, principia esse applicanda diver- 
simode pro materiae diversitate, quemadmodum pro terminorum 
diversitate modo legitima modo prava esse potest data argumen- 
tandi forma. 

223. Pari modo disserendum de principio illo altero huic affi- 
ne: quaecumque sunt idem secundum rem (obiectivc), in quo- 
cumque est unum est et alterum. Nempe, ut explicat S. Tho- 
tnas (a), secundum quod idem sunt. Essentia autem divina 'et 
Paternitas v. gr. sunt obiective idem secundum esse absolutum, 
sed ratione differunt; non enim Paternitas id solum dicit quod 
dicit essentia absolute et in abstracto, sed relationem insuper 

quae unius tantum Personae est propria, non aliarum. Adeoque 
non licebit concludere : in quocumque est essentia divina, in eo 
et paternitatem esse. 

ARTICULOS III. 

. De distinctione 

224. Identitati distinctio opponitur, ut exclusio illius : ac pro- 
pterea describere illam licebit (216): carenliam aliquam uni- 
tatis inter plura. 

Animadvertere in primis necesse est, has voces: distinctio , 
differentia , diversitas, promiscue ut plurimum usurpari: nihilo- 
minus si pressius accipiantur, differentia aliquid addere videtur 
supra distinctionem, et diversitas supra differentiam; omnino, 
quidquid sit de vocibus, in rebus ipsis discrimen aliquod in- 
venitur. 

225. Distinctio igitur potest vel absolute dici vel cum addi- 
to. Distinctio absolute dicta opponitur unitati (98) et identitati 
logicae (216); estque negatio esse relativi, seu negatio unius 
respectu alienus , in eo simpliciter posita, quod unum non sit 
aliud. Haec proprium sibi fecit distinctionis nomen, vel etiam 
appellatur distinctio numerica. 

Hinc colliges distinctionem hanc absolute dictam non dif- 
ferre a divisione quae multitudinem constituit (98). Notandum 
tamen divisionem dupliciter et ipsam accipi : l.° enim significare 
potest quod duo vel plura habeant esse divisim, ita ut esse 
unius non sit esse alterius; et hoc pacto divisio coincidit cum 
distinctione : 2.° significare potest statum quemdam seu modum 
essendi duorum vel plurium, quatenus nexu aliquo quo coniun- 
gi possent non coniunguntur ; et hoc pacto divisio idem est ac 
separatio, neque unitati amplius aut identitati, sed unitioni op- 
ponitur. Idcirco in definitione unitatis indivisio potius quam in- 
distinctio ponitur, quia multa etiamsi distincta , si tamen sint 
unita, sub hoc respectu unum constituunt (95). 

226. Distinctio cum addito non modo significat unum non 
esse aliud, sed insuper vel essentiam vel qualitatem vel quan- 
titatem unius non esse essentiam, qualitatem, quantitatem alterius. 

Distinctio quoad essentiam identitati essentiali (218, l.°) op-. 
ponitur. Dicitur proprie differentia, si et unum et alterum quae 
specie distincta sunt sub eodem genere contineantur ; diversitas , 
si ne in genere quidem proximo conveniant. 

Distinctio quoad qualitates opponitur similitudini (218, 2. rt ), 
ac dicitur dissimilitudo vel etiam differentia. 

Distinctio tandem quoad quantitatem opponitur aequalitatf, ac 
dicitur inaequalitas. Huc pertinent relationes maioris et minoris. 
Item denominationes multipli et partis aliquotae. 

ARTICULUS IV. 

De distinctione reali 

227. Distinctio absolute dicta (225), de qua tantum agendum 
est, dividitur in distinctionem realem et distinctionem rationis. 

Distinctio realis est carentia unitatis inter plura obiecta. Ta- 
lis est individui distinctio ab individuo. Convenit cum diversi- 
tate obiectiva, de qua in Logica (L. 54) actum est. 

228. Est autem l.° adaequata vel inadaequata. Adaequata, 
quam dicunt quoque secundum totum esse, est inter ea quorum 
unum cum altero secundum nullam sui partem logica identitate 
convenit, ita ut nihil quod ad primi esse pertinet, possit de 
aliqua re, quae ad esse alterius pertineat, in individuo affirma- 
ri (217, 5.°). Sic homo ab homine, lapis ab arbore distinguitur. 

Inadaequata inter ea est quae secundum aliquid sunt logice 
. identica, secundum aliquid non sunt. Hoc pacto totum a parte 
distinguitur; nam totum importat plus quam pars. 

2. ° Alia est distinctio stricte realis, quam quidam vocat realem 
absolutam, vel realissimam, vel realem maiorem ; alia realis 
modalis (realis minor). Postrema haec versatur inter substan- 
tiam eiusque modificationes quae salva essentia possunt esse vel 
abesse (171), ut v. gr. inter mentem et actum affirmandi, inter 

. planetam eiusque motum. Dc hac suis locis agemus. Prima illa 
omnem aliam realem distinctionem complectitur. 

3. ° Ratione terminorum quae distinguuntur, realis distinctio 
alia dicitur positiva, alia negativa. Illa intercedit inter res posi- 
tivas ac reales, ut v. gr. inter Petrum et Paulum; haec inter 
ens et non-ens, ut inter lucem et tenebras, aut inter non entia 
diversa, ut caecitatem inter et surditatem. 

* 229. Propositio I. Realis origo unius ab allero distinctionis 
realis semper indicium est. Realis autem unius ab altero sepa- 
rabilitas tunc est huius distinctionis indicium certum , quum 
utrumque simul separatum ab altero exsistere potest. 

Duo haec sunt praecipua realis distinctionis indicia. 

lam l.° quod allinet ad realem unius ab altero originem, res 
plane liquet. Nihil enim potest a seipso originem ducere. Hoc 
argumento cognoscimus tres divinas Personas re distingui inter 
se, quia relationibus originis distinguuntur. 

Idipsum 2." dicendum de mutua separabilitate ; quum nempe 
utrumque simul absque rcali cum altero unitione actu exsi- 
stere potest ; quemadmodum v. gr. anima hominis eiusque cor- 
pus possunt exsistere separata. Ratio quoque huius indicii est 
manifesta. Si enim duo separata manent, necesse est unum non 
esse alterum : nihil enim potest a seipso seiungi, sed solum ab 
alio quod non sit ipsum. 

* 230. Nota tamen l.° Quum separabilitas duorum mutua non 
est, quum nempe unum tantummodo sine altero in rerum na- 
tura manet, difficile est ex sola hac separabilitate dignoscere , 
utrum illa duo -realiter an vero ratione distinguantur. Etenim 
v. gr. bruti corpus sine eiusdem anima in rerum natura manet , 
et haec duo realiter distinguuntur : e contrario quantitas manet 
post sublatam alterius quantitatis additione figuram quam prius 
habebat; itemque fundamentum similitudinis manet, licet simi- 
litudo cesset sublato termino; nihilominus nec figura a quanti- 
tate, nec similitudo a suo fundamento realiter distinguitur. Igitur 
separabilitas hacc non potest haberi tamquam realis distinctionis 
indicium indubium. Sed de hoc alibi. 

Nota 2.° quamvis separabilitas mutua et simultanea (229, 2.°) 
unius ab altero distinctionis realis sit evidens indicium, non ta- 
men vicissim a distinctione reali posse concludi ad separabili- 
tatem, aut e contrario ab inseparabilitate hac ad identitatem. 
Etenim tres divinae personae sunt inter se realiter distinctae , 
nec tamen separabiles. 

articulus v. 

Dc distinctione rationis 

231. Distinctio rationis est carentia unitatis inter plures con- 
ceptus eiusdem rei : seu aliis verbis, rei unius multiplicitas prouti 
subest mentis conceptibus. Haec igitur distinctio non est in re, 
sed ponitur a mente quopescumque per plures conceptus rem 
attingit. Hoc enim cognoscendi modo fit ut obiectum , in statu 
realitalis unum, multiplicitatem quamdam in statu ideali adqui- 
rat. Ut v. gr. quum hominem considero ut substantiam, ut ani- 

mal, ul rationale , ut creaturam ; vel Deum ut sapientem , ut 
iustum, ul immensum etc. Idcirco distinctio haec rationis esse 
dicitur. 

232. Duplex est distinctio rationis : alteram vocant distinctio- 
nem pure mentalem , veteres vocabant rationis ralioeinanlis ; 
alteram cum fundamento in re, et veteri vocabulo rationis ra- 
tiocinatae. 

Prima fit a ratione, quum rem exprimit pluribus conceptibus, 
sed non diversis : in quo potius repetit conceptum unum, uno- 
que tamquam pluribus utitur, quam rem unam in plures con- 
ceptus dividat. Hac distinctione mens utitur, quum ideae definiti 
definitionem applicat, dicens v. gr. homo est animal rationale; 
et generatim quum aliquid de seipso enunciat, vel quum aliquid 
ut sibi ipsi idcnticum concipit. 

Altera fit a ratione, quum rem unam eamdemque pluribus 
conceptibus iisdemque diversis exprimit. Illi autem conceptus , 
diversi sunt qui, ut in Logica traditum est (L. 54, 55), non iisdem 
notis constant; et consequenter qui definitione differunt. Ita 
quum in simplicissima Dei essentia iustitiam a sapientia distin- 
guimus, vel in homine animal a rationali, distinctione utimur 
rationis ; quia iustitia et sapientia, animal item et rationale sunt 
diversi conceptus ; tamen in Deo iustitia et sapientia non sunt 
duo habitus distincti, sed ipsa eius essentia; itemque animal 
quod est in homine, a rationali quod in eodem est re non 
differt. 

233. Ex his apparet l.° multiplices conceptus quibus distinctio 
haec continetur esse omnes praecisivos, qui nempe quamvis unam 
eamdemque essentiam exprimant, non tamen lotum id quod iu 
illa est repraesentant; adeoque esse omnes conceptus incomple- 
tos. Unde distinctio rationis ratiocinatae definiri quoque solet hoc 
pacto : distinctio quae fit ab intellectu rem cognoscente per plu- 
res conceptus praecisivos et incompletos. 

2.° Distinctionem hanc illam ipsam esse quam alio nomine 
dicunt formalem. Ea enim formalitcr distingui dicuntur, quae 
definitione differunt; nam ratio formalis idem est ac definitio. 
Rectius tamen appellabitur pure formalis, ne confundatur cum 
distinctione formali , quam dicunt ex natura rei , quam infra 
reficiemus. 

254. Propositio II. Ratio qua fit ul una eademque res plu- 
ribus ac diversis conceptibus percipiatur, tum in intellectus im- 
perfectione, tum in Medorum perfectione sita est. 

Primo in inlellectus imperfectione. Noster enim intellectus lo- 
tam rei intelligibilitatem unico conceptu exhaurire nequit, sed 
solum paullatim ac per plures incompletas perceptiones res co- 
gnoscit, easque, ut iam animadvertimus (46,154), per conceptus 
indeterminatos exlernasque earum affectiones et effectus qui ab 
iis dimanant. Accedit quod plura obiecta non intuitive, sed di- 
vinando tantummodo, atque ex obieclis iam cognitis ratiocinando, 
concipere possumus. Atque inde iam patet quomodo realitas in 
se una variis conceptibus repraesentetur. 

235. Secundo : huic pluralitati ac varietati conceptuum saepe 
ipsa rerum perfectio fundamentum praebet his fere modis. 

!.° Varietate statuum in quibus res est vel esse potest. Hoc 
pacto, ut supra dictum est, personam a substantia distingui- 
mus (169, 8.°). 

2.° Diversitate relationum quibus eadem entitas fundamentum 
. praebet, ut sunt 

a) varietas effectuum quos una eademque vis producit: ita 
in calore distinguimus vim exsiccandi, liquefaciendi aut obdu- 
randi, vitam vegelalem fovendi etc. 

b ) similitudines et dissimilitudines, quas cum aliis rebus ea- 
dem res habet : exinde genera et differentiae : 

c) relationes logicae ; ita eumdem hominem considero ut ci- 
vem, ut dominum, ut subditum, ut cognitum etc. 

Tertio eminentia perfectionis unius quae aequivaleat pluribus 
perfectionibus, quae in inferioribus naturis dispersae sunt vel 
realiter distinctae ; tunc praesertim quum ad harum inferiorum 
perfectionum similitudinem superioris illius ideam efformare co- 
namur. Hinc est quod in Deo plura attributa pluresque opera- 
tiones distinguimus, ut suo loco fusius declarabitur. In hoc po- 
stremo casu distinctio rationis vocari quoque solet virlualis. 

ARTICULUS VI. 

. * Utrum aliud praeterea sit distinctionis genus 

236. Propositio 111. Praeter distinctionem realem et rationis 
modo descriptas, nulla alia distinctio quae media sit assignari 
potest. 

Etenim nihil prorsus medium esse potest inter distinctionem 
dependentem ab intellectu, et distinctionem ab eo independen- 
tem. Iam distinctio quae ab intellectu est independens realis est ; 


Digitized by Google 



LIBER SECUNDIS CARUT IV. 


103 


quidquid enim habet esse independenter ab intellectu reale est. 
Distinctio vero quae ab intellectu est dependens, distinctio est 
rationis. 

Praeterea inter unum et multa nihil datur medium, nisi ni- 
hilum: ens enim adaequate dividitur in unum et multa(100,4.°fc). 
Quaecumque igitur nos distincta concipimus vel sunt realiter 
unum vel realiter multa. Si sunt realiter unum, distinguuntur 
ratione; si sunt realiter mulla,. re distinguuntur. Ergo praeter 
haec duo distinctionum genera, nullum aliud datur. 

237. Nihilominus acuti quidam seu theologi seu philosophi 
mediam hanc distinctionem invenisse sibi visi sunt ; ex quo ela- 
mosissimaq olim -in scholis contentiones excitatae. De quaestione 
huc nonnihil innuere necessarium nobis videtur. Si quis tamen 
a subtilioribus hisce disquisitionibus , tamquam a vepribus ac 
sentibus, refugere sentiat animum, is tria quatuorve folia placide 
evolvat, et tritam magis viam reperiet. Tota haec quaestio re- 
spicit attributa entis essentialia, quae ens individuum constituunt 
ac realiter unum. Ea vocari quoque solebant gradus melaphysici, 
quia dum analysim instituimus, a magis particularibus constitu- 
tivis, quasi per quosdam gradus, ad magis universalia ascendi- 
mus. Tales gradus sunt v. gr. in Petro, homo, animal, vivens, 
corpus, substantia, ens et praedicata diffcrentialia quae genera 
superiora ad inferiora contrahunt (L. 42, 3.°) et speciem ad in- 
dividuum. Qui gradus dicuntur metaphysici, quia sunt partes en- 
tis non physicae sed metaphysicae. Est igitur quaestio de dis- 
tinctione quae inter huiusmodi essentialia praedicata intercedit. 

258. Primo Scotus, seu potius scolistae, nam de Scoto quidam 
dubitant, opinati sunt inter haec attributa intercedere distinctio- 
nem reali illa quam omnes recipiunt minorem , sed maiorem 
distinctione rationis ; eamque appellarunt formalem cx natura 
rei; celeri ducto ab auctoribus nomine, scolisticam. Dividebant 
igitur distinctionem obiectivam et ex natura rei, in absolute rea- 
lem et formalem. Illam haberi aiebant inter rem et rem, vide- 
licet vel inter subiectum et subieetum, vel inter subieclum et 
formam ab eo separabilem ; hanc vero non inter res, sed inter 
rei unius eiusdemque formalilales, quae ipsorum vox est. For- 
malitalum vero nomine intelligunt essentialia predicata eiusdem 
rei vel individui, quae diversimode definiantur. 

Hae formalitates iuxta Itos auctores , ita sunt coniunctae , ut 
ne divinitus quidem separari possint, immo plane ideniificantur 
ac rem constituunt vere unam ; nihilominus altera de altera ne- 

gari polest ; alteri quatenus tali quaedam conveniunt, alteri qua- 
tenus tali nequaquam; adeoque actu distinguuntur obiective, ex 
natura rei et ante omnem intellectus operationem. Hanc distin- 
ctionem reiicimus sequenti propositione. 

239. Propositio IV. Dislinclio formalis ex natura rei non esi 
admittenda. 

Nam l.° Id non est admittendum cuius nulla necessitas, quod- 
que ad res creatas mysteria ipsa divina transfert sine necessi- 
tate. Sed talis est distinctio scotistarum. 

a) Nulla eius est necessitas. Etenim, ut iam constare potest 
ex modo dictis (234) et ex dictis in Logica (L. 37), gradus illi 
metaphysici et quaecumque ad eos pertinent aut de iis quaeri 
possunt, optime explicantur per solam rationis distinctionem ; 
quod et infra melius patebit. . 

b ) Id quod in venerando divinae Trinitatis mysterio maxime 
arduum est atque humanum vincens intellectum, in rebus omni- 
bus reperiunt scotistae. Est enim in hoc eius mysterii arduitas, 
quod Paternitas v. gr. quae secundum rem a divina essentia in- 
distincta est, realiter tamen a Filiatione distinguatur, quae qui- 
dem re est eadem essentia divina. Sed admissa distinctione 
formali, rationale v. gr. Platonis reipsa est animal; animal autem 
est principium sentiendi ; et nihilominus rationale Platonis se- 
cundum rem et ex rei natura non est principium sentiendi. 

2. ° Si ex natura rei animal et rationale distinguuntur, dicen- 
dum necessario erit ea realiter distingui; id quod scotistae ne- 
gant, quia maxime absurdum ; sed negant immerito. Etenim si 
animal et rationale actu et ex rei natura distinguuntur citraque 
mentis operationem, iam sunt realiter duo, quorum unum rea- 
liter non est aliud, quorum unum negari potest ac debet de 
alio. Ergo sunt realiter distincta. In hoc enim ponimus omnes 
realem distinctionem, quod unum non sit secundum rem aliud, 
quod esse unius non sit esse alterius. Si vero dicant hanc esse 
formalem non realem distinctionem, in primis nomen diversum,* 
praesertim si ad arbitrium impositum sit, rem diversam non 
facit, nec realis distinctionis mutat conceptum. Deinde quaeri- 
mus; identitas formalis v. gr. inter hominem et animal rationale 
est ne vera ac realis unitas? Ita sanie. Ergo distinctio formalis, 
quae formali identitati opponitur, erit^ vera ac realis dislinclio. 

3. ° Si natura v. gr. Platonis a sua individuatione ex natura 
rei non distinguitur, iam nulla Platonis essenlialia praedicata ex 
natura rei inter se distinguuntur. Consequentia legitima est ex 

paritate rationis, ac de ipsa adversarii non dubitant. Sed natu- 
ram Platonis a sua individuatione non distingui ex natura rei 
iam in primo libro qjKensum est (110,111). Ergo. 

4.° Noto tandem theoriam hanc, si ad divina attributa et ad 
distinctionem divinarum Personarum ab essentia transferatur, 
nimiam habere affinitatem cum errore Gilberti Porretani a Con- 
cilio Rhemensi damnato. Asserebat enim Gilberlus naturam di- 
vinam Deum non esse, sed formam qua Deus est : quemadmo- 
dum humanitas homo non est, sed forma qua est homo; item 
sapientiam, aeternitatem etc. 

240. Ad eamdem quaestionem solvendam distinctionem vir - 
tualem intrinsecam in medium* attulere quidam Thomistae. Di- 
stinctio autem virtualis , si in genere accipiatur , idem est ac 
aequivalentia distinctionis ; quae tunc locum babet , quum una 
eademque res multis distinctis aequivalet. Porro haberi aequi- 
valentiam huiusmodi hoc sensu, quod una eademque caussa caus- 
sarum diversarum producat effectus, vel una eademque perfectio 
perfectiones diversorum entium in se contineat, hoc extra omnem 
prorsus dubitationem est positum (235). 

241. Sed non in his posita est distinctio virtualis Thomista- 
rum. Putant ipsi aequivalentiam distinctionis eousque procedere 
in rebus, ut res una eademque vi distinctionis huius ac citra 
omnem intellectus operationem capacitate polleat suscipiendi sine 
contradictione praedicata intrinseca ex se contradictoria, perinde 
ac si rcalis in illa duorum aut plurium adesset distinctio. Ita 
ut quemadmodum rcalis distinctio efficit, ut binis rebus prae- 
dicata contradictoria attribui possint, v. gr. quum dicimus : ani- 
mal vivit; lapis non vivit; sic virtualis ope distinctionis circa 
subiectum unum idemque idipsum fieri liceat ; ut v. gr. dica- 
tur: animal quod est in homine est leoni simile; rationale non 
est leoni simile ; perinde ac si animal ct rationale duo subiecta 
forent vere distincta. 

242. Patet hinc l.° definitio distinctionis virtualis intrinsecae. 
Est nempe capacitas rei unius antevertens omnem intellectus 
operationem ad suscipienda sine contradictione praedicata in- 
trinseca ex se contradictoria. 

Patet 2.° in quo differat distinctio haec virtualis a formali 
seotistarum. Virtualis enim distinctio actualis non est, nec mul- 
tiplicitatem ullam actualem in obieclo ponit, quemadmodum seo- 
tistarum distinctio. Conveniunt tamen in hoc, quod ulraque obic- 
cium in se unum. attributorum sibi contradicentium capax efficiat. 

Palet 3.° in quo differat virtualis distinctio a distinctione ra- 
tionis ratiocinatae. Qui enim hanc admittunt, hoc unum ponunt, 
posse videlicet unum idemque obiectum ex parte cognosci co- 
gnitione clara, ex parte cognitione obscura; posse item abstra- 
ctionis ope rationes obiectivas, quas pluribus incompletis cogni- 
tionibus deprehenderimus, unam sine altera cogitari : sed negant 
prorsus obiectum, prouti multiplici hac cognitione attingitur, con- 
tradictoria praedicata recipere posse; id quod in his quae se- 
quuntur adhuc explicabitur. 

243. Propositio V. Distinctio virtualis intrinseca, in rebus 
saltem creatis, nulla est. 

Dico in rebus saltem creatis; etenim utrum distinctio haec 
admittenda sit inter essentiam divinam et divinae Trinitatis per- 
sonas, disputatio theologica est, quae ad nos non perlinet. 

Non esse autem admittendam in rebus creatis probari potest 
l.° argumento allato contra formalem distinctionem primo lo- 
co (239, l.°). 

244. 2.° Repugnat aliquid esse simul et non esse, non solum 
absolute, sed etiam relative (32). Sed si virtualis distinctio re- 
cipiatur, hoc profecto contingere dicendum erit. Ea enim distin- 
ctione recepta, hae propositiones v. gr. tamquam verae a parte 
rei et citra intellectus operationem recipiuntur: Animal hominis 
est secundum rem idem ac rationale — Animal hominis est 
a parte rei principium sentiendi — Rationale non est a parte 
rei principium sentiendi. Quid iam importat haec tertia propo- 
sitio? Profecto rationale obiective, actu, realiter distingui a prin- 
cipio sentiendi. Unum enim non esse aliud et quidem a parte 
rei hoc tandem significat : unum ab alio obiective distingui. Sed 
ex prima propositione rationale non distinguitur obiective ab 
animali, et ex secunda anima) non distinguitur obiective a prin- 
cipio sentiendi. Ergo si tres istae propositiones admittantur, con- 
cedendum est rationale obiective distingui simul ac non distingui 
a principio sentiendi. 

245. Obiiciunt illico divina mysteria. Essentia divina, inquiunt, 
communicatur Verbo: paternitas divina non communicatur. Et 
nihilominus Paternitas est essentia divina. 

Omissis ceteris, respondeo nullam esse paritatem. Etenim es- 
sentia divina communis est pluribus realiter distinctis; adeoque, 
ut Theologi loquuntur, distinguitur a Paternitate distinctione reali 
in tertio . At in rebus creatis distinctio haec non admittitur ab* 
adversariis, immo communiter in rebus finitis repugnare existi* 

naatur. Idcirco tres illae de natura divina propositiones nullam 
continent contradictionem : sed non ita propositiones allatae in 
argumento. 

246. 3.° Demum virtualis isthaec distinctio a) ratiocinii vim 
enervat, et syllogismi formam plane destruit. Quid enim eviden- 
tius, quam consequentia in ratiocinio isto : Omne animal esi prin- 
cipium sentiendi. Aliquod rationale est animal. Ergo aliquod 
rationale est principium sentiendi ? Tamen virtualis distinctionis 
sectatores, concessa maiore ac minore, consequentiam negabunt, 
quia animalitas ct rationalitas sunt hominis virtualitales, ut ipsi 
aiunt, diversae. Idemque continget in aliis ratiociniis innumeris. 

b ) Omnibus absurditatibus viam aperit. Poterit enim duplex 

contradictoria propositio ex aequo defendi, dummodo virtualis 
distinctio aliqua supponatur. * 

c ) Immo virtualis distinctio in ipsa definitione sua absurdum 
continere videtur. Quid enim magis absurdum, quam subiectum 
duo contradictoria in se coniungens sine actuali in seipso ac vera 
distinctione? 

Mirandum ergo non est commentitiam huiusmodi distinctio- 
nem ab omnibus scholis et a plurimis quoque thomislis fuisse 
reieetam. 

247. Propositio VI. Distinctio inter essentialia praedicata est 
mera distinctio rationis. 

Etenim essentialia haec praedicata l.° non distinguuntur actu 
ante intellectus operationem : non enim distinguuntur realiter, ut 
manifestum est; tum quia nullum indicium est aut necessitas 
distinctionis huiusmodi ; tum quia quodlibet ex iis, ut est in statu 
reali ac concreto, cum veritate de aliis affirmatur: vere enim 
dicitur: Plato est homo. Homo est animal. Animal Platonis est 
rationale etc. Insuper non distinguuntur formaliter, ut modo pro- 
batum est. 2.° Neque distinguuntur virtualiter, quae distinctio 
foret aliquid maius distinctione rationis (242, 3.°). Restat, ergo 
ut ratione solummodo distinguantur. 

248. Quae rationis distinctio fit, ut supra diximus (233, l.°), 
per plures conceptus praecisivos et incompletos, quibus obie- 
ctum reale non prorsus ut in se est, sed cum aliqua indeter- 
minationc et obscuritate concipio. Ut quum v. gr. hominem a 
longe videns, animalis solum ideam excipio, haec idea,, quam- 
quam pro obiecto reali hominem habeat, non tamen repraesen- 
tat hominem, seu animal illud reale ut in se est, sed dumtaxat 
animal vagum et indeterminatum quod mente abstractum est. 

249. Hinc l.° Confirmatur quod contra Scotistas inculcatum 
est, idearum huiusmodi obiectum esse unum idemque, sed di- 
versimode intellectum. 

2. ° Confirmatur quoque quod contra distinctionis virlualis ad- 
sertores contendimus, nihil esse quod praedicata contradictoria 
suscipere possit. INam animal v. gr. quamvis non concipiatur ut 
rationale, tamen in re rationale est, adeoque rationalis praedicata 
omnia ilii conveniunt; et e converso. 

3. ° Concludes praecisionem hanc merito appellari ex parte 
actus, non vero obiectivam esse aut dici posse. Singuli enim 
praecisivi conceptus unum idemque obiectum ac totam eius rea- 
iitatem attingunt, quamvis non totam clare repraesentent, sed ex 
parte clare, ^ parte obscure. 

ARTICULUS VII. 

* Difficultates 

250. Obiiciunt I. Scotistae. Attributiones contradictoriae con- 
venire nequeunt a parte rei, nisi subiectis vere distinctis ante 
operationem intellectus. Sed animali v. gr. et rationali hominis con- 
veniunt, et quidem a parte rei, attributiones contradictoriae. Ergo. 

Prob. min. Animal a parte rei est ratio secundum quam homo 
est similis equo: rationale vero non est;immo potius est ratio 
secundum quam differt ab illo. Sed haec duo sunt contradicto- 
ria. Ergo. 

Resp. Cone. mai. : neg. min. Nam cum a parte rei animal et 
rationale sint una eademque res, quidquid vere de uno dicitur, 
de altero quoque cum veritate dici debet. 

Ad prob. Cone. i. m pari, mai., et dist. 2- m pari. Rationale ho- 
minis non est ratio secundum quam homo est similis equo, i. e. 
quemadmodum ratio huiusmodi est animal, neg.; alio modo, trans. 
Etenim rationale a parte rei idem est ac animal:' adeoque ut 
modo dictum est, conveniunt illi omnia quae animali conveniunt 
ante intellectus operationem. 

Praeterea dist. min. Haec duo sunt contradictoria, si alterum 
neget et hominem et equum esse animal , conc.; si non negat, 
nego. Prima enim propositio huc redit: Tam homo quam equus 
sunt animal. Altera vero hoc non negat, sed hoc tantummodo 
dicit: Homo, non equus est rationalis ; id quod profecto nul- 
lam habet cum prima propositione contradictionem. 

251. Ob. II. Quae diversas habent definitiones, ea distinctas 
habent essentias. Sed animal et rationale diversas habent defi- 
nitiones. Ergo. 

Revera dici plane nequit : anima litas est rationalitas. 

Resp. Disl. mai. Si definitiones sint completae, conc .; si sint in- 
completae seu praecisivae, subd.; quae definiuntur essentias ha- 
bent distinctas ratione, conc.; ex natura rei, nego. 

Definitio completa est ea quae realem obiecti essentiam, sine 
ulla intellectus praecisione, explicat ut est in se. Iam vero ani- 
mal hominis in statu reali et animal est et rationale; rationale 
item et rationale est et animal. Binae ergo definitiones quibus 
separatim et animal et rationale describuntur, realem hominis 
essentiam incomplete exhibent, non vero diversas essentias. 

Ad confirm. Disl. Ex natura rei, neg.; ex modo significandi, conc. 
Termini enim abstracti significant rationes obiectivas iam men- 
te praecisas ; ac propterea, si quis unam de altera affirmet, ille 
significat unam esse alteram, non solum re, sed etiam conceptu, 
quod in allatis terminis falsum est. 

252. Ob. III. Rationale a parte rei non est tota hominis es- 
sentia. Secus homo definiri posset hac sola voce: rationalis . 
Ergo est pars: ergo vere distinguitur a genere: animal. 

Resp. Neg. ant. Nam rationale, ut est realiter ante mentis abs- 
tractiones, est totus homo. Neque inde sequitur posse hominem 
hac sola voce definiri ; etenim haec vox non rem solum signi- 
ficat, sed rem cum praecisione conceptam. 

Et haec sufficiant in praesenti controversia. Quae enim ab al- 
terius opinionis, supra expensae (243) auctoribus obiiciuntur ex 
praeiactis principiis (243, seq. 248) facile solves. 

CAPUT V. 

DE CAUSSIS 
ARTICULUS I. 

Notiones 'principii et caussae 

253. Principium est id a quo aliquid quocumque modo con- 
sequitur. Quod ab alio consequitur, principiatum dicitur. Ad ra- 
tionem principii, ut ex definitione patet, duo requiruntur: l.°ut 
quod principium dicitur sit aliquo modo prius principiato; 

2.° ut sit inter unum et alterum aliqua consecutionis connexio. 
Sed tum prioritas, tum connexio haec multiplex assignatur. 

254. Connexio consecutionis, ut ab hac incipiam, duplex esse 
potest; extrinseca et intrinseca. 

Connexio extrinseca continetur consecutione mera unius post 
aliud. Sic aurora dicitur principium diei. Principium hoc modo 
cum suo principiato connexum proprie appellatur initium. 

Connexio intrinseca constituitur positivo influxu unius in aliud; 
qui quidem influxus vel in ordine logico est, vel ordine physico. 

Est in ordine logico quum unum communicat alteri cognosci- 
bilitatem et evidentiam ; quo quidem respectu principia in scien- 
tiis nuncupamus veritates eas, quae in aliarum cognitionem ad- 
ducunt. In ordine autem physico habetur, quum unum alteri 
ipsum esse communicat. Quod in rebus creatis fit dupliciter. 
Unum enim esse communicat alteri, vel tamquam pars consti- 
tutiva essentiae alterius, vel tamquam in alterius productionem 
influens. Triplex igitur est genus illorum principiorum quae 
intrinsece cum suis principiatis connectuntur ; videlicet princi- 
pium cognitionis, principium essendi, principium exsistendi. Quae 
omnia complexus est Aristoteles, quum principium definivit: id 
unde aliquid est aut fit aut cognoscitur (a). 

255. Prioritas qua principium prae principiato gaudet, est 
triplex. Nam principium proprie dictum et in ordine physico, 

. de quo nunc agimus, prius est suo principato vel tempore vel 
natura vel saltem origine. 

Tempore prius est id quod exsistit allero nondum exsistente. 
Sic Philippus fuit Alexandro prior. 

Natura prius est id a cuius exsistentia dependet exsistentia 
alterius, quod per se impar exsistendo sit. Ignis v. gr. est na- 
tura prior calore quem diffundit, licet non tempore : itemque 
actus quilibet internus prior est natura intimo sensu quo ille 
fit menti praesens. 

Origine tandem sola prius est id a quo aliquid procedit, quin 
tamen naturam et exsistentiam habeat a 'primo dependentem. 
Talis prioritas inter divinas solummodo Personas locum habet. 

256. Animadverte l. J unum altero prius esse posse tempore 
non autem natura, ut v. gr. Babylon fuit Roma prior ; vel e con- 
verso natura non tempore, ut ignis et calor; ac tandem et tem- 
pore et natura, ut artifex opere suo. 

(o) V Mei. c. I. 

2.° Prioritatem tam naturae quam temporis in utroque statu 
haberi posse, physico et ideali. V. gr. albedo natura prior est 
in statu physico relatione similitudinis cui fundamentum imper- 
tit; sanitas autem natura prior est haustu pharmaci in ordine 
solum ideali. 

5.° Hinc vides id quod aliud in uno ordine antevertit, posse 
esse illi posterius in ordine allero. Sanitas est prior pharmaco 
in ordine ideali, posterior illo in ordine reali. 

4.° Quotiescumque principium dicitur tempore prius princi- 
piato, id intelligendum est de principio ut est quoddam ens, 
non vero de principio formaliter considerato. Principium enim 
ut tale non potest secundum tempus principiato anteire. Rela- . 
tiva enim simul ponuntur. 

257. Ut eorum, quae tempore simul sunt non vero natura , 
subordinatio qua sese excipiunt apte significetur, unum dicimus 
esse in signo naturae priori ; alterum in signo posteriori. 

Est in signo naturae priori respectu alterius quidquid natura 
prius est illo ; in signo posteriori quod natura posterius est. Si- 
gnum hoc loco idem valet, ac conceptus rei in cognoscente po- 
tentia exsistens : id enim quod natura prius est altero, concipitur 
et intelligilur in sua natura completum, quin alterum intelliga- 
tur ; hoc autem alterum concipi nequit, nisi priore illo intellecto. 
Quae ab eodem principio simul proveniunt, ut omnes effectus 
simultanei, dicuntur esse in signo eodem , ut v. gr. in bilance^ 
ascensus unius lancis et descensus alterius : quae vero sunt in 
eodem instanti, sed nullam inter se vel ad tertium aliquod de- 
pendentiae relationem habent, dicuntur esse in signis disparatis , 
ut praesens animi mei cogitatio et planetarum motus. 

258. Nunc ad caussae notionem. Caussa est principium influxu 
suo determinans aliquid sibi insufficiens ad exsistendum. In hac 
definitione vox illa : principium : generis locum tenet; sequentes: 
influxu suo: principium cum principiato intrinsece connexum 
designant (254) : cetera palam faciunt caussam esse principium 
natura prius re quam producit. Id quod caussa efficit effectus 
nuncupatur. 

Caussae post Aristotelem ad quatuor classes revocari solent, 
videlicet ad efficientem , finalem , materialem , formalem ; de 
quibus nunc est agendum. 

ARTICULUS p. 

De caussa efficiente 

259. Caussa efficiens est id a quo aliquid fit. Caussae effi- 
cientis propria est activitas seu vis agendi ; per iianc enim in- 
fluit in effectum existentiam ipsi tribuendo. 

Agere generatim dicimus id omne, quo interveniente, aliqua 
accidit mutatio, seu id omne quod efficit ut sit aliquid quod 
prius non erat. Activitas igitur est id quo caussa efficiens mu- 
tationes inducit . Hinc Aristoteles efficientem caussam definivit: 
'principium unde primo motus («), nempe mutatio. In activitatis 
autem exercitio dicitur actus primus remotus ipsa vis agendi : 
actus primus proximus eadem vis quum adsunt omnia quae ad 
agendum requiruntur : tandem actus secundus ipsum activitatis 
exercitium. Hoc actuale exercitium actio audit: quae transitiva 
est, si mutatio ab agente producta in alio recipitur ; intransitiva 
seu immanens, si in ipso agente recipiatur. Illa est perfectio 
facti, ut v. gr. illuminatio ; haec perfectio agentis, ut visio. 

Mutatio quae ab agente provenit passio nuncupatur, si extra 
subiectum agens recipitur ; actus, si actionem immanentem con- 
sequitur. 

260. Caussalitas finita (de infinita enim alias), nempe ratio 
caussandi efficientis caussae finitae propria, ipsa eius est actio, 
quae semper in praesupposito subieclo exercetur. Videlicet id 
quod caussam efficientem denominat non est sola vis activa aut 
sola realitas effectus, sed realitas haec ut a vi activa in praesup- 
posito subiecto producitur. V. gr. id quod solem illuminantem 
denominat non est sola lux aut vis irradians solis, sed lux ut a 
sole irradiante est in corpore opaco. 

261. Porro actio huiusmodi idem re est ac passio, iuxta com- 
munem veterum sententiam, ac ratione sola ab. illa distinguitur. 
Revera eadem eniitas quae educitur e subiecto, puta calor, quae- 
que ut est ab hoc in hoc, dicitur actio, eadem, inquam, prouli 
est in hoc ab hoc , passio nuncupatur ( b ). Hinc tamen minime 
inferre licet agens et patiens, aut in abstracto agere et pati idem 
esse secundum rem, ac solum ratione distingui. Nam quamquam 
forma a qua tam agens quam patiens denominantur sit eadem, 

(а) II Phys. tex. 29. 

(б) Ex Arist. III. Phys . text. 20. 

illa nempe quae in subieeto producitur; res tamen quae ab hae 
forma denominantur distinctae sunt, ac diversas denominationes 
recipiunt. 

262. Ad agendum, ut paullo ante innuimus (259). nonnum- 
quam quaedam requiruntur, non quia caussae rationem partici- 
pent, sed quia virtutem caussae disponunt et applicant ad agen- 
dum, vel saltem impedimenta removent quae actionem prohibent, 
lia v. gr. lux requiritur ad scribendum, et compedum solutio ad 
currendum. Requisita haec etiam conditiones appellantur. Sunt 
autem variae conditiones istae pro varia caussarum subiectorum- 
que in quibus hae agunt, immo et adiunctorum inter quae agunt 
conditione. Quaedam vero ita requiruntur, ut iis delicientibus 
aliquae aliae praesto, esse queant ; quaedam vero suppleri nul- 
latenus possunt : et hae dicuntur conditiones sine quibus non , 

i. e. sine quibus caussa nullatenus agit. Ita v. gr. boni ratio in 
aliquo obiecto cognita est conditio sine qua non agit voluntas. 

263. A caussa efficiente et conditione distinguenda est occasio, 
quae est id omne ad cuius 'praesentiam aliquid fit . Differt, in- 
quam, a caussa efficiente; quia ab occasionis activitate effectus 
exsistentiam non recipit. Differt a conditione; quia occasio per 
se non requiritur ad hoc ut caussa agat, posset enim agere sine 
illa. Saepenumero tamen occasio allicit et invitat caussam effi- 
cientem ad agendum, vel ad agendum hoc tempore potius quam 
alio , quatenus vel finem operandi proponit agenti vel faciliorem 
exhibet eius assecutionem. Ita v. gr. tenebrae sunt occasio ad 
meditandum et ad furandum. 

264. Caussarum efficientium multae feruntur partitiones: en 
tibi praecipuas. 

1. ° Caussa prima et caussa secunda. Caussa prima est quae 
ab alia non pendet et a qua ceterae omnes dependent. Caussa 
secunda est quae pendet a prima. 

2. ° Caussa per se et caussa per accidens. Caussa per se est 
quae agit id quo naturali destinatione dirigitur, aut quod ipsamet 
agere intendit. Sol v. gr. ceram emolliens et lutum obdurans, 
homo item qui voluntarie hominem interficit, sunt caussae per 
se. Caussa per accidens est agens in cuius effectu aliquid prae- 
ter eius intentionem coniungitur, maxime si id cum actione non sit 
necessario connexum ; ut quum fodiens terram thesaurum invenit. 

3. ° Principalis nuncupatur caussa efficiens a qua effectus pri- 
mario dependet, ut est scriptor; instrumenta lis quae a princi- 
pali movetur ac regitur, ut est calamus. 

V. H. 

i.° Necessaria dicitur quae, positis omnibus quae ad agendum 
requiruntur, non potest non agere: libera quae secus. 

b.° Caussa adaequata quae per se par est effectui praestan- 
do: inadaequata quae aliarum indiget auxilio caussarum. Quae 
simul concurrunt ad unum eumdemque effectum concaussae 
nominantur. 

6. ° Univoca quae effectum producit essentia sibi similem, ut 
est planta: aequivoca quae effectum producit essentiae diversae, 
ut est artifex. 

7. ° Physica est caussa quae effectum parit virtute propria 
sive principali sive instrumentali. Moralis quae virtute propria 
nec producit effectum nec ad illum producendum ullo modo 
cooperatur, sed solum aliam caussam aut aliam potentiam eius- 
dem suppositi aliquo modo inducit ad operandum. Hoc pacto 
imperium, consilium, minae, preces sunt caussae morales, qua- 
tenus alterum ad operandum movent. Ita quoque merita vel 
demerita praemiorum vel poenarum sunt caussae morales. Im- 
mo etiam voluntas caussa est moralis actuum qui a ceteris po- 
tentiis ipsa imperante eliciuntur , quique proplerea imperati 
nuncupantur. Idcirco in definitione dictum est caussam moralem 
inducere ad agendum vel aliam caussam vel aliam potentiam 
eiusdem suppositi. 

Patet ex his caussam moralem inducere posse ad agendum 
tantummodo caussas illas quae cognoscendi facultate pollent. 
Eius enim efficacia non continetur impulsu physico , sed exer- 
cetur in vires physicas alterius, mediante eiusdem- cognitione. 

ARTICULUS 111. 

. Theoremata 

2G5. Propositio I. Quidquid in effectu perfectionis est , in caus- 
sa ipsius adaequata aliquo modo praeconlinetur. 

Ratio est manifesta. Nemo dat quod non habet. 

Perfectio autem effectus praeeontincri potest in caussa tri- 
pliciter. 

1. ° Formaliler, quum perfectiones utriusque sunt in eadem 
specie. Sic in nube pluvia, in atramento scripturae color con- 
tinetur. 

2. ° Eminente r, quum caussa perfectione pollet nobilioris or- 
dinis, per quam idem praestat et modo excellentiore, quod per- 

fectio inferior effectui communicata. Sic Deus rationem hominis 
praecontinet. 

3.° Virlualiter, quum caussae activitas talis est, ut per eius 
exercitium perfectionem diversi generis effectui conferre possit. 
Sic artifex machinae perfectionem continet, eamque suo modo 
continent etiam instrumenta. 

Corollaria. l.° Nullus effectus adaequata sua caussa potest 
esse perfectior. Secus esset in effectu aliquid quod in caussa 
non praeconlinclur. 

2. ° Patet veritas adagii illius : omne agens agit sibi simile. 
Patet etiam quomodo hoc sit intelligendum. 

3. ° Inter caussam principalem et instrumenlalcm (264, 3.“) 
hoc interest discriminis, quod caussa solum principalis suam in 
effectum similitudinem inducit, instrumentalis vero non suam 
similitudinem inducit , sed confert ad similitudinem principalis 
inducendam. Quare in principali solum agente praeexsistit for- 
maliler vel eminenter perfectio quae in effectum transfunditur, 
non vero in instrumento. 

266. Propositio II. Caussa necessaria, positis omnibus requi- 
sitis, lanium semper agit, quantum potest. 

Positis enim omnibus requisitis, non potest non agere. Ergo 
agit: tota certe activitate sua, non solum eius parte , secus enim 
eius activitas ex parte necessaria non esset. 

Hinc l.° Caussa necessaria et proxime ad agendum expedita 
semper effectum vires activas adaequantem exserit. 

2. ° Propterea ex perfectione effectus caussarum huiusmodi 
perfectionem aestimare licebit. 

3. ° Caussa necessaria manens eadem semper idem agit (200). 

4. ° Hinc aequalibus temporibus aequales producit effectus , 
inaequalibus inaequales, maiori tempore maiores, minori minores. 

267. Propositio 111. Effectuum diversitas non semper caussa- 
rum multiplicitatem arguit. 

Etenim una eademque caussa pluribus potest viribus pollere, 
ac proinde diversos effectus activitate sua proferre. Ita autem 
se habere caussas naturales exempla pene infinita demonstrant. 

Hinc effatum illud : caussae sine necessitate non sunt mul- 
tiplicandae . 

268. Propositio IV. Caussa omnis, quae in praeexsistente sub- 
iecto agit agere nequit, nisi vel per se vel per aliud sit illi 
praesens. 

Ratio simplicissima haec est : nulla res potest agere ubi non 

est. Ubi enim res non est, ibi res illa nihil est. Nihili autem 
nulla est activitas. Ergo nequit caussa agere in subiecto cui 
aliquo modo non sit praesens. 

Ut dixi, caussa potest esse praesens subiecto in quo agit vel 
per se vel per aliud, vel immediate nimirum vel mediale. 

269. Immediata applicatio caussae ad subiectum habetur 

1. ° per identitatem, quum nimirum agens ct passum sunt 
una eademque res ; ut quum anima in se ipsa cogitationes et 
volitiones producit : 

2. ° per unitionem physicam, ut quum anima in corpus sibi 
coniunclum agit : 

5.° per contiguitatem, ut quum manu corpus externum pro- 
pellimus. 

Mediata vero 

a) per instrumentum : ita pictor agit penicillo, et miles lancea : 

b) per emanationem aliquam : ita balsamum v. gr. agit in 
naribus : 

c) per actionem in caussam aliam immediate applicitam sub- 
ieclo ; ita sol mediante aethere lucem ct calorem quaquaversus 
diffundit : 

d) per influxum moralem (264, 7.°) 

270. Duo supersunt explicanda potius quam probanda pro- 
nunciata, quae in ore omnium versantur. 

1. m Modus operandi sequitur modum essendi. Hoc effatum 
nulli dubium erit, si l.° excludantur operationes liberae, in eo 
quod a libertate dimanant ; ac 2.° si ita intelligatur : modificato 
intrinsecus operandi immediato principio, quod est activitas agen- 
tis, ipsam quoque operationem modificari oportere. Hoc enim 
perpetua ac certissima experientia comprobat, et per se mani- 
festum est. At si ad operationes liberas extendatur, reiiciendum 
est. Si vero intelligatur de modis essendi quae quamquam sup- 
posito agenti intrinseca sint, immediatum tamen operationis 
principium non afficiant, falsum in pluribus erit. Non enim v. gr. 
diversae sunt intellectiones hominis sedentis et stantis, si cetera 
quae intelligendi facultatem afficiunt paria ulrobique sint. 

271. 2. m Caussa caussae est caussa caussali. Effatum hoc 
l.° proculdubio verum est, si intelligatur de caussa quae caus- 
sam alteram non modo producit, sed etiam ad agendum de- 

- terminat. Ita certe Deus est caussa vicissitudinis dierum ac noe- 
tium, quae a solis luce ac telluris motu procedit. 

2. ° Caussa tamen quae caussam alteram ita determinat, erit 

caussa per se eorum effectuum quos altera per se producit, et 
caussa per accidens eorum quos altera producit per accidens 
(264, 2.°) ; nisi vel, intendat effectum cum alterius actione non 
necessario connexum, vel hunc praevidens non impedierit, si 
impedire illum poterat ac debebat. 

3.° Caussa tandem quae licet caussam alteram producat, non 
tamen illam ad agendum determinat, nullo modo caussa est ef- 
fectuum qui ab hac altera dimanant. Sic pater v. g. eo quod 
est pater, non est caussa criminum filii, quamquam possit aliunde 
esse eorum caussa moralis aut etiam physica concaussa. 

ARTICULUS iv. 

Humii de causae efficientis conceptu errores refutantur 

272. Humius inter praecedentis saeculi scepticos facile prin- 
ceps, in hoc praesertim scepticismum fundavit suum, quod caus- 
sae ideam nos habere negavit. Cuius haec est brevi ratiocina- 
tio (a). Si caussae ideam humana mens adsequeretur, eam non 
aliunde sibi adseiseeret, quam ab experientia, lam ab experientia 
idea huiusmodi ortum habere nequit. Experientia enim factorum 
nobis successionem utique refert, sed connexionem nequaquam : 
secus sciremus in quo haec connexio reposita sit; quod tamen 
ignoramus. Atqui connexio est quae caussalilatem constituit. 

Nihilominus, subdit, quum bina facta coniuncta constanter per- 
spicimus, ea in imaginatione nostra associantur: ex quo Iit ut 
quum alterum iterum apparet, alterius quoque ideam excitei. 
Hinc caussae definitio : obiectum post quod aliud obieclum ita 
consequitur, ut praesentia primi inducat semper ad cogitandum 
de altero. Haec porro connexio mentalis ex consuetudine orta 
est id quod caussalitatem vocamus : haec fundamentum praebet 
principio illi: futura praeteritis similia sunt. 

Haec est Humii doctrina: quid autem ex ea sequatur nemo 
non videt. Oleum et operam perdit quicumque studet rerum 
eognoscere caussas : scientia omnis impossibilis est : imo impos- 
sibilis quoque est rationalis certitudo de entium quae extra nos 
sunt realitate: non enim aliter haec cognoscitur, quam ex effe- 
ctibus. Superest nobis solum certitudo de sensationum successione 
et de idearum nostrarum exsistentia. 


(«) Essay VII. 

273. Propositio V. Certissimum est 4.° nos caussae ideam ha- 
bere , licet non cognoscamus in quo caussa litas sive interna sive 
externa sita sil : 2.° caussae ideam experientia § ope efformari. 

Humius tres quaestiones omnino distinctas, quae circa caussae 
-notionem occurrere possunt, temere permiscuit. i. a Est utrum 
sit in mente nostra caussae conceptus : 2. a utrum cognoscamus 
in quo caussalitas sive interna sive externa sita sit: 3. a unde 
originem habeat caussae notio. 

^ Iam prima quaestio nullam prorsus dubitationem admittit: 
adeoque etiamsi origo huius ideae nobis esset incomperta, eius 
tamen exsistentia neganda non foret. Revera 

1. ° Conscientia hanc ideam reperit in mente clarissimam et 
valde diversam ab ea quam Humius describit. Probe enim distin- 
guimus successionem a caussalitate. 

2. ° Caussae notionem exprimunt in omnium gentium linguis 
verba quae activa dicimus: facio, moveo, traho, ferio et alia 
infinita. 

3. ° Eamdem continent coniunctiones multae, ut ergo, cur, pro- 
pter, quia et similes. 

274. Quoad quaestionem alteram notandum in primis est, 
quamvis externa experientia solam factorum successionem exhi- 
beat, experiri tamen nos intimo sensu activitatem nostram : im- 
mediate enim mihi refert sensus intimus activum influxum qui 
a me dimanat, sive quum meipsum immuto, sive quum in pro- 
prium corpus nisum exerceo. Est ergo falsum per experientiam 
nullo modo caussalitatem cognosci. Falendum tamen est intelli- 
gentiam, dum in facta illa interna se reflectit, et exercitium acti- 
vitatis proprii subiecti ut sensu offertur intuendum attingit, nec 
principium unde illa actio dimanat nec quid actio ipsa sit in se 
contueri posse; sed solum genericam et indeterminatam caus- 
sae notionem adquirere. Cognoscimus igitur quid sit caussa in 
genere, non tamen cognoscimus quid sit in specie rerum sin- 
gularum activitas. Sed haec idea generalis abunde suflicit ad 
principium caussalitatis constituendum : a principio autem caus- 
salilatis et inductione quae ipsi innititur (L. 306) veritates omnes 
experimentales universitatem accipiunt. 

273. Tandem principium illud : futurum est praeterito simile, 
ex duplici principio evidenti concluditur, quorum primum est : 
caussa necessaria, positis omnibus requisitis ad agendum, neces- 
sario agit (264, 4.°) ; nempe (quae conditio semper in his sub- 
audienda est) nisi libertas Creatoris eam impediat. Alterum : 

sapientia Creatoris postulat, ut caussarum naturalium activita- 
tem vel numquam vel rarissime impediat. Qua de re alibi fusius. 

276. Ex his patet unde caussae idea exoriatur. Nempe, ut 
alias responsum est Lockio, quum de substantiae conceptu ser- 
mo fuit (158, 145), ab experientia, sed cum intelligentia con- 
iuncta. Ratio enim caussae relatio quaedam est, quam sola in- 
telligentia concipere potest. Sed invenit intelligentia eius ideae 
fundamentum et obiectum, ut diximus, in intimo sensu (274). 
Sic igitur primo caussae ideam ex nobis ipsis haurimus. 

Experientia autem externa profecto nihil aliud immediate at- 
tingit, quam facta factis succedentia; neque aliud praeterea sensus 
attingere possunt. Sed intelligentia quum aliquid noviter exsi- 
stere deprehendit, analysim exercens in ideam generalem facti 
contingentis , ad ideam caussae generalem et indeterminatam 
iterum devenit, non intuitione sed deductione, ut melius paulio 
post explicabitur. Est autem conceptus huiusmodi is quem supra 
descripsimus (259). 

277. Porro quaenam sit in specie censenda facti determinati 
caussa, num factum quod praecessit, an vero aliquid aliud sive 
cognitum sive incognitum , hoc aliis ratiociniis variatisque ex- 
perimentis et inductione quandoque eum certitudine definitur, 
quandoque coniicitur, quandoque etiam ignotum manet. Est enim 
plane falsum quod Humius asserit, quum duo constanter con- 
iuncta perspicimus, alterum a nobis vocari caussam, alterum ef- 
fectum. Nonnumquam enim inter ea quae sibi constanter suc- 
cedunt nullam esse eaussalitatem cognoscimus, ut v. gr. inter 
diem et noctem aut inter anni tempestates; nonnumquam etiam 
cognoscimus adesse inter duo sibi succedentia dependentiam ali- 
quam, non tamen ut a caussa, sed ut a conditione mera, ut est 
v. gr. inter proiectionem corporis combuslibilis in ignem, eius- 
que combustionem. 


articulus v. 

Refutatur occasionalismus 

278. Occasionalismi systema, ab antiquis quibusdam e Mau- 
rorum gente praeformatum (a), celebritatem suam inter reeen- 
tiores Nicolao Mulebranchio debet philosopho saeculi XVII (b), 

Hos impugnat S. Th. in Summa contra Gentiles Lib. III. c. fi9. 

(6) Rccherche de la Verite Liv. VI. Part. 11. Oh. 111. et EclaireisHincnt 15. ■ 

quem deinde Cartesianorum nonnulli secuti sunt. Hi docent caus- 
sas finitas ac praesertim corporeas nulla activitate instructas esse, 
sed esse tantum occasiones ad quarum praesentiam Deus, iuxta 
leges a se constitutas, effectus omnes qui ab ipsis rebus produci 
videntur, solus operatur. Ita ut in omnibus semper idem fere 
contingat, quod in miraculis quae ad sanctorum vocem conta- 
ctumve fiunt. Nec corpora agunt in corpora, nec corpora inani- 
mata in animata, nec anima in corpora externa aut in proprium 
corpus. Immo iuxta rigidissimos occasionalistas neque suas ipsa 
cogitationes ac voliliones anima producit , sed Deus omnia in 
omnibus ac solus agit. Nullae proinde sunt caussae secundae 
(264, l.°), quae caussae efficientes vere dici mereantur. 

279. Propositio VI. Caussae secundae non sunt mere occa- 
sionales dicendae, sed vere efficientes. 

Nota antea l.° Activitatem quam caussis secundis adserimus, 
diversam esse pro agentium diversitate. Alio enim modo agunt 
spiritus, alio corpora. 

Nota 2.° Non esse necessarium ut statuamus, in quo sita sit 
diversorum agentium activitas (274), aut ut explicemus quomo- 
do in se mutuo res agant. 

Nota 3.° Non esse immo necessarium, ut quaecumque a cor- 
poribus agi dicuntur, vere ab illis agi singillatim defendamus. 
Sufficit enim ut aliqua activitas corporibus adstruatur, in iis 
nempe in quibus ea non agere absurdum foret. 

Nota 4.° Activitatem aliam esse spontaneam, aliam determi- 
natione ab exlrinseco accepta indigentem (264, 3.° ). Corporibus 
autem non prima illa, sed altera haec solummodo convenit ; quae 
tamen vera activitas est, ut quae ratio aliqua est, licet non to- 
talis, exsistentiae effectus. 

280. Probatur propositio; ac primo de spiritibus. 

l.° Aperte distinguimus ex intimo sensu quaedam fieri in 
nobis, sed non a nobis ; ut quum trahimur inviti : quaedam vero 
fieri in nobis et fieri a nobis ; ut quum animum advertimus ad 
meditandum, aut nos ipsi movemus, aut in corporibus externis 
aliquid efficimus. Haec enim omnia fieri sentimus, quia volumus, 
nec modo quia volumus, sed quia nisum quemdam et conatum 
exserimus; qui quidem non raro adeo est intensus, ut nos de- 
fatiget, quandoque etiam absterreat, faciatque ut a volendo eo- 
nandoque ulterius abstineamus. Ipsum in primis volendi actum 
a nobis elici ita luculenter nobis compertum est, ut nihil magis. 
Testatur ergo sensus intimus nos activos esse, tam in actionibus 

immanentibus, quam in transeuntibus; immo ex hoc sensu, ut 
supra notatum est (276, 274) , caussae idea primo in nobis exo- 
ritur. 

2.° Si voluntas ipsa spirituum activitate nulla gaudet , quid 
sequitur? Tollitur illico omnis humanorum actuum libertas; ac 
proinde nullum est amplius meritum vel demeritum; praemia 
omnia ac poenae ex aequo iniustae sunt atque absurdae ; nemo 
amplius est qui pius, nemo qui scelestus dici possit ; immo si 
omnia Deus agit, ipsum inter actiones honestas et inhonestas 
intrinsecum discrimen evanescit. 

Atqui haec non christianae modo fidei, sed et primis rationis 
principiis et sensui communi sunt plane contraria, omnemque 
humanam societatem funditus evertunt. Unusquisque igitur vi- 
det quanta sit occasionalismi , si ad haec usque extrema pro- 
vehatur, et absurditas et impietas. 

281. Probatur secundo propositio de corporibus. 

l.° Inactiva esse corpora nullo modo probari potest ; neque 
a priori neque a posteriori. 

Non a priori. Ad hoc enim necesse foret ut corporum essen- 
tiam ex integro perspectam haberemus, aut saltem ut aliquam 
in iis deprehenderemus essentialem proprietatem, quae omnem 
prorsus activitatem excluderet. 

lam nec essentiam corporum ex integro cognoscimus, nec 
proprietatem aliquam huiusmodi in illis deprehendimus. Exten- 
sio enim quam in corporibus intuemur habet utique cum vi 
cogitandi aut volendi intimam repugnantiam, sed non cum acti- 
vitate quacumque. Conceptus enim divisibilitatis ac multiplicitatis 
partium genericum activitatis conceptum neutiquam excludit. 

Non a posteriori, nempe per experientiam. Etenim per expe- 
rientiam activitatem solummodo cognoscere possumus : sola enim 
activitas nos afficere potest atque impressionibus suis immutare ; 
inactivitas vero nequaquam, secus inaclivilas esset activitas. 

282. 2.° « Contra rationem sapientiae est, ita S. Thomas, ul 
» sit aliquid frustra in operibus sapientis. Si autem res creatae 
» nullo modo operentur ad effectus producendos, sed solus Deus 
» operetur omnia immediate, frustra essent adhibitae ab ipso 
» aliae res ad producendos effectus. Repugnat igitur praedicta 
» positio divinae sapientiae » (a). 

283. Neque dicas frustra non adhiberi res, si Deus lamquam 

(n) Contra dent. I. c. 

occasione illis utalur. Nam in primis etiam absque occasionibus 
istis poterat Deus agere in nobis quaecumque vellet et quando- 
cumque vellet. Quae quidem responsio valet praesertim contra 
Malebranchium qui corporum exsistentiam valide impugnari pu- 
tat principio illo : Deum non facere per plura, quod potest fieri 
per pauciora (L. 490). Si enim absonum est iuxta ipsum, Deum 
adhibere corpora etiam tamquam sensationum caussas, quanto 
magis absonum erit, Deum adhibere corpora quae nihil agunt 
et nihil agere possunt ? 

284. Praeterea cur Deus adeo artificiose organa nostra ela- 
boravit, si corpora externa nullam in ipsis actionem exercent? 
Si ponas voluisse Deum, ut radii v. gr. certo quodam modo ad 
retinam appellerent certamque affectionem in ipsa excitarent, 
statim inlelligo quo tendat mirabilis oculi constructio. At si ra- 
dii nihil agunt, sed omnia Deus, quid opus erat tam sollerti 
artificio tantaque machinatione ? 

285. 5.° Tandem, ut alia omittam, communis humani generis 
sententia occasionalismum prodigat. Persuasio enim communis 
de corporum activitate fixa rataque omnibus perinde est, ac 
persuasio de corporum exsistentia. Nec facile inveniri poterit qui 
persuaderi se sinat, non ab igne se calefieri, neque a corpori- 
bus resistentiam ipsi opponi, sed immediate a solo Deo. 

AATICCLUS VI. 

Difficultates 

286. Ob. I. Omnia in omnibus operatur Deus. Ergo res crea- 
tae nihil agunt. Prob. ant. 

а) Potest Deus omnia agere. Ergo agit omnia. Non sunt enim 
caussae multiplicandae sine necessitate. 

б) Repugnat plane Deum in activitatis suae consortium res 
creatas quasi socias adsciscere. 

c) Opinio quae efficientiam tribuit caussis secundis est opinio 
pagana ; his enim ea tribuit propter quae tamquam inferiores 
quaedam divinitates haberi possint; nempe vim agendi in nos, 
per quam et timeri et amari debeant ac proinde adorari. 

287. Resp. Disl. ani. Ut caussa prima, conc.; ut. caussa unica, 
nego. Habet hunc verum sensum obiecta propositio, quod nempe 
omnis actionis finitae Deus est principium, quatenus exsisten- 
tiam et activitatem rebus contulit ac perpetuo conservat et cum 

iis continenter in agendo concurrit ; praeterea omnium est finis 
ultimus, ut qui summum bonum est (a). Haec suo loco fusius 
explicabuntur. 

. Satis interim liquet ex eo quod Deus omnium actionum hoc 
modo principium sit, non excludi a caussis finitis activitatem 
ipsis convenientem. 

Ad l. m Dist. ant. In alio ordine, omitto : in praesenti ordine, 
nego. Videlicet si Deus corpora non creasset, posset profecto 
omnes corporum actiones eminenti sua virtute efficere : at si 
corpora creavit, iam non potest amplius, quin suae sapientiae 
deroget. Item si nulli essent actus vitales, voluntarii, liberi ac 
meritorii, nec sensus intimus ea nobis renuntiaret quae modo 
renuntiat (280), esto posset Deus, hac facta hypothesi, actus 
spirituum proprios in ipsis ex se se efficere spiritibus ac veluti 
ponere ; quamquam qui ita opinaretur, nescio quomodo spiritus 
ideam conciperet ; sed in hypothesi opposita suppositio huiusmodi 
est manifeste absurda. 

Nego autem prorsus consequentiam. Nam etsi ponamus sine 
ulla limitatione Deum omnia per se posse agere, non tamen 
sequitur eum omnia per se acturum ; potuit enim habere ra- 
tiones etiam nobis inexploratas creandi corpora activa, ac spiri- 
tus non mortuos sed viventes. ^ 

288. Quare ratio addita nullam vim habet. Verum est enim 
non esse multiplicanda entia sine necessitate, si nomine neces- 
sitatis non stricta necessitas, sed ut alio in loco dictum est (L.490), 
etiam congruentia, decor ac maius aliquod bonum intelligatur; 
praesertim quum de Deo loquimur, cui nihil prorsus necessa- 
rium est. 

Mullo autem congruentius, decentius et opportunius ad crea- 
tionis finem erat et spiritus et corpora activitate donari, quam 
secus. Hoc enim pacto et sapientia et bonitas et potentia crea- 
toris multo luculentius ostenditur. An non sapientius consilium 
quo physicus ordo inter tot contrarias vires , ac moralis ordo 
curri humana libertate servatur ? Mullo certe melior artifex ille 
qui artis suae disciplina multos erudit, quam qui artem illam 
suamet abditam mente et inclusam sinu teneat: ac multo mi- 
randum magis effici ab aliquo machinam quae texat aut consuat, 
quam si suis ipse manibus eadem opera exsequatur. Quid vero 
si machinam hic eiusmodi exstrueret, quae alias machinas sibi (*) 

(*) C-f. S. Th. Sum. th. p. I. q. CV. a. V. cl Cvntr. gcnl. I.ib. 111. e. LXX. 

similes perpetuo produceret ? Atqui hoc Deus in plantis et ani- 
malibus efficit. 

289. Ad 2.* Dist. Tamquam caussas eiusdem ordinis, conc .; 
tamquam caussas diversi ordinis, nego. Repugnat sane Deum res 
a se creatas adhibere ad opus tamquam caussas auxiliares aut 
instrumentales , quasi vero aliter operi perficiendo esset impar 
aut viribus deficeret. Minime vero repugnat caussam primani 
contulisse rebus a se conditis ut proprios effectus agant ; immo 
hoc maxime illam decet, ut modo diximus. 

Ad 3. m Mirum quam sint haec abnormia, et tumultuario ef- 
fusa. Vis agendi quam secundis caussis homines tribuunt non 
est vis indepcndens et infinita, nec timor omnis et amor ado- 
ratio est. 

290. Ob. II. Spiritus nequeunt saltem movere corpora. Etenim 

a) Facultas haec in spiritus notione non invenitur. 

b ) Motum producere possent solummodo per voluntatem. At- 
qui voluntas non potest motum producere. 

c) Vis movendi corpora est infinita. Nam movere corpus per- 
inde .est ac illud conservare in diversis successive locis. Con- 
servatio autem huiusmodi est vis infinitae. 

Resp. Neg. ant. 

Ad l. m Dist. In conceptu inadaequato, conc.; adaequato, nego. 
Ac praeterea nulla est consequentia, nisi falsum illud principium 
supponatur : id solum quod clare et distincte percipio verum 
est (L. 733). 

Ad 2. m Neg. mai. Nam, ut iam notavimus (280, 264, 7.°), non 
voluntas immediate suo actu corpus movet, sed ad nutum vo- 
luntatis facultas peculiaris , quam loco-motivam dicimus, ut patet 
ex intimo sensu. 

Ad 3. m Nescio quomodo difficultas haec in mentem venire 
potuit Purchotio. Facilis est responsio. Neg. ant. Et ad prob. 
Neg. mai. 

291. Ob. III. Corpora certe agere nequeunt. Omnis enim 
corporum actio foret per motum. Sed corpora motum producere 
non possunt. Nam 

o) Sunt inertia, nec se ipsa movere possunt. Ergo nec alia. 

6) Motus non potest ab uno corpore in aliud transire. 

c) Immo non intelligitur quomodo possit communicari motus, 

Resp. Neg. ant. Ad prob. Trans, mai. Etenim nec tota corpo- 
ris activitas motu continetur, cum certe corporis propria sit vis 
resistendi penetrare conanti, ut nunc alia de quibus quaestio fit 

omittam; nec omnes corporum actiones ad motum gignendum 
reducuntur, saltem enim admitti debet in moleculis simplicibus 
vis quaedam, qua in se invicem agentes copulantur et corpora 
constituunt. 

Dist. mm. Per se, conc.; determinatione accepta ab extr inse- 
co, nego. Nequeunt enim corpora se determinare ad actum ; sed 
si ad actum aliunde determinentur, possunt alia corpora ad mo- 
tum .determinare tum immediate per se, tum mediate per aethe- 
rem, ut aiunt, imponderabilem. 

292. Ad l. m Dist. Nequeunt corpora se determinare ad mo- 
tum, conc. ; nequeunt per se in motu perseverare si fuerint de- 
terminata, nego. 

In hoc tantum est inertia corporum, quod ad statum suum 
utcumque mutandum determinatione ab extrinseco proveniente 
indigeant; se ipsa enim determinare nequeunt. Dum ergo sunt 
in quiete non moventur nisi determinentur ad motum; dum 
sunt in motu non quiescunt nisi determinentur ad quietem. Sed 
quemadmodum accepta determinatione per se manent in quiete, 
ita per se motum persequuntur. 

Ad 2. m Dist. I. e. idem numero motus non exit ab uno cor- 
pore, ut in alium commigret, conc.; non potest unum corpus 
alterum ad motum determinare, nego. 

Ad 3. m Trans, ani. Neg. consequentiam. Fateor obscurum es- 
se quomodo motus communicetur. At quid inde? Anne ideo 
negandum corpora agere et se mutuo movere, quia quomodo 
id fiat assequi non possumus? 

ARTICULUS VII. 

De caussa finali 

293. Finis est id propter quod aliquid fit. 

Actus quo finem volumus dicitur intentio finis. Ratio quae ad 
finem volendum movet, molivum. Actio vel opus ad finis asse- 
cutionem conducens, medium : ac si impedimenta finis removeat, 
remedium nuncupatur. 

Manifestum est finem amari propter se ac ratione sui , nempe 
propter bonitatem quam habere cognoscitur; medium vero qua 
tale amari propter aliud , nempe propter finem. 

294. Finis dividi solet 1.° in finem qui (alias cuius gratia ), 
el finem cui. 

Finis qui est illud bonum cuius adipiscendi gratia fit actio; 
ul est doctrina in studio, vel sanitas in curatione. 

Finis cui est subiectum cui procuratur / inis qui, tamquam 
bonum eius; ut est homo in intentione studii vel sanitatis. 

Utrique porro vera finis ratio convenit. Nam qfli v. gr. phi- 
losophiae studet , tam amore suiipsius movetur , quam amore 
doctrinae quam cognoscit suum bonum esse: non enim propter 
se solum studeret, nisi doctrina esset obtinenda, neque propter 
doctrinam solum, nisi illa bona esset. Quare finis uterque seu 
concretum hoc : homo doctus est integer , et adaequatus finis 
studenti propositus. 

295. 2.° Finis qui in duas quasi partes dispescitur, nempe 
in finem obieclivum et formalem , quem dicunt etiam finem quo. 
Finis obviectivus est res in qua ratio boni invenitur, et quam 
adipisci desideramus : formalis est ipsa adeptio rei. Sic avaro 
pecunia est finis obiectivus, pecuniae possessio finis formalis. 
Haec autem duo non sunt duo fines proprie, sed unus finis, 
bonum nempe assequendum ab aliquo subiecto. 

3. ° Ex parte modi quo fine obiectivo potiri possumus divi- 
ditur finis in efficiendum et oblinendum. Primus est bonum quod 
ante agentis intentionem et actionem non supponitur exsistens, 
sed per illam constituitur, ut est aegroti sanitas aut studiosi 
doctrina. Alter est bonum quod ante intentionem agentis sup- 
ponitur exsistens, atque ut acquirendus intenditur. Talis finis est 
aurum respectu avari. 

4. ° Ex parte rerum quae rationem tinis habere possunt, hae 
res aliquando sunt aliquid quod ex operatione resultat, quemad- 
modum finis aedificationis est domus, et curationis est sanitas; 
aliquando ipsa operatio, quemadmodum finis contemplationis est 
ipsa contemplatio, et finis cantus est ipse cantus. 

296. 5.° Pervulgata est finis partitio in finem operis, et finem 
operantis, seu, ut alii dicunt, in finem intrinsecum et exlrinse- 
cum. Porro finis operis est id ad quod opus natura sua ordi- 
natur, uti in exemplis supra allatis finis operis aedificandi est 
domus, et canendi est cantus. Finis autem operantis est id quod 
agens pro libitu intendit. Hoc pacto finis v. gr. canentis potest 
esse lucrum, gloria, delectatio propria, honor divinus vel etiam 
ipse canius : potest enim finis operantis esse id ipsum quod est 
linis operis. 

297. Est etiam usu celebris divisio finis in proximum et re- 
motum vel ultimum; quae divisio ab ea maxime finis proprie- 

late desumitur, quod sit ratio propter quam media amantur et 
adhibentur. Contingit enim quandoque, media quae ad unum 
finem adhibentur esse inter se subordinata , ita ut primum sit 
medium ad secundum, secundum item ad tertium, et ita porro, 
donec in ultimo medio sistatur, quod ad finem primo intentum 
statim adducit. In hac ergo serie duplex est ordo distinguendus, 
alter inlenlionis, alter exsecutionis. In ordine intentionis primum 
quod intenditur est finis; deinde eligitur medium quod ad finem 
immediate adducit; deinde medium alterum ad primum illud 
exsequendum etc. In ordine vero exsecutionis primum est me- 
dium , quod in intentione fuit ultimum , atque ultimo sequitur 
finis assecutio. Iam medium illud quod primo adhibetur in ex- 
secutionis ordine, nullo pacto finis rationem habet : nihil enim 
aliud fuit propter illud electum; sed medium quod secundum 
locum occupat iam rationem finis habet prae primo, quia pri- 
mum fuit electum propter ipsum: et hoc medium secundum 
dicitur finis proximus. Cetera media sunt fines remoti, quorum 
series sistit in fine ultimo. Mercator v. gr. domo egreditur, adit 
forum, negotiatur, lucrum assequitur, et in hoc et in aliis omni- 
bus quaecumque agit, suam quaerit felicitatem. In hac serie fe- 
licitas est finis ultimus, egressio ex propria domo finis proximus, 
cetera fines remoti; ille autem motus quem exsequitur ad egre- 
diendum purum est medium, quod nullam finis rationem habet. 

298. Animadverte l.° Finem ultimum alium esse simpliciter 
ultimum, alium secundum quid. Est simpliciter ultimus ille finis 
ad quem agens se ordinat et sua omnia , quique ad nullum 
alium finem ordinatur. Est ultimus secundum quid finis ille qui 
ad nullum alium finem refertur, ad quem tamen non omnia re- 
feruntur, sed solum aliqua peculiaris mediorum series. 

2. ° Finem secundum quid ultimum posse esse ipsum finem 
proximum. 

3. ° Tunc magis proprie finem proximum et ceteros qui sunt 
inter proximum et ultimum rationem finis habere, quum non 
modo singuli sunt rationes propter quas aliquid aliud ametur, 
sed etiam ipsi propter se amantur et intenduntur , quamquam 
vel ratione sui vel ex agentis intentione ad aliquid aliud ordi- 
nentur: hoc enim est finis maxime proprium, ut propter se 
ametur. 

4. ° Quandoque aliquis finis propter se diligitur , sed ita ut 
ad agendum movere non valeat, nisi alius quoque finis vel cum 
illo vel mediante illo intendatur; tunc primus ille finis dicitur 

secundarius , alter principalis. Coordinati , si unus cum altero 
intendatur ; subordinati, si unus propter alterum. Exempla unus- 
quisque in seipso reperiet. • 

ARTICULUS VIII. 

Theoremata 

\ 

m 

299. Propositio I. Fmis est vera ac proprie dicta caussa. 

Constat hoc luculenter in agentibus intellectualibus in quibus 
finis suam caussalitatem immediate ac primo exercet. Agentia 
itaque intellectualia, quum libere agunt, certum aliquem finem 
spectant cuius intuitu se movent, primo quidem ad ipsius finis 
amorem, tum vero ad eligenda et exsequenda media propter 
illum. Neque aliud sunt actus liberi voluntatis, quam vel amor 
et intentio finis vel electio mediorum vel imperium quo facul- 
tates ceterae ad media seu invenienda seu exsequenda determi- 
nantur. Ergo finis motionem quamdam exercet in voluntatem , 
qua motione influit in exsistentiam actionum ipsius eorumque 
omnium quae per eiusmodi actiones producuntur. Est ergo finis 
vera caussa (258). 

* 300. Ex his sequitur l.° Solummodo bonum seu verum 
seu apparens caussae finalis rationem habere posse. Bonum enim 
ac bonum solum voluntatem movet. * 

2. ° Caussalitatem finis in actu primo (259) esse ipsius finis 
bonitatem, ut cognitione repraesentatur: eius autem exercitium 
(actum secundum) esse agentis actiones, ut a fine, tamquam 
ab obiecto voluntatem movente, dependent. 

3. ° Motionem quam finis exercet non esse physicam; haec 
enim propria est caussae efficientis , sed metaphoricam et in 
ordine intentionali. 

4. ° In hoc distingui caussalitatem finis a caussalitate morali 
(264, 7.°), quod finis movet ut sit, caussa moralis movet quia est. 

5. ° Voluntatis actus qui caussae finalis sunt effectus , ut ex 
iam dictis (299) constat, plures ac varios esse, aliosque elicitos 
ab ipsa voluntate, alios ab eadem imperatos. Qui omnes duos 
illos constituunt ordines, intentionis et exsecutionis, de quibus 
supra dictum est' (297). Amor finis, intentio eius, inquisitio ele- 

. ctioque mediorum ad ordinem pertinent intentionis: exsecutio 
imperata mediorum , assecutio finis et gaudium dc fine obtento 
ad ordinem exsecutionis. 

6.° Finem quodammodo esse suiipsius caussam, quatenus per 
efficientiam mediorum vel producitur vel adquiritur. Nullum au- 
tem in hoc est inconveniens. Nam primo quidem finis est caussa, 
prout exsistentiam habet intentionalem (11, 300, 2.°); est vero 
effectus in ordine exsistentiae realis. Deinde non immediate est 
sui caussa, sed mediantibus actibus caussae efficientis, quos ipse 
proxime caussat. Hinc illud : finis primus in intentione, ultimus 
in exsecutione. 

301. Propositio II. Omne agens propter finem operatur. 

Praemittendum est agens operari posse propter finem dupli- 
citer : l.°ut se ad finem movens et ad finem media ordinans ; 
2.° ut motum ab alio atque ab alio ordinatum in finem. Primus 
autem modus operandi propter finem proprius est solummodo 
entis intelligentis. Nam solum ens intelligens ipsam finis ratio- 
nem cognoscit ac suorum actuum dominium habet. Agentia vero 
quae intellectu carent sive apprehendant materialiter finem, ut 
bruta, sive non, ut res inanimae, semper naturali necessitate in 
finem aguntur; quemadmodum sagitta ad scopum tendit, non 
quia ipsa se ad scopum agat, sed quia a sagittario illuc diri- 
gitur et impellitur. 

In propositione asseritur uno modo vel altero omne agens 
propter finem operari. 

302. Prob. l.° « In his quae manifeste propter finem agunt, 
» ita S. Thomas, hoc dicimus esse finem, in quod tendit im- 
» petus agentis » (a). Atqui cuiuscumque agentis impetus seu 
motus ad certum aliquem effectum tendat necesse est. Nam, ut 
idem S. Thomas ratiocinatur, « si agens non tenderet ad ali- 
» quem effectum determinatum, omnes effectus essent ei indif- 
» ferentes. Quod autem indifferenter se habet ad multa , non 
» magis unum eorum operatur quam aliud : unde a contingente 
» ad utrumque non sequitur aliquis effectus, nisi per aliquid 
» quo determinetur ad unum. Impossibile igitur esset quod age- 
» ret. Omne igitur agens tendit ad aliquem determinatum effe- 
» ctum, qui dicitur finis eius » (6). 

Prob. 2.° Omne agens vel agit libere, vel necessario. Si libe- 
re, non modo propter finem operatur, sed ex intentione finis 
(299, 301). Si necessario, ex naturae determinatione agit. Sed 
naturae determinatio primae caussae impulsus est atque directio. 


(a) Contra Gent. Lll>. III. e. II. g. I. 

(b) Ifcid. g. 7. 

V. II. 

Prima aulem caussa et intelligens est et sapientissima. Ergo 
nullus ab ipsa procedit effectus, qui ad certum finem non di- 
rigatur. Ergo etiam ea quae necessario agunt, propter finem 
agunt, non quidem ab ipsis, sed a prima caussa intentum. 

305. Propositio III. In serie finium subordinatorum non da- 
tur processus in infinitum. 

Non datur in electione mediorum. Nam si intentio a fine de- 
scendens ad media, in aliquo medio ultimo non sistat, numquam 
incipiet exsecutio et actio ; primum enim in exsecutionis ordine 
id est, quod fuit ultimum in ordine intentionis. 

Non datur in intentione finium. Secus numquam posset inci- 
pere intentio. Intentio enim incipiat oportet ab aliquo quod pri- 
mum sit. Hoc autem primum vel intenditur propter se vel pro- 
pter aliud. Si propter se, est finis in illa serie ultimus. Si propter 
aliud, iam non est primum quod intenditur ; nam illud aliud 
intenditur prius. Ergo si in serie intentionum nihil est quod 
propter se intendatur, nulla poterit esse intentio. 

304. Propositio IV. Qui vult finem velle debet et media. 

Nam vel una cum fine media cognoscit vel post finis cogni- 
tionem. Si una cum fine media cognoscit, tantum se porriget 
intentio ad media, quantum ad finem se porrigit. Si post finis 
cognitionem media cognoscit nec ea vult, iam hoc ipso volun- 
tatem circa finem immutat. Non enim vult amplius finem qui 
ea, sine quibus haberi finis non potest, velle recusat. 

t • • 

ARTICULUS IX. 

De caussa materiali formali , et exemplari 

503. Materia est id ex quo aliquid fit. Spectari potest materia 
tripliciter: vel in ordine ad compositum ex materia et forma 
vel in ordine ad ipsam formam vel respectu agentis. Si primo 
modo spectetur, dicitur materia ex qua, et iuxta hanc acceptio- 
nem se habet definitio allata : si altero, dicitur et materia ex qua, 
et materia in qua, nempe ex qua educitur forma, vel in qua 
est forma : si tertio, dicitur materia circa quam, nempe circa 
quam operatur agens. 

Materia ex qua educitur forma, quae una cum ipsa materia 
compositum facit, dicitur subieclum sustentationis vel inhaesio?iis: 
ita enim requiritur ad formae productionem, ut sine subiecto 
eiusmodi exsistere forma non possit. Tale subieclum est v. gr. 

mens respectu cogitationis, et marmor aut lignum aut aliquid 
huiusmodi respectu figurae cuiuscumque. 

Materia autem in qua recipitur forma quae tamen non ex ipsa 
educitur dicitur subiectum informationis vel adhaesionis , et non 
requiritur ad formae exsistentiam. Huiusmodi est corpus huma- 
num respectu animae rationalis. 

306. Forma est id per quod aliquid fit, nempe id, quo ac- 
cedente, materia determinatam accipit in aliquo genere entita- 
tem : unde dicitur etiam ratio essentiae ^eu compositi. 

Alia est forma substantialis, quae videlicet una cum materia 
compositum substantiale constituit, ut est hominis spiritus : alia 
accidentalis, et est omne id quod inhaeret substantiae, ut actus 
volendi aut color. 

* 507. Formae huiusmodi sunt ac dicuntur physicae : his op- 
ponuntur 

1. ° Formae metaphysicae, quae nimirum abstraetione mentis 
ut formae concipiuntur. Quum enim rem unam eamdemque, sed 
diversis conceptibus intellectam, ut compositam ex pluribus con- 
sideramus, unum semper consideramus ut materiam, ut imper- 
fectum quid, ut inchoationem rei, alterum vero ut formam per- 
ficientem ac consummantem. Ita naturam seu essentiam dicimus 
formam, et subiectum materiam, eodemque pacto genus respectu 
differentiae materiam denominamus. 

2. ° Formae extrinsecae, quae desumuntur a forma aliqua in 
alio subiecto exsistente, ut esse cognitum, aut honoratum. Vide 
dicta in Logica de concretis (L. 50). 

3. ° Formae analogicae. In composito ex partibus integranti- 
bus formae dicuntur respectu ceterarum paries illae, quae ceteris 
complementum afferre videntur. Ita caput in homine, tectum 
in aedificio. Universim id quod rei ad plura indifferenti tribuit 
destinationem, usum, efficaciam determinatam forma dicitur per 
analogiam. Hoc pacto promulgatio dicitur forma legis, et Theo- 
logi in Sacramentis materiam et formam distinguunt. 

308. Ex his quae de materia et forma dicta sunt intelliges 
i.° quid significent illa : produci ex nihilo sui, produci ex ni- 
hilo subiecli. 

Producitur ex nihilo sui id omne quod actione agentis essen- 
tiam accipit determinatam et individuam, quae prius in rerum 
natura non erat. 

Producitur ex nihilo subiecli id quod ex materia praeexsis- 
tente, vel ex partibus componentibus non fi|. 

Ex nihilo sui et non subiecti forma omnis sive proprie dicta 
sive improprie (307) quae vel ex materia educitur vel ex par- 
tibus componentibus efficitur. 

* Ex nihilo sui et subiecli seu ex nihilo absolute id quod essen- 
tiam accipit quam prius non habebat, quaeque nec ex praeiacente 
materia educitur, neque ex partibus praeexsistentibus conflatur. 

Intelliges 2.° quid sibi velint haec alia, quae frequentissime 
occurrunt apud veteres : materiam esse 'potentiam , formam esse 
actum . Nempe subicctiffh, sive inhaesionis sive informationis, quum 
formam non habet, potest nihilominus illam habere, et idcirco 
est in potentia respectu illius. Forma vero quando materiae 
coniungitur, sive ab illa educatur sive non, dat composito ut actu 
sit eiusmodi compositum, et materiae dat ut ad certam entis 
speciem et ad certum actum essendi determinetur. 

309. Propositio I. Materia rationem habet verae caussae. 

Est l.° caussa intrinseca respectu compositi. Est enim eius 

pars essentialis ac necessario requisita, ut supponimus, in illo 
composito, adeoque influit in esse ipsius. Quis enimvero dubitet 
utrum corpus influat hoc pacto in hominis essentiam aut mar- 
mor in essentiam statuae? 

Est 2.° caussa extrinseca respectu formae quae ab ipsa edu- 
citur. Forma enim eiusmodi a materia dependet et ut flat, et ut 
esse pergat. Ergo materia est eius caussa. Et est caussa extrin- 
seca; quia marmor v. gr. non est figurae Apollinis constituti- 
vum, sed solummodo subiectum. 

Est porro sedulo animadvertendum materiam respectu formae, 
quae ab ipsa non educitur, esse quidem subiectum, non vero 
caussam materialem, sed solummodo conditionem ut illa fiat. 
Ita se habet corpus humanum respectu animae. 

310. Propositio II. Forma item physica , ubicumque vere adest, 
propria caussa est. 

Est l.° caussa intrinseca compositi quod constituit. Habet enim 
compositum a sua forma ut sit id quod est. A forma ergo depen- 
det, ut ab intrinseco constitutivo. 

Est 2.° caussa extrinseca respectu materiae in qua recipi- 
tur. Nam ipsi tribuit ut ad certam entium speciem actu de- 
terminetur. 

311. Haec in praesenti sufficiant. Sed cave ne his tantum no- 
tionibus imbutus de rerum naturalium constitutione decernere 
aggrediaris. Quamquam enim notiones istae sint utiles atque 
adeo necessariae ; quamquam ea quae praestituimus et cetera 

omnia quae quis ex his notionibus a priori deducere velit, tuto 
recipi possint ; tamen quum ad rerum naturam explicandam iit 
gradus, neque amplius a priori procedere licet, in primis et ante 
omnia videndum est, an notiones istae rebus applicari possint 
et quomodo et intra quos limites ; tum id omne quod in iisdem 
vagum est et indeterminatum experimentalium scientiarum ad- 
miniculo determinari et compleri debet. Secus obscuritatem con- 
geres, non lucem atteres, et in falsas quoque conclusiones non 
raro decides. Sed de bis alio in loco. 

312. Pauca de caussa exemplari. Exemplar est forma mente 
praeconcepta in cuius similitudinem fit aliquod opus ex mlen- 
tione operantis. Hinc deduces 

1. ° Sola illa agentia quae intellectu sunt praedita, exempla- 
ribus ideis uti posse. 

2. ° Immo agentibus per intellectum exemplarem aliquam idem 
necessariam esse. Etenim sicut ea quae agunt ex naturae neces- 
sitate natura ipsa ad agendum determinantur, ita quae agunt 
per intellectum oportet ut per intellectum determinentur, non 
quidem quoad activitatis suae exercitium, nam hoc ad volunta- 
tem perlinet, sed quoad specificationem actus et directionem. 

3. ° Agens per intellectum nori formaliter, sed eminenter ef- 
fectus perfectionem praccontinere, videlicet in idea exemplari. 

4. ° Exemplar merito inter caussas recenseri. Ars enim ad opefc 
artificialia concurrit vere ut caussa ; sed non concurrit nisi per 
exemplar quo dirigit operantem. Ergo. 

5. ° Intelliges cur exemplar vocetur caussa formalis externa ; 
nempe quia rei faciendae formam agenti offert. 

6. ° Nihilominus dicendum est exemplar ad caussam efficien- 
tem moralem proprie revocari. Ad caussam quidem efficientem, 
quia concurrit ad opus constituendo artificem proxime aptum 
ad agendum certo illo modo. Ad caussam vero moralem, quia 
concurrit dirigendo ac dictando quid sit faciendum. 

articulus x. 

De principiis rationis sufficientis et caussalilalis 

313. Ratio definiri gencralim potest: id omne quo aliquid ■ 
intelligilur vel potest inlelligi (a). Hinc rerum ideas seu con- 
ceptus quibus res cognoscit intellectus, appellare vulgo solemus 

(#) reor, ratus, ratio. 

rerum raliones (a). Ita dicimus rationem v. gr. virtutis aut ani- 
mantis esse in hoc aut in illo, et essentiae conceptum rationem 
rei propriam nuncupamus. Communius vero rationis nomine si- 
gnificamus id quo intelligitur vel potest intelligi quid sil res, 
aut quod sit, aut cur sit. Et in hac speciali acceptione ratio tri- 
plex est: essentiae, exsistentiae, evidentiae seu cognoscibilitatis. 
Quae partitio cum trita principiorum partitione conspirat (254). 
Est enim principium id unde aliquid est, aut fit, aut cognoscitur. 
Est tamen discrimen rationis a principio. Principium enim est 
quod continet rei rationem. Ratio autem in principio contenta 
est id quo principium sui principiali esse principium inlel- 
ligilur. 

314. Ratio porro essentiae invenitur in principiis rei intrin- 
secis. Quisque videt eas solummodo essentias rationem sui ha- 
bere in alio, quae ex pluribus principiis constant. 

Ratio exsistentiae est in principiis extrinsecis, quae sunt caussa 
efficiens et finalis, et continetur caussalitate utriusque. Quod si 
ens principia extrinseca non habeat, ratio exsistentiae in ipso 
ente sit oportet. 

Ratio evidentiae est in principiis cognoscendi, quae in ordine 
logico cum suis principiatis connectuntur; et est ipsa connexio 
unius veritatis cum altera: haec enim connexio facit, ut certa 
aliqua veritas principium dicatur (254). 

315. Ratio alia est sufficiens, alia insufficiens. Sufficiens est 
ratio, si omnia quae in rationato sunt per illam plene intelli- 
gantur. Insufficiens, si non omnia. 

Facile intelliges, rationem sufficientem sive essentiae sive exsi- 
stentiae sive evidentiae esse connexionem principii cum princi- 
piato in actu secundo (259, L. 676). Sed quoad rationem suffi- 
cientem exsistentiae notandum sedulo est aliam eam esse in 
caussis necessariis, aliam in liberis (264, 4.°). In caussis quidem 
necessariis est caussae activitas cum omnibus requisitis ad agen- 
dum, ut supra dictum est (262) : in caussis vero liberis, praeter 
activitatem et requisita ad volendum, requiritur insuper electio 
voluntatis se ipsam determinantis ad agendum ; ita ut ratio suf- 
ficiens actus liberi hanc quoque electionem includat. 

316. Principium rationis sufficientis ita enunciatur: nihil est sine 
ratione sufficiente. Huic subordinalur principium illud alterum 
quod vocant caussalitatis : nihil fit sine caussa, quod etiam af- 

(«j V. S. Th. sum. th. p. I. q. XV. a. III. 

firmative el dartos ita effertar : quidquid exsistere incipit ef- 
ficientem sui caussam habet. 

Principium caussalitatis minus late patet , quam principium 
rationis sufficientis. Etenim illud exsistentiae solummodo inci- 
pientis ordinem respicit ; alterum vero tum essentiarum ordinem, 
tum exsistentiae, tum cognitionis amplectitur: nihil enim est id 
quod est, nihil exsistit aut cognoscibile est, nisi sit aliquid vel 
in ipso vel in aliquo alio, quod plene sufficiat ad eius sive es- 
sentiam sive exsistentiam sive cognoscibilitatem constituendam. 

317. Utrumque porro principium evidens est. Non defuere 
tamen qui illorum certitudinem impeterent. Quos inter Begue- 
linus berolinensis academicus elapso saeculo eminuit, qui quam- 
quam duo haec principia simul permisceret, revera tamen contra 
principium caussalitatis argutatus est, obiiciens principium hoc 
neque esse immediate evidens nec demonstrari posse : unde 
conclusit non repugnare, ut aliquid sine caussa ulla efficiente 
ad exsistendum prodeat casu mere fortuito (a). Hunc ut refu- 
temus, principii caussalitatis absolutam et intrinsecam necessi- 
tatem breviter declarabimus, ostendendo in conceptu exsistentiae 
incipientis contineri conceptum hunc : habens caussam efficientem. 

ARTICULUS XI. 

• * I 

A dseritur principium caussalitatis 

318. Propositio. Principium caussalitatis est analyticum et 
absolute certum. 

Sane l.° quod incipit exsistere adquirit seu recipit aliquid 
quod prius non habebat: prius enim erat solum possibile; pos- 
sibile autem exsistentiam non habet. Sed quidquid accipit quod 
prius non habebat, ab aliquo alio ente id accipiat neeesse est. 
Non enim accipere potest a seipso ; nam illud non habebat : non 
a nihilo ; quia nihilum nihil habet et nihil dare potest, atque 
adeo adquirere aliquid a nihilo idem est ac illud non adquirere. 
Ergo quidquid exsistere incipit, ab aliquo ente accipit exsisten- 
tiam quam adquirit. Sed ens a quo alterum exsistentiam accipit 
est caussa efficiens. Ergo. 

2.° Quod exsistere incipit erat antequam exsisteret merum 
possibile, ac proptcrca indifferens ad exsistendum vel non ex- 


(a) In artis akad. bern/in. anno MDCC.LXXV.' 

sistendum. Si enim eiusmodi non fuisset, profecto vel semper 
exstitisset vel numquam existere potuisset. Indifferens ergo eum 
esset ad exsistendum vel secus , quo existeret , oportuit ut ad 
exsistendum potiusquam ad non exsistendum determinaretur. Haec 
autem determinatio non potuit proficisci nisi ab aliquo ente ; 
quod quidem evidens est per se, ac praeterea probari potest ut 
in argumento praecedenti. Ergo. 

3. ° Si qua exsistentia incipere posset sine alterius interventu, 
hoc ideo foret, quia ad exsistendum sufficit sola possibilitas, 
quemadmodum adversarius fatetur. Atqui nullatenus haec suf- 
ficit. Nam in primis si hoc ita foret, omnia possibilia necessario 
exsisterent, adeoque nulla essent pure possibilia ; id quod fal- 
sum et absurdum est (69). Deinde exsistentia est certe aliquid 
plus quam pura possibilitas. Igitur si ad exsistendum sufficeret sola 
possibilitas, id quod est minus sufficeret ad praebendum id quod 
est plus; videlicet minus esset plus. Sed hoc, adversario quo- 
que fatente, contradictionis principium destruit. Ergo. 

4. ° Hoc totum confirmat sensus communis. Quicumque enim 
intellectu utitur, ubi quidpiam novi videt accidere, si caussam 
eius nesciat, supponit tamen adesse ; imrno inquirit ac sciscita- 
tur quomodo illud factum fuerit ; nec adquieseit quacumque al- 
lata ratione, donec sufficiens afferatur. Quod si absque ulla caussa 
rem accidisse dicas, te ut insanum deridebit (a). 

319. Corollaria. l.° Omnis effectus non caussam quamcum- 
que, sed sufficientem ac proportionatam caussam habeat oportet. 
Secus esset aliquid in effectu quod caussam non haberet. 

2. ° Effectus vim adaequatae suae caussae superare non po- 
test. Ex eadem ratione. 

3. ° Nullum ens suiipsius caussa efficiens esse potest. Nam hoc 
ens quum se producit, exsisteret, quia agit; et simul non ex- 
sisteret, quia se producit. Ita ergo repugnat idem se producere, 
ut repugnat idem simul esse et non esse. 

4. ° Duo entia sibi invicem caussae efficientes esse non pos- 
sunt. Nam si A producit B, dicendum est A esse natura prio- 
rem B (235) : quod si A simul producitur a B, erit simul A 
natura posterior B. Esset ergo A prior simul, et posterior B. 

320. Si omnia quae fiunt caussam habeant necesse est, er- 
gone, inquies, nullus erit casus fortuitus? Atqui tamen multa 


(a) Cf. egregium opusculum Card. Gerdii ii, cui titulus: Re/lexivns sur un memoire 
de M. Beguelin. Opp. Edit. rom. T. 11. 

casu fortuito accidere passim dicimus , neque hoc in dubium 
adduci posse videtur. 

Respondeo duplicem sensum subiici posse huic voci: casus 
fortuitus. Potest enim accipi haec vox absolute et relative. Ab- 
solute casus fortuitus est eventus sine ulla prorsus caussa : 
hoc sensu hanc vocem usurpant et Beguelinus, et athei quum 
de rerum origine loquuntur: hic porro sensus, ut ex praedictis 
liquet, est prorsus absurdus. 

321. Relative autem casus fortuitus est eventus nec intentus 
nec praevisus. Casus autem hoc sensu acceptus absurdus est 
respectu Dei ; quamvis enim quaedam ex iis quae accidunt non 
sint ab eo intenta, nihil tamen illi potest esse non praevisum ; 
cum omnia ipsius providentiae subiiciantur. Sed respectu ho- 
minis nihil absurdi habet. Non enim est absurdum, immo saepe 
fit ut aliquid coniungalur per accidens operationi alicuius caus- 
sae, quod homo non praeordinaverit aut non praeviderit. Igitur 
quae tali modo simul contingunt habent quidem suas caussas et 
caussas per se (264, 2.°) , sed quarum effectus simul concur- 
runt insciis hominibus ac imprudentibus. V. gr. quod thesaurus 
exsistat sub congesta humo, hoc caussam habet; et quod hu- 
mus eo in loco fodiatur, hoc quoque caussam babet ; et utraque 
est caussa per se. Tamen concursus effectuum istorum nullam 
habet caussam per se, sed utraque illa caussa est huius con- 
cursus caussa per accidens. 

ARTICULUS XII. 

Difficultates 

322. Obiicit 1 Beguelinus. Principium caussalitatis valde ob- 
scurum est. Nam 

a) Supponit exsistentiam rcalem. Sed notio exsistentiae realis 
est valde obscura, quia definiri non potest. 

b) Idea exsistentiae non includit ideam caussae. 

c) Principium contradictionis ideo clarissimum est, quia ab 
exsistentia reali praescindit et circa idealem exsistentiam ver- 
satur. Ergo a contrario etc. 

Resp. Neg. ant. 

Ad l. m Dist. inai. Ita ut eius veritas ac necessitas ab aliqua 
exsistentia reali dependeat, neg. ; ita ut exsistentia realis abstra- 
cte et universim in eo consideretur, cone., et neg. min. tum 
quoad primam partem, tum quoad nexum caussalem. 

Est enim plane falsum, imo et risu dignum quod ibi asseri- 
tur; quis enim dicat esse obscuram notionem exsistentiae realis? 
Estque pariter falsum, id omne obscurum esse, quod deGniri 
non potest (L. 130, 131). 

Ad 2. m Dist. Idea exsistentiae utcumque, omitto ; idea exsi- 
stentiae contingentis et incipientis non includit ideam caussae, 
subd.; non includit cognitionem determinatae suae caussae, trans.; 
non includit ideam habentis caussam, nego. 

Ad 3. m Neg. prop. caussalem, et dist. rat. add. Praescindit etc. 
quatenus nempe exsistentiam realem considerat ut abstracte et 
universim concipitur, conc, ; quasi vero exsistentiam realem nullo 
modo consideret, nego. Et neg. cons., et consequentiam. 

Principium contradictionis circa exsistentiam quoque realem 
versatur, ut suo loco declaravimus (32), eodemque plane modo 
ac principium caussolitalis exsistentiam realem considerat, nempe 
abstracte et universim. Si quid exsistit , non potest non exsistere: 
ecee principium contradictionis. Si quid exsistit quod prius non 
exsistebat, hoc caussam habet: ecce principium caussalitatis. Ergo 
vel utrumque principium obscurum est, vel utrumque apertum. 
Ceterum nescio quid sibi vellet Beguelinus, quum exsistentiae 
realis notionem exsistentiae ideali opponebat. Quid enim est aliud 
exsistentia idealis, quam idea seu notio exsistentiae realis? 

323. Ob. 11. Principium rationis sufficientis sine circulo vitioso 
demonstrari non potest. 

Nam demonstratio alicuius propositionis huc recidit, ut assi- 
gnetur ratio sufficiens propter quam attributum affirmari possit 
de subiecto. 

Ergo qui aliquid demonstrare aggreditur, supponit non posse 
attributum de subiecto affirmari, nisi adsit ratio sufficiens con- 
iunctionis eorum. 

Ergo qui vult demonstrare principium rationis sufficientis , 
tamquam certum sumit principium rationis sufficientis. 

Resp. l.° Adversarium heic subrogare principium rationis suf- 
Gcienlis principio caussalitatis, imprudenter an ex industria nescio. 

Resp. 2.° ad hominem. Si principium rationis sufficientis in 
omni demonstratione supponitur, hoc ipso certissimum est, et 
qui illud negat est sccplieus. 

Resp. 3.° retorquendo. Si quicumque; aliquid demonstrare 
vult, hoc principium tamquam certum assumit, ergo adversarius 
quoque noster hoc principium habet tamquam certissimum, nam 
et ipse aliquid demonstrare aggreditur. 

Resp. 4.° invertendo argumentum. Qui negat aliquam propo- 
sitionem, quare negat, nisi quia non est ratio sufficiens cur prae- 
dicatum de subiecto affirmetur? Ergo qui aliquam propositionem 
negat, principium rationis sufficientis tamquam certum assumit. 
Ergo ille ipse qui negat principium rationis sufficientis, tamquam 
certum ipsum assumit. 

Resp. b.° directe. Neg. ant. 

Ad prob. Trans, mai. Disting. 1. m cons. Et hoc supponit quia 
cognoscit humani intellectus conditionem ac scientiae naturam , 
conc. ; et hoc supponit tamquam conclusionem ex principio ra- 
tionis sufficientis, nego. Certe demonstratio in hoe tota est, ut 
rationem sufficientem afferat, qua conclusio suadeatur. Qui ergo 
demonstrari aliquid posse putat, is putat posse eius rei ratio- 
nem sufficientem afferri; et qui demonstrationem affert ut ali- 
quem suadeat, putat sane neminem suaderi sine ratione. Quare 
autem ita putat? Habes in distinctione. 

Dist. 2. m cons. Supponit tamquam generatim verum princi- 
pium rationis sufficientis, neg.; supponit hoc sensu quod novit 
intellectum sine molivo non praebere assensum, subd. ut in distin- 
ctione superiori. 

524. Ob. III. Si principium caussalitatis admittitur tamquam 
absolute certum , 

a) omnes veritates quae illi innituntur essent habendae ut ab- 
solute necessariae : 

b) omnes proinde effectus essent necessarii. Nam posita caussa 

cum omnibus requisitis ad agendum , impossibile est effectum 
non exsistere. > 

Resp. ad l. m Nego. Sunt enim solum hypothetice necessariae, 
i. e. posito effectu, non potest hic non habere caussam. 

Ad 2. m Neg. ant. Ad prob. Dist. Si caussa libere agat, neg. 
(313); si ex necessitate, conc. Et nota necessitatem horum effe- 
ctuum esse physicam non absolutam, ac semper hypotheticam, 
posita nempe exsistentia caussae. 

LIBER TERTIUS 

CAPUT I. 

DE ENTIUM PERFECTIONE 
' ARTICULUS I. 

Perfectionis notio 

325. Perfectum ex vi nominis est id quod plene atque ex 
integro factum est, ita ut quidquid res illa erat in potentia ad 
actum reductum sit. Sed iam per quamdam extensionem, effe- 
ctionis idea non attenta, perfetti nomine communiter intelligimus 
quidquid actum completum habet, nempe id omne cui nihil 
deest eorum, quae ipsi debent inesse ad cius complementum. Et 
haec notio tam creatis entibus, quam Enti increato, quamquam 
diversimode, convenit. 

Realitates variae sive essentiales sive non, quae in ente esse - 
debent, ut perfectum sit, partiales eius perfectiones constituunt ; 
realitatum vero istarum cumulus perfectionem totalem. 

326. In rebus finitis (nam de perfectione entis infiniti alias) 
potest ulterius perfecti ratio explicari in ordine ad finem. Ete- 
nim ens complementum habere potest tam secundum esse pro- 
prium, quam secundum naturae propriae tendentiam. Perfectum 
igitur duplici modo intelligi ac dici poterit : nempe id cui nihil 
deest, quod debeat ipsi inesse ad eius complementum, vel se- 
cundum esse eius proprium, vel secundum naturalem inclina- 
tionem. Sed naturalis inclinatio entis cuiusque est ad finem (301) ; 
et haec completur assecutione finis. Quae vero enti inesse de- 
bent, ut secundum esse proprium sit completum, ea sunt per 
quae fini suo assequendo aptum efficitur. Est igitur perfectum 
l.° ens quod finem assequitur: 2.° ens aptum fini assequendo. 
Primo modo perfectus est v. gr. homo qui beatitate potitur ae- 
terna, quae est hominis finis: altero modo perfectus est homo 
qui iis omnibus facultatibus instructus est, quibus humana na- 
tura constituitur, et finis sui assequendi capax efficitur. 

* 327. Notandum tamen l.° perfecti denominationem rebus 

hoc postremo sensu communiter tribui. Primo quidem quia si- 
gnificatio haec originem huius nominis propius attingit ; secundo 
autem quia perfectio haec est magis nota. 

2.° Substantias procul dubio perfectas dici in ordine ad finem 
modo explicato. Quae autem substantiae insunt abstracte considera- 
ta, et ipsa hoc modo dici perfecta; non 'tamen omnia. Nam et ope- 
randi principia et operationes, quia per ipsas ad finem tenditur , 
perfectae dici possunt secundum finem: atque hoc pacto dici- 
mus perfectum oculum, perfectam intelligentiam, perfectam ora- 
tionem et similia, quum ad fines suos assequendos sunt apta ac 
proportionata. Ceterae autem qualitates quae ad operationem non 
ordinantur, quamquam et ipsae, ut sunt in subiecto, sint pro- 
pter finem ipsius, per se tamen spectatae non dicuntur perfe- 
ctae per comparationem ad finem, sed solum si in oulla re de- 
ficiant, quae ad earum essentiam pertineat. Ita circulus dicitur 
perfectus, si omnia eius puncta a centro aequidistent. In hoc 
casu perfectum fere cum vero congruit (114). 

328. Ex dictis haec colligimus. 

1. ° Perfectio reipsa a bonitate non distinguitur (123). Quem- 
admodum igitur omne ens est bonum, ita omne ens aliqua saltem 
perfectione perfectum est. 

2. ° Perfectionis regula, seu id secundum quod perfectio entis 
in concreto (327, 2.°) aestimari debet, est ipsius entis finis. 

3. ° Haec perfectionis regula simplex est, quum ens unicum 
finem habet; composita, quum ens plures fines habet vel subor- 
dinatos vel coordinatos. 

4. ° Perfectio partium subordinata est fini totius. Nam totum est 
finis partium. 

ARTICULUS II. 

De perfectionis partitionibus et gradibus 

329. Perfectio totalis entis vel relativa est, vel absoluta; ni- 
mirum vel in aliquo solum genere continetur vel supra omne 
genus et in ipsa entis ratione. Illam constituunt ea omnia quae 
certo cuidam rerum generi jdebentur ; haec omnes omnino rea- 
li lates aliquo modo (263) continet quibus ens potest esse per- 
fectum. 

330. Hinc duplici perfectioni duplex opponitur imperfectio : 
l.° imperfectio privativa, et in aliquo genere, quae est defectus 
perfectionis illi generi debitae, , quaeque perfectioni relativae op- 

ponitur: 2.° imperfectio negativa, seu defectus ulterioris reali- 
tatis; haec opponitur perfectioni absolutae. Patet ex alibi dictis 
(134, 137) imperfectionem privativam esse malum proprie di- 
ctum ; negativam vero esse malum improprie dictum (malum 
metaphysicum ) et rebus omnibus finitis esse communem. 

331. Perfectiones partiafes (323) aliae dicuntur simplices, aliae 
secundum quid seu mixtae. Perfectio simplex est ea quae nul- 
lam omnino exhibet in suo conceptu imperfectionem neque pri- 
vativam neque negativam; seu aliis verbis quae aequalem sibi 
aut maiorem realitalem non excludit. Talis est vita, intelligentia, 
iustitia et similes. Perfectio mixta est quae imperfectionem ali- 
quam in suo conceptu continet; quia videlicet aequalem sibi aut 
maiorem perfectionem natura sua excludit. Talis est ratio cor- 
poris, ratiocinandi facultas aliaque huiusmodi. 

Sunt item perfectiones partiales aliae essentiales, quae rem 
in suo esse constituunt ; aliae accidentales , ut magnitudo et qua- 
litates, de quibus iam actum est. 

332. Perfectio totalis absoluta nullos, ut palet, admittit gra- 
dus ; perfectio autem relativa potest inaior esse vel minor, tum 
respectu aliorum generum, tum intra idem genus; videlicet et 
extensive et intensive. 

Extensive maior est l.° quo pluribus ac praestantioribus rea- 
litatibus constituitur ; 2.° quo nobilior est entis finis ; 3.° quo 
pluribus finibus assequendis est idoneum. Ex his capitibus homo 
v. gr. est bruto perfectior, et equus rana. 

Perfectio generis propria intensive maior est in eo individuo 
quod l.° quae sui generis propria sunt cumulatius possidet; 
2.° quod ad finem assequendum est magis idoneum; vel 3.° ple- 
nius aut promptius aut facilius finem obtinet. Sic vir est puero 
perfectior, doctus indocto etc. 

. Haec quae de perfectione totali diximus aptari facile poterunt 
perfectionibus partialibus, tam iis quae ad diversas species per- 
tinent, quam iis quae sub eadem specie continentur, eorum ta- 
men habita ratione quae de realitatum quarumcumque incremento 
ac decremento in secundo huius libri capite notata sunt (198). 

333. Ut ea quae de varia entium perfectione dicenda sunt ad 
certa quaedam capita reducantur, considerabimus primo perfe- 
ctiones generaliores, quae ad ipsam entium realitatem spectant ; 
tum eas quae ad exsistentiam exsistendique modum revocantur ; 
ac demum eas quae ex relationibus exsurgunt. In his tamen 
omnibus quae potissima sunt exponenda seligemus , tum quia 

metaphysicae indoles hoc exigit, tum etiam quia limites nobis 
praestituti breves nos esse cogunt. 

CAPUT II. 

DE PERFECTIONIBUS QUOAD REAL1TATEM 
ARTICULUS I. 

De simplici el composito 

334. Nonnulla iam de simplici compositaque substantia supe- 
rius dicta sunt (163, 164); nunc quae generatim de ente sim- 
plici et composito dicenda manent heic colligemus. 

Ens simplex est omne id quod nec pluribus constat, nec in 
plura resolvi potest.: id omne videlicet, quod neque actu , ne- 
que potentia partes habet. 

Ens compositum est omne id quod et pluribus constat, atque 
in plura resolvi potest. 

Medium est inter haec duo : quod pluribus non constat, sed 
in plura resolvi potest ; nempe quod partes non habet actuales, 
sed habet in potentia. Huiusmodi est continuum geometricum: 
quod utrum in rerum natura exsistere censendum sit alibi in- 
quiremus. 

333. Simplicitas et compositio in omni rerum genere locum 
habet. V. gr. simplex est secundum substantiam id quod in plu- 
res substantias specie diversas resolvi nequit, ut sunt v. gr. apud 
chimicos metalla : secundum quantitatem id quod in partes quan- 
titativas; secundum qualitatem id quod in qualitates plures di- 
vidi nequit ; idemque dicito de ceteris. Haec est simplicitas et 
compositio in aliquo genere. Est etiam compositio ex rebus ad 
plura genera pertinentibus, ut compositio ex substantia et ac- 
cidentibus. Simplicitas vero absoluta est in eo, quod nullo modo 
resolubile est. 

336. Hinc colliges 1.° quod simplex est, posse esse aliquo 
modo divisibile ; ut v. gr. aurum, simplex quoad speciem sub- 
stantiae, et vires quaedam corporeae, simplices in suo genere, 
divisibiles sunt in partes quantitatis; et anima, quae neque in 
partes substantiae constitutivas neque in portes quantitatis dividi 
potest, divisibilis est secundum plures facultates. 

2.° Proinde simplex ab ine*tenso differre. 

537. Hae nunc assertiones facile statuuntur. 

Assertio I. Compositi notionem experientia externa nobis sup- 
peditat. Omnia enim quae sensibus subiiciuntur, composita sunt. 
Simplicitatis vero absolutae ideam experientia solum interna 
gignit. Nihil enim tale sensibus externis percipi potest ; sed quum 
in nosmetipsos reflexione revertimur, plura deprehendimus quae 
nec partium iunctura constant, nec in partes ullas dividi vel 
sola cogitatione possunt. Iiaec sunt actus percipiendi, attirmandi, 
negandi, eligendi aliique his similes. 

Assertio 11. Compositi perfectio ex certa certarum partium 
coniunctione consurgit, qua et eius essentia constat (164, l.°). 
Perfectio autem simplicis sita non est in sola exclusione com- 
positionis, sed in positiva aliqua realilale quae compositionem 
excludit. In eo vero quod absolute simplex est, hoc ipsum quod 
omnem compositionem excludit, proprietas est magnam inclu- 
dens perfectionem, videlicet identitatem perfectissimam entis cum 
omnibus quae in eo sunt (216, 227) eiusque indissolubilitatem. 

Assertio 111. Proinde simplicis notio negativa non est. Pro- 
fecto sensus intimus meram negationem non refert, quum sim- 
plicissimos animi actus renuntiat ; nec quum eosdem actus intel- 
iigimus, solam negationem concipimus. 

Assertio IV. Perfectio quae ex compositione oritur contingens 
est (164, 2.°); quae vero cum simplicitate sociatur, etiam cum 
essendi necessitate potest consistere. > 

338. Compositio veri nominis est quae physica audit, eaque 
tunc habetur qpum componentia sunt realiter distincta. Sed prae- 
ter physicam compositionem frequens est apud Philosophos men- 
tio compositionis metaphysicae, quae etiam logica, idque melius 
forte ac clarius nuncupatur. Est namque tota rationis opus, ac 
metaphorice solum compositio dicitur. Partes enim ex quibus 
ipsa consurgit, non re, sed ratione solum distinguuntur, licet cum 
aliquo fundamento in re; quo fit ut altera ex iis partibus aliquo mo- 
do considerari possit ut determinabilis et in potentia; altera ut de- 
terminans et actus partis primae ; atque hoc pacto quod re compo- 
situm non est, ad modum compositi ex materia ac forma concipitur. 

Huiusmodi sunt compositiones ex genere et differentia (247; 
L. 37, 5.° ICoroIl.), ex supposito et natura (169, 8.°), ex essentia 
et esse (57), quas omnes alibi iam pro re explanavimus. Com- 
positio autem ex subiecto et denominatione exlrinseca (171, 2.°) 
vix potest huc revocari, ut quae improprie admodum compo-* 
sitio dicitur. » 


Digilized by Google 



UDER TERTIIS CAPIT II. i 43 . 

ARTICULUS 11. 

De toto cl partibus 

* * * • 

359. Composili notio ad totius notionem nos revocat: de qua 
nonnulla iam et in Logica (L. 106, seq.) et in praecedenti huius 
tractationis libro (168) dicta sunt. Quaeri hoc loco potest, utrum 
tria haec: totum , compositum , ac perfectum inter se differant et • 
quomodo. - * * ' • 

Respondeo in primis totum a composito in hoc differre, quod 
compositi notio coniunctionem tantummodo exhibet plurium, 
quae partes vocantur ; totum vero non hoc solum, sed addit 
praeterea quod nulla pars ex iis quas in composito natura po- 
stulat, ab eo absit. Ita v. gr. manus qualuor instructa digitis 
aliquid compositum est, sed non totum. 

- 340. Differt quoque totum a perfecto, quamquam vulgo ut 
synonyma existimentur. Totum enim l.° est id a quo nulla pars 
abest quae adesse debeat : perfectum autem id a quo nihil abest 
eorum quae ipsi debent inesse, sive haec sint eius partes sive 
• non. Sic v. gr. homo dicitur perfectus scientia, virtute, expe- 
rientia, licet haec non sint hominis partes. 2.° Totum de rebus 
compositis proprie dicitur; est enim id quod nulla sui parte 
caret: perfectum vero tam de composito dicitur, quam de sim- 
plici, immo simplici prius ac verius, quam composito convenit 
perfecti ratio. 

341. Totum nihilominus qua tale, hoc ipso perfectum est, 
quod totum est. Partes autem licet in aliquo entis genere per- 
fectae sint, qua partes tamen multipliciter sunt imperfectae, ut 
alio in loco indicavimus (168) ; quae imperfectiones omnes ex 
eo derivantur, quod pars sit propter totum ac res alterius. 

* 342- Subtiliores controversias, quae inter veteres agitaban- 
tur, iuverit saltem attigisse. 

Fuit post Avicennam (a) et Scotum (6) quorumdam opinio, 
totum per se et a parte rei ab omnibus suis partibus, non so- 
lum seorsum exsistentibus, sed collective sumptis et simul uni- 
tis distingui. Totum enim, aiebant, melius quiddam est omnibus 
simul partibus, cum unaquaeque pars in toto perficiatur ; quae- 


Milaphus. I.ib. III. 
(6) In II f Dlst. II. q. II. 

V. //. 

dani insuper operationes altributionesquc loti conveniunt, non 
vero partibus simul sumptis ; ac demum ex partibus simul sum- 
ptis totum constituitur, quumque hoc corrumpitur, partes non 
pereunt. 

* 343. Refutatur penitus opinatio huiusmodi, ut alia omitta- 
mus, hac una ratione. Si totum ab omnibus partibus coniunctis 
distinguitur, erit aliquid profecto per quod distinguitur ; aliquid 
videlicet partibus omnibus unitis adiectum. Id vero per quod 
aliquid ab aliis intrinsece et per se distinguitur, constitutivum 
illius est. Ergo id per quod totum a suis partibus distingui di- 
citur, erit unum ex constitutivis totius, nempe una ex partibus 
totius. Ergo semper verum erit totum non distingui ab omnibus 
suis partibus coniunctis; nisi dicere velimus esse aliquam par- 
tem ultra omnes paries, et aliquod constitutivum quod est extra 
omnia constitutiva. 

* 344. Quod ad contra sentientium argumenta attinet, egre- 
gia haec Silvestri Mauri animadversio sulliciet. « Radix aequi- 
» vocationis in hac quaestione oritur ex eo, quod totum dicit 
» paries simul sumptas, non utcumque, sed ut se invicem intrin- 
» secc perficientes, idcoquc dicit partes non semel tantum, sed 

» bis, nec solum in recto, sed etiam in obliquo. Ex. gr. homo * 
» est corpus et anima, non utcumque, sed corpus, ut animatum, 

» et anima, ut materiata ; ideoque corpus bis dicitur, semel in 
» recto, et ut habens perfectionem animae, quae importatur in 
» obliquo, et ut habitum ab anima, quae importatur in recto. 

» Quod enim significatur in recto, importatur ut habens; quod 
» in obliquo, ut habitum. Anima similiter bis dicitur. Ex hoc 
» sequitur quod quaedam denominationes conveniant toti quae 
» non conveniunt partibus semel tantum et in recto sumptis; 

» ideoque videtur quod totum distinguitur a partibus. Sed 
» quod tales denominationes conveniant toti, non oritur ex eo 
» quod totum addit aliquid supra partes, sed quia easdem par- 
» tes bis dicit, ut explicatum est » (a). . 

* 345. Quaestio haec altera apud sequioris aevi scholasticos 
orta est; an ipsa partium unitio in toto esset aliquid a partibus 
re distinctum. Senserunt enim nonnulli compositum, praesertim 
hominem, constare non modo partibus essentialibus, corpore vi- 
delicet et anima, sed etiam unione tamquam enlilate quadam 
modali ab utroque componente secundum rem distincta. 

Sed hanc entitalem modalem prorsus inutilem ostendent ea 

io) Quaesi, phil. Lib. 11. q. XI. ad quintum. 

quae de modis superius innuimus (148, 169, 8.°); Partes qui- 
dem unitae se invicem perficiunt et complent ; ita ut ex ulrius- 
que componentis viribus vires resultent compositi propriae: et 
haec certe perfectio, cum sit iisdem componentibus accidentalis 
et contingens, ab eorum essentia distinguitur. Sed unio ipsa 
nullam novam realitatem importat. Nam vel hoc nomen absolute 
dicitur, vel relative. Si absolute, res per illud significata nihil 
est aliud, quam abstractum metaphysicum (L. 30) uniti seu com- 
positi ; si relative, significat relationem mutuam componentium, 
quae in utroque correlato a suo fundamento non distinguitur 
(204) (a). 

ARTICULUS III. 

De finito et infinito 

346. Finitum est ens quod limites habet : infinitum quod li- 
mites non habet. Limes vero est id ultra quod nihil est quod 
ad ens pertineat. Videlicet qui limites dicit, et realitatem ali- 
quam significat et defectum ulterioris realitatis in illa connotat; 
sive tandem hic defectus negatio sit sive privatio. Hinc colliges 

1. ° Limitis ideam ex parte positivam esse , ex parte negati- 
vam. Nihilum limites per se non habet ; quia in nihilo nulla 
est realitas quae limes esse possit. 

2. ° Limitem idem esse ac perfectionem cum imperfectione so- 
ciatam. 

3. ° Omne ens quod relative tantum perfectum sit (329) ab- 
solute finitum esse. 

347. Infinitum aliud est actu, aliud potentia infinitum. Infini- 
tum actu est quod actu habet omnem perfectionem quam habe- 
re potest. Infinitum potentia est quod actu semper finitum est, 
sed sine fine augeri potest. Vocatur proprio nomine indefinitum. 
Veteres primum appellabant infinitum categorematicum, alterum 
syncategorematicum (L. 61); nempe quia primum in recto et 
sine addito limites negat, alterum in obliquo et cum addito ; 
non enim significat quod est sine limite, sed quod sine limite 
augeri potest. 

* Corollaria. 1.” Nihil maius excogitari potest ente actu infi- 
nito, saltem in eodem genere ; e contrario semper aliquid maius 
excogitari potest ente potentia infinito, etiam in eodem genere. 


(a) Cf. Tiphanum: Dc Hypoilati c. XLV. 

2. m In illo' actus esscndi nullo est limite circumscriptus; ia 
hoc essendi potentia. 

3. m Illud est proprie sine fine ; hoc potius est sine fine fi- 
nitum. 

548. Nota adhuc l.° quoniam limites haberi possunt tam in 
quantitate vera sive continua sive discreta, quam iu quantitate 
tnelaphoriea, quae qualitatum ac generalius perfectionis gradi- 
bus continetur (202, 532) ; idcirco de infinito nos loqui posse 
.sive respectu magnitudinis, sive respectu multitudinis, sive res- 
pectu perfectionis. 

Nota 2." quantitatem, praesertim perfectionis, duplicem esse 
considerandam: formalem et virtualem. Formalis est quae se- 
cundum seipsam in partes quantilativas divisibilis est. Virtualis 
est perfectio simplex omnino in se et indivisibilis, quae tamen 
pluribus aequivalet. Nos igitur loqui possumus de infinito se- 
cundum quantitatem formalem ac secundum virtualem. Infini- 
tum primo modo foret extensio infinita, numerus infinitus, per- 
fectio constans gradibus in infinitum .multiplicatis. Allero modo 
est perfectio aequivalens perfectionis gradibus indefinitis ; ita ut 
quicumque extra illam perfectionis assumatur gradus, superior 
adhuc gradus inveniri possit, cui illa aequivaleat. 

549. Propositio I. Infinitum actu finitis acceptionibus exhau- 
riri non potest. 

Secus ibi terminum ac limitem haberet ubi acceptiones de- 
sinunt. Hoc valet dc infinito tam secundum quantitatem forma- 
lem, si daretur, quam de infinito secundum quantitatem vir- 
tualem. 

Propositio II. Infinitum actu pcrlransiri nequit : videlicet 
nequit nutnerari, aut mensurari quocumque modo. 

Etenim numeratio ac mensuratio fit successivis acceptionibus, 
i. e. applicationibus unitatis (103, 5.°). Si igitur posset expleri 
infiniti numeratio aut mensuratio, acceptionum huiusmodi nume- 
rus et esset finitus, quia expletur, et simul exhauriret infini- 
tum, id quod absurdum est. 

Propositio III. Si plura in eodem genere darentur infinita , 
unum allero maius esse non posset. 

Quod enim altero minus esset, non haberet omnia quae in 
ciusmodi genere haberi possunt , ac propterea infinitum non foret. 

Propositio IV. Finitum per finiti additionem non potest infi- 
nitum evadere. 

Secus finitis acceptionibus infinitum exhauriri posset. 

Propositio V. Repugnat finitum maximum et finitorum ab- 
solute optimum. 

Si enim hoc ponere velis, quaeram utrum possit illud cresce- 
re, nec ne. Si non potest, iam est infinitum; quia habet" omnia 
quae habere potest. Si crescere potest, iam additione facta, in- 
finitum evaderet: non enim potest finitum maximum, incremento 
accepto, manere finitum. Proinde ex duobus finitis infinitum 
exsurgeret. 

Propositio VI. Differentia finiti ab infinito non potest esse 
aliquid finitum. 

Secus haec differentia finita, addita iterum quantitati finitae 
subtractae, infinitum praeberet. 

Propositio VII. Nulla est ratio infiniti ad finitum. 

Haec enim ratio vel quantitas finita foret vel infinita. Si fi- 
nita, iam duae quantitates finitae infinitum aequarent. Si infinita, 
iam infinita plura infinitum unum aequarent. 

Propositio VIII. Indefinitum numquam potest actu infinitum 
fieri. 

Nam indefinitum est semper actu .finitum. Fieret ergo infini- 
tum per finiti incrementi additionem. 

Propositio IX. Infinitum actu non potest ulla ex parte ter- 
minari. 

V. gr. non potest fieri ut sit linea actu infinita, quae initium 
habeat, licet fine careat. Sit enim lineae initium punctum X. 
Danturne in eadem linea puncta quae at) X actu infinite distent, 
an non? Si non dantur haec puncta, linea est finita. Si dantur, 
adverte quaedam puncta ab X finite distare. Cum ergo quae- 
dam finite, quaedam infinite distent, profecto habetur in linea 
punctum aliquod, in quo fit transitus a finito ad infinitum ; in 
eoque puncto erit distantia finita maxima, quae vel modicae 
cuiuslibet extensionis additione evadit infinita. Haec autem ab- 
surda sunt. Ergo. 

ARTICULUS iv. 

Utrum multitudo infinita actu esse po&sit 

550. Propositio X. Multitudo actu infinita repugnat. 

1® Sit argumentum S. Thomae. « Omnem multitudinem opor- 
» tet esse in aliqua specie multitudinis. Species autem inulti- 
» tudinis sunt secundum species numerorum. Nulla autem spe- 

» cies numeri est infinita ; quia quilibet numerus est multitudo 
» mensurata per unum » («). 

2. ° Supponatur ex unitatum accumulatione multitudo infinita. 
Haec erit numerus infinitus, aequabitquc numerum qui ipsum 
immediate praecedit, unitate adiecta. lam numerus praecedens 
eratne infinitus, an vero non erat ? Infinitum illum dicere non 
potes ; nam crescere adhuc poterat, ac reipsa crevit additione 
unitatis. Erat ergo finitus, et unitate addita, factus est infinitus. 
Nimirum ex duobus finitis infinitum emersit ; id quod absur- 
dum est (349, Prop. IV). 

3. ° In multitudine infinita cumulus unitatum certe infinitus 
est. At centenariorum v. gr. quae in hoc unitatum cumulo con- 
tinentur, finita ne multitudo est, an vero infinita ? Finita esse 
nequit, secus enim finitis acceptionibus infinitum exhauriri pos- 
set. Est ergo centenariorum multitudo infinita. Minor ne, an ae- 
qualis multitudini unitatum ? Profecto minor. Ergo datur mul- 
titudo infinita minor altera multitudine infinita, et quidem in 
eodem genere numeri abstracti (349, Prop. III). 

331. Corollaria. l. m Repugnat non soluin multitudo infinita 
simultanea, sed etiam successiva ; i. c. series quaecumque actu 
infinita. Nam utrobique eadem absurda. 

2. m Hinc et tempus reale actu infinitum repugnat. Est enim 
tempus reale series mutationum realium. 

3. m Nulla extensio realis, neque si continua sit, infinita esse 
potest. Nam omnis extensio realis partium saltem possibilium 
multitudine constat. Harum autem multitudo partium ex men- 
surae in unitatem assumptae magnitudine pendet. Hae igitur 
partes, ulnae v. gr. aut pedes, quae in extensione actu infinita 
sunt omnes actu, sunt ne finitae numero, an vero infinitae ? Si 
finitae, iam ponis finitis acceptionibus exhauriri posse infinitum. 
Si infinitae, iam datur multitudo infinita. Sed ulrumque repu- 
gnat. Ergo. Demonstrationem alleram desumes ex dictis in prae- 
cedente articulo (349, Prop. IX), si puncto cuicumque infinitae 
extensionis applices quae ibi dicta sunt de puncto X lineae initio. 

4. m Omnis extensio actualis figurata est: nam limitibus un- 
dequaque circumscribatur necesse est. 

5. m Non modo quantitas proprie dicta sive discreta sive con- 
tinua (548, l.°) infinita esse nequit, sed neque quantitas perfe- 
ctionis, finitorum graduum multitudine constans. Haec enim per- 


(a) Sum. Ut. p. |. q. VII. art. IV. 


Digitized by Google 



1.1 HER TERTIUS CAPUT II. 


151 


feclio cx gradibus infinita omnia continebit absurda, quae in 
extensione infinita cl multitudine infinita continentur. 

6. m Igitur si datur infinitum, hoc non est multitudo , non est 
extensio, non est ex gradibus finitis : est ergo necessario aliquid 
indivisum et plane indivisibile: ac propterea in unitate solum- 
modo ac perfecta simplicitate reperiri potest. 

7. m In simplicissima hac infiniti perfectione quantitatem solum 
virtualem reperiemus, eamque indefinitam (548, 2.°). 

ARTICULUS V. 

Difficultates 

552. Opp. I. Elementa materiae sunt numero infinita. Nam 
materia est in infinitum divisibilis. 

Resp. Neg. ani. et prob. Etenim in materiae divisione ad ul- 
tima elementa tandem deveniendum est (164, 5.°); quae vel 
extensa sint vel inextensa semper tamen finito numero conti- 
nentur. 

Inst. Saltem si ultima elementa geometrice continua sunt, in 
infinitum dividi possunt. Ergo. 

Resp. Cone, ani., et neg. cons. Numquam enim ciusmodi di- 
visio numerum partium infinitum dabit. Verum quidem est di- 
visionem continui semper ulterius protrahi posse ; sed hinc in- 
ferri solum potest in continuo partes assignabiles indefinitas esse, 
ipsamque eius divisibilitatem esse indefinitam. 

353. Opp. II. Mathematici saepe loquuntur de infinitis quan- 
titatibus; et quantitatem quamcumque finitam prae illis negligunt. 

Resp. Loquuntur de indefinito, non de infinito actuali, ut omnes 
geometriae tyrones norunt. 

354. Opp. III. Quae possibilia sunt ad actum reduci possunt. 
Sed possibilium multitudo est infinita (69). Ergo multitudo in- 
finita potest ad actum reduci. 

Resp. Dist. mai. Successive, et successione indefinita, cone.; 
simul omnia, nego. Omitto min . de cuius sensu in sequenti diffi- 
cultate : et neg. cons. 

* 355. Opp. IV. Certe multitudo actu infinita datur, tamquam 
divinae cognitionis terminus. Nam 

a) Omnia possibilia simul cognita multitudinem entium idea- 
lium actu infinitam constituunt. Sed omnia possibilia simul a 
Deo cognoscuntur. Ergo. 

b) Deus cognoscit unico actu ct distincte omnes terminos se- 
riei indefinitae, ex. gr. omnes actus, quos ponet in sua perpetua 
exsistentia anima immortalis. Ergo. 

Resp. Neg. ant. 

* 556. Ut ad l. m rationem respondeam, quaedam praenotabo. 

1. ° Possibilia sunt multitudo indefinita, et nullo propterea nu- 
mero repraesentari possunt. Cum enim in divina essentia vir- 
tualiter contineantur (85), spectari debent tamquam series quae- 
dam quae prodit corarn intellectu ex ideali, ut ita dicam, evo- 
lutione unitatis simplicissimae et infinitae: haec autem evolutio, 
terminum seu limitem habere non potest (548, 2.°, 551, 7.°). 

2. ° Si haec evolutio, ex se et obiective indefinita, fieret in 
intellectu finito, hic cognosceret possibilia singula per infinitam 
seriem perceptionum ; quibus utcumque multiplicatis, numquam 
ad cognoscendi finem perveniret. Quare numquam possibilia» 
omnia , tamquam unam collectionem simul cognosceret. Nihilo- 
minus in tota aeternitate omnia distributive cognosceret succes- 
sivis actibus ; quia indefinita perceptionum series indefinitam 
seriem possibilium adaequat. 

5.° Cum evolutio illa indefinita fiat in intellectu infinito, cuius 
cognitio successiva non est, intellectus iste unico actu cognoscit 
distributive omnes eius seriei terminos, quos intellectus finitus 
successivis actibus indefinitis cognosceret; cum enim sit infini- 
tus, extensione virluali suae perfectionis (548, 2.°) indefinitis 
aequivalet actibus, et amplectitur ipse solus quidquid illi omnes 
in aeterna serie constituti attingerent. Per hoc tamen obiecti co- 
gniti natura non mutatur. Unde quemadmodum possibilium se- 
ries indefinitis cognita actibus numerum totalem intellectui num- 
quam exhibet; ita cognita uno actu infinitae virtutis non fit 
obiective numerabilis, nec ad modum- determinatae collectionis 
cognoscitur ; quamquam omnia possibilia distributive cognoscan- 
tur (a). 

Quum igitur dicimus Deum omnia simul possibilia cognoscere, 
verum dicimus si voce illa simul significemus actus unitatem; 
non autem si vox illa referatur ad obiectum, ita ut obieclum 
sub hoc actu constitutum collectionem determinatam ac propterea 
actu infinitam exhibeat. , # 

557. Respondeo igitur ad l. m Omnia possibilia simul cognita 
multitudinem actu infinitam constituunt; dist. mai. Si actus co- 

(«) Cf. S. Th. Contra gent. Lib. I. c. LXIX. $ -t 0 ;et tum. th. p. \. q. XIV. art. XII. 
ad 4. et ad 2. 4 H 

gnoscentis ita simul cognoscat omnia, ut collectionis completae 
naturam tribuat obiecto, conc.; si non tribuit, nego . 

Sed omnia possibilia simul cognoscuntur a Deo: contradist. 
min. Ita ut actus cognoscentis collectionis completae naturam 
obiecto tribuat, neg. ; ita ut non tribuat, conc . 

* 358. Ad 2.i» ex iisdem principiis respondeo. Deus cognoscit 
uno actu omnes terminos seriei indefinitae : dist. ant. Distribu- 
tive, conc. ; ad modum completae collectionis, nego. 

Ergo cognoscit multitudinem actu infinitam : neg. consequentiam. 

Nam Deus cognoscit omnes tuos futuros actus, quia aeternitas 
eius, quae simplicissimum est et infinitum praesens, omnibus 
illis actibus indivisa coexsistit. Quemadmodum ergo tu indefi- 
nite exsistens et successivus omnium actuum tuorum cognitor 
numerum in illis totalem non ponis; ita nec Deus cognitor si- 
rnultaneus et aeternus numerum illorum non videt; quia inde- 
finita series collectione determinata et completa contineri non 
potest; et sive indefinitis perceptionibus singuli eius termini 
cognoscantur sive unico actu indefinitis aequivalente naturam 
non mutat. 

ARTICULUS VI. 

« • 

De conceptu entis finiti et infiniti 

* * • t 

539. Non proprie de origine horum conceptuum, quae dispu- 
tatio nostris quoque temporibus magno aestu agitari solet, ad 
praesentem tamen locum non pertinet ; sed de obiectivis eorum- 
dem conceptuum elementis, ac formali ratione, aliquid dicere 
intendimus. 

Propositio I. Finitum non cognoscitur per infiniti negationem . 

Ita sensere Plato, Carlesius aliique: unde concludebant infi- 
niti ideam ingenitam esse. Sed omissa in praesenti hac dedu- 
ctione, eius fundamentum facile convellitur. 

Nam limes non est negatio infinitatis, sed negatio perfectionis 
cuiuscumquc. Ad cognoscendum autem alicuius perfectionis de- 
fectum in dato subiecto necesse profecto non est, ut hoc cum 
omnis realitatis plenitudine comparetur; quemadmodum, e. gr. 
ad cognoscendum vasis alicuius capacitatem limitatam esse ac 
maiorem esse posse, necesse non est ut cum maris sinu illud 
comparem: hoc unum sufficit, ut nempe vas capacius se mihi 
offerat, eiusque supra primum excessus a me advertatur. Sic 
prorsus ad cognoscendum ens aliquod esse finitum satis est, ut 

aliquam perfectionem in alio ente animadvertam qua illud ca- 
ret. Et ad hoc experientia abunde sufficit. Cum enim videamus 
quasdam res his perfectionibus ornari, quasdam vero aliis ; item- 
que in eadem perfectione alias res magis, alias minus excellere ; 
comparatione facta , statim intelligimus suam cuique rei inesse 
realitatem, aliquid vero realitatis deesse. Et exinde idea entis 
liniti. 

* 360. Nunc quid entis infiniti notio contineat inquiramus. 

Propositio 11. Falso putavit Lockius infiniti conceptum hoc 

pacto efformari, quod finitae perfectiones interminabili incre- 
mentorum serie auctae concipiantur. 

Si enim ita esset, omnes qui de infinito cogitamus, infinitam 
hanc additionum seriem completam cogitaremus. Verum si haec 
notio ita se haberet, inter chimaericas esset reiicienda. Exhiberet 
enim tamquam completum id quod compleri nequit, i. e. inde- 
finitum facium infinitum; adeoque numerum infinitum in reali- 
tate positum: quae omnia repugnantiam continent (349, Prop. VIII ; 
331, 5.°). 

* 361. Ut accurate hac in re loquamur, supponendum est ex 
dictis ad entis infiniti ideam nos non assurgere, nisi quum de 
Deo cogitamus. Quousque enim intra rerum sensibilium aut pos- 
sibilium limites versamur, concipimus utique realitatem, ac rea- 
litatem maiorem et minorem, et indefinitam incrementorum ac 
decrementorum possibilitatem, sed adhuc de ente actu infinito 
cogitare non possumus. Tunc primum de ente infinito cogitare 
incipimus , quum intelligimus extra rerum huiusmodi seriem 
esse Deum. 

362. Sed entis infiniti seu Dei duplex distinguendus est con- 
ceptus ; alter confusus et initialis, qui Ens infinitum repraesentat 
quidem, sed non ut tale; alter explicilus et formalis, qui Ens 
infinitum ut tale repraesentat. 

Primus ille, quaecumque sit eius origo de qua nunc non 
agimus, exhibet Ens quoddam supremum, primamque rerum 
caussam. Alter exhibet hoc Ens, quatenus perfectiones omnes 
quas in rebus diversis cognoscimus dispersas, perfectissimo modo 
ac simplicissima entitate continet ; ac propterea conceptus iste 
infiniti idem est ac conceptus absolute perfecti (329). 

363. Huius vero ideae efformandae occasionem quidem mens 
reperit in confuso illo supremi Entis conceptu ; elementa reprae- 
sentativa et propemodum materiam desumit ex ideis realitatum 
ac perfectionum, quas experientiae ope collegit , quasque a na- 

tivis defectibus abstractione purgavit; genesim vero multiplici 
ratiocinio debet, quo mediante intelligit perfectiones illas omnes, 
et quidquid realitatis concipi potest, sine ullius admixtione de- 
fectus in Ente illo inesse posse ac debere. Quaenam autem sint 
ratiocinia haec in Theologia videbimus. 

' 364. Interim plane liquet : l.° notionem infiniti non intuiti- 
vam esse nec arbitrariam, sed discursivam. 

2. ° Esse ex parte positivam, ex parte negativam. Negatio au- 
tem in ea contenta, negatio est limitis et imperfectionis, seu 
negatio negationis. Qua negatione ipsa, res maxime positiva con- 
cipitur. 

3. ° Ipsi respondere obiectum reale. 

365. Ex his omnibus facile solves quae opponi solent: quo- 
rum haec sunt praecipua. 

1. ° Infiniti notio perfectiones complecti deberet infinitas. Sed 
infinitas perfectiones complecti cognitione non possumus. 

2. ° Idea finita non potest infinitum obiectum repraesentare. 

3. ° Si cognitione finita comprehendi posset infinitum, iam fi- 
nitum fieret. 

Resp. ad l. m Dist . mai. Perfectiones infinitas numero, neg.; 
infinitas intensione, subd.; complecti has deberet, i. e. cognitione 
attingere, conc.; adaequate comprehendere, nego. 

Et conlradistinguo min. 

Ad 2. m Adaequata repraesentatione, conc; repraesentatione 
vera, nego. 

Ad 3. m Di$t. Si comprehendi posset adaequate, conc.; si co- 
gnosci potest cognitione vera sed inadaequata, nego. 

* 566. Propositio III. Idea entis infiniti ab idea entis in ge- 
nere longissime distat. 

Hanc propositionem heic interpositam non mirabitur qui no- 
verit in hac maxime conceptuum confusione ontologistarum sy- 
stemata fundari. Exinde enim inferunt infinitum nos intueri, eo 
ipso quod entis in genere idea informamur. 

Proh. prop. l.° Ens infinitum et ens in genere differunt in- 
finitate. Ens enim infinitum est ens infinitum actu et quoad suae 
perfectionis comprehensionem ; ens vero in genere est ens in- 
finitum solum quoad extensionem (L. 14), neque actu infinitum 
est, sed potentia. Semper enim crescere potest multitudo rerum 
quae hac notione repraesentari possunt. 

2.° Differunt comprehensione ideae. Nam idea entis infiniti 
certam ac determinatam essentiam exhibet omnesque possibiles 

perfectiones complectitur saltem confuse cognitas. Ast idea entis 
est plane indeterminata, nec certam ullam essentiam vel perfe- 
ctionem repraesentat, sed ab omni determinata perfectione abs- 
tracta CSL. 

• 3.° Differunt ideae extensione. Idea enim entis infiniti natu- 
ram solum divinam, quae individua est et immultiplicabilis , 
refert ; idea vero entis omnia genera, omnes rerum diversitates, 
omnia individua sub se complectitur. 

Unde 4.° illa exprimit obiectum maximum quod concipi queat, 
haec minimum quod cogitari ac dici possit ; illius obiectum reale 
est, obiectum huius, ita ut concipitur, in rerum natura esse ne- 
quit : nihil enim est in rerum natura quod sit solummodo ens. 

367. Hinc inteliiges alio modo Deum, alio modo ens com- 
mune dici ens simpliciter, quod est em sine addito. 

Etenim l.° Deus dicitur ens simpliciter, quia nihil habet im- 
perfectionis, seu non- entis : ens vero commune, quia ab omni 
determinata perfectione praescindit. 

2. ° Deus dicitur ens sine addito, quia eius essentia est ipsum 
esse, ac proinde non potest ad plura determinari aut in pluribus 
individuari : ens vero commune , quia cum nullam determina- 
tionem includat, ad omnia determinari potest. 

3. ° Deus est ens simpliciter in ordine reali: ens commune 
in ordine ideali. 

Hinc patet nomen hoc: ens simpliciter, aequivocum esse, et 
ad res maxime disparatas significandas usurpari; id quod iam 
notaverat ac declaraverat S. Thomas (a). 

CAPUT III. 

DE PERFECTIONIBUS QUOAD EXSISTENDI MODUM 
ARTICULUS I. 

De ente necessario et contingenti 

368. Ens exsistendi modo spectato est in se necessarium vel 
contingens ; duratione aeternum vel temporaneum ; durationis 
ratione immutabile vel mutabile. 

De necessario et contingenti pluries iam in Logica (L. 186, 405, 

(a) Sum. th. p. I. q. UI. art. IV. ad I; et Contra gentes Lib. I. c. XXVI. 

ct alibi) incidit mentio. Necessarium est id omne quod esi el 
non potest non esse: contingens quod potest esse et non esse . 

Ex dictis pariter in Logica (L. 405-408) deduces esse abso- 
lute necessarium id cuius oppositum sine ulla adiecta conditione 
terminis constat contradictoriis; hypothetice' necessarium id ex 
cuius opposito prodit contradictio, si certa aliqua ponatur con- 
ditio. Ex quo colliges id quod hypothetice solummodo necessa- 
rium est, in se contingens esse. 

569. Hisce positis notionibus, facile statuuntur sequentia theo- 
remata. 

Propositio 1. Quod absolute necessarium est nec initium habet , 
nec finem habere potest. 

Nam l.° si aliter foret, iam dici oporteret eius oppositum 
possibile aliquando fuisse aut esse aliquando posse. Sed eius op- 
positum intrinsecam includit contradictionem. Dicendum ergo 
esset id quod absolute impossibile est, fuisse aliquando possi- 
bile vel fore. Haec autem plane repugnant (78). 

2.° Quod incipit, quodque finem habere potest, ab aliqua con- 
ditione dependet ut sit et ut esse pergat. Est ergo contingens. 
Non ergo absolute necessarium. 

Inde colliges omne id quod necessarium est, aeternum esse. 
Quod enim nec initium ncc finem habet aeternum est. 

Propositio II. Omne id quod contingens est exsistere nequit, 
nisi ab aliqua causa producatur. 

Est enim indifferens ad exsistendum. Ut ergo exsistat, deter- 
minatione eget extrinsecus accepta. Recole quae dicta sunt de 
principio caussalitatis (518, 2.°). 

Utrum ens contingens aeternam possit exsistentiam habere 
alias inquiremus. 

Propositio III. Quod contingens est exsistentiam amittere potest. 

Non enim absolute repugnat ipsum non exsistere. 

570. Duplici modo ens contingens ad exsistentiam venire po- 
test, nempe vel ex aliquo vel ex nihilo absolute (508, 1.°). 
Primus exoriendi modus dicitur productio seu effectio; et tam 
ad substantias, quam ad accidentia pertinet: alter creatio; et 
substantiarum solummodo proprius est. 

571. Substantia duplici modo interire potest, vel quod in par- 
tes quibus constat dissolvitur, et hic modus appellatur corruptio ; 
vel quod ad nihilum absolute reducitur, et hic annihilatio nun- 
cupatur. 

Corruptio autem substantiae vel efficitur actione positiva i ut 

quum chimica corporum continuatio dissolvitur; vel quia altera' 
ex partibus inepta unitioni efficitur , ut quum anima humana 
a corpore separatur. 

Accidens esse cessat, quum e subiecto expellitur. Hoc autem 
iit vel actione contraria , ut motus motu destruitur ; vel ex cor- 
ruptione subiecti , ut destructo oculo, destruitur vis visiva; vel 
ex defectu caussae, ut delicii illuminatio opaci corporis, luminosi 
corporis actione deficiente. 

572. De ortu et interitu entium, ne graviores quaestiones 
praeoccupem, haec tantum subiioiam. 

Propositio IV. Substantia composita cum ex aliquo lum ex 
nihilo produci potest. At substantia simplex non potest ex ali- 
quo produci, sed solum ex nihilo absolute. 

Prima pars est per se manifesta : altera facile demonstratur. 

Etenim substantia simplex non potest constitui per composi- 
tionem partium praeexsistentium, ut patet. 

Non educi e subiecto : nam quod e subiecto educitur accidens 
est eiusdem subiecti, non autem substantia. 

Non extrahi utcumque e substantia composita. Si enim a sub- 
stantia composita extrahi dicatur, iam erat in illa. Non hoc igitur 
pacto exsistere incipit. 

Non tandem extrahi ex alia substantia simplici. Cum enim 
substantia simplex partes non habeat, nihil potest ab ipsa divelli. 

Propositio V. Substantia composita et partium dissolutione pe- 
rire potest et per annihi lationem. Substantia autem simplex so- 
lummodo per annihi lationem. 

Ctraque pars nulli dubia esse potest, qui noverit ens simplex 
carere partibus. 

ARTICULUS II. 

* De enunciabilium circa res contingentes veritate 

i 

373. Subtiliorem hanc quaestionem, quamquam eius proprie 
sedes in Logica sit, huc tamen reieci , ut facilius a tyronibus 
intelligeretur. Quaestio est quomodo id quod Logica docet, con- 
tradicentium enunciabilium alterum esse verum, alterum falsum, 
de enunciabilibus contingentibus intelligendum sit. De iis' enim 
enunciabilibus quae circa materiam necessariam versantur nulla 
est difficultas. Revera cum id quod necessarium est sit iam in 
caussa determinatum , profecto quidquid aliquo modo necessa- 

rium est, determinate verum est, et quidquid illi opponitur de- 
terminate falsum. At cum res contingentes quodam tempore sint, 
quodam alio non sint, eaussamque habeant indifferentem ad 
utrumlibet, dubitari potest an ex contradicentibus circa res hu- 
iusmodi alterum sit determinate verum, alterum determinate 
falsum. 

374. lam si enunciabilia huiusmodi sint de praeterito aut 
praesenti, facile concedunt omnes determinatam illis inesse veri- 
tatem vel falsitatem. Enunciabile enim determinate verum est aut 
falsum, prouti res expressa per subiectum determinate est aut 
non est ut praedicato exprimitur (L. 374). Sed in enunciabili- 
bus istis ita se habet res : omnes enim rei affectiones iam sunt 
per suas caussas determinatae. Ergo vel affectio per praedica- 
tum expressa fuit iam in re , et enunciabile erit determinate 
verum ; vel non fuit, et enunciabile erit determinate falsum. 

375. Sed ea quae sunt de contingenti futuro non ita se ha- 
bere quidam opinati sunt, in hanc adducti sententiam a quodam 
Aristotelis loco (a); in quo docet reperiri quidem in eiusmodi 
contradictoriis veritatem et falsitatem, non tamen ita ut necesse 
sil alterum determinate verum esse , alterum determinate fal- 
sum ; sed tantum necesse esse ut alterutrum sil indeterminate 
verum, alterutrum indeterminate falsum ; nempe ad eum mo- 
dum quo disiunctim dicimus alterum oculorum esse necessarium 
ad videndum, aut alteram aurium ad audiendum (L. 83, 3.° 4.°). 

376. Equidem litem non seram neque de Aristotelis mente 
neque de S. Thomae sententia, quae cuiusmodi fuerit, non adeo 
certum est, ut putatur; hoc tamen notatum volo: l.° a nemine 
in dubium vocatum iri adductam sententiam si ita explicetur : 
ex contradictoriis de futuro contingenti non necessario alterum 
esse, determinate verum non necessario alterum falsum ; sic enim, 
quae est Aristotelis ratio, tolleretur omnis contingentia; sed hoc 
unum necessarium esse a priori et ante eventum, ut alterutrum 
verum, alterutrum falsum sil : 2.° facile quoque omnes conces- 
suros non posse cum certitudine a nobis ante eventum cognosci 
utrum ex contradictoriis determinate verum sit, utrum falsum. 

At si de enunciabili in se exclusaque antecedente necessitate 
disputatio liat, opinio haec ut falsa rciicienda videtur. Sit ergo 

377. Propositio. Enunciabilia de fuluro contingente sunt de- 
terminate vera vel falsa. 

(o) I Pcriherm.cn. c. VUt. 


Digitized by Google 



0 N T 6 L 0 C I A 


160 


Noto l.° Enunciabile esse ipsam complexionem ei subieeto 
et praedicato: tunc autem obtineri veritatem eam praedicatum 
est idea subieclo conformis (L. 374); ita ut qui dicit enuncia- 
bile A est verum, hoc revera dicat : haec idea ad Iwc subieetuin 
relata est illi conformis. 

2. ° Quoniam relatio futuri vel praeteriti temporis ad praedi- 
catum pertinet (L. 149), in hac propositione: Petrus annuet, 
praedicatum rite evolutum est eiusmodi : annuens instanti X , 
quod instans est futurum respectu affirmationis, quae fiat in- 
stanti P. 

3. ° Actus mentis posse reales habere relationes ad obiecta 
non exsistentia (212, 3.°); ac proinde etiam respectu obiectorum 
eiusmodi ideas veras actu esse ac dici solere, ut patet in enun- 
tiationibus de re praeterita aut possibili, et in multis enuneia- 
tionibus necessariis. 

378. Probatur propositio. l.° Enunciabile in quo praedicatum 
est iam nunc subieeto conforme determinate verum est, illudque 
in quo praedicatum est iam nunc a subieeto dilTorme determi- 
nate falsum est. Sed in altero ex enuneiabilibus contradictoriis 
de futuro contingenti iam nunc praedicatum est subieeto con-. 
forme, in altero difTorme. Ergo. 

Prob. min. In propositionibus istis : Petrus annuet. Petrus 
non annuet : subieetuin est Petrus cum omnibus quae ad ipsum 
utcumque perlinent sive in praesenti sive in futuro; ac pro- 
pterea cum omnibus quoque quae ad ipsum pertinent instanti 
. futuro X (L. 151). Inter ea autem quae tali instanti ad ipsum 
«perlinent vel est vel non est determinatio illa annuens. Si est, 
praedicatum primae propositionis est iam nunc subieeto confor- 
me ; si non est, iam nunc est difforme. 

2.° Enunciabile de praeterito contingente, ut omnes fatentur, 
est determinate verum vel falsum : verum, si subiectum fuit 
quod enuncialur fuisse ; falsum, si non fuit (374). Ergo etiam 
enunciabile de futuro contingente determinate verum est, si sub- 
iectum est futurum quod enuncialur fuisse ; falsum si non est 
futurum. 

Prob. consequentia ct paritas. In utraque propositione prae- 
dicatum non est una ex determinationibus , quae insint subieclo 
tempore praesenti. Ergo quemadmodum praedicatum primae 
etiamnum est subieeto conforme, licet in illo nunc non insit actu 
affectio quam exprimit; ita quoque praedicatum secundae iam 
nunc verum est. 

Omitto alia plura quae ad altiorcs quaestiones nos adducerent. 

Sufficiant haec licet vix delibata. Qui plura cupit, adeat com- 
. mcntaria Conimbricensium (a) et Card. Ptolemaeum (i); penes x 

quos auctores inveniet quoque obicclionum quae afferri possent, 
solutionem plenam. 


ARTICULIS 111. 

De enle mutabili et immutabili 

579. Quoniam de aeterno ac temporaneo (368) aliis in locis fiet 
sermo, superest nunc ut entis mutabilis cl immutabilis notiones 
explanentur. Quam ob rem ipsius mutationis conceptus primo 
est evolvendus. 

Mutari ens dicitur, quum aliter se habere incipit ac antea. 
Propterea mutatio est transitus entis ab uno modo se habendi 
ad alterum. Tria igitur sunt mutationis elementa : terminus a 
quo, terminus ad quem, cl ulriusque sublectum : quae veteres 
iis vocabulis designabant : privatione, forma, materia. A termino 
autem ad quem mutatio speciem recipit, quia per ipsum mu- 
tatio absolvitur cl determinatur. Mine ab eodem termino muta- 
tio denominatur. Sic dicimus corpus calefieri, quum a frigido 
fit calidum, et albescere, quum alio quovis colore abicclo , al- 
bum colorem inducit. 

* 380. Mutationem omnem motus nomine veteres complecte- 
bantur. Hinc facile intelliges aristotelicam motus definitionem, 
quae obscura quidem est, non tamen ridicula, qualem nonnulti 
existimarunt, ut satis leviter. Et quoniam definitio haec omni- 
bus rata veteribus frequentissime ab iis memoratur, placet de 
illa aliquid dicere. 

Definitur ab Aristotele motus : actus entis in potentia prout 
in potentia, aliisque verbis : actus mobilis prout mobile, vel actus 
possibilis prout possibile. Quae omnia unum idemque sonant. Est 
autem ens in potentia prout in potentia subiectum mutationis, 
prouti potens est transire a termino a quo in terminum ad quem, 
et actus eius est ipse transitus. In subiccto enim mutationis du- 
plicem potentiam distinguere opus csl, quemadmodum actum 

(a) In 1 Pcrihcrm. c. VIII. q. unlc. art. IV. 

'6) Disseri. XXXUt log. Phgs. 

V. II. 1 1 

duplicem. Actus, inquam, rei mutabilis duplex est ratione ter- 
mini ad quem ; alius in fieri, quatenus forma, quae est terminus 
ad quem, invadit et occupat subiectum, alius in facio perfecto- • 
que esse, quatenus forma in subiecto quiescit ac permanet. Ita 
igitur duplex est rei mutabilis potentia ; alia ad actum in fieri, 
alia ad actum in facto esse. Quum vero res mutatur, est adhuc 
in potentia respectu actus in facto esse, sed non est amplius 
in potentia respectu actus in fieri ; haec enim potentia iam trans- 
iit in actum, et hie actus est ipsa mutatio. Est igitur mutatio 
actus, et actus entis in potentia prouti est in potentia ad actum 
alterum, nempe ad actum perfectum. Et sie patet arislolelica 
definitio. 

* 581. Hinc intelliges, quomodo motus seu mutatio idem sit 
secundum rem quod actio et passio, et quomodo ab iis differat 
secundum rationem. Nempe idem actus eademque forma prouti 
est ab agente in subiecto est actio, prouti est in subiecto ab 
agente est passio (261), et prouti in lluxu est et ingreditur in 
subiectum est mutatio. 

* 582. Non alienum ab hoc loco arbitror quaedam etiam subii' 
cere de trito illo principio : omne quod movetur ab alio move- 
tur; quod pariter ex Aristotele depromptum est (a). In primis 
quamquam effatum hoc sit de mutatione et de principio efficien- 
te ipsius, differt tamen a principio caussalilalis ; nam in caus- 
salitatis principio agitur de necessaria dependentia effectus ab 
agente, in hoc autem de distinctione inter agens et actionis sub- 
iectum. 

* 585. Ad rite porro intelligcndum effatum ipsum haec ani- 
, mad verti debent. 

1. ° Pluribus modis agens a patiente distingui posse : nem- 
pe a ) distinctione suppositorum ; 6) secundum diversas eiusdem 
suppositi partes, sive essentiales sive integrales ; c) secundum 
diversas facultates; d ) secundum diversos “status aut actus eius- 
dem facultatis. 

2. ° Necessarium plane non esse ut agens et patiens suppo- 
sito distinguantur, ut patet. 

5.° In actionibus transeuntibus distinctionem agentis a passo 
satis esse evidentem ; huiusmodi porro actiones in suo pronun- 
liato Aristoteles respicit; sed in actionibus immanentibus non 
adeo facile distinctionem hanc assignari, immo in actibus appe- 
to) \il et VIII Phys. 

litus ac praesertim liberae voluntatis nullam esse videri saltem 
realem. 

4. ° Nulla ratione generali realem distinctionem sive principalis 
agentis sive immediati principii actionis a passo necessariam 
demonstrari. Ex eo enim quod inter agens et effectum datur 
realis relatio, ac propterea realis distinctio, non sequitur realem 
distinctionem dari quoque debere inter agens et actionis sub- 
icctum. Nam etiamsi potentia agi.t in seipsa, habet tamen cum 
effectu realem relationem ; certe enim hic quoque effectus ina- 
daequatc ab agente distinguitur. Quod autem argumenti loco 
Aristoteles affert : repugnare idem esse secundum idem in poten- 
tia simul el actu, vim haberet utique hac in re, si idem secun- 
dum eamdem facultatem diceretur esse agens in potentia simul 
et in actu, patiens quoque in potentia simul et in actu ; nullam 
autem vim habet, si dicatur idem secundum eamdem faculta- 
tem esse simul agens et patiens in potentia, ac dein agens simul 
et patiens in actu. In hoc enim nullum est inconveniens (a). 

5. ° Ceterum si spectetur agens linitum ut primae caussae se- 
cum cooperantis adiunctam virtutem habens; nullum dubium, 
adaequatam activam potentiam a passo distingui saltem inadae- 
quate, videlicet qua parte primae caussae virtutem includit. 

6. ° Est item manifestum, voluntatem se ad actum non move- 
re, nisi quia a line movetur. Quomodo vero actus voluntatis 
qui est circa linem, concurrat ad actus qui sunt circa media, an 
tamquam caussa physica, an vero tamquam caussa morulis, hoc 
quaerere alterius est loci. 

584. Tandem, ut ad propositum propius accedamus, dicen- 
dum est de variis mutationum speciebus, el dc identitate quae 
mutationi opponitur. 

Mutatio naturalis, de qua loquimur, in ente his modis con- 
tingere potest. 

1. ° Per accessum alicuius substantiae ad alleram substantiam, 
ut v. gr. planta mutatur accessu novarum particularum quas sibi 
adsciscit et assimilal; vel per substantiae e substantia recessum: 
ut v. gr. mutatur corpus animantis, quum anima expoliatur; aut 
marmor, quum ex eo lit statua. 

2. ° Per adquisilionem alicuius qualitatis, vel per eius priva- 
tionem ; ut mutatur corpus, quum ex frigido fit calidum ; aut 
iiomo, quum seu virtutis seu vitii habitu informatur. 


(o) Cf. Suaresium de hts dissereulem Mtl. Disp. XVIII. sed. III. praes. \ 51* 

3. ° Per solam mutationem ordinis, quo sese excipiunt partes, 

eiusdem rei; sic mutatur homo quum assurgit, et aes vel cera 
quum transfigurantur. . , 

4. ° Per determinationem acceptam ad motum localem vel. 
quietem. 

5. ° Mutatione ordinis quo res una ad alias sc habet. Cuius 
mutationis hae sunt potissimae species: 

a) quum res adquirit relationes reales identitatis vel distin- 
ctionis, positis earum terminis ; aut quum iis sublatis, eas amittit: 

b) quum incipit vel cessat habere rationem potentiae activae, 
posita vel sublata passiva, et viceversa ; quemadmodum v. gr. 
lux cessat et in oculum agere et esse visibilis, ipso oculo sublato. 

385. Si ens cum scipso secundum diversa tempora compa- 
retur, dicitur esse sibi identieum si mutationem non subiit. Pro- 
inde identitas hoc modo accepta est carentia mutationis, seu 
conservatio status in quo ens erat. Ex variis porro gradibus quos 
habere potest identitas hoc modo accepta, triplex est: l.° abso- 
luta, quum ens nullam omnino mutationem subiit: 2.° relativa 
.et ad sensum, quum aliqua quidem mutatio in ente peracta est, 
at sensu non deprehenditur : 3.° moralis, quum res, lieet sen- 
sibiles mutationes patiatur, in communi tamen hominum aesti- 
matione tamquam sibi identica habetur. Tale est flumen atit 
natio. ■ _j 1 - 

586. Facile nunc intelligemus quid ens immutabile sit, quid 

mutabile. »; u. 

Ens mutabile est quod ab uno modo se habendi transire in 
alterum potest (270). Immutabile, quod non potest. 

Mutabilitas intrinseca in eo continetur, quod ens intrinsecam 
aliquam perfectionem vel determinationem recipere vel amittere, 
vel secundum suas paries, si quas habet, diversimode ordinari 
queat, aut alias adquirere. 

Mutabilitas extrinseca est in eo, quod res intrinsece licet non 
mutetur, ordinem tamen quem ad alias res habet amittere pos- 
sit, vel quem non habet adquirere. 

587. Inferes l.° Veram ac proprie dictam mutabilitatem eam 
esse quae intrinseca dicitur : extrinseca enim mutabilitas alio- 
rum potius mutabilitas est. 

2. ° Proinde absolutam immutabilitatem eum extrinseca mu- 
tabilitate consistere posse, si nulli intrinsecae mutationi ens sit 
obnoxium. 

3. ° Ens omne intrinsece mutabile in eo quod mutabile est 

contingens esse (568, 585); et vicissim quidquid immutabile est, 
esse necessarium. 

4.° E converso omne contingens mutabile, omne necessarium 
esse immutabile. 

' CAPUT IV. 

• • * * « 

t)F. PERFECTIONE EX RELATIONIBUS ORTA 

ARTICULUS t. 

i\ , , - 

.*• : De ordine 

, * * t 

588. Multitudinis perfectio ordine continetur: ordinis autem 
principium relationibus multorum. Est enim ordo iuxta S. Au- 
gustinum : parium dispariumque sua cuique loca tribuens dispo- 
sitio (a); et iuxta Tullium: compositio rerum apiis et determi- 
natis locis (b). Id autem quod locum rei cuiusque proprium 
aptumque determinat nihil aliud est, quam aliqua rei ad ceteras, 
quibuscum componenda est, relatio. Sane res in se una, quatenus 
una est, ordinari non potest. Tunc solum incipit ordinis possi- 
bilitas, quum vel in re una plures partes consistunt, vel res 
plures occurrunt. Quum autem plura ordinare volumus, inqui- 
rimus primo an relationes aliquas inter se habeant; deinde 
quaenam illae sint et quam multae consideramus ; ac postremo 
unam aut alteram ex illis assumimus tamquam regulam quam 
in rebus distribuendis sequamur. Recogita, exempli gratia, quo- 
modo ordinentur libri in bibliotheca, numismata, milites et si- 
milia. Poterit proinde definiri ordo hoc pacto: constitutio plu- 
rium iis in locis, quae certa aliqua ratio determinat; aut brevius: 
dispositio plurium secundum aliquam eorwn relationem. 

* Ordini opponitur inordinatio seu confusio, quae est dispositio 
plurium non in iis locis, quae aliqua eorum relatio determinet. 

589. Si in rebus ordine digerendis unius tantum relationis 
ratio habeatur, ordo est simplex; si plurium simul, compositus. 
Erunt v. gr. volumina ordine simplici disposita, si attenta fuerit 
solum identitas materiae; ordine composito, si praeterea et ma- 
gnitudinis et antiquitatis ratio sit habita. 

Mo Htti? iiMiJijiiJM» i i * 'J « t U.U : \rUU'.> '-.OCJUidttl 

• * i 

la) De Civ. Dei XIX. 13. 

(&) De Off. I. 40. 

Et res ordinantur et rerum operationes ac motus. Primus ille 
ordo sta lictis nuncupatur, dynamicus alter. 

Dispositio rerum materialium et coexsistentium in spatio fit, 
rerum sibi succedentium in tempore , rerum immaterialium et 
coexsistentium in modo cogitandi, seu in signis naturae (257). 

Tam relationes reales quam logicae ordinis regulam suppe- 
ditare possunt. Ex relationibus logicis v. gr. temporis oritur 
ordo chronologicus ; et ex relationibus quae iuribus et officiis, 
merito ac demerito continentur, ordo moralis ac socialis. 

Ex relationibus realibus identitatis ct distinctionis exsistit ordo 
symmelricus et harmonicus. Ille est coaptatio plurium secundum 
aequalitatem et inaequalitatem; hic coaptatio plurium secundum 
similitudinem ct dissimilitudinem. Relationes vero caussae et 
effectus constituunt ordinem finalem. Quum enim hae relationes 
attenduntur, operatio ipsa rerum intenditur, ae res pro aplitu- 
dine quam ad finem habent, disponuntur. 

500. Coa ollari a. 1.° Eaedem res diverso possunt ordfne dispo- 
ni pro relationis quae attenditur diversitate. 

2.° Hinc quae uni ordinata sunt, alteri confusa videri possunt. 

5.° Numquam ordo est omnino arbitrarius. Si enim in rerum 
dispositione relationem carum aliquam tamquam regulam sequi* 
mur, ordo constabit et necessarius erit; si vero nullam relatio- 
nem tamquam regulam sequimur, ordo nullus erit. 

4.° Ordo omnis qui in ipsis fundetur essentiis est obiectivc 
necessarius. Talis est ordo moralis. 

o.° Solum ens intelligens cognoscere ordinem iltumque amare 
atque intendere potest; sola enim intelligenlia relationes percipit. 

articulus n. 

i ... . » 

> 

Theoremata 

391. Propositio I. Dion aliunde competimus ens aliquod in- 
tclligens esse, quam ex eo quod cius ojtera ordinata sint. 

Cogita unde cognoscas ceteros homines rationales esse. Pro- 
fecto non quia eorum ideas et ratiocinia intueris, sed quia eos 
loquentes audis, eosque vides varias ad suos usus adhibere res 
et aptare et symmetriam quaerere, taliaque agere et in talibus 
adiunctis, ut eorum actiones certos fines assequantur aut asse- 
qui studeant. Nempe quia ordinem aliquem, qui in his omnibus 
operibus elucet, deprehendis. 

Eodem prorsus modo et non aliter cognoscimus an ens in- 
telligens rationis usum habeat expeditum , sanosque mente a 
dementibus atque ebriis discernimus, ilemque deducimus an ho- 
mo consilio operetur vel temere. 

Patet igitur hoc uno indicio et quasi vestigio intelligcntiam 
inlelligenliaeque usum a nobis deprehendi. Atque hinc etiam 
inferes cur ordo ac res ordinatae intelligentiae tantopere pla- 
ceant ; quia nempe se propemodum in illis agnoscit , quemad- 
modum qui fratris aut amici memoriam conspicit. 

592. Propositio II. Opus ordinatum csl caussae inlelligenlis 
effectus. 

Opus omne caussam habeat neeesse est, eamque sibi pro- 
portionatam (519, 1.°). Caussa autem ordinis proporlionata nulla 
est, nisi ens intelligens. Etenim omnes caussae reducuntur ad 
caussas per se, et ad caussas per accidens (2G4, 2.°; 521). 

lam ordo non potest esse in rebus solummodo ex accidenti. 
Nam quamquam duo effectus aut plures caussarum per se pos- 
sint ex accidenti simul concurrere, tamen effectus omnis posi- 
tivus caussam habet per se. Ordo autem positivus quidam ef- 
fectus est. Praeterea in omni ordine aliqua est constantia atque 
uniformitas. Ordo enim continetur pluribus secundum eiusdem 
relationis regulam dispositis. Pluralitas autem disponendorum 
constantiam dispositionis, et regulae identitas uniformitatem ma- 
nifestat. Atqui quod per accidens fit et fortuito, neque constan- 
tiam habet neque uniformitatem. Secus constantia et uniformitas 
nullam caussam haberent. Ergo omnis ordo ad aliquam caussam 
per se referendus est. 

595. Caussa autem per se ea csl quae suum effectum vel 
ipsamcl intendit, vel naturali dispositione ac necessitate. lam 
caussa quae intendit ordinem profecto intelligens est. Quae vero 
ex naturali dispositione ac necessitate, quaero undenam natura- 
lem hanc dispositionem ac necessitatem acceperit ? Non a scipsa, 
quia nihil est caussa suae propriae naturae. Ergo ab alio. Hoc 
autem aliud, quum naturali illa dispositione suum opus instrue- 
bat, vel ordinem dispositione illa assequendum intendebat ut 
finem, vel operabatur necessitate naturae? Si primum, inlelli- 
gens erat; si alterum, redibit argumentum, donec in caussa in- 
lelligente consistas. 

594. Patet hinc facile responderi obiicienti regulares crystal- 
lizationis, ut aiunt , formas, quae a caussis pure mechanicis ac 
chimicis determinantur, aliaque quae a brutis fiunt, et nihilo- 

minns pulcherrime ordinata sunt, ut v. gr. apum alveario. His» 
inquam, omnibus facile respondebis: immediatum quidem agens 
irrationale esse, in quo nulla est repugnantia, ut et in operibus 
artefactis patet; sed tandem aliquando ad supremam Creatoris 
intelligentiam haec omnia referenda esse (301). 

395. Dices fortasse fieri aliquando ex concursu fortuito irra- 
tionalium caussarum, ut quaedam symmetrice disponantur, aut 
similitudinem accipiant operum quae a caussa inteiligente ad 
finem ordinantur ; ut quuin pictoris spongia in tabulam coniecia 
equi anhelantis spumam ad vivum effinxit, quam frustra ars 
pictoris pingere studuerat. 

Respondeo ubi habetur illa dispositionis constantia et unifor- 
mitas, quae ordinem constituit (592) , dispositionem illam ad 
caussas irrationales referri numquam posse ; quum vero ea non 
habetur, sane non repugnare ut ex concursu irrationalium caus- 
sarum talis prodeat effectus, qui rerum ab intelligenlia ordina- 
tarum speciem quamdam praeseferat. Quamquam et in his ca- 
sibus, si rem profundius inspexeris, invenies saltem ut plurimum 
caussas irrationales, ad illam operis ordinati speciem concursu 
suo simulandam, aptiludinem aliquam remotam ab intelligentia 
accepisse. Sed certe species illa rei ad finem ordinatae a re 
vere ad finem ordinata tam facile distinguitur, quam umbra a 
corpore. 


ABTICULUS III. 

* De pulcritudine 

396. Pulcra sunt, ex veterum dicto, quae visa placent. Visa 
intellige cognita. Ex qua definitione, quamvis externa sit et per 
effectus, statim haec eruuntur. 

1. ° Pulcrum differre a vero. Nam veri cognitionem per se 
consequitur simplex affirmatio, qua dicimus rem esse ut apparet. 
At pulcrum placet, i. e. suavi quodam iucunditatis ac voluptatis 
sensu animum perfundit. 

2. ° Differre ab ordine. Nam ordinis cognitionem subsequitur 
adprobatio, quae quidem aliquid maius est quam simplex affir- 
matio : qui enim affirmat, dicit rem ita esse vel aliter; qui vero 
adprobat, dicit rem ita esse ut esse debet. Sed adprobatio potest 
sine complacentia esse, immo cum displicentia sociari. 

3. ° Differre a bono. Bonum enim quamquam et ipsum pla- 

ccat, non tamen placet qua cognitum , sed qua conveniens est 
appetitui}--: - ' r. • > * • .* .. ,■ * . r. 

n A.° Hinc non omne quod placet, pulcrum esse aut dici posse, 
>' 597. Pulcritudinis essentiam atque intima constitutiva conti- 
net celebris illa ex- Platone et Augustino definitio: unilds in 
multitudine et varietate; qua nulla verior aul pulcrior excogi- 
tari potest. Animadverte igitur quemadmodum ordo quaedam 
est multitudinis perfectio, ita pulcritudincm ipsius ordinis per- 
fectionem ac vere splendorem esse. Nam et materiae ordinis ct 
eius formae aliquid addit, unde ille perfectior evadit et placet. 
Addit materiae, quae ipsa multitudine continetur, multorum va- 
rietatem: formae autem quae distributio est mullorum secun- 
dum relationem aliquam, hoc superaddit, ut distributa ad uni- 
tatem reducantur. Haec porro reductio ad unitatem varietate 
servata pulcri forma ac regula est. 

598. Infinitus hic pateret campus, si quis varias pulcri spe- 
cies ac modos per otium percurrere vellet. Sed otium non sup- 
petit ad flores legendos: satis erit, si ipsum quasi succum ex 
his depromptum, brevissimis exhibeamus. 

Primo in rebus sensibilibus reductio ad unitatem fit tum dispo- 
sitione symmetrica inaequalium, tum coaptatione harmonica dis- 
similium. Dispositio symmetrica ita inaequalia distribuit, ut ex 
iis unum totum exsurgat binas habens partes aequales, sed op- 
positas. Considera v. gr. animalia, praesertim perfectiora, et ar- 
chitecturae opera. Coaptatio harmonica ita dissimilia sociat, ut 
se mutuo temperent et compleant. Talis est v. g. musicus con- 
centus, et variorum in tabulis distributio colorum. 

599. Nota l.°Tunc maxime pulcrum haberi, quum ct dispo- 
sitio symmetrica ct coaptatio harmonica inaequalia simul et dis- 
similia coniungit. 

2. ° Dispositionem symmetricam esse propemodum basim ac 
fundamentum physicae pulcritudinis in iis quae visum afficiunt, 
non item in iis quae auditum. Colores enim extensionem for- 
malem habent, non item soni. 

3. ° In dispositione symmetrica pulcra duae sunt semper, ut 
diximus, partes aequales et oppositae. Hae tamen quandoque 
immediate cohaerent, ut v. gr. in quarumdam plantarum foliis; 
quandoque mediante tertio quod aequale non habet, ut in vultu 
hominis. »■ *».'.•■ 

4. ° Duae hae partes rei physice pulcrae essentiales sunt partes 
eius immediatae et principales; quarum unaquaeque per se pul- 

e ra esse potest. Si tamen pulcra est, erit aliquomodo ex duo- 
bus, eo quo diximus modo, inter se oppositis. 

400. Haec quam modo descripsimus, pulcriludo est physica 
el materialis. Quod si ea, quae ad unum sociata reducuntur, sint 
res pure intelligibiles, vel unitas ad quam plura reducuntur sit 
logica (104), pulcriludo dicitur intellectualis . 

Primo modo pulcra est v. gr. structura poematis, quatenus 
circa unum hominem aut eventum plura el diversa inter se scite 
agglomerat; ac pulcherrimus est ordo providentiae divinae, quo 
res et eventus tam mulli tamque diversi, immo contrarii, tam- 
quam media ad unum finem certa ratione reducuntur. 

Altero modo pulcriludo exinde consurgit, quod intellectui ok 
feratur obtenta vel detecta inter res varias assimilalio. Talis 
est pulcriludo in operibus artium illarum quae imitatione con- 
tinentur, ut sunt eloquentia, poesis, musica, pictura et simi- 
les. Ipsa vocum ac translatorum et exemplorum pulcriludo huc 
spectat. Translatorum autem el exemplorum eo est maior pul- 
criludo, quo magis diversa sunt ea inter quae similitudo de- 
prehenditur. 

401. Pulcriludini physicae et intellectuali addi debet mora- 
lis; quae continetur conformatione quaesita et obtenta inter actio- 
nem liberam et legem moralem, maxime quum actio videbatur 
illi conformis esse non posse ; nempe quum agentis adiuncla, 
cupiditates, necessitates huic conformitati aliquomodo obstare vi- 
debantur. Haec est ineffabilis illa, quam omnes sentiunt et a- 
mant, pulcriludo virtutis. Hominem v.gr. praedivitem, quam alteri 
debet mercedem, solvere, bona actio est, sed non pulcra, aut 
saltem non pulcra magnopere; pulcra certe erit, si cum quadam 
sollicitudine ac reverentia iuris alterius, si stato tempore, si be- 
nigne ac liberaliler solvat. Iustitiam autem ab aliquo constanter 
ac fortiter servari, quum officii custodia odium potentum aut 
vulgi iras, probra, aerumnas, perniciem extremam illi affert, hoc 
enimvero pulcherrimum est, atque adeo sublime. 

402. Obiicies quaedam dici pulcra, quae ad nullam ex descri- 
ptis pulcri speciebus /evocari posse videntur, ut v. gr. quidam 
colores, aut viride pratum, aut caelum nocturnum sideribus mi- 
cans. 

Respondeo in primis quaedam pulcra dici, quae proprie de- 
lectabilia et grata dici oporteret. Animadverte deinde quaedam 
dici pulcra, quia elementum aliquod pulcri continent, nempe aut 
varietatem quae placeat, aut qualitatem quae res aliunde pulcras 

faceret pulcriorcs. Tandem addi potesl non tam res quasdam 
diei pulcras, quam associationem sensationum, quas illae cient 
cum certis quibusdam ideis aut eum subiecti dispositionibus, 
desideriis, recordationibus. Si paullulum consideres, ea quae 
obiecta sunt hoc pacto aestimari pulera deprehendes. 

405. Ex hucusque dictis colliges 

1. ° Etsi res quaedam pulcrae sensibus percipi queant, pul- 
eritudinem tamen solum ab intellectu cognosci : adeoque bruta 
pulcritudinem nec percipere nec gustare, ut experientia quoque 
comprobat. 

2. ° Esse quaedam pulcri constitutiva essentialia; adeoque nec 
puioriludinis rationem ex varia hominum aestimatione pendere, 
nec pulcri normas esse arbitrio omnino relictas. 

5.° Deformitatem, quae pulcritudinis contraria est, contineri 
dispositione multorum quae unitatem destruat vel unitati repu- 
gnet. Unitas enim pulcritudinis forma est. 

4." Ea proinde in quibus convenientis solummodo varietatis 
inesl defectus, nec pulera per se esse nec deformia, ut est v. gr. 
plurium aequalium ac similium symmctrica dispositio. 

404. Aliquid de gratia et de sublimi, quae cum pulcritudi- 
ne confundi non debent. 

Gratia in motibus, gestibus, actibus deprehenditur, aut in iis 
quae alicuius motus similitudinem praeferre videntur, ut in cur- 
vis ac maoandris. Videtur autem sila esse gratia in ingenuo 
quodam ac simplici habitu obsecundandi in motibus cum decore 
naturam, qui negligentiam aeque atque affectationem devitet. 

405. Sublime autem est quasi umbra quaedam ac vestigium 
infiniti ; quidquid enim sive extensionem immensurabilem prae- 
sefert, sive vim cui adsequendae animus se imparem sentiat, 
hoc sublime dicimus. Proinde definiri sublime potest : quod in- 
fueritis facultatem longe excedere conspicitur ; seu oculis demum, 
seu mente eonspiciatur. 

Differt sublime a pulcro et in se, et in effectibus. Differt in 
se, nam quemadmodum pulcrum varietate distinguitur et orna- 
mentis, ordinem exigit et symmetriam, iustisque appetit circum- 
scribi limitibus, ut omnes suas paries simul offerre possit in- 
luenti, luce denique et claritate maxime micat ; ita sublime ab 
uniformitate non abhorret, ornamenta spernit, limites dedigna- 
tur, simplicitatem in primis habet sociam et austeritatem, nec 
raro negligentiam, ac tenebris et obscuritate grandescit. In ani- 
mo vero contemplantis non suavem illam ac temperatam delecta- 

lionem ciet, quae pulcri cognitionem comitatur, sed admiratio- 
nem, venerationem, imino ct terrorem ; quamquam ct liic terror, 
et qui deinde subsequitur animi se supra se tollentis aestus 
atque impetus vehementer oblectet. 


EXPLICIT MET APHY SICA GENERALIS. 


.. i j 
f T 

. * * ’ t \ 



Digitized by Google 



i73 


.*!.• , :*>i iji ••> !• 




■i .f •. 


METAPHYSICA SPECIALIS 


COSMOLOGIA 


i. Aggredimur nunc specialem metaphysicam, eamque a cos - 
mologidy quae tractatio est de mundo corporeo, auspicamur. 
Eamdem quippe in philosophando tenere methodum par est, 
quam humana tenet cognitio. Haec autem primo in sensibilia 
intenditur, inde in ipsum animum reflectitur, ac demum expe- 
rientia et observatione exculta ac ditata, rerum caussas inqui- 
rere incipit, donec in ultimo rerum principio, quasi in termino 
quodam conquiescat. Consentaneum est igitur philosophum pri- 
mo ad naturam corpoream meditatione se convertere : tum in 
seipsum redire, ac de humanae vitae principio inquirere : ac 
demum ad caussam rerum supremam, quae Deus est, ascendere. 
Haec metaphysieae pars quae de mundo disputat corporeo, Cos- 
mologia, ut diximus, solet appellari, atque etiam Philosphia na- 
turae , eo quod est quasi quoddam physicarum disciplinarum 
complementum. Huius tractationem ita distribuemus, ut primo 
de corporum natura et qualitatibus disseramus; tum de mundo 
corporeo generatim eiusque origine; deinde de spatio ac tem- 
pore, quae duo mundanorum omnium phaenomenorum condi- 
tiones sunt atque elementa ; ac demum de natura eiusque le- 
gibus, ac de miraculis, quae potiora sunt exponamus. 

LIBER BRIMUS 

CAPUT 1. 

DE CORPORUM MATURA SYSTEMATA VARIA 
ARTICULUS I. 


Systema peripateticum 

2. Quamquam corpora sint nobis experientiae perpetuae obie- 
ctnm, naturaque ipsa nostra ex corpore, tamquam ex parte es- 
sentiali, componatur; nihilominus quaestio de corporum natura 
dillicillima semper habita est, magnisque tenebris obvoluta. Sem- 
per tamen ex aequo ab antiquissimis usque temporibus et a pri- 
mis philosophiae incunabilis de corporum natura disputatum est. 

3. Principio notandum est omnem hac de re investigationem 
a duobus factis quae obvia cuique observatio offert,, tamquam 
ab inconcussis principiis, exordium semper duxisse. Primum 
est, corpora esse divisibilia : alterum ex corporibus inter se spe- 
cie diversis unum non raro converti in aliud ; v. gr. lignum in 
flammam et cineres, alimentum in sanguinem, et similia. Ex 
quibus pronum erat concludere : esse in corporibus aliquid vel 
aliqua quae mutantur, et aliquid vel aliqua quibus mutantur ; 
seu esse subiectum ultimum mutationum istarum, et esse varia 
determinativa, quae hoc subiectum in varias corporum species 
conforment. Tota igitur quaestio de corporum natura huc sem- 
per compulsa est : quaenam sint intrinseca principia quibus 
corpora constant. Sub tali forma quaestionem de corporum na- 
tura semper statuerunt philosophi, in hisque ipsis principiis in- 
vestigandis summorum ingeniorum semper se exercuit industria. 

Longum esset hypotheses omnes quas philosophi excogitarunt 
singillatim referre ; neque id necessarium est : praecipua tan- 
tummodo et quae celebriora sunt exponemus : 

4. Ac primo systema peripateticum, seu aristotelieum. Hoc a 
variis varie expositum est; heie expositionem scholasticorum 
afferimus. 

Duo sunt rerum omnium corporearum principia intrinseca et 


Digitized by Google 


LIBER PRIMUS CAPUT' I. 


175 


per se : materia prima et forma substantialis, quae inter se 
realiter. distinguuntur. 

Materia corporum naturalium dicitur materia prima, ut dis- 
tinguatur a caussa materiali tam accidentium corporeorum quam 
operum artificialium, quae est ipsum corpus naturale. Definitur 
autem : substantia incompleta, quae ex se est commune subiectum 
formarum omnium informantium, et indifferens ut eas omnes 
recipiat. Idcirco dicitur pura potentia, quia de se nullum habet 
essendi adum, neque est hoc neque illud, sed potest diversis 
formis accedentibus esse hoc aut illud. Eadem est una tantum, 
saltem in corporibus sublunaribus ; essentialiter simplex , quia 
non componitur ex materia et forma, tamen in composito par- 
tibus integrantibus constat; ingenerabitis quia ante omnem ge- 
nerationem praesupponitur, et non aliter eflici potest quam per 
creationem ; incorruptibilis, quia corrupto composito ipsa non 
perit, sed per aliam formam determinatur: non tamen potest 
sine ulla forma naturaliter manere. 

5. Forma substantialis est substantia incompleta quae mate- 
riam actuans, corpus determinatae speciei cum ea constituit. 

Ea appellatur actus primus corporis naturalis : actus quidem, 
quia corpus quod secundum materium erat solum in potentia, 
adveniente forma incipit esse actu ; primus vero quia actus es- 
sendi quem materia a forma habet, accidentia omnia corporis 
et operationes praecedit, estque primaria earum radix. 

0. Formae aliae sunt separatae ab omni materia; ut angeli, 
aliae informantes materiam. Hae vero sunt vel spirituales vel 
materiales. Spirituales, ut anima humana, solum per creationem 
a Deo produci possunt ; materiales vero activitate naturalium 
agentium ex materiae potentia educuntur. Huiusmodi sunt ani- 
mae brutorum atque plantarum, et formae omnes inanimatorum. 
Spirituales formae habent esse et operationem a materia inde- 
pendenlem ; materiales a materia pendent et ut fiant et ut con- 
serventur tamquam a praesupposito subiecto : quare illae manent 
corrupto composito, istae pereunt. Omnis autem forma est es- 
sentialiter simplex, quia non componitur compositione essentiali 
ex potentia et actu, sed est ipsa actus : quaedam tamen formae 
in partes integrales sunt divisibiles, ut v. gr. plantarum animae. 

7. Praeter formas substantiales sunt in corporibus etiam for- 
mae accidentales, ut quantitas et qualitas, quarum subiectum 
seu caussa materialis nec est materia prima, nec forma, saltem “v 
actu, sed tantummodo corpus ex utraque compositum. Tam for- 

ma substantialis quam accidentalis est actus, quia facit esse in 
actu id quod erat solum in potentia ; nihilominus forma substnu- 
tialis facit esse simpliciter, quia materia sine hac forma nullum 
esse habet ; forma vero accidentalis facit esse secundum quid, 
quia id quod iam est, facit esse v. gr. album -aut videns. Hinc 
quum introducitur in materiam forma substantialis, dicitur ali- 
quid fieri hoc aut illud ; v. gr. homo fit albus. ..j 

S. Introductio formae in materiam appellatur generatio , et 
formae separatio a materia corruptio. Unde generatio est motus 
ad formam, ac proinde a non esse ad esse; corruptio est mo- 
tus ad privationem formae, ac proinde ab esse ad non esse. 
Generatio ad formam substantialem est generatio simpliciter; ad 
accidentalem est generatio secundum quid , et proprio nomine 
«Iteratio vocatur. . 

9. Ad generationem autem tria requiruntur: f.° ens in po- 
tentia, quod in generatione substantiali est materia prima; 2.° non 
esse actu, et hoc est privatio, quia non esse, in eo quod aptum 
est esse, privatio est ; o.° id per quod fit actu, et hoc est, forma. 
V. gr. materia sub quacumque forma est non ignis; sed non 
sub quacumque forma apta est ut sit ignis, at sub fodina ligni 
vel paleae aut alterius huiusmodi. llaec igitur materia cum tali 
privatione est id ex quo fit ignis; forma autem ignis est id per 
quod fit ignis. 

Hinc sequitur, quemadmodum materia et forma sunt princi- 
pia corporum constitutiva in facto esse, ita materiam, privatio- 
nem et formam esse principia eorumdem in fieri : materiam et 
formam per se, privationem per accidens. " ' 1 ‘ 

10. Ceterum non omnia corpora generationi et corruptioni ob- 

noxia esse peripatetici autumabant ; sed solummodo haec infima 
et sublunaria : caelos autem et caelestia corpora ingenerabilia 
esse et incorruptibilia. Nihilominus caelum quoque ex materia 
et forma constare plerique censebant, tamen ex materia ab hac 
sublunari longe diversa. j . .. . 

Hanc autem sublimarem materiam, quum primo fuit per crea- 
tionem producta, productam esse censebant sub qualuor elemen- 
torum formis quae sunt : aer, ignis, aqua, terra. Haec sunt prima 
corpora. Ex his autem fiunt mixta, quatenus, elementorum for- 
mis pereuntibus, nova mixti forma ex eorum materia educitur. 
Manet tamen in mixto aliquid elementorum ; nempe virtus qua- 
litatum tam activarum quam passivarum quae elementorum sunt 
propriae; sed hae manent in gradu remisso, ita ut media quac- 

dnm qualitas fiat, licet quandoque cum alicuius qualitatis prae- 
dominio. 

H. Haec sunt praecipua peripateticae doctrinae capita de cor - 
porum natura. In quibus explicandis multae, ut fit, oriebantur, 
atque hinc inde agitabuntur quaestiones ; illaeque praesertim : 
utrum materia propriam entitatem exsistenliamque per se ha- 
beret; et utrum plures formae possent in eadem materia simul eoex- 
sistere. Vide Franeiscum Suarez qui de bis latissime disputat (a). 

12. Quum vero atomica doctrina per Cartesium et .Gassendum 
instaurata evulgari coepit, non defuere inter eorum temporum 
peripateticos qui vel Aristotelem ad illam, vel illam ad Aristo- 
telem pertrahere conarentur. Ili cura atomis corpora constare 
permitterent, hoc saltem dari sibi volebant, ipsas atomos ma- 
teria prima ac substantiali forma, tamquam partibus essentiali- 
bus atque distinctis componi. Quidam etiam formae nomine vim 
materiae activam appellabant (6): quibus ansam praebuisse vi- 
detur Lcibnitzius, qui formae substantialis appellationem ad vim, 
in qua monadum noturam constituit, significandam transtulit (c). 

Quisque videt in his opinationibus , praeter materiae ao for- 
mae vocabula, vix aliud, ac ne vix quidem, de peripatetico sy- 
stemate superesse. 


AHTIClI.l S II. 


Systema elementorum simplicium 


13. Systema elementorum simplicium corporum constitutio- 
nem per substandus omni extensione carentes, carumquc vires 
explicat. Huius originem ad Pythagoram usque referunt, eius- 
que dc numeris doctrinas; iure ne an iniurio non disputo. Ali- 
quam quoque analogiam habet cum Zenonis doctrina de continui 
compositione ex punctis. At certe eius celebritas apud reeen- 
tiores debetur primum Lcibnilzio. Cuius haec sunt placita. 


(«) Dtsp. Mu. Disp. XIII et XV. 

i*) Urosque memorat los. Mango Id S. 1. Plill. rat. et exper. T. II. Disseri. I. I’li\». 
gwi. Sect. t. i. 91. 

(') « 11 fallut donc rappeler et comme reliabililer les formes substanlielles , si 
i) dec riecs nujourd lmi; niais (l’Uue nmuii-re qui les reudlt tulelllgibles, et qui separat 
» 1'usaRe qu’ou eu doil fairu de l'al)us (|u'oii eu a fail. Je irouvai donc que leur nalure 
» consiste dans Ia foret, et que dc cela sVnsuit quelque cliose daoalogique au sculi- 
n ment et 4 1'appeiit; et qu'ainsi it falloit les concevoira l'iuiilalion de Ia uolionquu 
a noua avons des unus. » Si/slivie nourcau de Ia Nature. Got. Ciuill. Lcibnitzll Opera 
coli, a lHileus T. II. p. 50. 

V. II. 12 

14. Corpora componi cx substantiis simplicibus, quas ml Py- 
thagorae exemplum Leibnitzius monades atque cum Aristotele 
entelechias vocat, quo nomine Aristoteles foricas substantiales 
appellaverat, sed diverso sensu. Formam enim appellavit Arb 
stoles EVT£?.r££iav , quia in ea est actus et perfectio materiae; 
Leibnitzius vero eodem nomine monades appellat, quia in se per- 
fectionem quamdam habent. Statuit insuper monades istas nec 
extensas esse, nec figuratas, nec spatium occupare nisi punctum : 
omnes esse inter se dissimiles ; et in quajibcl corporum particula 
numero infinitas ; atque ita se contingere, ut nullum inter ipsas 
vacuum intersit: ad haec singulas obscura quadam perceptione 
praeditas esse, qua universum sibi repraesentant, et conscientia 
quidem carere, non tamen appetitu : mutationes omnes monadum 
ab intrinseco tantum procedere ; proinde nullam esse alterius 
ad alleram physicam actionem. Tamen sunt a Deo inter se eon- 
iunclac atque ita coniunclac, ut internae cuiusvis monadis mu- 
tationes eum omnium aliarum mutationibus harmonice conspi- 
rent; atque hoc pacto fit, ct ex hac pracslabilita harmonia, ut 
aliae ab aliis determinari videantur. Ex hac monadum coniuu- 
etione oriuntur corpora, quae proinde sunt aggregatio substan- 
tiarum ; eorumque extensio pure phaenoiuenica est. 

13. Multa ex his incredibilia visa sunt vel ipsis Lcibnitzii se- 
datoribus. Hinc Wolfius ac Lcibnilziani plcriquc, quamquam sim- 
plicia elementa recipiant, in eo tamen quod ad eorum naturam 
explicandam attinet, a magistro discesserunt ; elementaque eadem 
vi molrice activa praedita volunt, et singula in singula agere ac 
rcagere ; atque hac mutua actione copulari. Cumque ita copu- 
lentur ut alterum extra alterum exsistat, inde extensionem ef- 
Jiei. Wolfius autem et ipse elementa omnia dissimilia inter se 
statuit : sed deinde recepta communiter inter Leibuitzianos sen- 
tentia fuit, elementa omnia prorsus homogenca esse ; corporum 
.vero diversitatem cx varia corumdcm elementorum multitudine 
ae dispositione consurgere. Quemadmodum enim ex punctis 
atramento signatis omnes litterae eflici possunt, et ex his litteris 
voces quaelibet ; ita cx homogcncis simplicibusque elementis 
fiunt molcculae constitutivae eorum corporum, quae simplicia 
appellamus , et ex his diversimode consociatis corpora mixta. 

16. Postremo Rogcrius Boscovich hanc elementorum simpli- 
cium theoriam maximoperc illustravit, malheseos subsidiis adhi- 
bitis. Is enim statuit, puncta omnia materiae viribus quibusdam 
attraelivis ae repulsivis esse praedita, quibus pro diversa eorum- 

dem inter se distantia ad accedendum ad se invicem, vel a se 
invicem recedendum determinantur. Ilaruin autem virium legem 
exprimit per curvam, quae in initio ordinatarum asymptotum 
habeat parallelum ordinalis in infinitum crescentibus ex ea parte, 
et ex opposita decrescentibus, donec ipsa curva axem sccet ac 
reseeet ; desinat autem in crus infinitum, habens pro asymptoto 
ipsum axem, et iaeens ad partes eius oppositas, in hae curva 
abscissae binorum punctorum distantias exprimunt, et ordinatae 
>ircs allractivas el rcpulsivas, prout iacucrinl ad unam vel al- 
teram axis partem. Atque his solis viribus secundum hanc le- 
gem variabilibus impenetrabilitatem corporum el gravitatem, 
variosque cohaesionis modos, elasticitatem, lucem, calorem, om- 
niaque physica phaenomena ingeniose explicat (a). Hunc multi 
postea reeentiorum sequuti sunt ; neque ab eo dissident, nisi 
vocibus, ii qui corpora ex viribus componi docent, inter quos 
ipse Kant ad numeratur. 

17. Ceterum huius systematis ratio fundamentalis apud omnes 
eius defensores haec una est. Corpora sunt composita: Compo- 
situm autem supponit componentia. Componentia autem, si com- 
posita cl ipsa sunt, ultima elementa non sunt. Ultima igitur 
elementa composita esse non possunt. Ergo sunt simplicia : ergo 
inextensu. Ultima ergo elementa simplices et inextensae substan- A 
tiae sunt. 


•l ' i 


ARTICLLLS III. 

*• . . * . . 

* De dynamismo reeentiorum 


18. Aliam viam inierunt ad corporum essentiam explicandam 
transcendentalcs Germaniae philosophi. Hi reieclo mechanismi 
systemate, quod vim motriccm tantummodo externam admittit 
iuxla mechanicae leges operantem, eum quoque dynamismum 
imperfectum putant, qui vires quidem intrinsecas in corporibus 
ponit, sed legibus mechanicis subiectas ; ac verum dynamismum 
appellant systema, quod praeter vires mechanicas, plasticas etiam 
vires admittit; quo ex capite dynamismum lelcologismi nomine 
distinguunt. : 

w 19; Kant habetur ut pater veri dyuamismi. Eius autem do- 
ctrina ita se habet (6). Corpus non solum exsistit in spatio, sed 

. . : • 

, • j 

.,(/0 In dissertatione De lumine Parie 11, el in altera De lege cantinuiiutis, et alilti. 

■ (6) Mclapliysicho Anfangs» grCiude der Nalurvisseneliafl-Crilik der Irlheilskrafl. 

illud implet, ita ul corpus alterum eo penetrare t non possit : 
hoc vero phaenomenon duas motrices vires postulat, alleram 
atlractivam, repulsivam alteram. Vis repulsiva necessario est in ; 
corpore concipienda; per hanc enim vim, quae corporis parte&; 
dissociat atque dispergit, explicatur quomodo corporis ..partes 
sint extra* partes. Sed si haec tantummodo vis corpori inesset, 
vel eius partibus, hae paries in infinitum dispergerentur, Ut 
ergo unitae permaneant, et spatium repleant, \is altera huie, 
primae opposita requiritur; haec autem est vis atlractiva. Quae, 
rursus per se non sufficeret : si enim sola vis atlractiva regnaret, 
omnes partes in punctum mathematicum sese , compenetranles , 
coirent. Duplici igitur vi corpora constant, atlractiva ac repulsiva. 

20. Sed non hisce solis. Per leges enim universales mecha- 
nicae universalia solum phaenomena explicantur, ad ea vero quae 
particularia sunt, alias praeterea vires supponamus oportet, quae 
secundum finem operentur. In hac enim rerum universitate non 
finalitatem solum externam deprehendimus, vi cuius res sibi 
invicem accommodatae sunt atque subserviunt, sed etiam finali- 
latem internam, vi cuius res singulae se ipsas generant, conservant, 
perficiunt. Hae vires quae ad internum finem operantur, plasticae 
vocari merentur. Quae quidem in corporibus organicis exsistere 
manifestum est ; esse quoque in reliquis, inferre licet. 

21. Per haec tamen omnia Kantius, ut sibi cohaereat, fatetur 

non notirnena (L. 515, 9.°), sed phaenomena tantummodo explicari, t 
Nempe ita res apparent nobis, ut ad eas apparitiones explicandas^, 
hac vires omnes concipiendae sint. Forte si alius intellectus a 
nostro diversus easdem res intueretur, ad explicandum earum < 
ortum, operationes, interitum plasticis viribus non egeret, sed 
mechanicis tantummodo viribus omnia explicaret. At certe cum;-, 
ignoret intellectus utrum phaenomena a parte rei sint id quod 
apparent, non potest ea quae necessario secundum phaenomena 
cogitat, ad rerum naturam transferre. .. , , , . , 

22. Post Kantium, qui de naturae philosophia scripserunt,. / 

etiam qui cius idealismum amplexi non sunt, eius tamen prin? < 
cipia retinuerunt. Ae iam plcriquc omnes intrinsecas vires cor- 
pomm ipsam corporum essentiam esse statuunt, ita ut corpora 
nihil sint aliud quam loca viribus oppositis attractionis ac re-r* 
pulsionis repleta. , . • , . 

25. Alii vero transcendcnlales qui pantheismi systema sectan- 
tur, de his viribus sic statuunt, iuxta capitale illud pantheistieae , 
sectae principium: ea quae in conceptibus nostris sunt sibi in^ 

vicem oppositu, iit rclnts ipsis unii», imnio unum idcmque esso. 
Aiunt videlicet non esse cum Knntio dicendum, ad hoc ut ve- 
rum extensum habeatur, praeter vim rcpulsivam, vim quoque 
altraciivani necessariam esse, sed prorsus vim rcpulsivam sine 
atlractiva exsistere non posse. Vis enim repulsiva per se sola 
nihil aliud gignit nisi spatium vaeuuin ; et. quia nihil esset quod 
repellere possit, se ipsam impossibilem reddit. Vicissim attracli- 
va vis per se nihil efficit nisi punctum : quod si punctum tan- 
tummodo habetur, ipsa attractio impossibilis est. Itaque binae istae 
vires se invicem essentialiter postulant ; et hoc ipso quod sibi 
oppositae sunt, ac se oppugnant, sc invicem constituunt. 

Haec vero oppositorum identitas in rebus omnibus reperitur. 

ARTICULUS IV. 

* Si/slcma a tomicum 

24. Systema alomicum apud antiquissimos aeque ac recentis* 
simos rerum naturalium investigatores maxime celebratum, ho- 
diernae Physicae fundamentum est ac principium. Cuius summa, 
quod ad rei substantiam attinet, in eo continetur : corpora coa- 
lescere primitivis quibusdam corpusculis extensis, insensibilibus, 
inter sc diversis, ac mutuo coniunctis, quae ab eorum indivisi- 
bilitatc atomi appellata sunt. Corporum autem diversitatem onir 
nem ex varia variorum corpusculorum consociatione conflari. 
Quod vero spectat ad horum corpusculorum naturam ac pro- 
prietates, variae apud veteres sententiae fuere. 

25. Anaxagoras docuit haec rerum initia esse particulas in- 
finitas essentia ipsa dissimiles el ad singulas rerum species per- 
tinentes, v. gr. infinitas atomos aureas, plumbeas, ligneas, osseas, 
carneas, sanguineas cte., quae ita consocientur, ut in omni cor- 
pore aliquae ex omni rerum specie particulae insint ; corpora 
vero in certa specie constituantur per hoc, quod certae speciei 
particulae in uno prae ceteris abundent, primaque in fronte lo- 
catae sint. ' ' 

Empedocles ad quatuor tantum species atomos primitivas re - 
duxit, terram, aquam, aerem, ignem, omniaque corpora quem- 
admodum iu haec resolvi putavit, ita cx bis conflari statuit. 

Leucippus, Democritus et Epicurus infinitam pariter multitu- 
dinem elementarium corpusculorum esse docuerunt, quae quidem 
essentia similia essent, solumque magnitudine, figura, ordine, 


Digitized by Google 



C 0 S M 0 L 0 G I A' 


m 

positura, lrmtuqiie differrent : neque aliunde corporum oriri di- 
versitatem, quam ex eo- quod componentium atomorum 'figurae, 
positiones, atque etiam intervalla varia sunt : ita enim coniugun* 
tur atomi, ut inter ipsas vacuufii aliquod inleriaceat. 

Non defuerunt sive inter veteres Aristotelis interpretes, sive 
inter reeentiores qui ipsum Aristotelem inter atomislas adnii- 
morandum esse censerent; quorum sententiam profecto non va- 
cat expendere. 

26. At onustarum veterum doctrinas quns scholastici systematis 
dominatus in contemptum atque oblivionem adduxerat, a theologi* 
cis, quibus scatebant, erroribus purgatas restituerunt sace. XVU 
Renatus Cariosius, et Petrus Gassendus. 

Cariosius in pura extensione mathematica , in triplici nempe 
dimensione, essentiam corporis collocavit, ac propterea vacuum 
omne impossibile esse decrevit. Corporum materiam • primam 
non atomos esse eensuit, sed massam homogenenm, continuam, 
indefinitam et in indefinitum divisibilem. Hanc Deus initio crea- 
vit, eamdemque deinde divisit in particulas innumerabiles, fere 
omnes cubicas, quae rotatorio motu accepto, agitari coeperunt, 
invicemque collidi, affrictuque mutuo conteri atque abradi. Ex 
qua attritione, quemadmodum extornato ligno, tria elementorum 
genera effecta sunt. Primum elementum sunt minutissimae par- 
ticulae, quasi scobs subtilis, quibus omne vacuum oppletur. Se- 
cundum globuli, in quos cubi primitivi, abrasis angulis, trans- 
formati sunt. Tertium particulae aliae irregulares, implexae, 
diversisque figuris praeditae, et ad motum minus aptae. Mitto 
cetera aeque hypothetica et arbitraria, quae ad rem non faciunt. 

27. Gassendus arbitrarias hypotheses et imaginationis figmenta 
studiosius declinans, veterum vestigia pressius secutus est. Is 
statuit corporum ultima elementa esse corpuscula solida, impe- 
netrabilia naturaliter, atque indivisibilia, homogenea quoad es- 
sentiam, magnitudine tamen ac figura diversa; non infinita nu- 
mero, sed finita. Haec a Deo creata in rerum initio non separata 
inter se, sed in minimas quasdam moleculas eoniuncta, quae sunt/ 
corporum sensibilium elementa. Ex bis moleculis alias esse omni- 
no similes, quia ex similibus atomis compactae similique textu- 
ra; alias ex opposito dissimiles. Ex moleculis huiusmodi simul 
compositis, vacuis spatiolis interpositis, oriri corpora; ex simii i- 
bus elementaria, ex dissimilibus mixta. Generationes autem novo- 
rum corporum et corruptiones mutatione compositionis contineri; 
quae fit vel transpositione atomorum, vel additione, vel detractione. 

28. Haec nutem omnia Gassendus fieri existimavit per mo- 
tum. localem atomis a Deo inditum, quo, quantum est ex se, 
deorsum ferrentur «ad perpendiculi directionem ita tamen ut 
quaeque atomus ex alterius percussione secundum diversas dire- 
ctiones moveri posset. Ex his motibus reflexis contingit atomos in- 
vicem colligari et connecti, ex iisque moleculns et corpora componi. 

Newton mechanicis hisce impulsibus ac motibus attractionem, 
seu gravilalioncm universalem substituit. 

29. In his omnibus quamdam atomicae doctrinae propemo- 
dum infantiam videre est. Cui parum accessit incrementi ex 
alchimistarum ac primaevorum chimicorum tentaminibus. At hi 
saltem in eo quod relictis hypotesibus et ratiociniis a priori i 
experientiam consuluerunt, unicam illam inierunt viam, qua ad ve- 
ritatem hac in re accedere homo poterat. Ut autem perfecta est 
ehimica analysis, eiusque productiones libra ponderatae, men- 
sura definitae sunt, tunc tandem de natura corporum aliquid 
certi statuere datum est. Hinc receniiorum atomistnrum doctrina 
a chimicorum conclusionibus non differt, sed ab iis tota corri- 
vatur, nulla re addita, nulla detracta. 


articulus v. 



De alomismo chimico 



50. Chimiae dogmata, quae ad generalem de corporum con- 
stitutione theoriam perlinent, ad hace praecipua capita revoca- 
ri possunt. 

1. ° Materia, quae idem sonat ac corporea substantia, alia est 
ponderabilis, alia imponderabiiis. Corpora sensibilia utramque 
continent. Imponderabiiis vero materia non solum corporibus 
sensibilibus immiscetur, sed mundana omnia spatia occupat. Ab 
ea repetuntur phaenomena lucis et caloris, eleetricitatis et ma- 
gnctismi, et valde probabiliter etiam attr.actionis omnigenae. Im- 
ponderabiiis dicitur, quia nullum adhuc in ipsa pondus depre- 
hensum est. 

2, ° Corpora sensibilia, quantum ad materiam ponderabilem 
spectat, alia simplicia dicuntur, alia mixta , seu composita. Sim- 
plicia sunt quae in plura corpora diversae naturae resolvi adhuc 
non potuerunt, quaeque proinde ex diversis corporibus non coa- 
lescere opinari licet. Composita sunt quae in corpora diversae 
naturae resolvi possunt. 

5.° Omnia corpora in partes dividi queunt. Ultimae corporum 
particulae quae inediis mechanicis sini indivisibiles, dicuntur 
moleculae integrantes, suntque omnes inter se, et cum toto ho- 
mogeneae. Compositorum vero corporum moleculae, in partes 
heterogeneas resolvi possunt per chimieam anahsim. Hae paries 
heterogeneae integrantium molecularum appellantur moleculae 
constitutivae . Quae possunt et ipsae compositae esse ; ac solum 
in substantiis vere simplicibus compositae non sunt. Haec in- 
composita corpuscula vocare licebit atomos primitivas . ■ ; ,.:i 

4. ° Hinc sequitur corpora esse aggregata substantiarum, quae 
tot sunt numero, quot sunt in corpore atomi primitivae : diverr 
sam item corporum naturam ab integrantium molecularum di- 
versitate originem ducere. 

5. ° Copulantur corporum moleculae , ac simul cohaerent vi 
attractionis, quam dicunt molecularem. Quae attractio ab univer- 
sali attractione distinguenda videtur, et tam inter molcculas ho- 
mogeneas integrantes, quam inter molcculas constitutivas viget. 
Prima dicitur eohaesio, ipsique debetur corporum compages, al- 
tera appellatur affinitas, et ab ipsa oriuntur heterogenearum mo- 
lecularum combinat iones; ex his autem combinalionibus inte- 
grantes compositorum corporum moleculae consurgunt. 

6. ° Quemadmodum cohaesione moleculae coniunguntur, ita 
calorico dissociari possunt. Hinc sunt inter molcculas diversi 
cohaesionis gradus, prout una vel altera vis praevalet. Ex di- 
versis hisce cohaesionis gradibus dependet distinctio corporum 
in solida, liquida, aeriformia. 

7. ° Quum integrantes moleculae iuxta mutuas attractionis vires 
libere disponi possunt, solidum inde emergit determinatam for- 
mam polyedrieam praeseferens, quae in variis substantiis varia 
est. Solida ita cfTormata crystalli appellantur. Crystallorum autem 
omnium formae ad sex primitivos ac fundamentales typos re- 
vocantur. 

8. ° Chimica affinitas inter diversarum substantiarum atomos 
non est eadem, sed inter alias maior est, inter alius minor, et 
inter quasdam nulla. Eaedem immo substantiae sub diversis 
adiunctis modo maiorem inter se affinitatem, modo- minorem 
exercent. 

9. ° Omne corpus compositum ex binis semper coalescit com- 
ponentibus, quae sunt vel substantiae simplices vel compositae 
pariter ex binis. Lex haec dicitur dualismi chimici . 

10. ° In omni chimico composito ratio inter componentes ea- 

dem est semper; v. gr. in quantaeumquc aquae massa, hydro- 
gentum semper est ad oxy genium ut 1 : 8.; Haec dicitur lex 
proportionum determinatarum. .<« - ■ 

11. ° U na eademque substantia, sive simplex, sive composita, 
diversas combinationes inire cum altera potest, quae tamen com- 
binationes exiguo semper numero continentur. In compositis 
autem, quae ex his diversis combinaiionibus emergunt, manente 
eadem unius componentis quantitate, alterius componentis quan- 
titas maior est, ita tamen ut sit semper multipla minirnae quan- 
titatis, quae cum primo illo componente combinari potest: v. 
gr. 175 nilrogenii paries combinari possunt cum partibus oxy- 
genii vel 100, vel 200, vel 500, vel 400, vel 500. Haec lex 
vocatur multiplorum. 

12. ° Ex postremis hisce duabus legibus deducunt chimici: l.°) 
atomos primitivas esse indivisibiles naturae viribus : 2.°) atomos 
cuiusque substantiae esse aequales inter se, tum mole, tum pon- 
dere': 3.°) atomos vero diversarum substantiarum et mole el 

. pondere dissimiles esse. Ex eryslallizalionis vero phaenomenis 
deducitur 4.°) figuras atomorum diversas esse. 

> 13.° Illud tandem in comperto est apud omnes: atomorum es- 
sentiales proprietates illas esse, sine quibus corpora nec perci- 
pere sensu, nec mente concipere possumus: extensionem vide- 
licet, ac vim resistendi penetrare eonanti, aut locum occupare 
quem ipsae occupant.. . < . . ... 

»*■»» • »' •'* , * ' i • ■ 

CAPUT II. 

! CRISIS 



ARTICULUS 1. 


* Refellitur systema peripateticum 

31. Nunc de expositis systematibus iudicium ferendum est. 
ISota autem velle nos hoe loco de inorganicis tantummodo cor- 
poribus sermonem habere. De organicis enim, ut quae ab inor- 
ganicis adeo differunt, separatim disserendum est. 

Veniamus primo ad systema peripateticum scholasticorum. 
Quod quidem exponere operae pretium erat, ut veteres auctores 
qui nihil in ore frequentius, quam materiam et formam habent, 
intelligi possem : refutare autem videri posset non necessarium, 

cum obsoletum inmdiu sit, et a scholis eliminatum. Quia tamen 
nostra aetas ad scholasticorum doctrinas recolendas, magno qui- 
dem philosophiae bono, se convertit, limendumque est ne sint 
aliqui , qui non attentis physicae scientiae post scholasticorum 
tempora progressibus, tantos duces indiscriminutim in omnibus 
sequi se posse arbitrentur; male me consulere existimarem au- 
ditoribus meis, si de hac hypolhesi nihil dicerem, aut, ut passim 
lieri solebat, contemptu illam atque scommatibus salis refelli posse 
putarem. 

32. Pnoposmo I. Scholasticorum theoriae de corporum prin- 
cipiis merito a recentioribus reiiciunlur. 

Inlellige in primis quid asseratur. Equidem non dico, scho- 
lasticam hanc theoriam absurdam esse, aut risu dignam. Absur- 
dam non dico, quia id verum non puto: risu dignam dicere 
abhorreo propter sapientes, qui ea usi sunt dum illa esset com- 
munis. Neque necessarium est ut theoriam istam absurdam di- 
camus. Agimus enim de hypothesi ad corporum constitutionem 
explicandam invecta. Ad aliquam autem hypothesim reiiciendam, 
profecto necesse non est, ut ea ostendatur intrinsecus repugnans. 
Hoc unum itaque contendimus; hypothesim scholasticam quae 
a recentioribus iamdiu reiecta est, et communissime reiieilur, 
merito reiici, nec iterum amplectendam esse. 

33. Prob. 1. Etiamsi quae de prima materia a scholasticis as- 
serebantur mitissime intelligamus cum Scoto, Suaresio aliisque, 
ut nempe materia ita pura potentia dicatur, ut tamen propriam 
essentiam et exsistentiam sibi vindicet, nihilominus quae de forma 
corporum substantiali traduntur recipere non possumus. 

Si enim substantialis haec forma esset compositio et ordo 
partium, ut est forma operum artificialium, aut qualitas modusque 
substantiae, ut sunt accidentales corporum formae, facile inlelli- 
geretur quid rei illa esset, et quomodo ex materia educi posset. 
At iuxta scholasticos forma corporum substantialis realiter et 
adaequate a materia distinguitur, educitur tamen ex illa et non 
fit ex nihilo. Iam in hisce assertis plura sunt quae certe non 
• levem difficultatem habent. Ipse Suaresius fatetur, in his expli- 
candis multos laborare (a). Si igitur adeo difficile fuit ipsis 
scholasticis statuere quid ea verba significarent, non mirum si 
nobis difficile est rem iis verbis expressam comprehendere. Certe 
quidquid sit eductiva illa aut receptiva materiae potentia, non 

(o) Mit. Disp. XV, sect. II, j| 14. 

facile explicabitur quomodo res, quae actu in materia non con- 
tinentur, possit tamen ex illa educi; neque ex nihilo educatur 
solummodo quia educitur dependentor a subiecto eam susten- 
tante ae recipiente. 

3*i. Scio ad linee omnia non deessc scholasticorum responsa : 
immo multa huc congeruntur, praesertim a scholasticis tardio- 
ribus , loquendi formulae multae afferuntur, subtilesque distin- 
ctiones. Sed haec ingenium quidem disserentium probant , at 
rem ipsam non magnopere illustrant. Quidquid sil , stat certe 
hoc argumentum. 

Merito reiicitur illa hypolhesis, quae, ut minimum dicamus, 
magnas patitur difficultates , si aliae hypotheses planae et inlel- 
ligihilcs ad rem de qua agitur explicandam idoneae praesto sint. 
Atqui scholasticorum hypothesis magnas certe patitur difficultates, 
nliaeque opportunae hypotheses nobis non desunt. Merito igitur 
illa reiicitur. 

35. Prob. II. Quieumquc sit physicae studiis vel leviter ex- 
cultus, profecto numquam in animum inducet, ut quae physico- 
rum omnium consensu tamquam physicae scientiae fundamen- 
talia dogmata in praesenti recipiuntur, vel reiicial vel contemnat. 
Nam prneterquamquod nullae modo theoriae a physicis admit- 
tuntur, nisi quae a plurimis experimentis, et naviter institutis^ 
et saepius instauratis, sponte dimanant, ea quae diximus funda- 
mentalia dogmata adeo clare, solide, harmonice naturae phae- 
nomena explicant, tamque illustria in se divinae sapientiae vestigia 
exhibent, ut non modo suadeant animum, sed etiam admiratione 
ac stupore compleant. Si quis igitur haec negaverit, cum eo sane 
disputandum non est. 

Atqui inter haec physicorum dogmata cl peripateticam theo- 
riam tanta est oppositio , ut physicorum dogmatibus receptis , 
illico tota peripateticorum theoria corruat, et vicissim qui eius- 
modi theoriam complectitur, ea dogmata respuat necesse sit. 

Revera si qua modo est apud physicos fundamentalis doctri- 
na, haec est atomica theoria superius exposita (30.). Hac enim 
physici perpetuo utuntur, ut non modo corporum inorganicorum 
constitutionem, conversiones, rarefaclionem et condensationem t 
ac varias statuum mutationes, sed etiam lucis, caloris, electri i 
citatis ac magnetismi phaenomena, magnaque ex parte vegeialis 
quoque oeconomiae functiones explicent. 

3(>. lam l.° atomica theoria recepta, formarum substantialium 
theoria per se concidit, saltem in eo quod attinet ad inorganica 

corpora, de quibus loquimur. Quod non tantum atomistae affir^i 
mant, sed etiam facto ipsa suo peripatetica schola ostendit, quae 
semper contra alomica quaevis systemata, tamquam contra ca- 
pitalem inimicum, dimicavit, eaque contentione, ut luculenter; 
ostenderet, se cum atomistis pro aris ae focis dimicare. Et sane * 
atomiea theoria semel posita, formae substantiales sunt, ut mi-> 
nimum dicam, prorsus inutiles, quemadmodum per se manife-u 
stum est, et ex ipsis peripateticorum principiis dedueitur.- 
Ubi enim sunt plures substantiae, quae suis viribus invicem-; 
adhaerescunt, coniunclaeque permanent,, in hoc composito, iuxta 
peripateticos, forma nulla physica necessaria est; estque in eo- 
solum forma quaedam metaphysica, quae ipsa partium compo- 
sitione atque ordine continetur, quemadmodum in rebus omnibus •' 
artificialibus contingit (a). Atqui in atomieo systemate atomi na- 
turalibus suis viribus copulantur, copulataeque permanent. Po- 
sito igitur atomieo systemate, iuxta peripateticorum principia , - 
nulla physica forma necessaria est. . •» 

57. 2.° Dixi e converso admissa peripatetica theoria, respui 
atomicam theoriam oportere. Nam in peripatetica doctrina non i 
atomis corpora constant, sed substantia quantitate continua, in*:* 
definiteque divisibili; hinc nulla molecularis -attractio : nulla ‘ 
quoque attractio chimica inter diversae naturae atomos, sed so- i 
lum appetitus quidam materiae primae ad diversas formas sub- i 
stantiales : in synthesi substantiarum non atomi atomis copulatv 
tur, nec permanent in composito atomi heterogeneue impermixtae,; 
sed formis praecedentibus corruptis, unioa nova forma materiam i 
earum aeluat: hinc corporum diversitas - non a constituentium ! 
molecularum diversitate pendet, sed unice a diversitate subslan- ■* 
tialis formae. Iam haec qui affirmat, is atomicam theoriam uni- ; 
versam subvertit. Ergo revera inter theoriam atomicam et peripa- •» 
jeticam tanta est oppositio, ut alterutra recepta, altera reiicienda sit. 

38. Iuverit oppositionem hanc aliquo exemplo confirmare. Si > 
v. gr. potassium accedat ad aquae contactum, fit combustio, qua 
peracta superest oxidum potassii ( potassa ), ac volumen aliquod 
liberi hydrogenii. Explicatio huius facti quam chimica scientia 
suppeditat, theoriis supra dictis innititur. Aqua ex hydrogenio o.* 
et oxygenio constat; quae substantiae coni unctae quidem sunt* > 
sed non destructae. Iam potassium habet ad oxigenium affini- 
tatem maiorem, quam bydrogenium; hinc oxygenii atomos, quas - * 

. : : .. . .. . • - . . . i , i--'. .. !,i .♦ 

(<i) «Forma domus est compositio et ordo; quae. quidem forma consequitur natu-., 
ralem virtutem quarumdam rerum»; S. Th. Sum. th . p. I. q. C.1V, art. 1. 

iti aqua reperit, divellit ab atomis hydrogenii, casque sibi con- 
iungit. Haec chimicus iuxta propriae scientiae principia. 

Audi nunc peripateticum. Aqua, inquiet, substantia est ex ma- 
teria prima constans et forma aquea. Potassium vero est agens, 
quod activa sua virtute corrumpit aquam, et ex materia qua illa 
constat potentia hydrogenii formam educens hydrogenium ge- 
nerat. In hac vero actione potassium repatitur, atque ipsum 
quoque corrumpitur actione aquae, eadcmque actione generatur 
altera substantia, constans materia prima et forma potassae. 

Missa faciam reliqua: at profecto binae istae explicationes con- 
sistere simul non possunt, sed altera alteram destruit. Quemad- 
modum igitur chimiea theoria theoriam evertit peripateticam , 
ita peripatetica' evenit ehimicam. Actum est igitur de chimica 
scientia, si peripateticam theoriam recipere cogamur. 

59. Probi III. Si qua hypothesis ea facta, quae maxime expli- 
care deberet, non explicat , merito seponitur; praesertim si aliqua 
alia hypothesis reperta sit, quae ficta eadem commode explicet. 

Atqui atomica theoria, quod nemo negare potest, solide, di- 
lucide, harmonice, pulere omnia, quae ad corporum constitutio- 
nem legesque pertinent, explicat et illustrat; proportiones de- 
terminatas, legem multiplorum, mineralium origines, corporum 
figuras, substantiarum mirabiles conversiones, sive ad brutam 
materiam 'pert ineant , sive ad vcgctalc atque animale regnum, 1 
simplicissimis semper ac perspicuis utens principiis, eoque ma- 
xime : minor vis maiori vi superatur. Omnia contingunt in rerum 
natura, ut contingere deberent positis chimieis theoriis. Ex hisce 

theoriis novi subinde processus a priori deducuntur, quibus in- 
tenti effectus feliciter obtinentur atque intimae naturae latebrae 
perlustrantur. Sine hac scientia denique omnes physicae partes 
aliquid desiderant atque in pluribus nutant. 

Peripatetica autem theoria, nescio quaenani phaenomena ex- 
plieet, aut quas naturae leges illustret. Certe ea nullo facto sua 
detur, cumque nulla naturali scientia foedus inire potuit. 

4-0. Unum iam supra explicationis peripateticae attuli exem- 
plum; Placet afferre alterum : eritque factum omnium simplicis- 
simum, atque obvium. Quaeratur eur binae substantiae quae ad 
certum quoddani compositum efficiendum concurrerunt, hoc dis- 
soluto prodeam caedem quae aiitea. Si ad chimica principia te 
conferas, vix ulla explanatio necessaria est, adeo iis positis res 
clara est. Vide nunc in quantas ambages se eoniicerc debeat 
peripateticus; quo vero exitu, tute perspicies, * « nwtuMi' min 


C. 0 8 M 0 L 0 G I \ 


m 

Materia pritna, inquit, omnes formas potentia continet. Ele- 
mentorum autem formae in mixto continentur insuper virtute. 
Haec vero virtualis praecontincntia importat in mixto qualitates 
eiusmodi ac dispositiones, quae elementorum qualitatibus sint 
maxime affines. Haec affinitas qualitatum inter mixtum eiusque 
elementa, vinculum quoddam successionis inter ea constituit. 
Atque hinc est, quod dum mixtum corrumpitur, cius formale 
principium locum per se cedit iis principiis formalibus, quibus 
ob suas proprietates est maxime propinquum ; quae quidem 
principia sunt ipsae formae simplicium ex quibus mixtum fuit 
genitum. Inde lit, ut simplicia haec suum esse resumant, non 
mera partium separatione, sed vera cnlitalis productione. Haec 
nutem productio mira esse non debet, cum in ehimiea anulysi 
polcntissimae naturales vires magis minusve interveniant, euius- 
rnodi sunt sive caloricum sive electricum. Ita rem peripateticus 
explanabit. 

41. Quam sit haec explanatio obscura et implexa, nemo non 
videt. Sed praeterea nulla fere in hac ratiocinatione assertio est, 
quae neganda non sit. Omissis primis duabus, 

1. ° Negandum est compositum quoad suas qualitates et dis- 
positiones suis elementis esse proximius, quam aliis substantiis. 
Aqua v. gr. quoad proprietates suas omnes, multo minus ab 
alcool distat, quam ab oxygenio vel hydrogenio. quae sunt eius 
elementa. Quamnam enim proprietatem haec habent cum aqua 
communem ? 

2. ° Negandum qualitatum affinitatem et propinquitatem vin- 
culum successionis, de quo agimus, inter substantias inducere 
Hoc enim est falsum in se ; secus cx aqua potius alcool, quam 
oxygenium aut hydrogenium, gigni deberet. Falsum quoque est 
recepto superiore adversariorum principio. Si enim mixtum suis 
elementis est maxime affine, quotiescumque ipsum corrumpitur, 
semper eius elementa generari deberent ; quod tamen est fal- 
sum ; nam pro diversitate agentium, ( haec est peripatetica doctri- 
na ), diversae substantiae ex aquae materia generari possunt (58). 

5.° Negandum sive calorici sive electrici virtute novum esse 
produci posse. Utraque enim vis non agit nisi movendo, nihilque 
aliud per se producit nisi motum, ut physici unanimes docent. 
Hinc tam caloricum quam electricum nioleculas separare, trans- 
ferre, agitare, suhstantiarumquc statum mutare possunt, at quod 
actu non est producere vel educere sane non possunt. Hinc do- 
cent physici, utramque vim ex eo solummodo ehimicom gignere 

anulysim, quod ex atomis unam moleeulam constituentibus unam 
altera celerius movere, atque hoe pacto eam ab alterius attra- 
ctione subtrahere possunt : synthesim vero efficere, eo quod motus 
uni atomo ab ipsis communicatus, vel eam ab alterius attractionis 
sphaera subtrahit, vel in alterius attractionis sphaeram propellit. 

Si itaque hoc pacto rem adeo facilem peripatetici illustrant, 
quid erit de difficilioribus naturae arcanis existimandum ? 

Igitur peripatetica hypothesis a veteribus quidem scholasticis; 
quibus naturae leges parum exploratae erant, nullaque melior 
suppetebat hy pothesis, non absurde adhiberi potuit ; ast a rc- 
eenlioribus quibus melius aliquid obtigit, rectissime reficitur. 

42. Prob. IV. Tandem theoria formarum substantialium non 
probatur, nullique nititur solido fundamento. 

In primis plura sunt in illa arbitraria prorsus, nulloque, vel 
argumento, vel experimento probata. Revera, quomodo probare 
poterunt Aristotelis sectatores, materiam rerum omnium sublu- 
narium unam esse, omniaque, absolute loquendo, posse inter se 
transmutari, aurum v. gr. in hydrogenium, aut sulphur in fer- 
rum ? Atqui hoc est primum quod postulant. 

Deinde, ne dicam de materia coelorum diversa a sublunari 
materia, deque coelorum incorruptibilitate, quomodo suadebunt 
corpora omnia sublunaria corruptibilia esse, propriasque formas 
ex agentium naturalium operatione amittere posse? Aut quatuor 
esse prima elementa, eaque in mixto non actu servatis propriis 
formis, sed secundum qualitates tantummodo permanere? Omitto, 
alia plurima : lota enim eorum physica disciplina gratuitis sca- 
tet suppositionibus et assertionibus. His igitur omissis, dico ipsa 
eorum argumenta nihil probare. 

. 43. Multa quidem a veteribus scholasticis ad suae doctrinae 
confirmationem afferebantur argumenta, mulloque plura a se- 
quioris aevi doctoribus : non defuere tamen inter ipsos peripa- 
teticos magistros, qui doctrinam hanc non firmis ac necessariis 
rationibus, sed tantum probabilibus firmari faterentur. Cardinalis 
vero Ptolemaeus, vir egregie doctus, et voluntate certe peripa- 
teticus, candide fatetur convenire se cum peripateticae doctrinae 
adversariis quantum ad probationum quae ad ipsam confirmandam 
afferri solebant levitatem ; ac deinde subdit : « Crede mihi : vel 
» solidi nihil afferri potest pro systemate peripatetico adstruendo, 
» adeoque simpliciter erit postulandum ; vel unico a nobis allato 
» argumento satis est roboris ad ipsum confirmandum » (a). Hoe 

autem unicum argumentum, quod ipse afferri posse putaverat, 
est argumentum auctoritatis. De quo mox. 

44. Ceterum argumenta omnia quibus peripatetici veteres ute- 
bantur ante exortas cum ntoinislis controversias, ad haec redu- 
cuntur. 

1. ° Homo constat forma substantiali ut intrinseca caussa. Est 
enim anima humani corporis forma. Ergo et res omnes natu- 
rales. 

2. ° Si non esset forma substantialis, omnes res naturales es- 
sent eaedem secundum substantiam, cum materia prima sit una, 
et communis omnium rerum. 

5.° Nulla item esset generatio substantialis. Nam materia non 
generatur; productio vero accidentis non generatio est, sed al- 
teralio. 

4.° Quum una substantia in alteram mutatur, v. gr. panis in 
sanguinem et carnem, aliquid ex prima substantia supersit ne- 
cesse est, itemque novum aliquod elementum producatur opor- 
tet. lam id quod superest materia prima est, id quod produci- 
tur, forma. . 

b.° Tandem arguebant ex variis, ut putabant, formarum huius- 
modi naturalibus indiciis. Sil in specimen hr.ee ratiocinatio. 

« Si aqua v. gr. caleliat, et postea removeatur agens, ab in- 
» trinseeo reducitur ad pristinam frigiditatem. Ergo signum est 
» esse in aqua aliquod intimum principium a quo iterum manat 
» intensio frigoris, sublatis extrinsecis impedimentis. Illud autem 
» principium non potest esse nisi forma substantialis » («). 

4o. lain quis non videt quatn facile rationes istac enerven- 
tur? Quod ad l. m spectat, respondebimus: 0 initio ani. eiusque 
probationem, quae vera quidem continent, sed alibi explicanda. 
Nego consequentiam et paritatem ; nam haec paritas, ut scribit 
Ptolemaeus quem supra laudavi, « est innumeris affecta dispa- 
» ritalibus, quantum videlicet interest inter animam rationalem, 
» spiritualem, per se subsistentem, immortalem, et entilates quas- 
» dam corporeas, corruptibiles, incompletas » ( b ). Notandum et 
illud: non ab-omnibus scholasticis hoc argumentum adhiberi, 
sed a solis thomistis qui existimabant ipsum esse corporis ab 
anima pendere ; id quod scotislae aliique negabant. 

2. m Negatur lotum. Nam materiam primam esse unam cont- 
munemque rebus omnibus, gratuito asseritur, ct falsum est. 

(fl) Suarez. Dtsp. nnt. XV. secl. I. S) VIII. 

(b) Phit. mentis ct sensuum 1. c. 

Falsum proinde, res secundum substantiam distingui, vi solum 
formae substantialis. Corpora simplicia distinguuntur secundum 
substantiam per se ; mixta vero secundum diversitatem substan- 
tiarum componentium. 

Ad o. m Disl. Nulla esset generatio, seu mutatio substantialis 
sensu 'peripatetico, cone, alio sensu legitimo ncg. Etenim iuxta 
peripateticos iit generatio substantiae novae simpliciter, nempe 
eductio novae formae ex materia prima : iuxta atomistas autem 
fit generatio substantiae novae secundum quid, videlicet sub- 
stantiae compositae ex binis praeexsistentibus substantiis, quin 
novum ullum elementum producatur. Quae compositio est ac- 
cidens respectu componentium, non vero respectu compositi , 
eum eius essentiam constituat. 

4. m Argumentum ex mutationibus substantialibus duriter in- 
dicat, ac pessime muletat citatus auctor bis verbis. « Est mera 
» petitio principii, et acquivocatio inter materiam primam ab 
» omnibus philosophis admissam, et materiam primam aristote- 
» licam » (a). Cui sane contradicere nequeo. Nemo enim dubitat 
in mutationibus huiusmodi aliquid manere, ct aliquid novi fieri, 
ipsique rustici hoc sciunt (5). Sed quod manet, ct quod lit novi 
esse materiam primam formamque peripateticam, hoc profecto 
ex argumento non deducitur. Falso quoque supponitur, id quod 
fit novi esse novum aliquod elementum quod producitur. ' Ut 
enim modo diximus, sufficit nova compositio elementi quod su- 
perest cum aliquo alio aliunde adseito. 

5. m Responsione non eget, sed excusatione. Sapientes enim 
viri qui ita disserebant, non tenebantur ea scire quae postea 

'experientia laborque multorum paullnlim posteros edocuit. 

V .V46.' Quod si quis argumentum auctoritatis urgeat, atque in- 
vidiosam illam expostulationem oggerat : ergone tot snpientissimi 
ac sanctissimi viri qui inter scholasticos eminuere, quique hoc 
systema defenderunt, errarunt ? f 

: ‘ 0icam l.° expostulatione simili: ergone omnes physicae cul- 
tores, immo omnes philosophorum scholae, quae physicam alo- 
mismi theoriam ultro recipiunt, modo errant f Nonne eorum 
error in hac materia incredibilior est, praesertim cum veteres 
illi a priori, hi autem experientiae tantummodo ductum sequen- 
tes, de rerum natura decreverint ? - 

Dicam 2.° ut modo innui, non esse’ mirandum si homines 

etiam sapientissimi «liqua ignornnlin laboraverim, in his prae- 
sertim rebus quae sine inultis experimentis definiri nequeunt, 
enque (empore quo chimica scientia nulla erat. 

Dicam 5.° veteres illos ( nam de subsequentibus disputare 
nolo) ac S. Thomam praesertim, cum eo unice spectarent, ut 
sacram doctrinam illustrarent pro viribus ac tuerentur, physi- 
cum hoc systema a saeculari scientia recepisse, et quia commu- 
niter probabatur, probasse, neque ad aliud animum intendisse, 
nisi ut illud ab erroribus ethnicorum purgarent, et cum Chri- 
stianae fidei dogmatibus amice conciliarent. Neque in hoc sane 
imprudenter egere, immo exemplum nobis dedere, ut ab iis 
quae unanimi alicuius scientiae professoribus consensu recepta 
sunt, temere non discedamus. S. T hornas, si nunc viveret, pro- 
fecto peripateticus non esset. Vellem equidem omnes catholicos 
doctores his in quaestionibus mentem potius consiliumque S. Tho- 
mac sequi, quam ut iis vestigiis quae in aliena via ipse reliquit 
pertinaciter inhaererent. 

Quae deinceps allata sunt a peripateticis argumenta, ut con- 
tra insurgentes alomistas se defenderent ipsosque impugnarent, 
infra fusius expendemus. 


Ainta t.es it. 

Refellitur syntona elementorum simplicium 

• I : * * • 

47. Propositio II. Leibnilziana monadum theoria arbitraria 
est et absurda. 

In his duabus assertionibus confirmandis mullum immorari 
nccesse non est. Nam, quod ad primam attinet, quis non videat, 
sine ratione a Leibnilzio negari vacuum, ac monades omnes in- 
ter se dissimiles confingi ? Quis sibi inducere in animum potent 
corpora ex animis, imo ex puris coalescere spiritibus ? Spiritus 
enim est subiectum cogitans sine corporis adiumento, quemadmo- 
dum cogitant monades germani philosophi. Cui vero poterit 
suadere Leibnitzius, esse in corporis elementis actiones illas in- 
ternas, quas nulla experientia manifestat, et nullas esse actiones 
externas, quas experientia perpetua nobis obiicit? Quis demum, 
ut alia omittam, illud pracslabilitac harmoniae commentum ab 
auctore suo serio proponi ut philosophicam bypolhcsim arbitre- 
tur? Palet ergo leibnilziannm monadum theoriam in plurimis 
arbitrariam esse. 

48. Nec minus aperta esi eiusdem absurditus. Suflieiant lutee 
duo, quoti I.** ponit in unoquoque corpore, el in quavis eius 
portione ntonades numero infinitas. Sed prnclcfquamqubd nu- 
merus infinitus repugnat, illud ex liac positione necessario con- 
cludendum foret : omnium corporum massas inter se aequales 
esse, minimainque corporis unius particulam, quoad numerum 
elementorum, totum mundum aequare. 

2.° Ponit quoque monades, quae nullam extensionem habent, 
ac punctum solummodo occupant, ita se contingere ut nullum 
inter ipsas vacuum sit intericctum. At, quemadmodum contra 
Zenonem argumentatur Aristoteles (a), duo puncta quae ita se 
contingunt, in unum punctum coalescunt. Quae enim secundum 
se tota se tangunt, non sunt separata loco, sed se invicem pe- 
netrant, uti geometrae docent. Binae ergo monades quae se con- 
tingunt, unum tantummodo punctum occupant. Accedat tertia 
monas, commiscebitur illis ; accedat quarta, quinta, sexta, cl ita 
porro : omnes in unum punctum coalescent. Hoc pacto in leib- 
nitziano systemate nulla haberetur continuitas, nec realis nec ap- 
parens, sed totus mundus unico puncto contineretur. 

49. PnorosiTio III. Systema quoque elemenlormn simplicium 
a Boscovicliio adornahim ncc gratuitis assertionibus caret, nec 
inconveniens omne devitat. 

Etenim gratuito asseritur, ut minimum dicam, vim altracti- 
vam quae nulla est in virium centro, in aliqua deinde ab hoc 
centro distantia primo exseri, ct intra aliquod spatium crescente 
distantia crescere. Gratuitum quoque est cuiusque simplicis ele- 
menti vim, pro distantiarum diversitate, modo repulsivam esse, 
modo atlraclivam, ct a repulsiva in attractivam, ac vicissim ab 
attroctiva in repulsivam pluries mutari. 

50. Inconveniens vero, quod in hoc systemate ego perspicio, 
hoc est, quod aut actionem in distans ponere cogitur, aut ad 
occasionulismum deflectere. 

Etenim attractiones illae repulsionesquc simplicium punctorum, 
vel sunt verae ac physicae eorumdein actiones, vel secus. 

Si sunt verae ac physicae actiones, iam simplicia hace puncta 
agunt in distaris. Inter unum enim et alterum vacua inleriacct 
distantia, sine ullo medio, aut vehiculo, per quod actio unius 
ad alterum transeat. Ergo unumquodque ex bis punctis agit in 
distans, agit ubi non est (0. 208). 

>ir . ii -|. i,- .i utiauii-viimltot ojfifi J9tc*I .aut 

(a) Phtjs. VIII. 

Neque dicas contactum quantitatis a contactu virtutis distin- 
gui; posse igitur duo quae se non contingunt primo modo, al- 
tero se contingere. Ne, inquam, hoc dicas : nftin contactus hic 
ipse virtutis haberi nequit, nisi ubi ageps se praesens exhibeat ; 
nullum enim agens agere potest ubi non est. Punctum autem 
simplex non modo est simplex in ratione substantiae, ut Deus, 
et anima humana, sed etiam in ratione quantitatis ; est enim 
agens, cuius praesentia limitatur ad punctum geometricum in 
spatio. Ergo contactum virtutis exercere nequit, nisi in eo puncto, 
in quo praesens est, et non ultra. 

Si vero attractiones repulsionesquc istae non sunt punctorum, 
mutuae actiones, nullam aliain habere possunt caussam, ipso 
Boscovichio latente (o), quam aut pracstabililam quamdam har- 
moniam inter actiones, quas puncta exercent intra seipsa, aut 
actionem immediatam creatoris. At prima Uypolhcsis est ipsum 
Lcibnilzii commentum , altera est purus pulusqtie occasiomdis- 
mus. Quomodo autem concipi possint substantiae, quarum nulla 
est extensio, quarum praesentia limitatur ad punctum in spatio, 
quae nulla vi pollent, in quibus neque vis resistendi ulla est , 
aut esse potest (48, 2.°), ego sane non video. 

51. Alterum quoque inconveniens in boscovichiunu theoria ple- 
rique notant, quod nempe extensionem rcalem de medio tollat ; 
extensum enim ex inexlensis oriri nequit. Sed ut fatear quod 
sentio, in quo silum sit inconveniens istud, ego quidem non vi- 
deo. Etenim si extensionis nomine intclligunl verum continuum, 
fatetur Boscovich, immo fatemur omnes, corporum continuitatem 
apparentem esse, non realem. Dixi: fatemur omnes; nam ii 
quoque qui ultima elementa putant extensa esse, certe non as- 
serunt ea se contingere in omnibus punctis ; immo spatium ali- 
quod materia ponderabili vacuum inter atomos interpositum 
arbitrantur ; secus nulla esset corporum porosilas, nulla possibilis 
condensatio, neque motus molecularis in iis ullus exsisteret. 
Nullum vero ex liac parte boscovichianac theoriae proprium in- 
venimus absurdum ; mirum enim non est minimas illas distan- 
tias sensibus non percipi ; neque idealistac ex hoc lucrari qiiid- 
quam poterunt. Non est ergo absurdum corporum continuitatem 
apparentem esse. , , ,, , 

Si vero extensionis nomine apparentem continuitatem intelli- 
gant, negentque lianc ipsam ex punctis boscovicbianis oriri pos- 
se, id merito rciicielur. Si enim ea puncta contigua sunt ita, ut ep- 

(a) nissert. Dt lumine P. L 54, «I alitu. , - * i. ' - • i •ii.iq 

pum distantia sensu percipi nequeat, ia m impressiones quas ex 
eorum actione sensus recipiant, continui repraesentationem elTi- 
eiant necessc est. Hoc paeto continuitatis phaenomenon habebitur. 

55. Illud unum cx hac doctrina consequitur, nihil esse iri 
rerum notura quod vera continuitate gaudeat, cum haec in ele- 
mentorum extensorum hypothesi, quamquam non in corporibus, 
in elementis tamen eorum reperiatur. Ex hoc autem deducemus, 
geometricas demonstrationes, quae in utroque systemate corpo- 
ribus realibus rigorosc applicari non possunt, posse tamen in 
systemate atomieo rigorose applicari ultimis corporum elementis, 
non itein in systemate altero. Hoc vero discrimen contemnendum 
est ; nec potest esse ratio eur unum systema alteri praeferatur. 
ISumquam enim nobis res erit eum atomis; neque huc sane 
geometria spectat. 

55. Venio nunc ad argumentum illud, quo semper utuntur 
huius theoriae fautores (17) : ultima compositi elementa com- 
posita esse nequeunt : ergo sunt simplicia: ergo inextensa. Quod 
facile refellitur, altera consequentia negata. Ex argumento nam- 
que hoc unum sequitur : ultima compositi elementa quemadmo- 
dum partibus essentialibus non constant, ita non constare ex in- 
tegrantibus re discretis, et in unum coniunctis: nullo autem 
pacto deducere licet, ultima elementa geometrice continua esse 
non posse. In geometrico enim continuo nullae sunt actuales par- 
tes, sed solum possibiles ; neque illud ex partibus coadunatis 
componitur, sed ita ut est, et totum quantum est, primo pro- 
duci debuit. Igitur ultima elementa, liect non composita cx par- 
tibus, extensa esse possunt. 

Profecto nemo negaverit, posse a Deo creari solidum corpus 
ita continuum, ut geometrae considerant. Hoc ergo corpus com- 
positum non esset ex partibus, quamquam in partes dividi pos- 
set, mente saltem, divisionibus indefinitis. Igitur evidenter pos- 
sibile est, creari a Deo corpus simplex simul et continuum. Igitur 
non potest a priori constare ultima corporum elementa extensa 
non esse. 

54. Id quod ex ipsis adversariorum principiis ac positionibus 
deduci potest. Ponunt enim inter puncta simplicia Vacuum in- 
teriectum. Quod quidem vacuum continuum quoddam est ter- 
minis realibus Contentum. Quid porro est* vacuum istud conti- 
nuum ? Est possibilitas extensionis realis, ut alibi dicemus ; ipsi-' 
que adversarii in hoc consentiunt. Haee autem realis extensio 
quae possibilis est, non est certe series punctorum quae se eon- 

38. Neque absurditas haec per panlheisticas de oppositio theo- 
pias tollitur, aut minuitur. 

Nam l.° Etiamsi concedamus conceptus oppositos se invicem 
postulare, non idcirco de rebus ut sunt in se idipsum diei pot- 
est. Quis immo probare poterit, unum oppositorum si exsistat, 
alterius exsistentiam secum ferre ? Quis dabit unquam, quietem 
sine motu consistere non posse, aut hoc ipso quod album ex- 
sistit, aliquid quoque nigrum exsistere oportere? 

2. ° Quamquam res eadem conceptibus oppositis in abstracto 
considerari possit, quemadmodum v. gr. in eodem homine con- 
siderari potest et individuum determinatum, et essentia inde- 
terminata ; tamen neque hinc sequitur, et omnino falsum est, 
rem unam eamdemque ex duobus obiective ac realiter oppositis 
constare debere. 

3. ° Nominatim falsum est illud : vim repulsivam ex sui na- 
tura vim attractivam supponere, et vicissim. Etsi enim verum 
sit, in spatio vacuo actualem repulsionem exseri nullam posse, 
quia nihil in eo est quod repellatur , non tamen inde sequitur 
nullam in spatio vacuo vim repulsivam esse posse, llemque in 
puncto mathematico nulla potest esse attractio; attractio enim 
spatium requirit; sed hinc concludere non licet, nisi aliunde 
probetur, in puncto vim attractivam esse non posse. Itaque ex 
eo quod in vacuo nulla possit fieri repulsio, et in puncto nulla 
attractio, hoc unum concludere licebit, quod conclusimus contra 
Ranlium, et contra Hegelianos iterum concludendum est, vide- 
licet attractionem et repulsionem nullam esse, nisi supponantur 
iam corpora quae attrahantur ac repellantur ; non vero in vacuo 
vim repulsivam, et in puncto vim attractivam non posse persi- 
stere; multoque minus unam vim alteram supponere. 

(. , * 

ARTICULUS tV 

A tomis mas veterum reiieitur 

59. Propositio V. Nec in sola extensione geometrica corporis 
essentia sila est, nec a solo atomorum motu locali corporum 
constitutio repeti potest. 

Non moramur omnia refellere, quae sive in graecorum ato- 
mistarum, sive in eorum qui Cartesium proxime seeuti sunt, 
systematibus arbitraria ac falsa reperiuntur; cum nemo iam sit 
qui illa tueatur aut curet. Haec duo tantum notare placet, quia 
ad praesentem quaestionem propius spectant. 

Prima opinio est Cartcsii. Qui in hac quoque rc, ut in pluri- 
Ims aliis, salis inconsiderate procedens, eorpus non iuxta reali- 
tatem et experientiam , sed secundum quod niatliemalieae nhslra- 
ctionis obicctum est, delinivit: rem extensam in longum, latum 
el profundum (a). Certe trina dimensio, una est cx essentialibus 
corporis proprietatibus, non tamen unica. Etenim 

00. l.° Illa est praeter extensionem essentialis corporis pro- 
prietas, sine qua corporis idea tollitur, etiamsi de extensione 
cogites. Sed quum extensionem cogitas, si praeterea non cogitas 
aliquam saltem vim resistendi penetrare conanti, profecto non 
corpus cogitas , sed vacuum quod physice nihil est. Ergo illa 
quoque resistendi vis ad corporis essentiam perlinet. 

2. u Ilinc perspicis quare Cartesius vacui possibilitatem negare 
coactus fuerit. Si enim omne vacuum est extensum, omneque 
extensum est corpus, profecto nullibi vacuum erit, sed ubique 
eorpus. Omitto iam illud : omnino incongrue vacuum omne ne- 
gari, multoque peius absolutam vacui possibilitatem : hoc tantum 
dico: inficiari non posse Cartcsium esse in humana mente hasee 
ideas satis claras, et omnino inter se distinctas, ideam corporis, 
el ideam vacui. Cur ipse ulramque permiscet? 

0. ° Hisce adde quod facilis C3t ex hac cartesiana theoria ad 
occasionalismum transitus, quemadmodum experientia compro- 
bavit. Nam si corpora nulla vi sunt instructa , nihil agunt, sed 
passive se habent , atque ita passive , ut a solo Deo, qui per 
voluntatem agit , moveri possim, impulsu vero mechanico moveri 
nequeant. Mechanicus enim impulsus, nisi resistentiam in mo- 
bili reperiat, penetrare quidem illud valet, non autem dimo vere. 

01. Ex his patet quam sit vanum illud Cartesii argumentum. 
Id constituit corporis essentiam quod in cius idea clara et dis- 
tincta comprehenditur. Atqui in idea clara et distincta corporis 
sola continetur extensio. Ergo ( b ). Et illud Malebranehii : Quod 
per se concipi potest est substantia. Sed extensio per se con- 
cipi potest. Ergo (c). 

Resp. ad 1. m Trans, mai. nego min. 

Resp. ad 2. m l.° Omitto mai. et min. et ncg. consequentiam. 
Ex argumento enim sequitur, extensionem esse substantiam , si 
placet, possibilem, non vero haec corpora, quae nos alliciunt, 

• ,1 i •; J 

extensionem puram esse. 

n Resp. 2.° iDist * j mai. Qmod: perse* concipi pote&< uMealitas 
per •! se i exsistens* est substantia , ? n sone . » sceus mg. Extendo soia 
non ‘potest! concipi • ut mditas per se! subsistens*. Sola , enim »##- 
^ensio vaeuutn v.estv non aliqua realitas. {> riULivmln > 
*o<IG2i» Atomorum» motu. sive ad perpendiculum, sive declinatorio 
omnia fieri veterum atomistarum communis opinioj fuit, idemque 
sensere Oartesius et Gassondus, qui itu, hoc solum | a veteribus 
i recesserunt*? quod hi motum adstruerent atomis essentialem, ipsi 
vero a Deo inditum vellent. At si hoc pacto emendata hypothe- 
esis ista absurda esse desinit, non tamen apta evadit ad corporum 
'constitutionem explicandam. >• !» ^ / 

Etenim motus iste mechanicus !° non explicat atomorum co- 
haesionem. Duabus enim atomis v. gr. ex impulsu accepto con- 
currentibus, vel utraque moveri perget, vel utraque quiescet, 
vel altera quiescet, altera movebitur. In ltoc ultimo casu nulla 
foret atomorum adhaesio: in duobus primis casibus, atomi ad- 
i haererent utique, !sed si nulla alia vis adhaesionem firmaret, nihil 
facilius esset quam ut dissociarentur. Quaevis . itaque vis suffi- 
ceret atomis dissociandis; id quod est contra experientiam. M 
Puerile est fingere atomos hamatas, uncas, ramosas; sed etiamsi 
Irem ita fingas, quis putet hoc sufficere ad cohaesionem expli- 
candam; cum praesertim crystallizationis leges ostendant atomos 
» non temere ac confuse,:. sed ordinatissime disponi! Praeterea 

< quinam est motus mechanicus, aut unde acceptus, quum aereum 
corpus* in liquidum, aut liquidum in solidum transit? , 

<><] 2. Q Multo minus motu mechanico explicari potest chimica af- 
finitas, ut patet ex eo praesertim quod !° affinitas haec in una 
.1 eademque substantia varia est pro diversis substantiis, ac 2.° non 
amittitur nec minuitur ad modum motuum mechanicorum, sed 

< semperain atomis eadem permanet, atque in opportunis adjunctis 

r exseritur.! r**s v : •* •• = i • • •••. .u. , 


ARTICULUS V*.- • •< 

, . : I 

Statuitur atomisrnus chimicus ; 



65. Satis sit de antiquatis opinionibus: ad statuendam verita- 
> tenr deveniamus. In quo non est modo valde laborandum mc- 
taphysico. His enim in rebus non a priori procedendum est, sed 
a posteriori, per observationes et experimenta ; quare totum fere 
negotium hoc physicum est. Physici vero iam suo muneri abunde 
salisfecere, proposita atomismi chimici hypothesij qua nulla alia, 

seu firmior, seu concinnior excogitari posse videtur. Duo igitur 

nobis praestanda sunt: l.° ut a physicis alomicam theoriam re-< 
cipiamus, ac recipiendam esse demonstremus: 2.^ ut porro vi- 
deamus an theoriae illi aliquid adiieiendum sit, quo experientia 
pertingere nequeat. Primum breviter expediemus. 

64. Propositio VI. Ut de corporum constitutione recte indicemus, 
universa in primis atomica theoria fundamenti loco statuenda est . 

Ut aliqua hypothesis sit probabilis, haec tria requiruntur, iuxta 
ea quae in Logica docuimus (L. 529): 1." ut non sit absurda 
in se ; 2.° ut nulli, seu observationi, seu experimento contradi- 
cat ; 3.° ut facta, quorum gratia assumitur, commode explicet. 
Ut vero hypothesis certa fiat, requiritur ulterius 4.° ut nulla 
alia possibilis ac probabilis hypothesis assignari possit (L. 327). 

Iamvero stultum est quaerere utrum atomismi chimici hypo- 
thesis sit in se absurda. Quod autem nulli vel observationi vel 
experimento repugnet, corporumque conversiones ae phaenomena 
omnia, ad quae explicanda assumitur, praeclare explicet* hoc 
uberrime physici demonstrant. , 

Nullam vero aliam hypothesim possibilem atque probabilem, 
hac reiecta, suppetere, id quoque physici ostendunt argumentis 
ex legibus proportionum determinatarum, multiplorum, et ery-» 
stallizationis depromptis (50, 12°). 

65. Atqui id quod physice verum est, nequit profecto meta- 
physicis esse falsum ; quodque est hypothesis necessaria ad facta 
explicanda, nequit abiici aut impugnari, quum ad regionem idea- 
rum evehimur. Secus experientia rationi, et ordo physicus or- 
dini ideali adversaretur; id quod quam maxime absonum est. 
Nefas est igitur philosopho aliquod systema amplecti, quod alo- 
micam physicorum theoriam evertat; immo vero necessarium 
est, ut quidquid illi adversatur, reiieiat, nihilque statuat, quod 
cum ipsa componi nequeat. 

Sed antequam investigemus an quid ulterius de corporum con- 
stitutivis philosopho asserere liceat, diluenda sunt obiecta, quibus 
a peripateticis saec. XVII et deinceps systema atomicum in genere 
impugnatum est, quaeque in atomismum ehimicum converti pos- 
sunt. . , .*,* - 

ARTICULUS VI. 

* Obiecta diluuntur 

66. Opp. I. Si iuxta atomismi doctrinas componentia actu re- 
manent in composito, nulla nova substantia producitur, sed so* 


LIBER TRIMIS CATUT II. 


203 


lummodo fiunt nova aggregata accidentalia. Al communis sensus 
tettet* diversitatem corporum substantialem esse. 

Probant autem maiorem rationibus sequentibus. 

1° Si componentia actu manent in mixto, combinatio chimica 
non differret, nisi secundum magis et minus, a pura commixtione 
corporum, quae in minutas paries mechanicis mediis divisa fue- 
re t. Diversitas autem, quae est secundum magis et minus, spe- 
ciem non mutat. Iam haec commixtio est accidentalis mutatio. 
Ergo et combinatio chimica accidentalis mutatio esset. 

2. ° Nec differret ab operibus artefaetis, quae efficiuntur di- 
versarum partium coniunctione. 

3. ° Hinc essentia corporum in meris accidentibus collocare- 

tur; nam dispositio, coniunetio, nmtuaque actio molecularum 
accidentia sunt. ' . 

4. ° Corpora non essent unum per se, sed unum per accidens. 

5. ° Nec componentia a composito specie differrent, eo quod 
species non ab accidentibus derivantur, sed a substantia. Com-< 
ponentia autem a composito solis differrent accidentibus. 

67. Ad difficultatem fundamentalem initio propositam : nempe : 
Si componentia actu manent in mixto, nulla nova substantia 
producitur, sed solummodo fit novum aggregatum accidentale. 

Resp. l.° posse totum concedi, quin ullum inconveniens se- 
quatur. Non enim est inconveniens vulgares quasdam ideas, circa 
ea quae experientiae non patent, a scientia corrigi oportere. Quid 
vero sequeretur incommodi, si corpora essent accidentale ag- 
gregatum ? 

• Resp. 2.° Dist. mai. quoad l. m pariem : non producitur ulla 
substantia nova simpliciter, conc.; non producitur substantia nova 
secundum quid, nego. Producitur nempe substantia composita ex 
aliis substantiis, novisque proprietatibus ac viribus instructa. 

Dist. 2. m pariem. Fit novum aggregatum accidentale ; nempe 
quatenus coniunetio non est componentibus essentialis, conc. ; 
quatenus coniunetio sit mera iuxta positio fortuita, et non natu- 
ralibus viribus effecta, aut ex se non stabilis, nego. 

Dist. min. Sensus communis tenet, diversitatem corporum 
substantialem esse, nempe ita ut vulgus hominum diversitatem 
substantialem concipiat sensu peripatetico, neg. ; ita ut diversi- 
tatem substantialem confuse concipiat, quin de intima corporum 
constitutione quidpiam decernat, conc. 

Diversitas substantialis, quam nos adstruiinus, optime cohaeret 
cum communibus hominum opinionibus, quae de ea diversitate 

nihil peculiare decernunt. Iliae quum aystcmarohrtnieudi homi- 
nibus proponitur, iuleltigilur et placet; at potest nc idem’ dici 
ile doctrina peripatetica ? 

(»8. Ad l. ,n argumentum resp. iterum: concessis omnibus, t 
quid alitui consequeretur, nisi quod notiones quaedam vulgi con- 
fusae hac potius ratione, quam ex peripateticis placitis pcrticien-< 
dne essent? . . >> : > ■ - ■*hm 

Deinde dist. i. m pariem. Combinalio ehimica ct pura iHa coni-, 
mixtio minutissimarum partium non differrent, nisi secundum 
inagis ct minus, et non secundum coniunclionis speciem, neg. ; 
etiam secundum coniunclionis speciem, conc. 

Dist. 2. m pariem. Magis ct ntinus non mutant speciem com- 
ponentium, conc.; compositi, subd. ; si eadem maneat coniunclio- 
nis ratio, lr.; si mutetur, nego. 

09. Coniunclionis species quamvis altera magis, altera minus 
coniunclio dici mereatur, non tamen ab liis gradibus praecise, 
sed a vario coniunclionis modo desumuntur; cx coniunclionis 
autem diversitate eomposili species dependet. Intra eamdem vero 
coniunclionis speciem nihil vetat plurcs haberi gradus, qui spe- 
ciem non mutent (0. 198, 2.°). 

lam commixtio illa mechanica, ct chimica 'combinatio, quoad 
ipsum coniunclionis modum differunt tripliciter. »<• ' 

1. ° Caussa efficiente. Illa enim commixtio fit viribus extentis 
et mechanicis, non viribus ipsarum molecularum ; hinc instabilis 
esi, non naturalis, ac per media mechanica cessare potest. Com- 
hinniio vero chimica fit viribus affinitatis, quibus naturaliter mo- 
lectilae instructae sunt; hinc naturalis est, et ex se stabilis, ai' 
mediis solummoilo chimicis dissolvi potest. 

2. ° Materia. In illa enim coniungunlur fragmina sensibilia, et in 
qualibet quantitate ; in hac atomi vel moleculae ipsae integrantes 
ct in proportionibus determinatis. 

3. ° Effectu. In illa enim particulae coniunetne suas proprie- 
tates non amittunt, in hac amittunt, ut locum dent novis totius 
proprietatibus. Ex illa resultat unum imitate aggregati, ex hac 
unum unitate naturali compositionis (0. 95). 

70. Minorem argumenti : Haec commixtio mechanica est ac- 
cidentalis mutatio, omitto, et dist. consequens : Ergo et combi- 
natio chimica mutatio accidentalis est; nempe non est essentialis 
partibus, conc.; non est naturalis nec stabilis ex se, nego. 

Per haec patet responsio ad 2. m 

71. Ad 3. m Essentia corporum in meris accidentibus colloca - 

roturd DtiJjnNdmpei in accidentibus componentium, tr.; in acci- 
dentibus compositi, nvg. Mirum est, peripateticos hoc argumentum 
adeo magnifacere. Quoniarti compositi diversitas ex! diversa par*' 
tjam matura ac diversa» eoniunctionis ratione dependet, ‘ manife- 
stum est j haec duo rion esse compositi accidentia, sed essentialia 
constitutiva; quamvis componentibus, et simul coniungi; et tali 
modo coniungi, accidentale sit. Certe apud ipsos quoque peri* 1 
pateticos coniunctio determinatae materiae cum aliqua forma nec 
illi determinatae materiae, nec formae essentialis est. Non tamen 
propterea ipsi inferunt unitionem materiae cum forma esse cor- 1 
poris accidens. Ita quoque panno esse viride, et viriditati inesse 
panno accidentia sunt ; non tamen esse pannum et esse viride 
accidentia viridis panni dicuntur. 

72. Ad 4. m Corpora non essent unum per se, sed unum per* 
accidens. Disl. Si unum per se et per accidens definiantur defi- 
nitione peripatetica, cone.; si definitione desumpta cx aliis prin- 
cipiis, nego . • * 

.Praemissa semper illa responsione: quid absurdi foret si hoc 
verum esset? dico definitionem unius per se quam peripatetici 1 
tradunt, eorum dc corporibus doctrinae inniti; unum enim per 
se definiunt cum Aristotele (a) ens quod vel simplex esi, vel 
ex polenlia substantiali cl proprio aciu componitur. Nil mirum 
igitur si hac definitione posita, corpora in systemate atomico non 
sint unum per; se. At si non naturam ad conceptus nostros in- 
vitam; trahere,^ sed conceptus nostros naturae accommodare vo- 
lumus, profecto 4ta concludemus : quoniam corpora videntur esse 
unum per so, illa autem definitio corpora, euiusmodi chimia ea 
esse docet, non comprehendit, definitio mutanda est : unumquo» 
per se definiemus : ens quod vel simplex esi, vel ex intima plu- 
rium unitione, quae novas composito proprietates atque opera- 
tiones tribuat, resultat. Ex qua patebit, non modo corpora esse 
unum per -se, sed etiam resultantem « plurium virium; radium 
item coloris albi, aliaque huiusmodh .» . • * •< * 

Brevi: peripatetici non aliam agnoscebant compositionem sub - 1 
slanlialcm, quam cx potentia et actu. Sed observatio; et expe- 
rientia > nos cogunt, ut admittamus substantias compositas ex 
pluribus substantiis actu permanentibus, quarum speciei iuxta 
componentium naturam, aut etiam iuxta variam Gonhlriotionitfi 
rationem differant. Huc redit in praesenti quaesito tota ctmi pe^ i 

ripaletieis; quod hi constanter utantur notionibus quibusdam e suo 
ipso systemate depromptis, quae nullo pacto probantur necessa- 
rio recipiendae, nisi ipsum antea systfcma probetur ; bis proinde 
notionibus reicctis, aut pauliulum immutatis, omnia eorum ar- 
gumenta concidunt. »» ■- 

75. Ad 5. ra Nego corpora in nostra hypothesi specie non posse 
differre. Nam corpus compositum ex substantia B et substantia C 
essentialiter differt et a B et a C, et quidem secundum ipsam 
substantiam. 

Ad rationem additam; nempe: species non ab accidentibus 
derivantur sed a substantia. Componentia autem a composito 
solis differrent accidentibus. 

Di&l. mai. species accidentium neg. ; species . substantiarum , 
subd . ; in se, omitto; quoad nostram cognitionem, nego. Sed haec 
dicta volui solummodo ut quaedam in hac generali propositione 
inaceurate dicta notarem. Ad difficultatem enim quod attinet* 
omissa maiori f dist. min. componentia a composito solis differ- 
rent accidentibus, seorsim sumpta neg. ; simul sumpta subd. ; 
differrent solis accidentibus, quae nempe sunt accidentia respectu 
componentium, conc.; respectu compositi, nego. 

Ilie. Opp. II. Dicendum plane componentia non manere acti» 
in mixto, sed quum fieri comhinatio dicitur, novum esse sub- 
stantiale produci, et quidein ita, ut pereuntibus componentium 
formis, ex eorumdem materia nova forma substantialis educatur* 

Nam l.° Mixtum manifestat novas vires novasque proprieta- 
tes. Ergo per combinationem novum esse substantiale accepit 
Operatio enim sequitur esse. Si ergo operatio mixti diversa est 
ab operatione componentium, ipsum eius esse immutatum est. 

2.° Si agentia naturalia novum esse substantiale non produ- 
cunt, nihil agerent. 

"75. Resp. Neg. ant. 

Ad l. ra Resp. l.° Eodem argumento, una cum ratione addita, 
probare possem, funem non componi ex minutissimis filamentis 
actu perstantibus, et in domo non esse actu lapides quibus ex- 
struitur, aliaque buiusmodi sexcenta. 

Resp. 2.° Dist. ant. Mixtum manifestat novas vires ac proprie- 
tates quae resultant ex viribus ac proprietatibus componentium 
simul conspirantibus, conc.; secus, nego. Oriuntur cnirn in com- 
posito novae proprietates eodem pacto ac in corpore moto dua- 
bus viribus oritur motus ex utraque resultans, et tamen ab utra- 
que diversus. 

Dist. consi Ergo compositum novum esse substantiale accepit; 
i. e. novum modum essendi substantiarum componentium, cone. ; 
novam formam substantialem peripateticam, neyo. 

Ad rat. add. Operatio sequitur esse, Ir. 

Ergo si operatio mixti diversa est ab operatione componen- 
tium, ipsum eius esse immutatum est, dist. cons. Vel per addi- 
tionem alicuius realitatis, ut placet peripateticis, vel propterea 
quod immutatus sit modus essendi componentium, ut placet no- 
bis, cone. ; solum per additionem realitatis, nego. 

Ad 2."' Agentia naturalia nihil agunt si novum esse substan- 
tiale non producunt, dist. ut consequens superioris argumenti. 
Res est manifesta. 

76. Placet huic quoque satisfacere argumento, quod nobis 
quandoque obiicitur. Theoria haec, inquiunt, materiae et formae 
fundamentum est universae doctrinae S. Thomae et scholasti- 
corum. Haec porro doctrina ct vera est, et omni veneratione 
digna. Ergo illius quoque fundamentum verum sit oportet. 

Resp. i. 6 Ncy. consequentiam . Docet enim Logica etiam ex 
falso antecedente veram doctrinam concludi posse (L. 229, 5.°). 
Mullo magis potest vera doctrina illustrari ac declarari etiam 
per aliquam falsam hypothesim. 

Resp. 2.° Neg. mai. 

Quod vero S. Thomae doctrina sit omni veneratione digna, 
id ultro concedo, libenterque fateor. Nulla tamen ipsi, aut ceteris 
scholasticis docloribus irrogatur iniuriu, si quasdam Christianae 
doctrinae illustrationes aut explanationes, quas in iis legimus $ 
quamvis ingeniosae sint et ad intelligendum utiles, nihilominus 
tamquam nostris temporibus ac praesenti physicarum scientiarum 
statui minus accommodatas seponamus. 

Animadverto tandem non semper de materia ac forma phy- 
sica S. Thomae sermonem esse, sed saepissime de materia ac 
forma analogica, quemadmodum ct reccntioribus usitatum est. 

CAPUT III. 

* DF. ATOMORUM ESSENTIA 
■ ARTICULOS I. 

. * * 

Sententiae quaedam refutantur 

77. Statuto alomismo chimico, pertinet, ut diximus, ad mc- 
taphysicum, ut inquirat an cognitio corporum ultra limites ex- 
perientiae praelinitos ratiocinio provehi possit. Quaerendum est 
videlicet, utrum atomi substantiarum chimicc simplicium pri- 
mitiva corporum elementa sint, an vero ex aliis composita ; pri- 
mitivorumque elementorum, cuiusquemodi illa sint, investiganda 
essentia est. 

78. Praenotandum autem, possibile esse, quod chimici ultro 
concedunt, substantias quas simplices dicunt, saltem quasdam, 
vere esse compositas : immo nullam esse in eo repugnantiam, 
quod unica tantum sit in corporibus vere simplex substantia. Non 
de hoc lit nunc quaestio. Sed, sive simplex substantia sit una, 
sive sint plures, hoc inquiritur, an atomus substantiae simplicis 
sit primitivum corporum elementum, an vero ipsum quoque ex 
aliis elementis coalescat. 

Quaestionem propositam ita tractabimus, ut primo opiniones ■ 
quasdam, quae probandae nobis non videntur, excludamus, ac 
deinde quid sentiendum sit colligamus. 

79. Propositio I. Atomi substantiarum simplicium neque coa- 
lescunt e substantiis inextensis, neque pura extensione geome- 
trica constant . 

Prob. l. a pars. Si substantiis inextensis, seu punctis, atomi 
coalescunt, haec puncta vel se contingunt, vel non. Si se con- 
tingunt, in unum punctum coeunt, ut supra dictum est contra 
Leibnitzium (48, 2.°) ; si vero se non contingunt, vel agunt pro- 
priis viribus in se invicem, vel secus. Si primum dicas, ponis 
actionem in distans; si alterum, occasionaiismum statuis. Vide 
dicta de systemate Boscovichii (50). 

Prob. 2. a pars iis argumentis quae adversus Cartesium allata 
sunt : est enim ipsa Cartesii positio, quae hic impugnatur. 

80. Propositio II. Atomi non constant ex materia prima ac 
forma substantiali. 

Hoc esi systema peripateticum ad minimos terminos redactum, 
et cum atomica doctrina utcumque compositum. Potest autem 
duobus modis intelligi : l.° quod forma cuiusque atomi sit im- 
mutabilis, videlicet quod in combinat ionibus chimieis atomi con- 
iunganlur, suam formam relinentes nullaquc nova forma ad com- 
positum habendum necessaria sit ; 2.° quod formae atomorum 
sint mutabiles, ita ut in eombinationibus chimieis elementa ma- 
neant in composito lautum secundum materiam ct virtutem (8), 
cxpulsisque formis prioribus, nova compositi forma materiam 
elementorum occupet. 

Utrolibet modo intellecta sententia haec facile excluditur. 

81. Excluditur intellecta primo modo: nam neque a poste- 
riori,, neque a priori probari ullo modo potest. 

Non a posteriori. Etenim nullum est factum, nulla physica lex, 
quae talem atomorum compositionem exigat. Veteres quidem 
corpora constare materia et forma opinabantur cx co, quod hoc 
pacto substantiales mutationes explicare se posse crederent. At 
m sententia quam modo expendimus, mutationes omnes sub- 
stantiales licri ponuntur, ut theoria atomica postulat. Ratio igitur 
illa, cui tota peripatetica doctrina nitebatur, sententiae huic non 
patrocinatur. Nulla igitur exper i mentalis ratio eam suadet. 

Non a priori. Ad hoc enim necessc foret ut ostenderetur, re- 
pugnare substantiam (piae extensione sit praedita, ct tamen cx 
potentia actuque composita non sit. Ast hoc profecto demonstrari 
a nemine poterit ; ipsique veteres hoc agnoverunt («). 

82. Excluditur intellecta secundo modo ; ac potiorc iure ex- 
cluditur. 

Nam practerquamquod nullatenus necessaria est ad facta ex- 
plicanda, sententia haec primo gravatur iis omnibus incommodis, 
quibus scholasticorum systema reiiccrc in praesenti cogimur. Duo 
haec memorabo, a quibus se liberare sententiae huius adserto- 
res frustra niterentur. 

I.° Per sententiam hanc, aeque ac per scholasticorum syste- 
ma, tota chimica scientia, ct cum ea physicae universae funda- 
menta subruuntur (55, seq.). Dico chimicam subrui sciendam. 
Nam certe facta quae sub oculos cadunt, experimentaque phy- 
sicorum nullae hominum opiniones destruere valent ; nec pro- 
lecto quia haec lacta non destruunt, sententiae huius patroni 
sibi gratulari possent, se chimiam recentiorem recipere, et cum 

ipsa cohaerere. Chimia enim non historica quaedam factorum 
atque experimentorum expositio, sed scientia est, quae haec facta 
atque experimenta explicat. Explicat vero per atomicam doctri- 
nam et theoriam affinitatum inter heterogeneas substantias; lo- 
taque nititur huic fundamento : atomos substantiarum quae com- 
binantur, quamvis intime consociatae sint, manere tamen id quod- 
sunt, ac nullatenus immutari. Atqui si recipiatur opinio quam 
impugnamus, fundamentum hoc, una cum theoria atomica ac 
theoria affinitatum inter humanae phantasiae ludibria aman- 
danda sunt; ac proinde explicationibus chimicis relictis, aliae 
omnino factorum explicationes quaerendae erunt. Ergo qui hanc 
opinionem recipere vellent, ii chimicam scientiam, et per hoc 
physicae universae fundamenta directe oppugnarent, ac penitus 
subverterent. 

2.° Post hanc cladem, quasnam ii afferre possint factorum 
explicationes iam vidimus (38, 40). Qui itaque hoc systema sua- 
dere vellet huic sane incumberet ante omnia, ut chimiam ali- 
quam peripateticam conficeret, chimiae atomicae loco sufficien- 
dam; at certe eiusmodi, quae aliquo modo intclligi posset, et 
probabilitate non careret. 

83. Sed praeter haec, quae sunt opinioni huic cum veteri 
scholasticorum systemate communia, quibusdam insuper opinio 
eadem sibi propriis urgetur difficultatibus, quae inextricabiles 
esse videntur. 

Nam l.° qui ita opinantur, proculdubio elementorum nomino 
non inlelligunt qualuor illa, aerem , ignem , terram, aquam ; sed, 

- ut arbitror, substantias illas, quas chimici simplices vocant, quae 
quidem sunt tres circiter ac sexaginta. 

Atqui nulla est iis ratio cur has aut illas substantias elemen- 
tares appellent. Non enim hanc appellationem usurpare possunt 
sensu veterum; nam quatuor illae substantiae ideo ab eis ele- 
menta appellabantur, quia eas mixta omnia componere, et ante 
omnia formatas exsistimabanl. Hi autem primum non admittunt, 
. alterum probare non possunt. Non sensu reeentiorum : nam ele- 
menta a recentioribus dicuntur eae substantiae, quae pluribus 
heterogeneis substantiis actu coniunctis non constant. Sed omnes 
prorsus substantiae iuxta hanc sententiam habendae sunt eius- 
modi : haec enim negat in ipsis mixtis remanere actu compo- 
nentia. An forte substantias simplices chimicorum elementa ap- 
pellare poterunt, quia non possunt in substantias diversas resolvi? 
Sed in hac opinione nullae substantiae resolvuntur, sed corruo* 

puntur omnes, etiam substantiae simplices chimicorum. Igitur 
elementi nomen in hac opinione est vox, quae nullum videtur - 
habere sensum. 

84. 2.° Opinabantur veteres, omnia mixta, saltem perfecta, ad 
sui generationem elementa omnia requirere. At qui opinionem, 
quam modo impugnamus, in praesenti defendere vellet, certe 
non assereret omnes chimicorum simplices substantias ad omnia 
mixta elTormnnda concurrere. Quaenam igitur erunt singulorum 
mixtorum elementa? Ad hoc puto adversarios respondere non 
posse. Si enim v. gr. dicent aquae elementa esse oxygenium 
atque hydrogenium, nullo iurc hoc dicent, et ex ipsorum prin- 
cipiis facile refellentur. 

Nam iuxta haec principia, elementa aquae esse nequeunt nisi 
ea corpora quae corruptione sui materiam relinquunt dispositam 
ad aquae formam recipiendam. Ergo ad summum, oxygenium 
et hydrogenium erunt aquae elementa, quum ex eorum corru- 

f itione aqua generatur. Sed quum vicevcrsa ex corruptione aquae 
lydrogenium generatur et oxygenium, aqua erit potius utriusque 
elementum, cum aliquo alio corpore fortasse. 

Iuxta eadem principia dicendum quoque foret, aquae elementa 
in diversis adiunctis diversa esse. V. gr. lucernae oleum dum 
lit in acris oxygenio combustio, praeter acidum carbonicum, 
etiam vaporem aqueum suppeditat. In hoe ergo casu oleum esset 
unum ex aquae elementis. Saepe vero incertum erit, an aliqua 
substantia sit elementum mixti, an vero agens quod formam 
generat, quemadmodum in allato combustionis exemplo de oxy-^ 
genio existimandum foret. 

Ex quibus non modo colliges, in hac sententia assignari non 
posse diversorum corporum elementa, sed etiam clarius perspi- 
cies, quod supra inculcavimus, ipsas expcrimcntales scientias his 
opinionibus subverti. 

85. 3.° Quum a veteribus peripateticis dictum audio : elementa 
manere in mixto virtute qualitatum suarum, probe intelligo quid 
dicere vellent. Nam qualitates elementorum propriae quaenam 
iuxta ipsos fuerint, nemo ignorat. Aer calidus et humidus, ignis 
calidus et siccus, aqua frigida et humida, terra frigida et sicca. 
Quoniam vero hac qualitates diversimode compositae, et in gradu 
plus minusvc remisso, in omni mixto reperiuntur, idcirco po- 
terant illi dicere, elementa secundum suas virtutes in mixtis 
remanere. Sed peripnlclicismi atomici sectator, etiamsi definire 
posset, quid clementi nomine intelligi debent, et quaenam sint 

diversarum rerum elementa, nescio quomodo probare posset, 
elementorum qualitates in mixto remanere, aut edicere utcum- 
que, quacnam elementorum qualitates in mixto remaneant. Nam 
certe non easdem qualitates esse elementorum existimabit, quas 
veteres assignabant. Dicere praeterea nequit, remanere in mixto 
aOinilatcs chimicas, quibus instructa sunt elementa : in hac enim 
sententia, ut supra vidimus, affinitates nullae sunt. Ceterae au- 
tem qualitates componentium propriae, sive physicae, sive clu- 
ni ieac, sive quae in sensus nostros, sive quae in alia corpora 
agunt, in mixtorum generatione evanescunt, atque, ut chimici 
dicunt, nculralizanlur : ipse corporum status, ut plurimum, 
immutatur, ae fluida aerea (iunt solida vel liquida, et vicissim. 
Nescio igitur prorsus, quem sensum fundat in hoc systemate 
assertio illa : elementa manent in mixto secundum qualitates, 
aut quomodo eadem probari, et cum experientia componi possit. 

Patet itaque hanc sententiam multo esse impeditiorem, quam 
veterum scholasticorum sententiam : multo magis proinde exclu- 
dendam esse. 

- Stat itaque conclusio : dici nullo modo posse, atomos materia 
ac forma constare. 

8G. Propositio 111. Atomi non constant ex viribus altraclivis 
ac repulsivis . 

Demonstratur ex iis quae in praecedenti capite contra Kan- 
tium et transcendentales (l>5, seq.) dicta sunt. 

87. Propositio IV. Atomi non constant extensione cl vi resi- 
stendi ; neque adeo duabus realilalibus distinctis, quarum altera 
.sit principium extensionis, altera radix vis resistendi ; quae se- 
nenda opinio mullo minus admitti potest, si hae duae rcalitalcs 
dicantur esse materia ac forma peripatetica. 

Proh. l. a pars. 

1. ° Atomus est substantia; est ergo perse. Atqui extensio et 
vis resistendi constituere nequeunt aliquid, quod sit per se. Nam 
et extensio et resistendi vis sunt proprietates quae subieclo 
egent. Nulla enim est extensio sine eo quod extensum est, et 
nulla est potentia resistendi sine eo quod resistere potest. Ergo 
extensio et resistendi vis non constituunt subiectuni; ac proinde 
non constituunt substantiam , sed potius supponunt subiectuni 
ac substantiam. Sunt ergo proprietates atomi, at non atomi con- 
stitutiva. 

2. " Vis resistendi quae atomum constituere dicitur, vel est 
ex se extensa, vel non. Si primum, inutile est alterum atomi 

componens, quod est extensio: si alterum, iani atomus extensa 
non est. Tantum enim patet atomus quantum vis resistendi ; vis 
autem resistendi quae inexlcnsa sit, in pura extensione posita, 
inextensa manebit; pura enim extensio non poterii illam ex- 
tendere. 

5.° Extensio quoque, quam vis resistendi occupat, cx se nihil 
est. Pura enim extensio purum vacuum est, videlicet, purum 
nihil. At nonne absonum dictu est, purum nihil atomorum con- 
stitutivum esse ? 

Praeterea haec extensio, vel est ipsa extensio spatii aeterni, 
quemadmodum Lockium opinatum esse ferunt (a), vel extensio 
producta. 

Sed prima hypolhesis est penitus absurda. Nam et spatium 
imaginarium reaic facit, et corporum constitutivum aeternum 
atque improductum ; illas insuper huius spatii partes, quibus vis 
resistendi tributa dicitur, mobiles ponit, cum spatii partes omnes 
immobiles concipi necessario debeant. 

Secunda quoque hypolhesis admitti nequit. Quis enim dici 
ferat, vacuum fuisse productum ? “ 

•i. 0 Tandem his addi potest ratio theologica. Si enim extensio 
ac resistendi vis corpoream substantiam constituunt, quid iam 
prohibent, quominus in eucharisticis syrflbolis panis vinique sub- 
stantias servari dicamus? 

88. Prob. 2. a pars. 

Vel binae illae realitales ponuntur esse partes atomi semper 
permanentes, vel altera permanens esse, altera variabilis, modo 
peripatetico. 

Si primum dicas, necessarium non est, nec probari potest, 
atomum duabus istis realilatibus constare, neque proprietatum, 
quae ab iis dimanare dicuntur, consideratio hoc ullo modo pro- 
bat, ut mox videbimus. 

Si dicas alterum, opinio haec excludetur iisdem fere argu- 
mentis, quae in propositione praecedenti allata sunt contra hypo- 
(hesiin peripateticam ad atomos translatam. 

89. Prob. 3.” pars. 

Quamquam hacc opinio, ut modo diximus, iisdem fere argu- 
mentis refutetur, quibus peripatetica hypolhesis refellitur, tamen 
ab ea in pluribus, iisque essentialibus differt. Idcirco negandum 
est, opinionem hanc cum peripatetica sententia convenire. 

!-■: ■ 

, (a) Cf. .Avt, Gcuuensis Mctuphys. Etvm. Tom. I. c. XII, Prop. CLV. 

Ul enim plura omittam , l.° etiamsi daremus atomum con- 
stare duabus realitatibus, quarum altera sit radix extensionis, 
altera origo virium, non ex hoc consequeretur realitatem pri- 
mam esse potentiam, quae actum primum essendi recipiat per 
secundam. Nam haee secunda realitas a qua vires dimanant, 
erit ad summum conditio necessaria, ut extensio, quae a prima 
procedit, sensibilis fiat ; vel etiam, si placet, erit conditio neces- 
saria, ut extensio a prima dimanet : sed hoc non obstante, poterit 
prima realitas esse realitas actualis per se ac ratione sui, licet 
adhuc, eo quod posita conditio non est, effectum suum non pro- 
duxerit. Certe contrarium probari non poterit, cum haec realitas, 
ut in se est, incognita cuique esse debeat. 

2. ° Haec opinio statuit, extensionem ac resistendi vim esse 
• duas rcalitates distinctas, ut quae a duobus distinctis principiis 

resultare, et inter se oppositionem habere dicuntur. Atqui ve- 
teres tantum abest ut unam ab altera distinguerent, ut immo 
unam definirent per alteram. Testis est mihi luculentus, praeter 
alios, Suarcsius, qui postquam statuit, quantitatem esse formam 
dantem rebus corpoream molem vel extensionem, illico subdit: 
« Quid vero sit habere molem corpoream, declarare non pos- 
* Sumus nisi per ordinem ad hunc effectum, qui est expellere 
» similem molem ab eodem spatio, non quidem actu .... sed 
» aptitudine » . («) Supra autem tamquam synonima haec duo 
usurpaverat : expellere similem molem ab eodem spatio, et re- 
sistere illi ne in idem spatium ingrediatur. Pluresque sunt inter 
scholasticos qui extensionem definiunt : naturalem corporis im- 
penelrabililatem ( b ). Communem vero sententiam hanc fuisse, 
non unius tantum et alterius, patet vel ex eo quod impenetra- 
biiitas seu resistentia, quamquam sit perpetuum experientiae 
obiectum, tamen a veteribus inter vires et qualitates corporis 
non recensetur, nec de ea sub hoc nomine umquam fit mentio; 
videlicet quia apud ipsos resistendi vis ad quantitatem revoca- 
batur. 

3. ° Ut liquet ex argumentis, quae afferunt qui ita opinantur, 
statuunt formam atoini esse totam in tota atomi extensione, ct 
totam in singulis eius partibus ; cx quo consequitur formam 
materialem, etiam prouti est in subiecto, habere extensionem 
t urinalem ut anima, sed non extensionem formalem. Ast hoc 
quoque longe distat a placitis scholasticorum, luxta quos omnis 

(u; Met. I*tsp. XL, sect. IV, 16. 

W Ct. ei. gr. J,>. Baptistam De Benedictis in sua p.riput. T. IV, Lil>. II, c. U. 

forma, ut etiam materia prima, simplex est, quia ex partibus 
essentialibus non constat ; sed non omnis forma incxlcnsa est ; 
proinde omnis forma est in toto corpore ct in qualibet cius parte 
lotalitate essentiae, sed non omnis tolalilale quantitatis ; sed so- 
lum anima rationalis, cl iuxla plerosque animae quoque bruto- 
rum (a). Forma igitur inorganica iuxta veteres extensa est cum 
materia, et prout in illa est quantitatem formalem habet, aique 
in partes integrantes est divisibilis ( b ). 

90. Propositio V. Extensio ac resistendi vis duo diversa prin- 
cipia non exigunt. , 

Quoniam assertio haec opinionis, quam modo impugnavimus, 
praecipuum fundamentum est, placet illam aliquantulum expen- 
dere; id quod etiam ad finem nobis propositum non erit inutile. 

Obiicilur itaque hoc argumentum. Proprietates contrariae ex 
eodem principio dimanare non possunt. Sed vis resistendi, idem- 
que dicendum de omnibus viribus corporeis, est proprietas ex 
tensioni contraria. Nam extensionis proprium est, ut rem multi- 
plicet, scindat, dispergat; vis autem per se unitatem, simplicitatem, 
indivisionem dicit. Ergo resistendi vis dimanare nequit ab eodem 
principio, a quo extensio procedit. 

Sane mulla in primis animadverti possent de principio illo : 
proprietates contrarias ex eodem principio dimanare non posse: 
ut patet ex dictis in Ontologia de qualitatum contrarietate (0.194). 
Sed hisce omissis. 

91. Dico l.° Extensio ac resistendi vis non sunt proprietates 
ita oppositae, ut ab eodem principio procedere nequeant. Quae 
assertio probatur a ) auctoritate veterum, iuxta quos, ut nuper 
dixi, extensio ac resistendi vis sunt una eademque res. Praete- 
rea 6) si haec duo essent vere contraria, non possent esse simul 
in eodem subicclo : hoc enim contrariorum est proprium. Atqui 
certe duo haec sunt simul in atomo. Demum c) hae duae proprie- 
tates, adversariis fatenlibus, ab eadem essentia atomi procedunt , 
quod est iuxta veteres; nam ex eorum principiis proprietates 
nec a materia, nee a forma originem habent, sed a composito; 
quamquam aliae oriantur a composito ratione materiae, aliae ra- 
tione formae. Si igitur ab eadem essentia, et ab essentia vere 


(u) Cf. S. Th. Sttm.lli. p. I. q. LXXV1, arl. VUI, el Suarez MU. Disp. XV, sect. X, 
g 31, sc<i. 

(b) Docebant veteres extensionem formalem quantitati per se convenire, materiae 
vero ae formis materialibus, atque omnibus corporeis qualitatibus per arcidens, nemue 
prouti quantitati subsunt. Cf. Commenl. V.nnimhriams. in II de anima, C. I, Q. V III , 
arl. I. 

una procedunt i iam non sunt ita oppositae, ut ab eodem prin- 
cipio procedere non possint. « • ' 

• 92. Dico 2.° Neque in atomi extensione ea multiplicitas, ne- 
que in eiusdem vi ea unitas habetur, quales obiiciuntur. Non 
habetur multiplicitas : nam in extensione continua non sunt paries 
actu distinctae, multoque minus dissipatae ac dispersae, sed so- 
lummodo partes in potentia. Id quod suo loco demonstrabitur. 
Ceterum haec est sententia Aristotelis, S. Thomae, aliorumque 
primae nolae auctorum. Sufficiat nunc S. Thomae auctoritas. 
« In divisione continui .... id quod prius erat mulla potentia, 
» unum autem actu, fit plura » (a). Et alibi « Unitas rei conse- 
» quitur esse ipsius. Partes autem alicuius homogenei continui 
» ante divisionem non habent esse actu, sed potentia tantum ; 
» et ideo nulla illarum habet unitatem propriam in actu ; unde 
» in actu non est accipere ipsarum numerum, sed potentia tan- 
» tum » ( b ). 

93. Non unitas. Yis enim resistendi in atomo est extensa 
formaiiler ; videlicet non est tota in singulis atomi partibus, si 
hae partes mente distinguantur. Esto sane vim hanc esse sim- 
plicem quoad essentiam ; esto eam esse extensam per accidens; 
hoc parum refert : satis est si in atomo sit extensa formaliter, 
ut habeat in atomo eam ipsam unitatem ac multiplicitatem quam 
habet extensio. Si igitur extensio est multiplex, haec quoque vis 
erit multiplex : si haec vis una est, extensio quoque una erit; 
et tantum illa erit multiplex, quantum multiplex est ista, lan- 
tuinque haec erit una, quantum illa una est. 

Hinc unitas vis et multiplicitas extensionis non opponuntur, 
ac proinde binae istae atomi proprietates ad duo diversa prin- 
cipia referendae non sunt. 

94. Dico 3.° Si ab una rea litate oriretur in atomo vera mul- 
tiplicitas, non posset ab altera oriri vera unitas. Etenim prima 
realitas multiplicat se ac distinguit in partes. Realitas vero altera 
primam realitalem informat. At informat ne illam antequam se 
multiplicet, an vero quum se multiplicat ? Primum dici nequit ; 
nam materia non dat extensioni ortum, nisi eoniuncta cum forma. 
Sed esto : antequam se illa multiplicet, informetur. Ergo quum 
se multiplicat, non se solam, sed et formam qua ipsa actu est, 
multiplicabit. 

♦ t 

{«/) In II I Di st. XXI, (f. I.art. I. 

' \b) in ir Dist. X. q. 1, art. 3, q. 3. ad I. 

Si vero dicas primam realitalcm in eo ipso quod se multi- 
plicat, ab altera informari, inferemus realitatem hanc alleram 
non unum quid informare, sed plura actu. Ergo et ipsa in plura 
se scindat necesse esf. 

Quidquid igitur dicas, erit sernper concludendum: si ab una 
realitate multiplicitas oritur, unitatem ab altera oriri non posse. 

95. Hinc dico 4.° Ex eadem realitate ex qua extensio dima- 
nat, dimanare potest vis de qua loquimur. 

Nam a) ea rcalitas a qua manat extensio, est una realitas vel 
plures ? • ; 

Si est una ; ergo unitatis illius, quae in extensione geometrica 
viget, alia ratio quaerenda non est. Praeterea sequetur exinde, 
aliquid in se unum extensionis originem esse posse. Unde con- 
cludemus, realitatem quoque illam, a qua vis dimanat, quamvis 
in se una sit, posse esse extensionis originem. 

Si vero dicatur multiplex, negabitur in primis realitatem hanc 
posse ex se multiplicem esse. Haec enim realitas materiae pri- 
mae aequiparatur. Atqui nulla est in materia per se partium 
distinctio ; nam distinctio partium supponit quantitatem actualem, 
et oritur a forma; actus enim est qui distinguit, iuxta pervul- 
gatum apud veteres axioma. Deinde in hac hypothesi falsum 
erit, esse unam realitatem unumque principium a quo extensio 
est et multiplicitas partium; nam potius mullae realitates ac 
multa principia erunt extensionis radices. Demum quaeram ite- 
rum: unaquaeque ex his realitatibus estne una an multiplex? 
Et hoc pacto redibit quaestio in infinitum, quousque fatearis, rea- 
litatem, ex qua dimanat extensio, unam esse. Ceterum ad hoc 
fatendum vel illud nosse sufficit : multitudini unitatem necessa- 
rio praeire. Quod si una est, stat primum argumentum. 

b) Rursus, reiditas illa simplex, a qua vis progerminat, quo- 
niam forma substantialis esse dicitur, proculdubio ex materia 
educitur; nempe ex realitate quae est extensionis radix. Si igi- 
tur ex realitate hac educi potest realitas illa simplex et indivisa, 
cur non etiam resistendi vis? Ergo ab eadem realitate, quae est 
extensionis radix, oriri potest resistendi vis. 

ARTICULUS II. 

Quaestio de atomorum essentia resolvitur 

96. Difficile nunc non erit statuere, quid de ultimis corpo- 
rum elementis, ac de atomorum essentia censendum sit. Pro- 

bavimus initio, ntomismum chimicum omnis hujus disputationis 
fundamentum esse debere. Atomi porro, in quibus ehimiea sistit, 
sunt atomi substantiarum simplicium; ac facile largiuntur chi- 
rnici substantias vere simplices esse fortasse multo pauciores 
iis, quae modo recensentur. De his atomis primitivis quaereba- 
mus, an ultima corporum elementa essem, an vero ex aliis ele- 
mentis composita. Atomi enim sunt corpuscula saltem mente 
divisibilia ; extensae enim sunt. Iam post ea quae hucusque dis- 
seruimus, facile colligi poterit, quid in proposita quaestione sen- 
tiendum sit. 

97. Propositio. VI. Ultima corporum elementa sunt atomi ; 
nempe substantiae extensione geometrica, et vi resistendi prae- 
ditae. 

Probatur ex dictis. Nam atomi substantiarum vere simplicium 
vel sunt compositae ex elementis re distinctis, vel prorsus incom- 
positae. Si sunt compositae, vel constant ex binis partibus, al- 
tera potentiali, altera actuali, vel ex pluribus partibus actuali- 
bus. Non sunt autem compositae ex parte potentiali, et ex parte 
actuali, ut probatum est (80, scq.). Neque ex partibus actuali- 
bus. Nam nae partes actuales aut vires sunt, aut puncta, aut 
alia corpuscula continua. Sed nequeunt esse vires (86) et nequeunt 
esse puncta ex demonstratis (79). Nequeunt item esse corpus- 
cula continua; nam agimus de corpusculis substantiarum vere 
simplicium. Hoc unum itaque dicendum superesl: atomos sub- 
stantiarum simplicium esse prorsus incompositas; ac proinde ul- 
tima corporum elementa esse. 

Haec vero, quae diximus de atomis ponderabilium corporum, 
quae chimici considerant, dicenda ex aequo sunt de atomis ae- 
theris imponderabilis, si ab atomis imponderabilibus primitivis 
reapse hae differunt. Nam utrobique eaedem rationes valent. 

98. Pauca nunc de atomorum primitivarum essentia. 

Dicendum itaque l.° essentiam genericam atomici corpusculi 

primitivi hanc esse, ut sit substantia extensione geometrica ac 
vi resistendi praedita. Quae duo non sunt essentiae atomorum 
constitutiva realia, ut supra dictum est (87), sed binae mani- 
festationes substantiae corporeae propriae atque constantes, quae 
in ultimis quoque corporum clementis reperiantur necesse est. 
Hae dicuntur essentiales eorum proprietates, quia una cum in- 
determinata substantiae notione satis determinant in conceptu no- 
stro quid illa sint. 

De celeris autem viribus quibus atomi instructae sunt, quarum 

ope in se mutuo agunt, non fit mentio in essentiae descriptione; 
primo quidem quia sine illis atomus concipi potest ; tum etiam 
quia hae vires ab essentialibus proprietatibus dimanant, ut infra 
videbitur. 

Dicendum 2.° de specifica primitivarum atomorum essentia 
vix aliquid statui posse. Nam specificae earum proprietates sen- , 
sibus nostris non patent, ac solum se manifestant in corporum 
proprietatibus. Ignoramus praeterea quaenam sint vere simplices 
substantiae. Nihilominus statuere possumus generatim, atomos 
diversarum substantiarum simplicium differre debere vel figura, • 
vel magnitudine, vel • chimicis affinitatibus, vel aliquo alio hu- 
iusmodi. 

Dicendum 5.° atomos primitivas quamvis incompositae sint, 
esse tamen, prout continui natura fert, sine fine divisibiles, sal- 
tem mente. Physice tamen sunt indivisibiles: nam divisio fieri 
non posset sine penetratione corporis dividentis in atomum di- 
videndam. Penetratio autem non est physice possibilis. 

99. Quaeres an atomorum variae species melaphysice com- 
positae dici queant ; ita ut sit in illis aliquid imperfectum ac 
determinabile, quo pertineant ad genus substantiae corporeae, et 
aliquid perficiens ac determinans, quo in certa specie collocentur. - . 
Respondeo, si iis vocibus: imperfectum et perficiens , determi- 
nabile ac determinans , intelligis binas paries physicas, ut poten- 
tiam et actum peripateticorum (4,5), negabitur l.° composi- 
tionem huiusmodi metaphysieam esse ; 2.° eam in atomis habere 
locum (80, seq.). Si vero intelligis iis vocibus binas partes me- 
taphy sicas, ut sunt in homine animal et rationale, quae non sunt 
verae partes, sed ratione tantummodo distinguuntur (0.247), 
nemo negabit hanc in atomis compositionem esse. 

ARTICULUS HI. 

* • , • .. Satisfit obieclis 

100. Opp. I. In alomismo chimico sistere non possumus. Nam 
l.° Quaestio quam agimus non physica est sed metaphysica: 

agitur enim, non de explicandis factis, sed de explicanda essentia 
corporis seu atomi. Sed atomismus chimicus est quidem hypo- 
thesis physica idonea ad facta explicanda, non autem theoria mc- 
laphysica sufficiens ad explicandam corporum essentiam. Ergo 
meiaphysicus in eo sistere non potest. 

2. ° Experimenta chjmiae non definiunt utrum elementa con- 

stent materia ac forma nec ne ; ilcmque utrum maneant in mixto 
actu, an vero virtute. - . . . , 

3. ° Iluic igitur theoriae non opponitur chimia, quemadmodum 

non opponitur iis, qui censent atomos clcmcnlarcs constare ex 
punctis. , . •. 

101. Resp. Neg. anL, iuxta ea quae supra declarata sunt. 

Ad l. m Quaestio haec non est physica sed metaphysiea, tamen 

connexa cum physica. 

Dis/., pariter rat. add. Agitur de explicanda essentia atomo- 
rum, ita ut non destruatur explicatio physica factorum, quam 
chimia suppeditat, conc.; secus, nego. 

Nego min. et cons. quarum negationum ratio patet ex dictis. 

Ad 2. m Disl. Experimenta solummodo, omillo ; scientia chi- 
miae quae his experimentis innititur, nego. De hac oppositione 
inter chimicam scientiam et peripateticum systema quocumque 
modo proponatur, vide superius dicta (35. seq, 82). 

,Ad 3. ra Neg. et nego paritatem. Qui enim atomos punctis con- 
stare censent, theoriam combinationum cl affinitatum non ever- 
tunt ; immo chimicae scientiae conclusiones omnes recipiunt. At 
qui peripatetica placita sectari vult, chimicam scientiam univer- 
sam evertat oportet, ut supra demonstratum est. 

102. Opp. II. Atomi materia ac forma constent necesse est, 

seu realitate ex qua fluat extensio, et realitate quae sit vis origo. 
Etenim , 

1. ° Extensio atomi seu partium multiplicitas ac simul eius 
unitas explicari nequeunt, nisi ponamus in ipsa atomo principium 
simplex, quod singulis immixtum partibus suam iis indivisionem 
impertiat. 

2. ° Materia, qua talis, est semper et ubique eadem; ex eaque 
extensio sola emergit. Si igitur molecula sola materia constaret, 
nullae essent moleculae heterogeneae, seu diversae - naturae et 
operationis. Ergo aliud principium moleculae insit oportet, ex 
quo illa naturae diversitatem sortiatur. 

3. ° Figura in quantitate continua qua atomus instructa est, non 
potest esse nisi a principio formali. Etenim extensio quae pul- 
lulat a principio materiali per se indifferentiam dicit ad figuram 
quamcumque. 

103. Resp. Ncg. ani. i. e. tam id quod de atomi compositione 
affirmat, quam id quod supponit de identitate inter materiam 
et formam ac binas illas reaiitates. (89). 

Ad 1™ Nego . Etenim ad hoc ut eam unitatem cum partium 
possibilium multiplicitate eoniunctam explicemus, ncccsse non e£t 
ut partium multiplicitatem ab uno principio, et unitatem ab al- 
tero oriri statuamus (90, seq.). Sufficit enim unum principium 
a quo utraque oriatur, seu potius quod per ntramque se ma- 
nifestet. Hoc principium erit substantia ipsa atomi cum tali ex- 
tensionis mensura a Deo condita. Nolo autem difficultatem hanc, 
si qua est, integram manere in systemate p.eripatelico vero, in 
quo formae materiales ponuntur extensae formalilcr eodem pacto 
ac materia. 

Ad 2. m Dist. ani. Si materia usurpetur sensu peripatetico ve- 
teri (4), aut reformato tr.; si usurpetur alio sensu legitimo, nego. 
Eadcmque sit distinctio ad ulrumquc consequens. Materia enim 
apud rccentiores sunt ipsae atomi, ex quibus corpora coalescunt; 
atomi vero non sunt semper et ubique eaedem, nempe eiusdem 
naturae, aut saltem haec identitas non probatur. Ceterum sive 
atomi primitivae sint diversae naturae, sive eiusdem, haberentur 
semper ex varia earum compositione moleculae diversae natu- 
rae et operationis. 

Ad 5. m Dist. Si quis supponat principium materiale in atomo 
sensu peripatetico, conc. ; secus, nego. Sensu enim recentiorum 
principium materiale corporis sunt atomi, principium materiale 
atomorum nullum est, nullumque principium formale. Est enim 
atomus substantia incomposita, cui talis et non alia figura debe- 
tur vel quia eam natura sua postulat, vel quia eam a Creatore 
praelinitam habet. 

Dist. rationem additam: extensio per se dicit indifferentiam 
ad quamcumque figuram: nempe extensio in abstracto, conc.; 
extensio a certae atomi substantia requisita, aut ipsi determinata 
a Creatore, nego. 

104. Opp. 111. Ex atomorum mobilitate. 

Communicatio motus impossibilis esset, nisi tota atomus im- 
pulsa, eo ipso quo impellitur momento, vim motricem ab im- 
pellente communicatam illico reciperet. Atqui hoc supponit ato- 
mum motam informari principio simplici, quod singulis eius par- 
tibus insit. 

Prob. maior. Nulla materiae pars assignari posset, quae primo 
instanti celeritatem reciperet, ceteris deinde partibus communi- 
candam. Materia enim est sine fine divisibilis. 

Prob. minor. l.° Principium simplex, cum veram unitatem 
extenso communicet, hoc facit idoneum ut unico instanti mo- 
tum recipiat, tamquam unum subicctum. 

2.° Vis motrix est inextensa per se et extensibilis solum per 
accidens. Ergo directe et primo recipi tantummodo potest in 
subiecto, quod sit inextensum per se, et extensum per accidens. 
Hoc autem est forma substantialis. 

105. Resp. Omilto maiorem: nego minorem . 

Ad probat, maior. Nego suppositum, quod nempe quum de* 
atomo agitur sit assignanda aliqua pars, quae primo celeritatem 
recipiat ; quodque sint partes, quibus motus communicari debeat. 
In continuo nullae sunt partes actu distinctae, proinde nulla est 
pars quae primo recipiat motum, nullaque lit a parte ad par- 
tem motus communicatio, sed tota atomus momento indivisibili 
determinationem recipit ad motum. 

106. Ad l. m prob. min. Nego iterum suppositum idem, quod 
extensum continuum, quia tale est, sit incapax recipiendi unico 
instanti motum. Cuius rei si vere incapax esset, capacitatem hanc 
a principio simplici recipere non posset : non enim ex eo quod 
principium simplex extenso inest, extensum lit inextensum. Aliun- 
de vero, non principium illud simplex motum reciperet, sed 

, ipsum extensum. Si qua igitur ex motus communicatione ex- 
surgeret difficultas, haec in hypothesi quoque adversariorum 
integra permaneret. 

Ad 2 . m Omitto aht , et animadverto vim motricem, sive per 
se, sive per accidens extensa sit, si vis materialis est, esse certe 
• extensam formaliter. 

Nego consequentiam, idque ex pluribus capitibus. ■ 

. 107. l.° Quia in ipsa adversariorum opinione forma substan- 
tialis, quae est inextensa per se, recipitur in materia quae est 
extensa per se. Et anima, quae nullo modo est extensa, in cor- 
pore extenso recipitur. Argumentum igitur falso nititur prin- 
cipio. 

2.° Hic non agitur de extensione per se aut per accidens, 
sed de extensione formali aut virtuali. Nam difficultas deducitur 
a materiae extensione formali. Atqui falsum est formam atomi 
materialem, si qua esset, formali extensione posse carere, ut 
supra demonstratum est. Ergo neque ipsa recipere motum posset. 

5.° Novum est quod asseritur : in composito ex materia et 
forma motum recipi primo in forma, secundario in materia: 
.quasi vero quoad actus ac passiones forma materialis et materia 
distinguerentur, et non efficerent unum per se. 

4.° Quum hominis corpus motum ab extrinscco recipit, quid 
est quod directe et primo motum recipit? Sane anima, iuxta 

hanc opinionem : nam anima est forma corporis, eaque vere sim- 
plex et inextensa. Ergo ex impulsu primo et directe impellitur 
anima, secundario et indirecte corpus. Hoc certe scholastici non 
docuerunt ; immo potius contrarium. 

108. Opp. IV. Sententia, quae statuit atomos in composito actu 
permanere, non explicat. 

1. ° Mutationem totalem proprietatum compositi. Etenim pro- 
prietates omnes viresque compositi diversae omnino sunt a pro- 
prietatibus componentium ; quae idcirco a chimieis neutralizari 
dicuntur. Atqui impossibile est sub proprietatibus ae viribus 
specifice diversis earndem permanere substantiam : proprietates 
enim e substantia resultant. 

2. ° Si atomi actu manent in mixto, compenetratio admittenda 

est, quae naturaliter est impossibilis. Etenim in aqua v. gr. nul- 
lum est punctum in quo sit solum oxygenium vel solum hydro- 
genium, sed in quovis puncto utcumque exiguo est aquae par- 
ticula. . • • , . 

3. ° In hac sententia explicari nequit mutatio substantiae non 
viventis in corpus vivens seu plantae, seu animalis. 

109. Resp. Nego ani. 

Ad l. m iam supra responsum est (73, 73). In composito non 
est eadem substantia quae est in singulis componentibus; sed 
sunt utriusque componentis substantiae coniunctae, ita ut ex 
utriusque componentis proprietatibus proprietates compositi con- 
flentur. Itaque proprietatum neutralizalio est potius consectarium 
atomicae theoriae. Quantam vero difficultatem creet adverso sy- 
stemati, supra notatum est (83). 

Ad 2. m Neg. ani. et dist. ral. add. nullum est punctum sen- 
sibile in quo utrumque elementum non inveniatur, conc. ; nul- 
lum est punctum absolute, nego. Qua ratione oppositum pro- 
bari poterit, cum certum sil in corporibus, etiam maximae den- 
sitatis, esse innumerabilia spatiola, in quibus nullum est ponde- 
rabile elementum ? Si itaque in aqua v. gr., licet nullum sit 
sensibile vacuum, mulla tamen sunt intervalla in quibus neque 
oxygenium est neque hydrogenium, eritne mirandum esse ali- 
quod in ea spatiolum, quod ab oxygenio occupetur, et non ab 
hydrogenio? 

Ad 3. m Negalur transitum substantiae viventis in non viven- 
tem explicari non posse in nostra sententia. Iinmo quae ad vitam 
pertinent multo clarius et inteliigibilius in communi sententia 
explicantur, quam in systemate peripatetico, aut in quovis syste- 
mate affini, ut suis locis videbimus. 

110. Opp. V. Qui atornos incompositas luentur, pluribus, 
iisque gravibus, urgentur incommodis. Nani 

1. ° Perimunt intrinsecum discrimen inter substantiam corpo- 
ream et spiritualem; naru ulramque quoad essentiam faciunt 
simplicem. 

2. ° Ponunt activitatem atomi procedere ab eodem principio, 
a quo manat extensio: atque hoc pacto statuunt materiam ex se 
activam esse. Hoc autem repugnat. Si enim materia ex se activa 
ponitur, iam nulla esset ratio cur vitae quoque ac sensus prin- 
cipium esse non posset. 

5.° Assignant ut corporum constitutiva corpora quaedam mi- 
nora ; in quo l.°) similes sunt iis qui quaerenti quaenam sint do- 
mus constitutiva, responderent esse parvas domos ; 2.°) aberrant 
a proposita quaestione : non enim quaerimus prima quantitatis 
elementa; sed constitutiva essentiae quantitate praeditae. 

111. Resp. Neg. ani. Nam si quod grave in bis incommodum 
csl, illud premit potius adversariorum humeros. 

Ad l. m Nego in nostra doctrina perimi intrinsecum discrimen 
inter corpoream spiritalemque substantiam. Ad rat. add. nego 
sujrpositum: videlicet discrimen hoc carentia compositionis ex binis 
reaiitaljbus contineri. Essentiale enim discrimen ulriusque est 
in hoc, quod coipus est essentialiter extensum, etiam in suis 
ultimis elementis, adeoque incapax per se sensus, multoque ma- 
gis intellectus : spiritus vero est essentialiter immunis a quan- 
titate, idemque sensu praeditus et intellectu. 

112. Hinc retorqueo argumentum. Adversarii enim vere tol- 
lunt discrimen illud praecipuum, quod inter spiritum ae formas 
materiales, praesertim corporum inanimatorum, peripatetici ve- 
teres unanimiter admittebant ; quod nempe spiritus ita sit sim- 
plex quoad essentiam, ut extensione formali carcat, ac proinde 
sit lotus in toto corpore quod informat, et totus in singulis eius 
partibus ; formae vero materiales sint quidem simplices quoad 
essentiam, sed tamen in subieeto extensione formali afficiantur, 
ac proinde non sint totae in singulis subiccti partibus totalilalc 
quantitatis. Adversarii autem hoc discrimen tollunt, ut supra 
vidimus (89, 3.°). 

113. Ad 2."' Ponimus activitatem atomi procedere ab eodem 
principio a quo manat extensio, transeat. Non enim ponimus 
haec duo procedere ab atomi substantia ; sed dicimus eam sub- 
stantiam bis duabus proprietatibus esse essentialiter praeditam. 

Subdunt : Statuimus per hoc materiam ex se activum esse. De 


Digitized by Google 



. LIBER PJU.YliS CAWJT 111. 225 

qua materia est hic sermo? An de materia intellecta ad men- 
tem eorum quos obiectio aggreditur? Non videtur. Nam iuxta 
nos -materia est corpus, vel corporis elementum atomus. Sed ta- 
lem materiam ex se activam esse adversarii negare non pos- 
sunt ; nam ipsi quoque admittunt substantiam corpoream , et 
atomos activitate esse praeditas ex se, nempe ex ipsa sua es- 
sentia, ex suis intrinsecis constitutivis. Si vero materiae nomine % 
intelligunt materiam primam, quam nos non agnoscimus, obiectio 
nos » non impetit. 

Praeterea quam activitatem memorant? An activitatem pro- 
priam corporis, 3 et quae cum extensione consistere potest ? Sed 
hac admissa, quomodo exinde eonsequetur, corpus esse capax 
ex se vitae, quae praeter essentialia corporis, organismum po- 
stulat, aut sensus, qui praeter corpus requirit animam ? Si vero 
activitatis nomine activitatem omnem intelligunt, nescio quos 
adversarios aggrediantur. Certe nos non dicimus, corpus ex se 
omnis activitatis capax esse. * 

114. Itaque ad omnes hasce ambiguitates dissipandas, respon- 
deo : dist. 2. am partem maioris : statuimus materiam ex se acti- 
vam esse : nempe materiam primam, aut aliquid illi simile, nego 
suppositum: atomos, subd.; statuimus atomos esse activas ex se 
activitate quae cum extensione 'sociari possit, cone.; activitate 
omnigena, nego. 

,v Eodemque paeto dist. min. et rat. add. 

1 15. Retorqueo deinde iterum argumentum. Etenim adversarii 
non quidem materiae primae elementorum, sed eorum formis 
extensionem formalem demunt, eamque iis tribuunt unitatem, 
ut vere nulla amplius sit ratio cur sensus principia esse ne- 
queant ; eoque magis quod in ipsorum doctrina sensus princi- 
pium forma materialis est. 

116. Ad 5. m resp. totum argumentum nili in aequivocatione 
huius vocis : corpus. Quum enim quaeri dicuntur corporum con- 
stitutiva, corporum nomine intelligimus, aliquid non modo exten- 
sum, sed etiam compositum ex multis partibus ad sensum di- 
stinctis et separabilibus, ilemque aliquid non modo vi resistendi 
praeditum, sed ceteris etiam qualitatibus sensibilibus. Quum vero 
dicuntur atomi esse corpora, corporum nomine intelligimus sub- 
stantiam incompositam, extensione ac vi resistendi praeditam. 
Quum igitur corpus primo sensu accipitur, atomi non sunt cor- 
pora; quum sensu accipitur altero, id quod ex atomis compo- 
nitur non est corpus, sed compositum ex corporibus, 

117. Sed omissis vocibus, veniamus ad rem. Assignamus ui 
corporum constitutiva corpora quaedam minora : dist. nempe 
eiusmodi corpora", quae habeant eas proprietates, ratione quarum 
quaeruntur corporum constitutiva, nego; corpora quae has pro- 
prietates non participant, cone. Proprietates videlicet quae nos 
movent ad quaerenda corporum constitutiva, non sunt certe ex- 
tensio continua coniuncta cum resistendi vi, quibus proprietatibus 
atomi instructae sunt, sed, ut a principio monuimus (3), l.° cor- 
porum manifesta compositio, 2.° mutationes unius corporis in 
aliud, quod qualitates sensibiles a primi qualitatibus diversas 
praesefert. Hae autem binae proprietates non sunt in atomis, 
inio diserte negamus eas proprietates iis inesse. Igitur atomi 
non incongrue assignantur ut corporum constitutiva. 

Hoc mirum est essentiales corporum proprietates, extensio- 
nem ac resistendi vim, etiam in atomis inveniri. Mirum enim 
non est, extensum compositum constare incompositis extensis; 
et necessarium est, compositum resistens ex elementis resisten- 
tibus coalescere. 

118. Ex his patet, nullum pondus habere paritates adductas. 
Qui enim v. gr. assignaret parvas domos ut domus constitutiva, 
stulte loqueretur, quia componentia ab eo assignata univoce con- 
venirent cum composito, eaque omnia haberent, ratione quorum 
compositi constitutiva quaeruntur. At non stulte, sed sapienter 
loqueretur, si diceret, domus constitutiva esse lapides et cae- 
menta, quamquam Iapides et caementa aliquas cum domo pro- 
prietates communes habeant. 

1 19. Nec a proposita quaestione aberramus. Quaestio enim 
proposita duplex est. 1.* quam omnes proponunt: quaenam sint 
corporum sensibilium constitutiva. Cui respondemus cum chi- 
mieis, esse atomos. 2. a quam quidam proponunt philosophi : 
quaenam sint constitutiva atomorum. Cui respondemus, constitu- 
tiva atomorum nulla esse, nec quoad essentiam, nec quoad quan- 
titatem. Quod si quis quaereret, duabus hisce quaestionibus 
confusis : quaenam sint constitutiva essentiae quantitate praeditae , 
responderemus, distinguendo quaestionem utramque : si sermo 
est de quantitate composita corporum, sunt atomi ; si sermo est 
de quantitate continua atomorum, nulla sunt. 

120. Opp. VI. Systemati atomorum incompositarum praefe- 
rendum est systema quod atomos materia ac forma constare 
docet. Nam 

l.° Qui systema illud primum seciantur, fateri tandem ali- 

quando coguntur, sc intimam corporis primitivi essentiam igno- 
rare ; ac propterea nihil explicant, et problema metaphysicum 
non solvunt. 

2. ° Haec vero ignorantiae professio latam scepticismo aperit 
viam. Nam v. gr. eodem pacto dicere licebit: anima humana est 
substantia, quae se manifestat cogitatione et voluntate, sed cuius 
naturae sil, nescio. 

3. ° Qui sic agit universam diruit metaphysicam, cuius finis 
est ut rerum essentias detegat. 

4. ° E contrario qui alterum systema propugnant, essentiam 
corporis explicant ; nam essentialia eius constitutiva assignant. 

5. ° Immo doctrina haec compositionis substantialis ex materia 
ac forma omnia explicat, regnum minerale, vegetale, animale, 
ipsasque formas separatas ; estque vere universi philosophici 
aedificii fundamentum. 

121. Resp. Nego ani. 

Tres primae probationes fundantur in falsa quadam interpre- 
tatione verborum. Quum enim dicimus : nos intimam atomorum 
essentiam ignorare, eamque solum ex eius sensibilibus manife- 
stationibus cognoscere, sermo nobis est de cognitione intuitiva, 
quam profecto nemo sibi arrogat, si forte eos excipias, qui Ab- 
soluti cognitionem sibi vindicant. Non est itaque nobis sermo , 
nec esse potest de ea cognitione quae homini possibilis est , 
quaeque, ut in Onlologia explicavimus, (0. 46), constat ex con- 
ceptibus quibusdam indeterminatis, entis, realitalis, principii, 
aliisque huiusmodi, atque ideis sensibilium proprietatum. Hanc 
enim cognitionem et assequi possumus, et assequi pro viribus 
contendimus. Neque alia est cognitio corporeae essentiae, quam 
adversarii nacti sunt. Quare si qua ignorantia hac in rc labo- 
ramus, ex nobis est cum iisdem communis. Nos enim atomi 
essentiam ita describimus : substantiam extensione geometrica et 
vi resistendi praeditam. Illi vero : substantiam coalescentem ex 
duabus rcalilatibus, quarum altera est principium extensionis , 
altera vis. Inter quas binas descriptiones lotum discrimen hoc 
est, quod partem definitionis indeterminatam nos simplicem po- 
nimus ; illi vero compositam ex duabus aliis indeterminatis ; seu 
brevius, quod in una definitione una tantum est incognita, in 
altera incognitae binae sunt. 

122. Hinc patet responsio ad l. m Fatemur nos ignorare in- 
timam primitivi corporis essentiam, i. e. carere intuitiva cius 
cognitione, conc. ; carere ea cognitione quam philosophus quac- 

rere debet, aut eam contemnere, nego. Hinc nego consequens. 

Per haec patet responsio ad 2. m et 3. m 

Ad 4. m Nego in adversariorum sententia explicari corporis 
essentiam : hoc patet ex dictis ; atque adeo ex ratione quae 
subiicitur. Hoc ipso enim quod sententia haec constitutiva ato- 
morum assignat, et constitutiva talia, a veritate aberrat. 

Ad 3. ra Nego per materiam et formam explicari regnum mine- 
rale, ut iam vidimus, aut regnum vegetale ut suo loco videbimus. 
Concedo libenter materiae ac formae conceptus a veteribus tra- 
ditos, vitae animali optime applicari, ut alibi demonstrabitur. 
Materia vero et forma alomica nihil explicat, immo plura im- 
plicat ; maxime si materiae ac formae nomine principia illa duo 
extensionis et activitatis intelligantur. 

CAPUT IV. 

* QUOMODO EX ATOMIS CORPORA CONSTENT 
ARTICULUS I. 

Notanda quaedam 

123. Attractionis viribus atomos simul coalescere et corpora 
componere, certum omnibus est. Cuius illustratio doctrinae ad 
physicas perlinet disciplinas. Duo tantummodo nobis animadver- 
tenda sunt. 

Primum spectat ad attractiones ac repulsiones, quae inter 
atomos vel corpora exercentur. De quibus hoc ut certum haberi 
debet, nullam in iis esse posse actionem in distans. Neque hanc 
profecto physici requirunt. Inter quos communis modo sententia 
est, attractiones ac repulsiones fieri mediante fluido elastico im- 
ponderabili, quod aetherem vocant. Ac iuxta opinionem valde 
probabilem, atomos, idemque dicendum de corporibus, quod ad 
effectum attinet, ita se habent ad invicem, ac si elastica quadam 
spirali connecterentur ; .quae si compressione coarctetur, atomi 
sibi mutuo appropiant, si vero expansione producatur, a se in- 
vicem recedunt. In qua hypothesi, ut vides, nullae necessario 
supponendae sunt in atomis attractivae ac repulsivae vires pro- 
prie dictae. Sufficit enim earum vis resistendi cum potentia pas- 
siva ad motum recipiendum. 

124. Notandum alterum pertinet ad crystallorum figuras. Do- 

eent physici ad has explicandas satis esse attractionis vires, 
posita molecularum integrantium regulari figura. Etenim cum 
talia sunt adiuncta, ut moleculae integrantes secundum propria 
attractionis centra se libere attrahere possint, tunc altera ad al- 
teram ita appellit, ut faciem faciei vel latus lateri applicet; ex 
quo necessario sequitur ordinata multitudinis dispositio, atque 
ex ea regularis totius 'massae figura. 

125. Molecularum autem integrantium regularem semper fi- 
guram esse, id primo ex observatione deducitur. Pulvis enim 
eorum quoque mineralium, quae amorpha sunt, si microscopio 
inspiciatur, regulares ut plurimum figuras exhibet. Unde con- 
cludere possumus, ultimas moleculas regulares semper esse. 

Hoc idem a priori ostenditur. Nam integrantes moleculae vel 
compositae sunt, vel incompositae. Si integrantes moleculae com- 
positae sunt, demonstrat mathesis, regularem earum figuram 
necessarium effectum esse aequilibrii inter attractivas repulsi- 
vasque vires atomorum easdem moleculas constituentium. Si enim 
constituentes atomi non se symmetrice disponerent in molecula, 
vires attractivae ac repulsivae se mutuo elidere non possent ; 
id quod ad aequilibrium requiritur (a). Si vero integrantes mo- 
leculae sunt incompositae, cuiusmodi sunt in substantiis simpli- 
cibus, facile erit demonstrare, has quoque, immo has in primis 
regulari figura circumscribi, cum sint immediatum sapienlissimi 
creatoris opus, ut alia omittam. Putant mulli Wollaslonum se- 
quentes, primitivas atomos globularis esse figurae. 

Quod si non raro corpora irregularem figuram sortiuntur, 
id mirum esse non debet. Si enim adiuncta non sinunt , ut 
attractio molecularis libere ac pacate exerceatur, et gravitatis vis 
praevalet , necesse est ut moleculae altera super alteram temere 
ac festinanter ruant; ex qua confusa commixtione regularis fi- 
gura oriri nequit. 


ARTICULUS H. 

De crystallorum genesi quaestio. 

126. Haec quae communis habet sententia, satis clara sunt, 
et cuique se probant. Obiicitur tamen ad crystallorum genesim 


(a) Cf. Amedei Avogadro opus, cui titulus : Fitica decorpi txtndcrabili. T- 1. Lib. II. 
Sez. II. C. IV. 

explicandam aliquod aliud principium, seu vim, seu formam, ne- 
cessarium videri, quo principio vires moleculares regantur, ele- 
ventur, et ad hunc determinatum effectum ordinentur. Aiunt enim : 

1. ° Attractio cum sit eadem in omnibus corporibus, non ex- 
plicat diversos crystallorum typos, ad quos unaquaeque substantia 
pro sua natura tendit: cum sit infinite varia pro adiunctorum 
diversitate, constantium typorum caussa 'esse nequit. 

2. ° Quaedam substantiae possunt duas diversas figuras indue- 
re et ad diversos typos pertinentes. Quae aptitudo (dymorphis- 
mus) non potest a sola attractione repeti. 

5.° Quaedam substantiae fusibiles maxime ac vaporabiles sub 
globuli forma coagulari incipiunt antequam polyedricam figuram 
assumant; id quod aliquam cum viventium genesi analogiam 
. praefert. - 

4.° Nonnulla afferunt quae observantur in genesi crystallorum, 
si unus aut plures anguli detruncentur ; illudque praesertim, 
quod si regulare aluminis octahedrum uno angulo mulcletur, 
ac dein in liquido collocetur, ita ut faciei, quam caesura effecit, 
incumbat, crescente crystallo formabitur in opposito angulo facies 
illi similis, ceteris angulis manentibus acutis. 

Ex quibus concludunt, necesse esse ut vim aliquam superioris 
ordinis in corporeis substantiis agnoscamus, quae inferiores vires 
attractivas sibi subordinet, et ad effectum suae propriae naturae 
consentaneum coordinet. 

127. Respondebimus primo ad haec quae obiieiuntur; ac dein 
de proposita hypothesi iudieabimus. 

Resp. itaque ad l. m Molecularem in primis attractionem in 
omnibus corporibus eamdem profecto non esse: maior est enim 
in quibusdam, minor in aliis, ut physici docent. Sed hoc omisso, 
certe integrantium molecularum figura in diversis corporibus 
eadem non est. Haec enim ex figura, numero, ac dispositione 
constituentium atomorum dependet; quae omnia in diversis sub- 
stantiis diversa sunt, ut chimia docet. Posita autem diversa fi- 
gura in diversis moleculis integrantibus, varii crystallorum typi 
illico explicantur. 

Variatur item attractio, seu potius attractionis effectus, pro 
adiunctorum diversitate ; at variantur etiam in eadem substantia 
figurae crystallinae, ut aiunt, secundariae. Quae nihilominus omnes 
si djmorphas substantias excipias, de quibus mox, ad eumdem 
semper typum reducuntur ; quia molecularum integrantium 
eadem semper forma manet. Haec omnia matheseos subsidiis a 
priori demonstramur; ac vere nulla est in iis difficultas. 

128. Ad 2. n ' Resp. l.° inversione argumenti. Si substantiarum 
moleculae coniunguntur vi superioris principii, quod iuxta pro- 
priam naturam eas ordinat, cur manente hoc principio, mole- 
culae non semper eodem modo disponuntur ? Manere autem hoc 
principium dicendum est, quousque eadem manet substantia; 
maxime si ipsi nomen tribuatur ac munus substantialis formae. 

Patet igitur in adversariorum hypothesi dymorphismum inexpli- 
cabilem esse: aut certe quidquid ipsi respondebunt, et nos potiori 
iure respondebimus. 

Resp. 2.° Negando dymorphismum a sola attractione repeti 
non posse, posita molecularum integrantium regulari ligura. Suf- 
ficit enim, si moleculae integrantes unius eiusdemque substan- _ - *’ 
tiae diversis temporibus diversas figuras accipere possint. Quis 
porro negaverit, atomos unius eiusdemque moleculae constituen- 
tes sub diversis adiunctis diversimode disponi posse? Variata 
siquidem una aut altera virium , quae atomos sollicitant , mi- 
rum non est, variari quoque ordinem quo atomi se petunt atque 
invicem adhaerescunt, (a) Est autem certum, dymorphismum 
non habere locum, nisi in magna adiunctorum varietate, tempe- 
riei praesertim. 

129. Ad 3. m Neg. consequentiam. Hoc ipso enim quod sub- 
stantiae illae valde pronae sunt ad liquescendum, aut evaporan- 
dum, fit ut in exiguis crystallis moleculae, quae angulos occu- 
pant, facillime evanescant. Sed aliis atque aliis moleculis acce- 
dentibus, tandem crystallus polyedricam formam assumit. Possent 
aliae quoque hypotheses afferri, quas exponere non vacat. 

130. Ad 4 . m Nego et hic consequentiam. Etenim, ut alia omit- 
tam, idem in alumine contingit, etiamsi inferior angulus non sit 
dissectus. Facile enim anguli in facies planas mutantur, prae- 
sertim horizontales, probabiliter gravitatis caussa. 

Cetera facta quae adducuntur, nullam habent difficultatem. 

Liquet ex dictis, non probari, ad crystallorum genesim ex- 
plicandam, praeter attractivas vires, aliquam aliam seu vim seu 
formam requiri. Ut hoc melius intelligalur, eamdem hypothesim 
aliquantulum adhuc perpendemus. 

131. PnoposiTio. Reiicienda est opinio, quae crystallorum ge- 
nesim repetit a vi quadam simplici superioris ordinis, sexi a 
forma substantiali peripatetica, quae vires moleculares regat, 
ac sibi subordinel, et ad determinatum effectum concurrere faciat. 


(a) Cf. Auct. cll. I. c. 

Ut varias formas sub quibus haec hypothesis proponi polcsl, 
complcetamur, ea tripliciter intclligi potest: 

1. ° quod unaquaeque molccula materia ac forma constet, iuxta 
opinionem, quam supra consideravimus (80) ; quodque praeterea 
sit in toto corpore forma haec, da (pia agimus, quae molcculas 

* corporis universas moderetur ac regat tota exsistens in toto cor- 
pore, ac tota in singulis cius partibus. 

2. ° quod in crystallorum formatione, quum moleculae coniun- 
guntur, unaquaeque moleeula suam formam substantialem amit- 
tat, ac singulis formis molecularibus nova forma totius succedat, 
quae crystalli figuram determinet. 

• 3.° quod ad crystallum efiormandam, eliminata quacumque 
nova forma, solae formae moleculares sufficere existimentur. 

Dico igitur, quocumque modo haec hypothesis intelligatur, non 
solum eam esse inutilem, ut modo demonstratum est, sed etiam 
intrinsecis quibusdam, iisque non levibus, laborare defectibus. 

152. Sane si l.° modo intelligatur, 

a) In primis vis illa moderatrix nihil habet cum forma ma- 
teriali commune; ac proinde immerito tali nomine donaretur. 

b) Eadem vis, si forma materialis dicitur, non producitur a 
Deo per creationem, sed ab agente aliquo naturali educitur ex 
materia, videlicet ex atomorum multitudine. Atqui repugnat e 
subieclo extenso ct multiplici educi, eique inhaerere formam sim- 
plicem, ct quantitate carentem. Quod enim ex multiplici subie- 
eto educitur, et in multiplici subieclo recipitur, necessario mul- 
tiplex est. 

c) Ad haec: sumatur v. gr. crystallus cubica salis communis: 
est in ea, iuxta adversarios, ipsamque pervadit vis haec tota in 
tota exsistens, et tota in singulis partibus. Dividatur iam cubus 
in partes duas. Necessario dicendum, vim hanc, et ipsam, bifa- 
riam dividi : nisi velis dicere, divisa corpora unica forma unoque 
esse constare. At quomodo fieri potest, ut quod quantitate caret, 
bifariam dividatur? 

d ) Quando nam haec vis, haec forma c materia educitur, aut 
a quo agente, aut quomodo educitur? Quum moleculae sunt di- 
spersae, haec vis certe non exsistit; secus esset aliquid per se 
subsistens. Educitur itaque ex moleculis, quum moleculae coniun- 
guntur. Ego vero non dicam, incredibile plane esse, ut conta- 
ctus molecularum vim hanc mirabilem gignat ; sed arripiam id 
unum, quod ex eiusmodi positione sponte consequitur: coniun- 
gi molcculas sine huius vis influxu; ac propterea ad crystallo- 
rum genesim, arcanam hanc virtutem nullatenus requiri. 

133. Si 2.° modo intelligatur, • 

a) inauditum in primis est formas partium expelli a forma 
lotius, quae ipsis homogenea sit. Formae enim expelluntur a 
subiecto, iuxta peripateticos, ut loeum dent formae alicui di- 
versae, non ut dent locum formae eiusdem essentiae. 

b ) Haec forma erit simplex et sine quantitate formali, et ni- 
hilominus divisibilis, ut supra dictum est (132, c), quae duo 
componi simul non possunt. 

c) Educitur eadem ad molecularum contactum. A quo autem 
agente ? Nemo hoc edicere poterit. 

134. Si demum tertius modus assumatur, hic ceteris incre- 
dibilior videtur. Nam 

a) Forma atomica ponitur dirigere ac moderari altraetivas 
vires, ad crystallum una cum ceteris moleculis efformandam. 
Iam attracliva vis, qua aliqua molecula movetur, non est vis 
moleculae attractae, sed aliarum molecularum. Forma autem 
uniuscuiusque moleculae moderari utique poterit vim, qua ea- 
dem molecula alias trahit, non. autem vires qua aliae moleculae 
ipsam trahunt. Sed ego enimvero nescio, in quo moderamen hoc 
propriae attractionis consistere possit. Forte in eo erit, quod for- 
ma, ut bonus auriga, modo attractionem comprimat, modo re- 
laxet, modo ad hanc partem convertat, modo -ad illam, prouli 
in variis adiunctis requirit linis, nempe crystalli formatio. Quis 
autem haec serio cogitare poterit ? quis invenietur qui formae 
materiali vim hanc diseretivam atque intelligentcm attribuat? 

b) Etiamsi unaquaeque forma vim suae moleculae hoc pacto 
moderari posset, non obtineretur effectus, nisi formae molecu- 
larum omnium inter se conspirarent, maxime in crystallizationis 
initio, et propemodum ex condicto operarentur. Hoc quoque 
quis dabit ? 

c) Formae istae vires atlractivas moderari dicuntur ita, ut 
crystalli figura prodeat earum naturae proportionata. At si prae- 
scindas a figura molecularum , et a conditionibus requisitis ad 
virium aequilibrium (123; 124), quomodo exigere potest singu- 
larum molecularum natura, ut ex pluribus moleculis tot et non 
aliae consocientur, et eo consocientur ordine qui requiritur ad 
hanc potius quam aliam figuram efformandam? Ratio itaque 
quae assignatur est prorsus insufficiens. 

Ex his omnibus palet quod propositum est. Concludendum 
proinde cum communi sententia, crystallos secundum necessa- 
rias attractionis leges gigni, neque ad hunc finem vim aliam 
quamcumque necessariam esse, aut admitti posse. 

CAPUT V. 

DE CORPORUM PROPRIETATIBUS 
ARTICULUS I. 

% 

Enumeratio ac divisio 

135. Sequitur ut de corporum proprietatibus disseramus. In 
qua pariter quaestione, ut in ea quae praecessit, non pauca sunt 
veteres inter ac recentiores dissidia. 

Proprietates omnes corporum ad quantitatem et qualitatem 
veteres revocabant. Duo haec accidentia corporum ab iis ap- 
pellabantur, non ratione variabilitatis et contingentiae ; nam nec 
quantitas, nec qualitates multae corporum contingentes sunt et 
variabiles ; sed quia et quantitas et qualitas habebantur ut for- 
mae seu actus ab essentia dimanantes (0. 171). 

Iidem veteres figuram, seu formam externam ut quantitatis 
qualitatem spectabant (0. 176): ceteras autem qualitates in/m- 
mas ac secundas partiebantur. 

Qualitates primas hasce quatuor esse docebant; calorem , fri- 
gus, /tumiditatem, siccitatem ; quas idcirco primas nuncupabant, 
quia eas rerum elementis naturaliter deberi, nullamque aliam 
qualitatem praesupponere opinabantur. 

Ceteras corporum qualitates secundas vocabant , quia eas a 
primis dimanare censebant, vel mixtione, vel accidentali pro- 
ductione. In his vero distinguebant qualitates sensibiles ab oc- 
cultis seu specificis. Sensibiles nuncupabant eas quae sensu per- 
cipiuntur, cuiusmodi sunt colores, sapores, gravitas , raritas ac 
densitas, aliaque huiusmodi. Occultas vero nominabant varias 
illas virtutes, quibus res instructae sunt ad diversos effectus 
producendos, ut vis qua magnes ferrum attrahit, viresque pro- 
priae alimentorum, medicaminum, ac venenorum, aliaeque id 
genus. 

136. Cartesius, Lockius, eorumque asseclae qualitates primas 
appellarunt eas solum, quae a geometrica extensione necessario 
dimanant ; cuiusmodi sunt figura, mobilitas, situs ac textura 
panium, et similes : secundas vero qualitates sensibiles ; quam- 
quam hae iuxta eorum sententiam proprie non sint corporum 
qualitates a primis distinctae, sed animi tantummodo modifica- 

tiones, ortae ex motibus atque impulsibus, quibus materiales 
particulae organa nostra percellunt. His addit Lockius qualitates 
tertias , nempe potentias, quibus corpora in aliis corporibus mu- 
tationes quasdam producunt ; quae pariter potentiae a primis 
qualitatibus reipsa non distinguuntur. 

137. Ex principiis supra constitutis (59 ; 98, l.°) manifestum 
est, non extensionem solum geometricam proprietatem corpo- 
rum -essentialem esse, sed etiam resistendi vim. Hinc corporum 
proprietates ceterae tam ex hac, quam ex illa desumendae sunt ; 
aliae enim ab hac, aliae ab illa, aliae ab utraque dependent. 
Proprietates item huiusmodi aliae generales sunt omnium cor- 
porum, aliae speciales et non ad omnia pertinentes. Tandem a 
proprietatibus immutabilibus qualitates mutabiles et contingentes 
distinguendae sunt. 

158. Proprietates porro corportim generales ex omnium con- 
sensu sunt; l.° figurabilitas , quia cum extensio infinita esse ne- 
queat, certis quibusdam limitibus contineatur oportet : 2.° wo- 
bi litas, quae proprietas est corporis prouti aliis coexsistil, qua- 
tenus relationes loci quas ad illa habet mulare potest: 3.° divi- 
sibilitas ; 4.° porosilas ; 5.° impenelrabilitas, qua fit ut locus a 
corpore occupatus ab alio simul corpore occupari nequeat. 6.° fa- 
cultas movendi alia corpora per impulsum ; 7.° virtutes altra- 
ctivae ac repulsivae, ac potentiae passivae iis respondentes : ad 
has revocatur gravitas ; 8.° inertia i. e. carentia principii in- 
trinseci determinantis ad agendum ; qua fit ut vires omnes cor- 
porum determinatione extrinsecus accepta indigeant, nec per se 
statum quem corpus oblinet, mutare possint; ac 9.° vis, ut aiunt 
inertiae , (0. 180, 4.°) qua corpus unumquodque, quantum in se 
est, in statu quietis vel motus perseverat ; ex quo fit ut vi ex- 
ternae quae ipsum ad statum alterum determinare aggrediatur, 
resistentiam atque obicem opponat. 

159. Speciales diversorum corporum proprietates, quamvis et 
ipsae in essentialibus ac generalibus materiae proprietatibus ra- 
dicem habeant, non tamen ab iis tantummodo dimanant, sed 
insuper ab integrantium molecularum magnitudine, figura, situ, 
positione. Secus in omnibus corporibus essent eaedem. 

Sunt autem speciales proprietates. l.° pondus specificum : 
2.° durities, elasticitas, duclilitas, aliaeque corporum dispositio- 
nes istis affines, nec non earum oppositae : 3.° chimicae affini- 
tates : 4,° varia ad caloricum capacitas : 5.° dispositiones ad 
hos vel illos colores sub lucis actione diversimode recipiendos; 

6.° vires denique omnes quibus vel in nostros sensus, vel in ce- 
tera corpora agere possunt, quarum quidem effectus sunt pror- 
sus innumerabiles. Sed de his uberius physicae disciplinae. 

140. Generales porro corporum proprietates merito primae 
vocantur, quia ab essentialibus immediate dimanant. Quod si 
cognitionis ordo consideretur non hae generales sed specificae 
potius, saltem quaedam, primae dicendae sunt. Usus tamen ob- 
tinet apud recentiores, ut generales primae, specificae vero se- 
cundae dicantur. 

141 Hae sunt corporum proprietates seu necessario inhae- 
rentes qualitates. Qualitates autem mutabiles sunt modi diversi, 
quibus necessariae istae proprietates actu determinantur, ac 
praeter essentiam. Hae sunt figura regularis vel irregularis; 
cohaesionis diversa ratio ; motus vel quies ; diaphaneitas vel 
opacitas ; actualis color atio ; variationes ponderis et capacitatis 
ad caloricum ; varius electricus status ; caloris gradus ; slalus 
separationis aut combinationis cum aliis ; actuale potentiarum 
exercitium, ad quod reducuntur actiones omnes quas corpora 
sive in nostris sensibus, sive in aliis corporibus exserunt. 

Peculiaris de his omnibus ac plena disputatio ad physicam 
pertinet. Nos, pro instituti nostri ratione aliquid solummodo dis- 
seremus de essentialibus materiae proprietatibus et de qualita- 
tum sensibilium habitudine ad substantiam corpoream. 

ARTICULUS II» 

De extensione corporum 

142. Quantitas seu extensio, ut alibi innuimus (L. 45, 2.°), 
alia continua est, alia discreta. Vera porro quantitatis ratio in 
quantitate continua proprie reperitur : discreta enim quantitas 
solum est plurium quantitatum, aut etiam, si latius intelligatur, 
plurium entium multitudo (0. 103, 5.°). 

145. Extensum dicimus : quod paries extra partes habet . Quid 
vero sit partes extra partes habere, id varie a variis explicatur. 

1. ° Multi opinati sunt, hanc partium extensionem esse ipsam 
partium secundum suas entitates distinctionem ; ita ut una pars 
substantiae extra aliam dicatur, quia una non est altera ; quem- 
admodum v. gr. in homine caput non est cervix aut thorax. 
Hanc vocant extensionem enlilalivam . 

2. ° Iuxta alios partes extra partes in extenso esse dicuntur, 
non solum quia distinctae sunt, sed etiam ratione situs, quem 

oblinent in toto, quatenus ita affectae sunt ut ordinem aliquem 
inter se servent, priorque sit ista, posterior illa ; et unaquaeque 
eum una aut altera immediate, cum ceteris mediate coniunga- 
lur. Haec est extensio silualis per ordinem ad totum extensum. 

5.° Explicant alii propriam extensi rationem per ordinem 
quem eius partes habent ad locum, quod videlicet altera sit 
extra alterius locum. Hi existimant, propriam extensionis cor- 
poreae rationem esse, quod extensi partibus sibi mutuo resisten- 
tibus, altera alteram repellat a loco in quo est ; quo fit ut na- 
turaliter repugnet alteram cum altera in eodem spatio simul 
manere. Haec dici solet extensio localis. 

144. Hanc autem localem extensionem distinguunt in aplilu - 
dinalcm et actualem. Illam constituunt in ipsa naturali exigen- 
tia, vi cuius extensi partes diversas spatii partes occupare de- 
boant : hanc vero in actuali hac diversorum locorum occupatione. 
Illam censent esse propriam corporum extensionem , et ab iis 
inseparabilem, hanc autem, quae primae effectus est, ita esse 
in corporibus, ut ea possint divinitus privari. 

145. Porro ut decernamus quid vero similius habendum sit, 
notandum est. 

1. °) Extensionis notionem primitivam esse, ut quae et sensa- 
tionum omnium basis est atque elementum, et sensibilium om- 
nium repraesentationum conditio (L. 457, 461). Hinc proprie 
definiri non posse, aut clarius explicari quam ab unoquoque 
percipiatur. 

2. °) Quum in intimam extensionis realitateiTn eiusque radicem 
inquirimus, necessario nos tenebras offendere debere : non enim 
intueri possumus ipsam corporum essentiam, cum qua extensio 
intime conncctitur. 

5.°) Aliter loquendum de extensione corporum, quae ex par- 
tibus actualibus consurgit, aliter de extensione continui, in quo 
partes actuales nullae sunt. 

Hisce praeiactis, quid de corporum extensione sentiendum 
videatur, his quae sequuntur propositionibus complectimur. 

146. Propositio 1. Extensio corporum propria sila non est 
in mera partium distinctione , 

Nam inprimis huius sententiae auctores non modo peripate- 
ticis de materia prima doctrinis innituntur, sed etiam supponunt 
eamdem materiam primam ante formae receptionem nullam ex 
se entitatem habere, adeoque distinctionis incapacem esse; id 
quod a multis scholasticorum negabatur. Quare admissis quoque 
peripateticis principiis, refutari potest. 

Multo vero magis reiicienda est, atomieac doctrinae dogma- 
tibus receptis. Palet enim, sola atomorum distinctione nec cor- 
pora effici, nec corporum extensionem, nisi atomi inter se co- 
pulentur. 

147. Propositio II. Merito veteres docent, extensionem localem 
actualem nec propriam corporum extensionem esse, nec a cor- 
poribus inseparabilem. 

Id enim quicumque catholici sumus, ex venerabili altarium 
nostrorum mysterio deducamus oportet. Christi enim corpus 
verum corpus est, et quantitatem quae corporis propria est et 
a corpore inseparabilis, continenter retinet ; nihilominus in sancta 
Eucharistia partes corporis Christi non extenduntur in loco, nec 
diversas loci partes oceupant, cum Christi corpus non sit in loco 
secundum oommensurationem propriae quantitatis, sed secundum 
dimensiones specierum panis ac vini, totusque sit sub tota harum 
specierum extensione, ac totus sub qualibet eius parte. Est igi- 
tur certum ex Christianae tidei dogmatibus, extensionem loca- 
lem actualem propriam corporum extensionem non esse. 

148. Ne» tamen hoc ita fide tenemus, ut scientiae quoque prin- 
cipiis ostendi non possit, talem corporis statum nihil habere repu- 
gnantiae, ac proinde divina virtute possibilem esse. De hoc alibi. 

149. Propositio III. Neque in extensione locali quam aptilu- 
dinalem dicunt, propria extensionis corporeae ratio sita est. 

Etenim extensio corporum propria reperiri debet in corpore 
secundum se et absolute sumpto, non autem in corpore relative 
spectato. Ergo exlfcnsio corporum propria non est in iis per ordi- 
nem ad locum. Extensio enim quae est in ordine ad locum , 
reducitur ad relationes aliquas ad alia corpora , queis corpus 
naturaliter fundamentum praebet. 

Ad haec : qui docent extensionem localem propriam corporum 
extensionem esse, confundunt partium impenetrabilitatem cum 
corporis extensione : quae tamen duo saltem ratione distinguun- 
tur ; quia extensio separari mente potest ab impenetrabilitale, 
ut fit a geometris. 

Igitur extensio localis aptitudinalis dimanat quidem ab exten- 
sione quae propria est corporum ; sed non est extensio quae 
corporibus primo ac per se convenit. 

150. Haec de corporibus. Si vero sermo sit de atomis, multo 
magis negandum est extensionem earum propriam sitam esse 
in partium mutua resistentia. Nullae enim sunt in atomo paries 
actuales quae sibi mutuo resistere, atque alia aliam a loco in 
quo sunt repellere possint. 

151. Propositio IV. Extensio corporum propria continuata 
partium serie, videlicet atomorum ordine et connexione conti- 
netur . 

Probatur primo exclusionis argumento. Quum enim dicimus, 
in extenso partes extra partes esse, id tribus modis intelligi 
potest, ut supra dictum est (143) ; nempe aut quod una pars 
non sit alia ; aut quod una pars non possit occupare locum quem 
alia occupat; aut quod partes sint et distinctae, et ordine quo- 
dam connexae. Sed neque primus, neque alter extensionis mo- 
dus extensionem corporum propriam constituit. Restat ergo ter- 
tius modus. 

Praeterea huiusmodi extensio est in corpore absolute spectato 
et secundum se, et extensionem, quae est per ordinem ad lo- 
cum, necessario praecedit. Ideo enim substantiae corporeae par- 
tes partibus loci quodam ordine respondere debent, quia certo 
quodam modo inter se ordinatae sunt. 

Tandem hac una posita, corpus est et divisibile et mensu- 
rabile et aequalitatis cum altero vel inaequalitatis capax ; quae 
quidem sunt primae quantitatis proprietates. 

152. Dices: sine vi resistendi, seu impenetrabilitate , quae 
atomorum propria est, non haberetur in corpore ordo et con- 
nexio partium ; partes enim sine illa se mutuo penetrarent , 
eumdemque occuparent locum. 

Respondeo. Ilinc sequitur vim resistendi quae est in atomis, 
esse caussam ultimam quae connexionem ipsarum efficit, quia 
attractiones omnes tandem aliquando in impenetrabilitate fun- 
dantur (123) ; itemque esse caussam quae perenniter connexio- 
nem conservat ac stabilem facit, ut ratio adducta probat. Non 
vero sequitur, vim resistendi, multoque minus impenetrabilitatem 
in ordine ad locum, esse rationem formalem extensionis corpo- 
reae, quemadmodum eorum quas supra refutavimus (149), te- 
net opinio. 

ARTICULUS Ili. 

De extensione continui 

153. Duplici connexionis genere extensi partes copulatas con- 
cipere possumus ; nempe vel ita ut inter connexarum extremi- 
tates aliquid medium sit, vel ita ut inter easdem mediet nihil. 
Extensum in quo prima viget connexionis ratio , dicitur inter- 
ruptum ; illudque in quo viget altera, continuum . Potest autem 
quod reipsa interruptum est, continuum ad sensum videri : hu- 
iusmodi sunt corpora. 

Partes quae in continuo immediate copulantur, ve! copulan- 
tur contactu extremitatum distinctarum , vel quia extremitates 
proprie non habent, sed finis unius est initium alterius. Si pri- 
mum, partes sunt actu distinctae, ut sunt atomi corporum; si 
alterum, partes actu distinctae non sunt, sed solum distingui* 
biles, ut in linea geometrica. Atque haec vere ac proprie con- 
tinuitas nominatur ; illa autem prior dicitur contigmtas. 

154. Ex his h :isce definitiones erues. Continuitas est: con- 
nexio partium quarum extrema sunt unum. 

Contiguitas: connexio partium quarum extrema sunt simul 
i. e. se contingunt. 

Continuum: extensum in quo partium extrema sunt unum. 

Compositum ex contiguis : extensum in quo partium extre- 
ma sunt simul. 

155. Continuum aliud est permanens, aliud successivum. 

Permanens est illud, cuius partes sibi coexsistunt , et dividi- 
tur in lineam, superficiem, solidum. 

Successivum est illud, cuius partes sibi non coexsistunt: Unius- 
modi est motus localis, et omnis mutatio quae fit in tempore. 

156. Partes item in quas continuum divisibile est aliae di- 
cuntur aliquolae, aliae aliquantae, aliae proportionales. 

Aliquota pars est, quae aliquoties sumpta lotum adaequat ; 
ut sunt palmi in ulna, et quadrantes in hora. 

Aliquanta, quae non est commensurabilis cum toto, seu quae 
repetita pluries vel totum excedit, vel ab eo de/icit, adaequat 
numquam ; ut v. gr. quadratum in area circulari. 

Proportionales denique paries sunt, quae fiunt subdividendo 
paries semel habitas eadem proportione qua prior divisio facta 
est. Ut quum v. gr. rcctnngulum bifariam dividis in duo re- 
ctangnla minora, et unumquodque ex his in duo adhuc minora 
Secas et ita porro. 

157. De continuae extensionis constitutione ac divisibilitate 
magna fuit a vetustissimis usque temporibus inter summos phi- 
losophos controversia. Zeno Stoicorum ille princeps, pluresque 
cum illo veteres docuerunt, continuum ex indivisibilibus ordine 
dispositis componi, lineam nempe ex punctis, superficiem ex li- 
neis, solidum ex superficiebus. Hinc continuum non esse ex se 
in infinitum divisibile; sed elementis constare finitis, quamquam 
nec humanae vires divisiones omnes quarum continuum capax 
est explere, nec humani sensus ultima continui puncta attingere 
possint. E contrario summi illi Plato et Aristoteles cum mathe- 
maticis omnibus hanc continui compositionem negant, ac pro 

certo habent continuum in partes proportionales semper minores 
sine fine divisibile esse. Quorum sententiam sine dubio amplec- 
tendam censemu$. Et quoniam in atomis primitivis continuam 
extensionem realem esse arbitramur, nec desunt inter recentiores 
qui indefinitam continui divisibilitatem absurdam appellare non 
dubitent (a), idcirco sententiae huius fundamenta exponere op- 
portunum ducimus. 

1 58. Propositio I. Continua extensio non componitur ex in- 
divisibilibus, sed integrum quoddam est in partes -semper con- 
tinuas sine fine divisibile. 

Probatur prima pars. l.° Argumento superius allato contra 
Leibnitzium (48) ut ex. gr. ex punctis exsurgat linea, puncta se 
tangant oportet. Non possunt autem se tangere secundum sui 
partem, quia partes non habent. Ergo si se tangunt, secundum se 
tota se tangunt. Quae autem secundum se tota se tangunt, sunt 
simul lota, nempe se penetrant, ac "proinde continuitatem non 
efficiunt. 

2.° Sed fiat sane linea ex punctis. Certe quo plura sunt puncta 
ordine disposita, eo longior erit linea. Linea ergo quatuor punctis 
constans longior erit linea punetorum trium. Eritque longior ra- 
tione unius puncti quo superat alteram. Hoc pacto id quod nul- 
lam longitudinem habet longitudini alterius incrementum affert. 

5.° Sint duo mobilia, quorum primum moveatur duplo velo- 
cius altero ; percurrant autem ambo longitudinem tribus punctis 
constantem. Adversarii profecto negare nequeunt huiusmodi hy- 
polhesim possibilem esse. Sed facta hac hypothesi, quid conse- 
quitur ? Cum eo tempore quo mobile primum datam longitu- 
dinem percurrit, mobile alterum eiusdem dimidium percurrat, 
consequitur quo tempore mobile primum tria puncta transit , 
mobile alterum transire unum punctum cum puncti dimidio; 
quare punctum indivisibile dividetur, id quod prorsus repugnat. 

4.° Ex duobus circulis concentricis alter altero necessario est 
maior. Nihilominus, si vera est sententia Zenonis , circuli con- 
centrici aequales dicendi sunt. Si enim punctis circuli constant, 
ii circuli sunt aequales, qui eodem constant punctorum numero. 
In sententia vero hac circulus interior eodem numero puncto- 
rum constare dicendus est, quo constat exterior. Cum enim a 
quolibet peripheriae puncto duci possit radius ad centrum, pos- 
sum sane concipere a singulis circuli exterioris punctis radios 

(a) Ex. gr. Hume E&say XII - Galluppi Lez. LXXXIV. Iac. quoque Balmos (Fil. fund. 
lib. III. c. XXI, seq.) licet sententiam hanc non dicat absurdam, oppositam tamea 
amplectitur. 

V. II. 16 

deductos. Sed hi radii omnes in suo ad eerurum itinere per 
aliquod interioris circuli punctum transeant neeesse est. Non 
possunt autem bini radii per idem punctum minoris cireuli 
transire ; binae enim rectae quae duo puncta communia habent, 
non sunt binae rectae, sed una. Ergo tot erunt puncta in inte- 
riori circulo quot radii ab exteriori ducuntur; tot nempe erunt 
puncta in uno circulo quot sunt in altero. 

Hinc facile probatur, in hac hypothesi motum circularem im- 
possibilem esse. In motu enim circulari singula quaeque radii 
puncta totidem circulos concentricos describunt. Multaque alia 
possent afferri quibus ostenditur omnes fere geometrarum po- 
sitiones hac hypothesi subrui. V. Benedictum Pererium Lib. X. 
De rerum principiis (a). 

159. Pars altera propositionis ex prima immediate fluit. Si 
enim continuum cx indivisibilibus tamquam ex elementis non 
coalescit, repugnat ipsum in indivisibilia resolvi. Ergo quantum- 
vis divisum concipiatur, partes quae divisione fiunt, numquam 
indivisibiles erunt, sed semper ulterius divisibiles. 

160. Placet adhuc conclusionem hanc sequenti confirmare 
argumento, quod eo vel maxime c mullis eligo, quia a quibus- 
dam recentioribus immerito parvipenditur. 

Sint binae parallelae AD, CN, quas simul 
j connectat perpendicularis CD. Ex puncto A, 
quod est in parte superiori lineae AD, duci 
potest recta ad quodvis punctum partis in- 
ferioris lineae CN : nam inter duo quaevis 
puncta recta duci potest. Unaquaeque au- 
D tem ex hisce rectis transibit per aliquod 
punctum lineae finitae CD. 

Iam linea CN potest sine fine protfahi; 
non quod unquam evadere possit infinita, 
sed certe post quodvis incrementum potest 
adhuc longius protrahi. Sed rectae omnes, 
quae a puncto A procedunt ad CN, secant 
necessario CD. Ergo indefinitus rectarum 
b numerus transibit per CD, et quidem ita 
ut semper omnes contineantur inter puncta 
'Cei D; lineae enim quae ab A pergunt ad CN, numquam per- 
venire possunt ad punctum D; secus linea AN coiret cum AD, 

ac proinde binae parallelae AD , CN in aliquo cotamuni puncto N 
convenirent; id quod absurdum est. Ergo rectae numero indefi- 
nitae secantes CD eam semper ita secabunt, ut pars eius quae 
post divisionem superest, ulterius secari possit , quin unquam 
ad dividendi finem perveniant. 

Argumentum igitur habes huiusmodi. Eousque potest subdi- 
vidi CD, quousque potest protrahi CN. Sed CN potest sine fine 
protrahi.- Ergo CD potest sine fine subdividi, 
i .-161. «Duo. ad haec regerit Galluppius. l.° In hoc argumento 
supponitur recta infinita. Hoc autem est in quaestione: agimus 
enim de possibilitate infiniti compositi, quae includitur in divi- 
sibilitate infinita materiae. - ; 

2.° Supponitur quoque extensionem non phaenomenon esse 
sed aliquid reale. Hoc autem in quaestione est (a). 

162. Sed facilis erit ad haec responsio. Ad l. m Neg. omnia et 
singula quae asseruntur. Falsum est enim, supponi in argumento 
rectam infinitam actu ; tantum enim supponitur nullam esse de- 
terminatam rectae per se longitudinem, sed posse rectam sem- 
per augeri ; id quod et quantitatis omnis discretae et omnium 
dimensionum continui essentialis proprietas est. Falsum quoque, 
agi in quaestione hac de extensione infinita, aut de numero infi- 
nito : aliud est enim tueri indefinitam materiae divisibilitatem , 
aliud partes materiae existimare numero infinitas. 

Ad 2. ra Neg. quoque hoc alterum supponi, aut in quaestione 
versari. Non enim supponitur ab atomistis, atomos esse quanti- 
tate continuas, sed probatur. In praesenti vero controversia non 
agitur de extensionis realitate, sed de extensionis divisibilitate, 
; supposita eius realitate, seu potius praescindendo ab eius rea- 
litate. * ' • . 

vi 165. • Difficiliora multo sunt quae ab antiquis zenonistis op- 
ponebantur, ex quibus praecipua mox afferemus. Interim ex dictis 
/haec colligemus. * * v 

,1.° Si continuum constare nequit finito punctorum numero, 
i multo minus ;ex infinitis punctis coalescere posse. 

2.° Partes in continuo esse solum in potentia, non vero actu, 
i Ut supra innuimus (153), et infra melius declarabitur. 

< 5. q Quemadmodum essentia extensionis corporeae in partium 
actualium ordine et connexione sita est (151) , ita essentiam 
extensionis continui ordine et connexione partium possibilium 
contineri. 


(a) Lez. cit. 

4. ° Pleniorem continui definitionem (153) esse : quod est di- 
visibile in partes semper divisibiles, quarum extrema sunt unum, 

5. “ Haec autem indefinita divisibililas te minime terrebit, si co- 
gites magnitudinem omnem relativam esse. Propterea quum di- 
visio partes dabit quas tu minimas dices, partes illae revera 
minimae non erunt, sed solum admodum parvae spectato certo 
quodam termino comparationis, et certa quadam facultate per- 
ceptiva. Sed si alium terminum comparationis assumas, aliamquc 
perceptivam facultatem , portiones illae erunt magnae , atque 
adeo maximae, et commode divisibiles. Et ita deinceps in in- 
finitum. Unde perspicis hanc propositionem: continuum est in in- 
finitum divisibile, congruere fere cum illa : magnitudo omnis 
relativa est, -quam propositionem nemo negat. 

f 

ARTICULUS IV. 

Difficultates 

164. Praecipua argumenta quibus Zenonis sectatores seiiten-^ 
tiam nobis probatam impugnabant, haec sunt quae sequuntur. 

Ob. I. Si in linea sunt ubique puncta, linea ex punctis com- 
ponitur. Sed in linea ubique puncta sunt. Etenim linea est ubi- 
que divisibilis. Divisio autem fit in puncto. 

Resp. Dist. mai. Si in linea sunt ubique puncta quae imme- 
diate sequantur alia puncta, linea ex punctis componitur, conc.; 
secus, neg. Et contradist. min. 

Ad rationem additam, dist. mai. Linea est ubique divisibilis, 
ita tamen ut nullae sint possibiles divisiones in puncto aliquo 
quod immediate cohaerent ultimo, cone.; secus, nego. 

Et dist. min. Divisio fit in puncto ; nempe ipsa divisio signat 
punctum ut terminum binas partes effectas copulantem, conc.; fit 
divisio in puncto praeexsistente in linea, nego. 

Cum ubique linea di\idi possit, manifestum quoque est, posse 
ubique signari terminum, qui sil unius partis finis et alterius 
initium: atque hic terminus est punctum. Sic igitur in linea 
inveniuntur puncta. Punctum tamen post punctum invenire non 
possumus, quia linea semper est divisibilis in lineas, numquam 
autem in puncta. 

165. Ob. II. Corpus perfecte sphaericum in unico solum 
puneto planum tangit ; ac si super planum moveatur lineam 
describit. Ex his argumentum. 

Corpus spliaericum dum in plano movetur, sempcr planum 

tangit in unico puncto. Sed successivis hisce tactibus linea de- 
scribitur. Ergo linea successivis constat punctis. 

Eodem pacto probari potest motu cylindri, planum constare 
lineis, et motu plani super planum, solidum planis coalescere. 

166. Resp. ad argum. Disl. mai. Ita ut lacto plano in uno puncto, 
dein distincte tangat in altero, neg. ; tactu qui est unus numero 
et continuus, conc. Omissa min. disl . cons. Linea constat succes- 
sivis punctis, si describitur tactibus successive distinctis, conc.; si 
describitur tactu qui est unus numero et continuus, nego . 

Ad rem Pererius supra laudatus. « Verum est corpus sphae- 
» ricum, quum tangit planum, tangere in puncta, et ideo si dis- 
» crete et disiuncte tangeret planum quum movetur super ipsum, 

» semper tangeret in punctis ; sed quia movetur continue, tactus 
» illius est unus numero et continuus , idem plane cum motu 
» ipsius : quare tali tactui et molui qui fit in longum , debet 
» respondere in plano aliquid etiam longum et continuum et 
» indivisibile secundum latitudinem. Hoc autem non est punctum 
* quia non est longum : neque puncta quia haec et sunt multa, 

» et non sunt continua : respondet igitur linea. Quare tale sphaeri- 
» cum non movetur per puncta sed per lineam » (a). 

Ratione simili solves quae addita sunt de cylindro et plano. 

167. Ob. III. l.° Quo pacto se habet unitas ad numerum, ita 
indivisibile ad continuum. Sed numerus componitur unitatibus. 
Ergo continuum constat ex indivisibilibus. 

2.° Secus, si omnis continui pars est semper in alias partes 
divisibilis, unaquaeque pars est multitudo partium. Hinc conti- 
nuum foret multitudo multitudinum, quin unquam ad unitatem 
deveniri posset. 

168. Resp. ad l. m Disl. mai. In ratione initii, conc.; in ratione 
componentis, neg . et concessa min. neg. cons. Numerus quippe, . 
cum quantitas discreta sit, ex rebus indivisis, i. e. unitatibus col- 
lectis componi potest. Continuum vero ex indivisibilibus componi 
nequit, quia indivisibilia non possunt immediate continuari. Ta- 
men indivisibile, cum limes sit, initium est ac finis continui, et in 
hoc cum unitate convenit. 

#. v * » 

Ad 2 m . Disl. ani. Unaquaeque continui pars est multitudo par- 
tium actualium, neg.; partium possibilium, conc. Hinc neg. cons . 
Etenim continuum ipsum actu est unitas, ac multitudo solum in 
potentia. * ‘ .. .. 

(«) Op. cit. Lib X. c. XIV. 

169. Ob. IV. Si continuum esset in infinitum divisibile, per- 
transiri non posset. Ad hoc enim ut mobile continuam exten- 
sionem totam pertranseat, huius dimidium transeat oportet. Sed 
etiam dimidium hoc in medietates duas divisibile est. Ergo an- 
tequam dimidium hoc pertranseat dimidii dimidium transire de- 
bet, et sic in infinitum. Ast infinita dimidia pertransiri nequeunt. 
Ergo. 

170. Rcsp. Neg. ani. Ad prob. Disl. Ut mobile extensionem 
continuam pertranseat, huius dimidium transeat oportet, nempe 
dimidium potentia solummodo discretum ab altero dimidio, conc.; 
dimidium actu discretum, sabd.; si motus non sit continuus, et 
dimidium a dimidio discernat, conc.; secus, nego. 

Trans, min. et dist. cotis. Antequam mobile dimidium per- 
transeat, dimidii dimidium transire debet in infinitum, quin ne- 
cessc sit dimidia haec actu distinguere, conc.; ea distinguendo 
subd. distinguendo quot distingui possunt, ncg.; distinguendo 
quaedam interruptione ipsa motus, cpnc. 

Assumptum quoque alterum disl. Infinita dimidia pertransiri 
nequeunt, si distingui actu debeant, conc.; si non debeant actu dis- 
tingui, nego. 

Ilacc brevi est celeberrimae huius obicctionis ab Aristotele 
tradita solutio (a). Esset impossibilis motus, si mobile motu suo 
dimidia omnia signare deberet. Tunc enim non inveniret pro- 
fecto dimidium primo signandum. At longe aliter se res habet. 
Nam si motus sit continuus, perlransit quidem paries potentia 
infinitas, seu potius infinite divisibiles, sed non perlransit partes 
infinitas actu, ct actu distinctas. Non est autem absurdum per- 
transiri id quod actu finitum est, licet dividi , sine fine possit. Si 
vero mobile motu suo partes actu designet, co ipso motus con- 
tinuus non est; non enim fit per continuum ut continuum. At- 
que hic certe motus perlransit partes actu distinctas, sed non 
partes infinitas, nec infinite distinctas. 

Plura si cupis, apud citatum auctorem reperies ( b ). 

articulus v. 

» •** • 1 . ' • - 

De continui parlibus cl terminis 

171. Binae supersunt adhuc de continuo quaestiones, in qui- 
bus valde se veterum omnium exercuit subtilitas; altera dc con- 

(#i VII Phi/s. text. 67. 

;*) Op. cil. c. XII et XIV. 

imul partibus, altera de indivisibilium terminorum in continuo 
rcalitate. Subiicimus breviter aliquid de ulraquc. 

Propositio II. Dici nequii continuum constare partibus actu 
distinctis, licet non divisis ; sive hac partes numero infinitae po- 
nantur, sive finitae. ,i 

Manifesta est in primis huius opinionis repugnantia, si partes 
numero infinitae ponantur. Nam 
. l.° Repugnat multitudo quaevis actu infinita. 

2. ° Cum sit aut esse possit unum continuum altero maius, 
exsisteret infinitum infinito maius. 

3. ° In hae hypolhesi vere haberetur multitudo multitudinum, 
quin unquam perveniretur ad unitatem, quae multitudo multi- 
tudinum non esset (167, 168). 

172. Quod si partes dicantur esse finitae non idcirco minor 
erit in assertione, quam refutamus, absurditas. 

Etenim l.° partes continui, si ex ipsius continui natura actu 
distinctae sunt, finitae esse nequeunt. Si enim in continuo partes 
distinctas esse oportet, tot erunt in continuo partes distinctae, 
quot essent partes divisae, si divisio fieret. Atqui si divisio fieret, 
caniimquam finem haberet. Igitur multitudo partium distinctarum 
in continuo tanta esset quanta nullis successivis acceptionibus 
exhauriri posset; id quod infinitae multitudinis proprium si ea 
exsistere posset, existimare oporteret (0. 549). Ergo si conti- 
nuum natura sua partibus actualibus constat, hac paries non pos- 
sunt infinitae non esse. 

2.° Praeterea quid est quod has partes designat in continuo? 
Ac si hac partes linitae sunt, quid earum numerum praefinit ? 
qua mensura illae continentur? qua figura constant? Profecto 
si partes in continuo actuales exsistunt, eas et quoad numerum, 
et quoad mensuram, et quoad figuram determinatas esse opor- 
tet. Sed haec panium determinatio ex continui natura non fluit : 
proindeque sine ulla ratione sufficiente supponenda est. 

5.° Denique hae continui partes sunt ne continuae an non? 
Si continuae non suntj puncta sunt; ac recidimus in Zenonis 
sententiam. Si continuae sunt, iam et ipsae partibus constant. 
Ergo non sunt ultimae continui partes. Quaenam autem erunt 
ultimae ? Nullae profecto inveniri poterunt. Dicendum igitur aut 
continuum constare punctis , aut nullas ex se actuales paries 
habere. 

173. Dices fortasse, Continui partes neque finitas numero, ne- 
que infinitas esse; nam licet actu distinctae sint, non sunt, tamen 
divisae. 

Respondeo: si partes in continuo actuales nullae ponantur, 
eas esse indefinitas, seu potentia infinitas: at si partes actuales 
ponantur, hae necessario vel infinitae actu, vel linitae, etiam ante 
divisionem dicendae sunt. Etenim si paries sunt actu distinctae, 
profecto una non est altera. Si una non est altera, hoc ipso actua- 
lem multitudinem constituunt. Multitudo autem actualis vel finita 
est vel infinita. 

174. Neque obest illud: multitudinem unitatibus constare: 
unum autem esse quod indivisum in se est et divisum al) aliis. 
Nam in primis, ut in Onlologia notavimus (0. 93), id quod uni- 
tatem constituit non est divisio ab aliis, sed indivisio in se. 
Deinde divisio vel indivisio, quae in. unitatis conceptu roperitur, 
non separationem, sed actualem distinctionem significat (0. 93, 
225). Itaque ubi habetur distinctio unius ab altero, ibi habetur 
unitatum pluralitas, seu multitudo; etiamsi quae distincta sunt, 
unita sint, atque adeo communi termino copulentur, ut in con- 
tinui partibus contingit. 

173. Concludendum ex dictis, continuum non constare partibus 
actu distinctis. Hoc ipsum tamen difficultatem non levem habet. 

Etenim l.° Quae actu non distinguuntur, distingui numquam 
actu possunt. Nam quae actu non distinguuntur, sunt actu idem : 
idem autem a seipso distinctionem adqnircre non potest. At 
continui paries certe possunt actu distingui. Ergo. 

2. ° Ea quibus attributiones contradictoriae vel contrariae actu 
conveniunt, actu distinguuntur : hae namque attributiones in uno 
eodemque subieeto simul reperiri nequeunt. Iam in continui 
partibus oppositas attributiones huiusmodi saepe reperies. Omitto 
quae veteres hanc in rem proferebant ex corporum considera- 
tione : corpora enim vere continua non sunt ; sed certe ipsis ato- 
morum partibus oppositae affectiones conveniunt, ut v. gr. alia 
pars tangatur, puta, ab alia atomo, alia non tangatur, in una sit 
polus positivae elcctricitatis, in alia polus negativae, et similia. 

3. ° Si vero aliquae partes actu distinguuntur in continuo, iam 
omnes ita distingui dicendae sunt ; nulla enim est ratio cur ali- 
quae partes actu, aliquae solum potentia distinguantur. 

Sit nihilominus 

17G. Puoposmo 111. fn continuo per se paries non distinguun- 
tur nisi potentia; actu vero distingui possunt solummodo ex 
caussis exlrinsecis. 

Ratio primae partis est manifesta ex dictis. Cum enim con- 
tinuum sit iit infinitum divisibile, si continui partes ex ipsa eius 

natura distinctae actu essent, has partes infinitas esse oporteret. 
Id quod absurdum est, ut modo diximus. Superest igitur ut 
sint solum potentia distinctae. Quae distinctio huc redit, quod 
quaecumque continui porlio designetur, ea pluribus minoribus 
portionibus aequivalet, quae in ipsa ordine quodam designari 
possent. 

177. Actu vero hae portiones designantur per aliquam caus- 
sam extrinsecam ipsi extensioni : l.° per divisionem, si ea pos- 
sibilis est, de quo modo non quaero; vel certe per designatio- 
nem utcumque factam, saltem mente : 2.° per aliquod accidens 
extensioni, seu substantiae extensae, superadditum; quum nempe 
in continuo ponitur aliqua oppositarum affectionum seu relatio- 
num diversitas, quae in infinitum divisibilis non sil, sed in in- 
divisibili consistat. Ut exemplo rem explicem, quando una atomi 
pars, prouti in 2.° difficultate obiiciebatur, polum habet eleetri- 
cilatis positivae, altera polum negativae, vel uno pars tangitur, 
altera non tangitur, hae partes actu distinguuntur, quia harum 
affectionum limites certos terminos cuique parti attribuunt. Si- 
mili modo si parallelepipedum v. gr. motu oscillatorio circa pro- 
prium gravitatis centrum moveatur, hic ipse motus binas partes 
in eo distinguit: pariterque si mobile aliquod ita super conti- 
nuum moveatur, ut non lotum emetiatur, et in eo quiescat, quiete 
hac designat terminum quemdam et extensionis, quam percurrit, 
et extensionis, quam non percurrit, atque hoc pacto distinctio- 
nem actualem binarum partium efficit. Idem dicito de similibus. 

178. Dixi vero hanc partium distinctionem non effici, quando 
affectionum quarumcumque diversitas est in infinitum divisibilis. 
Tunc enim affectio haec ipsa continui naturam participat, nullas- 
que habet actuales partes. V. gr. in atomo pyramidali quaecum- 
que partes assumantur, heterogeneitatem habent magnitudinis ; 
quia quo propius accedunt ad basim latiores sunt, et quo pro- 
pius accedunt ad verticem sunt arctiores. Atque idcirco haec 
heterogeneitas distinctionem nullam facit determinatarum par- 
tium. Idemque dicendum de continuo sphaerae motu circa suum 
axem, deque aliis huiusmodi. 

Patet itaque, quomodo partes in continuo actuales nullae sint 
ex ipsa continui natura ; aliunde vero fieri in ipso aut designari 
queant. 

179. Ad l. m quod in contrarium obiicitur, sic respondere 
possumus. Quae actu non distinguuntur, numquam distingui actu 
possunt : dist. ani. Per se, et si eamdem actualitatem retineant , 
conc.; aliquo alio accedente, quo actualitatem mutent, nego. 


gitized by Google 



250 


COSMOLOGlA 

Ad probat. Quae actu non distinguuntur sunt actu idem: disl. 
Ita tamen ut quandoque potentia sint plura, ut est continuum 
ex ipsa sui natura, conc .; secus, nego . 

Simili modo dist. rat.add. Idem a seipso distinctionem, adqui- 
rere-non potest, nempe si sit idem actu et non aequivalens plu- 
ribus potentia distinctis, conc.; si idem sit actu et aequivalens 
pluribus potentia distinctis^ nego, 

. Minorem vero: i. e. continui partes possunt actu distingui, 
contradixi, iuxla dist. antecedentis. , (<) .... 

. Continuum itaque, ut diximus, ita est actu unum, ut tamen 
aequivaleat pluribus quae potentia continet. Quamdiu autem hanc 
servat aetualitatem, certe in plura non distinguitur. At potest 
actualitatem mulare, ita nempe ut cesset esse unum actu, et vi- 
eissim incipiant esse actu partes illi unitati aequivalcntes. Tunc 
quod erat unum distinctionem adquiret. 

Quid ad 2. m ac 3. m reponendum sit, patet ex modo dictis. 

180. Obiicitur adhuc, actuales in continuo partes a caussis 
solum extrinsecis eflici non posse. 

Nam l.° Si hanc distinctionem eflicerc debent tangendo unam 
pariem, alteram non tangendo, quomodo tangere poterunt id 
quod actu non est? . ... 

2.° Dicendum esset, partem tangendam ipso contactu produci; 
id quod absurdum est. 

* 5.° Si unicum exsisteret corpus continuum, et prorsus homo- 
. geneum, iuxta nostram sententiam, nullae essent in ipso actuales 
paries. Ergone ver.lex huius corporis idem erit ac basis, et su- 
perficies idem ac centrum ? 

4-.° Si continuum ex se partes non habet, dici nequit exten- 
sum. Nam in extenso sunt paries extra partes. 

181. Resp, Nego ani . ’ , 

Ad l. m Dist. Tangi nequit id quod actu non est aliqua rea- . 
litas sed est realilas solum in potentia, conc.; id quod actu est 
aliqua realilas, et non est actu distinctum in toto ad quod per- 
tinet, nego. In nostra doctrina pars tangenda haberet actu suam 
realitatem in realitale continui ; non tamen esset actu pars, quia 
continui realilas ex se nullis distinguitur partitionibus. 

Ad 2. m Disl. Dicendum esset ipso contactu produci realitatem 
partis tangendae, nego; produci eius distinctionem ab alia eom- 
parte, conc. Est eadem aequivoeatio ac supra. 

Ad 5™ Conc . ani. Ncg . cons. Vertex, basis et superficies con- 
tinui non sunt partes ipsius, sed termini seu limites. Nemo au- 

tcm negavit unquam , continuum ex sui natura diversis termi- 
nis actualibus circumscribi. At ex hoc non sequitur continuum 
ex se in partes actuales esse distinctum. Centrum vero non est* 
nisi limes idealis intersectionis radiorum. Ac proinde signari actu 
centrum nequit, nisi partes actuales designentur ductu radiorum:. 

Ad i™ Nego ant. Ad rat. add. Disl . In extenso sunt paries extra 
partes ; i. e. partes actuales vel possibiles, cone. ; partes neces- 
sario actuales, nego. Supra iam monuimus, (103, 3.°) quemad- 
modum extensionis interruptae seu discretae extensio in partium 
actualium ordine et connexione sita est, ita extensum continuum 
ordine et connexione partium possibilium, in quas dividi potest, 
contineri. . 

182. Quaestio altera est de continui terminis. Ili sunt pun- 

ctum, terminus lineae ; linea, terminus superficiei ; et superficies , 
terminus solidi. De bis autem tria quaeri possunt ; l.° an sint 
extra mentem in corporibus ; 2.° an sint in corporibus aliquid 
positivi; 3.° an inter se realitcr distinguantur. De his multa ve-- 
teres : sufficiet nobis brevissime innuere quid sentiendum vi- 
deatur. » 

183. Quoad l. ra itaque certum est, l.° indivisibilia esse ali- 
quid extra mentem, non tamen ita ut continuum tamquam paries 
constituant (158), sed ita ut ipsum continuum terminent , aut 
eius partes designatas copulent. Nam linea v. gr. vere terminum 
habet quo finitur, et quo contingere aliam lineam possit : pari- 
terque sieubi linea in duas distinguitur, hae partes vere adhuc 
copulantur. Id autem quo linea finitur, et quo lineae paries co- 
pulantur, est punctum. Eodemque pacto vere sunt extra mentem 
tam lineae, quam superficies sive terminantes , sive copulantes. 

2.°. Certum est item , nisi cum idealistis sentias , lineam et 
superficiem esse rationes quasdam seu dimensiones reales cor- 
porum, secundum quas corpora inter se comparari solent. 

184. Quoad 2. ,n dicendum indivisibilia, quatenus termini sunt 
magnitudinis,non esse aliquid positivi, sed meras privationes; nem- 
pe negationes in subiecto apto ad oppositum (0. 362). Quid 
enim aliud est v. gr. punctum in concreto, nisi linea quatenus 
tanta est, et ultra non protenditur? Qui vero punctum ut po- 
sitivum aliquid concipiunt, rem ponunt omnino superfluam. Nam 
sine hac cntitatula, linea adhuc terminata remanet. Idem dicas 
de ceteris indivisibilibus, respectu eorum quae finiunt aut copu- 
lant: videlicet superficies non est aliud quam limes solidi, et 
linea non aliud quam limes superficiei. 


m 


COSMOLOG1A 


185. Quoad 5 m . tandem lineam et superficiem, prouti sunt 
reales corporum dimensiones, a soliditate (corporeitatem veteres 
appellabant) re non distingui, 

« Extra animam, (ita Pererius hanc referens sententiam, quam 
» dein amplectitur), non est alia res quae sit magnitudo nisi cor- 
» poreitas, quae habet in se rationem longitudinis, latitudinis, et 
» profunditatis. Et quoniam hae tres rationes dimensionum sic 
» se habent, ut conceptus unius non includat conceptum alterius 
» .... et quia nonnullae passiones demonstrantur de corpore ra- 
» tione latitudinis et profunditatis, ob has caussas intellectus has 
» tres dimensiones vel rationes corporeae magnitudinis distinxit 
» in tres species, easque nominavit lineam, superficiem et cor- 
» pus » (a). 


ARTICULIS vi. 

De vi resistendi et impenetrabililalc 

. • ' - » i 

i 186. Resistendi vis quae corporibus inest, ab eorumdem ex- 
tensione, saltem ratione, distinguitur, ut supra dictum est. Et 
quoniam vim hanc per proprium eius effectum solummodo co- 
gnoscimus, idcirco eam ab hoc effectu denominamus ac defini-’ 
mus. Definiri autem potest haec vis et in ordine ad corpus in 
quo est, et in ordine ad locum. In ordine ad corpus definitur: 
vis qua corpus impedit , ne propriae extensioni aliud quodeum - 
que corpus suam extensionem commisceat. In ordine ad locum: 
vis qua corpus impedit, ne locus quem occupat ab alio corpore 
occupetur, se prius non expulso. 

187. Quemadmodum autem extensio corporis in ordine ad lo- 
cum consequitur extensionem in ordine ad se, ita vis resistendi 
altero modo considerata a prima dimanat. Utraque porro impe- 
nelrabilitatcm producit; tamen et veterum et recentiorum usu 
receptum est, ut impenetrabilitatis nomine veniat effectus vis re- 
sistendi consideratae in ordine ad locum; quia hic primo con- 
cipitur, et praeterea ab impenetrabilitate in ordine ad ipsum cor- 
pus numquam seiungitur, saltem naturaliter. 

188. Animadvertendum est nihilominus, impenctrabilitatem 
in ordine ad se solius corporis esse propriam, quia solum cor- 
pus formalem extensionem habet; hnpenetrabilitatem vero in or- 
ia) Dc prine. Lib. X. c. V. 

dine ad locum per se quidem, et ad modum naturalis proprie- 
tatis, convenire corporibus ; posse tamen etiam spiritibus conve- 
nire, non quatenus ipsi sint natura impenetrabiles, possunt enim 
spiritus penetrare omnia, ac proinde penetrari; sed quatenus pos- 
sint, si velint,, impedire, ne corpus aliquod locum subeat quem 
ipsi occupant. Haec proinde spirituum impenetrabilitas non est 
necessaria proprietas, sed contingens et libera. 

Virtute praeterea divina fieri potest ut resistendi vis, quam 
corpora, exercent in ordine ad locum, aliquo in loco exseratur, 
quin vel ullum corpus, vel aliud agens quodeumque resistat. 

189. Haec facile intelliges. 

1. ° Penetrabilitatem esse quemdam modum se habendi in loco, 
quo fit ut substantia permittat, locum quem ipsa occupat ab alia 
simul substantia occupari. 

2. ° Impenetrabilitatem, ut de extensione locali dictum est (144), 
aliam esse apliludinalem, aliam actualem. Illa proprie est vis natu- 
ralis resistendi, quae, quantum ex se est, penetrationem excludit ; 
haec est insuper abi litas vis resistendi respectu vis alterius, quae 
actu in locum a corpore occupatum penetrare aggrediatur. 

3. ° Impenetrabilitatem ex sui natura mutuam esse, penetra- 
bililatem vero posse esse non mutuam. Videlicet quid quid est 
impenetrabile contra aliud impenetrabile tale est, non vero contra 
id quod est penetrabile ; hoc enim etiam ab impenetrabilibus pe- 
netrari potest, vel etiam, si in eo haec virtus viget, potest im- 
penetrabilia penetrare. 

4. ° Impenetrabilitatem esse atomorum propriam; corporum 
vero impenetrabilitatem aliam non esse, quam impenetrabilitatem 
atomorum. 

5. ° Hanc atomorum impenetrabilitatem, aeque ac eorum ex- 
tensionem, continuam esse et mente indefinite divisibilem, par- 
tesque ex se habentem solummodo in potentia. 

190. Propositio IV. Actualis impemtrabilitas, etiam quod lo- 
cum , est corpori naturalis. 

Corpora ita penetrationi resistere, ut actu semper impenetrabi- 
lia sint, id perpetua nos docet experientia. Hinc atomos natura 
sua impenetrabiles esse exsistimandum est (141, 4.°). Neque ulla 
excogitari potest ratio, quae vel demonstret, vel etiam -probabili- 
ter suadeat, esse in corporea natura vim aliquam, qua fiat ut atomi 
aliquando se invicem penetrent. Numquam enim ad explicandas 
chimieas combinationes, aut aliud quodeumque phaenomenum , 
hypothesis isthaec necessaria est. 

Haec intra naturae ordinem omnino certa sunt. Quid vero prae- 
ter naturae ordinem divina virtute fieri possit, alibi docebimus. 

ARTICULUS VII. 

' * • * , • i i ‘ * t 

De corporum activitate > 

'i . " •; r. I- nfl -.ijorrr 

191. Quoniam onmis corporum activitas cum vi resistendi 
cohaeret, admonet nos ipse locus, ut de ea quaedam adnotemus. 
Et corpora quidem activitate praedita esse, alibi probatum est 
(O. 281, seq.). Physicorum autem est, ostendere cuiusmodi haec 
activitas sit Ex quorum placitis plena inductione probatis, col- 
ligere possumus, primigeniam corporum activitatem sub hisce 
tribus formis exseri: 1° ut simplicem resistentiam ad penetra- 
tionem impediendam: 2° ut impulsum, quo unum corpus alterum 
ad motum determinat: 5° ut reactionem qua corpus reluctatur 
impulsui alterius, ne e statu quem oblinet deturbetur. Porro de 
primo actionis modo iam diximus: itaque pauca de altero ac ter- 
tio; ac dein aliquid de activitatis corporeae effectibus subiiciemus. 

192. Propositio V. Unum corpus alterum impellere nequit, 
nisi ipsum quoque ab alio sil impulsum. 

Nam corpus non potest alterum impellere, nisi ad ipsurft ac- 
cesserit. Neque hoc sufficit ; sed necesse est praeterea, ut corpus 
impellens, in eo ipso quod ad alterum accedit, ipsumque Lingit, 
sit actu determinatum, aut sollicitatum ad motum. Secus nullo 
ratio esset, cur corpus alterum loco exturbaret. Sed nullum cor- 
pus seipsum ad motum determinare aut sollicitare valet. Ergo 
ut urium corpus alterum impellat, necesse est ut aliunde ad mo- 
tum urgeatur. 

193. Hinc sequitur l.° vim repulsivam, quaecumque illa sit, a 
vi resistendi aliquo modo distingui. Nam quamvis concedamus, 
vim repulsivam a vi resistendi promanare, non tamen sola vi re- 
sistendi posita, hoc ipso vis habetur repulsiva. Vis enim repul- 
siva impulsu aliquo activo exercetur. Impulsus autem activus, 
praeter resistendi vim, impulsum passivum ab impellente recep- 
tum supponit. 

2.° Cum pressio sit impulsus quidam moleeularum unius cor- 
poris in corporis alterius moleculas, idipsum de pressione dicen- 
dum quod de impulsu. 

5.° Motus corporum in nullo corpore principium primum ha- 
bere potuit. Hinc primum movens non est corpus. 

194. Obiicies, planetas attrahi a sole, qui tamen non movetur: 
itemque corpus elasticum in terram proiectum resilire; nec terram 
ad eum repellendum ullo egere impulsu. 

Resp. ad l m negando solem nullatenus moveri. Movetur enim 
motu duplici, rotatorio nempe circa proprium axetp, atque etiam 
translatitio, ut recentioribus astronomis compertum est. Hic porro 
motus fluido impondcrabili communicatur, ac per ipsum corpo- 
ribus. Obscurum certe adhuc est quomodo phaenomena attra- 
ctionis producantur. Sed si problema non est omnino solutum, 
habemus nihilominus ea quibus solvi possit. 

Ad 2 m . In corporum elasticorum collisione moleculae corporis 
impulsi primo quidem cedunt pressioni ab impellente exercitae; 
sed dein se in pristinam positionem restituunt, ac tunc impellens 
repellunt. Cur autem moleculae elastici corporis se in pristinam 
positionem restituunt? Profecto quia ipsae quoque repelluntur. 

195. Pnoposmo VI. Nulla exercetur actio unius corporis in 
alterum, sine reactione aequali et contraria. 

1. ° Nulla est actio sine reactione. 

Etenim corpus, v. gr. A, agit in corpus B, ipsum tangendo 
atque impellendo. Si corpus B penetrari posset, profecto corpus 
A per ipsum impune ac sine ulla resistentia traiiceret, quemad- 
modum si versaretur in vacuo; nullaque in hac hypothesi dare- 
tur actio corporis A in B. At quoniam corpus B impenetrabile 
est, resistit adversus A, viresque exserit necessarias ad hoc, ut 
penetratio impediatur. Sed penetratio impediri nequit, nisi re- 
pellendo ipsum A. Haec vero repulsio est reactio, videlicet actio 
potientis in agens. Ergo nulla est corporum actio sine reactione. 

2. ° Reactio est actioni aequalis. 

Nam vis qua corpus in conflictu penetrationi resistit, tanta est 
quanta ad effectum requiritur. Si igitur corpus A urgeatur in 
B vi ut duo, B repellet A vi ut duo, ac vicissim ab A eadem 
vi repelletur. 

3. ° Reactio est actioni contraria. 

'Ratio est, quia directio vis impedientis penetrationem semper 
esse debet ciusmodi, ut corporum penetratio quam promptissime 
arceatur: secus aliquantulo tempore penetratio fieret. Ergo vis 
impedientis directio directioni vis impellentis e diametro oppo- 
sita sit oportet. 

196. Ex his deduces impenetrabilitati in primis deberi 

l.° Communicationem motus. Nam si corpora penetrabilia es- 
sent, corpus A v, gr. impetens corpus B, per medium ipsum 

transiret, atque B maneret immotum. Sed quoniam impenetra- 
bilia sunt, neutrum potest in alterius locum penetrare, nisi alte- 
rutrum loco cedat. Utrumque porro corpus determinationem ha- 
bet ad occupandum locum eumdem ; corpus quidem B <5x aequi- 
librio virium, quibus afficitur independenter ab A, et corpus A 
ex velocitate qua fertur ad mutandum iugiter in ea directione 
locum. Sed accedente A ad B, aequilibrium tollitur, et B deter- 
minatur ad cedendum loco, videlicet ad motum. 

2.° Deberi quoque impenelrabililati mutationem omnem, quae 
in uno corpore inducitur vi alterius corporis. Nam omnis mutatio 
corporum ad aliquem motum reducitur, sive ad motum transla- 
titium, sive ad molecularem, sive ad motum materiae pondera» 
bilis, sive ad motum materiae imponderabilis. 

197. Propositio YII. Vis omnis corporea nullam novam rea- 
lilalem producere potest; sed solum praeexsistentium substan- 
tiarum immutare statum. 

Ratio in promptu est. Vires omnes corporeae agunt per con- 
tactum, earumque actio omnis ad resistentiam, ad impulsum, ad 
reactionem reducitur. Sed vis quae agit per contactum supponit 
praeexsistens subiectum ; ac rursus resistentia, impulsus, reaelio 
nihil aliud possunt, nisi ut motum ve! cieant vel destruant. Mo- 
tus autem vel quies nec sunt novae realitates, nec novas reali» 
tates gignere queunt, sed sunt solummodo status diversi sub- 
stantiarum. Ergo. • r •- 

Nihilominus, ut alibi notatum est (41, 3°.) vires quaedam cor- 
poreae, hoc ipso quod motum molecularum excitant, substan- 
tiarum diversarum syntheses atque analyses perficiunt; atque 
hoc pacto novas substantias compositas producunt. 

* DE QUALITATUM CORPOREARUM HABITUDINE AD SUBSTANTIAM 
ARTICULUS I. 

* i • t \ * • 

Quomodo qualitates sensibiles sint in corporibus - • 

198. Postulat doctrinae ordo ut, postquam de corporibus eo- 
rumque affectionibus egimus, de mutua harum ad illa habitu- 
dine aliquid disputemus. Qua de re haec quatuor consideranda 
veniunt: l. rt quomodo qualitates sensibiles sint in corporibus; 

2. a quomodo a corporea substantia diversae eius affectiones di» 
manent; 3.° quo pacto ab ea distinguantur: 4.° quanta sit ea- 
rumdcm dependentia a substantia. 

-i 109. Quod ad primum attinet; nulla de hoe erat quaestio 
apud { scholasticos : hi enim • idipsum sentiebant de corporeis 
qualitatibus, 'quod vulgus hominum semper existimavit, atque 
ho^iie existimat, esse nempe illas in corporibus absolute id quod 
sensibus apparent. Addebant peripatetici qualitates easdem esse 
formas accidentales corporum, quae sui similitudinem in sensibus 
nostris imprimerent, per species quasdam ad eosdem transmissas, 
-s 200. Opinionem hanc impugnavit primo Cartesius ; cuius haec 
sententia fuit : nos clare percipere corporum magnitudinem, fi- 
guram ac celeras primas qualitates ; sensationes item nostras 
subiective spectatas clare nos distineteque percipere ; at quali- 
tates sensibiles obiective spectatas obscure cognoscere, ita ut per 
solam perceptionem scire nequeamus, quid sit quod coloris v. gr. 
nomine significamus. Porro qualitates istas reipsa ad primas cor- 
porum qualitates reduci ; nihilque aliud esse quam motus mini- 
marumr particularum, quo diversae sensationes in nobis pro fi- 
gurae, magnitudinis ac duritiei, qua particulae illae instructae 
sunt, varietate excitantur. Cum Cartesio eiusque asseclis, Lockius 
quoque et Leibnitzius, quod ad rei summam attinet, consensere; 
deinceps fere omnes. 

201. Patet ex his, quaestionem non esse de sensationibus, ut 
sunt subiecti sentientis affectiones ; nemo enim profecto quaerit 
an affectio subiecti sentientis sit in obiecto. Sed versatur tota 
hace quaestio solum circa qualitates obiective spectatas , et uti 
sunt in corporibus; de his nempe quaeritur, an sint idipsum 
quod in repraesentatione sensibili nobis apparent. Quare quae- 
stio haec et immerito contemnitur, et minus dextere solvitur a 
Bulliero (a) et Reidio (b ) ; qui eam in pura aequivocatione si- 
tam esse, et ex linguae imperfectione ortam existimant; quia 
nempe eadem voce, puta caloris, tam sensum quem nos expe- 
rimur, quam id quod sensum huiusmodi provocat, significare 
solemus. 

202. Quo in indicio duo sunt reprehensione digna : l.° igno- 
rantia elenchi: satis enim clare Cartesius expresserat (e), qua 


(a) Secondc Logique Art. XVII. 
Essay XII. c. XVII. 




{ vcj « Ut 'autem id quod clarum csl ab eo quod obscurum distinguamus, dHigcnfls- 
» sime' est advertendum, dolorem quidum et colorem, et reliqua eiusmodi Huro 
» et distincte percipi, quum tantummodo u/ st nsus sire rogitationis spectantur: quum 

de rc loqueretur ; nec difficulter id per se intelligi poterat : 
2.° vocabulorum interpretatio: est enim falsum voces, quibus 
sensibiles qualitates significamus, v. gr. colorem, sonum, dulce- 
dinem, et ceteras eiusmodi, significare ex aequo et subiecti sen- 
sum, et obiecti qualitatem. Nam revera obieeli solummodo qua- 
litatem significant. Sic dicimus hunc vel illum in corpore esse 
colorem, ac in nobis esse coloris visionem ; tubam spargere so- 
num, ac nos sonum audire, mei esse dulce, ac nos dulcedinem 
gustare. Numquam vero dicentem audies, se habere sonum aut 
colorem, quia sonum audit eoloremve perspicit ; neminemque re- 
peries qui manum, qua durum corpus contrectat, duram dicat, 
aut nares, quae odore percelluntur, odoros praedicet. Quae ta- 
men locutiones omnes usu perpetuo tritae forent, si vocibus de 
quibus agimus utraque significatio et obiectiva et subiectiva at- 
tributa fuisset. Quod si voces illas calorem et frigus, et quae 
cum his coniugatac sunt, etiam subicclo sentienti applicamus, id 
sua ratione non vacat; revera enim calor ab uno corpore ad 
aliud communicatur: quare uti calor est in igne, ita calor per 
membra serpit, atque ego calorem recipio, fio calidus, sum ca- 
lidus. Nihilominus cum meo calore est praeterea coniunctus ca- 
loris sensus ; ast hunc sensum quum ego directe exprimere in- 
tendo, sola caloris voce non utor, sed dico v. gr. me sentire ca- 
lorem, calore suffocari et similia. 

Patet igitur, nullam esse aequivocationem in his vocibus, nul- 
lamque sermonis imperfectionem, quemadmodum auctores citati 
asserunt : ex quo deduces periculose semper a philosopho hoc 
suscipi negotium, ut humanum sermonem corrigat in iis quae 
ad interna facta pertinent (L. 677). 

203. Ceterum in eo quod citati philosophi Malcbranchium re- 
prehendunt, non omnino immerito cum castigant. Primo quidem 
quia Malebranchius in hanc quaestionem non modicam confusio- 
nem intulit, quum de vulgi opinione ita loquitur, ac si ad obie- 
cta proprias sensationes homines transferrent (a). Quae vox sen- 
satio, ut notum est, tum subiecti sentientis actum, tum etiam 
per analogiam repraesentationem sensibilem apud philosophos 
significat, id quod Malebranchius non distinxit. Secundo iure re- 
prehenditur hic auctor, quia hac doctrina et hac acquivocatione 


» autem rc t gunalum esse iudirantur extra mentem nostram existentes, nullo plane 
» modo posse intelligi quaiiiam res sint.» Principier. Phil. 1’. II. 'i 68. Cf. <iuae se- 
quuntur. 

1«) Cf. Opus malcbrancliiunum. Rcchcrchc tic la virili. Uv. VI. 1’. II. Ch. II 

abusus est ad idealistarum dubia confirmanda. Ad quem refel- 
lendum responsio Buffic*i et Reidii opportunissima est , caque 
ipsa nos in Logica usi sumus (L. 486). 

204. lam ut ad rem ipsam deveniamus, non difficulter, puto, 
suadebimus assertiones sequentes. 

Propositio 1. Negari nequii qualitates sensibiles absolute spe- 
ctatas a sensili repraesentatione , qua eae nobis exhibentur , dis- 
similes esse. 

Quum dico qualitates sensibiles absolute spectatas, intelligo 
qualitates easdem uti sunt in se, praecisione facta ab actione, 
quam in organa sentientis exercent, seu uti a puro spiritu, qui 
corpora cognosceret, intelligercnlur. Hanc porro assertionem phy- 
sici demonstrant. Ipsi enim docent colores esse motus vibrato-, 
rios aetheris ; colores autem diversorum corporum niotus vibra- 
torios aetheris in corporibus exsistentis, qui circumstanti aetheri 
communicatur; colorem quoque hoc ipso aetheris vibratorio motu 
contineri; sonos in se esse motus vibratorios medii, in corpo- 
re vero sonoro motum vibralorium molccularum qui medio 
communicatur; odores esse particulas corporum in acre disper- 
sas , queis aplitudo inest ad membranas sensitivi corporis vel- 
licandas; sapores aptitudinem corporum ad organicas papillas 
movendas; duritiem, mollitiem , ceterasquc tactiles qualitates si- 
las esse in maiori vel minori corporis resistentia ab aggrega- 
tione diversa molccularum dependente. 

lam haec omnia in sensibili qualitatum repraesentatione non 
exhibentur, sed eorum loco quaedam quae percipi utique pos- 
sunt, sed nullatenus definiri aut declarari. Ergo. 

205. Propositio II. Est similitudo inter qualitates sensibiles 
absolute speciatas, et materialem impressionem quam in organis 
caussant. 

Id manifestum est in iis qualitatibus, quae agunt per motum 
medii, sive imponderabilis, sive ponderabilis. Hic enim motus 
ipse organis communicatur. Hoc pacto motus aetheris luminosi 
retinam immutat, ut apparet ex coloribus, qui in ipsa adarnus- 
sim exprimuntur; ita caloricum in corpore sensitivo est mate- 
rialiter idipsum quod in corpore quocumque : pariterque motus 
vibralorius aeris transit ad membranas tympani ac foraminis ova- 
lis, dein ad humorem aqueum labyrinthi, ac tandem ad nervos 
acusticos. 

Eae vero qualitates quae motum non includunt, sed solo con- 
tactu materiae ponderabilis exercentur, uti sunt odores, sapores 

et qualitates omnes tactiles, calore excepto eiusque privatione, 
quae frigus est, hac inquam qualitates^um impressionibus quas 
elTiciunt in organis eam certe similitudinem habent, quae inter 
caussam et elfectum necessario reperitur (0. 265). 

■ 206. Propositio III. Repraesentatio sensilis conformis est qua- 
litatibus sensibilibus non absolute, sed relative specialis, nempe 
ut agunt in sublecto senti ente.. . • . . 

Hoc iam ostendimus in Logica contra scepticos (L. 500, l.°; 
505); nunc autem eos impetimus, qui opinati sunt arbitrario fere 
constitutum ab Auctore naturae, ut certis corporum qualitatibus 
certae quaedam responderent sensiles repraesentationes, quiu 
ulla inter has et illas naturalis connexio intercederet. Ita sensit 
Lookius (a). Contra quem scite Leibnitzius animadvertit: non esse 
Deo tribuendum quod sine ordine ac ratione agat. Aliunde ef- 
fectum suae caussae semper respondere (6). Ceterum in eam 
sententiam incidit Lockius, eo quod vires corporum actionesque 
ab. iis exercitas non satis attendit, sed motum in iis solummodo 
particularum minimarum consideravit. Repraesentatio autem sen- 
silis secundum eas maxime vires ac secundum earum impressio- 
nem in sensu exercitam, obiecta nobis offert. Unde colores v. gr. 
non sunt simpliciter repraesentationes vibrationum aetheris, sed 
repraesentationes carum vibrationum, prouti in ipsis ac per ipsas 
aether retinam percellit. 

207. In eo vero quod Lockius obi icit, dolorem quem ex pun- 
ctura acus sentimus, nullam habere similitudinem cum motu 
acus carnem penetrantis, nulla prorsus est paritas. Dolor enim 
non est sensatio repraesentativa acus eiusque motus, sed effectus. 
Sensatio autem repraesentativa acus est sensatio tactus, qua figu- 
ram et acumen acus, et progressivus cius motus intra carnem 
exhibentur. Et haec sensatio suo obiecto conformis est modo su- 
pradicto. 

ARTICULUS 11. • . . 

i ' ■ ♦ „ 

* Quomodo corporum qualitates a substantia dimanent 
‘ > . . • c 

208. Venio ad quaestionem alteram supra propositam. Vete- 
rum erat sententia accidentia corporum physica et intrinseca 

. (O. 171,2.°), quae sunt quantitas et qualitas, vel dimanare a 

(a) Kssat/ on the humati tnind. II. Ch. VIII. g 13. 

(«) jSoveaux essais sur 1’entend. hum. Liv. II. § <4, 16. 

subieclo per naturalem quamdam, ut aiebant, resultandam, ut 
v. gr, quantitas, vel per actionem aliquam qua sublectum im- 
mutetur, ut lumen. 

' Cartesius, ut supra diximus, opinatus est extensionem esse 
ipsam corporum essentiam ; Lockius primariam qualitatem; uter- 
que statuit qualitates corporum omnes a magnitudine, figura, m o- 
tuque particularum dependere. Recenliores vero atomistae ha nc 
doctrinam reiieiunt. Quis enim putet, sola extensione explicari 
posse impeneirabilitatem ac physicum motum corporum, attrac- 
tionem, caloricum, electricitatem, magnetismum? Vide superius 
dicta (59-62). Sumo igitur tamquam certum, qualitates omnes 
secundarias, tam necessarias quam variabiles, a substantia cor- 
porea procedere , mediante extensione et vi saltem resistendi , 
quae eiusdem substantiae essentialia attributa sunt. Quaestio est 
tantummodo de modo, quo memoratae qualitates ab bis duabus 
procedunt ; ilemque quo pacto binae istae essentiales proprieta- 
tes a substantia dimanent. 

209. Propositio IV. Qualitates omnes corporeae , sive necessa- 
riae illae sint, sive variabiles , ab m extensione ac vi resistendi di- 
manant vel absolute, vel posita conditione. 

Hoc loco dimanalionis nomine intelligo consequentiam quam- 
dam essendi, saltem secundum conceptus nostros, sive absolute 
sive hypothetice necessariam. Dimanatio huiusmodi , quod ad 
qualitates corporeas attinet, triplex est: l.° per meram resul- 
tandam: 2.° per resultantiam posita aliqua actione : 3.° per re- 
sultantiam posito aliquo termino. 

‘210. l.° Dimanatio per meram resultantiam habetur, quum 
ex duobus quae distincte concipiuntur, unum ponitur in ordine 
realitatis hoc ipso quod ponitur alterum. Ita ab extensione di- 
manat figurabilitas , quia cum extensio infinita esse nequeat , 
certis limitibus contineatur oportet ; divisibilitas et inertia : 
quod enim partes extra partes habet, nusquam sibi identicum 
est , ac proinde seipsum determinare ad actum non potest. Eo- 
dem modo a vi resistendi dimanant impenetrabilitas, ac vis iner- 
tiae, ut supra ostensum est (187, 195) ; et ab extensione simul ac 
vi resistendi porositas, mobilitas, facultas motrix per impulsum. 
Idem dicendum de plerisque generalibus proprietatibus (138), 
viribus altractivis ac repulsivis exceptis. 

2.° Resultare dicimus aliqua actione posita eas qualitates, quas 
corpus possidere incipit non vi solum essentialium proprietatum, 
sed praeterea eo quod immutetur vel partium numerus, vel 

partiam situs, vel status corporis, activitate sive interna corporis 
quod mutatur, sive externa. 

Hoc pacto figura corporum consequitur dispositionem mole- 
ndarum, quae Iit earumdem molecularum viribus; ac variatur 
per additionem, detractionem, vel etiam transpositionem partium 
ab externa aliqua vi effectam, aut per status mutationem, quum 
v. gr. solidum in liquidum transit. Haec eadem statuum diver - 
sitas , seu cohaesionis diversa ratio actionem maiorem vel mino- 
rem calorici consequitur. Pariter posita actione, quae ponderabiles 
molendas intra imponderabile fluidum constituit, attractivae ac 
repu Isivae virtutes emergunt ; positaque actione, quae magnitu- 
dinem, figuram ac silum molecularum determinavit, proprietates 
corporum speciales (139) illico resultant. Combinationis item aut 
separationis status affinitatum chimicarum exercitio debetur. 

211. Huc quoque spectat motus et quies corporum. Quies 
enim sequitur actionem, qua totum corpus determinatur ad ce- 
dendum loco. 

Lux porro et caloricum , eleclricitas et magnetismus iuxta 
reeent iorum doctrinam nihil aliud sunt quam unius eiusdemque 
substantiae modificationes, per motum diversimode transforma- 
tum (a). Palet ergo, phaenomena haec omnia resultare media 
aliqua actione, quae unam aut alleram motus speciem inducat, 
ani unam in alteram transformet. 

212. Dixi 5.° qualitates quasdam resultare ex essentialibus 
corporis proprietatibus, posito aliquo termino. Ad quod intelli- 
gendum notare sedulo debes quod alibi de relationibus (0. 204) 
et de mutationibus agentes (0. 584, 5.°) animadvertimus, vide- 
licet relationes adquiri vel amitti, quin ulla in subiecto mutatio 
intrinseca fiat; sufficit enim tantummodo si subiectum suis or- 
natum proprietatibus terminum nanciscatur, ad quem per illas 
aliquo modo referatur. 

Hoc igitur pacto actuales corporum actiones ex essentialibus, 
generalibus ac specificis eoriimden qualitatibus resultant. Nempe 
corpora agere dicuntur, quotiescumque ponitur terminus , qui 
per eiusmodi qualitates immutetur. Ita unum corpus ad alterum 
accedens vel lotmn ipsum determinat ad motum translatitium, 
vel eius molcculas ad motum intestinum ; ita lux opaca corpora 
colorat, et qualitates sensiles sensationem gignunt, et unum cor- 


(n) Cf. opusculum il. 1’. A. Secelii S. I. Sulla corrcluzionc ihl/c forzc flsiche. 
Roma 

pus alterius qualitates, aut statum immutat ; quia nempe activis 
passiva applicantur. 

215. Propositio V. Extensio corporum prodit ab exlemione 
ac vi resistendi atomorum per resultantiam. 

Liquet ex supra dictis. Extensio localis resultat posito termi- 
no (212) ; extensio vero in ordine ad ipsum corpus, posita actio- 
ne virium cohaesionis et aflinitatis (151, 123). 

Utrum vero et quomodo, extensio ipsarum atomorum ac vis 
resistendi, quae in ipsis est, a substantia dimanet , hoc pendet 
a quaestione sequenti. 


ARTICULUS III. 

* De distinctione accidentis corporei a substantia 

214. Licet nunc ad arduas illas quaestiones de accidentium 
a substantia distinctione ac dependentia, quas in Ontologia pro- 
posuimus (0. 172), quantum ad corpora inorganica pertinet, ani- 
mum advertere. Primo itaque quaeritur, an accidentia physica 
corporum rcaliter a substantia distinguantur. 

Notabis autem l.° sermonem nunc esse de iis accidentibus, 
quae intrinsecus substantiam corpoream alliciunt, sive necessario 
alliciant sive conlingenter. Hacc enim accidentia physica dicun- 
tur (0. 171, 2.°, 172 ad l. m ). 

2.° Quaestionem propositam huc redire : utrum accidens cor- 
poreum, secundum enlitatem quam actu in corpore habet spec- 
tatum, sit aliqua realitas ultra rcalilalem substantiae quae ex 
eadem substantia educatur ; an vero nullam realitali substantiae 
addat realitatem, sed solummodo respectum aliquem atque or- 
dinem, sive unius substantiae ad aliquid aliud, sive partium sub- 
stantiae inter se ; quem ordinem dicunt modum essendi seu 
modificationem substantiae (0. 148). 

213. Propositio VI. Qualitates cl u/fectiones q uae ab essentia- 
libus corporum attributis utcumque dimanant, non sunt rcali- 
tales ab iisdem distinctae. 

Prob. l.°Si hae qualitates et allectiones ab essentialibus attribu- 
tis realiter distinguerentur, dicendum esset eas esse formas quas- 
dam accidentales c corporea substantia eductas. Atqui educlio 
formarum accidentalium e substantia fere iisdem difficultatibus 
obnoxia est, quibus impugnari solet formarum substantialium 
educlio cx materia prima. Nec magis intclligimus, cur educlio 

illa non sit ex nihilo, ex eo tantummodo quod accidentia ex 
potentia educantur substantiae, et in substantia recipiantur. Me- 
rito igitur lias cntitates accidentales philosophi recemiorcs reii- 
ciunt ; praesertim cum non desint hypolheses multo clariores ac 
solidiores ad rem de qua agitur explicandam , quas physicae 
scientiae nobis suppeditant. 

2. ° Ipsa accidentium communis notio ac definitiones arislote- 
licae n scholasticis receptae, quamquam ah iis propriae doctrinae 
ingeniose aptarentur, videntur tamen nobis omnino favere. Ac- 
cidens enim est ens in alio, at in subiecto : Ergo neque exsisten- 
tiam habet vere propriam, neque physicam essentiam simpliciter, 
sed quodammodo, nempe in substantia, ut Aristoteles notavit (o); 
unde per substantiam definiri eget (O. 170). Dicitur quoque ac- 
cidens esse ens allerim, ens entis, ut idem dixit Aristoteles (b). 
Ergo eius entitas ad substantiam perlinet et est aliquid sub- 
stantiae. 

3. ° Clarius hoc ipsum inductione probatur. 

216. Sane qualitates constantes affectionesque variabiles aliae 
immediate resultant cx proprietatibus essentialibus, ut in prae- 
cedente articulo dictum est, aliae posita actione, aliae posito 
termino. 

Iam l.° Quae resultant immediate ex essentialibus attributis, 
ab iisdem non distinguuntur nisi conceptibus nostris, ut mani- 
festum est, ct minime controversum. Quis enim dicat v. gr. di*- 
visibilitatem realiter distingui ab extensione, aut impenetrabili- 
talcrn a vi resistendi ? Ergo affectiones istae a substantia corporea 
non distinguuntur nisi ratione. • = 

217. 2.° Venio ad qualitates el affectiones quae resultant 
posita actione (210, 211). Hae reducuntur ad figuram, ad cohae- 
sionis diversam rationem, ad statum combinationis vel separa- 
tionis, ad proprietates speciales, ad motum vel quietem. 

a) Figuram ab extensione realiter non differre etiam veterum 
sententia fuit. Posita enim extensione quibusdam limitibus cir- 
cumscripta, hoc ipso figuram habes, ncc ad eam variandam aliud 
requiritur, nisi ut partes extensas augeas vel minuas , aut di- 
versimode disponas. 

b ) Ut corpus a solido in liquidum, aut fluidum aereum trans- 

eat et vicissim, nihil aliud requiritur, nisi caussa efficiens, quae 
est caloricum intensius vel remissius. .. , ... 

(a) A/d. VII. «. * 

(b) Md. VII. 2. 


Digitized by Google 


V 








LIRER PRIMUS 'CAPUT VU 


265 


/ 1 c) Combinalionem duorum corporum nihil iis addere, et se- 
parationem nihil tollere, est ut puto, per sc manifestum. 

- i ■ 4) Proprietates quas diximus speciales (139), nihil essentiali- • 
• bus attributis adircerc, praeter respectus aliquos compositionis 
ac situs particularum, et ex dictis (210, 139) deducere potes, et 
a physicis plenius addisces. 

e ) Quies in loco (ubicationem veteres appellabant) nihil aliud 
per se est, quam relatio corporis extrinseca. At difficilior est 
motus eorumque phaenomenorum, quae ad motum reducuntur, 
explicatio. Corpus enim, quum ad motum determinatur, aliquid 
adquirit, quod prius non habebat, quodque sive vis motrix, sive 
velocitas, sive impetus appelletur, aliquid reale videtur. 
r 218. Dicendum nihilominus, in motus communicatione nullam 
mobili communicari aut ex ipso educi realitatem a substantia 
distinctam, sed corpoream substantiam determinari solummodo 
ad cedendum loco, i. e. ad mutandas relationes extrinsecas, quae 
locum constituunt. Huius vero determinationis ratio, quum de 
corporibus inanimis agitur, est impenetrabilitas impellentis et 
impulsi, ut supra dictum est (196, l.°). Ex hac enim fit, ut 
quum corpus ab alio corpore impetitur , quoniam neutrum in 
alterius locum penetrare potest, nisi alterutrum loco cedat, illud 
quod vi minore loco potitur, loco exturbetur. Hac autem deter- 
minatione semel accepta, quia iners est, nequit eam per se im- 
mutare, adeoque nequit per se in loco aliquo sistere, sed loco 
semper cedere pergit. Nec est in ulla spatii parte ratio , quae 
ipsum ad quietem determinare possit, eo quod ad omnes spatii 
paries corpus est indifferens. Itaque loco iugiter cedat necesse 
est, donec a vi aliqua externa per determinationem oppositam 
in quiete constituatur. Potest igitur explicari motus sine ulla 
adventitia realitate. 

219. 3.° Qualitates quae jwsilo termino resultant, esse tan- 
tummodo substantiae modos, non formas reales, apud veteres 
in confesso erat. Nisi quod pauci quidam e tardioribus peripa- 
teticis arbitrati sunt, huiusmodi modos esse quiddam ex natura 
rei a subiecto distinctum, ipsiusque subiecli indifferentiam ali- 
quam atque indeterminationem auferens. Quorum accuratam sub- 
tilemque refutationem videre poteris apud Ptolemaeum (a) et 
Tiphanum (6). ’• 

Et de actuali quidem corporum actione, de qua nunc sermo 


(a) Dissert. V. Phys. Met. 

■b) De Hypostasi C. XL, seq. 

est (212), res videtur omnino manifesta. Actio enim, ut alibi no- 
tavimus (0.261), est ipse effectus, prouli fit dependenter a caus- 
sae activitate. Haec vero dependentia, quemadmodum in ipsomet 
effectu nihil aliud ponit quod rcale sil, praeter ipsius effectus 
realitaiem, ita quoque caussae activitati nihil superaddit entita- 
tis, quod ab eadem activitate re distinguatur. Quare quidquid 
haec denominatio : caussa agens ultra activitatem importat, hoc 
tantum nihil est aliud, nisi connotatio extrinseca remotionis im- 
pedimentorum, et applicationis 'idonei subiecti (0.268). 

Patet ergo qualitates affectionesque corporum, quae ab essen- 
tialibus corumdem attributis resultant, non esse renlitatcs cor- 
poreae substantiae adiectas, sed modos solummodo quosdam sc 
habendi. Quare merito dicuntur substantiae modi seu modifica- 
tiones. 

220. Propositio VII. Per haec quae diximus non aufertur dis- 
tinctio inter substantiam eiusque modos contingentes, quam di- 
cunt realem modalem. 

Quoniam aliqua substantiae corporeae eiusque essentialium at- 
tributorum a contingentibus eiusdem modilicationibus admittenda 
distinctio videtur, quam alibi diximus realem modalem (0.228,2.°), 
quaeritur in quo sita sit haec distinctio. 

Nota l.° agi hic de distinctione datae modificationis non in 
genere consideratae, sed in individuo; v. gr. huius albedinis ab 
hac charta, et illius sphaericitatis ab illa cera. 

Nota 2.° aliam esse quaestionem, si quaeras: quomodo sub- 
stantia habens certum aliquem modum, sed cogitata sine illo, 
. ab eodem modo distinguatur ; aliam vero, si quaeras: quomodo 
substantia non habens certum aliquem modum ab hoc ipso di- 
stinguatur. 

221. Prima quaestio solvetur respondendo distinctionem illam 
esse tantummodo rationis. Haec enim duo v. gr. rotundum et 
rotunditas in hoc tantum differunt, quod primum in recto ex- 
primit substantiam, in obliquo modum (L. 73, 4.°); alterum vero 
in recto modum, et in obliquo substantiam (0. 171); quae qui- 
dem differentia distinctionem solum rationis constituit. Iam cera 
quae est rotunda et rotunditas eadem omnino ratione inter se 
differunt, ac rotundum et rotunditas. Ergo. 

222. Ad quaestionem alteram respondeo modos omnes cor- 
poreae substantiae, ut ex dictis (215, seq.) palet, sitos esse in ali- 
quo respectu vel ipsius substantiae ad alia, vel partium eius inter 
se. Qui respectus quamquam nullam realitatem substantiae adii- 

cianl, possunt tnmcn ab ea seiungi, quia non sunt in ipsa vi es- 
sentiae, sed ab actione aliqua, aut ab applicatione termini de- 
pendent. Idcirco si actio posita non fuerit, vel cesset, si termi- 
nus non fuerit oppositus, vel removeatur, ii quoque respectus 
deficiunt. 

Distinctio itaque substantiae a modo quem habere potest, et 
quo actu caret, est distinctio substantiae relatione carentis a re- 
latione hac ipsa. Et quoniam relatio huiusmodi re idem est ac 
substantia relationem habens (221), sequitur substantiam sine 
modo a modo differre, ut substantia sine relatione ab eadem sub- 
stantia eum relatione. Haec autem distinctio est realis inadae- 
quala et negativa (0.229, l.° 5.°); inadaequata secundum id quod 
venit in redo, quia substantia est utrobique eadem; negativa 
secundum ea quae veniunt in obliquo, quae sunt relatio, et pri- 
vatio cius. Huc igitur redit distinctio realis modalis. 

223. Facile nunc solves quae obiici solent videlicet: 

1. ° Videtur contra sensum communem assertio haec: muta- 

tiones fieri rcales, quin aliquid reale accedat ad substantiam, vel 
ab ea discedat. A ' 

2. ° Quae separari possunt, realiter distinguuntur. Modi autem 
a substantia separari possunt. 

3. ° Corpus non est sua figura aut suus motus. Ergo. 

4. ° Si cerae v. gr. rotunditas nihil est, praeter cerae sub- 
stantiam, quamdiu cera exsistat, exsistet etiam haec rotunditas, 
etiam quum cera complanata fuerit, quod est absurdum : si vero 
rotunditas aliquid est praeter cerae substantiam, est aliqua rea- 
litas addita substantiae. Ergo. 

224. Ad l m . Resp. 1°. Hoo argumentum probare nimis. Pro- 
bat enim, eas quoque mutationes, quae a picrisque veteribus 
habebantur ut modi (219), esse rcalitates a substantia distinctas. 
Id quod et veritati et sensui communi contrarium est. Quotus 
enim quisque reperiatur, qui existimet, aliquam rcalitalcm in- 
cubuisse mihi quia Romae sum , quam non haberem si alibi 
essem? 

Resp. 2.° Dist. Absurdum est , fieri mutationes reales , quin 
vere accedat ad substantiam vel discedat aut alia substantia, 
aut aliqua relatio, cone.; quin accedat vel discedat aliqua realitas 
accidentalis, nego (0. 395). 

225. Ad 2.™ Dist. Distinguuntur distinctione realitatis a rca- 
litate, vel distinctione realitatis a modo realitatis, conc.; tantum 
distinctione prima, nego. 


Digitized by Google 



268 


COSJIOLOGIA 

W .t l|M| ,| | t « ' • 

Ad 3. m Disl. Corpus non est sua figura, quatenus idea figurae 
talis convenit pluribus corporibus, et non est materiae essen- 
tialis, conc.; quatenus realitas figurae non sit ipsa realilas cor- 
poris, nego. 

Ad 4. m IJisl. i. m pariem : si cerae rotunditas non est ulla 
realitas praeter cerae substantiam, et non est relatio inter sub- 
stantiae partes, conc.; si est relatio inter substantiae partes, quam- 
diu manet cera, manebit quoque rotunditas, subdisl.;si relatio 
haec dimanaret ab essentia partium ac totius, conc.; si dependet 
ab actione aliqua contingenti, nego. 

Dist. 2. m pariem ; si rotunditas est aliquid praeter cerae sub- 
stantiam quod non sit mera relatio, hoc aliquid est realitas ad- 
dita substantiae, conc.; si est aliquid quod est mera relatio, nego. 

226. PnoposiTio Vili. Nulla quoque videtur esse realis distin- 
ctio mter corpoream substantiam eiilsque essentiales proprietates, 
extensionem videlicet, ac resistendi vim. 

in hac assertione nulla est difficultas, si de essentialibus hisce 
attributis loquimur prouti sunt in toto corpore. Nam extensio 
corporis nihil addit extensioni atomorum, nisi forte vacuum in- 
terjectum; et resistendi vis quae in corpore viget, nihil est aliud, 
quam congeries virium quae sunt in atomis. 

227. Si vero dc his attributis loquamur ut sunt in atomis, 
nulla est ratio quae nos cogat, immo nullum est indicium quod 
nos suadeat, ut ea spectemus tamquam realitates a substantia 
distinctas. Inter ipsos veteres quantitatem a substantia corporea 
distingui negarunt Nominales, Melchior Canus, aliique; distingui 
vires seu potentias negavit Scotus cum aliis pluribus. Suaresius 
vero fatetur, distinctionem realem quantitatis a substantia non 
posse ratione naturali sufficienter demonstrari (a); distinctionis 
autem virium a substantia rationem a priori difficile reddi, neque 
esse cur a prudenti philosopho in re tam abdita expeclanlur (b). 

Revera experientia nihil offert nobis ex quo de hac distin- 
ctione suspicari possimus: a priori vero quis dicat, hanc distin- 
ctionem ab ipso corporeae substantiae conceptu requiri, cum 
substantiae huius realis essentia, ut in se est, sit intuilioni no- 
strae impervia prorsus et inexplorabilis? Immo vero cum sub- 
stantia corporea per haec duo attributa se nobis perpetuo ma- 
nifestet, dicendum videtur, ea ad substantiae corporeae essentiam 
ipsam pertinere, ac propterea ab eadem substantia non distingui. 

(а) Met. l)isp. XL. aect. II. ‘i 8. 

(б) lbld. Disp. XVLIt. scct. III. jj 16. 

228. Supercsl ullimo loco quaestio de accidentibus absolutis 
(0. 172, 2.°); an scilicet sint quaedam corporea accidentia, quae 
divina saltem virtute conservari possint a subiecto separata. Scho- 
lastici, ut in Ontologia diximus (1. c.), accidentia dividebant in 
modalia et absoluta. 

Modalia vocabant ca, quae ita a subiecto dependent, ut sine 
ipso ne divinitus quidem conservari possint; inter quae non ea 
tantummodo collocabant quae co quoque tempore, ex communi 
sententia, ut modi habebantur, cuiusmodi v. gr. sunt duratio, 
figura, actio, aliaque praeterea, sed etiam quaedam alia quae 
inter formas physicas adnumerabantur, qualia sunt v. gr. acci- 
dentia, ut aiunt, intentionalia. 

Absoluta accidentia vocabantur formae accidentales physicae 
quae naturaliter quidem exigunt inesse subiecto, non tamen ita 
ut prorsus repugnet, ca sine subiecto conservari, saltem divina 
virtute. Haec erant quantitas, et qualitas corporea. 

229. Praemittendum est theoriam hanc accidentium absoluto- 
rum invaluisse apud scholasticos ut sacrosanctae Eucharistiae 
mysterium, quantum allinet ad panis vinique species in eo per- 
manentes explicaretur. Erat autem communis co tempore sen- 
tentia, qualitates sensibiles non virium quarumdam actiones esse, 
sed formas quasdam stalicas, quae per species ad sensum im- 
missas, facultatem sensitivam ad actum determinarent. Perinde 
assumebant tamquam certum certitudine sensuum, has formas 
easdem numero manere in altaris sacramento , quae antea es- 
sent (a). Nec profecto aliud , ca posita doctrina , rationabiliter 
dici poterat. Fuit tamen apud ipsos quoque scholasticos hac in 
re aliqua opinionum diversitas. Ex antiquioribus enim quidam 
cum Nominalibus existimabant, quantitatem re non distingui a 
substantia et qualitatibus : adeoque solas qualitates esse accidentia 
absoluta, non vero quantitatem. Alii vero cum S. Thoma autu- 
mabant, quantitatem et qualitates inter se et a substantia rcaliter 
distingtti ; in Eucharistia vero tam quantitatem quam qualitates 


(a) « Respondeo dicendum quod sensu apparet, facta eonsecrnlione, omnia accidentia 
panis et vini remanere. » S. Tb. Sum. th. p. ili. q. LXXV. art. V. « Accidentia panis 
et vini . . . stnsu deprehenduntur in hoc sacramento remanere pns! consecrationem » 
lbid. q. LXXVII. art. I. 

manere a substantia separatas, sed quantitatem manere omnino 
sine subieeto, qualitates autem in quantitate recipi ut in subiecto. 
Demum plurimi ex philosophis non peripateticis saec. XVIII, 
difficultatibus physicis adacti, in eam venerunt sententiam, solam 
quantitatem accidens absolutum esse ; qualitates autem non esse 
nisi quantitatis modificationes. 

250. Ceterum nulla ex his opinionibus aliqua fuit Ecclesiae 
definitione sancita; neque unquam systema accidentium absolu- 
torum a suis adsertoribus, saltem ab antiquioribus scholasticis, 
propositum vel ut fidei catholicae dogma, vel ut ad fidem ca- 
tholicam tuendam necessarium (a); nisi quatenus existimarent, 
nullam aliam explicationem iis, quae de hoc mysterio credenda 
sunt, conformem, praeter hanc unam, afferri posse. At si ad spe- 
cies cucharisticas explicandas alia afferri possunt, quae cum ca- 
tholica fide omnino cohaereant, quisque videt quaestionem dc 
accidentibus absolutis esse mere philosophicam hominumque opi- 
nionibus relictam. Atque ita plerique reccntiores theologi sen- 
tiunt (b). Veniamus iam ad generalem quaestionem. 

251. Ut quaestionis status accuratius determinetur, notare iu- 
verit propositionem hanc: accidentia corporum conservari pos- 
sunt a Deo separata a substantia, duplici modo inlclligi posse, 
videlicet indeterminate, et determinate ; ac determinate quidem 
multipliciter, pro notione diversa quae subiicitur voci: accidens, 
ac pro ratione diversa modi, quo accidentia a Deo conservari 
dicuntur. Si duo haec indeterminate accipiantur, ut ea vulgus 
accipere solet, vix esse poterit inter catholicos quaestio de re: 
si vero determinate sumantur iuxta aliquam philosophicam theo- 
riam, ea propositio poterit esse philosophice vera in uno sensu, 
falsa in altero. Idipsum dicendum de hac ipsa voce: accidens 
absolutum. Potest enim ea vox per se explicari indeterminate 
ita : qualitas quae sensu deprehenditur (c), quaeque sensibus of- 
fertur absque dependentia a substantia, cui naturaliter inhaeret; 


(a) Nitle v. gr. qua ratione liac do re loqueretur antiquus auctor opusculi XLVII1 
Inter Opusc. S. Ih.iraae» Licet Deus posset aliquod accidens separare n subiecto, ut 
» communiter tenetur de accidentibus hostiae consci rutae etc.n (Tract. I. e. Mll) 
Non dicit necessario hoc tenendum esse, sed sutum communiter teneri. S. Thomns in 
summa th. i p. III. q. 77. art. I) memorat quorumdam opinionem qui existimabant 
accidentia eucharistica esse sicut in subiecto in acre cirrum st ante. 

( b ) «Fides nos docet credere realem Christi praesentiam non autem aub accidentia 
-» ahsotuta peripateticorum, aut aliud quodlibet philosophicum svstuma. lides sum per 
» simplex est, hominum additamenta ut plurimum implexa suill ae diflicilia. » Ita < I. 
P. Io: IVrrone lu Praelcct. theot. vol. vll. Tract. de Kuch. c, 1. ‘i. 119. C.f. et notam 
sublectam. 

(r) Mde notam ad J. 2-29. 

et potest v. gr. cum peripateticis intelligi hoc pacto; realitas 
quaedam, seu forma accidentalis physica educta e substantia cor- 
porea ab eaque realiter distincta, eadem numero manens absque 
substantia. Quod si ita explicetur accidens absolutum, est notio 
quae non ad fidei depositum pertinet, sed ad physicam quam- 
dam theoriam, quae certe difficultatibus non caret. 

232. Advertendum enim, quaestionem hanc, ex dictis, iam 
amplius esse non posse de universis accidentibus corporeis: nam 
qualitates omnes, quae ex essentialibus corporis proprietatibus 
resultant, non sunt realitates ab iis distinctae, sed dumtaxat ea- 
rumdem modi (216, seq.). Quaestio itaque solum fieri potest 
de essentialibus corporis proprietatibus; an videlicet extensio ac 
resistendi vis accidentia absoluta appellari possint sensu 'peripa- 
tetico. lamvero extensio ac resistendi vis non videntur esse rea- 
litates ciusmodi, quae, substantia cui insunt de medio sublata, 
permanere possint. 

233. Id quod suadetur l.° ex dictis (226, 227). Nullum enim 
indicium nobis suppetit, quo suspicari possimus, extensionem 
ac resistendi vim esse realitates a realitate substantiae corporeae 
distinctas; immo omnia suadent distinctas non esse. Quod si a 
substantia non distinguuntur secundum realitalem, non sunt nisi 
essentiales eiusdem modi; ac proinde ipsa sublata persistere 
non possunt secundum eam entitatem quam in substantia ha- 
bebant : haec siquidem entitas nulla alia est quam entitas sub- 
stantiae. 

2.° Etiamsi a substantia distinguerentur, adhuc tamen concipi 
nequit quo pacto haec duo a substantia separata persistere pos- 
sent. Etenim extensio sine resistendi vi mera privatio est, ac 
purum nihil. Vis autem resistendi sine substantia consistere non 
posse videtur. Vis enim, quaecumque illa sit, est facultas agen- 
di : facultas autem agendi agentem connotat. Secus transcunte 
illa ad actum, haberetur actus sine agente. Idcirco etiam scho- 
lastici vires seu potentias, non inter accidentia absoluta, sed inter 
accidentia modalia collocabant. Qualitates autem sensibiles et 
quantitatem absoluta accidentia esse censebant, quia duo haec 
nec vires, nec virium actus esse existimabant. 

254. Ceterum si quis resistendi vim ita mente conciperet, 
ut eam conservari posse putaret, sublata substantia, secundum 
camdem illam entitatem quam in substantia habet, certe is non 
ego sum qui de hoc litem serere velim. Nam ut saepius dixi, 
intimam huiusee vim essentiam non cognoscimus; fatendumque 
est, argumenta modo adducta ut apodictica haberi non posse. 

' 235.^ Sed quidquid sit de hoc, certum est nulla nos neces- 
sitate premi, ul admittamus realem huius vis a substantia se*- 
parnbilitatem, ad hoc ut probem us, accidentia corporea sine sub- 
stantia cui inerant, a nDeo conservari posse ;1< id quod philosopho 
potissimum quaerendum est in hac controversia^.» > | 

Etenim omnibus indubitatum esse debet, vires extensionem'- 
que corporeae cuiusvis substantiae, i hac deficiepte, posse a Deo 
T cohservari hoc pacto, quod divinae virtutis operatio*, et extra 
sensus et in sensibus ca omnia efficiat, et eodem modo* quae 
substantia suis viribus, inlraque suae extensionis limites* natur 
raliter operabatur, atque adeo patiebatur p 

236. Quod quidem constat l.° ex manifesto principio quo 

S, Thomas in hac ipsa quaestione utitur. « Divina virtus^ ita 
» ipse, potest producere effectus quarumcumque caussarum seb 
» eundarum sine ipsis caussis secundis. . . . quod accidit propter 
» infinitatem virtutis eius, et quia omnibus caussis secundis larr 
»> gitur virtutem agendi » (a). Ex hoc principio fluit sponte as- 
sertio proposita. ; i i* 

2.° Ut in praecedenti capite dictum est (188 in fine), virtute 
divina fieri potest, ut resistendi vis, seu impenetrabilitas. propria 
substantiae corporeae aliquo in loco exseratur, quin vel ullum 
corpus vel aliud agens quodeumque vi propria resistat. Hoc au r 
tem vel unum sufficit, ut effectus omnes alicuius corporis pro- . 
prii sine illo corpore producantur. .. 

237. Fac itaque, sublata v. gr. panis substantia, divinam vir r 
tutem efficere, ut in loco ubi erat panis, intraque. eosdem li- 
mites resistentia habeatur , eodem modo atque ordine , . quo a 
panis illius atomis atque moleeulis exercebatur.; Ex f hoc illico 
habebis extensionem, canique mobilem ac divisibilem, similem 
in omnibus extensioni panis; habebis eamdem figuram, cohae- 
sionem, duritiem ceterasque qualitates generales et speciales 
(138, 139), quas panis praeseferebat. Accedent undae luminosae, 
et in illa superficie eodem modo modificabuntur ac diffundentur, 
ac prius a superficie panis ; caloricum eodem modo impenetrar 
bilitates illas atomicas commovebit : atque undae sonorae in 
aere eodem modo ac prius ab extensione hac ciebuntur: gra- 
vitas demum attractionesque omnes eaedem erunt. Hinc tactus, 
visus, auditus, gustus in ea extensione reperient eadem, quae 
antea reperiebant, neque hanc substantiae apparentiam a vera 


(«) Contra Gtnt. Lib. IV. c. LXV. 

substantiat intellectus rei ignarus discernet. Imrao non solum 
. humani sensus* sed et aether, et aer, et corpora cetera, si sen- 
sus essent capacia, apparentes illas moleculas apparensque illud 
corpus a veris molcculis veroque corpore non distinguerent. 

238. De odoribus specialis quaedam videtur vigere difficul- 
tas, cum hi minutissimorum eorpuscolorum effluviis, ac proinde 
substantiarum quadam multitudine constent. Sed revera diffi- 
cultas specialis in hoc nulla est; nam cum divina virtus suppleat 
molecularum omnium prius cohaerentium resistentiam, et huius- 
modi , ut sic dicam , resistentiae moleculares iisdem motibus 
agitentur, quibus antea moleculae substantiales agitabantur; pro- 
fecto ille quoque motus in iis vigebit, ex quo prius quaedam 
moleculae segregabantur, et segregatae hac illae volitabant ; cum 
hoc tantum discrimine, quod nunc non erunt minutissima cor- 
puscula, ut prius, sed minutissimae resistentiae * ad instar * cor- 
pusculorum. Simili fere modo per accidentia absoluta multa ex- 
plicat S* Thomas (a). 

Si hoc non placet, facile intelliges, aliis quoque modis 
Deum odores corporum servare posse; nempe vel servando in- 
itet quosdam limites particulas odoras, quae prius a substantia 
effluxere ; vel etiam immediate efficiendo in sensu impressiones 
eas, quas huiusmodi corpuscula gignerent. 

' m; 239. Facile colliges, quo pacto iuxta hanc sententiam acci- 
dentia corporum absque subiecto manere dicuntur. Manent vi- 
delicet^noni^ secundum entitatem quam prius in substantia habe- 
bant, sed secundum entitatem effectuum ; suntque haec acciden- 
tia sine subiecto identica cum accidentibus, quae prius erant in 
subiecto, non identitate numcrica et absoluta, sed- identitate re- 
lativa et sensibili. 

240. Hac ratione multi recentiores sacrae Eucharistiae my- 
sterium, quod attinet ad panis vinique species in eo manentes 
«explicari posse autumant. Sunt etiam qui contradicant. Nobis 
satis erit hoc unum monuisse: quum de mysteriis divinis agi- 
tur, illud semper prae oculis habendum esse : agi de rebus hu- 

DE MUNDO CORPOREO GENERAT1M 
ARTICULUS I. 

De mundi notione 


241 « Quem xeapov graeci nomine ornamenti appellaverunt, 

» eum et nos a perfecta absolutaque elegantia mundum » (a). 
Mundi porro nomine rerum creatarum universitatem complecti- 
mur. Quoniam vero res creatae aliae sunt spiritus, aliae corpora, 
idcirco mundi nomine modo utrumque rerum ordinem, modo 
unum tantummodo significamus : unde mundum intellectualem 
a mundo corporeo distinguimus. Platonici mundum archetypum, 
seu intelligibilem, appellabant mundi ideam, quae in divina men- 
te fulget. Communiter tamen mundi nomine mundum intelligi- 
mus corporeum; quem etiam haec vox mundus ex prima in- 
stitutione significat. De hoc nobis est sermo. 

242. Describi solet mundus corporeus : compages ex caelo ter- 
raque coagmentata , iisque naturis, quae his continentur (6). Nec 
dicas, perperam sensibilium rerum universitatem in caelum ter- 
ramque distribui, cum terra comparata ad caelestia corpora sit 
veluti punctum cum sphaera collatum. Meminisse enim debes, 
descriptionem illam hominibus proponi, qui terram incolunt, 
quique proinde quantum supra se caelum patere vident, tantum 
sub se terram extendi prospiciunt : non incongrue igitur ad ea 
quae supra sunt et quae subter tota rerum compages revocatur* 

243. Mundus porro absolute consideratus est multitudo lumi- 
nosorum corporum atque opacorum intra imponderabilis materiae 
oceanum natantium. Luminosa corpora sunt sol ac stellae fixae; ' 
opaca planetae et cometae. Omnia opaca corpora , quae nobis 
nota sunt, una cum sole systema quoddam constituunt, in quo 
sol medium occupat, ipsa vero circa solem tamquam centrum 

(a) Plinius Hist. nat. II, 4. 

?&) Auctor libri: Dc Mundo. 

perenni circuitu feruntur. Est autem maxime probabile stellas 
singulas suo planetarum cometarumque satellitio stipari, quem- 
admodum sol; ac proinde systema solare nihil aliud esse nisi 
unum e 'sidereis systematibus, ac fortasse nec maximum, nec 
copiosissimum. Quibus vero relationibus stellaria haec systemata 
inter se connectantur, nemo cum probabilitate determinare po- 
test. Compertum tamen in praesenti est, quasdam stellas circa 
alias stellas moveri, ipsumque solem versus Herculis signum 
ferri, ac probabiliter ipsum quoque circa aliquod attractionis 
centrum suam orbitam habere praefinitam. Consule astronomos : 
nobis ad scopum nostrum sufficit haec attigisse. 

* 

ARTICULUS II. 

De mundi unitate 

244. Binas hoc titulo quaestiones comprehendimus: l. a est, an 
in collectione hac corporum, quam mundum dicimus, aliqua sit 
unitas: 2. a an collectio haec sit unica. 

Propositio I. Sua est mundo , eague mirabilis unitas. 

245. 1 ,° Est in mundo unitas aggregationis, ac materialis con- 
tinuationis. Etenim aether subtilissimus omnia mundana spatia 
replet: per hunc sidera etiam remotissima cum terra commu- 
nicant, ac suos radios ad nos usque demittunt ; eoque mediante 
magna attractionis lex varia inter se corpora connectit. 

2. ° Est unitas logica similitudinis. Figuram enim mundanorum 
corporum eadem est, eaedem vires, eaedemque leges omnium 
motus ae vicissitudines temperant : multoque plures similitudi- 
nes huiusmodi perspiceret, qui totum mundanum systema intime 
cognoscere posset ; natura enim ubique sibi constat. 

3, ° Est unitas compositionis et ordinis. Primo quidem quia 
omnia, quae in mundo sunt, ad Deum ordinantur tamquam ad 
finem ultimum : quae unitas, quam sit perfecta atque admira- 
tione digna, a priori quidem argumentari possumus, sed intel- 
lectu concipere non possumus. Deinde vero quia mundana cor- 
pora ad se invicem ordinata sunt, atque in se invicem agunt : 
luminosa centra planetis lucem et calorem affundunt, eosque in 
suis orbitis continent : varia siderea systemata se mutuo librant; 
omnia mundana corpora se mutuo attrahunt ; atque in hos omnes 
effectus tota actherca massa influit. Fatendum tamen iterum , 

hanc quoque unitatem mullo esse oporicrc maiorem, quam hu- 
manus inlcllectus assequi possit. 

* 24G. Propositio 11. Plures sunt , atque adeo sine numero, 

mundi possibiles. ; 

Nam 1.° Et numerus, et positio, et motus mundanorum cor- 
porum sine fine variata concipi possunt ; .idemque dicendum de 
cuiusque systematis, ac de singulorum globorum vicissitudinibus, 
deque variis corporibus quae in iis collocari poterant. Certe enim 
neque ex mundi idea, neque ex materiae natura, neque ex ul- 
timo mundi fine haec sunt ad unum determinata. Atqui una- 
quaeque ex his variationibus mundum constituit a praesenti di- 
versum. Ergo. 

2.° Si hic tantum mundus qui modo est, possibilis esset, eo 
condito infinita Dei potentia fuisset exhausta, iloc autem prorsus 
repugnat. Igitur non modo repugnat nullum alium mundum pos- 
sibilem esse, sed quoniam potentia Dei infinita exhauriri nequit, 
ncc unquam exhauriretur quamvis nova semper entia produce- 
ret, concludendum, mundos possibiles nullo determinato numero 
contineri. . -i 

* 247. Propositio 111. Plures simul mundos seiunctos el in - 
dependentes exsistere nullatenus repugnat. 

Dico, seiunctos et indepcndcnles ; nam si mundana quaecum- 
que systemata communi fluido conncctantur, et influxum ad in- 
vicem exerceant, iam non plures mundos, sed unum efficiunt. 
Contradicunt statutae propositioni cum quibusdam veteribus ear- 
lesiani, sed prorsus immerito. 

Etenim inter mundos intrinsece possibiles, de quibus supra, 
plures certe sunt ciusmodi, ut unius exsistentia alterius exsi- 
stentiam non excludat. Hi ergo coexsistere possunt. Quid vero 
rerum creatorem impediat, quominus, si velit, huiusmodi mun- 
dos simul ad exsistentiam traducat? 

* 248. At enim si plures mundi exsisterent, iique seiuncti at- 
que independentes ab invicem, dicendum esset vacuum iis inter- 
jacere. Hoc autem est quod cartesiani pati non possunt. 

Resp. Concedo plures mundos, si exsisterent, vacuo divisum 
iri; sed iniuria cartesiani ab hoc vacuo abhorrent, atque irra- 
tionabiliter agunt, quum ex vacui horrore plurium mundorum 
negant possibilitatem. Non enim id quod evidens esi negare 
licet, solum quia aliquid inde sequitur quod nos inlclligere ne - 
queamus. Deinde, nisi dicamus puram extensionem geometricam 
esse corpus, quomodo probabitur vacuum huiusmodi repugnare ! 
Sed de hoc alibi. 

* 249. Obiicics adhuc : repugnare mundorum pluralUatem ; 
mundus enim, cum sit rerum universitas, omnia creata complecti- 
tur. Repugnat autem esse aliquid ultra omnia creata. 

Resp. Mundum unum esse rerum universitatem, facta Iiypo- 
thesi quod Deus unum tantummodo mundum condiderit. Quod 
si Deus plures mundos condidisset, profecto mundus unus tota 
rerum universitas non esset. Quamquam, si ceteri mundi essent 
a nostro adspectu noslraque cognitione prorsus remoti , adhuc 
dici posset mundum hunc, qui nobis obtigit totam rerum sen- 
sibilium universitatem esse. 

* 250. Ex dictis colliges, definiri a nobis non posse, utrum unus 
sit a Deo mundus conditus, an vero plures. Non enim id a priori 
constare potest, ut modo vidimus , neque a posteriori , quia si 
praeter hunc quem incolimus, alii mundi exsisterent , ii forent 
experientiae nostrae penitus inaccessi. Solum igitur ex divina 
revelatione quaestio haec solvi posset ; sed de hac re nihil Deus 
nobis revelavit. 

* 251. Diversa prorsus de mundorum pluralitate proposita 
est quaestio a quibusdam aliis tum antiquis, tum reeeniioribus 
philosophis. Qui mundi nomine non rerum spectabilium univer- 
sitatem, sed globum ab animalibus hominibusque habitabilem 
intelligebant, eo modo quo terram quam incolimus , mundum 
dicere solemus. Inter veteres Xenophanes maxime et Anaxar- 
chus opinati sunt lunam ac planetas terraqueo huic globo similes 
esse, ac viventibus refertos : idipsum inter recentiores contendit 
Fontenellius (a), Immo non pauci ex iis qui censent stellas esse 
totidem soles suis planetis stipatos, hos quoque planetas habi- 
tatoribus homini similibus esse sedes attributas opinantur. 

* 252. Erraret profecto qui hanc opinionem certam assereret ; 
sed erraret forte non minus qui eam primo intuitu improbabi- 
lem iudicaret. Eam namque suadent l.° analogiae plures inter 
terram et planetas. Sane eadem est planetarum ac terrae figura, 
idem est motus, tam rotationis circa proprium axem , quam 
translationis circa solem. Sunt etiam in planetis montes, valles, 
ac maria; in nonnullis athmospherae quoque indicia deprehen- 
duntur: cumque terra unum habeat satellitem, i. e. lunam, quae 
noctes illuminat, planctis a sole remotioribus non unus tantum, 
sed plures satellites attributi sunt. Nonne ex his omnibus sponte 

videtur emergere conclusio: ergo et terra et planetae ad eumdem 
finem conditi sunt? 

2. ° Quem in finem tot astra, quibus firmamentum scintillat , 
ex nihilo educta credamus; quorum plurima vix a paucis astro- 
nomis instrumentorum validissimorum ope deprehendi ae distin- 
gui possunt? Astra certe homini visibilia ad aliquos usus nobis 
opportuna accidunt; at quis credat nullum alium finem illis 
praestitutum esse, nisi ut menses annosque eorum ope distin- 
guere possemus ? Magna est haec utilitas, sed nec necessarium 
erat in hunc finem tantam astrorum multitudinem condi, nec 
unicus iste finis tantae molitionis censeri potest. Non enim astra 
illa sunt aurei quidam clavi caelorum fornici defixi, sed imma- 
nia corpora, a terra remotissima, quorum fortasse pleraque so- 
lem ipsum magnitudine superant. 

3. ° Tandem et sapientiam et bonitatem divinam decere vi- 
debatur, ut quoniam poterat, mundi spatia qua late patent, in- 
telligentibus creaturis repleret, quae et beneficiis creationis uti 
possent, et rerum omnium conditori laudis et amoris obsequia 
rerum omnium nomine deferrent. 

* 253. Notandum porro hypothesim hanc, quae cum Dei notio- 
ne apte cohaeret, religionis Christianae dogmatibus nullo pacto 
adversari, ut iam libenter fatentur theologi. Revera non docet Chri- 
stiana fides, omnes homines possibiles, aut omnia entia intelli- 
gentia hominibus similia, ex Adamo originem ducere oportere, 
sed solum homines qui in terra ex terrenis nascuntur. Quod si 
humilem hanc terram, quaeque in tanta mundorum multitudi- 
ne vix aliquid videri possit, Deus sic dilexit ut Filium suum 
unigenitum ipsi daret, quid concludendum exinde? Non profecto 
hane unam entium intelligentium sedem esse, sed facta primum 
animadversione, Deum in suis dispensandis donis liberrimum 
esse, hoc unum inde concludendum : si in caelestibus orbibus 
incolae sunt, eos quoque Deum, qua illum decet, charitatc ada- 
masse, miris certe , sed inexcogitabilibus modis : divina enim 
bonitas nec eius immensitate angustior est, nec potentia minor. 

ARTICULOS III. 

De mundi extensione 

254. De mundi quoque extensione duo quaeri possunt: l.° silne 
illa finita, an vero infinita: 2.° quibus limitibus, si finita est, 
contineatur. Cartesius eiusque asseclae opinati sunt, mundi ex- 

tensionem nullis coerceri limitibus. Aiebant enim nullos mente 
cogitari posse mundi limites, ultra quos extensionem trine men- 
surabilem mens adhuc non concipiat. Extensio autem est cor- 
pus, ac proinde est aliquid ad mundum pertinens. Ergo qui- 
cumque mundo lines praefiniantur, ultra eos mundus se^per 
protenditur. Hinc nulli sunt mundi limites. 

255. Propositio IV. Mundi exlensio necessario finila est. 

Probatur l.° ex dictis in Onlologia de infinitae extensionis re- 
pugnantia (0. 351, 5.°); si ea mundi extensioni applicentur. 

2.° Ex falsitale eorum quibus adversarii ratio innititur. Nam 
falsum est, ut in praecedenti libro ostensum est (59, 60), puram 
extensionem geometricam corpus esse; et hoc sufficit ad argu- 
mentum evertendum. Sed falsum praeterea est, extensionem , 
quam ultra mundi lines concipimus, esse aliquid reale, ut infra 
videbimus. 

256. Quod ad quaestionem alteram attinet, nolae sunt vete- 
rum opiniones de . mundi ligura. Mundum esse sphaeram exi- 
stimabant, primo quidem quia sic apparet, deinde vero propter 
rationes quasdam ex natura circularis figurae depromptas, quas 
in praesenti referre necessarium non est. Recentiores aslronomi 
docent, mundi extensionem humanas omnes mensuras effugere, 
humanacque mentis comprehensionem superare. Cum his itaque 
concludendum, mundi magnitudinem, eiusque figuram nec no- 
tam esse mortalibus, nec forte unquam notam futuram. 

CAPUT II. 

DE MUNDI ORIGINE 
ARTICULUS I. 

De materiae creatione 

257. Creatio, ut alibi diximus (0. 570), est effectio rerum ex 
nihilo. Notio haec veteribus philosophis omnibus aut incomperta 
plane aut valde obscura fuit: ex quo factum est, ut vel mun- 
dum e divina substantia emanasse existimaverint, vel saltem 
materiam infectam Deoque coeternam fecerint. Ex his duobus 
erroribus alterum in Theologia refutabimus ; alter est modo re- 
fellendus. Materiae porro nomine intelligimus elementa primitiva 
ex quibus corpora formantur. 

1 258» Propositio I» Materia iion est a se.' . * . .. . *.,♦ < 

Nam l.° Ens a se essentialiter €9t unicum, j simplex, * immu* 
labile, infinite perfectam, prorsus independens, ut in Theologia 
demonstratur. Materialia autem elementa sunt plurima ; sunt ex- 
tensa ; sunt mutabilia quoad positionem, actionem, coniunctionem 
cum celeris; sunt limitata et perfectionibus nobilissimis caren- 
tia; dependent tandem ab invicem, nam se invicem attrahunt 
repelluntque. Ergo materiale quodvis elementum non est a se; 
multoque minus omnium huiusmodi elementorum collectio. 

Hoc argumentum, ut vides, transferri facile potest ad proban- 
dum ipsos spiritus et res quascumque praeter Deum, non posse 
esse a se. 

2.° Quod est essentialiter indifferens ad ea sine quorum al- 
tero non potest exsistere, est profecto ad exsistendum quoque 
ex se indifferens. Non enim fieri potest, ut aliquid sit ex se de- 
terminatum ad exsistendum, quin simul ex se determinationem 
habeat ad aliquid eorum, sine quibus exsistere nequit. 

Atqui materia ex physicorum omnium consensu, est ex se 
indifferens ad motum et ad quietem ; est. insuper ex suo con- 
ceptu indifferens ad hanc vel illam figuram, ad hanc vel illam 
magnitudinem: et tamen non potest existere nisi vel in quiete 
vel in motu sit, ac nisi determinatam aliquam figuram ac ma- 
gnitudinem accipiat. 

Ergo materia est indifferens essentialiter ad exsistendum. Ex- 
sistentia igitur non est illi essentialis ; ac proinde materia non 
est ens a se. 

5.° Vires attrahendi ac repellendi, quibus materiales atomi in- 
structae sunt, vel essentiales ipsis esse dicuntur, vel secus. 

Si non sunt essentiales, sequitur materiam aliunde eas acce- 
pisse, adeoque alteri obnoxiam esse, eique plane subiici, a quo 
et modificari potest, et ad fines varios dirigi. Hoc autem de- 
struit prorsus conceptum Entis a se. 

Si sunt vires illae essentiales atomis, sequitur unamquamque 
atomum essentialiter esse propter aliud, nempe propter formanda 
corpora ; huc enim tendunt atlraelivae vires. Sed ens a se non 
potest esse propter aliud, sed unice propter se ; quod enim ha- 
bet in se rationem sui esse et independenter ab oinni alio, cum 
sit sua sibi bonitas, non potest ad aliud ordinari tamquam ad 
finem. Et haec satis sint in re manifesta. 

259. Pftorosmo 11. Materia produci debuit ex nihilo. . . 

Cum enim non sit a se, ab alio produci debuit. Hoc autem 

* ■ • , i » 

a quo materia producta est, non potuit esse materia. Primo qui- 
dem quia materia immediate non agit nisi tangendo, mediate 
vero agit attrahendo vel repellendo. Sed hi omnes agendi modi 
supponunt materiam, ut actionis subiectum iam praeexistens actio- 
ni. Ergo materia non potest agere nisi in materiam praeexsi- 
stentem. Non potest ergo materia materiam sua actione producere. 
« Praeterea' redibit semper quaestio : a quonam materia produ- 
cens fuit producta ? Siquidem materia nulla potest esse a se. 

260. Fuit ergo spiritus qui materiam produxit. Spiritus autem 
non potuit materiam educere e sua substantia : nam spiritus 
substantia est simplex et indivisibilis. Non potuit illam educere 
aliunde : nec a materia alia, quia non erat ; nee ab alio spiritu, 
quia indivisibilis. Ergo materia ita producta est, ut e nulla re 
praeexsistente fuerit educta. Fuit ergo ex nihilo effecta. 

261. ' Corollaria. l.° Errarunt ergo turpissime Democritus, 
Epicurus, atque insequentes deinde athei, qui atomos materiales 
infectas aeternasque fecerunt. 

2. ° Non minus turpiter errant pantheistae illi, qui mundi ma- 
teriam e divina substantia expressam comminiscuntur. 

3. ° Mundanae materiae creator est prima rerum Caussa. Pri^ 
mam autem rerum caussam omnes vocant Deum. Deus ergo 
est' mundi creator. Hoc nunc innuisse sit satis, ^}uod suo loco 
postea demonstrabitur. 

Ad difficultates quae seu de creatione cogitantibus occurrere 
possunt, seu ab adversariis tam antiquis quam recentioribus og- 
geruntur, dissipandas, pauca haec sufficient quae subiicimus. * 

262. Creatio, ut supra diximus, est effectio entis ex nihilo, 
nempe ex nullo subiecto praeexsistente, quod locum teneat caus- 
sae materialis (0. 506). Et per hoc distinguitur a ceteris actio- 
nibus, quae e praeexistente aliquo subiecto varias rerum formas 
educunt. In hoc autem quod dicimus ens ex nihilo fieri, nemo 
sane nisi desipiat existimabit, ipsum nihil spectari quasi mate- 
riam ex qua ens fiat. Particula enim illa : ex non designat hoc 
loco habitudinem materialis caussae, saltem positive,' sed ordi- 
nem iuxta quem nihilo succedit ens. Nam propositionem hanc: ens 
fit ex nihilo dupliciter potes exponere; nempe vel: ens fit ex non 
ente; vel : • ens non fit ex aliquo ente. Primo modo particula ex 
significat non-ens esse quasi terminum a quo ; altero modo si- 
gnificat utique habitudinem caussae materialis, sed negative. •* 

263. Ex hac creationis notione haec facile statuuntur. 

l.° Creatio passiva, proprie loquendo, non est mutatio. Mu- 
tatio enim in eo est, quod idem subiectum ab uno modo se ha- 

bendi ad alterum transeat ; ac propterea tribus hisce continetur 
elementis : termino a quo, termino ad quem, et eodem utrobique 
subieclo (0. 379). Ens autem quod fit per creationem, nem 
erat ullo modo ante creationem. Unde in creatione non habetur 
subiectum commune termini a quo et termini ad quem, immo 
ipse terminus a quo desideratur. 

Nihilominus de creatione cogitare et loqui solemus, ut de mu- 
tatione quadam rei , quae prius non erat , ac postea est ; atque 
hinc dici potest, creationem mutationem esse secundum modum 
inteiligendi. 

2. ° Creatio omnem excludit successionem, neque in tempore 
fit, sed in indivisibili momento, quamquam possit unum post al- 
terum successive creari. Ratio est quia successio mutatio est. 

3. ° Creatio activa proprie non est actio transiens. Actio enim 
huiusmodi re idem est ac mutatio (0. 581 ), atque in subieclo 
praeexsistente recipitur. Praeterea creatio est actio Dei propria : 
nulla autem divina actio proprie transiens est, sed solummodo 
aequivalenter. 

4. ° Creatio relatio est. Nam, ut ait S. Thomas « cum actio et 
» passio conveniant in substantia motus, et differant solum seeun- 
» dum habitudines diversas (0.3 81), .... oportet quod subtrac- 
* to motu, non remaneant nisi diversae habitudines in creante 
» et creato » (a). Haec autem relatio in Deo quidem est relatio 
rationis; in re autem creata est relatio realis, quae continetur 
dependentia esse creati a suo principio cum novitate essendi. 

5. ° Ex creationis denique notione facile colligitur, creari substan- 
tiarum proprium esse. Quod enim creatur fit extra subiectum; 
adeoque exsistit sine dependentia a subieclo. Talis autem exsi- 
stendi modus substantiarum est proprius (0. 131). 

ARTICULUS II. 

De mundi initio. 

264. Refellendi modo sunt ii gentiles philosophi, qui mun- 
dum a Deo quidem genitum, sed aeternum esse arbitrali sunt. 
Huiusmodi fuere Aristoteles in primis, cum vetustis peripateticis, 
et Platonici quidam, quorum princeps est Proclus. Dixi platonicos 
quosdam ; nam ad Platonem quod spectat, quidam censent cum 
docuisse mundum in tempore conditum (b). Ad defensores ae- 

(а) Sum. th. p. 1. < 1 . XLV. art. II, ad 2. 

(б) Cf. Pererlum : De rerum principiis. Lib. XV. c. V. 

tcrnitatis mundi pertinet quoque Averroes, simulque fatalistae 
omnes, ac recentiores eclectici, qui mundum a Deo necessario 
prodiisse sentiunt. 

265. Propositio III. Manifeste errarunt quicumque opinati 
simt mundum, seu mundi materiam, necessario esse sempiter- 
nam i. e. sine existentiae initio. 

Etenim cum mundus non sit a se, sed a Deo, sempiternae 
exsistentiae necessitas ei convenire non potest nisi ex eo, quod 
Deus mundum condere non poterat, nisi sempiternum. Si autem 
ad hoc Deus adstringebatur, profecto adstringebatur vel ratione 
ipsius mundi, vel ex propria natura. Atqui utrumque evidenter 
absurdum est. 

266. Absurdum primo, Deum adstringi ad mundum conden- 
dum aeternum, ex ipsius mundi natura. 

Nam l.° Mundus est contingens, ut patet ex hoc ipso, quod 
a Deo est. Quod enim ab alio est, non est a se ; proinde non 
habet exsistentiam sibi essentialem; nec necessario exsistit; ac. 
proplerea possibile est ipsum non exsistere, quod autem possi- 
bile est non exsistere, contingens dicitur. 

Mundus itaque est contingens. Sed quod est contingens, non 
modo ex se exsistentiam non requirit aeternam, sed nullam pror- 
sus exsistentiam requirit ; quia spectata eius essentia, possibile 
est ipsum non esse. Ergo. 

2. ° Dici nequit, Deum quodam quasi iustitiae debito com- 
pulsum fuisse ad mundi productionem. Etenim nec mundus pos- 
sibilis quidquam habebat, quod suum esset, cum ipse non esset ; 
nec Deus aliquid aliunde acceperat, quod esset retribuendum. 

3. ° Praeterea cur mundus hic potius, quam mundus alter 
ipso melior, fuisset necessario creandus ? Immo si aliquid crea- 
ri postulabat, cur aliquid tantum ac non possibilia omnia? 

4. " Demum exsistentia cum initio nullam certe repugnan- 
tiam continet, ut hoc tantum in praesenti dicam. Ergo etiam posita 
voluntate divina, qua mundi huius exsistentia decreta -est, non 
idcirco Deus cogebatur ad hoc ut mundum aeternum faceret. 

267. Absurdum secundo, Deum compelli ex ipsa sua natura 
ad hoc, ut mundum vellet aeternum. Nam Deus nec mundo 
eget, nec ulla re quacumque ad suum esse aut ad suam per- 
fectionem; unde quoad rerum productionem est prorsus liber. 
Ergo non solum Deus natura sua non determinatur ad suam 
mundo aeternitatem participandam, sed etiam nullo modo de- 
terminatur ad mundi productionem. 

Praeterea omnino repugnat mundum aeternum esse, ut infra 
videbimus. Igitur repugnat Deum natura sua compelli ad mundi 
productionem aeternam. Absurdum est enim quam quod maxime 
Deum natura sua compelli ad impossibile. 

268. Rationi accedit auctoritas. Ipse enim Aristoteles fatetur 
omnes qui retro fuerant philosophos mundi aeternitatem negas- 
se (o). Plurimi quoque post Aristotelem idipsum sensere. Eaderti- 
que generis humani universi constans sententia fuit, ut antiquis-: 
simae diversarum nationum et in veteri, et in novo orbe tradi- 
tiones testantur (b). 

• 

ARTICULOS 111. ••••' 


Refelluntur oblecta. 

\ • ’ * * 

269. Subiieimus argumenta praecipua, quibus errorem hunc 
veteres philosophi suadere conabantur. Praecipua dixi: nam 
quaedam ex bis totam vim suam nanciscuntur ex falsa illa sup- 
positione : nullam rem ex nihilo lieri posse ; multa praeterea 
solvuntur iisdem principiis ; plura tandem memoranda amplius 
non sunt, ut quae in obsoletis circa corporum constitutionem 
doctrinis tota innituntur; quae tamen, etiam his receptis doctri- 
nis, a doctoribus scholasticis funditus eversa sunt. 

270. Opp. I. Deus est aeternus : ergo mundus quoque aeter- 
nus sit oportet. Nam 

1. ° Actio Dei est aeterna. Ergo mundus, qui est eius effectus, 
est aeternus. 

2. ° Posita caussa sufficiente, si ea perfecta sit, necesse est 
poni effectum. Sed Deus est caussa suiliciens mundi, eaque per- 
fectissima. Ergo posita aeternitate divina, mundus quoque aeter- 
nus est. 

271. Resp. Neg. primi argumenti consequentiam. 

Ad l. m Cone. ant. et neg.com. Dei enim actio non est tran- 
siens, sed immanens, cum Deus solo suae voluntatis nutu opere- 
tur. Effectus porro eius qui per voluntatem agit, sequitur secun- 
dum intellectus determinationem, ipsiusque voluntatis imperium. 
Intellectus autem quemadmodum effectus naturam ac modum 
omnem determinat , ita et tempus, quo lieri debeat , praelinit, 

(а) Dc coelo. Lib. I. 

(б) Cf. Augustinum Eugulmmm : Dc perenni Phitosovhiu. Lib. MI ; ct Aui. Gcuucu- 
sem. ilcl. Elementa T. V. Disseri. II. 

eodemqwc pacto voluntas utrumque imperat. Si igitur intellectus 
divinus disposuit, mundum fieri non aeternum, et hoc voluntas 
imperavit, licet hic actus sit aeternus, mundus aeternus non erit, 
sed praelinitum a Deo initium habebit. 

•i 272. Ad 2 m . Dist. mai. Si caussa agat ex necessitate naturae, 
conc.; si agat per liberae voluntatis imperium, subd.; ponitur ef- 
fectus secundum propositum ipsius voluntatis, cone.; secundum 
quod ipsa est, videlicet posita ipsa voluntate, nego. 

Contrad. min. Deus est caussa sufliciens mundi, agens per li- 
berae voluntatis imperium, conc.; 'agens ex naturae necessitate, nego. 

Dist. cons. Posita Dei aeternitate mundus quoque aeternus 
esse debet, si effectus divinae voluntatis poneretur posita ipsa 
voluntate, conc.; si poni debeat secundum ipsius voluntatis pro- 
positum, nego. 

273. Ob. II. Ex immutabilitate divina. 

1. ° Agens quod non semper agit, mutatur quum agit, quia 
transit de potentia in actum. Sed Deus non potest mutari. Ergo 
non potest non semper agere quod agit. 

2. ° Alio modo. Idem in omnibus manens idem, aut nihil fa- 
cit aut facit semper idem. Sed Deus est semper in omnibus idem. 
Ergo aut numquam mundum fecit nec unquam faciet, aut sem- 
per fecit ac semper faciet. 

274. Resp. ad l. m Dist. mai. Agens quod non semper agit, 
i. c. in quo non est semper actus quo aliquid facit, mutatur, conc.; 
i. e. cuius effectus non semper exsistit, nego. Etenim Dei actus 
idem est ac divina substantia, quae eadem manet semper, nec 
ullam in se mutationem recipit ex eo, quod effectus quidam 
externi a Deo in tempore procedant. Ex hoc enim relatio dum- 
taxat extrinseca ipsi adquirilur. 

Conc. min. et dist. cons. eodem pacto. 

273. Ad 2. m Dist. mai. Si quod manet semper idem ex ne- 
cessitate naturae operatur, aut per actionem transeuntem, conc.; 
si operatur intellectu et voluntate, nego. Conc. min. et dist. cons. 
Si Deus mundum efficeret ex necessitate naturae, aut per actio- 
nem transeuntem, conc.; si mundum efficit iuxta praefinitionem 
intellectus per imperium voluntatis, nego. Yide dicta in prima 
difficultate (270, ad l. m ). 

276. Ob. III. Ex bonitate divina. 

l.° Deus semper facit quod melius est. Sed melius est mun- 
dum esse ac sernper esse, quam non semper esse. Ergo Deus 
ab aeterno mundum fecit. 

2. ° Si mundus aeternus non est, Deus infinito tempore nihil 
fecit ; id quod, bonitate eius attenta, inconveniens videtur. Nam 
si potuit Deus mundum aeternum facere, at noluit, non est sum- 
me bonus et invidia tangitur; si vero voluit at non potuit, li- 
mitatae virtutis est. 

3. ° Saltem quaeri semper poterit: cur mundum ante non 
fecit ? 

277. Resp. ad l. m Dist. mai. Deus semper facit quod melius 
est simpliciter, neg.; quod melius est operi quod facit, subd., i. e. 
praefinit semper operi eum perfectionis gradum qui sit maior 
aliis possibilibus, nego ; providet operi media quae sunt aptiora ad 
attingendum eum perfectionis gradum quem ipse praefinit, tran- 
seat. 

Conlrad. min. Esse semper melius est simpliciter, conc.; me- 
lius est mundo ; subd ., nempe hoc adderet mundo gradum per- 
fectionis maiorem, omitto : foret medium aptius ad attingendum 
eum perfectionis gradum, quem ipsi Deus praefinivit, nego. 

278. Ad haec intelligenda sufficiet haec pauca animadvertere. 

1. ° Mundi finem esse divinae bonitatis manifestationem non 
absolute, sed in eo gradu finito ac determinato, quem libere 
Creator decrevit: mundique perfectionem sitam esse in huius 
finis assecutione, ut in Theologia fusius declarabitur. 

2. ° Hunc finem obtineri optime, tamquam per medium om- 
nium aptissimum, per mundi durationem cum tali initio, cuius- 
modi revera mundus habuit. 

3. ° Semper esse melius est simpliciter, quam non semper 
esse, ea praecise ratione qua esse Deum melius est, quam esse 
creaturam ; quia aeternitas solius Dei attributum est. Idcirco dici 
nequit melius esse mundo quod semper sit ; repugnat enim mun- 
dum semper fuisse, ut postea videbimus. Sed 

4. ° Etiamsi mundus aeternus esse posset, hoc melius illi es- 
set, quia perfectionis gradum maiorem illi tribueret, non quia 
aptiorem faceret ad finem sibi praestitutum adsequendum. 

5. ° Deus non tenetur ad communicandam suis operibus om- 
nem illam perfectionem, quam ipse communicare potest. 

279. Ad 2. m Deus infinito tempore nihil fecit: omitto. Nam 
ante mundi initium non fuit tempus realc, sed ideale dumtaxat 
tempus a nobis concipitur. Nego autem, in co quod Deus per 
hoc tempus nihil fecerit, ullum inconveniens fuisse. 

Ad argumentum dico, Deum nec potuisse ncc voluisse mun- 
dum aeternum facere, quia, ut mox videbimus, mundus acter- 

nas repugnat. Sed hoc omisso, negari quoque potest conditio- 
nalis prima, nempe: si Deus potuit mundum aeternum facere, 
at noluit, non fuit summe bonus, sed invidus. Deus enim ex 
bonitate sua nulla necessitate adstringitur ad hoc, utaliquid ex- 
tra se faciat ; multoque minus ut toto tempore faciat quo facere 
potest. 

280. Ad 3” Nego quaeri sempcr posse : cur Deus mundum 
ante non fecerit. Nam si quaeras : cur tali tempore fecerit, prae- 
sto erit responsio; quia sic divinus intellectus praefinivit, sic di- 
vinae placuit voluntati. Stulte autem ages et arroganter, si quae- 
ras adhuc, cur intellectus divinus non praefinierit mundum ante 
creari, aut cur hoc divinae non placuerit voluntati. 

281. Ob. IV. Tempus est sempiternum. Sed tempus nullum 
est sine rebus mutabilibus. Ergo res aliquae mutabiles ab ae- 
terno fuere. 

Prob. maior. Qui negat tempus sempiternum esse, hoc ipsum 
affirmat. Nam qui hoc negat, affirmat tempus aliquando non 
fuisse, videlicet prius non fuisse, postea fuisse. Sed haec: ali- 
quando, prius, postea quoddam tempus significant. Ergo erat 
tempus quando tempus non erat; id quod absonum est. 

ha Aristoteles ac post eum Proelus, ct post utrumque Kantius. 

282. Resp. Dist. mai. Tempus reale sempiternum est, neg.; tem- 
pus ideale, transeat. Contradist. min. Tempus reale nullum est sine 
rebus mutabilibus, conc.; tempus ideale nullum est, videlicet con- 
cipi nequit, si nullas res mutabiles exsistere intelligamus, nego. 
sufficit enim ad tempus ideale concipiendum rerum mutabilium 
cogitata possibilitas, ut alibi dicetur. 

Haec eadem distinctio argumentum additum solvet. Quum 
enim dicimus : tempus aliquando non fuit, illud aliquando intel- 
ligi potest tam de tempore reali, quam de idcali, sed diver- 
simode. 

Si de tempore reali intelligitur, significat: non seniper ; vi- 
delicet non sqmpcr successio rerum mutabilium fuit : successio 
haec initium habuit. Si vero de tempore ideali, significat nos 
concipere tempus possibile antequam inciperet reale tempus. 
Idem dicas de illis prius et postea. 

Sic patet et Aristotelem ct Proclum et Kantium in mera vocis 
acquivocatione ludere, et imaginationis ludibrio decipi. 

283. Cetera quae recentiorcs sophistae obiiciunt argumenta, 
his solutis facillime solves; sunt enim omnia ex veterum er- 
roribus deprompta. Argumenta omnia veterum fuse relata ac 

solide discussa reperies apud S. Thomam (<i) ei Benedictum Pc- 
rerium ( b ). 

ARTICULOS IV. 

. * De mundi aeterni repugnantia 

284. Scholastici fide chrisliana edocti mundi durationem ini- 
tium habuisse, hac in re ab Aristotele penitus discessere, mun- 
dique aeternitatem, quod ad factum pertinet, multoque magis 
quoad eius necessitatem, respuerunt. Quidam etiam negabant 
irorsus, seu mundum, seu creatam quamlibet rem ab aeterno 
>otuisse fieri. Sed alii non ita : ast ut Aristotelem aliquo modo 
irotegerent, contendebant mundi aeterni intrinsecam impossibi- 
itatem nullam esse, ideoque libertati divinae relictum aiebant, 
ut mundum aeternum faceret vel temporaneum. 

285. Ad hos accessit S. Thomas, qui tamen quum affirmaret 
mundum non semper fuisse sola fide teneri, et demonstrative 
probari non posse (c), ultro concessit rationes quae suo tempore 
ad hoc demonstrandum afferebantur, probabilitatem habere, licet 
usquequaque non de necessitate concluderent (d). Ad quam sen- 
tentiam ferendam adductus est S. Doetor zelo praecipue Chri- 
stianae religionis, « ne forte aliquis, sic ille, quod fidei est de- 
» monstrare praesumens rationes non necessarias inducat, quae 
» praebeant materiam irridendi infidelibus existimantibus nos 
» propter huiusmodi rationes credere quae fidei sunt » (e). Ita 
loquebatur Aquinas eo tempore quo avcrroistarum impietas ehri- 
stianae fidei maxime minabatur; illuc semper spectans ut phi- 
losophorum placita cum fide, qua fieri posset, amice conciliaret. 
Igitur qui mundi aeterni possibilitatem admittunt, S. Thoma sin 
minus duce, at certe fautore gloriantur. Sed oppositam senten- 
tiam, praeter Albertum magnum, S. Bonaventuram, aliosquc ma- 
gni nominis doctores, Ecclesiae Patres, quicumque de hac re 
aliquid scripsere, Basilius maxime et Augustinus,, ac recenliores 
fere omnes amplectuntur; a quibus minime discedendum exi- 
stimamus. 

286. Propositio IV. Mundus ab aeterno conditus intrinsece 
repugnat. 

(«) Contra geni. Lib. II. c. 31-37. 

(ft) De rerum principiis. Lib. XV. 

(c) Sum. th. p. I. q. XLVI. art. II. 

(</) Conlr. gmt. Ub. II. c. XXXVIII. 

(f) Sum. th. I. c. 

I. Demonstratur nniltiplieiter ox repugnantia multitudinis infi- 
nitae (0. 550). Si enim mundus semper fuisset, infiniti v. gr. 
dies iiodicrnum diem praeeessjssenl, aut certe infinita temporis 
intervalla periodo diurnae aequalia. Hoc adversarii nostri ultro 
concedunt. Quo posito, arguimus 

1. ° Si mundus semper fuit , exstitit multitudo aclu infinita 
dierum. Sed omnis multitudo actu infinita repugnat. Ergo. 

287. Confirmatur argumentum. Nam infinitum non modo esse 
nequit in multitudine, quae sit simul aclu, sed neque in succes- 
sione praeterita; quamvis esse possit in successione futura. Ete- 
nim infinitum in successione futura est infinitum dumtaxat in 
potentia, nempe quoad possibilitatem incrementi, in qu» infini- 
tate nulla est repugnantia ; sed infinitum in successione praete- 
rita est infinitum quoad actum incrementi accepti. 

Revera l.° Omne infinitum aut est iulinilum potentia, aut 
aclu. Sed infinitum in successione praeterita profecto non est 
infinitum potentia. Ergo est infinitum actu. Ergo. 

2. ° Infinitum in successione praeterita est multitudo quae 
actu exstitit, et collectionem ex parte obiecti completam edicit. 
Omqis autem huiusmodi multitudo est in aliqua specie multitu- 
dinis, nempe in aliqua specie numeri. Numerus autem infinitus 
csl infinitus actu. Ergo. 

288. Confirmatur adhuc repugnare multitudinem aelu infini- 
tam eliani successivam. Etenim l.° posito infinito successivo in 
successione praeterita, potest illico haberi infinitum simultaneum. 
Naiu certe, unoquoque die successionis illius poterat Deus unum 
spiritum, unumve auri v. gr. atomum creare, et omnia in hoc 
usque tempus conservare. Spiritus autem vel atomi huiusmodi 
essent in praesenti multitudo infinita simul in .actu. 

Igitur si quod est infinitum in successione praeterita, possi- 
bile est eliain infinitum simultaneum. 

2. u Immo in successione praeterita infinita repugnantia quae- 
dam repentur, quae in infinito simultanco non exstat. 

Nain iy omni successione omne consequeris necessario suum 
habet antecedens. Repugnat ergo, in aliqua successione plura 
esse consequentia quam antecedentia. Atqui in successione infi- 
nita praeterita, plura essent consequentia quam antecedentia. 
Etenim omnes successionis huius termini essent consequentes 
alterum ; quia nullus est terminus primus, qui sil antecedens et 
non consequens : ultimus vero terminus esset ipse quoque con- 
sequens, ut ceteri, sed non esset antecedens, quia nullus alius 
Vol. II. 19 

terminus ipsum subsequitur. Ergo revera in hac successione ter- 
mini consequentes plures essent quam antecedentes. 

289. Arguimus 2.° Si mundus semper fuisset, infiniti dies 
perlransisscnt, infinita dierum series foret exhausta. Sed infini- 
tum nec perlransiri nec exhauriri potest. (0. 349, I, II.) Ergo. 

290. Confirmatur argumentum. \.° Concipi nequit, quo pacto 
haec dierum series siculi terminum habet a parte post, ita ter- 
minum quoque non habeat a parte ante. « Nam, ita Cardinalis 
» Tolelus, istud tempus et dies a Deo facta sunt. Quomodo au- 
» leni potest comprehendi quod sint dies a Deo, et ordine fluant, 
» et non cognoscat ipse quem primo produxit? » (a). 

2.° « Esto, prosequitur idem auctor, non possit assignari pri- 
» mum : non effugitur difficultas. Nam semper verum est per- 
» transita esse infinita : dies inquam, et annos, et generationes 
» infinitas, etsi non detur primum » ( b ). 

5.° Haec unitas temporis, quam dicimus diem, percurrit tem- 
pus durationis mundi. Nam toto hoc tempore fuit dies post diem. 
Unde iterum sic possumus argumentari. Transitus fit ab uno 
extremo in alterum. Atqui tempus durationis mundi praeteritae 
proculdubio transiit. Ergo in hoc tempore sunt duo extrema. Ergo 
hoc tempus finitum est utrimque, proinde nullo modo aeternum. 

291. Arguimus 5.° Si mundus semper fuisset, infinito fieret 
quotidie additio. Nam dies praeteriti in hac hypolhcsi essent in- 
finiti ; et tamen iis quotidie adderetur dies. Repugnat autem, 
infinito additionem fieri (0. 547, l.°) Ergo. 

292. Confirmatur l.° Demonstravimus alibi (0. 349, IX.) re- 
pugnare infinitum actu, quod ex una parte finitum sit. Id ergo 
omne quod ex una parte limites habere cognoscitur, infinitatis 
est incapax. Ergo dierum praeterita successio, quae certe unum 
limitem habet, infinita esse nequit.- 

2. a Negari nequit, multitudinem dierum qui hodie praeteriti 
sunt, maiorem esse multitudine dierum qui ante sex mille, puta, 
annos in praeteritorum numero computabantur. Quum de mul- 
titudine agitur, parum refert ex qua parte ipsi incrementum 
accesserit ; sed certe multitudo prima maior est secunda. At 
multitudo quoque prima erat multitudo infinita. Ergo multitudo 
infinita crescere potuit. 

293. Tandem arguimus 4.° Si mundus semper fuisset, habe- 
remus infinitum infinito maius. Si enim mundus semper fuisset, 

(n) ln MU Phus. c. II. Tcxt. XX. n. It. 

(u) iUJ. 

annorum numerus, quos mundi duratio complecteretur, certe (ini- 
tus esse non posset ; aliter ciusinodi duralio percurri posset 
et exhauriri (initis acceptionibus; id quod cum infiniti natura 
repugnat (0. 349, 1. II.). Horum ergo annorum numerus infinitus 
esset. Sed dies qui his annis continerentur, certe inulto plures 
essent ; immo infinities plures. Ergo infinitum unum ab infinito 
altero in eodem genere multitudinis infinities superaretur. 

lam. l.° infinitum infinito maius esse non potest in codcnt 
genere, ut alibi ostendimus (0. 349, 111.). Ergo mundus non sein- 
per fuit. 

2.° Si mundus quot dies habet, tot haberet annos, profecto an- 
norum mundi numerus maior esset, quam modo sit. Quomodo 
ergo poterit annorum imiusmodi multitudo unquam esse in finita? 

294. II. Demonstratur propositio ex rerum creatione. Cum iis 
enim agimus, qui nobiscum tuentur, Deum non modo mundi 
architectura et opificem esse, sed etiam rerum omnium munda- 
narum materiam ex nihilo eduxisse. Atqui esse creatum cum 
esse aeterno componi nequit. 

Etenim l.° Creatio vere ponit extra Deum res creatas, quae 
ex se esse non habent, et ex nihilo educuntur. Haec autem po- 
sitio passive considerata, ex rei natura momentum aliquod si- 
gnat, quod a sequentibus mutationibus distinguitur. 

Atqui hoc momentum suupte natura est ipsum temporis ini- 
tium. Nam tempus nihil est aliud, quam mutationum series quae 
post creationem rebus creatis contingunt. Quum igitur ponuntur 
res creatae, temporis initium ponitur. 

Sed tempus quod initium habet, aeternum esse non potest. 
Ergo. 

295. 2.° Dices: si mundus aeternus est, nullum instans assi- 
gnari potest, in quo primo a Deo dimanavit. « Sicut enim, in- 
» quiunt, ( ita de aeternitatis- mundi adsertoribus S. Augustinus ) 
» si pes ex aeternitate semper fuisset in pulvere, semper subesset 
» vestigium quod a ealcante factum nemo dubitaret ; sic et mun- 
» dus semper fuit, semper exsistente qui fecit » («). 

At qui hoc dicunt creationis conceptum plane tollunt. 

1. ° quia, ut diximus, creatio vere ponit res extra Deum. Hoc 
autem diei non potest, si nullum instans assignari potest, in quo 
ponantur, uti vel in allata similitudine perspicies. 

2. “ quia sic tolleretur discrimen omne inter creationem et 


(«) De Civ. Uu Lii>. X. c. XXXI- 

conservationem. Nam et creationi et conservationi hoc commune 
est, quod res a Deo dependeant secundam esse quod habent, 
in hoc vero creatio a conservatione differt, quod ereatio, praeter 
dependentiam hanc, connotal insuper novitatem essendi ; conser- 
vatio vero praecedentem rei exsistentiam supponit (263, 4.°). Si 
itaque res Unitae numquam esse coeperunt, numquam habuerunt 
essendi novitatem ; ae proinde semper conservatae fuerunt, num- 
quam creatae. Id quod profecto mente concipi non potest («). 

296. Corollaria l.° Ex argumentis modo allatis inlelliges vim 
rationis illius, quam Patres perpetuo adhibent, praesertim con- 
tra Arianos : aeternitatem solius Dei proprium esse. Nempe quia 
creatura quaevis produci eget, et exsistentiam habet tempore 
mensurabilem ; quae duo cum aeternitate pugnant. Dei autem 
est et esse a se, et extra tempus esse, quia prorsus immuta- 
bilis est. 

2. ° Respondere poteris quaerenti, unde repugnantia mundi 
aeterni probetur. Probatur videlicet npn ex parte virtutis divi- 
nae, sed ex parte mundi, et nominaliin ex duabus mundi pro- 
prietatibus omnino essentialibus, quae sunt esse contingentem et 
successivum. 

3. ° Quamquam igitur Deus ab aeterno virtutem habuerit qua 
mundum creare poterat, et ab aeterno mundus possibilis luerit, 
divina tamen virtus mundum aeternum creare non potuit; quia 
mundus aeternus possibilis non est. 

4. ° Si qua creatura concipi posset in qua nulla esset successio, 
haec quoque ab aeterno creari non potuit; quia creatio tempo- 
ris initium importat, ae proinde exsistentia cuiusvis rei creatae 
rerum aliarum saltem possibilium mutationibus mensurabilis est. 
Nullum autem mcusurabile infinitum. 

5. ° Mundus proprie loquendo dici nequit creatus in tempore; 
(juia ante creationem nullum erat rcale tempus ; sed cum tem- 
pore, quia temporis initium creatio posuit. 

6. ° Si quis dicat, Deum potuisse mundum creare prius, hoc 
non aliter inlelligere poterit, quam de tempore ideali ; nempe 
creationem rerunique vicissitudines ita ordinari potuisse, ut post 
hanc creationem, et ante eas rerum vicissitudines quae crea- 
tionem rcipsa conscquulae sunt, aliae insuper vicissitudines pos- 
sibiles contingerent. 

(a) « Ponere mundum aeternum esse, siv<* aeternaliter productum, ponendo res omnes 
» ex niliilo productas, omnino esi contra veritatem et rationem... et adeo contra ra- 
» lionem, ut nullum philosopliorum i|uao(uincumi[ue parvi intellectus crediderim lioe 
posuisse ». S. Bouaveulura. In II. sail. Disl. 1. <). II. 

CAPUT Ili. 

DF. MUNDI OPIFICIO 
ARTICULUS I. 

Unde sil rerum distinctio atque ordo 

297. Duo supersunt quaerenda: l.° quis fuerit mundi, ac re- 
rum quae in eo sunt opifex; 2.° quo modo et ordine mundi 
opificium perfectum sit. De fine enim eius ac perfectione dice- 
tur commodius in Theologia. 

Propositio I. Corporum mundanorum distinctio et ordo a 
Deo est materiae creatore. 

Videlicet materiae distributio in caelestes globos, ac terrae 
formatio, itemque mira illa rerum varietas quibus terra exor- 
natur, non materiam, non casum fortuitum , sed eumdem qui 
materiam ex nihilo eduxit, Deum effectorem habet. Utrum vero 
immediate, aut mediate per alia agentia sibi subiecta, Deus haec 
perfecerit, modo non quaerimus. Est iterum haec propositio con- 
tra Epicuraeos, eosque omnes qui materiae viribus essentialibus, 
vel casui fortuito mundi opificium attribuunt. 

298. Probatur propositio l.° Deus cum sit intelligens, creare 
materiam non potuit, nisi in aliquem finem : operum autem Dei 
hic unus finis esse potest, ut eius perfectionem ac bonitatem 
manifestent. Sed iners atomorum massa, si talis permansisset 
cuiusmodi creata est, huic fini assequendo, saltem eo modo qui 
Deo dignus esset, par non erat. Oportuit ergo, ut ex hac ma- 
teria variae res formarentur, quae tum multiformi sua perfectio- 
ne, tum ordine quem inter se haberent, divinam perfectionem, 
quantum poterant, repraesentarent. 

2.° Qui mundi opificium perfecit, ostendit se absolutum do- 
minum esse et materiae et spirituum. Nam materiam formavit 
prouti voluit, ipsasque atomos suis legibus obligavit ; spiritus 
vero humanos corporibus intimo necessarioque nexu eoniunxif. 
Sed nemo alius hoc pacto dominari poterat seu materiae, seu 
spiritibus, nisi et materiae et spirituum creator. Ergo. 

5.° Si quid materia per se efliccrc poterat, sane vi sibi es- 
sentiali hoc fecisset. Atqui vis materiae essentialis inepta erat 
prorsus ad mundi formationem. Nam vis essentialis materiae est 

vis resistendi, quae per se non agit nisi uni eorpori aliiul eor- 
pus admoveatur. Sed nullum eorpus admovere se potcsl alteri 
per se; quia nullum corpus potest se determinare ad motum. 
Ergo neque resistendi vis transire ad actum poterat sine primo 
aliquo motore, qui eorpus esse non potest (192, 3.°). Sed praete- 
rea ad mundi constitutionem requirebantur attractionis, eohaesio- 
nis, affinitatis vires, et calor, et lux, et electricitas, et magne- 
tismus. Atqui hac omnes vires resultant quidem ex vi resistendi, 
sed non ex illa sola, at posita actione alterius, qui ponderabilem 
materiam intra imponderabilcm opportune distribuerit, ae motus 
varios utriusque atomis impresserit. Haec autem distributio et 
ille impulsus snpiemissimam mentem postulabant ; nam totum, 
voluti in germine, futurum hunc ordinem continere debebant. 
Ergo. 

4. ° Unde iterum sic arguo. Qui materiales atomos creavit, 
creare eas non potuit, nisi aliquo modo dispositas, et vel in quiete 
vel in motu constitutas. Nefas autem existimare, primitivam il- 
lam dispositionem sine consilio, ae sine summo consilio, creato- 
rem constituisse, aut singulas atomos in quiete vel motu inco- 
gitantem posuisse. Utrumque ergo ex intentione alicuius finis ef- 
fecit. Atqui poterat atomos ita disponere, in iisque tales ciere 
motus, ut exinde vires diversae quas materia nunc possidet, re- 
sultarent, ac dein ex iis viribus per varias vicissitudines haec re- 
rum universitas oriretur. Cur ego dicemus, creatorem atomis 
eam dispositionem eumque motum non dedisse? 

5. ° Sed organica corpora ulteriorem adhuc creatoris curam 
expostulabant. Omnes enim quotquot sunt materiae inorganicae 
attributae vires, prorsus ineptae sunt ad plantas animantesque 
effingendas. Plantae enim v. gr. ex seminibus vel ex aliis plantis 
progerminant ; semina autem in plantis solummodo elaborantur. 
Immo substantia omnis, sive vcgetalis, sive animalis, sive liquida, 
sive solida, intra ipsa vcgctalia et animalia dumtaxat, ac mediis 
organis, non solis mechanicis aut chimicis viribus, conflatur. Eae- 
demque hae substantiae organicae extra organa, et ab influxu 
vitae remotae, tantum abest ut plantas aut animalia efficere pos- 
sint, ut immo ad modum substantiarum mineralium crystallinas 
formas assumant, ac materiae inorganicae leges in omnibus se- 
quantur. Sunt ergo in corporibus organicis vires naturales ad 
sibi similia gignenda, sed nulla est vis huiusmodi in natura inor- 
ganica. Peculiaris illa molecularum distributio et eoniunctio quam 
organizationem dicimus, nec per chimieas attractiones, nec per . 

clcctricilalem, ncc per aliam huiusmodi vim quamcumque per- 
fici primo potuit. 

299. Quod si essent in materia dementari virtutes illae pla- 
sticae nescio quae, quibus plantas et animantes primo formatas 
esse quidam somniati sunt; cur hae vires non amplius operan- 
tur? Cur numquam videre licuit equos aut homines c pulvere 
erumpentes, aut plantas sine semine fruticantes? Certe quum 
tellus eas corporum organicorum species produxit, quae hodie 
dum in ea vigent, statum praesenti similem obtinuisse putanda 
est. Cur ergo quae prius tam foccunda parens fuit, modo ste- 
rilis facta est ? Praesertim quum species illae atomorum, ex qua- 
rum corpora organica prodiere, in rerum natura adhuc subsi- 
stant. 

500. Sed de animalibus illud quoque notandum est : ea non 
solum organico corpore constare, sed anima insuper simplici et 
a corpore distincta; quae certe per atomorum concursum edici 
non potuit, sed infinitam creatoris ex nihilo virtutem postulabat. 
An ergo dicemus creatorem animas fecisse, corpora vero casui 
commisisse ? 

501. Obiicicnt fortasse, oriri hodiedum animalia aliter quam 
per generationem ; v. gr. insecta quaedam ex putri, et ranas post 
imbrem ex pulvere. Sed in primis aniles fabellas recinunt, quum 
haec in praesenti obiiciunt. Nemo enim ignorat utramque opi- 
nionem esse reieetam, ac factum utrumque aliter modo ab omni- 
bus explicari. Ast hoc omisso, cur cetera quoque animalia hoc 
pacto non amplius enascuntur? Nonne omnia sic primo nata sunt? 
Cur ergo primitiva illa ortus ratio in omnibus fere speciehus 
vigere desiit? 

302. Addam et hoc : animalia quum primum ex terra emerse- 
re, aut perfecta prodiisse dicuntur, cuiusmodi sunt modo anima- 
lia adulta, aut vero imperfecta, quemadmodum embryones, catuli, 

{ )ulli, infantes. Si primum dicunt, rem dicunt plane incrcdibi- 
em et arbitrariam, immo omnibus quae experientia demonstrat, 
plane contrariam. Nihil enim videmus oriri perfectum. Quis au- 
tem putet plus potuisse terram vita carentem, aut fortuitum mo- 
lecularum quarumdam concursum, quam modo possint animalia 
ex quibus animalia generantur solummodo imperfecta? Alterum 
ergo dicendum. At quomodo potuisset infans v. gr. diu vivere 
sibi relictus ac solus, sine ullo subsidio, nutrimento, defensione ? 

Igitur materia dementaris cum omnibus suis viribus organica 
corpora multoque magis animalia per se eflingere non potuit. 

Ergo in hunc finem vis alia a materiae viribus diversa requi- 
rebatur. Hanc autem vim summo consilio ac divina sapientia 
operatam fuisse cius opera evidentissime manifestant. Ergo. 


ARTICULUS II. 


* De modo et ordine quo mundus est conditus 

305. Modum atque ordinem quo haec rerum universitas a 
summo opifice condita et perfecta est, triplici methodo deter- 
minare possumus: deductione ex principiis analyticis, traditione, 
observatione. Viam alteram persequi historici est ; qui tertiam 
inierunt peculiarem de terrae formatione statuere scientiam quam 
geologiam dicunt; prima est philosophi propria. Fatendum ta- 
men solam analysim cofiiecturas tantummodo praebere posse 
philosopho ; quare ut aliquid certi definiatur, traditionis ac geo- 
logiae adiumenta accersere oportet. Nos breviter exponemus quid 
suppeditare videatur analysis, atque hoc deinde traditionis et 
geologiae testimonio confirmabimus. 

Propositio II. Mundi constitutio mundanorumque corporum 
molitio post creatam a Deo materiam ipsius materiae viribus 
commissa fuisse videtur; ita tamen ut divinus Opifex l.° sapien- 
tissima atomorum materialium dispositione ac motione omnem 
futurarum vicissitudinum seriem determinaverit ac praepara- 
verit , et ad intentum finem ordinaverit ; 2.° immediate operatus 
sit in plantarum et animantium , mulloque magis in hominis for- 
matione. 

504. Duobus modis divinum mundi opificium perfici potuisse 
manifestum est. Potuit enim Deus uno momento omnia edicere 
et perficere, materiam creans simul et secundum archetypas ideas 
formans. Potuit quoque materialibus atomis creatis iisque oppor- 
tune dispositis ac motis, cetera quae naturalibus viribus fieri 
poterant, iis efficienda committere, ut variis modis attrahentibus 
sese primis rerum elementis aut repellentibus per successivas 
evolutiones ac motus, primum caelestes orbes ac terrestris glo- 
bus constituerentur, ac deinde in terra, et aer et maria et mon- 
tes, et si quae alia naturae viribus fieri poterant, efficerentur ; 
tum ipse pro vario almospherae statu ac telluris temperie va- 
riis terram convestiret plantis, ac diversas animantium classes 
effingeret. 

305. Primus effectionis modus manifeste possibilis est, nihil- 

que habet quod Deum dedeceat. Modi quoque alterius possibi- 
litas non minus evidens est, si duo illa quae in propositione 
praestituimus, in tuto collocentur. Ut enim paullo ante diximus, 
primitiva atomorum dispositio fortuita esse non potuit (298, 4.°). 
Organicorum quoque corporum, ac maxime animalium, inorga- 
nicae materiae vires caussa sufficiens non sunt. (298, 5.°). Si 
igitur et primitiva atomorum dispositio et plantarum atque ani- 
mantium formatio immediatae Dei operationi tribuantur, eviden- 
ter possibile est, cetera quae naturae viribus fieri poterant, vo- 
luisse Deum ut ab iis efficerentur. 

50G. Cum uterque modus possibilis sit Deoque conveniens, 
utrum horum adhibuisse Deum existimemus? Heie, ut dixi, ni- 
hil aliud rationi licet, quam probabilitates coniecturasque sectar». 
Dico igitur, si a priori de re hac decernere volumus, probabi- 
lius esse, Deum naturalium virium ministerio, quoad eae pote- 
rant aliquid efficere, usum fuisse. Haec est enim divinae pro- 
videntiae consueta agendi ratio, ac tum in corporeo mundo tum 
in spiritali, nec in naturali solum ordine, sed etiam in eo qui 
est supra naturam, perpetuo notata lex, ut quaecumque creatae 
res acceptis a creatore viribus agere in alicuius oper is exsequu- 
tione possunt, ea omnino illis efficienda committantur; ac tum 
solum divinae potentiae immediata adsit actio, quum vel creata 
agentia nulla sunt, vel si quae sunt, viribus ad opus idoneis de- 
stituuntur. Mitto exempla quae sunt infinita et obvia; ac nolo 
solum hunc agendi modum, ut alibi dixi (0. 288), divinam 
sapientiam, bonitatem, potentiam mullo magis commendare quam 
si Deus omnia immediate ageret. 

lam in rerum exordio putandum est, Deum usitatum sibi agen- 
di modum servasse, cum praesertim tune et providentiae futurae 
ordo inciperet, et ad mundi finem hic agendi modus maxime 
conduceret. Concludere igitur licet, divinum artificem non omnia 
per se immediate perfecisse quae ad mundi molitionem perti- 
nerent, sed ea quae ipse solus facere poterat ipsum fecisse, ea 
vero ad quae virium creatarum operatio sufficiens erat, iisdem 
exsequenda destinasse. 

507. Quod si hoc fuit divini auctoris consilium, profecto non 
poterant omnia uno momento fieri. Nam creatae vires non agunt 
nisi in tempore, ac per multos solummodo variosque motus, 
perque multas ac successivas vicissitudines, combinationcs, pu- 
gnas, catastrophes ad hunc rerum ordinem constituentium per- 
venire poterant ; etiamsi de solo inorganico regno loquamur. Ac 

si iis legibus in rerum principio materia regebatur quibus nunc 
regitur (de quo quis dubitet?) certissimum est, tantarum re- 
rum molitionem, nisi longo temporis decursu, perfici non po- 
tuisse. Ergo si divini operis exequulio materialibus viribus com- 
missa est, diuturnum satis temporis intervallum mundi conditio 
postulavit. 

308. Haec ratio coniecfando ; eiusque coniecturas mirifice con- 
firmat, institutis in terrestri cortice accuratissimis observationi- 
bus, geologia. Illud enim in praesenti apud gcologos omnes, vel 
certe apud nobilissimos quosque, ratum in hac re fixumque est, 
terreni globi strata atque involucra naturae viribus successive 
elaborata multorum saeculorum opere fuisse. Id quod eorum- 
dem stratorum natura, partitio, dispositio, elevatio, inclinatio, ac 
fossilia corpora quae in iis consepulta reperiuntur, vel invitis 
animis suadere videntur. 

309. Post primum terrestris globi corticem, qui vegetali, ut 
aiunt, terra fiuvialibusque crassamentis, aut vulcanicis electioni- 
bus constat, iacet certa quaedam series stratorum, quae alia aliis 
super posita sunt, et inter se tam substantiarum quibus coale- 
scunt, quam fossilium organicorum quae continent, natura diffe- 
runt. Strata haec terrena vocant geologi. 

Quae profundissima sunt et olim primitiva appellabantur, igni 
elaborata creduntur. In his eminent cryslallizationis opera plus 
minusve distincta, plus minusvc perfecta; nullae vero sunt or- 
ganicorum corporum reliquiae. 

His superinsident terreno , quae quidam dixere transitionis. 
Haec ex marino sedimine genita se produnt, et ab igne modi- 
ficata. In his fossilia inveniuntur organica, nempe plantae, zoo- 
phyta cl quaedam testacea. 

Succedunt terrena secundaria. In his pariter aquarum sedi- 
menta reperis, atque insuper immania fossilis carbonis crassa- 
menta ; simul vegetationis reliquias multas, reptilium ingentium 
exuvias, ac prima avium vestigia. 

Editiora sunt terrena tertiaria. In quibus praeter marinas exu- 
vias, reliquiae multae delitescunt quadrupedum terrestrium; in- 
ter quas quae vetustiores apparent, a generibus modo in terra 
degentibus valde differunt; recentiorcs non ita. 

310. Ex horum omnium observatione deducunt geologi 1.° 
Strata haec seu involucra terrestris globi alia aliis antiquiora 
osse, videlicet inferiora superioribus. 2.“ Ea esse evidenter aquea 
sedimenta, neque celeris undarum transitus, aut cataclysmi eu- 

iusdam praeceps ac perturbatum opus, sed a tranquillis ac diu 
permanentibus aquis lente demissa. Hinc 3.° terram, ubicumque 
ea strata sunt, marinis ut plurimum, alicubi etiam palustribus 
aquis diu fuisse contectam. 4.° Cum strata eadem concentrica 
non sint, sed horizontalia in plano, ad latera vero montium ele- 
vata, concludere neccsse est, substantias quae in profundioribus 
terrae visceribus latebant, saepe in altum eiaculatas e mari eru- 
pisse, ac superimpositos sedimenti cortices extulisse ac sinuasse. 
S.° Ilinc terram habitabilem e mari emersisse, ac saepe ubi 
mare fuerat terram fuisse, et vicissim terrae mare successisse ; 
nam super elevata strata iterum horizontalia cernuntur, et sub 
marinis subsidentiis palustres,, cum terrestris vegetationis reli- 
quiis. G.° Multas magnasque vicissitudines conversionesque su- 
perficiem telluris passam esse. ante hominis apparitionem ; nullae 
siquidem hominis exuviae aut monumenta in supra descriptis 
terrenis reperiuntur. 7.° Fuisse tempus quum nec plantae nec 
animantia ulla in terra essent, plantas dein germinasse, postremo 
animantia apparuisse, alia post alia ; imperfectiora primum, dein 
perfectiora. Demum 8.° multa plantarum, multa animantium ge- 
nera late super terram multiplicata fuisse, dein omnino deleta, 
aliis in eorum locum succedentibus. 

311. Ex his omnibus concludunt, naturae vires secundum le- 
ges quibus nunc reguntur operantes, gradatim, successive, cum 
progressu ab imperfectis ad perfectiora, longo sacculorum de- 
cursu, multisque interpositis terrarum elevationibus, ac violen- 
tarum eruptionum vicissitudinibus, terrestrem globum ad eum 
statum ornatumque adduxisse, in quo erat quum hominis domi- 
cilium esse coepit. Conclusio igitur nostra geologiae universae 
conplusio est. 

512. Eamdern confirmant populorum traditiones. Quae quidem 
detractis fabularam additamentis et allegoriae involucris, huc re- 
deunt omnes; mundum divina virtute genitum in tempore; prae- 
cessisse chaos seu elementorum commixtionem ; deinde succes- 
sive. ignem, mare, caelum, terram, viventia producta, atque ul- 
timo hominem. Ita mosaica in primis historia quam divina nobis 
commendat auctoritas, tum Aegyptiorum, Phoenicum, Chaldaeo- 
rum, Persarum, Hctruscorum, Graecorum, nec non novi orbis 
populorum traditio. Horum omnium cosmogoniae quoad essen- 
tialia cum Moysis narratione conveniunt; hic autem consensus 
non aliunde repeti potest quam a primitiva revelatione per pri- 
mos humanae «stirpis parentes ad posteros transmissa. 

313. Quod vero spectat ad temporis periodum, intra quam 
mundi conditio perfecta est, ex profanis traditionibus nihil certi 
hac de re determinari potest. Divina solum Moysis historia hoc 
tempus determinat. Docet enim inspiratus auctor, primo lotam 
mundi adspeetahilis materiam ex nihilo conditam « In principio 
creavit Deus coelum et terram » («); deinde sex dierum spatio 
mundi molitjonem ornatumque perfectum esse. Id quod prima 
fronte iis quae diximus quaeque Geologia docet, obstare vide- 
tur. Quae apparens pugna ut removeatur, sedulo in primis no- 
tandum est dies illos mosaicos, quorum primi tres effluxerunt 
antequam tellus solis radiis illuminaretur, septimus vero, in quo 
Deus requievit ab universo opere quod palraral ( b ), adhuc per- 
durat, huiusmodi inquam dies mirabiles quosdam dies esse ct 
extra nostrorum dierum ordinem positos ; nec mirum si ab iis 
omnino differant. 

Certe cuiusmodi hi dies fuerint, difficile explicari posse sa- 
pientiores quique semper existimarunt; in iisque explicandis 
numquam Patrum ac Theologorum unanimis sententia fuit. Sane 
S. Augustinus plurcsque alii cum illo opinati sunt, sex illos dies 
unicum fuisse momentum, in quo caussaliter, invisibiliter cl po- 
tentia liter omnia facta fuerint quae deinde in temporum serie 
reipsa facta sunt(c). Quae opinio rationabilior habita est a S. Tho- 
ma ( d ), et aeque probabilis ac vulgaris interpretatio, quae dies 
illos vigintiquatuor horis contineri statuit (e). 

Recentiores vero non pauci existimant, dies huiusmodi diu- 
turnas temporis periodos fuisse. Atque hanc nos sententiam am- 
plectendam censemus, quae quoad rei substantiam eum Augu- 
stini sententia congruit. 

314. Omittam igitur referre hypotheses ceteras, quae ad con- 
ciliandam cum geologorttm placitis Moysis narrationem, a piis 
doctisque viris excogitatae sunt. Missa quoque faciam hermeneu- 
tica argumenta , quae ad hanc sententiam confirmandam allata 
sunt, aliaque ex ipsa genesi deprompta (/). Sufficiet solum haec 
»luo notasse: i." vocem dies, etiam apud Hebraeos, saepe accipi 

(a) Gen. I. I. 

(b) Gen. II. 2. 

(ci De Genent ad Ut. I.ib IV. el nlibi. 

(d) In II nent. I). XII. ari. II. 

te) Sum. III. p. i. q. LXXIV. ari. II. 

(/) lias hypolheses ct baec argumenta reperies in durio opusculo eruditionis aeque 
ac piidalis plenissimo quod Cl. P. Jo. iinplisla Pianriani S. I. lior de argumento edi- 
<111 : cui lilulus: In historiam creationis mosaicam commentatio. Neapoli, 0*31. Cf. $ V. 
seq. el i, Ll. seq. 

pro tempore, etiam longissimo; saepe pro lucis tempore; 2.° vo- 
cem vespera significare tenebrarum initium, aut totum tenebra- 
rum tempus.: vocem mane lucis initium. 

515. Potius, nam philosophicum negotium hoc est, exponam 
breviter rationes praecipuas, quae nos suadent, ut vulgarem mo- 
saicorum dierum interpretationem seponamus. 

1. ° Et re quidem vera poterat Deus omnia per se uno mo- 
mento facere, poterat quoque per has, quas rebus a sc conditis 
indidit, vires ac leges: uno aut altero modo semper Deus ope- 
ratur. Quaenam igitur ratio reddi poterit, cur mediam quamdam 
in eo rerum principio inierit viam ? Illa omni ex parte, unoque 
instanti perfecta creatio ad ' ostendendam divinam potentiam 
aptissima erat: haec per naturales caussas perque simplicissimas 
leges elaborata formatio sapientiam fortiter ac suaviter omnia 
disponentem mirifice commendabat. At in tertia hac operandi 
ratione nihil video quod Deum deceat. Concipere enim nequeo 
Deum ita operari, ut cum leges statuisset quae huic rerum or- 
dini constituendo pares essent, iis tamen non utatur, immo eas 
violet, aliasquc in earum loeurn ad naturae initia gubernanda 
constituat, atque magnorum ope miraculorum urgeat effectum 
quem integrum iam inde a principio praestare poterat : cumque 
urgere sic vellet , tamen uno solum instanti singulis operetur 
diebus, subsequenti die alteroque momento opus suum resum- 
pturus. 

2. ° Cum aliquid frustra facere Deum suspicari nebis sit, heie 
tamen Deus sapientissimus exhibetur confusionem creans, cum 
ordinem regnare vellet, sequenti reapse die confusa separaturus 
ordinemque inducturus. 

Quorsum triduana illa lux ante solis ortum, cum sol post tres 
dies apparere debebat? Hodie tantam aquarum vim producit ut 
lotam terrae superficiem contegant, totaque aquis terra imbiba- 
tur: cur hoc, si crastina die aquas in unum latus reducturus 
est, ut apta herbis atque arboribus terra inveniatur? 

At quaero, quomodo aquae in unum locum recesserunt, quae 
totam pridie terram occupabant? Vel erant maris cavitates, vel 
non erant. Si erant, quid aquas impedivit ne naturali motu in 
eas procurrerent? Si non erant, ergo cum Deus paullo ante ter- 
rae superficiem aequabilem fecisset , postea opus suum emen- 
davit, eamque hiulcam fecit. 

5.° Quid fuit lux illa quae primo die refulsit; aut ubi illa 
refulsit? Non a sole fuit, nam de sole fit mentio quarta die: 

fuit ergo aliquid aliud quod tribus illis diebus, quasi quoddam 
solis supplementum esset. Quidquid fuerit, si immota mansit lux 
isthaec, tota terra fuit semper dies, aut si unum tantum hemi- 
spherium illuminabatur, fuit semper ex una parte dies, ex altera 
semper nox. Non fuit ergo diebus illis vicissitudo diei et noctis. 
Si vero lux haec gyrum egit, primo hoc gratuito supponitur; 
deinde fecit illa diem in uno hemispherio, ac tenebras reliquit 
in allero. Semper proinde et dies fuit et fuit nox. 

4.° Demum vulgaris interpretatio magnum hoc habet incom- 
modum, quod geologiac conclusionibus (510) contraria est; ac 
propterea si quis ei pertinaciter inhaerere velit, is nobilissimae 
scientiae bellum indicat oportet. Id quod in divinae scripturae 
interpretatione cavendum maxime semper Patres eensuerunl, at- 
que in primis Augustinus (a) et Thomas (6). 

316. Siquis has omnes difficultates declinare aut superare se 
posse putat, asserendo per miraculum esse factum id omne quod 
intra sex illos dies naturalibus viribus lieri non poterat, huic 
primo cum Suarcsio respondebimus : « Opera miraculosa vel cx- 
» traordinaria absque necessitate vel sufficienti testimonio audien- 
» da non sunt » (c). Deinde videant qui ita sentiunt, an de Deo 
digne loquantur quum talia ipsi miracula adseribunt; quae ni- 
mirum polentissima sapientia in eum finem effecerit, ut vel re- 
cens a se factum opus corrigeret, vel absurdos effectus a suis 
ipsis operibus dimanantes impediret, miracula quae legibus na- 
turae derogarent in ipso naturae ac rerum exortu, quum ma- 
xime suum cuique rerum generi modum atque ordinem Deus 
praescriberet; quaeque partim ad accelerandum creationis opi- 
ficium, parlim ad retardandum fierent. Videant an haec agendi 
ratio digna sit Illo, qui vel uno voluntatis suae nutu omnia fa- 
cere quae vult, vel sapientissime in caussis disponere facienda 
potest. 

517. Cum igitur vulgarem sex dierum interpretationem tot 
lamque graves difficultates premant, in ea nullo paeio conquie- 
scere possumus. At pone dies illos sex temporis periodos fuisse, 
tantae diuturnitatis quanta ad opus secundum Dei leges consum- 

(a) « IIoc indubitanter tenendum est, ut quidquid sapientes huius mundi de natura 
» rerum veraciter demonstrare potuerint, ostendamus nostris libris non esse conlra- 
» rium». De Gcn. ad lit. Lib. 1. c. XXI. idipsum docet pluribus aliis locis. 

( b ) « Cum scriptura divina multipliciter exponi nossii, nulli expositioni aliquis ita 
» praecise inhaereat, ut si certa ratione constiterit hoc esse falsum quod aliquis sen- 
» sum scripturae esse eredehat, id nihilominus asserere praesumat, ne scriptura ex hoc 
» ab infidelibus derideatur, cl ne eis via erodendi praecludatur ». Sum. t/i. p. 1. q. 
JLXYill. art. I. 

(c) De opere sex dier. L. 11. e. VII. 

mandum requirebatur; atque hoc ubi posueris, uno vcluti ictu 
dillicullules cl rationis ct scientiae profligas, omnibus geologorum 
placitis facium est salis ; ut non modo nulla est amplius gcolo- 
giam inter ac mosaicam historiam discordia, sed est concordia 
tanta, ut fateri quisque debeat, mirabilem prorsus eam esse ac 
divinam historiam, quae omnes naturae indagatores in tam ab- 
ditis veritatibus promulgandis praevenit, cl iam inde a vetustis- 
sima aetate ea docuit, quae post multa saecula mullorumque 
labores, vix nostris temporibus, omnibus adhibitis adminiculis 
scientiarum, reperirc tandem ex parte potuit humanum inge- 
nium. 

Concludemus ex dictis hucusque, et rationem, et observatio- 
nem, et traditionem omnem probare, mundi molitionem naturae 
viribus a divino opilicc permissam esse, ac in temporis succes- 
sione perfectam. 


ARTICULUS III. 

* Brevis cosmogoniae adumbratio 

518. Supcrcst ut quo ordine mundi moles effecta, ac terra 
quam incolimus formata fuerit, breviter innuamus. Inutile pror- 
sus est, ut commemorem arbitrarias illas ct obsoletas cosmo- 
gonias ct geogonias quae in cum unice linem a profanis qui- 
busdam auctoribus in medium prolatae videntur, ut Moysis nar- 
rationi contradicerent. Has enim omnes funditus iam evertit Gco- 
logia. Simul porro collutis huius scientiae conclusionibus cum iis 
quae sacra docet historia, haec eventuum series in mundi pri- 
mordiis fuisse videtur. 

319. Principio creavit Deus materiam omnem tam pondera- 
bilem quam iinponderabilcm ; ponderabilem in varias massas dis- 
tributam, imponderabilem quaquaversus diffusam. Massae porro 
materiae ponderabilis opporlunis»seccrnebantur intervallis, ac tot 
erant numero quot sidera ac planetas archetypa mundi idea prae- 
finiebat. In invisibilibus hisce ct incompositis atomorum, ut ita 
dicam, agminibus tota physicarum vicissitudinum series, totus 
futuri mundi ordo tolaque pulcritudo, quasi in semine praceon- 
lincbulur. 

520. « Molcculae dementares, ( prosequar enim verbis Viri Cl. 
» a quo haec didici, cuius commentarium supra citavi ), legi 
» universalis gravitatis obedienles, alterae ad alteram accederent 


Digitized by Google 



m 


COSMOLOGIA 


» necesse erat, atque ita quae ad tellurem nostram efforman- 
» dam fuerant a Creatore praeordinatae, globum hunc conso- 
» ciaiae constituerent. Igitur dum undecumque hac molcculac 
» sibi invicem occurrerem, postquam altera ad alteram salis ae- 
» cesserant, chimjcae combinationes iuxta cbimieas leges confici 
» debebant. Ita e simplicibus seu elementaribus moleculis mixta 

» efficiebantur Haec .... lucem aliquam generabant, si- 

» mulque temperiem elevabant ; qua ex re novae combinationes 
» oriri debebant, et lux et calor magis ae magis augeri. Inter 
» has novas combinationes, imo una ex praecipuis putanda est 
» fuisse synthesis aquae, quae magnam vim caloris luminosi 
» producit; cumque maxima ibi adesset copia elementorum il- 
» lorum ex quibus aqua constat, in immensum calor et lux au- 
» geri, novaeque inde affinitates excitari debuere .... Ex his 
» combi nationibus nova fiebant incrementa caloris et luc is. In- 
» lerca istae syntheses et combustiones una cum luce et calore 
» quorum et effectus erant et caussae per spatium diffunde- 
» bantur » (a). 

Quid plura cupis? Ecce tibi post tenebras lucis initium, lu- 
cem, diem primum. 

521. « Stalim ac, ita idem auctor, in tellure et in eireum- 
» stante spatio primum illud incendium resedit, descendente 
» infra gradum luminosi caloris temperie , obscuritas fortasse 
» perfecta terram rursus occupavit. Etsi enim valde probabiliter 
» sol tunc erat radios evibrans quibus lux propagatur, tamen... 
» a densissimo vapore opacisque per spatium disseminatis cor* 
» pusculis radiorum solarium iter obstruebatur, nec ii ad lel- 
» lurem usque nisi paucissimi ac debiles pertingebant. Et revera 
» maxima illa aquae copia quae recens genita fuerat quaeque 
» ob temperiem nimis adhuc elatam super terrae superficie eon- 
» sistere non poterat, cingebat undequaque terram densissima 
» nebula vaporis, ut dieuiit, vesiculosi, cui probabiliter innumc- 
» rae aliae opacae particulae sive metallicae, sive aliarum spe- 

» cierum commiscebantur At pauliatim opaca corpuscula 

» praecipitabant, et quando temperies satis depressa id permisit, 
» maxima etiam vis aquae decidebat et globo terrestri super- 
» extendebatur . . . Caligo illa dissipabatur . . . magna illa cor- 
» puscularis sphaera quae globum terrestrem cingebat , satis 
» diaphana evasit. Vapor tamen aqueus concretus, et ille quidem 


(u) In Itisf. mosuiram creationis Commentatio. Aucf. Jo. Baptista Pianciani S. i. 
§ XXXI V. 

» copiosas in editis sphaerae huius regionibus mansit, ubi inaior 
» fuerat refrigeratio quam in parte inferiori ; atque ita nebulo- 
» sum veluti fornicem constituit, qui per illam diaphanam atmo- 
» sphaeram ab aqua terram contegente separabatur .... Nebu- 
» iosus ille fornix astrorum quidem visum prohibebat, at salis 
» meare sinebat solarem lucem quemadmodum et modo (it quum 
• nubes caelum obducunt » (a). 

Habes iterum tenebras in terra, ac deinde lucem ; diem se- 
cundum. 

322. Tum vi subterranei ignis terrae ex undis elevari coe- 
perunt, et in parato sibi loco vcgctalis regni primitiae apparere. 
Vegetatio autem in uda illa et calida et constanti temperie, in- 
traque atmosphacram acido earbonieo refertissimam, mirifica ac- 
cipiebat incrementa, ac brevi omnes, quae emerserant, terras oc- 
cupavit. Simul incipiebat in aquis animalis vita ab imperfectis- 
simis huius regni divisionibus radiantium, seu zoophylorum, et 
mollium testaceorum, de quibus nullam Moyses mentionem fa- 
cit; nam eorum solummodo animalium originem commemorat, 
quae per illud tempus inter animalia computabantur. 

323. Si vesperam et mane in dic hac et sequentibus quaeris, 

audi auctorem quem sequimur. « Magna vis ex imo in altum 
» terrena satis extensa agens, atque ad ea super aquas elevanda 
» idonea, si uno aut fere eodem tempore in multis terrae par- 
» tibus, iisque inter se dissitis operata est, potuit materia ex imo 
» in acrem eiaculata obscuritatem quamdam producere, ut saepe 
» fit in aliqua parte aeris quum ignivomorum montium fauces 
» eructant. Praeter ciaculatam materiam, magnam quoque va- 
» poris vim tunc elevatam, et cum vapore innumeras hetero- 
» gencas particulas quae in aqua tunc erant, aestimare possu- 
» mus 

» Nec illud probabilitate caret, ipso initio dierum genesiaco- 
» rum quarti, quinti et sexti tres revolutiones fuisse in tellure, 
» el ab his elevationes novas, maiorps adhuc iis quas tertia haec 
» periodus adduxit, profectas. Animadverterunt geologi has tel- 
» luris perturbationes ut minus antiquae sunt, ita maiores ef- 
» fectus produxisse ; tum quoque vel ante has perturbationes 
» accidisse, vel ab cis fuisse inducias mutationes quasdam in 
» aqua et in acre magni momenti, quibus facium est ut haec 
» media existentiae ac nutritioni npvarum classium viventium 

(a) Ibid. 3 XXXIX. 

V. 11. . 20 

* apta redderentur. . . . Non absurde igitur supponere possumus 
» operibus trium horum dierum praecessisse obscuritatem a 
» maxima copia vaporum concretorum, arenae et aliarum rao- 
» lecularum ex imo erumpentium effectam. . . . Dispersio huius 
» caliginis et restitutio lucis mane dici potest * (a)» 

324. Post hanc periodum, dissipato vaporum nebuloso fornice, 
quo tellus hucusque circumcincta fuerat, sol, luna ac stellae in 
terra videri coeperunt. « Idque vel gradalim ob naturales caussas 
» lente et assidue operantes, vel, quod fortasse probabilius est, 
» ob aliquam magnam cntastrophem quae terrestri atmosphaerae 
» notabilem attulit mutationem, ct continuos illos vapores disper- 
» dens aerem radiis astrorum permeabilem fecit » ( b ). Quem 
quidem eventum hoc tempore contigisse sola nos docet Moysis 
narratio ; neque id profecto aliunde colligi poterat. 

523. Insequenti epocha marinos reptiles, testudines, pisces, 
reptilia volantia, alutaquc insecta, aves demum rerum conditor 
cflinxit. « Haec dies, ex geologicis doctrinis longissima periodus 
» fuisse putanda est. Facies telluris ct maris pluries immutata 
» fuit. . . . Intcrim lutulentae eruptiones e maris fundo profe- 

• » ctae aquas late turbabant, et non modo innumera individua, 
» sed plurcs species fortasse, imo et integra viventium genera 
» destruebant: immensa congeries vegetabilium substantiarum 
» in imo recondebatur mari, et in futuros usus nasciluri generis 
» humani reservabatur : tandem antiquae illae telluris perturba- 
» tiones et aquarum nobis fontes parabant, et metalla » (c). 

526. In ultima periodo quae longo et ipsa tempore compre- 
hensa fuisse videtur, animalia terrestria condita sunt; primo mulla 
quae amplius non exstant, dein quae nostra adhuc aetate vigent, 
inlcrque haec primo herbivora, deinde ferae et quadrumanes. 
Quum vero omnia ita disposita, temperata, exornata sunt ; ut ho- 
minis aptum domicilium terra effecta esset, tum demum hic uni- 
versi princeps et Creatori lotius naturae nomine Sacerdos homo 
apparuit. 

327. Ex his vides quam* mirabili consensione et geologia sa- 
cram historiam illustret, ct sacra historia geologiam compleat. 
Mirandum sane disciplinam hanc quae in hostium, ut ita dicam, 
castris genita fuit, ut adolevit, ut terrae viscera perlustravit, at- 
que ad scientiae dignitatem evecta est, cum ad maledicendum 

(a) Op. cit. § XLV1I. 

(6 lbid. g LVI. 

(■•) lbid. § LXVI. 

divinae rivelationi ab incredulis vocaretur, ipsi e contrario, in 
Balaami illius similitudinem (a), benedixisse , ad eiusque tuen- 
dam veritatem, incredulorum acie deserta transiisse. Nec vero 
aliter fieri poterat. Quemadmodum enim nulla tenebrarum cum 
luce cognatio est, nulla societas, ita quoque nullum veritatis con- 
tra veritatem dissidium est. Simile quiddam pluribus aliis di- 
sciplinis intra paucorum annorum spatium accidisse vidimus. 


ia) U)id. LXVI. 


T 

CAPUT 1. 


D E S P A T I O 
ARTICULUS I. 

Quaestionis expositio 

528. Quaestiones aggredimur satis obscuras, et non paucis 
difficultatibus asperas; quae difficultates non modo a variis phi- 
losophorum opinionibus, sed a phantasia maxime nostra consur- 
gunt, quae cum in pluribus aliis magno nobis adiumenlo est, hac 
in re mentem valde implicat, ct in devia abducit. Exponamus 
primo conceptus nostros. 

529. Si nosmetipsos consulamus, quid nobis obversetur ani- 
mo, quum de spatio , loco, distantia , vacuo cogitamus, haec pro- 
fecto deprehendemus. 

l.° Spatium nobis repraesentari tamquam extensionem in lon- 
gum, latum et profundum, quaquaversus diffusam ; absolute va- 
cuam, in qua omnia locantur, omnia insident ac moventur cor- 
pora quaecumque sunt, totusque iacet mundus ; quae corporum 
omnium antecessit exsistentiam,, quaeque substitura foret, etiamsi 
omnia corpora in nihilum abirent : extensionem hanc non mundi 
limitibus definiri, sed ultra quoscumque limites in immensum, 
ac sine fine protendi, ita ut infinita possit in se corpora reci- 
pere : eamdem immobilem, geometrice continuam, unam, plane 
indivisibilem, quaquaversus permeabilem, increalam demum, 
aeternam , necessariam, indestructibilem esse. Talem spatii re- 
praesentationem mente gerimus: atque hoc est spatium quod 
absolutum ac purum dicimus. 

Exinde 2 loci notio derivatur: locum enim appellamus eam 
spatii, huius partem, quam corpus occupat. 

3. ° Distantiam vocamus partem huius spatii, quae inter duo 
corpora interiacet. 

4. ° Vacuum eant partem in qua nullum insidet corpus, ut est 
infinitum spatium extra mundanum. 

350. Quaeritur iam, quaenam realitas conceptibus hisce re- 
spondeat. Recenseamus primo philosophorum opiniones. 

Democritus, Epicurus, aliique ex Graecis, quibus dein adhaesit 
Gassendus, putarunt spatium extra mentem esse in omnibus 
idipsum quod nos concipimus, extensionem nempe vere exsi- 
stentem, rerumque omnium receptaculum infinitum et increatum; 
quae nullum quidem corpus sit, nihilominus sit quaedam res, 
non substantia profecto nec accidens, sed medium quoddam in- 
ter utrumque. 

Cartesius ex sua de corporibus sententia (26) conclusit, spatium 
hoc esse verum corpus, non imaginarium, sed reale (233, 2.°). 

Newtonus, Clarckius, nonnullique alii ex Anglia philosophi 
idipsum, quod Gassendus, de spatio senserunt, alfirmaruntque 
praeterea, spatium esse attributum divinae substantiae, nempe 
immensitatem. Aliquid simile dixerat insignis theologus Leonar- 
dus Lessius; qui tamen non de spatio reali locutus est, sed 
potius de origine possibilitatis spatii realis (a). 

Contra hos Leibnitzius contendit, spatium nil aliud esse quam 
ordinem simullaneorum exsistentium. Quam sententiam praefor- 
maverat Scotus, quum docuit, locum esse relationem continentis 
ad rem contentam, Iuxta hanc sententiam Leibnitziani spatium 
reale a possibili distinguentes, hoc definire solebant: possibili- 
tatem locandorum corporum. 

Paullo aliter antiqui nonnulli ante Aristotelem asseruerunt , 
spatium ante corpora sola mente concipi, ut extensionem aptam 
ad corpora successive recipienda; hanc vero aptitudinem non 
esse potentiam, quae in eiusmodi extensione sit, sed potentiam 
quae est in corporibus. Eiusdem sententiae fuit cum quibusdam 
aliis Avicenna. Iuxta quam Card. Ptolemaeus (6), aliique re- 
cenliores spatium absolutum nihil aliud esse aiunt, quam pos- 
sibilitatem corporum, extensione sola spectata. 

Demum Kantii opinio fuit, ut alibi retulimus (L. 313, 3.°), 
spatium esse formam subiectivam facultatis sentiendi, qua phae- 
nomena formantur. 

Nunc quid de his opinionibus existimandum, sit, videamus. 


(а) Dc Div. perf. Lib. II. c. II. 'f> 10. 

(б) Philosophia mentis et sensuum. Dlss. VI. Pliys. Met. seef. I. g XIV. 

ARTICULUS H. 

Quid sit spatium 

331. Propositio 1. Spatium absolutum, prouli a nobis conci- 
pitur, non est aliquid extra mentem exsistens. 

1. ° Spatium huiusmodi, falentibus huius sententiae auctoribus, 
nec substantia esset nec accidens. Atqui repugnat reale esse ali- 
quid, quod nec substantia sit nec accidens. Haec enim duo im- 
mediate opponuntur ; quia quidquid est, vel est per se, vel non 
est per se. Si est per se, est substantia ; si non est per se, vel est 
nihil, vel est accidens. 

2. ° Extensio actu infinita repugnat (0. 351, 3.°). Hoc autem 
spatium actu infinitum dicitur, atque adeo dici debet : nulli enim 
in eo limites concipi possunt. Quod si actu exsistit, non potest 
esse infinitum in potentia; necessario igitur infinitum est actu. 

3. ° Repugnat aliquid exsistere increatum praeter Deum. Quod 
enim increatum foret, a Deo quoque foret independens. Absur- 
dum est autem esse aliquid a Deo independens. Praeterea ens 
increatum est ens a se. Ens autem a se est infinite perfectum : 
spatium autem non est certe huiusmodi. Ens demum a se est 
unicum natura sua, ut in Theologia demonstrabitur. Ergo prae- 
ter Deum nullum aliud potest esse ens a se. 

332. Propositio II. Spatium absolutum non est divina im- 
mensitas. 

Nam l.° Immensitas divina, cum a divina substantia realiter 
non distinguatur, simplicissima est, atque a formali extensione 
penitus abhorrens. Atqui spatium est formalitcr extensum : sunt 
enim in eo partes extra partes. Frustra vero reponit Clarckius, 
in spatio partes vere non esse, quia numquam a toto, aut a se 
invicem separari possunt. Frustra inquam : non enim actualis 
separationis possibilitas partes constituit extensi : at sufficit, quod 
partes in eo assignari possint ac mensurari. Atqui corpora, quae 
in spatio sunt, paries in spatio distinguunt, ac propria superficie 
mensurant. Ergo. 

Hinc 2.° Immensitas divina, quae infinita est, ex partibus in se 
finitis coalesceret ct esset extensio infinita. Est autem omnino 
absurdum, infinitum ex finitis eonsurgefe: est item absurdum 
extensionem infinitam esse. Ergo. 

3.° Non immerito opinio haec iudicatur viam ad panlhcismum 
sternere. Si enim Deum formalitcr extensum dicere possumus, 

nonne facilis inde erit deductio : divinam substantiam ipsam 
mundi substantiam esse? Qua re nihil potest dici magis ab- 
surdum. 

333. Propositio III. Est aliquod spatium, quod merito reale 
dicitur. 

Hoc est spatium mundanum, quod recte definitur : extensio 
in longum, latum el profundum, quae exsurgit ex mundanis 
omnibus corporibus in hac, in qua sunt, continuata serie coex- 
sistenlibus. Revera cum spatium extensio continua sit, in qua 
corpora continentur; spatium reale erit extensio realis continua in 
qua corpora contineantur. Atqui spatium mundanum est huius- 
modi extensio. Terram enim excipit aer, et aerem subtilissimus 
aether, qui ad remotissima usque sidera pertingit. Mundana au- 
tem corpora, in eo quod continuatam hanc seriem constituunt, 
realem quamdam extensionem efllciurit, in qua unumquodque 
continetur ut pars in loto. Ergo. 

334. Propositio IV. Spatium absolutum nihil aliud obiectivc 
est, quam extensio possibilis, quae ex corporum coexsistcnlium 
serie sine fine continuata constitui potest : seu brevius, possibi- 
litas extensionis realis mox explicatae. 

Hoc ut intelligatur, distinguendum in primis est id quod mente 
concipitur, quum de spatio cogitamus, a phantasmate quod eius- 
modi conceptui associat imaginatio. Conceptus ille est quem modo 
expressimus ; phantasma vero est repraesentatio extensionis ac- 
tualis circumquaque diffusae, tenuissimae, immotae, obscurae, 
quin ulli termini in ea designati appareant. Phantasma porro 
huiusmodi imaginatio haurit cx vacuo mundano apparenti , in 
quo corpora locari posse conspicimus ; illudquc associat conceptui 
spatii possibilis, quemadmodum semper aliis conceptibus alia 
phantasmata associat, ex ca nostrae naturae lege qua fit, ut in- 
tellectus in suis actibus a phantasmatibus dependeat, iisque pro- 
pemodum innitatur. Cumque hoc phantasma sit unum ex iis per 
quae imaginatio conatur mentis conceptus, quantum potest, sen- 
sibilibus notis exhibere, non est mirandum, si phantasma istud 
mentis conceptui nec opinantes substituamus. Ex hac autem sub- 
stitutione consequitur, ut dc extensione possibili , tamquam de 
re exsistente, et cogitemus, et loquamur. 

Notandum deinde, quum spatium dicimus esse extensionem 
possibilem, extensionem solummodo geometricam considerari , 
praecisione facta a vi resistendi et a ceteris corporis qualitatibus. 

335. Probatur propositio l.° argumento exclusionis. Id quod 

concipimus, quum spalium concipimus, non est aliquid exsistens; 
ut certum est ex modo demonstratis. Sed aliunde non est pu- 
rum nihil, ut palet. Ergo est aliquid possibile. Est autem ex- 
tensio. Ergo est extensio possibilis. 

2.° Intellecta extensione possibili modo supradicto, hoc ipso 
intclligitur, ac sine ullo addito spatium absolutum. Omnes enim 
notae quae in spatii absoluti conceptu continentur, et in phan- 
tasmate eidem adnexo sensibilibus lineamentis , utcumque re- 
praesentantur, sunt notae extensionis possibilis, quae illi unice 
convenire possunt. 

Sane corporum coexsistentium series possibilis finem nullum 
habet ; nullus est enim limes possibilitatis. Ergo extensio quoque 
quae ex serie illa consurgere potest, nullo line constringitur. 
Hinc apparet eur spatium concipiatur exlrn mundi limites in- 
de finite diffusum. Concipitur idem incrcalum, aeternum, neces- 
sarium, indestruclibile ; quia possibilitas necessaria est, eademque 
nec producta est, nec initium habuit, nec finem habere potest. 
Immobile insuper, continuum et indivisibile; quia possibilitas 
omnia comprehendit quae comprehendere potest , nullamque 
mutationem admittit. Tandem omnia corpora spatio insidere 
cogitamus, in coque recipi quum creantur; quia quod exsistit 
est etiam possibile ; quia exsistentia possibilitatem supponit ; 
quia ad exsistentiam traducto uno corpore, aequalium illi, quae- 
que illius loco substitui possent, possibilitas non deficit. 

Sic itaque palet, spatii absoluti notas, quae insolubile cnigma 
offerre, immo contradictionem continere videntur, si spatium ut 
res quaedam in statu exsistentiae posita consideretur, optime ex- 
plicari, nullamque amplius obiiccre difficultatem, si ad extensio- 
nem possibilem referantur. 

Ergo revera spalium absolutum nihil est aliud, quam extensio 
possibilis intellecta et existentis extensionis phantasmati con- 
sociata. • . 

o3G. Ex his colliges l.° Spalium absolutum merito vocari idea - 
le, aut etiam imaginarium. Idcale quia nulla alia rcalitas in co 
est, quam quae est possibilitatis propria, nempe rcalitas meta- 
physica et abstracta, quae solum in statu ideali actualilatem habet. 
Imaginarium vero, quia hic conceptus ab imaginatione extensionis 
exsistentis divelli nequit. 

2.° Immensitatem divinam diei posse aliquo sensu spatii pos- 
sibilis fundamentum. Quamquam enim essentia divina, ut alibi 
ostendimus (0. 84), sit possibilium omnium fundamentum , et 

omnipotentia sit ratio cur ad exsistentiam venire possint; tamen 
si praesenlialitas divinae substantiae infinita non esset, iam ex- 
tensio possibilis limitata esset : divina enim potentia, quae corpora 
creat et conservat, non potest latius patere quam divinae sub- 
stantiae praesenlialitas. Sed de his in Theologia. 

* 557. Obiici solet l.° Sublatis omnibus corporibus, spatium 
quod superesse intelligimus, mensurabile est. Sed quod mensu- 
rabile est, reale est. Ergo. 

2.° Si quis ad extremas mundi oras procurreret, telum iaeu- 
lari, vel brachium attollere profecto posset. Haec autem fieri in 
nihilo, vel in idea abstracta, est absurdum. Ergo spatium extra 
mundi oras infinitum, reale est. 

* 558. Resp. ad l. m Disl. Mensurabile est terminis corporum 
possibilium, eonc.\ terminis propriis ac realibus, nego. Distinctionis 
ratio manifesta est. Corpora possibilia dimensiones habent, et 
hae solum dimensiones in spatio ideali concipi possunt. Nec mi- 
rum esse debet, mensurabililatem rei possibili convenire ; men- 
surabilitas enim nihil aliud tandem est, nisi quaedam intelligibi- 
litas unius rei per comparationem ad rem aliam. 

Ad 2. m Cone, mai., disl. min. Absurdum est haec fieri in ni- 
hilo; nempe cum prius ultra mundi oras esset nihilum, nego; 
haec fieri in nihilo tamquam in receptaculo, irans. Itemque ab- 
surdum est haec fieri in idea abstracta ; videlicet cum prius ul- 
tra mundi oras erat solum possibile aliud corpus, quod ceteris 
corporibus iam existentibus adderetur, nego; absurdum est haec 
fieri in idea abstracta, tamquam in recipiente physico corporis, 
conc. 

* 559. Colliges 5.° ex dictis nec spatii conceptum neque adeo 
phantasma esse formam subiectivam facultatis sentiendi. Non con- 
ceptum: primo quidem, quia conceptus eiusmodi in solo intel- 
lectu esse potest; solus enim intellectus possibilitati percipiendae 4 
par est : deinde vero quia possibilitas est aliquid a subiecto in- 
dependens. Non phantasma ; quia phantasma hoc experientia, ut 
dixi (534), suppeditat. 

* 340. Obiicit Kanl. l.° Ut possim meas sensationes referre 
ad aliquid extra me positum, unamque rem extra alteram re- 
praesentare, neeesse est me iam habere spatii repraesentationem. 
Non ergo haec ab experientia deducitur, sed potius experien- 
tiam possibilem facit. 

2.° Spatium est unum et indivisum : diversaque spatia parti- 
cularia percipi nequeunt, nisi spatium totale limitando. 

3. ° Possum quidem concipere spatium sine ullo corpore, sed 
corpus sine spatio concipere nequeo. 

4. ° Infinitum est spatium : eius igitur repraesentatio ab em- 
piricis corporum repraesentationibus originem habere nequit. 

* 541. Resp. ad l. m Nego ant. et consequens. Falsum enim 
repraesentationem spatii esse conditionem praeviam ad *hoe ut 
possim res extra me positas percipere. Hoc ipso namque quod * 
res extra me positas percipio, spatium percipio. Cur autem per- 
cipio res extra me positas? Nempe quia sentio impressionem 
receptam provonire ab activitate, quae extra mei corporis ambi- 
tum reperitur. Cur item percipio rem unam extra aliam ? Quia 
res ita se habent ; nec oppositum affirmari potest, nisi ab eo qui 
idealismum gratis instaurare velit. 

Ad 2. m Disl. Spatium reale est unum et* indivisum, nego ; 
spatium ideale , transeat. Hinc nego spatia particularia percipi 
non posse, nisi spatium totale limitando. Nam spatium totale reale 
percipitur ut totum, ex diversorum corporum extensione com- 
positum : spatium vero ideale concipitur tollendo limites, quibus 
coercentur .spatia partialia*, ac totum spatium reale. 

Ad 5. m Non possum certe concipere corpus sine spatio, si ser- 
mo sit de intuitione sensili ac de spatio reali ; at possum mente 
concipere unicum corpus non exsistens in spatio reali. Quod si 
hoc quoque corpus, quod unicum suppono, in spatio ideali po- 
situm concipio, ratio petenda est ex dictis (335, 2.°). 

Ad 4. m Spatium infinitum est in potentia, non vero actu in- 
finitum. Falsum autem, eius repraesentationem a corporum re- 
praesentationibus oriri non posse. Nam repraesentato spatio reali 
una cum corporibus, mens potest huius spatii limites removere 
semper magis, quia intelligit hoc reale spatium semper magis 
augeri posse novorum corporum extensione accedente. 

ARTICULUS III. 

De loco 

342. Quid sit locus nunc facile intelliges. Locus a spatio in- 
definito in hoc differt, quod spatium indefinitum nullis contine- 
tur limitibus, locus autem limitibus continetur: est enim spatii 
pars quam corpus occupat (529, 2.°). Sicut igitur spatium in- 
definitum est possibilitas extensionis, ita locus est haec eadem 
possibilitas certis limitibus determinata. 

• 343. Hi autem limites sunt vel realcs } vel ideales. Reales sunt 

externae corporum rcalium superficies, quae locati corporis su- 
perficiem tangunt et quasi constringunt; ut v. gr. littora quae 
mare continent: ideales vero sunt superficies corporum possi- 
bilium, quae corpus aliquod circum ambire concipiuntur; ut sunt 
v. gr. limites intra quos mundus concipitur locatus. Erit autem 
locus realis, vel idealis, prouti limites quibus continetur, reales 
sunt, vel solum possibiles. 

544. Quae dc loco dicimus, eadem de distantia quoque di- 
cenda sunt; nisi quod locus a distantia differt in his duobus; 
quod l.°loci notio primario respicit extensum possibile, secun- 
dario autem ct in obliquo limites ipsum definientes: distantia 
vero primario limites respicit; est enim relatio quaedam inter 
eosdem limites, secundario autem et in obliquo extensum pos- 
sibile, quod inter eos limites exsistere potest ; per hoc enim 
determinatur distantiae magnitudo: 2.° locus realis proprie ac 
presse dicitur dc spatio comprehenso inter limites saltem aliquo 
modo immobiles, ut sunt limites domus, agri, urbis, et per hoc 
locus differt a vase seu recipiente mobili ut est navis aut cur- 
rus ; distantia autem dicitur de spatio comprehenso tam inter 
limites mobiles, quam inter immobiles. 

* 345. Definitio loci quam tradidimus, memoratur ab Aristo- 
tele in IV Phys. ( a ) ac post ipsum nacta est defensores multos, 
eslque fere communis apud recentiores. Aristoteli tamen non 
placuit. At rationes, quibus eam impugnat, hoc unum ostendunt, 
intervallum quod locus dicitur, non esse 'ipsam vasis capacitatem 
quae a vase dependet, et cum vase transfertur. Quod procul- 
dubio nos non negamus. 

* 546. Definivit locum Aristoteles : superficiem continentem, 
immobilem , primam. Quae definitio explicat cur dicamus aliquid 
loco contineri. Res enim continetur in loco, quatenus ambientium 
corporum superficiebus tangitur atque concluditur, ut v. gr. am- 
nis inter ripas. Addidit vero superficiem quae locum constituit, 
esse superficiem immobilem , ut locum a recipiente mobili di- 
stingueret; non enim vasis parietes dicuntur aquae locus: addidit 
quoque primam , ut locum rei proprium distingueret a communi 
in quo alia quoque corpora continentur, ut est v. gr. cubiculum 
respectu eorum oinnium, quae in ipso sunt suis propriis locis. 

* 547. Ceterum aristotelica definitio cum ek, quae superius 
allata est, non difficulter conciliabitur, si attendamus, locum du- 

(«) Texi. 36 . 

plieiler inlelligi posse. Dicimus enim, ut modo innui, res cou- 
lineri loco, el dicimus ex aequb res occupare atque implere lo- 
cum. lam primae locutioni respondet locus arislotclicus : sunt 
enim superficies ambientium corporum, quae rem locatam con- 
tinent : alteri vero respondet notio illa loci e spatii possibilis con- 
ceptu derivata ; nam corpus locatum non occupat neque implet 
superficies corporum ambientium, sed spatium quod iis constrin- 
gitur. Primus est locus quem vocant extrinsecum; alter intrin- 
secus merito vocari potest. 

* 348. Constitutio seu mansio corporis in loco, atque adeo id 
quo corpus in loco constituitur, et intra ipsum continetur, ubi - 
calio a veteribus appellabatur, et a quibusdam etiam loci intrin- 
seci nomine designabatur. Opinio fuit apud tardiores nonnullos 
scholasticos, ubicationcm esse modum re distinctum a locato et 
a loco, ac nescio quid rcalc ipsis superadditum, quemadmodum 
alibi de unione diximus (0. 343). De hac mox. 

349. Dupliciter autem substantia finita in loco contineri potest, 
videlicet circumscriptive, et definitive. 

Circumscriptive, quum substantia tota est in toto loco, et nul- 
libi extra ipsum, sed ita ut diversis loci partibus, diversae partes 
eiusdem respondeant. Hoc pacto aqua v. gr. est in vase. 

Definitive, quum substantia tota est in toto loco, ct extra eius 
limites nullibi; sed ita ut tota quoque sit in singulis loci par- 
tibus. Ita anima humana est in corpore quod informat. 

* 330. Propositio 1. Constitutio rei in loco non est modulis 
aliqua realilas, sed mera relatio exlrinscca. 

Nam praeterquamquod nemo clare intelligere aut explicare 
potest, quid sit haec modalis enlilas rei locatae superaddita, quum 
in loco constituitur ; hoc certe sufiicit ad eam excludendam: non 
esse admittendum quod prorsus inutile sit. Atqui haec entitas 
est prorsus inutilis ad intclligendam rei constitutionem in loco; 
quia haec optime inlclligitur, quin de cnlitale huiusmodi cogi- 
temus. Etenim, si de corporibus loquamur, primo non potest 
inlelligi corpus exsistens, quin aliqua pars spatii possibilis eo 
velut impleta inlelligutur. Sic omne corpus, hoc ipso quod est, 
locum idealcm necessario occupat. Deinde posito hinc uno cor- 
pore, inde aliis quibusdam ipsum tangentibus, nonne habes hoc 
ipso omne id quod requiritur ad locum realcm ? Patet itaque 
ubicationcm non esse realcm ullam entilatem corpori superad- 
ditam. 

* 331 . Est autem ex se relatio exlrinscca corporis locati (0.203): . 


Digitized by Google 



LIBER TERTIUS CAPUT I. 


317 


huius enim relationis fundamentum sunt aliorum corporum reales 
superficies, quae quidem sunt aliquid extrinseeum corpori quod 
locatum denominatur; aut etiam superficies idealcs spatium ideale 
secantes , quae non modo cxlrinseeae sunt corpori locato , sed 
praeterea neque sunt in exsistentiae statu. 

Dixi per se: nullum enim est corpus quod naturaliter in loco 
sit, quin praeter extrinsecas locationis relationes, aliquas quoque 
relationes intrinsecas ad circumstantia corpora non habeat. Nam 
saltem ea contingit, et in hoc pressionem quamdam exercet ac 
penetrationi simul resistit, atque aliis quoque modis in illa agit 
pro suae naturae diversitate. 

352. Propositio II. Omnia coipora naturaliter existunt in loco 
circumscriptive ; spiritus autem' definitive. 

Ratio primae partis est, quod corpus naturaliter est in loco 
per hoc, quod secundam suam extensionem loco commensuratur : 
ideo enim certum aliquod spatium occupat, quia ipsius volumen 
hanc spatii portionem adaequat. Coinmensuratio autem unius ad 
alterum est et secundum totum, et secundum partes; ita ut loti 
respondeat totum, et parti pars. Ergo. 

Spiritus vero, cum quantitate formali careat, commensurari 
loco^ non potest. Vel ergo nullo modo in loco est, vel in singulis 
loci partibus secundum se totus est. Cuiusmodi exsistendi exem- 
plum aliquod habes in sono, qui ita est lotus intra certam ali- 
quam sphaeram, ut sit etiam totus in singulis eius punctis, cum 
in singulis punctis totus audiatur. 

* 355. Propositio 111. Mundana corpora in certo aliquo loco 
esse incipiunt, in coque esse pergunt, quia vires quibus sollici- 
tantur, ad aequilibrium deveniunt ; spiritus vero quia corporibus 
in loco exsistentibus fiunt aliquo modo praesentes. 

Dico in prima parte mundana corpora : si enim unicum tan- 
tummodo corpus creatum fuisset hoc ab ipso creante seu ad mo- 
tum seu ad quietem determinari oportebat. 

Mundana autem corpora in se invicem agunt sive immediate 
sive mediate, nullaque est materiae particula , quae saltem at- 
tractionis universalis viribus non urgeatur. Patet ergo non posse 
ullum corpus quiescere aut in quiete manere, nisi tunc quum 
atlractivac vires, quibus sollicitatur, vel fiant aequales et con- 
trariae, ac se mutuo elidant, vel ab aliqua alia vi pariter aequali 
et contraria elidantur. 

Quod de loto corpore dicimus, id ipsum de singulis corporis 
partibus dicendum est. Ideo nempe una pars corporis est in una 

loci parle, et altera in altera, quia virium aequilibrium hanc et 
non aliam iis collocationem dedit. 

* 554. At spiritus, qui viribus corporeis non urgentur, per 
has vires locum non mutant, nec per earum aequilibrium in 
loco quiescunt, saltem per se. Igitur ex eo solum in loco esse 
incipiunt, quod vel agunt in aliquo corpore, vel alicui corpori 
physice coniunguntur, vel quopiam alio modo, si quis est alius, 
fiunt corpori praesentes secundum substantiam. Ita v. gr. ange- 
lus in loco est, quia agit in corpore, et anima rationalis , quia 
physice corpori coniungilur. 

' 355. Propositio IV. Omne corpus est per se in loco, sal- 
tem ideali : spiritus autem sunt in loco non per se, sed per ac- 
cidens. 

Omne enim corpus extensum est, et pars seriei illius quae 
spatium physicum constituit (333). Ergo physici spatii partem 
per se occupat; proindeque per se est in loco reali (343). 

Quod si unicum corpus exsisteret, hoc quamvis in spatio reali 
non esset, nihilominus extensione sua aliquam spatii possibilis 
seu idealis partem adaequaret. Per hoc igitur esset necessario 
in loco ideali. Esse enim in loco ideali tantumdem est, ac ex- 
tensionem habere, quae alicui parti extensionis possibilis com- 
mensuretur. 

Quoniam vero omne corpus per se extensum est, per se quo- 
que est in spatio saltem ideali. 

* 35G. Quod de spiritibus affirmamus, ex dictis consequitur. 
Spiritus enim cum extensione careant, nulli parti extensionis 
possibilis commensurantur, ac propterea per se in loco non sunt, 
sed solum in immensitate Dei, cuius virtute omnia subsistunt. 
Sed quoniam possunt esse uno modo vel altero praesentes cor- 
poribus secundum substantiam, ideo possunt quoque secundum 
substantiam esse in locis quae a corporibus occupantur ; ac proin- 
de in loco quoque ideali esse concipiuntur. 

ARTICULUS IV. 

* De corporum compenetralione 

357. Duae hic occurrunt vere arduae quaestiones, ad quas 
philosophi numquam animum advertissent, nisi divinae potentiae 
miracula ac religionis christianae mysteria aliquid nobis de su- 
pernaturali statu quem corpora obtinere possunt revelassent. 

Quaestiones sunt huiusmodi: l. a an possint duo corpora in uno 
eodemque loco proprio consistere : 2. a an possit unum idemque 
corpus in pluribus locis exsistere. Aliquid dicemus de utraque. 

358. Propositio V. Impenetr abi litas quoad locum non est cor- 
pori essentialis, ita ut intrinsece repugnet bina vel plura corpora 
in uno eodemque loco simul coire. 

Quid sit impenetrabilitas quoad locum, supra dictum est (187). 
Imaginatione profecto comprehendi nequit quod hic asseritur; 
nihilominus non difficulter intellectui suadetur. Etenim in hoc 
quod bina corpora eumdem simul locum occupent, nulla est 
contradictio, aut certe nulla ostendi potest. Nam est quidem cor- 
poribus essentiale ut resistant penetrationi, non autem ut resi- 
stentia haec superiori virtute numquam vincatur. Omnes namque 
vires, nisi infinitae sint, superiori virtute vinci possunt. Quis au- 
tem dicat resistendi vim infinitam esse? Potest igitur superiori 
virtute vinci. Quamquam autem inter corporeas vires nulla re- 
periatur quae ad hoc idonea sit, omnipotens certe virtus nullis 
rerum a se conditarum viribus potest esse inferior. 

339. Ad haec: Deus relationes naturales unius vel duorum 
corporum ad certum locum abrumpere potest, ut manifestum 
est. Qui enim hoc negat, is negat corpoream naturam omnipo- 
tenti voluntati subditam esse. Ambigendum quoque non est Deum 
duobus corporibus relationem eamdem ad eumdem locum posse 
tribuere. Hoc autem si faciat, corpus utrumque iam in eo^em 
loco erit (351). 

Igitur non repugnat, ab uno corpore alterum corpus, vel ab 
una atomo alteram atomum penetrari; non quidem virtute ipso- 
rum corporum aut atomorum, sed virtute divina. 

360. Ex dictis colliges 

1. ° Posse divinitus unum corpus alterum sibi impenetrabile 
transmeare, quin hoc loco cedat. 

2. ° Binas aut plures eiusdem corporis partes in uno eodemque 
loco divina pariter virtute posse constitui. 

3. ° Totum proinde corpus in exiguo spatio collocari posse. 
Quod licet vehementer mirum sit, minus tamen fortasse mira- 
bere, si recogites quam ingentia corpora, quanlique locorum 
tractus in uno retinae puncto distinctissime expressi contineantur. 

4. ° Non tamen per hoc corpus extensionem quae est in ordine 
ad se, et eam quae aptitudinalis dicitur (143, 2.°; 144), amis- 
surum. Amitteret enim solummodo extensionem localem actua- 
lem (144, 147). 

5.° Hinc deduces, quod catholica docet fides, Christi nempe 
corpus totum esse etiam sub exigua sacramentalium specierum 
particula, id nullatenus rerum essentiis repugnare. 

0.“ Demum perspicies extensionem localem actualem, licet 
corpori naturalis sit, essentialem non esse, nec a corporibus in- 
separabilem (147). 


articulus v. 

A 

* De corporum replicatione 

361. Replicatio est simullanea eiusdem entis exsistentia in 
pluribus locis adaequatis ; ut si quis v. gr. se praesentem exhi- 
beret eodem tempore Romae et Neapoli. Dicitur porro in locis 
adaequatis, nempe in eiusmodi locis, quorum quisque sit enti 
sufficiens; non vero in pluribus locis partialibus, quae unum 
locum totalem atque enti proporlionatum simul constituant. Cor- 
pus enim secundum diversas suas partes est in diversis locis 
partialibus, sed non idcirco replicatum existimatur; quia omnia 
illa loca partialia locum ipsi continendo idoneum efficiunt. Nec 
replicari dicitur anima eo quod sit tota in loco capitis, ac lota 
in locis pedum ; quia loca haec singularum partium unum locum 
totalem totius humani corporis constituunt. Et ex opposita ra- 
tione Deus non replicatur eo quod omnibus locis sit praesens, 
hoc ipso quod nullus est locus finitus, quantumvis amplus, qui 
sit ipsi proportionatus, ipsumque contineat. 

362. Pro diversitate modi quo res loci limitibus continentur, 
diversa quoque ratio est replicationis. Si res in pluribus locis 
circumscriptivc exsistat, replicatio dicitur circumscriptiva ; si tan- 
tum definitive, definitiva; si in uno loco circumscriptivc, inal- 
tero definitive vel quasi definitive, mixta replicatio appellari con- 
suevit. 

Quaeritur iam an replicatio corporum sit possibilis. 

363. Propositio VI. Nulla replicatio esi corpori • naturaliter 
possibilis: at certum ex aequo est replicationem, saltem defini- 
tivam vel mixtam, nullam repugnantiam includere: id quod 
etiam de circumscriptiva replicatione probabilius dicendum vi- 
detur. 

Prima pars mullis probari non indiget. De rerum enim na- 
tura iudicare debemus iuxta id quod constanter fieri perspici- 
mus (L. 306). Iam numquam profecto deprehendimus corpus 

in dissitis simul locis constitutum; immo constanter cernimus, 
nullum corpus novum sibi vindicare locum, nisi per motum; 
videlicet priorem locum deserendo. Itaque concludamus necesse 
est, naturae hanc legem esse, ac naturali necessitate fieri , ut 
nullum corpus in pluribus simul locis exsistat. 

364. Pars altera catholicum dogma est. Certum enim fide est, 
sacratissimum Christi domini nostri corpus exsistere circum- 
scriptive in caelo ( extra terram ), et simul in altaris sacramento 
quasi definitive : dico autem quasi definitive, quia ex una parte 
non est in altari aut alibi, nisi ubi sunt species panis ac vini ; 
ex alia vero est in pluribus omnino altaribus, ac sub speciebus 
numero distinctis. Fide igitur certum est, unum corpus replicari 
replicatione tam mixta, quam definitiva (362). Ex facto autem 
facti non repugnantia necessario deducitur. 

363. Revera in huiusmodi replicationibus nulla contradictio 
est, ac certe nulla ostenditur. Ex eo enim quod dicimus Christi 
corpus esse in caelo simul et in terra, non sequitur ipsum esse 
in caelo, et non esse in caelo; sed solum ita esse in caelo, ut 
possit quoque esse, ac reipsa sit etiam alibi, licet diversimode; 
id quod sane omni contradictione vacat. 

’,,j566. Proculdubio contradictorium quid esset replicatio haec 
loci, si idem corpus quod est in se unum, efficeret multiplex. 
Atqui hoc nullatenus efficit replicatio sive definitiva, sive mixta. 
Nam huiusmodi replicationes ad summum multiplicant externas 
aliquas eiusdem corporis relationes ; v. gr. in sancta Eucharistia 
Corpus Christi, quamvis non ineat eas relationes sive intrinsecas 
sive extrinsecas ad corpora circumstantia, quae cum extensione 
locali sociantur (331), habet tamen vi transubstantiationis ex- 
trinsecam relationem ad species, sub quibus prius erat panis 
vinique substantia. At vero multiplicatio externarum relationum 
corpus non multiplicat. Secus etiam corpus, quod diversis tempo- 
ribus vel in eodem loco permanet, vel in diversa loca transfertur, 
multiplicari dicendum esset. : , XJ . 

367. Difficilius concipitur possibilitas circumscriptivae repli- 
cationis. Haec enim multiplicat relationes locales corporis, eas- 
que relationes intrinsecas, quae cum iis sociantur (331). Nihilo- 
minus illustria quaedam facta ac prorsus indubia, quae in vitis 
sanctorum Antonii patavini, Francisci Xaverii aliorumque etiam 
recentiorum leguntur, postulare videntur, ut huius quoque re- 
plicationis possibilitatem admittamus. Quamvis enim huiusmodi 
facta absolute loquendo explicari aliter possint, v. gr. per visio- 

nem imaginariam aut per corpus tantum apparens, hac tamen 
explicationes particularibus illis factis explicandis minus aptae 
inveniuntur; cum ea ipsam virorum illorum praesentiam atque 
operationem in diversis locis exigere videantur. 

368. Ceterum haec relationum localium et operationum ex- 
.ternarum multiplicatio terrere nos minime debet. Nam tandem 
aliquando quis dicat, se in bis evidentem reperire contradi- 
ctionem ? 

Sane attributa quae contraria sunt ratione subiecti, uni eidem- 
que subiecto convenire non possunt, v. gr. vulnerari et sanum 
esse, vivum esse et mortuum, bonum et malum, cogitare di- 
versa et his similia. Atque haec profecto in corpore replicato 
haberi simul nequeunt; neque habentur in sanctorum replica- 
tionibus neque supponendae sunt. Attributa vero quae sunt con- 
traria tantummodo ratione loci , nempe ratione respectuum ad 
diversa corpora, ut v. gr. sedere et stare, moveri et quiescere, 
aliaque huiusmodi, haec, inquam, si in diversis locis corpori re- 
plicato convenire posse dicantur, nihil in hoc contradictionis in- 
cludi videtur. Relationes enim loci nihil aliud sunt, quam rela- 
tiones ad corpora diversa. Iam quare relationes ad corpora diversa 
diversae esse in eodem non possint ? Hanc certe diversitatem 
in corporibus quoque non replicatis, et iuxta consuetum naturae 
ordinem in loco se habentibus perspicimus; quum v. gr. qui 
in navi sedet, quiescit respectu eorum quae in navi sunt, ac 
movetur respectu littoris. 

Igitur neque circumscriptiva corporis replicatio contradictoria 
dici potest. 

369. Contra replicationis in genere possibilitatem 

Ob. I. Principium certissimum est ea quae distinctis locis exsi- 
stunt realiler distingui : separabilitas enim unius ab altero unum 
est ex realis distinctionis indiciis. 

Hoc autem principium evertit replicatio, si possibilis est. Nam 
per replicationem idem corpus separaretur a seipso; quia in 
-distinctis locis exsisteret. 

370. Resp. Dist. mai. Principium quod obiicitur est certissi- 
mum physica certitudine, conc .; certitudine melaphysica, nego. 
(L. 407). Hinc exceptionem pati potest, si divina virtute consueto 
naturae ordini derogatio fiat. 

Ad rat. add. Dist. Separabilitas quoad realitatem est realis 
distinctionis indicium, quando nempe utrumque ex duobus potest 
esse sine altero (0. 229, 2.°), conc.; separabilitas quoad locum 

tantummodo, quum videlicet quae sunt in distinctis locis, quoad 
realitatem omnino conveniunt , subcl.; lmiusmodi loci separabili- 
tas est realis distinctionis indicium secundum consuetum natu- 
rae ordinem conc.; absolute et sine exceptione possibili, nego. 

Neg. min. Ad rat. add. Nego i. m pariem , quod nempe corpus 
separaretur a seipso, et caussalem nexum. Ex eo enim quod 
corpus exsistat in locis separatis non sequitur profecto, idem se- 
parari a seipso ; ad hoc enim necesse foret, ut corpirs non esset 
ubi est. 

371. Ob. II. Corpus replicatum l.° distaret a seipso; 

2. ° esset unum et plura ; 

3. ° circumscriberetur loco, et non circumscriberetur ; 

4. ° moveri posset motibus contrariis. 

Haec autem omnia repugnant. 

372. Resp. ad l. m Nego. Loca quidem diversa distant, quia 
ubi est unus locus non est alter; at corpus replicatum nequa- 
quam, et quidem ex opposita ratione ; quia totum est ubicum- 
que est. 

Ad 2. m Nego. Sed esset unum in pluribus locis (366). 

Ad 3. m Dist. Circumscriberetur loco uno positive, et non cir- 
cumscriberetur exclusive, cone.; circumscriberetur et non cir- 
cumscriberetur positive, nego. Videlicet quum in uno loco esset, 
contineretur spatii sibi debiti limitibus, non tamen ita ut hoc 
impedimento esset, quominus alio in loco, seu definitive, seu 
circumscriptive contineretur. 

Ad 4. ra Dist. Moveri posset motibus contrariis ut a pluribus 
locis, cone.; ut ab eodem loco, nego. Sane corpus in naturali suo 
statu contrariis motibus moveri non potest, quia cum unum lo- 
cum occupet, si contrariis motibus moveretur, v. gr. ad dexteram 
simul partem et ad sinistram, consequeretur ipsum moveri ad 
dexteram, et simul non moveri. At si per replicationem bina 
loca occupet, hoc amplius non consequitur ; sed consequitur so- 
lum, ipsum moveri positive ad partem utramque. 

Ceterum notandum est , in replicatione definitiva vel > mixta 
corpus replicatum moveri solum per accidens, quia non est in 
loco eo modo qui naturaliter proprius est corporum, nempe per 
. quantitatis contactum (352). 

* De vacuo 

373. Quaerendum iam de spatio vacuo ; an possibile sit, an sit. 

Distinguendum est in primis vacuum proprie dictum a vacuo 

improprie dicto . Vacuum proprie dictum est spatium in quo 
nullum prorsus est corpus, nec ponderabile, nec imponderabile. 
Vacuum improprie dictum est extensio, in qua est quidem ali- 
quod corpus, sed invisibile, quodque vel non impedit alterius 
corporis collocationem, ut est aether, vel facile et sine sensu ce- 
dit, ut aer. 

Vacuum proprie dictum aliud est imaginarium , aliud rcale . 
Imaginarium est vacuum, quod extra mundi limites concipimus. 
Reale est vacuum, cuius limites superficiebus realium corporum 
definiuntur. 

Rursus vacuum reale aliud dicitur coacervatum , aliud disse- 
minatum ; quae nomina fatendum est satis impropria esse. Va- 
cuum porro coacervatum est vacuum magnum et continuatum; 
disseminatum est vacuum insensibile quod inter atomos materiae 
tam ponderabilis, quam imponderabilis intercipitur. 

374. Propositio VII. Vacuum reale ac proprie dictum possi- 
bile est. 

Nam I.° nulla est repugnantia in conceptu vacui proprie dicti 
inter limites reales. Quid est enim vacuum? Est spatii puri pars, 
est possibilitas extensionis. Possibilitas vero extensionis, quam- 
quam ex se indefinita sit, potest tamen vi quarumdam conditio- 
num limitari ac definiri. Huiusmodi autem conditiones sunt rea- 
les corporum superficies. Intra tales enim superficies non est 
amplius possibilitas extensionis cuiuscumque, sed possibilitas tan- 
tum extensionis certae cuiusdam mensurae. Quid in hoc contra- 
dictorii est? Vacuum in se nihil est, sed hoc non impedit, quo- 
minus hoc nihilum limitibus realibus definiri possit. Immo aliis 
limitibus definiri nequit, quam limitibus realibus. Quemadmo- 
dum enim limes realitatis est negatio ulterioris realitatis, ita li- 
mes negationis est negatio ulterioris negationis; quae ulterior 
negatio impediri nequit, nisi ab aliqua realitate. 

2.° Impossibile non est, immo evidenter possibile est, divina 
potentia annihilari penitus et aerem, et aetherem, et omnia quae 
in hac aula sunt, ceteris corporibus in suis locis immobiliter ma- 

nentibus. At si haec fieret annihilatio, inter aulae parietes haberes 
vacuum. Rursus evidenter possibile est creari a Deo bina tan- 
tummodo corpora, eaque sphaerica. Fac itaque ea creari; ac pone, 
quomodocumque placeat, ea se contingere vel secus. Si se con- 
tingunt, cum in uno tantum puncto se contingere possint, ne- 
cessario inter haec duo corpora habebitur vacuum; ac multo 
magis habebitur, si se non contingunt. 

375. Propositio VIII. Est vacuum proprie dictum in mundo . 

Quisque novit id quod vulgus vacuum appellat, esse vacuum 
improprie dictum. Vacuum item improprie dictum est vacuum 
quod fit in barometro, aut in campana pneumetica, illudque quod 
inter extimam atmosphaerac superficiem et sidera extenditur. 
Nam spatia haec omnia aethere plena sunt. Non est itaque in 
rerum natura vacuum, quod dicunt coacervatum. Sed de exi- 
slentia vacui, quod dicunt disseminatum, nullatenus ainbigen-. 
dum est. 

Verum quidem est inter atomos ponderabilium corporum 
aetherem esse diffusum ; sed certe inter atomos aetheris vacuum 
aliquod sit oportet. Nam non solum atomi corporum ponderabi- 
lium, sed etiam aetheris atomi certo moventur , ut patet ex 
phaenomenis lucis, caloris, clectricitatis, magnetismi. At motus 
vacuum supponit. Quomodo enim posset una molecula aliquam 
aliam impellere ac deturbare loco, si omnia circumquaque spatia 
plena essent, nullo prorsus interiecto vacuo? 

576. Arislotclici physicam vacui possibilitatem negabant, iuxta 
tritum illud : natura abhor/el a vacuo : sed nemo nescit, expe- 
rimenta quae ad hunc naturae horrorem probandum ab iis af- 
ferebantur, alia prorsus ratione nunc explicari, et contra vacui 
exsistentiam nullam amplius difficultatem facere. 

377. Sed Carlesius eiusque asseclae censuerunt , absolutam 
vacui repugnantiam esse. Atque haec fere eorum argumenta sunt. 

Dicunt l.° Si intra vas aliquod omnia annihilentur, vasis latera 
se mutuo contingant oportet. Nam inter ipsa nihil intcriacet. Non 
erit igitur vacuum inter vasis latera. 

2. ° Distantia realis non potest esse nihil. Nam distantia quae 
nihil est, distantia non est: sed distantia vacua nihil foret. 

3. ° Nihili nulla esse potest extensio realis. Sed vacuum foret 
nihil, et simul rcaliter extensum. 

4. ° Distantia haec vacua nec substantia foret, nec accidens. 

378. Rcsp. ad l. m Nego. Est enim haec assertio mira pror- 
sus, ct etiam credere volenti incredibilis. 

Ad rat. add. Disl. Nihil interiacet, ct tamen aliquid interiacerc 
potest, conc.; nihil mtcriacerc potest, nego. Non proprie quia 
aliquid inter duo vasis latera interiacet, ea sunt ab invicem di- 
stantia, sed quia aliquid inter ipsa potest interiacerc. Iam haec 
possibilitas non tollitur ex eo, quod omnia quae in vase sunt 
in nihilum redigantur. 

Ad 2. m Disl. mai. Distantia realis non potest esse nihil, quoad 
terminos ipsam distantiam definientes, conc.; quatenus nullum 
corpus intra reales hosce terminos actu exsistat, nego. Eodemque 
modo disl. rat. add. et contradist. min. Distantia vacua, quam- 
quam nihH non sit, spectato ordine possibilitatis, est tamen nihil 
spectato ordine exsistentiae. Sed huius nihili etiam in ordine 
exsistentiae termini sunt reales, et idcirco vacuum huiusmodi 
dicitur reale. 

Ad 3.” Disl. ani. Nihili quod tum in ordine exsistentiae, tum 
in ordine possibilitatis nihilum sit, nulla est extensio realis, conc.; 
nihili, quod in ordine possibilitatis nihilum non sit, nulla est 
extensio realis, subd. ; si termini, quibus definitur, sint reales, 
ncg.; si termini non sint reales, conc . Umbra quoque nihil po- 
sitivi est. Tomen lineae quae superficiem illuminatam definiunt, 
faciunt ut umbra extensionem realem habeat. 

Ad h. m Disl. In statu possibilitatis, neg.; in statu exsistentiae, 
subd. ; non est substantia, parilerque non est accidens intrinse- 
cum, conc.; non est accidens extrinsecum (0. 171, 2.°), nego. Est 
nempe actu, ct rcaliler relatio quaedam accidentalis et extrin- 
seca inter superficies quae distantes dicuntur. In statu vero pos- 
sibilitatis est substantia extensa possibilis, cuius limites iisdem 
rcalibus superficicbus determinantur. 

579. Forte dices : si inter aetheris atomos vacuum intcriectum 
est, quomodo illae in se invicem agunt ? Operatio enim in distans 
repugnat. Responsio petenda ex dictis (298, 3.°). Atomi aetheris 
in se invicem non agunt, nisi aliquae ex iis in motu positae ad 
alias accedant, easque impellant. 

CAPUT II. 

DE TEMPORE 
ARTICULUS I. 

Dc temporis notione 

380. « Quid est tempus? Si nemo ex me quaerat, scio ; si 
» quaerenti explicare velim, nescio ». Ita praeclare S. Augusti- 
nus (a). Revera nemo est qui claram temporis notionem non 
habeat; ast huius notionis analysis omnium fortasse diilicillima 
est. Conemur tamen, sapientum vestigia sequentes. 

Perpendemus l.° ideam temporis quae in humana mente vi- 
get : 2.° quid sit in se tempus censendum statuemus. 

581. Temporis notio tria elementa continet : praeteritum , 
praesens, futurum ; quae ita se mutuo excipiunt, ut omne mo- 
mentum a futuro fiat praesens, et a praesenti praeteritum. 

Praeteritum non est praesens, sed fuit praesens, i. e. amisit 
esse praesens. 

Futurum pariter non est praesens, nec fuit praesens, sed de- 
bet esse praesens. 

Praesens autem quid est ? Non annus, non dies , non hora , 
non quaecumque mora temporis, quae a nobis dicatur praesens, 
est revera praesens. Si enim extensionem quamcumquc tempo- 
ris cogitas, licet brevissimam, haec praeterito constat, praesenti, 
ac futuro. Praesens igitur concipi nequit, nisi ut punctum indi- 
visibile, quod ita raptim a futuro in praeteritum transvolat , ut 
nulla morula extendatur (6). * 

* 582. Non tamen indivisibilium additione momentorum, sed 
indivisibilis momenti fluxu non interrupto constare tempus con- 
cipimus. Quemadmodum igitur linea, quae puncti motu genera- 
tur, continua quantitas est, ita et tempus. 

Hinc l.° quemadmodum quum linea describitur, punctum est 
terminus lineae descriptae, ac simul initium lineae describen- 
dae ; ita praesens in exsistentia fluente est finis exsistentiae prae- 
teritae, ac initium futurae ; sed prouti punctum est transitus a 

(a) Confess. XI. 14. 

(*) UbitL c. 15. 

parte lineae descriptae in partem describendam semper fluens 
ac variabilis, ita quoque praesens. 

2. ° Ut linea potest indefinite dividi, et quaecumquc partes in 
illa concipiantur, hae semper sunt lineolae divisibiles ulterius, 
sic quoque tempus indefinite dividi potest, sed quaecumque par- 
tes in ipso assumantur, semper tempuscula sunt. 

3. ° Concipere poles in linea primum atque ultimum punctum, 
ac punctum quodeumque medium signare ; sed non secundum 
aut penultimum, nec duo puncta immediate se contingentia. Eo- 
demque pacto in temporis continuitate concipere potes primum 
atque ultimum indivisibile momentum, sed non momentum se- 
cundum ac penultimum, aut duo momenta immediate sibi suc- 
cedentia. 

4. ° In linea descripta pars anterior et pars posterior dicuntur 
semper relative, nempe respectu habito puncti alicuius in linea 
designati. Eodem modo in temporis fluxu quaevis pars diei potest 
praeterita vel futura, pro diversitate praesentis quod considere- 
tur ; quemadmodum v. gr. quum Christus natus est , fuerant 
Alexandri tempora, ac futura erant Christiana saecula, quae no- 
bis praeterita sunt. 

383. Si temporis absoluti idea cum idea spatii absoluti con- 
feratur, in multis ambae conveniunt, quamquam in quibusdam 
quoque discrepent. 

Revera tempus concipimus ut essentialiter unum , in quo, et 
secundum quod omnia, quae sunt, durant, ae diffluunt; idem 
cogitamus praecessisse rerum omnium exsistentiam, ac subslitu - 
rum etiamsi rerum omnium fieret annihilatio; tum initii , tum 
finis incapax , ac proinde aeternum , incr catum, necessarium esse; 
continuum insuper et indivisibile ; nequeunt enim temporis par- 
tes separari, neque continuatus eius fluxus potest concipi dis- 
cerptus ; immobile, fieri enim nequit ut partes temporis mutent 
ordinem quem inter se habent, v. gr. ut dies hodiernus sit hes- 
ternus vel crastinus ; ac tandem immutabile, nam ut mutari ne- 
queunt geometricae relationes inter magnitudines, ita quoque 
inutari nequeunt relationes inter varias temporis partes. In his 
omnibus binae ideae spatii ac temporis mire conveniunt. 

• Discrepant autem in his duobus: quod 1° spatii partes sibi 
coexsistunt ; temporis partes altera alteri sibi succedunt : 2.° Spa- 
tium res solummodo corporeas amplectitur et continet, tempus 
vero res omnes continere videtur, tum corporeas tum incor- 
poreas. . 

ARTICULUS II. 

Quid sit tempus 

« 

584. Huiusmodi est temporis notio. At quid est tempus in 
se? Profecto temporis notio nobis suggeritur tum ab interna 
tum ab externa experientia, in eo quod durationem cum suc- 
cessione nobis olTert, i. e. in subiectis permanentibus mutationes 
sibi succedentes. Videndum itaque quid sit in rebus duratio, quid 
successio; sic enim intelligemus quid sit duratio successionis, vi- 
delicet tempus in se. 

* 585. Propositio I. Duratio rcalis ab entis exsistentia non 
distinguitur re; distinguitur tamen ratione, quatenus dicit per- 
manentiam exsistentiae. 

Probatur l. a pars. l.° Fatentur omnes, durationem esse quasi 
extensionem quamdam ac continuationem exsistentiae; itaque se 
habet ad exsistentiam ut productio lineae ad lineam, atque in- 
tensio qualitatis ad qualitatem. Sed productio lineae realiter non 
differt a linea, nec intensio qualitatis a qualitate. Ergo. 

2.° Duratio, cum sit res quaedam, suam exsistentiam habeat 
oportet. Vel itaque haec durationis exsistentia a Juratione non 
distinguitur, vel secus. Si non distinguitur, ergo est aliquod exsi- 
stentia, quae a sua duratione non distinguitur. Cur autem non 
omnis? Si distinguitur, quaeram iterum: exsistentia haec dura- 
tionis durat necne? Si non durat, habebimus durationem rei, 
cuius exsistentia non durat; quod est maximopere absurdum; 
si vero durat, an duratio haec exsistentiae ab exsistentia distin- 
guitur, an non? Si primum dicas, nullus erit finis exsistentiarum 
et duralionum ; si alterum, concludemus ut prius, nullam exsi- 
stentiam a sua duratione distingui. 

5.° Duratio vel est aliquid additum exsistentiae, vel non. Si 
non, iam nec distinguitur ab illa realiter. Si est aliquid exsi- 
stentiae additum, quid addit ? Profecto continuationem exsisten- 
tiae. Ergo non distinguitur a continuatione exsistentiae. 

* 586. Dices, quum res producitur, in primo suae exsisten- 
tiae instanti exsistit, et non durat. Ergo duratio saltem distin- 
guitur ab exsistentiae initio. Respondendum exsistentiae initium 
esse quoque initium durationis, quemadmodum tota exsistentia 
est tota duratio, et unius finis, alterius quoque (inis est. Hinc 
quantum exsistentiae additur exsistentiae initio, lanlumdcm du- 

rationis additur initio durationis. Ex quo novum habes argumen- 
tum ad propositum ostendendum. Sed dicta sufficiunt. 

* 387. Quod in 2* parte asseritur a nemine in dubium vo- . 
catur : est enim per se manifestum, durationis conceptum aliquid 
dicere quod exsistentia non dicit. Quid autem hoc sit, clare ex- 
ponit Suarez his verbis : « exsistentia dicit actualitatem rei extra . 
» suas caussas absolute, et non connotando praeexsistendam ali- 

» quam: duratio vero dicit perseverantiam aliquam in eadem 
» exsistentia; quae perseverantia non est aliquid distinctum ab 
» ipsa exsistentia, sed connotat secundum nostrum concipiendi 
» modum praeexsistendam eiusdem exsistentiae, seu quod talis 
» exsistentia concipi possit ut exsistens ante quodlibet instans 
» pro quo durare dicitur » (a). Ex quibus postremis verbis de- 
duces, recte quosdam affirmasse: duradonem dicere exsistentiam, 
connotando successionem, cui vel coexsistat, vel possit coexsistere 
res quae durare dicitur. 

* 588. Propositio II. Successio est relatio exclusionis mutuae , 
quam habet exsistentia unius respectu exsistentiae alterius. 

Tunc una res alteri succedere dicitur, quum haec esse desinit , 
et illa esse incipit. Si enim exsistentia unius rei permanet dum 
res altera esse incipit, hae res non sibi succedunt, sed eoexsi- 
stunt. Successio igitur est relatio quaedam inter esse et non esse, 
in hoc posita quod esse unius importet, supponat, includat utcum- 
que non esse alterius. Definiri igitur potest successio ut supra. 

589. Duratio, seu permanentia essendi tripliciter se habere 
potest respectu successionis. Vel enim permanentia essendi ta- 
lis est, ut cum nulla successione coniungi possit, vel cum suc- 
cessione coniungitur, vel est permanentia ipsius successionis. 

Primus durationis modus est aeternitas; alter dici solet ae-i 
vum ; tertius est tempus. 

Aeternitas igitur est esse permanens, cui nulla successio af- 
fectionum coniuncta est, aut coniungi potest. 

Aevum est esse permanens, cui successio affectionum coniun- 
cta est, aut saltem coniungi potest. 

Tempus est ipsa successionis permanentia. 

Aeternitas est duratio, quae possidetur tota simul quoad omnia: 
aevum est duratio quae possidetur tota simul, sed non quoad 
omnia : tempus est duratio cuius partes se mutuo excludunt. 

390. Esse autem aeternitatem, adeo certum est, ut certum est 
esse Ens a se, et absolute immutabile. 

(a) Disp. Met . Disp. L. sect. II. g X. 

Esse aevum, demonstrant substantiae simplices et incompo- 
sitae, quae sunt diversarum affectionum subiectum, ut sunt pu- 
ri spiritus, animae rationales et atomi primitivae. Nam licet in 
harum substantiarum affectionibus sit successio, tamen eorum 
esse substantiale nulla distinguitur successione, mutatione nulla; 
nihil enim in eo praeterit, nihil novi advenit. 

Tandem esse tempus, manifestum est ex mutationibus sub- 
stantiarum compositarum ac corruptibilium, et ex mutationibus 
affectionum tam spiritalium, quam corporearum ; in qua serie 
nihil permanet aliud nisi mutatio. 

391. Propositio 111. Tempus rcale a rerum mutationibus non 
distinguitur . 

Sequitur ex dictis. Omnis enim duratio re non distinguitur 
ab 'existentia eius rei cuius est duratio. Tempus autem est du- 
ratio successionis, seu mutationis, quae contingit in rebus. Ergo. 

* 392. Hinc l.° tempus extra mentem nihil aliud est, quam 
exsistentia rerum quae se reciproce utcumque excludunt. 

2. ° A definitione hac re non discrepat aristotelica definitio, qua 
tempus dicitur esse: numerus motus . secundum prius et poste- 
rius (a). Hac enim definitione nihil aliud significatur quam hoc: 
tempus esse mutationem, quae licet ex se sit continua, est ta- 
men aliquo modo etiam discreta, quatenus est numerabilis se- 
cundum paries, quae certo quodam ordine se excipiant, ita ut 
altera prior, altera posterior dicatur. Quae definitio sic intellecta, 
ab ea quae superius exhibita est non differt nisi in hoc, quod 
Aristoteles considerat tempus ut mensurae rationem habet. 

3. ° Ante mundum conditum nullum erat tempus reale. Etenim 
ante mundum conditum solus erat Deus. In Deo autem successio 
nulla est. Tunc ergo coepit tempus, quum res mutabiles esse 
coeperunt. 

4. ° Intelliges quoque ex dictis, quid sit praesens, praeteritum 
et futurum . 

Praesens est ipsa rei exsistentia, et nihil aliud : est conceptus 
absolutus non relativus. 

Praeteritum et futurum sunt ideae relativae ad aliquod prae- 
sens, nempe ad aliquod esse. Continentur enim idea non esse 
unius relati ad esse alterius a quo primum illud esse excluditur. 
Differunt autem in hoc, quod quum praeteritum concipimus, primo 
concipimus esse rei, ac secundo eius exclusionem per aliud esse : 


(a) Phtjs. IV. text. <01 . 

quum autem futurum, primo concipimus esse rei exclusum per 
aliud esse, ac secundo esse eiusdem rei non exclusum, sed ex- 
cludens aliud esse. 

5. ® Patet autem has relationes, si sola spectetur successio esse 
relationes rationis et extrinsecas. 

6. ° Intelliges tandem quid sit coexsistentia. Tunc duo coexsi- 
stere concipimus, quum de utriusque exsistentia cogitamus, quin 
de alterutrius non exsistentia cogitemus. Coexsistentia nimirum 
est simpliciter exsistentia plurium quae se non excludunt. 

* 595. Propositio IV. Tempus reale continuum est, non con- 
stans ex indivisibilibus , 

Nam l.° tempus reale mutatione continetur. Mutatio autem est 
ipsum fieri rei, quae non totum simul, sed * paullatim, ac per 
partes non interruptas suum esse adquirit. Huiusmodi autem 
transitus continuitatem quamdam importat. Tempus igitur reale 
continuum quoddam est. 

2.° Mutationes omnes corporeae reducuntur ad motum loca- 
lem, sive translatitium, sive intestinum corporibus. Atqui motus 
localis constare nequit ex indivisibilibus. Motus enim localis fit 
ab uno loco ad alterum. Fit ergo percurrendo certam aliquam 
extensionem. Extensio autem, ut alibi demonstravimus (158), 
non componitur ex indivisibilibus. Ergo etiam motus. Ergo etiam 
tempus. Vide Aristotelem in physicis (a). 

* 394. Quod si qua sit mutatio improprie dicta, quae indivi- 
sibili momento fiat, ut est creatio ex nihilo, haec tempus non 
constituit, sed signat momentum in tempore (294). Sic quoque 
motus finis aut interruptio, quemadmodum punctum in exten- 
sione, ita momentum indivisibile in tempore signat. Sed ex hoc 
inferri nequit, aut extensionem constare punctis, aut tempus mo- 
mentis, ut alibi declaratum est (166). 

* 595. Propositio V. Tempus absolutum est duratio possibilis, 
quae ex rerum sine fine sibi succedentium serie constare potest : 
seu brevius, possibilitas successionis. 

Quemadmodum alia plurima, ita quoque ipsam successionis 
ac durationis successivae rationem licet a rebus abstrahere. Si 
igitur abstractione hac facta, cogitemus de duratione successio- 
nis, seu de ordine inter esse et non esse terminorum indeter- 
minatorum et quoad naturam et quoad multitudinem, conceptus 
iste omnes possibiles terminos iam amplectens est tempus ab- 
solutum, cuius characteres supra exposuimus (583). 

(a) Phys. VI. text. *; et IV. text. 99. . 

Hoc iam facile intelligitur l.° quia tempus itidependens a re- 
rum exsistentia nihil aliud esse potest, quam tempus possibile. 
Tempus enim rcale cum a realibus rerum mutationibus non dis- 
tinguatur, sine rebus existentibus nullum est. 

2.° Quia temporis absoluti characteres (383) successioni reali 
convenire non possunt, ut optime conveniunt successioni possi- 
bili; plane ut de spatio supra dictum est. 

Merito itaque tempus absolutum tdealc appellatur. 

ARTICULUS III. 

De motu ac mensura temporis 

396. Mutationem omnem corpoream veteres cum Aristotele 
motum vocabant (0. 579) ; id quod in praesenti potiori iure 
facere licet, cum revera mutatio omnis corporea ad unicam mo- 
tus localis rationem, ut diximus (393, 2.°), pertineat. 

Quemadmodum quies est permanentia corporis in aliquo loco, 
ita mQlus est continua loci mutatio ; videlicet successio positio- 
num corporis unius respectu corporum coexsistentium (351). 
Successivae iam istae positiones et tempus constituunt (388), 
et spatium quoddam determinant certis limitibus comprehen- 
sum (344). Hinc duobus istis elementis, tempore ac spatio, mo- 
tus continetur, ac mensuratur. 

Aptitudo mobilis ad datum spatium dato tempore percurren- 
dum dicitur velocitas: quae maior est vel minor, prouli eodem 
tempore maius vel minus percurritur spatium. 

397. Cum tempus mensuram motus constituat, quaeres quo- 
modo possit vicissim tempus, ut solet, motu mensurari. Animad- 
verte, hoc pacto res omnes mensurari, nempe assumendo uni- 
tatis loco aliquam quantitatem, camquc quantitati dimetiendae 
iterum atque iterum applicando. Quantitas vero illa, quae in men- 
surae unitatem assumitur, dimetiendae quantitati, intra quanti- 
tatis genus, homogenea esse debet. Sic linea lineis, superficies 
supcrficiebus, solida solidis mensurantur. Cum igitur tempus sit 
mutationum series (588), non aliter mensurari poterit quam de- 
terminata aliqua mutatione in unitatem mensurae assumpta. Ut 
autem mutatio haec iterato adhiberi possit ad mensuram, reno- 
vetur necesse est, et perpetuo, et uniformiter. Mensura igitur 
omnis temporis est mutatio aliqua perpetua et uniformis. Hoc 
pacto motus est temporis mensura. 


Digitized by Google 



334 


COSMOLOGIA 


398. Naturalem temporis mensuram humano generi suppe- 
ditant caelestium corporum motus. Hi enim motus non modo 
sunt constantes et ad sensum uniformes, sed etiam spectabiles 
omnibus, ac propterea mensuram praebent omnibus communem. 

Mensuram artificialem suppeditant instrumenta, quae vel cae- 
lestes motus imitantur, ut horologia quae indicis motu diurnum 
motum repraesentant ; vel quae mutationem aliquam uniformi- 
ter iterabilem perficiunt, ut casum pulveris vel aquae. 

399. Si quis mensuris huiusmodi omnibus careat, aut ad illas 
non attendat, non aliam habere poterit temporis mensuram, quam 
internas suas affectiones non quidem omnes , sed eas quarum 
conscientiam habuit, ac memoriam saltem confuse servat. Unde 
sequitur, quod quo plures sunt affectiones huiusmodi, eo lon- 
gius apparet datum temporis intervallum, quia plures partes in 
eo notantur. Atque hinc fit, ut idem temporis intervallum a qui- 
busdam longius existimetur quam reipsa fuerit, a quibusdam 
brevius. Longius existimatur ab iis qui aut vehementioribus pul- 
santur affectibus, aut novis afficiuntur sensationibus, aut otio 
languescunt, aut curis anxium animum, aut desiderio distentum 
gerunt. Brevius c contrario ab iis, qui in oppositis adiunctis 
versantur. Brevissimum, immo nullum, iis qui lethargo oppressi, 
vel graviori somno sepulti iacent. 

400. Solvere iam per te poteris, ex dictis hucusque, sequen- 
tia problemata. 

1. ° Si Deus unicum ens creasset, utrum posset eius duratio 
mensurari, et quomodo. 

2. ° An si exsisteret unicum tantummodo corpus, hoc moveri 
posset. 

3. ° Si caelestes motus omnes atque terrestres tempore dimi- 
dio breviori conficerentur, an posset mutatio haec a nobis de- 
prehendi. 

4. ° Cur iuvenibus anni diuturniores, senibus breviores videan- 
tur; vitaque sit misero longa, felici brevis. 

: DE NATURAE ORDINE AC LEGIBUS 

ARTICULUS I. 

De natura 

401. Multiplex huius vocis natura significatio est. Omissis 
porro iis interpretationibus, quae immediate ex vocis etymo de- 
rivantur, praecipua eius significatio, ut apposite animadvertit Sua- 
resius (a), et ad quam ceterae reducuntur, ea est qua substan- 
tiarum essentias denotamus. Denotamus autem hac voce essen- 
tiam dupliciter: l.° per modum formae metaphysieae subiectum 
constituentis in certa aliqua specie (0. 507); 2.° quae significatio 
est huius vocis maxime propria, prouti essentia est •principium 
internum primum et adaequatum operationum passionumque 
substantiae . Secundum hoc natura describi solet, ut alibi me- 
moravimus (0. 72); entis ad certo quodam modo operandum 
dispositio atque tendentia. 

402. ‘Animadverte porro l.° naturam proprie attribui substan- 
tiis, ut diximus, non vero substantiarum modis. Modi potius di- 
cuntur esse secundum naturam, aut praeter vel contra naturam. 

2.° Naturam esse principium internum mutationum substan- 
tiae, nempe ex ipsis eius constitutivis resultans, non adseititium 
et ex accidenti ipsi inhaerens, ut est v. gr. principium motus 
artificialis in horologio. Per hoc tamen non excluditur principium 
externum, seu determinatio ab extrinseco accepta, sine qua quae- 
dam substantiae mutari non possunt. Sed hac quoque substan- 
tiae externa determinatione accepta diversimode agunt ac pa- 
tiuntur, si diversa sit earum natura. 

5.° Per hoc quod natura dicitur primum et adaequatum prin- 
cipium, distinguitur tum a suis potentiis seu facultatibus, quae 
sunt principia secundaria ; tum a partibus essentiae seu physicis 
seu metaphysicis quae sunt principia inadacquata. 


(a) Disp. Met. XV. sect. XI. \ IV-VI. 

4." Semper tamen prae oculis habendum est, nullius rei na- 
turam nos posse cognoscere aliter quam ex effectibus, qui ab 
eius potentiis ac viribus procedunt, ut saepe dictum est. 

403. luxta haec definiendum erit quid naturae nomine in- 
telligatur, quum rerum universitatem naturam appellamus. Vi- 
delicet hac voce significamus l.° mundanorum corporum con- 
nexionem et ordinem : 2.° magis proprie complexionem virium , 
quae simtil harmonice conspirantes mundanarum vicissitudinum 
seriem certo ordine ac lege efficiunt : 5.° quoniam vires caussa- 
rum secundarum a prima caussa sunt, quae etiam cum iis ope- 
rantibus omnia operatur, non raro naturae nomine naturae au- 
ctor Deus intelligitur. 

* 404. Praeter legitimas huius vocis acceptiones, aliae quae- 
dam memorandae sunt quae ab erroneis et obsoletis opinionibus 
originem traxere. Ac primo Democrito, Epicuro et atheis natura 
genitrix, detractis metaphoris ac poeticis ornamentis, nihil est aliud 
quam materia aeterna ac necessaria cum suis viribus brutis casu 
operantibus; de cuius erroris absurditate iam aliquid attigimus 
(238. 298, 3°. 5°. ), et rursus in Theologia fusius disputabimus. 

Platonici complures, forte quia quasdam Magistri sui meta- 
phoras perperam interpretati sunt, existimarunt mundum im- 
mane quoddam animal esse; cuius anima omnes mundi partes 
contineret, motusque gubernaret, rcrumque omnium genetrix 
esset. Quae opinio plurimis inter antiquos philosophos arrisit, 
teste Plutarcho (a). Istis igitur omnibus natura est anima mundi. 
Nemo autem, arbitror, a nobis expetat, ut commentum hoc serio 
refellamus. 

Maxime omnium errarunt stoici, qui mundi animam Deum 
esse putaverunt, qui corpoream materiam tamquam unitum sibi 
corpus pervaderet, regeret, divinaque ratione omnes cius motus 
temperaret; atque hinc mundum esse ac dici Deum. 

* 405. Singularis fuit inter recenliores, quamquam ct ipsa ex 
veterum seu sententiis seu loquendi modis expressa, opinatio 
Cudworthi ( b ). Hic existimavit mundanum ordinem ac viven- 
tium praesertim originem explicari non posse, nisi haec fiat hy- 
pothesis : esse praeter Deum Naturam quamdam genitricem, di- 
vinae providentiae subiectam ciusque administram. Hanc ipse 
putat substantiam esse incorpoream et viventem, sed infimo vitae 
genere, vita nempe vegelativa, quamquam aliquem ei sensum 

(®) De piae, phitos. L. II. c. III. 

(i) Syti. inteltect. c. III. diasert. De Nat. gen. ... .. n, < 

el perceptionem tribuere videatur. Ea tamen consilio ac ratione 
non pollet ; et quamquam ordine ac ratione agat, ignorat tamen 
fines suorum operum, nec suarum actionum conscientiam habet. 
Haec Itaque rebus omnibus coniuncta vis omnia fingit ac format, 
in quibus artis vestigium aliquod adspicimus ; divina vero pro- 
videntia errores, quos illa admittit, emendat, camque perpetuo 
moderatur. 

* 406. Vanum hoc Cudworthi idolum facile evertitur per ea 
quae Theologia docet de conservatione rerum creatarum, el de 
trimae caussae iugi cooperatione cum caussis secundis ; de qui- 
>us suo loco. Plura Moshemius (a); sed obvia iis qui rectis im- 
tuii sunt principiis: nec ea referre opus est. 

ARTICULUS II. 

De naturae legibus 

407. Ut ex dictis in Logica (L. 308) colligitur, naturae legem 
dicimus modum constantem et uniformem , quem agentia mate- 
rialia in agendo servant; qui agendi modus ideo lex dicitur, 
quia summi Opificis imperio rerum vires statutae sunt, cenisque 
normis subieelae. Hae leges, quoniam inter varia corpora rela- 
tiones quasdam constantes inducunt, ordinem quemdam consti- 
tuunt, qui ordo naturae dicitur. Eventuum vero secundum hunc 
ordinem, conscquulio naturae cursus appellatur. 

408. Esse porro naturae leges adeo manifestum est, ut si quis, 
intellectis terminis, probari hoc sibi vellet, is vel sceplicus pla- 
ne, vel novus in mundo hospes existimandus esset. Cum sccpticis 
alibi egimus (L. 502). 

Profecto habet suas evidentissimas leges et minerale regnum 
et vegetale et animale ; et in his unaquaeque elassis , familia , 
genus, species, immo singulae viventium partes, singula organa 
iisdem invariabilitcr clementis constant, eadem figura , eodem 
ornatu, iisdem qualitatibus sensibilibus distinguuntur, casdemque 
ad cetera corpora relationes servant. Generatio viventium, co- 
ritmque ortus el interitus, oinnesque organicae functiones, vires 
item et facultates, mores et instinctus animantium talia a nobis 
modo deprehenduntur, qualia in vetustissimorum temporum mo- 
numentis expressa legimus, aut perspicimus. 

(n) In notis ad clt. opus CudworttiL 

V. //. ' 22 

Et haec omnibus sunt in manifesto. Physicae vero disciplinae 
in eo totae versantur ut occultiores naturae leges detegant ac 
demonstrent. Inde novimus, nullam esse in rerum natura Yim, 
nullum motum, nullum eventum, nullamque eventuum seriem, 
quae certis atque invariabilibus normis non subiieiatur. Inutile 
est, ut singulas recenseam. 

Liquet ergo, esse naturae leges, tam naturae universalis, quam 
particularis. 

409. Ceterum leges illae, quas physicae scientiae considerant, 
supremae rerum leges proprie non sunt. Mundum enim quum 
consideramus, quasdam alias deprehendimus leges superioris 
ordinis, quae non naturae, sed auctoris naturae constantem uni- 
formemque agendi modum exhibent. Haec vocari solent leges 
cosmicae , ac satius forte vocari possent leges providentiae in 
physicis legibus statuendis, ac naturae cursu dirigendo. Sunt 
autem ct ipsae adeo manifestae, ut a nemine in dubium adduci 
possint; eaeque partim experientia et inductione, partim ex di- 
vinorum attributorum conceptu demonstrantur. Reduci possunt 
ad sex. 

410. Prima vocari potest lex utilitatis; eoque enunciatur 
axiomate: Natura nihil facit frustra. Alibi docuimus quomodo 
sit hoc axioma intelligendum (L. 490 ; 0. 288). Quod vero nihil 
reipsa sit in rerum natura inutile, aut superfluum; id obviae 
observationes, multoque magis physicorum studia ostendunt; a 
priori vero facile demonstratur ex divinae sapientiae conceptu. 
Qua de re alibi. 

Secunda non incongrue appellabitur lex medii naturalis ; at- 
que ita enunciari potest : Quae mediante operatione caussarum 
secundarum fieri possunt , Deus . immediata sua operatione non 
facit. De lege hac superius locuti sumus (506), quo in loco eius 
quoque fundamenta attigimus. 

411. Tertia est lex continuitatis , quae a Dionysio his verbis 
iam fuerat expressa : supremum inferioris naturae attingit infi- 
mum superioris (a). Sed apud recentiores lex haec suam 
celebritatem Leibnitzio debet, a quo sic exprimitur Natura 
numguam saltus facit (b). Non dico omnes legis huius applica- 
tiones a Leibnitzio factas veras esse, sed certe negari nequit, 
nihil cautius evitare naturam, quam abruptos transitus ab uno 
extremo ad alterum; idque manifestum est l.° in corporum 

(a) Dc diu. nom. c. VII. 

{0) Cf. v. gr. opus cui titulus : lSouvi.au Essai sur VEntmd. hwn. Avaul-propos. 

compositione et formatione ; nam corpora et ex minimis constant 
elementis, et lento processu effinguntur, ut patet in crystallorum 
formatione, et praesertim in plantarum et animantium genesi : 
2.° in actionibus et motibus corporum; per gradus enim fere 
insensibiles ae per minima incrementa ve! decrementa ab uno 
extremo itur in alterum ; ut obvia probant exempla : 5.° in scala 
speeierum, quae quamquam plus minusve differant, in ipsa ta- 
inen varietate gradus quosdam continuumque progressum ser- 
vant. In quo tamen, ut errandi occasio praecludatur, tria haec 
sedulo notanda sunt. 

* 412. l.° Ilacc quae dicimus, longissime abesse a falsa illa et 
absurda atheorum ac pantheislarum hypolhesi progressus neces- 
sarii, quo una rerum species in alteram reipsa transiisse dici- 
tur, ut in naturali historia contendit Lamarckius. Continuitatis 
enim lex nou in necessitate materiae, aut unitate substantiae, 
sed in sapientia ac libertate Conditoris fundamentum habet. 

2.° In transitu a materia bruta ad entia organica , mulloque 
magis a plantis ad animantia continuitatis legem in exteriori so- 
lum forma ac specie servari posse. Organizalio enim et vita 
organica, etiamsi imperfectissima, ingenti intervallo disterminat 
viventia a non viventibus, ct quoad structuram, et quoad leges 
quibus subiiciunlur: animantia vero, etiamsi sensu tantummodo 
polleant, praeter organicum corpus, substantia insuper constant 
a materia prorsus diversa ; anima item rationalis, quae est in 
homine, a sensitiva brutorum ipsa essentia discrepat. 

5.° Continuitatem non servari in transitu a plantis' ad anima- 
lia ; nam perfectissimae plantae, ut arbores, sunt maxime dissi- 
miles ab imperfectissimis animalibus. Transitus ergo habetur a 
mineralibus ad plantas simul et ad animalia, quasi ad duas se- 
ries simullaneas, semperque magis divergentes; ita tamen ut in 
suis initiis quam proximae sint quoad externam speciem, atque 
altera alteri cohaerere videatur. Simillima enim vegetalibus im- 
perfectissimis sunt imperfectissima animalia, ut Zoophyta, in- 
fusoria, et alia quaedam, quae utrum animalia sint an plantae, 
adhuc dubium est (a). 

413. Quarta lex est unitatis , quae in legibus physicis prae- 
sertim apparet et in finium subordinaiione. De qua iam aliquid 
diximus (245). 


(a) Cf. Suygi filosojlci dei P. G. B. Piandam d. C d. G. Vol» II. appendice, Dia- 
logo 1. 

Quinta lex pulcritudinis. De hac halibi, et satis manifesta 
per se est. 

Sexta lex constantiae. Haec duo importat: l.° quod ordo na- 
turae legesque semel a Creatore constitutae in alias non mutan- 
tur : 2.° quod his legibus exceptiones non inducuntur, nisi raro 
et ex digna caussa. Ita autem fieri experientia liquet; ita fieri 
oportere, divinae sapientiae, bonitatis ac providentiae, praesertim 
erga genus humanum, consideratio, ut mox videbimus , facile 
demonstratum dabunt. 

ARTICULUS III. 

Dc legum physicarum contingentia 

414. Ad duos oppositos errores refellendos dicendum ali- 
quid l.° de physicarum legum contingentia, 2.° de earum cer- 
titudine. Illa contra pantheistas et deistas ; haec contra Iluraium 
in tuto collocanda est. 

Propositio 1. Leges physicae, quamquam hypothetice neces- 
sariae, absolute tamen contingentes dicendae sunt. 

415. Quod sint certe hypothetice necessariae, adversariis, 
quibuscum certamus, probandum non est : ceterum ex dictis 
sponte fluit. 

Nam, ut supra dictum est, qualitates omnes affectionesque cor- 
porum ab essentialibus eorumdem proprietatibus sponte resul- 
tant, si quaedam ponantur conditiones (209, seq.); a qualitatibus 
autem hurusmodi, si earum actio non impediatur, naturales om- 
nes effectus necessario consequuntur: non enim sunt materiae 
vires indifferentes ad actum, sed ad unum determinatae. Igitur 
et corporum qualitates et naturales effectus cum essentialibus 
corporum proprietatibus necessario conneetuntur, non quidem 
simpliciter sed posita conditione. 

* 416. Ad probandam itaque legum physicarum contingentiam 
satis erit ostendere, conditiones huiusmodi contingentcr poni, et 
a corporum essentia nullatenus consequi. Id autem non diffi- 
culter ostenditur. 

Sane conditiones dc quibus sermo est, ut ex dictis colliges 
(209, seq.), ad has reduci possunt. 

1. ° Ut quaedam substantiae simul componantur, sive impon- 
derabilis illa cum ponderabilibus, sive ponderabiles inter se. . 

2. ° Ut hoc aut illo modo dementares atomi disponantur , et 
maior minorve earum multitudo acervetur. 

o.° Ut motus vel translalitius, vel molecularis secundum unam 
altcramve directionem, et cum hac vel illa velocitate, corpori 
communicetur. 

4. ° Ut ex minerali materia organa quaedam efformentur, cer- 

tam quamdam figuram et usum, certumque inter se ordinem 
habentia. , 

5. ° Tandem ut organicum quoddam corpus anima informetur, 
sive sentiente tantum, sive sentiente et rationali. 

lam quis est adeo vecors, qui non fateatur, haec omnia a ma- 
teriae essentialibus proprietatibus , extensione ac vi resistendi , 
tam parum consequi, quam parum consequitur ex ligni essentia 
ut fiat scamnum, aut ex essentia ferri ut in machinam confor- 
metur? 

417. Ut uno aut altero utar exemplo, motus v. gr. queis terra 
ac planetae omnes, sive circa suum axem, sive circa solem mo- 
ventur, aperte contingentes sunt. Nam data materiae essentia, 
immo data quoque planetae cuiusque, v. gr. terrae, figura, vo- 
lumine, densitate, nihil in ea est quod requirat hanc aut illam 
motus velocitatem, hanc aut illam directionem, quodque orbitae 
locum, planum, figuram determinet. Haec omnia poterant in infi- 
nitum variari. Ita quoque motus diurnus poterat breviori tempore 
vel longiore absolvi ; et secundum oppositam directionem fieri. 

Exemplum alterum evidenlissimum in corporibus organicis 
reperies. Ultima enim eorum elementa sunt substantiae simpli- 
ces inorganicae ex quibus mineralia constant. Quis igitur dicat, 
posita harum substantiarum essentia, repugnare prorsus, ut ex 
iis substantiae organicae hae et non aliae non componantur, ut 
ex hisce substantiis organa plantarum et animantium tam varia 
et ad tam varios usus spectantia non exstruantur ; ac demum 
ex hisce organis plantae et animalia non consurgant? Haec si 
quis dicat, cum eo sane disputandum non esset. 

Nulli ergo qui sapiat, dubia esse potest legum physicarum 
contingentia. 

AKTICULUS IV. 

De legum physicarum conslanlia 

* 418. Venio ad quaestionem alteram (414). Existimavit Wol- 
fius conclusiones quae inductione colliguntur, non certas esse, 
sed solum probabiles (a). Quod si verum esset, concludere de- 

(h) Log. P. II. § 674, sei|. 

Iteremus, certitudinem nobis nullam esse de legibus naturalibus, 
saltem quod ad futuros eventus allinet: leges enim naturales 
inductione deprehenduntur (L. 308). Idem sensere Lockius eum 
omnibus praeteriti saeculi sensistis. 

Humius vero qui, ut alibi diximus (0. 272), caussae notione 
e medio dempta, de mera eventuum successione certitudinem 
nobis reliquam fecit, concessit utique, nos consuetudine quadam 
idearumque associatione, minime dubitare de futurorum even- 
tuum similitudine cum eventibus praeteritis; negavit tamen, 
persuasionem hanc ullum in rebus fundamentum habere, aut 
ratione probari posse. 

* 419. Haec enim propositio, ita ipse, futurum erit ‘praeterito 
simile, non est experimentalis ; futurum namque experientiae 
obieclum esse non potest; neque est a priori, quia in notione 
eventuum praeteritorum non perspicimus contentam notionem 
similitudinis cum futuris. Non repugnat igitur, variari naturae 
cursum, cl res aliquas similes iis, de quibus experientiam cepi- 
mus, effectus dissimiles, atque adeo contrarios, in posterum no- 
bis offerre. 

Quare quum argumento inductionis utimur, ut suadeamus a 
rebus similibus similes anteactis effectus in posterum consequutu- 
ros, supponimus semper id quod in quaestione versatur : vide- 
licet futurum praeterito fore simile. 

* 420. Ad secpticas hasee theorias refellendas, necesse sane non 
est, ut cum Rcidio aliisque e scotica schola philosophis, ad na- 
turae instinctum atque ineluctabile imperium, tamquam ad ex- 
tremam in naufragio tabulam confugiamus : suppetunt enim hu- 
manae menti evidentia principia atque in promptu posita, quibus 
tota haec quaestio facile dirimitur. Dixi principia ; quod est se- 
dulo notandum. Radix enim erroris huius, ut et aliorum pluri- 
morum, est vulgaris ille Lockii empirismus, qui omnia ab expe- 
rientia repetit, et totam in sensibus philosophiam demergit. Non 
igitur a sola experientia, sed ab experientia simul et quibusdam 
principiis a priori, tam inducliva argumentatio, ut in logica osten- 
dimus (L. 306), quam certitudo de legum naturalium constantia 
dependet. 

421. Pbopositio 11. Legum naturaliufn constantia, etiam quoad 
futuros eventus, indubiis innititur fundamentis. 

Supponimus ex alibi dictis caussae notionem, eamque in ipsa 
experientia fundamentum habere (0. 273, seq.); principium item 
caussnlitatis (0.318); itemque leges naturae esse effectus qua- 

litatum ac virium diversarum, quae corporibus insunt (415); ac 
tandem naturae auctorem et gubernatorem esse Deum. 

422. Sic porro arguimus. Naturae leges, ut paullo ante di- 
ctum est (415), resultant ex essentialibus corporum proprietati- 
bus, posita aliqua conditione contingenti. Igitur donec essentiales 
corporum proprietates et ceterae conditiones iis superadditae per- 
manent, et ab agendo non impediuntur, naturae leges eaedem 
erunt. Caussa enim necessaria, positis omnibus quae ad agen- 
dum requiruntur, necessario agit, nisi impediatur. Proinde ad 
hoc ut naturae leges mutationem subeant, unum ex his contin- 
gat necesse est, vel quod essentiales eorporum proprietates mu- 
tentur; vel quod mutentur contingentes illae conditiones, quibus 
ceterae corporum qualitates affectioncsquc constituuntur; vel sal- 
tem quod naturales corporum actiones Deus impediat. V. gr. ut 
mutetur ordinarius effectus affinitatis chimicae, quam una sub- 
stantia habet ad alteram, nccesse est ut modificentur eae ato- 
morum conditiones ex quibus affinitas determinatur, vel resi- 
stendi vis a qua ultimato ipsa procedit, vel demum ut affinitatis 
actionem divina virtus elidat. Itemque ut mutationem subeant 
leges mechanicae caelestis, necessarium est, ut vel novas a Deo 
determinationes sive sol sive planetae recipiant, vel cesset cor- 
porum inertia vel naturales vires Deus impediat. 

423. Atqui nulla ex his suppositionibus labefactare potest cer- 
titudinem de legum physicarum constantia. 

Non prima; nam essentiae sunt immutabiles. 

Non secunda; de quo vadem habemus Creatoris sapientiam 
ac providentiam. Etenim corporea natura in hominis gratiam con- 
dita est; pessime autem fuisset homini provisum, si leges, qui- 
bus corporea natura regitur, Deus passini immutaret. Fac enim 
dubiam esse legum naturalium constantiam : iain nulla foret ex- 
perientiae utilitas, nulla providentia futuri, nullus in humanis 
actibus ac relationibus ordo, nullumque certum consilium, sive 
parandis quae vitae necessaria sunt, sive arcendis quae noxia, 
sive remediis adhibendis; omnia plena dubitationis essent, plena 
terroris; hominumque societas consistere non posset. 

Non denique tertia suppositio admitti potest. Nam licet fatea- 
mur, non repugnare divinae sapientiae ac providentiae, immo 
maxime cam decere, ut propter fines se dignos Deus quandoque 
naturalium legum effectus impediat, tamen id passim fieri ac 
sine ratione est Deo prorsus indignum. Haec enim inconstantia 
in sapientem non cadit; et ex illa eadem, quae modo notavi- 
mus, in hominum vita sequerentur incommoda. 

Igitur certa est legum physicarum quoad futuros eventus con- 
stantia. 

424. Hinc colligemus 1.° Duo esse principia a priori, quibus 
legum physicarum constantia, et futurorum eventuum cum prae- 
teritis similitudo stabilitur. 

Primum: Caussae necessariae , positis requisitis ad agendum, 
„ necessario agunt nisi impediantur virtute divina. 

Alterum: Divina sapientia postulat ul constantibus legibus uta- 
tur in mundi adminislratione, utque caussarum naturalium ef- 
fectus vel numquam , vel rarissime impediat. 

2. ° Generale hoc pronunciatum : Leges naturales sunt constan- 
tes, et quod ab ipso immediate consequitur: Futuri eventus in 
iisdem adiunclis similes erunt praeteritis , esse principia a priori, 
quae ab inductione non pendent. 

3. ° Constantiam nihilominus legum physicarum in particulari, 
per se, physice certam esse. Nam si de certitudine obiectiva ser- 
mo est, haec supponit effectum, de quo agitur, ex naturae lege 
fieri ; si vero de certitudine subiecliva, haec supponit naturae 
ea de re legem experientia et inductione fuisse cognitam. 

4. ° Certitudinem demum de constantia legis alicuius in hoc 
aut illo futuro casu esse physicam hypotheticam; implicitam enim 
habet conditionem illam : nisi per divinam virtutem legi fiat ex- 
ceptio; quae exceptio in casibus peculiaribus, ut diximus, non 
repugnat. Confer dicta in Logica (L. 408). 

ARTICULUS V. 

* De ente naturali eiusque oppositis 

\ 

423. A natura eiusque legibus aliquid naturale dicitur. Est 
itaque hic locus, ut de ente naturali deque eius opposito fiat 
sermo. Dicitur aliquid naturale duobus modis prouli et de na- 
tura supra dictum est (401,405): nempe l.° respectu alicuius 
determinatae naturae ; 2.° respectu naturae universae. Primo mo- 
do est*: id omne cuius ratio sufficiens est in entis natura; ut 
v. gr. naturalis est in homine sanguinis circulatio. Secundo modo: 
quidquid est iuxla cursum aut ordinem naturae universae. Est 
autem secundum naturae ordinem quidquid naturae rerum con- 
venit; itemque quidquid in datis adiunclis fieri potest, aut de- 
bet viribus entium mundanorum iuxla leges physicas, v. gr. quod 
Iapis sublato fulcimento decidat, vel quod quaedam corpora igne 

dissolvantur. Est secundum naturae cursum: quidquid continetur 
inter eos eventus , quorum consequutio naturae cursum constituit: 
ut quod verno tempore flores erumpant, vel quod sol certa qua - 
dam hora sit cras oriturus. 

426. Naturali , prouti dicitur respectu alicuius naturae parti- 
cularis, opponitur diversimode voluntarium , violentum , artificiale; 
et secundum hanc oppositionem diversimode specificatur natu- 
ralis significatio. Versatur autem tota haec oppositio circa rei 
mutationes et motus. 

1. ° Voluntarium est, quod fit cum cognitione finis, ac proplerea 
non est per solam entis naturam determinatum ad unum. Na- 
turale igitur, secundum oppositionem ad volontarium est, id omne 
quod ab entis natura determinatur ad unum. In bruto v. gr. 
actus comedendi voluntarius est, functiones digestivae sunt na- 
turales. 

2. ° Violentum est id omne, quod ab extrinseco rei accidit con- 
tra naturae propensionem, seu repugnante natura. Hinc naturale 
quatenus violento opponitur est id, ad quod natura insitam pro - 
pensionem habet. In hunc modum naturale est v. gr. uni sub- 
stantiae separari ab altera, cum qua chimice combinata est , si 
tertia accedat substantia ad quam affinitatem habeat maiorem; 
violenta est autem separatio quae fit per electricitatem. Notan- 
dum tamen, naturale hoc sensu intellectum, et violentum pro- 
prie reperiri in iis solum entibus, in quibus sunt verae ac proprie 
dictae propensiones, ut sunt entia voluntate praedita. 

3. ° Artificiale est id omne cuius principium non est naturae 
insitum, quemadmodum est in marmore figura Iovis, et in ho- 
rologio motus indicis. Quapropter naturale, ut eondistinguitur ab 
artificiali , est id cuius principium est in ipsa natura insitum. 
Ita dicitur homini naturalis ratiocinandi facultas et loquendi. Ani- 
madverte porro, quum dicimus artificialium principium non esse 
naturae insitum, hoc intelligi de principio adaequato. Semper 
enim praesupponilur in natura inadaequatum aliquod et radicale 
principium eorum omnium, quae per artem fiunt. Nam neque 
marmori v. gr. figura aliqua tribui posset per artem, nisi esset 
in marmore cohacsio particularum ac soliditatis status ; nec in 
machina aliquis produci motus, nisi viribus utendo naturae. 

427. Hinc perspicies in quo praecipue natura ab arte differat, 
eique praecellat. Nam i.° Natura effective operatur; ars solum 
directive. Natura namque viribus sibi propriis opera sua produ- 
cit; ars vero viribus naturae. Nam et subtectum artis sunt po- 

tentiae naturales , et opera artis ad hoc unum reduci; ^ 
naturalia agentia passivis diversimode coniugantur , 
actiones diversimode modificentur. 

2. ° Natura in ultimis quoque corporum elementis agit, ipsas-- 
que atomos coniungit, ac singillatim movet et ordinat ; ars vero 
solum corpora iam formata disponit, eaque plerumque in super- 
ficie tantum. 

3. ° Natura sua opera per se conservat, atque etiam artis opera. 
Ars vero propria opera per se conservare nequit, quamquam et 
ad propria opera, et quandoque etiam ad opera naturae conser- 
vanda, suo modo concurraL 

4. ° Machinae quas natura construit, quae sunt corpora orga- 
nica, machinas sibi similes efficiunt; ars autem machinis suis 
ad hoc pertingere non potest. 

428. Naturali prouti dicitur respectu naturae universae, oppo- 
nitur fortuitum, et supernaturale ; sed fortuitum opponitur na- 
turali, quatenus naturale dicit id quod est iuxta cursum naturae; 
supernaturale vero, quatenus naturale significat id quod est iuxta 
ordinem naturae (425). 

429. Fortuitum enim est id quod in cursu naturae non per 
se continetur, sed per accidens ; quia provenit ex concursu caus- 
sarum, quae sunt quidem in naturae ordine, sed quarum ope- 
rationes non sunt a natura coordinatae inter se aut subordinatac. 
Hinc fortuitum dicimus raro contingere. 

Naturale igitur per oppositionem ad fortuitum est id quod, 
per se continetur in naturae cursu. Mors v. gr. ex senio vel 
febri naturalis est; ex fulgure vel ruina fortuita. 

430. Supernaturale est omne id quod naturam superat. Potest 
autem aliquid superare naturae universae exigentiam, ut est v. gr. 
gratia sanctificans: vel vires universae naturae, ut est recuperatio 
instantanea sanitatis. Illud est supernaturale quoad ipsam essen- 
tiam, hoc quoad effectionem, et dicitur miraculum ; de quo mox. 

Naturale itaque per oppositionem ad supernaturale duobus 
modis dicitur. 

1. ° Quidquid est secundum naturae exigentiam . Est autem 
secundum naturae exigentiam finis ultimus, qui eius facultates 
expleat, et media quae ad hunc finem assequendum necessaria 
sunt. Hoc pacto dicimus, bealitudincm aliquam esse finem na- 
turalem naturae intelligenlis , et virtutes morales esse virtutes 
naturales. 

2. ° Quidquid non excedit vires naturae iuxta leges physicas 

operantium. Ita dicimus miranda plura, quae a praestigiatoribus 
fiunt, esse opera naturalia. 


CAPUT II. 

DE MIRACULIS 
ARTICULUS I. 

Miraculi notio 

431. De supcrnaturali, ut exigentiae naturali opponitur, dispu- 
tant Theologi. Ad nos pertinet ut de miraculo, videlicet dc su- 
pernaturali, prouti ab operatione naturali distinguitur, quae ne- 
cessaria scitu sunt breviter exponamus. Doctrinam hanc omnem 
a S. T horna corrivabimus: nemo enim hac de re melius scripsit. 
Definienda in primis venit recta miraculi notio. 

432. Propositio I. Miraculum proprie est effectus qui lotius 
naturae creatae ordinem ac facultatem excedit. 

Probatur ita, iuxta doctrinam quam S. Thomas variis in locis 
proponit (a). Miraculi nomen ab admiratione desumptum est: 
dicitur enim aliquid miraculum quasi admiratione plenum, ha- 
bensque in se vere ac simpliciter admirationis caussam. Admi- 
rationem autem duo gignunt, iuxta Aristotelis doctrinam (&): 
primum est quod caussa eius rei quam admiramur sit occulta; 
alterum quod in re hac aliquid appareat, per quod videatur ef- 
fectus contrarius ei, quem miramur, expectari debere. Ex hoc 
duplici capite homines v. gr. electrica et magnetica phaenomena 
mirantur. 

433. Sed caussa effectus mirabilis potest esse occulta dupli- 
citer, nempe vel quoad nos, vel secundum se. Quoad nos oc- 
culta est, quum non est natura sua et omnibus occulta, sed huic 
tantum vel illi, quemadmodum caussa eclypseos occulta est ru- 
dibus, non autem astronomis. Quod si caussa fuerit natura sua 
omnibus occulta ; erit occulta secundum se. Talis est Deus, qui 
a sensibus remotissimus est, et cuius essentiam humanus in- 
tellectus cognoscere non potest. 

434. Pariter in re in qua aliquid miramur, quandoque est dis- 
to) Q. disp. Dc Pot. q. VI. ari. II. Sum. th. p. I. q. C.V. ari. VII; el q. C.X. ari. IV.. 

Contra qmt. Lih. III, c. C.I. 

(6) I.' MU. e. II. . 

positio ad oppositum vere et secundum rei naturam , ut si lapis 
sursum ascenderet; quandoque autem haec dispositio ad oppo- 
situm est tantummodo in opinione admiranlis , ut quum puer 
primo videt ferrum ad magnetem attolli. 

Tandem potest effectus naturae repugnans vel es se praeter 
vires et ordinem alicuius naturae particularis, ut quum lapis a 
quopiam sursum proiicilur; vel esse praeter vires et ordinem 
rerum omnium creatarum, ut si lapis nulla vi attollente aut 
proiiciente sursum ascenderet. Haec dicimus excedere ordinem 
facultatemque totius naturae creatae. 

433. Hisce praestitutis, sic conclusio proposita demonstratur. 
Miraculum proprie acceptum, cum sit aliquid vere mirabile, ac 
maxime mirabile, illud est dicendum, in quo duo illa, quae ad- 
mirationem gignunt, maxima sunt ; videlicet in quo caussa est 
occultissima, et effectus est ei qui contingere debere videretur, 
maxime oppositus. Sed caussa occultissima est Deus; effectus 
autem ei qui contingere deberet maxime oppositus ille est, qui 
lotius naturae creatae ordinem ac facultatem excedit, qui qui- 
dem solummodo Deum habere potest auctorem. Ergo miracu- 
lum proprie acceptum est effectus, qui totius naturae creatae or- 
dinem ac facultatem excedit. 

456. Hinc intelliges l.° Non id omne quod sola virtute divina 
fieri potest, esse miraculum proprie dictum, sed id tantummodo, 
quod sola virtute divina fit in rebus illis, in quibus secundum 
naturae creatae ordinem oppositum contingere deberet. 

2. ° Quapropter creatio rerum ex nihilo in temporis initio, et 
creatio animarum, quae fit in temporum serie, miracula proprie 
non sunt. Nam creatio ex nihilo non perlinet secundum naturae 
ordinem ad aliquam aliam caussam, praeter Deum. 

3. ° Miracula proprie dicta fiunt solo Dei imperio, et ex cius 
auctoritate in vires legesque naturae. Nam si fierent per appli- 
cationem alicuius caussae secundae, iam intra naturalem ordinem 
continerentur. 

4. ° Hinc patet discrimen miraculi a miro. Mirum enim est 
quidquid insuetum est in naturae sensibilis cursu, quod tamen 
aliquando contingit, vel quia quaedam activa quibusdam passivis 
ab homine coniunguntur per artem vulgo occultam, ut quum po- 
tassium arte separatum a suis naturalibus combinationibus in 
aquam proiicilur et comburitur ; vel quia agens creatum sed oc- 
cultum res quasdam movet, aut naturae sensibilis vires applicat, 

impedit, determinat, ut quum angeli Heliodorum flagellis ceci- 

derunt, aut quum maligni spiritus mensas agitant. Mirum itaque 
nec ordinem naturae creatae, nec facultatem excedit. 

5. ° Patet quoque discrimen miraculi a praestigio. Praestigium 
enim est mera illusio per immutationem a vi aliqua inlelligente 
ct invisibili effectam in organis, sive sensuum, sive phantasiae. 
Hoc quoque naturae creatae fines non superat. 

6. ° Atque hinc ulterius intelliges quantum differat miraculum 
ab opere magico . 

Magia enim est ars mira patrandi, sive per occultas naturae 
vires, sive per occultam industriam, sive malorum daemonum 
interventu. 

Prima et altera magiae ratio dicitur naturalis , tertia diabolica. 

7. ° Tandem multo maius ac manifestius est miraculi discri- 
men ab eventibus naturalibus exraordinariis , qui videlicet se- 
cundum naturae cursum raro contingunt ; cuiusmodi sunt ecly- 
pses, aurorae borcales, apparitiones cometarum, et similes. 

457. Venio ad miraculi divisiones. Omnia miracula faculta- 
tem naturae excedunt; sed non omnia eodem modo. Hinc tri- 
plex miraculorum species. 

Nam i.° alia superant naturae facultatem quoad ipsam facti 
substantiam , videlicet quantum ad id quod fit. Huc spectant 
ea omnia quae naturae vires numquam facere possunt, ut v. gr. 
quod duo corpora sint simul in eodem loco. 

2. ° Alia superant naturae facultatem, non quantum ad id quod 
fit, sed quantum ad id . in quo fit. Haec sunt quae natura fa- 
cere potest et facit, sed non in certis quibusdam subiectis. Sic 
v. gr. intra naturae ordinem est, quod animal quum generatur, 
vitam recipiat et visum, sed non quod animal mortuum vkam 
recipiat, vel quod post caecitatem ad visum redeat. 

3. ° Alia excedunt naturae vires quantum ad modum ei or- 
dinem faciendi ; suntque ea quae fiunt a natura et fiunt in eo- 
dem subiecto in quo fit miraculum, sed a natura fiunt per cer- 
tas quasdam caussas et certo quodam processu, per miraculum 
vero sine his, ut quum aliquis subito sanatur a febri, sine cu- 
ratione et sine remediis, quae natura requirit. 

Haec est miraculorum divisio, quam S. Thomas proponit in 
Summa theoloqica (a) : ex qua etiam miraculorum gradus de- 
sumuntur. 

438. Parum ab hac differt divisio, quam idem alibi Aquinas 

1 radit, miraculorum supra naturam , contra naturam , praeter 
naturam (a). 

1. ° Supra nataram dicuntur, quum effectum illum, quem Deus 
facit, natura nullo modo facere potest, quatenus formam per mi- 
raculum inductam natura vel numquam inducit, vel non in eius- 
modi materiam, lluiusruodi sunt corporis glorificatio, et mortui 
resurrectio. 

2. ° Contra naturam , quando in natura est dispositio contraria 
effectui, quem Deus operatur, neque huic naturali dispositioni 
naturale impedimentum oppositum est; ut quum tres pueri in 
camino ignis non sunt combusti, vel quum aquae Iordanis ste- 
terunt. 

5.° Praeter naturam , quum Deus producit effectum , quem 
natura producere potest, sed non eo modo, quo a Deofit; ut 
est instantunea curalio. 

AHTICULliS 11. 


De caussa miraculorum e /fidente 

439. Pnorosmo II. Solus Deus miracula proprie dicta facere 
potest. 

Ita clare ac breviter probatur ex S. Thoma. 

1. ° « Quod est sub ordine totaliter constitutum, non potest 
» praeter ordinem illum operari. Omnis autem creatura est con- 
» stiluta sub ordine, quem Deus in rebus statuit. Nulla ergo 
» creatura potest supra hunc ordinem operari, quod est mira- 
» cula facere » (b). 

2. ° « Quando aliqua virtus finita proprium effectum operatur 
» ad quem determinatur, non est miraculum : licet possit esse 
» mirum alicui, qui illam virtutem non comprehendit . . . Omnis 
» autem creaturae potentia est limitata ad aliquem determina- 
» tum effectum, vel ad aliquos. Quidquid ergo virtute cuius- 
» cumque creaturae fiat, non poiest dici miraculum proprie, etsi 
» sit mirum creaturae virtutem illius non comprehendenti » (c). 

3. ° « Omnis creatura in sua actione requirit subiectum aliquod, 
» in quod agat. Solius autem Dei est, ex nihilo aliquid facere . . . . 
» Nihil autem quod requirit in sua actione subiectum, potest 

(«) Dc Pol. q. VI. ari. II. ad 3. . 

[b) Conlru gvnt. Lib. III. c. CII. % I. 

(c) ibid. 5 2. 

» agere, nisi illa ad quae subiectum est in potentia: boe enim 
» agens in subiectum aliquod operatur, ut educat illud de po- 
» tenlia in actum. Nulla igitur creatura, sicut nec creare potest, 
» ita et nec agere potest in aliqua re, nisi quod est in potentia 
» illius rei. Fiunt autem multa miracula divinitus, dum in re 
» aliqua lit divina virtute quod non est in potentia illius rei . * . 
» Haec igitur miracula nulla virtute creata fieri possunt » (a). 

440. Propositio 111. Tam boni quam mali spiritus mirabilia 
quaedam perpetrare possunt , non per modum miraculi, sed per 
modum artis. 

Per modum miraculi mirabilia fiunt absque naturalium agen- 
tium actionibus, ut ex dictis in praecedenti articulo manifestum 
est: per modum vero artis, quum mediante actione principio- 
rum naturalium agens inlelligenlia praeditum ea facit, quae na- 
tura producere non potest, vel saltem convenientius, utilius, 
ornatius ea facit, quae natura rudite r pfoducere solet. 

441. Prima pars propositionis, quae negativa est, ex praece- 
* denti propositione immediate consequitur. 

Altera pars ita ostenditur ex S. Th. principiis. 

Spiritus certe corpora loco movere possunt : nam hoc in ho- 
minis quoque potestate est, quod autem potest inferior potest 
superior. Igitur spiritus boni et mali l.° possunt cttiecre ea 
omnia quae ad motum localem reducuntur, videlicet non modo 
transferre etiam celerrime corpora, eorumque partes coniungere, 
vel dissociare, sed etiam lucis, caloris, electriciiatis ac magnetis- 
mi phaenomena ciere, et si quae sunt alia, quae motu conti- 
nentur: 2.° possunt applicare activa passivis ad varios produ- 
cendos effectus: 3.° demum commovere sensuum et phantasiae 
organa, quemadmodum in repraesentatione sensili, in eiusque 
reproductione contingit ; ita ut sine externis obiectis, eorum re- 
praesentationes excitentur. 

442. Sic mira plurima operari possunt. l.° Quia sunt invisibi- 
les. Unde etiam motus consueti fieri ab homine, vel ab aliis na- 
turalibus agentibus, si per ipsos fiant, miri sunt; ut est v. gr. 
mensarum agitatio, aut corporum elevatio. 2.° Quia activas pas- 
sivasque corporum virtutes multo melius quam homines cogno- 
scunt, easque facilius ac celerius ad effectum applicare possunt ; 
tum etiam quia plura simul ad opus admovere, et intensiore 
impetu, et maiores agitare corporum moles ipsis datur, quam 

humanis viribus permissum sit. 3.° Quia repraesentationes phan- 
tasticas, aut etiam sensiles excitare possunt, vel organa immu- 
tando, vel medium. 

Igitur spiritus tam boni quam mali naturali virtute, qua cor- 
pora movent, mira plurima operari possunt, non per modum 
miraculi, sed per modum artis; nempe ea solum quae motu 
viribusque corporum ad finem aliquem adhibitis fieri queunt (a). 

443. Sedulo tamen notanda haec duo. 

1. ° Tam bonos quam malos angelos providentiae divinae or- 
dinationi subditos esse, propterea malis angelis liberum non es- 
se, ut quaecumque volunt faciant, immo plurima, quae naturaliter 
facere possunt, facienda ipsis non permitti; quare ea solum ex- 
sequi ipsis licet, quae Deus permittit. 

2. ° Si quando boni spiritus per organorum commotionem ali- 
quid homini repraesentent, non idcirco hominem ab ipsis in er- 
rorem induci. Nam ex ipsis rei adiunctis, vel alio aliquo modo 
aut error praecavetur, aut facile deprehenditur. E contrario mali 
spiritus hoc ipsum intendere possunt, ut hominem decipiant ac * 
ludibrio habeant. 

444. Propositio IV. Boni spiritus miracula proprie dicta ope- 
rari possunt, non tamquam causae principales, sed tamquam 
Dei instrumenta ac ministri : id quod de malis spiritibus dici 
nequit. 

Mirifice hanc propositionem declarat S. Thomas. « Haec primo 
praemittit. « Angeli ad miracula facienda tripliciter operantur. 

» Uno modo precibus impetrando .... Alius modus est, quod 
» Angeli materiam disponunt sua naturali virtute, ad hoc quod 
» miraculum fiat .... Tertius modus est, quod operentur etiam 
» aliquid coagendo ». Postea subdit de hoc tertio modo 

« Constat quod Deus solo imperio miracula operatur: vide- 
» mus autem, quod imperium divinum ad inferiores rationales 
» spiritus, scilicet humanos, mediantibus superioribus , scilicet 
» Angelis, pervenit, ut in legis veteris latione apparet: et per 
» hunc modum per spiritus angelicos vel humanos imperium 
» divinum ad corporales creaturas pervenire potest, ut per eos 
» quodammodo naturae praesentetur divinum praeceptum, et sic 
» agant quodammodo spiritus humani vel angelici ut inslrumen- 
» tum divinae virtutis ad miraculi perfectionem : non quasi ali- 
» qua virtute habilualiter in eis manente, vel gratuita, vel na- 

» turali, ia actum miraculi possint. . . Sed virtus ad cooperandum 
» Deo in miraculis in sauciis intelligi potest ad modum forma? 
» rum imperfectarum , quae non permanent nisi per praesen- 
» linm agentis principalis, sicut lumen in aere ac motus in in- 
» strumcnto » (a). • * ' <>-• 

445. De malis spiritibus haec subiicit. 

« Ad huiusmodi .quae sunt supra facultatem naturae ipsorum, 
» cis a Deo nulla datur potestas : quia cum operatio miractdosa 
* sil quoddam divinum testimonium indicativum divinae virtutis 
» et veritatis, si daemonibus, quorum est tota voluntas ad ma- 
» lum, aliqua potestas daretur faciendi miracula, Deus falsitatis 
» eorum testis exsisteret » ( b ). 

ARTICULUS III. 

De caussa miraculorum finali 

446. Propositio V. Finalis miraculi caussa, non quidem in 
ordine physico, sed in alliori providentiae ordine continetur: 
in coque est posita, ut miraculo, tamquam signo ac testimonio 
divim, aliquid a Deo hominibus manifestetur . 

Nota f.° ordinem physicum esse ordinem rerum materialium 
ad certos quosdam elfectus : ordinem vero providentiae esse 
ordinationem rerum omnium, ac muxime entium intelligenlium, 
ad mundi linem. Ordo igitur physicus minus patet, quam ordo 
providentiae; eslquc medium huic subordinutum. 

2.° Quae Deus per miracula testatur, lum ad aliquam perso- 
nam, tum ad aliquam doctrinam perlinere posse. Ad personam 
pertinet manifestatio innocentiae, sanctitatis, amoris Dei ad illam, 
aut c converso criminis et nequitiae : ad doctrinam conlirmulio 
veritatis eius, vel etiam divinae originis. 

447. Finem miraculorum non contineri intra physicum ordi- 
nem, manifestum est. Nam in iis in quibus naturae ordo im- 
mediatam Dei operationem constanter requirit, ut diximus 
(456; l. u , 2.°), miraculum non est. Supponi autem nequit, na- 
turae ordinem indigere aliquando posse miraculo, ut conserve- 
tur: hoc enim ostenderet in supremo opifice praevisionis defe- 
ctum, quemadmodum in humano artifice, quum in machina a se 


(n) Q. cll. ari. IV. 
',0) Q. cll. ari. V. 

Vol. //. 

exstructa aliquid emendare cogitur, ne illa dissolvatur, aut inu- 
tilis Hat. 

Miracula vero non possunt a Deo fieri, nisi propter finem. 
Hinc finem miracula habeant necesse est; qui cum in ordine 
physico non contineatur, ad ordinem certe providentiae perti- 
neat oportet. Per haec patet prima propositionis pars. 

448. Pars altera propositionis probatur l.° ex omnium con- 
sensu populorum, qui semper in monstris et prodigiis Divini- 
tatis sigillum quoddam agnoverunt, et quaecumque miraculo 
confirmarentur, tamquam ipsius Dei testificatione firmari, arbi- 
trati sunt. 

Probatur 2.° ex ipsa rei natura. Nam miraculum est operatio 
divina. Operatio autem est voluntatis signum : ex natura autem 
et adiunctis operationis dignoscitur voluntatis intentio. Igitur . 
quum miraculum fit in alicuius seu favorem, seu punitionem, 
per hoc ipsum ostenditur Dei in illum benevola voluntas, vel 
ira. Ac tum praesertim, quum Dei nomen invocatur, ut vel in- 
nocentiam, vel sanctitatem alicuius hominis, vel doctrinae tradi- 
tae veritatem confirmet, si revera miraculum fiat, quis neget, 
velle Deum, ut rei de qua agitur, fides habeatur? 

449. Nominatim, ut apposite animadvertit S. Thomas, mira- 
cula sunt signum apprime idoneum ad supernaturalem doctri- 
nam confirmandam. « Naturale est homini, ita ipse, ut veritatem 
» intelligibilem per sensibiles effectus deprehendat. Unde sicut 
» ductu naturalis rationis homo pervenire potest ad aliquam Dei 
» notitiam per effectus naturales, ita per aliquos supernaturales 
» effectus, qui miracula dicuntur, in aliquam supernaturalem co- 
» gnitionem credendorum homo inducitur » (a). 

Et alibi « Quia quae sunt fidei humanam rationem excedunt, 

» non possunt per rationes humanas probari, sed oportet quod 
» probentur per argumentum divinae virtutis, ut dum aliquis 
» facit opera, quae solus Deus facere potest, credantur ea quae 
» dicuntur esse a Deo : sicut quum aliquis defert litteras annulo 
» regis signatas, creditur ex voluntate regis processisse, quod in 
» illis continetur » (6), 

450. Ex dictis sequitur l.° quaccumque vel uno miraculo con- 
firmantur, indubia prorsus esse, quantumvis intellectus humani 
comprehensionem excedant. 


(«) Sum. th. 2. 2. p. q. CLXXV11I. art. I 
i0) lbM. p. IU. q. XL1II. art. I 

2. ° Klein dicendum, si quando Deus alicui homini concedat 
miraculorum potestatem insirumentalem (444). 

3. ° Ilemque si quaedam mira a bonis spiritibus patrata esse 
constet. 

4. ° Ad divinam perlinere providentiam ut sicubi permittat, a 
spiritibus malis seu mira, seu praestigia iieri, id in ciusmodi 
permittat adiunctis, ut clara suppetant hominibus indicia, quibus 
cognoscant, ea divina signa non esse : secus in errores invinci- 
biles homines adduceret. 

ARTICULUS iv. 

* De quibusdam falsis miraculi notionibus 

451. Facile nunc erit, de quibusdam falsis miraculi notionibus 
indicium ferre. Sunt primo quaedam miraculi- definitiones, quae 
revera non definitiones sunt, sed negationes. Huiusmodi est illa 
Spinosae: miraculum esse opus naturae, cuius caussam natu- 
ralem exemplo alterius rei solitae explicare non possumus (a). 
A qua parum abludit Lockii definitio. Is enim ait: miraculum 
esse operationem sensibilem, quae cum spectatoris captum sti- 
peret, ipsiusque opinione cursui naturae constituto contraria sit, 
ab eo pro divina habetur ( b ). Quarum prima totam miraculi ra- 
tionem in humana ignorantia collocat, altera in praeiudicio. Uter- 
que una cum aliis qui ad eos accedunt refutabitur, ostendendo 
miraculorum possibilitatem. 

452. Digniores attentione sunt theoriae de naturae legibus, 
quas Clarckius, Bonnetus et Houllevillius excogitarunt ad mira- 
cula explicanda, eorumque possibilitatem vindicandam. 

1. ° Clarckius (e) hoc tamquam principium assumit, nullas esse 
materiae vires, nullam activitatem; omniaque fieri a Deo, vel 
immediate per se, vel per creaturas intelligenles. Hinc proprie 
loquendo, naturae vires esse Dei operationes, naluracque cursum 
nihil esse aliud, quam voluntatem Dei, prouti ratione quadam 
continua, constanti et uniformi agit. Hinc miraculum definiri posse 
dicit: effectum consudo naturae ordini contrarium, ab alicuius 
entis intclligcntis, hominique superioris insueto interventu pro- 
ductum. 

2. ° Bonnetus (</) opinatur, duos a Deo constitutos esse ordines* 

(a) Truit. thcol. potit, c. VI. 

(t>) Tract. Ut mirar. 

(f) Tracl.on the exiit. oj God. Ch. XIX. 

(d) PutingcmsU plutusophiqut I’. 17 . c. G. 

duasquc caussarum series, ex quarum prima consuetus naturae 
cursus dimanet, ex altera vero insueti effectus ac praeter con- 
suetum naturae cursum, in cenis quibusdam locorum, tempo- 
rum , personarum adiunclis a Deo paratis, originem habeant. 
Miraculi proinde notio iuxta Bonnelum huc redit, ut sit : effectus 
consueto naturae cursui contrarius, ex occulto caussarum na- 
turalium ordine, Deo praeparante, promanans. 

3.° Houttevillius (a) demum docet, unum tantummodo legum 
naturalium systema a Deo fuisse constitutum , atque ita dispo- 
situm, ut ex eo tam consueti effectus, quos naturales dicere so- 
lemus, quam insueti ac mirabiles, quos dicimus miracula, gigne- 
rentur ; illi constanter et per notas leges, hi praefinitis quibusdam 
temporibus, et per leges occultas. Proinde miraculum, iuxta hanc 
doctrinam, nihil est aliud quam: effectus insuetus ab occultis 
naturae legibus procedens. 

433. Propositio VI. Clarckii, Bonncli et IJoullcvillii theoriae, 
ad miracula facilius inlclligenda excogitatae, probari minime 
possunt. 

Nam 1.° in arbitrariis hypothesibus totae innituntur, ut primo 
patet intuitu, quae nec probantur , nec probari possunt. Ilypo- 
theses vero , quibus Clarckii theoria innititur , non arbitrariae 
modo, sed falsae sunt. Quis enim Clarc-kio dabit, nullas esse 
materiae vires, nullas operationes, nullas leges, omniaque a caus- 
sis intelligcntibus immediate fieri? 

2. " Dant omnes fatalislis et incredulis id quod maxime iis 
negandum est, videlicet: si leges naturae sunt, iis a Deo dero- 
gari non posse. Idcirco enim Clarekius negat esse naturae leges, 
et celeri duo concludunt miracula secundum naturae leges esse. 

3. ° Hinc discrimen omne, tam inter miraculum et naturalem 
effectum, quam inter utriusque caussas , hisce theoriis prorsus 
tollitur. Miracula enim vel ab iisdem agentibus, a quibus consuetus 
naturae ordo pendet, vel a viribus naturae occultis fiunt : nihil- 
que est in iis quod divinam virtutem speciali quadam ratione 
et immediate operantem requirat; id quod communi hominum 
sensui contrarium est. 

Perperam igitur communi de miraculis theoriae, quam supra 
cum S. Thoma exposuimus, nova haec opinamenta suffecta sunt ; 
praesertim cum nulla sil eorum necessitas ; quia miracula iuxta 
communem sententiam accepta sunt evidenter possibilia, ut modo 
ostendemus. 

(a) De tu rei. chrct. I.. I. c. V. 

ARTICULUS V. 

Dc miraculorum possibilitate 

454. Propositio VII. Eventus qui totius naturae creatae or- 
dinem ac facultatem excedant, et intrinsece et extrinsece possi- 
biles sunt. 

Primo: sunt possibiles intrinsece. 

Ex eo enim in huiusmodi eventibus contradictio reperiretur, 
quod vel naturae creatae ordo esset absolute necessarius , vel 
naturae creatae facultas infinita. Nam si primum verum esset, 
ordo naturae praeteriri numquam posset, cum in iis quae ab- 
solute necessaria sunt, nulla unquam derogatio, aut exceptio sit 
possibilis. Si verum esset alterum, iam vis nulla excogitari pos- 
set, quae naturae facultatem excederet. 

Atqui i.° falsum plane est, naturae ordinem esse absolute 
necessarium. Etenim physicae omnes leges, ut supra demonstra- 
tum est (414), sunt absolute contingentes: proindeque si con- 
ditiones mutentur, et idoneae caussae virtus accedat, non repu- 
gnat aliquid fieri, quod et naturae particularis leges, et naturae 
universae ordinem praetergrediatur. 

2.° Falsum quoque , naturae facultatem infinitam esse. Nihil 
enim quod creatum sit et contingens, infinitum esse potest. Ergo 
inter agentia creata nullum est, quod ad infinitatem virtutis per- 
tingere possit. 

455. Secundo: sunt possibiles extrinsece. 

Probatur l.° generali argumento. Caussa quae essentia ct vir- 
tute naturae universae ordinem ac facultatem excedit, efficere 
potest id, quod excedit ordinem facultatemque naturae. Sed certe 
Deus est eiusmodi caussa. Ergb. 

Deus excedit naturae ordinem : « quia, ut S. Thomas dicit, 
» ordini secundarum caussarum ipse non est subiectus, sed talis 
» ordo ci subiicitur, quasi ab eo procedens, non per necessi- 
» tatem naturae, sed per arbitrium voluntatis: potuisset enim 
» et alium ordinem rerum instituere » (a). 

Deus excedit naturae facultatem; etenim naturae facultas finita 
est, virtus autem divina eSt infinita, et ad omnia possibilia se 
porrigit. 

(a) Sum. th. q. CV. art. VI. 

45G. Probatur 2.° distinctius. Divina virlus efficere poicst lum 
quae supra naturam sunt, lum quae contra naturam, lum quae 
praeter naturam (438). Ergo. 

1. ° Efficere poicst quae sunt supra naturam. 

Nam virtus infinita efficere potest ea omnia, ad quae virtus 
finita non pertingit, tam sine praeexsistente subiccto, quam in 
quocumque subiccto praeexsistente. 

2. ° Efficere potest quae sunt contra naturam. Et hoc dupliciter. 

Primo subtrahendo caussae creatae suam cooperationem. Ete- 
nim caussae secundae nihil agere possunt, nisi Deus cum ipsis 
ad effectus productionem concurrat. Si igitur Deus cooperatio- 
nem suam aliquo tempore intermitti decernat, hoc ipso caussa 
secunda, licet expedita ad agendum, omnibusque positis requi- 
sitis, suo carebit effectu. 

Secundo, cohibendo, atque adeo elidendo vi maiori vim caus- 
sae creatae, sive immediate per se, sive mediate per aliam caus- 
sam, aucta naturali eius activitate. 

Hoc pacto v. gr. Deus efficere potest, ut corpus humanum 
in igne positum non comburatur, tam subtrahendo igni suam 
cooperationem, quam communicando corpori vim illam, qua quae- 
dam alia corpora dissolventem ignis actionem elidunt. 

3. ° Edicere potest quae sunt praeter naturam. Primo quia 
caussa prima, a qua est omnis activitas, operari potest quaecum- 
que caussae secundae operantur, sine instrumentis quibus illae 
indigent : in se enim praeeonlinct et principalium caussarum 
virtutem, et instrumcntalium ; ac praeterea nutu solo volunta- 
tis operatur. 

Secundo, quia naturalium principiorum efficaciam augere ac 
modificare potest, ita ut agant celerius, intensius, copiosius, quam 
naturales eorum vires ferant, aut aliquid aliud agant, aut modo 
diverso. Haec enim etiam a creatis agentibus intra certos limites 
quotidie fieri videmus. Quidni ergo haec ipsa possit, immo mullo 
maiora vis infinita ? 

Tertio, quia quod caussae secundae ex praeexsistente suhie- 
cto efficiunt, ipse ex nihilo potest educere in temporis momento. 

ARTICULUS VI. 

Difficultates 

457. Quae Spinosa, Voltaire, aliique miraculorum osores con- 
tra eorumdem possibilitatem obiiciunt, ad pauca haec semper 
redeunt, quae subiicimus. 

Ob. 1. Sensu pantheistico. l.° Leges naturae universalis mera 
sunt Dei decreta, quae ex necessitate et perfectione divinae na- 
turae sequuntur. Ergo nihil contingere potest, quod iis repu- 
gnet. 

2. ° Si Deus aliquid contra leges naturae ageret, iam contra 
suam naturam ageret. 

3. ° Virtus et potentia naturae est ipsa Dei virtus et potentia. 
Ergo potentia naturae est infinita, ciusque leges ad omnia, quae 
a divino intellectu concipiuntur, se extendunt. 

458. Rcsp. ad l. m Dist. i. m partem ant. Actus divinae volun- 
tatis, quo naturae leges praefiniuntur, est merum Dei decretum, 
conc.; modus constans et uniformis, quem natura in agendo 
servat; id quod legis naturae nomine intclligi solet, nego. 

Dist. 2. Wi ant. pariem : leges naturae sequuntur ex necessitate 
divinae naturae, neg.; ex eius perfectione, subd.; ex sapientia, bo- 
nitate, atque omnipotenti Dei voluntate, conc.; ex perfectione es- 
sentiae, ut modi quidam ipsius, nego. 

Dist. tandem cons. Nihil contingere potest quod his legibus 
repugnet, sine Dei decreto, conc.; per Dei decretum, nego. 

Ad 2. ,n Nego. 

Ad 3. m Dist. ant. Quia natura vires et potentiam a Deo crea- 
tore accepit, conc.; per identitatem, neg. et neg. cons. utrumque , 
cuius negationis ratio manifesta est. 

459. Ob. II. Saltem plane dedecet, Deum leges a se consti- 
tutas mutare ac violare. Hoc enim ostenderet 

1. ° Deum in suis decretis mutabilem esse. 

2. ° Neque satis ab initio omnia praevidisse. 

3. ° Eiusque leges emendatione egere, ut insufficientes ad fi- 
nem, et imperfectas. 

Haec vero omnia Deo indigna sunt. Ergo. 

460. Resp. in primis negando , Deum quum miracula patrat, 
leges a se statutas mulare ac violare. Non enim mutat leges, sed 
iis derogat, vel potius facit ipse per se aliquid, quod per na- 

lurae leges fieri non potest, mullo minus eas violat: ille enim 
solus legem violare proprie dicitur, qui subditus cum sit legi, 
non agit iuxla cius praescriptum. 

Ad l. m Neg. Deus enim ab aeterno et rebus leges praescri- 
psit, ct sibi quaedam praeter has leges agenda reservavit: utrum- 
que iuxla suae providentiae ordinem. Opera mutat, consilium 
non mulat. . 

Hinc ncg. 2. m « • 

Ad 3. m Ncg. leges a Deo constitutas per miracula emendari. 
Non enim Deus per miracula physicas leges emendat, cum il- 
las non mutet, ut modo dictum est, sed suspendit, et actione 
sua praetergreditur; in quo nullum est inconveniens. Cum enim 
leges physicae omnes providentiae ordini subordinentur (446, l.°), 
iis utitur Deus, vel non utitur, prouti providentiae ordo postulat. 

Hinc disl. quod additur: leges per miracula ostendi insuffi- 
cientes ad finem et imperfectas. Nempe ostenduntur insufficientes 
ad finem non suum, non autem insufficientes ad finem suum, 
qui est ut naturae ordo servetur (447). 

Sunt vero imperfectae, quatenus vires naturae finitae sunt, 
nec omnia possunt ; nullo autem pacto imperfectae in ordine ad 
finem, quem per illas Deus intendit. 

461. Ob. 111. Leges naturae derogationem pati nequeunt. Nam 

1. ° Fluunt ab essentiis rerum. Hae autem sunt absolute im- 
mutabiles. 

2. ° Deus contra naturam agere nequit. 

3. ° Legibus honestatis neque a. Deo derogari potest. Ergo a 
pari. 

462. Resp. Ncg. ani. 

Ad l. m Resp. l.° Disl. mai. Leges naturae fluunt ab essentiis 
rerum absolute, ncg.; positis conditionibus contingentibus, conc. 
(416). Hoc autem sullicit ut derogationem pati possint (4o4, l.°). 

Praeterea resp. 2.° Ojnissa mai. disl. min. Essentiae rerum 
sunt immutabiles in se et in determinatione ad certos effectus, 
tr.; ita ut effectus earum impediri non possint, nego. Vide su- 
perius dicta (4o6, 2.°). 

Hinc neg. consequentiam. 

463. Ad 2. m Disl. Deus agere nequit contra naturam, i. e. 
contra ipsas rerum essentias, et possibilitatem intrinsecam, conc.; 
contra ordinema se inditum naturae creatae, nego. * 

Notandum vero est, Deum proprie non agere contra naturam, 
si quando contra ordinem rebus inditum operatur. Nam non est 

proprie contra naturam id, quod est ab auctore naturae. Quam 
in rem ita praeclare S. Augustinus : » Id est cuilibet rei natu- 
» rale, quod ille fecerit, a quo est omnis modus, numerus et 
» ordo naturae » (a). Itemque non est contra rei naturam id, ad 
quod res est in potentia. Sed, ut S. Thomas animadvertit: « res 
» est in potentia ad diversa, secundum habitudinem ad diversos 
» agentes : unde nihil prohibet, quin natura creata sit in potentia 
» ad aliqua fienda per divinam potentiam, quae inferior potentia 
» facere non potest. Et ista vocatur potentia obedientiac » ( b ). 

464. Ad. 5. m Nego paritatem. Nam, ut idem S. Thomas scri- 
bit, « Deus potest facere contra ordinem, qui est unius erea- 
» lurae ad aliam . . . non tamen potest facere contra ordinem 
« creaturae ad seipsum. . . Unde contra ordinem iuslitiae Deus 
» facere non potest. Cursus autem naturae est secundum ordi- 
» nem unius creaturae ad aliam » (c). 

ARTICULUS VII. 


De miraculorum cognitione 


465. Ut miracula suum finem assequantur, duo ab hominibus 
cognoscenda sunt: l.° factum quod naturae ordinem excedere 
dicitur : 2.° factum idem revera naturae ordinem excedere, ac 
divinum signum esse (446). 

Primum experientia sensuum cognosci potest, aut per alie- 
num testimonium, ut reliqua sensibilia foeta cognoscuntur; ne- 
que solum probabiliter, sed etiam cum certitudine cognosci po- 
test, si ea quae critica requirit non desint. De hac re in Logica 
satis dictum est (L. 658, 2.°; 663, seq.). 

Nunc tantummodo quaedam subiicienda sunt de cognitione 
altera, quae difficilior est, et dubiis quandoque non paucis im- 
pedita. 

466. Propositio VIII. Ex consideratione facti mirabilis una 
cum eiusdem adiunctis, cognosci potest, ut plurimum, utrum il- 
lud sit signum divinum, an non : quum vero hoc cognosci certo 
nequit, si eiusmodi facium divinum signum non est, semper in- 
dicia suppetunt ad dubitandum de eius origine. 

In aestimatione facti mirabilis hacc dubia esse possunt: U° au 


<« 

(A) Ve pol. <i. 
(<•} IbiiL ad 3. 

illud sit cx occultis naturae corporeae viribus: 2.° an sit ex ho- 
minis arte vel fraude : 5.° an sit a bono, vel malo spiritu per 
modum artis, aut praestigii: 4.° an superet prorsus vires lotius 
naturae, creatae. De singulis aliquid : pleniorem enim de bis no- 
titiam apud Christianae religionis apologetas passim reperies. 

467. l.° Potest cognosci factum mirabile non esse opus occul- 
tarum virium naturae corporeae. 

In hunc finem considerandus est effectus in se, et subieetum 
in quo fit, et modus quo fit. Deinde videndum, an in ipso sub- 
ieclo sint naturaliter, aut possint esse vires idoneae ad eiusmodi 
effectum tali modo efficiendum; tum etiam an hae vires sint in 
corporibus circumstantibus, ac maxime in iis quae forte ad opus 
adbibita fuerint. Si in bis omnibus reperiri non possit sufficiens 
facti ratio, opus naturae corporeae adseribi non poterit. 

468. Iloe autem quandoque est per se manifestissimum, ut si 
v. gr. tempore plenilunii eclypsis solaris accidat, aut si sola voce 
claudus sanetur: saepe tamen peritiam aliquam in re physica ac 
medica postulat, nec raro peritiam summam. Numquam tamen 
requiritur, ut omnes omnino naturae corporeae vires, earumque 
in variis adiunctis efficacia plene cognoscatur, quae quidem co- 
gnitio humani intellectus capacitatem excedit; sed tantummodo 
necesse est ut cognoscatur eas caussas, quae effectui interfue- 
runt, ei praestando pares non esse. 

469. Denique hoc certum omnibus esse debet, quicumque di- 
vinam providentiam cognoscunt : non posse a Deo permitti mi- 
rum ex occultis naturae viribus in talibus adiunctis contingere, 
ut signum divinum videatur ad aliquid confirmandum, si id de 
quo agitur falsum sit, el nullum medium suppetat quo digno- 
sci possit, eventum illum signum divinum non esse. 

470. 2.° Potest cognosci facta quaedam mirabilia non esse hu- 
mana arte, vel fraude patrata. 

Quod spectat ad artem; mirabilia arte fiunt vel per motus lo- 
cales dexteritate quadam contectos, aut artificiosa celeritate oculis 
intuendum subductos, vel per applicationem naturalium agentium 
ad passiva proportionata. Itaque si quid per motum localem, aut 
naturae viribus adhibitis ab homine fieri nequit, hoc certe non 
erit artis operatio. 

Fraude fingi possunt quaedam adiuncta, ut opus quoddam mi- 
raculosum simuletur, v. gr. infirmitas, ut sanatio dein per mi- 
raculum recuperari videatur. In hoc autem, quoniam de facto 
agitur, siquando eiusmodi dubium ex personarum ac finis con- 
sideratione inciderit, consulendae sunt criticae leges. 

Ceterum et in hoc idem notandum est, quod de miro natu- 
rali notavimus ex divinae providentiae consideratione (469). 

471. 3 Potest cognosci, facta quaedam mirabilia nec malo- 
rum spirituum opus esse, nec eorumdem interventu effecta ftiisse. 

Hoc indubitatum erit, quotiescumque certo constet, opus de 
quo agitur, vel simplici motu locali, vel per applicationem ali- 
cuius agentis naturalis effici non posse, ut v. gr. constat in mor- 
tui ad vitam reditu. 

472. Quoniam autem de hoc raro constare poterit, idcirco non 
solum factum considerandum est, sed maxime facti adiuncta, ac 
nominalim operans, operandi modus ac finis. Semper enim ex 
horum consideratione mali spiritus operationem cognoscere da- 
bitur (449, 4.° ). 

a) Si thaumaturgus pius est, et honestis moribus et ab omni 
fraude alienus, humanaeque gloriae non est captator, sed demisso 
animo ac modesto, hoc indicio erit eum mali spiritus artibus non 
operari ; si contra, suspicio legitima oriri poterit. 

b ) In operandi modo, quum quis Dei nomine operatur, nihil 
est quod non sit honestum, grave, sapiens, plenum pietatis atque 
humanitatis. Ubi autem vides inhonesta, obscaena, ridicula, vana, 
superstitiosa, crudelia, ibi certe nec Deus est, nec bonus an- 
gelus.' 

c) Quinam sint miraculorum fines supra dictum est (446, seq.); 
qui fines omnes ad Dei gloriam, tamquam ad finem ultimum, 
reducuntur. Si effectus mirabilis buc spectat, ac cetera non de- 
sint, non erit maligni spiritus operatio. At si quis effectum mi- 
rabilem ad propriam gloriam, aut lucrum, aut ad humanae cu- 
riositatis pabulum, aut ad morum corruptionem, aut ad doctrinas 
manifeste impias, absurdas, falsas confirmandas dirigat, hic certe 
vel arte propria operatur, vel arte mali daemonis. 

475. Nec mirum videatur, si ad dignoscendam miraculi ori- 
ginem doctrina, in cuius confirmationem fit, attendenda esse di- 
catur, cum tamen miraculum ad doctrinam confirmandam adhi- 
beatur. Aliter enim doctrina miraculi crilerium est, aliter mira- 
culum doctrinae. Quando doctrina inspici debet, ad iudicandum 
de miraculo, non requiritur ut constet nobis de eius veritate, 
aut divina origine, sed solum ut constet eam posse esse veram, 
nec repugnare ut sil a Deo-, qucin in finem hoc unum com- 
pertum esse debet, eam nulli certo principio, sive per rationem, 
sive per revelationem iam cognito esse evidenter contrariam, nec 
morum honestati aut pietati erga Deum infensam. Quum vero 

miraculum ut doctrinae critcrium adhibetur, tunc de doctrinae 
veritate atque origine quaeritur. 

474. 4.° Opus mirabile, sive sit miraculum proprie dictum, 
sive a bonis ' spiritibus vi sua naturali operantibus procedat, scm- 
per ut signum divinum habendum erit. 

Hoc per se patet quum opus mirabile est miraculum proprie 
dictum. Miraculum enim proprie dictum immediata Dei operatio 
est. Si autem opus mirabile sit ex virtute naturali bonorum spi- 
rituum, adhuc erit signum divinae voluntatis: boni enim spiri- 
tus, cum in omnibus Deo sint subieeti, nihil agere possunt quod 
Dei voluntati repugnet; proinde falsitati favere, eamque promo- 
vere ac suadere nullatenus possunt. 

Aht. IV. Humii de caussae efficientis conceptu errores refutantur. Humii 
doctrina circa caussas efficientes - eiusque consectaria - Prop. V. Cer- 
tissimum est l.° nos caussae ideam habere, 2.° caussae ideam expe- 
rientiae ope efformari - Cognoscimus quid sit caussa in genere, non 
quid sit activitas caussarum in specie - Unde oriatur principium: fu- 
turum est praeterito simile - Idea causae oritur ab experientia cum in- 
telligentia coniuncta - Quomodo peculiarium factorum caussas cogno- 
scamus - Aliud est successio, aliud dependentia factorum, etiamsi con- 
stans • >117 

Art. V. Refutatur occasionalismus. Occasionalismi auctores et dogmata - 
Prop. VI. Caussae secundae non sunt mere occasionales dicendae, sed 
vere efficientes - Status quaestionis declaratur - Probatur prop. i.° quoad 

spiritus - 2.° quoad corpora • H9 

Art. VI. Difficultates. Deus, cum omnia per se agere possit, nequit res creatas 
in consortium activitatis suae adsciscere - opposita opinio pagana est - 
Spiritus creati, utpote immateriales et finitae virtutis, corpora movere 
nequeunt - Corpora, cum se movere nequeant, nec alia movere possunt - 
Communicatio motus nec possibilis est, nec concipi potest - Singulis 

obiectis satisfit «122 

Art. VII. De caussa finali. Quid sit linis - intentio - motivum - medium - 
remedium - Finis amalur propter se, medium propter aliud - Finis qui, 
et linis cui - finis qui obiectivus et formalis - Unis efficiendus et ob- 
tinendus - finis operis et finis operantis - finis proximus et remotus - 
In serie plurium finium duplex spectandus ordo : intentionis, et exse- 
cutionis - Finis ultimus simpliciter, et secundum quid - Finis secun- 
darius et principalis - fines coordinati et subordinati I2& 

Art. VIII. Theoremata. Prop. I. Finis est vera ac proprie dicta caussa - 
Profatur ex modo agendi entis intellectu praediti - Solum bonum caus- 
sae finalis rationem habere potest - Caussalitas finis - motio iutentio- 
nalis - Distinctio inter caussalitatem finis et caussalitatem moralem - 
Qui actus sint caussae finalis effectus - Finis est primus in intentione, 
ultimus in execulione - Prop. II. Omne agens propter finem operatur • 
Duplex modus agendi propter finem - Probatur prop. l.° ex actionis 
natura - 2.° * singularum caussarum natura - Prop. III. In serie fi- 
nium subordinatorum non datur processus in infinitum - Probatur tura 
quoad ordinem intentionis, tum quoad ordinem exsecutionis - Prop. IV. 

Qui vult finem velle debet et media - Secus nec finem vellet. . . » 128 
Art. IX. De caussa materiali, formali et exemplari. Quid sit materia - tri- 
plex eam spectandi ratio - Subiectum sustentationis et informationis - 
Quid sit forma - Substantialis et accidentalis - physica - melaphvsica - 
extrinseca - analogica - Quid sit produci ex nihilo sui - ex nihilo sub- 
iecli - Materia est potentia, forma est actus - Prop. I. Materia rationem 
habet verae caussae - Est enim caussa intrinseca respectu compositi, et 
extrinseca respectu formae - Prop. II. Forma physica ubicumque, vere 
adest , proprta caussa est - Est enim caussa intrinseca comnositi quod 
constituit, extrinseca respectu materiae in qua recipitur - Quia sit exem- 
plar - Exemplaris idea necessaria est agentibus per intellectum - haec 

merito inter caussas recensetur - cur dicatur caussa for/nalis externa • 

ad caussam eflicientem moralem proprie revocatur « 130 

Aht. X. De principiis rationis sufficientis et eaussalitatis. Italionis notio* 
eius discrimen a principio - ltatio essentiae, cxislentiae et evidentiae - 
in quilms principiis singlllalini reperiatur - Ratio sufficiens et insuffi- 
ciens - Kuunciatio principiorum rationis sufficientis et eaussalitatis - 

BegueHrrt circa ea error • 133 

Aht. XI. Adseritur principium eaussalitatis. Prop. I*rincipium eaussalitatis 
est anahjticum et absolute certum - Probatur ex exsistentiae incipientis 
notione - et ex sensu communi - Utrum, aut qHo sensu casus fortuitus 

sit possibilis . » 135 

Aht. XII. Difficultates. Principium eaussalitatis, cum supponat exsistentiam 
realem, valde obscurum est - Idea exsistentiae non includit ideam caus- 
sae - Prine, rationis sufficientis demonstrari non potest sine circulo vi- 
tioso - Si prine, eaussalitatis esset absolute certum, omnes veritates con- 
tingentes, quae illi innituntur, habendae essent ut absolute necessariae - 
Solutiones »137 


LIBER TERTIUS 

CAPUT I. De entium perfectione. 

Aht. I. Perfectionis notio. Quid sit perfectum - Perfectio totalis et partia- 
lis - Entium finitorum perfectio in ordine ad linem - Perfectio sub- 
stantiae et accidentium - Perfectio a bonitate reipsa non distinguitur - 
eius regula est finis - perfectio partium » 140 

Aht. II. De perfectionis partitionibus ct gradibus. Perfectio totalis abso- 
luta et relativa - duplex eis respondens imperfectio - Perfectiones nar- 
tiales simplices et mixtae - essentiales et accidentales - Perfectio abso- 
luta nullos admittit gradus - perfectio relativa gradus admittit tum 
extensive, tum intensive - Perfectionum partitio • . » 141 

CAPUT II. De perfectionibus quoad reautatem. 

Art. I. De simplici et composito. Simplicis et compositi notio - Medium 
inter ulrumque - Simplicitas in aliquo genere, et absoluta - Simplex 
an aliquo mulo sit div isibile - differt ab inextenso - Assertio I. Oowi- 
]x>siti notionem experientia externa nobis suppeditat; simplicitatis vero 
absolutae ideam experientia solum interna gignit - Assertio II. Com- 
positi perfectio ex certa certarum partium coniunctione consurgit, per- 
fectio autem simplicis sita est in insitiva aliqua realitate, quae com- 
positionem excludit - Assertio III. Simplicis notio negativa non est - 
Assertio IV. Perfectio quae ex compositione oritur contingens est, 
quae vero cum simplicitate sociatur, etiam cum essendi necessitate pot- 
est consistere - Compositio physica et inetaphysica • 143 

Art. II. De toto et partibus. In quo differant totum, compositum et per- 
fectum - Totum ab omnibus partibus coniunctis minira»distinguitur - 
Oppositae sententiae refutatio - Partium unitio in toto non est aliquid 
a partibus re distinctum • 145 

Aut. III. De finito ct infinito. Quid sit linitum - infinitum - limes - In- 
finitum actu et potentia - quantum inter se differant - Triplex infini- 
tum considerari polesl, magnitudine, multitudine, perfectione - infinita 
quantitas formalis et virlualis - Prop. I. Infinitum actu finitis acce- 
ptionibus exhauriri non potest - 1‘rop. II. Infinitum actu jiertransiri 
nequit • Prop. III. Si plura in eodem genere darentur infinita, unum 
altero maius esse non posset - Prop. IV. Finitum per finiti additio- 
nem non poti' st infinitum evadere. - Prop. V. Rejmgnat finitum ma- 
ximum et finitorum absolute optimum - Prop. VI. Differentia finiti 
at/ infinito non potest esse aliquid finitum - Prop. VII. Nulla est ra- 

tio infiniti ad finitum - Prop. VIII. Indefinitum numquam potest actu 
infinitum fieri - Prop. IX. Infinitum actu non potest ulla ex parte 

terminari » 147 

Art. IV. Utrum multitudo infinita actu esse possit . Prop. X. Multitudo 
actu infinita repugnat - Probatur ex natura multitudinis - et ex ab- 
surdis - Hinc repugnant multitudo infinita etiam successiva - tempus 
infinitum - extensio infinita - Omnis extensio figurata est - Gradus v , 
infiniti perfectionis repugnant - Infinitum est indivisum et indivisi- 
bile - Eius quantitas est virtualis » 149 

Art. V. Difficultates. Materia, aut saltem ultima ejus elementa, in infini- 
tum divisibilia sunt - Infinitum mathematicorum - Infinita possibilia 
possunt ad actum venire - Datur multitudo infinita ut terminus divi- 
nae cognitionis - Solutiones - Aliquid innuitur de modo quo Deus tum 
possibilia omnia, tum seriem quamcumque indefinitam cognoscit. » 151 
Art. VI. De conceptu entis finiti et infiniti. Prop. I. Finitum non cogno- 
scitur per infiniti negationem - Ad finiti ideam habendam sufficit ne- 
gatio cuiuslibet perfectionis - Prop. II. Falso putavit Lockius infiniti 
conceptum hoc pacto efformari , quod finitae perfectiones interminabili 
incrementorum serie auctae concipiantur - Idea sic efTormata absurda 
esset - Entis infiniti conceptus confusus et explicitus - Quomodo hic 
efTormetur - Notio infiniti est discursiva - ex parte' positiva et ex parte 
negativa - habet obiectum reale - Potest intellectus finitus infiniti no- 
tionem habere - Prop. III. Idea entis infiniti ab idea entis in genere 
longissime distat - l.° infinitate - 2.° comprehensione ideae - 3.° ideae 
extensione - 4.° obiecto - Qua diversa ratione Deus et ens commune 
dicantur ens simpliciter »153 

CAPUT III. Db perfectionibus quoad exsistendi modum. 

Art. I. De ente necessario et contingenti. Notiones necessarii et contin- 
gentis - Prop. I. Quod absolute necessarium est nec initium habet, 
nec finem habere potest - Prop. II. Omne id quod contingens est exsi- 
stere nequit nisi ab aliqua caussa producatur - Prop. III. Quod con- 
tingens est exsistentiam amittere potest - Productio entis , et creatio 
ex nihilo - Substantiae corruptio et annihilatio - Accidens quot modis 
esse amittat - Prop. IV. Substantia composita cum ex aliquo , tum ex 
nihilo produci potest. At substantia simplex solum ex nihilo absolute - 
Prop. V. Substantia composita et partium dissolutione perire potest et 

per annihila tionem » 156 

Art. II. De enunciabilium circa res contingentes veritate. Status quaestio- 
nis exponitur - Prop. Enunciabilia de futuro contingente sunt deter- 
minate vera vel falsa - Probatur l.° ex natura enunciabilium - 2.° ex 

paritate enunciabilium de praeterito contingente *. »158 

Art. III. De ente mutabili et immutabili. Mutationis notio - An mutatio 
omnis dici possit motus - Aristotelica motus definitio vindicatur - Actus 
in fieri et in facto esse - Mutatio idem est secundum rem quod actio 
et passio - De pronunciato illo : Omne quod movetur ab alio movetur - 
Multiplex distinctio inter agens et patiens haberi potest - An haec duo 
necessario distingui debeant - Modi quibus naturales mutationes pos- 
sunt accidere - Identitas entis cum seipso absoluta, relativa vel mo- 
ralis - Mutabilitas et immutabilitas - intrinseca vel extrinseca . . »101 

CAPUT IV. De perfectione ex relationibus orta. 

Art. I. De ordine. Ordinis notio et definitio - Ordo simplex et composi- 
tus - staticus et dynamicus - in spatio , in tempore , in signis natu- 
rae - chronologicus - moralis - symmelricus et harmonicus - finalis - 
Corollaria • 165 

Art. II. Theoremata. Prop. I. Non aliunde eomperimus ens aliquod in - 
telligens esse > quam ex eo quod eius opera ordinata sint - Prop. II. 

Opus ordinatum est caussae intelligentis effectus - Nam caussam sui 
proportionatam aliunde non habet - Quid dicendum de operibus ordi- 
natis, quae proveniunt vel a caussis pure mechanicis et cnimicis, vel 
a brutis, vel a fortuito irrationalium caussarum concursu. ...» 166 
Art. III. De pulcritudine. Quid sit pulcrum - differt a vero - ab ordine - 
a bono - non est omne quod placet - pulcritudinis essentia et consti- 
tutiva - pulcritudo physica ex dispositione symmetrica, et harmonica 
coaptatione - pulcritudo intellectualis et moralis - Praeter has nulla 
est alia pulcritudinis species - Pulcritudo solum ab intellectu cogno- 
scitur - Pulcritudinis ratio ab hominum aestimatione est independens - 
Quid sit deformitas - sunt quaedam nec pulcra, nec deformia - Quid 
sit gratia - quid sublime, et in quo differat a pulcro »168 

METAPHYSICA SPECIALIS 
COSMOLOGIA 

Metaphysicae spedfcdis partitio - Cosmologiae notio et partitio . ...» 173 

LIBER PRIMUS 

CAPUT I. De corporum natura, systemata varia. 

Art. I. Systema peripateticum. Quo reducatur quaestio de corporum natura - 
Expositio systematis peripatetici - Intrinseca corporum principia materia 
prirna et forma substantialis - utri usque proprietates - formae acciden- 
tales - Generatio, corruptio, alteratio - Materia, privatio, forma sunt 
constitutiva corporum in fieri: materia et forma constitutiva in facto 9 
esse - Non omnia corpora generationi et corruptioni sunt obnoxia - 
Quatuor elementa sublunaria, seu prima corpora - Perperam alia sy- 
stemata ad peripateticum pertrahuntur * 174 

Art. II. Systema elementorum simplicium. Primi huius systematis auctores - 
Monades leibnitzianae - earum proprietates - quomodo corpora consti- 
tuant - Wolfii aliorumque modiilcationes - Quomodo Boscovichius hoc 
systema perfecerit - Ratio fundamentalis huius systematis . . . » 177 

Art. III. De dynamismo recentiorum. Mechanismus, dynamismus, teleolo- 
gismus - Phaenomena corporum postulant ut duas vires in iis conci- 
piamus, attracti vaui et repulsi vam - et praeterea vires plasticas - Haec 
tamen omnia nequeunt a nobis ad rerum naturam transferri - Alii in 
his viribus ipsam corporum essentiam collocant - Panlheistae docent 
vires attracti vas et repulsi vas se invicem constituere, et unum idem- 

que esse »179 

Art. IV. Systema aiomicum. Corpora omnia constituuntur atomis - Variae 
veterum opiniones circa atomorum naturam - Quae sit, iuxta Carte- 
sium, eorum natura - quid materia prima corporum - quando creata - 
et quomodo ex ea triplex elementorum genus effectum sit - Gassendi 
opinio circa corporum elementa - illorumque constitutionem - Newtoni 

attractio - Progressus atomicae doctrinae »181 

Art. V. De atomismo chimico. Materia ponderabilis et imponderabilis - Cor- 
pora simplicia, mixta et composita - Moleculae integrantes et constitu- 
tivae - atomi primitivae - Corpora sunt aggregata substantiarum - Cor- 
porum diversitas oritur a diversitate inolecularum integrantium - At- 
tractio molecularis moleculas coniungit, caloricum dissociat - Corpora 
solida, liquida, aeriformia - Crystalli - Chimicae affinitatis varietas - Lex 
dualismi chimici - proportionum determinatarum - et multiplorum - 
Illationes chimicorum circa atomorum exsistentiam, naturam et pro- 

prietates - Essentiales atomorum proprietates sunt extensio et vis resi- 
stendi . • 183 

CAPUT II. Crisis. 

Aht. I. Refellitur systema peripateticum. Prop. I. Scholasticorum theoriae 
de corporum principiis merito a recentioribus reiiciuntur • 1.° Formae 
substantialis eductio, maximas patitur difficili lates - 2.° theoria peripate- 
tica certis physicae dogmatis opponitur - 3.° Facta non explicat, atomica 
autem theoria ea mirifice explicat et illustrat - i.° Theoria formarum sub- 
stantialium non probatur, nullique nititur solido fundamento - Peripa- 
teticorum veterum argumenta expenduntur - Argumento ex auctoritate 
desumpto respondetur »183 

Art. II. Refellitur systema elementorum simplicium. Prop. II. Leibnitziana 
monadum theoria arbitraria est et absurda - l.° Nihil fere in ea pro- 
batur - 2.° absurdum est monades cuiusque corporis esse numero in- 
finitas - ac sese contingere - Prop. III. Systema quoque elementorum 
simplicium a Boscovichio adornatum nec gratuitis assertionibus caret, 
nec inconveniens omne decitat - Arbitraria est attractio et repulsio prouti 
in his elementis supponitur - ponitur actio in distans, aut ad occasio- 
nalismum deflectitur - defenditur hoc systema ab alia quadam impu- 
tatione - Non est necessarium ultima corporum elementa, quia simplicia 
esse debent, esse quoque inextensa » 194 

AnT. III. Refelluntur dynamici. Pnor. IV. Dynamismus transcendent alium 
plura congerit inepta atque absurda ; quid tamen corpus sit nullatenus 
explicat - Perperam supponitur a Kaut necessario concipi in corpore vim 
repulsivam, quam confundit cum vi resistendi - Continuum nequit con- 
stitui vi repulsiva inter eius partes exserta - Systema Kantii corpus po- 
tius supponit, quam explicat - Absurdum est corporis essentiam constare 
viribus oppositis - Panthelstarum hypothesis de unitate contrariarum 
virium refellitur » i 98 

Art. IV. Atomismus veterum reiicitur. Prop. V. Nec in sola extensione geo- 
metrica corporis essentia sita est , nec a solo atomorum motu locali cor- 
porum constitutio repeti potest - Cartesius male definit corpus: rem 
extensam in longum, latum et profundum - conceptus corporis et vacui 
permiscet - viam aperit occasionalismo - Cartesii et Malebranchii argu- 
menta evertuntur - Motus atomorum sive essentialis sit sive non, nequit 
explicare ipsarum atomorum cohaesionem - chimicamque affinitatem. » 199 

Art. V. Statuitur atomismus chimicus. Prop. VI. Ut de corporum consti- 
tutione recte iudicemus, universa in primis atomica theoria fundamenti 
loco statuenda est - Hypothesis atomismi chimici non modo probabilis 
est, sed physice certa - Proinde nequit melaphysicus eam reficere, aut 
aliquod systema amplecti, quod eam evertat »201 

Art. VI. Obiecta diluuntur. Si componentia actu remanent in composito, 
combinatio chimica nihil aliud est, quam mutatio accidentalis - nec dif- 
fert ab operibus artefactis, quae efficiuntur diversarum partium coniun- 
ctione - essentia corporum in meris accidentibus collocatur - corpora 
non sunt unum per se, sed unum per accidens - componentia a composito 
nullatenus specie differunt, sed solis accidentibus - proinde per actiones 
chimicas nulla nova substantia producitur, sed solum fiunt nova ag- 
gregata accidentalia - quae omnia sunt contraria communi hominum 
sensui - Sua cuique obiecto adhibetur responsio - Explicatur nominatim 
discrimen inter commixtionem mechanicam et chimieam comhinatio- 
nem - tum quid sit compositio substantialis, et unum per se - Mixtum 
manifestat novas vires novasque proprietates, quibus componentia care- 
bant - Agentia naturalia, si novum esse substantiale non producunt, 
nihil agunt - Ergo componentia non manent actu in mixto, sed novum 
esse substantiale producitur - Theoria materiae et formae est fundamen- 

tum universae doctrinae S. Thomae et scholasticorum, quae et vera est 
et omni veneratione digna - Responsiones »202 

CAPUT III. De atomorum essentia. 

Art. I. Sententiae quaedam refutantur. Status quaestionis definitur - Prop. I. 
Atomi substantiarum simplicium neque coalescunt e substantiis inex- 
tensis, neque pura extensione ycometrica constant - Probatur ex an* 
tea dictis - Prop. II. Atomi non constant ex materia prima ac forma 
substantiali - Si forma cuiusque atomi supponitur immutabilis, eius 
cxistenlia nequit probari - Si mutabilis, tota scientia chimica et phy- 
sicae universae fundamenta subruuntur - Ad haec elementi nomen est 
vox quae in hae doctrina nulluin habet sensum - nequeunt in ea assi- 
gnari singulorum mixtorum elementa - et asseri nequit elementa ma- 
nere in mixto secundum qualitates - Prop. III. Atomi non constant ex 
viribus attradivis et repulsivis - Ex iam dictis deducitur - Prop. IV. 
Atomi non constant extensione et vi resistendi ; neque adeo duabus 
realitatibus distinetis , quarum altera sit principium extensionis, altera 
radix vis resistendi; quae secunda opinio multo minus admitti potest, 
si hae duae realitates dicantur esse materia ac forma peripatetica - 
Extensio et vis resistendi nec existunt per se, nec aliquid per se exi- 
stens constituere possunt - Extensio prouti hic concipitur nequit vim 
resistendi extensam 'facere - Extensio in se vel nihil est, vel aliquid 
absurdum - Altera opinio probari nullo paeto potest - eaque a peripa- 
tetica hvpothesi in pluribus essentialibus differt - Probari nequit radi- 
cem extensionis et virium originem se habere ad invicem ut potentia 
se habet ad actum - Extensio ac resistendi vis iuxta veteres sunt unum 
idemque - Iuxta eosdem forma materialis est estensa fortnaliter - Prop. V. 
Extensio ac resistendi vis duo diversa principia non exigunt - Extensio 
ac resistendi vis non sunt proprietates ita oppositae, ut ab eodem prin- 
cipio procedere nequeant - Neque in atomi estensione ea multiplicitas, 
neque in eiusdem vi ea unitas habetur, quales obiiciuntur - Si ab una 
realitate oriretur in atomo vera multiplicitas, non posset ab altera oriri 
vera unitas - Ex eadem realitate ex qua extensio dimanat, dimanare 
potest vis resistendi »208 

Art. II. Quaestio dc atomorum essentia resolvitur. Prop. VI. Ultima cor- 
porum elementa sunt atomi, nempe substantiae extensione geometrica 
et vi resistendi praeditae - Ex iam dictis deducitur - Generica atomi 
primitivi essentia - differentia specifica - Atomi primitivae sunt physice 
indivisibiles - An variae atomorum species metaphysice compositae dici 
queant »217 

Art. III. Satisfit obieclis. Chimia nil decernit de atomorum essentia - Ato- 
morum unitas, varietas, figura et mobilitas postulant in iis principium 
formale simplex a principio materiali realiter distinctum - vis motrix 
est per se inextensa ; proinde recipi directe debet in aliquo per se inex- 
tenso - Sententia quae statuit atomos in composito actu manere, nec 
mutationem totalem proprietatum compositi, nec mutationem substan- 
tiae non viventis in corpus vivens explicat - corporum compenetra- 
tionein inducit - Qui atomos incompositos tuentur, perimunt intrin- 
secum discrimen inter substantiam corpoream et spiritualem - statuunt 
materiam ex se activam esse, quod repugnat - assignant corpora ut 
corporum constitutiva - a proposita quaestione aberrant - Systema ato- 
morum incompositarum intimam corporis primitivi essentiam non ex- 
plicat. - viam aperit scepticismo imo universam diruit metaphysicam - 
contraria omnia dicenda sunt de doctrina peripatetica - Solutiones. » 219 

CAPUT IV. Quomodo ex atomis corpora constent. 

Art. I. Notanda quaedam. Nulla esse potest sive in atomis, sive in corpo- 
ribus actio in distans - Quomodo censendae sint fieri attractiones et 

repulsiones inter substantias quasvis corporeas - Ad crystallorum figu- 
ram explicandam sufficit regularis molecularum integrantium figura - 
quae et ex observationibus deducitur - et rationibus a priori demon- 
stratur 228 

Aut. II. De crystallorum genesi quaestio. An sit aliqua vis seu forma, prae- 
ter attractionis vires, ad crystallorum genesim explicandam necessaria - 
Diversitas sive attractionis sive figurae molecularum integrantium in 
diversis corporibus satis explicat diversos crystallorum typos - Dymor- 
physmus a sola attractione repeti potest, et in adversariorum hypothesi 
evadit inexplicabilis - Obiecta crystallorum phaenomena nullam aliam 
vim praeter attractionem requirunt - Prop. Reiidenda est opinio, quae 
crystallorum genesim repetit a vi quadam simplici superioris ordinis, 
seu a forma substantiali peripatetica, quae vires moleculares regat, ac 
sibi subordinet, et ad determinatum effectum concurrere faciat - Tri- 
plex modus quo haec hypothesis proponi potest - Quocumque modo in- 
telligatur, ea et insufficiens est ad finem - et multis intrinsecis laborat 
defectibus » 229 

CAPUT V. De corporum proprietatibus. 

Art. I. Enumeratio ac divisio. Generalis proprietatum corporum partitio 
iuxta veteres - qualitates primae et secundae - sensibiles et occultae - 
Earumdem partitio iuxta Cartesium et Lockium - Quae sint proprie- 
tates corporum generales ct speciales - seu primae et secundae - quae 
mutabiles qualitates » 234 

Aut. II. De extensione corporum. Quid sit extensio - triplex extensionis 
explicandae ratio - Extensio aptiludinalis et actualis - Prop. I. Extensio 
corporum propria sita non est in mera partium distinctione - Prop. II. 
Merito veteres docent, extensionem localem actualem nec propriam cor- 
porum extensionem esse, nec a corporibus inseparabilem - Id a fide 
docemur, et possibile esse philosophice ostenditur - Prop. III. Neque in 
extensione locali , quam aptitudinalem dicunt , propria extensionis cor- 
. porcae ratio sita est - Probatur tam de corporibus, quam de atomis - 
Prop. IV. Extensio corporum propria continuata partium serie , vide- 
licet atomorum ordine et connexione continetur. Deducitur ex praece- 
dentium opinionum exclusione - Huiusmodi extensio est in corpore ab- 
solute spectato ct secundum se, et extensionem, quae est per ordinem 
ad locum, necessario praecedit - eadem est radix primarum quantitatis 
proprietatum - Obiectioni fit satis » 236 

Art. III. De extensione continui. Quid sit continuitas - contiguitas - conti- 
nuum - compositum ex contiguis - continuum permanens et.suceessi- 
vum - Partes continui aliquotae, aliquantae vel proportionales - Du- 
plex philosophorum opinio circa extensi continui constitutionem et di- 
visibilitatem - Prop. 1. Continua extensio non componitur ex indivi- 
sibilibus, sed integrum quoddam est in partes semner continuas sine 
fine divisibile - Prior pars probatur ex pluribus absurdis - altera ex 
priori deducitur - et confirmatur argumento ex geometria deprompto - 
quod ab adversariorum exceptionibus defenditur - Continuum nequit 
ex infinitis punctis coalescere - Partes in continuo sunt solum in po- 
tentia - In qua sita sit essentia extensionis continui - Plenior continui 
definitio - Indefinita continui divisibilitas redditur intelligibilis . * 239 

Art. IV. Difficultates. Linea ubique habet puncta - imo gignitur a corpore 
sphaerico, dum in plano movetur successivo diversorum punctorum ta- 
ctu : constat ergo ex punctis - Continuum ita se habet ad indivisibile, 
ut unitas ad numerum - Si continuum esset indefinitum divisibile, fo- 
ret multitudo multitudinum, quin unquam ad unitatem deveniri pos- 
set - nec unquam totum percurri * 244 

Art. V. De continui partibus et terminis. Prop. II. Diri nequit continuum 
constare partibus actu distinctis, licet non divisis ; sive hae partes 
numero infinitae ponantur, sive finitae - In utraque enim hypothesi 
plura eaque gravia habentur absurda - Partes actuales, licet non divi- 
sae, necessario sunt aut linitae, aut infinitae - Difficultates nostrae sen- 
tentiae : quae actu non distinguuntur, numquam distingui actu pos- 
sunt - Partes continui saene habent attributiones oppositas - si aliquae 
partes in continuo actu distinguuntur, omnes ita distingui dicendae 
sunt - Prop. III. In continuo per se partes non distinguuntur nisi po- 
tentia: actu vero distingui possunt solummudo ex caussis extrinsecu - 
nempe vel per divisionem saltem designatam, vel eo quod superadditur 
continuo aliqua affectionum diversitas, quae non sit in infinitum di- 
visibilis - Obiectis supra positis satisfit - Obiicitur adhuc: Caussa ex- 
trinseca nequit tangere ia, quod actu non esi - absurdum est partem 
contactu produci - in corpore continuo idem esset vertex ac basis, su- 
perficies et centrum - Si continuum ex se partes non habet, dici ne- 
quit extensum - Subduntur responsiones - Termini continui sunt pun- 
ctum, linea, superficies - sunt extra mentem - linea et superficies sunt 
dimensiones realcs - Indivisibilia, ut termini sunt, nihil sunt positivi - 
Linea et superficies, ut sunt dimensiones, a soliditate non distinguuntur» 246 

Art. VI. De vi resistendi et impenetrabilitate. Notio vis resistendi, et impe- 
netrabililati - An impenetrahilitas solius corporis sit propria - Quid sit 
penetrabilitas - Impenetrahilitas aptitudinalis et actualis - Impenetra- 
nilitas ex sui natura est mutua, penetrabilitas potest esse non mutua - 
Impenetrahilitas primo et per se est atomorum propria - ac proinde, 
quatenus est in iis continua est - Prop. IV. Actualis impenetrabilitas 
etiam quoad locum est corpori naturalis - Probatur experientia . » 252 

Art. VII. De corporum activitate. Primigenia corporum activitas sub tri- 
bus formis exseiitur - Prop. V. Unum corpus alterum impellere ne- 
quit, nisi ipsum quoque ab altero sil impulsum - Est enim per se iners - 
Vis repulsiva a vi resistendi distinguitur De pressione - Primum mo- 
vens non est corpus - satisfit duabus obiectionibus - Prop. VI. Nulla 
exercetur artio unius corporis in alterum sive reactione aequati et 
contraria - Id enim ert resistentia quam unum corpus alteri penetrare 
conanti opponit - Communicatio motus, omnisque mutatio quae in uno 
corpore inducitur vi alterius corporis, impenetrabilitati in primis de- 
betur - Prop. VII. Vis omnis corporea nullam novam realitatem pro- 
ducere potest, sed solum praeexistentium substantiarum immutare sta- 
tum - Nam omnis corporea actio reducitur ad motum sive ciendum sive 
destruendum in allero corpore - syntheses et analyses per motum de- 
terminantur . 

CAPUT VI. De qualitatum corporearum habitudine ad substantiam. 

Art. I. Quomodo qualitates sensibiles sint in corporibus - Opiniones vete- 
rum et reeentiorum - Status quaestionis determinatur - Carpitur Buf- 
flerus et Reidius - Voces quibus qualitates sensibiles significamus, non 
sunt aequivocae - Quid dicendum de hac voce: calor - Auctor confu- 
sionis Malehrancliius - Prop. I. Negari nequit qualitates sensibiles ab- 
solute spectatas a sensili repraesentatione, qua eae nobis exhibentur, _ 
dissimiles esse - Probatur ex his quae physica docet de natura qua- 
litatum sensibilium - Prop. II. Est similitudo inter qualitates sensi- 
biles absolute spectatas, et materialem impressionem quam in organis 
caussant - Probatur tum de qualitatibus quae agunt per motum inedii, 
tum de iis quae agunt, per contactum - Prop. III. Repraesentatio sen- 
silis conformis est qualitatibus sensibilibus non absolute, sed relative 
spectatis, nempe ut agunt in subiecto sentiente - Lockius erravit, quia 
corporum vires non attendit - Obieetio huius auctoris dissolvitur . » 256 

Art. II. Quomodo corporum qualitates a substantia dimanent - Status quae- 
stionis proponitur - Prop. IV. Qualitates omnes corporeae, sive neces- 
sariae illae sint, sive variabiles, ab extensione ac vi resistendi dima- 
nant, vel absolute, vel posita conditione - Triplex dimanationis modus 
explicatur, et singulae corporum qualitates sive permanentes, sive mu-’ 
tabiles ad unum aliquem ex iis reducuntur. Prop. V. Extensio cor- 
porum prodit ab extensione ac vi resistendi atomorum per resultan- 
tium * 260 

Art. III. De distinctione accidentis corporei a substantia. Quaestio expli- 
catur - Prop. VI. Qualitates et affectiones quae ab essentialibus coipo- 
rum attributis utcumque dimanant, non sunt reatitates ab iisdem dis- 
tinctae - Probatur l.° ex difficultatibus doctrinae formarum acciden- 
talium - 2.° ex accidentium communi notione et definitionibus aristo- 
telicis - 3.° ex inductione completa - speciatim motus phaenomena ex- 
plicantur - Prop. VII. Per haec quae diximus nem aufertur distinctio 
inter substantiam eiusque modos contingentes, quam dicunt realem mo- 
dulem - Substantia hanens certum aliquem modum, sed cogitata sine 
illo, ab eodem modo solum distinguitur - substantia non habens certum 
aliquem modum ab hoc ipso distinguitur distinctione inadaequata et ne- 
gativa seu reali modali -.Quibusdam objectionibus satisfit - Prop. VIII. 
Nulla quoque videtur esse realis distinctio inter corpoream substan- 
tiam eiusque essentiales proprietates, extensionem videlicet ac resi- 
stendi vim - Nulla ratio, nullumque indicium hanc distinctionem suadet» 263 
Art. IV. De dependentia accidentis corporei a substantia - Qua ratione, 
et apud quos theoria accidentium absolutorum invaluerit - Ea non est 
fidei dogma - Sed iuxta recentiores plerqsque theologos, mera opinio 
philosophica - Hae voces; accidens , et accidens conservatum absque sub- 
stantia dupliciter accipi possunt ; sensu indeterminato et vulgari, et 
sensu determinato ex huius vel illius scholae placitis deprompto - An 
extensio et resistendi vis esse possint accidentia absoluta sensu peri- 
patetico - Ad controversiam philosophicam dirimendam nulla est ne- 
cessitas admittendi realem separabilitatem vis resistendi a substantia - 
Explicatur quomodo vires et extensio alicuius substantiae, hac defi- 
ciente, possint a Deo conservari - Quo pacto iuxta hanc sententiam ac- 
cidentia, quae absque subiecto manent, sint identica cum iis quae prius 
substantiae inerant - Conclusio quoad sacram Eucharistiam ...» 269 

LIBER SECUNDUS 

CAPUT I. De mundo corporeo generatim. 

Art. I. De mundi notione. Quid mundi nomine veniat - mundus intelle- 
ctualis et corporeus - cur mundus corporeus in caelum et terram di- 
vidi soleat - Quae complectatur »274 

Art. II. De mundi unitate. Prop. I. Sua est mundo, eaque mirabilis uni- 
tas - Unitas I.° aggregationis et materialis continuationis - 2.° unitas 
logica similitudinis - 3.° unitas compositionis et ordinis - Prop. II. Plu- 
res sunt, atque adeo sine numero mundi possibiles - Nam l.° omnia 
mundi accidentia variari sine One possunt. 2.° infinita Dei potentia nequit, 
exhauriri - Prop. III. Plurcs simul mundos seiunclos et independentes 
existere nullatenus repugnat - Plures enim inter mundos possibiles se in- 
vicem non excludunt - Satisfit quibusdam objectionibus - Nequit a nobis 
definiri an unus existat rnundus vel plures - Quid judicandum sit de exi- 
stentia animalium horninumque in aliis astris - Haec hypothesis certa non 
est; est tamen probabilis - nec Christianis dogmatibus ullo modo ad- 
versatur »273 

Art. III. De mundi extensione. Prop. IV. Mundi extensio necessario finita 
est - Nam l.° exstensio infinita repugnat - f.° Adversariorum argumenta 

falsa sunt - Mundi figura nec cognoscitur, nec forte unquam cogno- 
scetur »278 

CAPUT II. De mundi origine. 

Aut. I. De materiae creatione. Quid materiae nomine intelligatur - Prop. I. 
Materia non est a se. Nam l.° entis a se characteres non habet - 2.° est 
indifferens ad ea, sine quorum altero existere non potest - 3.° Unaquae- 
que atomus est alteri obnoxia, ac certe propter aliud - Pnop. II. Ma- 
teria produci debuit ex nihilo - Nam a materia produci non potuit : 
a spiritu non potuit educi ex praeexsistente substantia - Mundi creator est 
Deus - Creationis notio illustratur - Creatio passiva non est mutatio - 
Creatio excludit omnem successionem - Creatio activa non est actio 
transiens - Creatio est relatio - creari substantiarum est proprium. • 279 
Art. II. De mundi initio. Qui sint mundi aeterni adsertores - Prop. III. 
Manifeste errarunt, quicumguc opinati sunt mundum, seu mundi ma- 
teriam necessario esse sempiternam, i. e. sine exsistentiae initio - Nec 
enim materia requirit ut creetur aeterna - nec id divina natum po- 
stulat - Maxima philosophorum pars semper mundi aeternitatem negavit» 282 
Art. III. Refelluntur oblecta - Actio Dei est aeterna - Deus, qui aeternus 
est, est caussa sufficiens mundi, eaque perfectissima - Rerum creator 
Deus esi semper idem - Mundus non aetornus pugnat cum infinita Dei 
bonitate - Tempus est sempiternum : nullum autem tempus sine rebus 

mutabilibus - Responsiones subiiciuntur » 28t 

Art. IV. De mundi aeterni repugnantia - Huius controversiae origo ct au- 
ctores - Pnop. IV. Mundus ab aeterno conditus intrinsece repugnat - 
Nam I.° Si mundus semper fuisset, exsisteret multitudo actu infinita - 
repugnat autem multitudo actu infinita, etiam successiva - Ad baec,si 
mundus semper fuisset, infinitum exhauriretur - infinito tieret quoti- 
die additio - haberetur infinitum infinito maius - 2.° Creatio, si passi- 
ve spectatur, temporis initium ponit - Si mundus aeternus est, tollitur 
discrimen omne inter creationem et conservationem - Corollaria: 
Aeternitas solius Dei propria est - Repugnantia mundi aeterni probatur 
ex parte ipsius mundi - Mundus aeternus non potuit esse terminus vir- 
tutis divinae- Etiam creatura, in qua nulla esset successio, aeterna esse 
non posset - Mundus proprio dici nequit creatus in tempore, sod cum 
tempore - Quo- sensu dici possit Deum potuisse mundum creare prius » 288 

CAPUT III. De mundi opificio. 

Art. I. Unde sil rerum distinctio atque ordo. Prop. I. Corporum munda- 
norum distinctio et ordo a Deo est materiae creatore - Probatur ex 
divinorum operum fine - ex dominio Dei - ex consideratione virium ma- 
terialium - ex necessitate primitivae alicuius dispositionis - ex corporum 
organicorum formatione - Excluduntur vires plasticae materiae elemen- 

taris, et generatio spontanea » 293 

Art. II. De modo et ordine quo mundus est conditus. Triplex huius quae- 
stionis solvendae methodus - Prop. II. Mundi constitutio mundano- 
rumque corporum molitio, post creatam a Deo materiam, ipsius ma- 
teriae viribus commissa fuisse videtur ; ita tamen ut divinus opifex 
I.° sapientissima atomorum materialium dispositione ac motione omnem 
futurarum vicissitudinum seriem determinaverit ac praeparaverit, et 
ad intentum finem ordinaverit ; 2.° immediate operatus sit in planta- 
rum et animantium, multoque magis in hominis formatione - Potuisset 
Deus uno momento mundi opificium perficere, vel hoc materiae viri- 
bus committere - Ratio suadet, mundi molitionem naturae viribus per- 
missam esse, ac longo temporis intervallo perfectam - id gcologica scien- 
tia comprobat - Terrestris corticis summaria descriptio, ac goologicae 
conclusiones praecipuae - Idipsum omnium populorum traditio cou- 

firmat - Ex quo fonte determinari queat duratio suceessivae mundi 
molitionis - Mosaici dies; mane et vespera - Mosaicos dias !sex tempo- 
ris periodos fuisse pluribus rationibus ostenditur - Miracula inutilia non 
sunt admittenda- Mirabilis mosaicae historiae cum scientia concordia. » 29G 

Art. III. Brevis cosmogoniae adumbratio. Ex collatione scientiae geologicae 
cum sacra historia colligitur series eventuum in mundi primordiis - 
Creatio ac dispositio elementorum - Tenebrae, lux - atmospliaera - ve- 
getalium primitiae - mane et vespera - sol, luna, stellae - reptiles, 
pisces, volatilia - animalia terrestria, et homo - Sacra historia et Geo- 
logia se mutuo illustrant * 303 

LIBER TERTIUS 

CAPUT I. De spatio. 

Art. I. Quaestionis expositio. Quomodo nos concipiamus spatium, locum, 
distantiam, vacuum, - Variae philosophorum opiniones circa horum 
conceptuum realitatem * 308 

Art. II. Quid sit spatium . Prop. I. Spatium absolutum , prouti a nobis 
concipitur , non est aliquid extra mentem existens - Nam hoc spatium 
4.° nec esset substantia nec accidens - 2.° esset extensio actu infinita - 
3.° esset increatum - Prop. II. Spatium absolutum non est divina im- 
mensitas - Haec opinio pugnat cum simplicitate A et immensitate di- 
vina - et viam ad pantneisinum sternit - Prop. III. Est aliquod spa- 
tium quod merito rcale dicitur - Nempe extensio quam efficit mun- 
danorum corporum continuata series - Prop. IV. Spatium absolutum 
nihil aliud obiective est, quam extensio possibilis, quae ex corporum 
coexistentium serie sine fine continuata constitui potest - Distinctio 
inter spatii conceptum et phantasma - Probatur propositio argumento 
exclusionis - et ex possibilis extensionis proprietatibus - Spatium ab- 
solutum iurc vocatur ideale et imaginarium - immensitas divina dici 
potest spatii possibilis fundamentum - Satisfit quibusdam difficultati- 
bus - Spatium absolutum non est forma subicetiva - Kantii argumenta 
refelluntur » 310 

Art. III. De loco. Loci definitio, et limites - Locus realis et idealis - Quid 
sit distantia et in quo differat a loco - Aristotelica loci definitio ex- 
plicatur - et cum nostra conciliatur - Quid sit ubicatio - Substantia 
finita contineri potest in loco circumscriptive vel definitive - Prop. I. 
Constitutio rei in loco non est modalis aliqua realitas , sed mera re- 
latio exlrinseca - Huiusmodi realitas intelligi nequit, et est inutilis - 
Fundamentum relationis, quam constitutio rei in loco importat, est in 
corporibus circumstantibus - Prop. II. Omnia corpora naturaliter exi- 
stunt in loco circumscriptive, spiritus autem definitive - Corpus natu- 
raliter loco mensuratur - Spiritus nequaquam - Prop. III. Mundana cor- 
pora in certo aliquo loco esse incipiunt, in eoque esse pergunt, quia 
vires quibus sollicitantur, ad aequilibrium deveniunt; spiritus vero, quia 
corporibus in loco existentibus fiunt aliquo modo praesentes - Mundana 
enim corpora eorumque partes vel mediate, vel immediate in se invi- 
cem agunt - Spiritus viribus corporeis nullo modo urgentur - Prop. IV. 
Omne corpus est per se in loco, saltem ideali; spiritus autem sunt in 
loco non per ses sed per accidens * 314 

Art. IV. De corporum compenetratione. Prop. V. Impenetrabilitas quoad 
locum , non est corpori essentialis, ita ut intrinsece repugnet, bina vel 
plura corpora in uno eodemque loco sinml coire - Vis enim resistendi 
vinci potest - et potest Deus duobus corporibus relationem eamdem 
ad eumdem locum tribuere - Possibilis est corporis unius per aliud 
transmeatio - Partes eiusdem corporis in eodem loco constitui possunt - 
immo totum corpus -quid amitteret corpus ita locatum - Sacramentalis 
Christi praesentia - Extensio localis actualis non est corpori essentialis» 318 

Aht. V. De corporum replicatione. Quid sit replicatio - circumscriptiva, 
definitiva et mixta - Prop. VI. Nulla replicatio est corpori naturaliter 
possibilis; at certum ex aequo est replicationem, saltem definitivam 
vel mixtam, nullam repugnantiam includere ; id quod etiam de cir- 
cumscriptiva reduplicatione dicendum videtur - Prior pars ab expe- 
rientia colligitur - Replicatio definitiva et mixta nullam implicant con- 
tradictionem - nam externarum solummodo relationum multiplicatio- 
nem important - Replicatio quoque circumscriptiva factis indubiis sua- 
detur - corpori circumscriptive replicato nequeunt convenire attributa - 
quae contraria sunt ratione subiecli, at possunt quae contraria sunt 
ratione loci - Opponunt: l.° quae distinctis locis existunt, reali ter dis- 
tinguuntur - 2.° Corpus replicatum distaret a seipso - esset unum et 
plura - circumscriberetur loco et non circumscriberetur - moveri posset 
motibus contrariis - Singulis obiectionibus respondetur ? 320 

Art. VI. De Vacuo. Vacuum proprie et improprie dictum - imaginarium 
et reale - coacervatum et disseminatum - Prop. VII. Vacuum reale 
ac proprie dictum possibile est -Nullam enim continet repugnantiam - 
evidenter infertur annibilationis possibilitate - Prop. VIII. Est vacuum 
proprie dictum in mundo - nempe disseminatum - Id postulat atomo- 
rum imponderabilium motus - Opponunt : Ea inter quae nibil existit, 
se mutuo contingant oportet - Distantia realis foret nihil - et nibilo 
inesset extensio realis - vacuum nec substantia foret, nec accidens - Si 
inter atomos aetheris vacuum est interiectum eae agere ad invicem 
non possunt - Respondetur singulis »324 

CAPUT II. De tempore. 

Art. I. De temporis notione. Temporis elementa: praeteritum, praesens, 
futurum - Momenti fluxus - Analogiae temporis cum continuo perma- 
nenti -et temporis absoluti cum spatio absoluto - quae tamen in duo- 
bus discrepant * »327 

Art. II. Quid sit tempus. Experientia nobis offert durationem cum successio- 
ne - Prop. I. Duratio realis ab entis exsistentia non distinguitur re, dis- 
tinguitur tamen ratione, quatenus dicit permanentiam exsistentiae - Pro- 
batur ex durationis et exsistentiae conceptibus - Prop. II. Successio est 
relatio exclusionis mutuae, quam habet existentia unius respectu exsi- 
stentiae alterius - Aeternitas, aevum, tempus - Prop. III. Tempus reale 
a rerum mutationibus non distinguitur - Quid tempus in se - Aristo- 
telica temporis definitio - Nullum tempus ante mundum - Quid prae- 
sens, praeteritum, futurum - Relationes temporis sunt extrinsecae - 
Coexsistentia - Prop. IV. Tempus reale continuum est, non coyistans 
ex indivisibilibus - Deducitur ex conceptu mutationis, et motus loca- 
lis - Momentum - Prop. V. Tempus absolutum est duratio possibilis, 
quae ex rerum sine fine sibi succedentium serie constare potest - De- 
claratur, et probatur ex dictis »329 

Art. III. De motu ac mensura temporis. Quid motus localis, quies, velo- 
citas - Quo pacto motus sit mensura temporis - Mensura naturalis et 
artificialis - Mensura temporis ex internis affectionibus - Idem tempus 
aliis breve, aliis longum - Varia problemata » 333 

LIBER QUARTUS 

CAPUT I. De naturae ordine ac legtbus. 

Art. I. De natura. Quid significet natura quum vel peculiaribus substan- 
tiis vel rerum universitati tribuitur - Repudiantur falsae quaedam hu- 
ius vocis acceptiones - Materia Epicuri - Anima mundi - Natura geni- 
trix iuxta Cudworthum »333 

Aut. II. De naturae legibus. Quid sit L x naturae - ordo naturae - cursus 
naturae - Certo existunt leges nalu.ae tam universalis quam particu- 
laris - Lex utilitatis , - medii naturalis - continuitatis - imitatis - pul- 
crUudinis - constantiae - singulae declarantur et demonstrantur . » 337 
Aut. III. De legum physicarum contingentia. Prop. I. Leges physicae quam- 
quam hypothetice necessariae , absolute tamen contingentes dicendae 
sunt. Hae enim leges necessario resultant ex quibusdam positis condi- 
tionibus - quae tamen corporibus sunt omnino contingentes- Exempla» 340 
Art. IV. De legum physicarum constantia. Erroneae quaedam hac de re 
opiniones - Ad solvendam hanc quaestionem non ad instinctum naturae, 
sed ad principia recurrendum est, reiecto empirismo - Prop. II. Legum 
naturalium constantia etiam quoad futuros eventus indubiis innititur 
fundamentis - Nam essentiae sunt immutabiles - conditiones vero ex 
quibus resultant corporum vires immutari, aut harum virium effectus 
passim impediri Dei attributa non sinunt - Legum physicarum con- 
stantia duplici principio a priori stabilitur - Leges naturales esse con- 
stantes est principium a priori - Constantia legum physicarum in par- 
ticulari per se physice certa est - quumque agitur de casu aliquo fu- 
turo, etiam hypothetica » 341 

Art. V. De ente naturali eiusque oppositis. Duobus modis aliquid naturale 
dicitur - Quid sit voluntarium, violentum, artificiale, et quid naturale 

S er oppositionem ad haec singula - In quo praecipue natura ab arte 

ifferat eique praecellat - Naturale per oppositionem ad fortuitum et 

supernalurale - Utraque haec notio illustratur * 344 

• • 

CAPUT II. De miraculis. 

Art. I. Miraculi notio. Prop. L Miraculum proprie est effectus qui totius 
naturae creatae ordinem ac facultatem excedit - Miraculum ab admi- 
ratione dictum - Admirationem duo gignunt - quae in miraculo pro- 
prie dicto excellentiori quodam modo reperiri debent - id postulat ut 
miraculum totius naturae ordinem et facultatem excedat - Hinc non 
omne id quod sola virtute divina fieri potest est miraculum - Creatio 
non est miraculum - Miracula fiunt solo Dei imperio, et ex eius aucto- 
ritate in vires legesque naturae - Miraculi discrimen a miro - a prae- 
stigio - ab operibus magiae sive naturalis sive diabolicae - ab eventibus 
naturalibus extraordinariis - Miraculorum partitio pro diverso modo quo 
naturae facultatem excedunt - Miracula supra, contra vel praeter na- 
turam » 347 

Art. II. De caussa miraculorum efficiente. Prop. II. Solus Deus miracula 
proprie dicta facere potest - Nam l.° omnis creatura in suis opera- 
tionibus ordini a Deo statuto subiicitur - 2.° Omnis creaturae potentia 
est limitata ad aliquem determinatum effectum - 3.° Omnis creatura 
nequit agere, nisi ea ad quae subiectum in quo agit est in potentia - 
Prop. HI. Tam boni quam mali spiritus mirabilia quaedam perpetrare 
possunt , non per modum miraculi, sed per modum artis - Spiritus na- 
turali virtute operari possunt ea omnia, quae motu viribusque corporum 
ad finem aliquem adhibitis fieri queunt - inter quae plurima mira sunt - 
Tam boni quam mali spiritus divinae providentiae subsunt - An iidem 
sint homini caussa erroris - Prop. IV. Boni spiritus miracula proprie 
dicta operari possunt non tamquam caussae principales, sed tamquam 
Dei instrumenta ac ministri, ia quod de malis spiritibus dici nequit - 
Angeli ad miracula facienda tripliciter operantur - Speciatim vero di- 
vinum praeceptum exsequendum creaturis exhibendo - Si Deus mira- 
cula patrandi facultatem malis spiritibus daret, eorum falsitatis testis 

existeret »350 

Art. III. De caussa miraculorum finali. Prop. V. Finalis miraculi caussa 
non quidem in ordine physico, sed in altiori providentiae ordine con- 

Unetur, in coque est posita , ut miraculo tamquam signo ac testimonio 
divino aliquid a Deo hominibus manifestetur - Ordo physicus minus 
palet quam ordo providentiae, et huic subordinatur - Quae Deus per 
miracula testatur ad aliquam tum personant, tum doctrinam pertinere 
possunt - Prior pars prop. probatur ex utri usque ordinis natura - Al- 
tera t.° ex consensu omnium populorum - 2.° ex ipsa miraculi natura - 
3.° ex veritatum supernaturalium relatione ad humanam intelligen- 

tiain - Corollaria » 333 

Art. IV. De quibusdam falsis miraritli notionibus. Rejiciuntur definitiones 
Spinosae et Lockii - Theoriae Cfarckii, Donneli et HoutteviUii de na- 
turae legibus - Prop. VI. Ciarckii, Donneli et Houtteviltii theoriae ad 
miracula facilius iutelligendn excogitatae probari minime possunt - 
Nam t.° innituntur hypothesibus arbitrariis, et aliquando etiam falsis - 

2. ° dant fatalistis et incredulis id quod maxime iis negandum est - 

3. ° tollunt omne discrimen tam inter miraculum et naturalem effectum, 

quain inter utriusque caussas » 353 

Art. V. De miraculorum possibilitate. Prop. VII. Eventus, qui totius naturae 
creatae ordinem ac facultatem excedant, et intrinsece et exlrinsece pos- 
sibiles sunt - Sunt intrinsece possibiles, quia nec ordo naturae creatae 
est absolute necessarius, nec eius facultas infinita - Exlrinsece, quia 
t.° Deus excedit ordinem et facultatem naturae - 2.° Ostenditur singil- 
Jatim Deum efficere posse, quae supra, quae contra, quae praeter natu- 
ram sunt »357 

Art. VI. Difficultates - Leges naturae universalis sunt mera Dei decreta, quae 
-r<. . _ . ex necessitate et perfectione divinae naturae sequuntur - Si Deus ageret 

contra leges naturae, ageret contra suam naturam - Virtus et potentia 
naturae est ipsa Dei virtus et potentia - Si Deus leges a se constitutas 
mutaret ac violaret, sesc ostenderet mutabilem, improvidum, insipien- 
tem - Deus nequit derogare legibus naturae quia hae fluunt a rerum 
essentiis - nequit agere contra naturam - ut legibus honestatis, ita etiam 
physicis derogafe non potest - Solutiones - Deus numquam proprie agit 
contra rerum naturam, licet agat contra naturae ordinem. . . . »359 
Art. VII. De miraculorum cognitione. Facta quae naturae ordinem excedunt 
tum sensuum experientia, tum per alienum testimonium cognosci cum 
certitudine possunt - Prop. VIII. Ex consideratione facti mirabilis, una 
cum eiusdem adiunctis, cognosci potest ut plurimum, utrum illud sit 
signum divinum, an non, quum vero hoc cognosci certo nequit si hu- 
iusmodi factum divinum signum non est, semper indicia suppetunt ad 
dubitandum de eius origine - Ex adiunctis facti mirabilis constare potest 
illud nec esse opus occultarum virium naturae - nec humana arte aut 
fraude patratum - Deus nequit permittere mirum, quod ab ipso non 
sit, divinum signum videri, quin medium suppetat ad errorem vitan- 
dum - Cognosci i»test, ah facta quaedam mirabilia malorum spirituum 
sint opus, vel secus - Quomodo doctrina sit miraculi criterium, et mi- 
raculum doctrinae - Omne opus mirabile, sive a Deo, sive a bonis spi- 
ritibus vi sua naturali patratum semper ut signum divinum haben- 
dum est »361 

